
Įžanga 


Patiekiamas lietuvių kalba aštuonių valstybių konstitucijų 
rinkinys nėra pirmas ir gal nebus paskutinis šios rūšies dar- 
bas. Nuo 1925—1926 mokslo metų mano dėstomos Universitete 
konstitucinės (valstybinės) teisės katedroje veikia konstituci- 
nės teisės seminaras. Seminaras yra skiriamas teisininkams 
(ekonomistams jis nėra priverstinis) ir yra sunaudojamas 
konstitucinių tekstų analizei (konstitucinių institucijų studi- 
joms, jų organizacinei ir funkcionalinei struktūrai, jų vaidme- 
niui veikiančiame konstituciniame režime, lyginant įvairių kons- 
titucijų tekstus, aiškinant jų nuostatus ir nustatant moderni- 
nių konstitucinių režimų tipus, jų teisines formas ir socialinius 
palinkimus). šiam darbui, kuris yra vykdomas studentų re- 
feratais ir kontrreferatais, viešai skaitomais seminare, deba- 
tuojamais ir mano konkliuzijomis papildomais arba pataiso- 
mais, — yra reikalingi įvairių valstybių ir įvairių laikų konsti- 
tucijų tekstai. 

Iškarto mes naudojomės seminare konstitucijų rinkiniais 
prancūzų, vokiečių, rusų ir lenkų kalbomis. Bet kadangi ne vi- 
si studentai šias kalbas moka, tai teko pagalvoti apie jų verti- 
mą į lietuvių kalbą. Tad tais pačiais 1925—1926 mokslo metais 
mes ir pradėjome su studentais konstitucijas versti. Neturė- 
dami užtenkamo skaičiaus mokančių kalbas — mes negalėjome 
kiekvieną konstituciją versti iš tos kalbos, kurią ji originale 
yra išleista. Išskyrus Latvių konstituciją, kurią mes vertėme 
iš latvių kalbos, ir USA (šiaurės Amerikos Jungtinių Valstybių) 
ir Airijos konstitucijas, kurių vertimą mes patikrinome iš 
anglų kalbos originalo, ir pagaliau Čekoslovakijos konstituciją, 
kurios vertimą mes taip pat patikrinome iš čekų kalbos origi- 
nalo, visas kitas konstitucijas mes vertėme iš prancūzų, vokie- 
čių, rusų arba lenkų kalbos. Tokiu būdu, be aukščiau nurodytų 
Latvijos, USA, Airijos ir Čekoslovakijos konstitucijų, turi būti 
laikomos verstomis iš originalo kelios Prancūzų konstitucijos, 
Belgų konstitucija, Vokiečių Reicho Veimaro konstitucija, Prū- 

sų konstitucija, Dancigo konstitucija, Austrijos konstitucija, 
Lenkijos konstitucija, SSSR-o, RSFSR-o, BSSR-o ir ZSFSR-o 
konstitucijos. Visos kitos yra verstos iš vertimų. 

Konstitucijų vertimai, kasmet atliekami įvairių besikeičian- 
čių studentų, iškarto nėra tiek tobuli, kad galėtų būti tuojau 
spausdinami. Jie yra reikalingi tikrinimo dviem atžvilgiais: 
sąvokų tikslumo ir kalbos taisyklingumo atžvilgiu. Kalbos tai- 
syklingumas turi būti jungiamas su kalbos vienodinimu, kad 
visi vertimai būtų maždaug; kits į kitą panašūs. Vertimai, mano 
patikrinti sąvokų tikslumo atžvilgiu, jau yra naudojami semi- 
naro darbams. Išviso yra išverstų nuo 30—40 konstitucijų. Iš 
jų tarpo parenku kaikurias spaudai paruošti. Parinktos konsti- 
tucijos yra su kuriuo nors studentų kalbos žinovu taisomos kal- 

spausdinamos. 

Šitokiu būdu buvo spaudai paruoštos ir 1927—1928 m. 
spaudoje paskelbtas pirmas šių konstitucijų vertimų rinkinys, 
vardu „Įvairių valstybių konstitucijos“, kuris išėjo dalimis, 
priedu prie Lietuvos Teisininkų Draugijos leidžiamojo „Teisės“ 
žurnalo 11, 12 ir 13 Nr. Nr. „Įvairių valstybių konstitucijų“ 
rinkinys buvo ir skyrium atmuštas, kaip tam tikras vienetas su 
savo atskira paginacija (išviso 115 puslapių petito). Tam pir- 
majam rinkiny tilpo išviso 10 šių valstybių konstitucijų verti- 
mų: 1) Belgų 1831 m. konstitucija su papildymais ir pakeiti- 
mais iki 1921.X.15; 2) šiaurės Amerikos Jungtinių Valstybių 
(USA) 1787.IX.17 konstitucija su papildymais iki 1920.VIII.26 
ir 1776 m. Nepriklausomybės Deklaracija; 3) SSSR-o (Socialis- 
tinių Sovietų Respublikų Sąjungos) 1923 m. pagrindinis įs- 
tatymas (konstitucija); 4) Sąjunginė Šveicarijos Federacijos 
1874 m. konstitucija; 5) Vokiečių Reicho 1919.VIII.11 vadina- 
moji Veimaro konstitucija; 6) Latvijos Respublikos 1922 m. 
konstitucija; 7) Estijos Respublikos 1920 m. pagrindinis įsta- 
tymas; 8) Čekoslovakijos Respublikos 1920.11.29. konstitucija; 
9) Suomijos 1919.VII.17. valdymo forma; 10) Japonų Imperi- 
jos 1889.II.11. konstitucija. 

Kitus konstitucijų vertimų rinkinius apsiėmė leisti Vytau- 
to Didžiojo Universiteto Teisių Fakultetas. šie konstitucijų 
tekstų rinkiniai, kurie ir kitur visomis kalbomis yra leidžiami, 
sudaro brangią pagelbinę medžiagą konstitucinės teisės mokslui 

ir ypatingai seminaro studijoms aukštoje teisių mokykloje. 
Bet pas mus jie turi dar ypatingos reikšmės ir šiaip piliečiams 
bei tiems žmonėms ir socialinėms grupėms, kurių rankose yra 
valstybės valdžia (valdantiesiems). Kadangi mūsų valstybėje 
jos konstitucinė kūryba dar nėra visiškai pabaigta ir ypač po 
įvykusių perversmų mes konstitucinės santvarkos atžvilgiu te- 
begyvename provizoriumu, kuris net ir oficiališkai yra paskelb- 
tas esąs reikalingas patikrinimo tautos atsiklausimu (referen- 
` dumu), o galutinis konstitucijos nusistojimas bus dar reikalin- 
gas ne tiktai formalinių priėmimo sąlygų, bet, ir tvirtų mate- 
rialinių naujos santvarkos pagrindų, tai šioje srity mus dar 
laukia nemažas valstybinis darbas. šiam darbui mums bus 
naudinga turėti įvairių kitų valstybių įvairių laikų konstitu- 
cinio tvarkymosi pavyzdžių, kurie mums padės orientuotis vals- 
tybinės struktūros formulėse ir suteiks minčių bei sąvokų kons- 
titucinėms institucijoms organizuoti. 


I šį antrąjį konstitucijų vertimų rinkinį įeina tuo tarpu 8 
konstitucijos. Kadangi ne tiktai pas mus, bet ir kitur sociali- 
nis bei politinis gyvenimas nėra sustingęs ir tie socialinių jėgų 
santykiavimo procesai, nuo kurių pareina konstitucinė valsty- 
bės santvarka, nuolat veikia ir kartais keičia arba tiesiog griau- 
na esamos santvarkos konstrukciją, tai atsitinka, kad jau pa- 
ruošus spaudai veikiančią kurios nors valstybės konstituciją, 
ji staiga griūva, mirtinai sužeista revoliucijos ar perversmo. 
Išviso revoliucijos ar perversmo šūviai esti netikėti; jie ruošia- 
mi slaptai, ir į dienos šviesą išeina tiktai tada, kada jau metas 
kovoti. Niekuomet perversmas ar revoliucija išanksto nepasi- 
skelbia pradėsią veikti tokią ir tokią dieną ir tokią valandą. 
šiame netikėtame smūgy glūdi baisiausias revoliucijos ir per- 
versmo pavojus, kuris valdantiesiems kliudo apsiginti. Jei re- 
voliucija ir perversmas staiga ir netikėtai kyla pačioje jų vei- 
kimo šaly, tai juo labiau negali jų išanksto numatyti dirbąs sve- 
timoje valstybėje mokslininkas. Šitaip ir čia atsitiko. Tarp 
aštuonių čia išverstų ir spaudai paruoštų įvairių valstybių 
konstitucijų yra bent dvi, Kurios buvo perversmo paliestos. 
Jųjų viena — SHS (Sebrų, Kroatų ir Slovėnų) karalystės kons- 
titucija yra paties karaliaus Aleksandro Karageorgijevičiaus 
perversmo sugriauta ir kaip tik dabar pakeista nauja. Antroji 
— tai Lenkų 1921.III:17. konstitucija; Maršalo Pilsudskio 

1926 m. gegužės mėnesio karinis perversmas, kuris faktiškai 
visą valstybės valdžios galią perdavė į Maršalo rankas, įkur- 
damas jo faktiną diktatūrą Lenkijoje, ištikrųjų šią konstitu- 
ciją sugriovė. Tačiau oficiališkai nauja, kilusi iš perversmo, o 
ne iš konstitucijos, Lenkijos valdžia įžeistos konstitucijos ne- 
likvidavo, bet tiktai iškėlė konstitucijos reformos obalsį. Tais 
pačiais metais buvo greitomis pakeisti keli senos konstitucijos 
nuostatai, bet gilesnė konstitucijos reforma liko atidėta: Mar- 
šalo Pilsudskio valdžia, iš esmės diktatoriška, yra pasiryžusi 
įvykdyti konstitucijos reformą pačioje konstitucijoje numatytu 
keliu; ikišiol tai jai padaryti dar nepavyko, nors pagaliau ji 
sulaukė sau pageidaujamo Seimo sąstato; yra keli konstitucinės 
reformos variantai, bet nė vienas jų dar nėra priimtas. Neaiški 
arba tiesiog paradoksinė konstitucinė padėtis Lenkijoje trunka 
jau apie šešerius metus: iš vienos pusės yra formalinė 1921.III. 
17. konstitucija su 1926 m. pakeitimais, kuri tačiau turi galios 
veikti tiek, kiek to Maršalas nori, iš kitos — yra faktinė Mar- 
šalo diktatūra, kuri toleruoja konstituciją, kol, žinoma, ši kons- 
titucija jo siekiamiems tikslams nekliudo. ši toleruojamoji Len- 
kijos konstitucija, valdžios niekinama ir Maršalo smerkiama, 
kaip netikusi, faktiškai negali veikti savo nuostatų logika. Ji yra 
pavergta ir pareina nuo esamos valdžios malonės. Kitaip sa- 
kant, ši nelaiminga Lenkijos konstitucija gali ir turi veikti ne 
laisvais savo nuostatų imperatyvais, bet taip, kaip Maršalas 
nori. 

Tokiu būdu patiekiamų konstitucijų tarpe yra dvi, — SHS 
ir Lenkijos, — kurios dėl įvykusiojo perversmo savo galią 
prarado. 


Tačiau mums tai nėra labai svarbu. Mūsų mokslo studi- 
joms šios konstitucijos tinka kaip tam tikri konstitucinės kū- 
rybos paminklai, kurių kiekvienas sudaro sui generis bent 
niuansinį tipą. Neišsilaikęs vienoje vietoje — jis gali išsilai- 
kyti kitur, o pagaliau jeigu jis ir neturėtų jokių nuostatų, ku- 
rių būtų galima kitur pasiskolinti ir būtų visais atžvilgiais ne- 
tikęs, tai mokslo studijoms jis ir tada būtų naudingas, kaip 
naudingi esti mokslui ligoniai. Netikusi konstitucija gali pa- 
mokyti, kas yra konstitucijose vengtina, kas yra teisinei vals- 
tybės konstrukcijai kenksminga, Svarbiausias mano tikslas — 
tai paruošimas medžiagos mokslo darbui. Informaciniams tik- 

slams rinkinys gali būti naudojamas tiktai su tam tikrais šios 
įžangos rezervais, ypač dviejų aukščiau nurodytų konstitucijų 
atžvilgiu. 

Patiekiamąsias konstitucijas verčiant ir spaudai ruošiant 
dalyvavo, man vadovaujant darbui, šie Lietuvos, o vėliau Vy- 
tauto Didžiojo Universiteto Teisių Fakulieto studentai (jųjų 
daugumas jau yra baigę mokslą Universitete) : 

1. Prūsų Respublikos 1920.XI.30. konstituciją — Aizikas 
Zaksas, Eugenijus-Vilhelmas Baueris-Bavaras ir Jonas Dan- 
gutis. 

2. Airijos 1922.X11I.5. konstituciją — Zigmas Knystautas, 
Pranas Lemberys, Jonas Slavėnas ir Jonas Kazėnas. 

8. SHS Karalystės 1921. VI. 28. konstituciją — Vytautas 
Giedravičius, Adolfas Lapšys, Alfonsas Vabalas ir Antanas 
Balaišis. 

4. Norvegijos Karalystės 1814. V. 17. konstituciją su patai- 
somis iki 1923. VII. 1. — Juozas Gaurilius, Berelis Fridmanas, 
Liucija Slavinskaitė, Liūdas Andrijauskas ir Jonas Dangutis. 

5. Turkų Respublikos pagrindinės santvarkos 1924. IV. 20 
(1342 m. Ramazano 16 d.) įstatymą — Stasys Stravinskas, 
Juozas Steponaitis, Vladas Peldžius ir Juozas Gratkauskas. 

6. Rumunijos Karalystės 1923. III. 28. konstituciją — Ro- 
mualdas Burokas, Vytautas-Aleksandras Račkauskas ir Jonas- 
Motiejus Lapinskas ir Feliksas Mackus. 

7. Laisvojo Dancigo Miesto 1922 m. konstituciją — Jokū- 
bas Abramavičius, Kazys Vaitkūnas, Algirdas Andriekus ir 
Petras Ulianskas. 

8. Lenkijos Respublikos 1921. III. 17. konstituciją su 
1926. VIII. 2. įstatymo pataisomis — Kazys Kėmeklis, Simas 
Bartkevičius, Jonas Kazėnas, česlovas Mikolajūnas, Jonas- 
Motiejus Lapinskas ir Peliksas Mackus. 

Šį konstitucijų rinkinį aš čia papildau keliais paaiškini- 
mais ir bendromis pastabomis, liečiančiomis kiekvieną į rinkinį 
dedamą konstituciją. 


Prūsų Respublikos 1920. XI. 30. konstitucija. 


Prūsų valstybė, kaip žinome, gavo savo vardą nuo seno- 
vės prūsų tautos, guvenusios šios valstybės teritorijoje tarp 
Priegelio upės ir Vyslos upės žiočių dabartinėje Rytų Prūsų pro- 
vincijoje. ši lietuvių kilmės tauta, XIII amžiuje kryžiuočių ri- 
terių ordino užkariauta ir pavergta, riterių tariamai krikščio- 
ninama, o ištikrųjų baisiai engiama ir žiauriai naikinama, per 
kelius šimtmečius suvargo ir išnyko. Išdalies, ypač savo viršū- 
nėse, ji buvo tiesiog fiziškai išnaikinta, o išdalies ji pamažu pati 
išsižadėjo savo kalbos ir būdo, užmiršo juos ir sutirpo vokie- 
čių kolonistų civilizacijos ir kalbos bangose. XVII amžiuje iš- 
nyko paskutiniai gyvos prūsų kalbos pėdsakai, ir vokiečių jūra 
užliejo senosios tautos kapus. Liko tiktai vardas, kurį pasisa- 
vino nugalėtojai. Beabejo, liko šis tas ir iš senprūsių būdo, 
bet visa tai jau liko asimiliuota ir sunaudota vokiečių civi- 
lizacijai, kaip jos vietos veiksniai. 

Prūsų vardas tebėra dvejopai vartojamas. Iš vienos pusės 
prūsais vadinama tam tikra valstybė, įfederuota į Vokiečių Rei- 
chą (Vokietiją), iš kitos — prūsų vardą turi dvi Prūsų vals- 
tybės provincijos, kurių viena stambesnė, vadinama Rytų Prū- 
sais, arba Karališkaisiais Prūsais, su Karaliaučiumi, kaip sos- 
tine, ir antra, apkarpyta po Didžiojo karo, sudaro tiktai menką 
liekaną buv. Vakarų Prūsų (arba Kunigaikščių Prūsų) pro- 
vincijos. 

Bet ir dabartiniai Rytų Prūsai nacionaliniu atžvilgiu nesu- 
daro grynai vokiškos žemės. Prariję senovės prūsus — prūsų 
vokiečiai dar ikišiol nebaigė ryti dviejų ar trijų kitų vietos 
tautų, įjungtų į šią „Prūsų“ provinciją. Net ir išskyrus iš Rytų 
Prūsų lietuviškąjį Klaipėdos kraštą, kuris įėjo į Lietuvos Res- 
publiką, kaip autonominė jos dalis, — Rytų Prūsų šiaurės rytų 
pakraščiuose dar liko lietuviai, kurių gyvenamas plotas seniau 
siekė patį Karaliaučių (Priegelio upe), o dabar jau nepasiekia 
Įsrutės, ir pajūryje liko jau visiškai menkutės galutinai nyks- 
tančios, artimos lietuviams, kuršių tautos liekanos, o pietuose 

— ežerų srity ir Lenkijos pasieniuose — liko lenkų kilmės 
mozūrai. 

Be šitų Rytų Prūsų nevokiečių vietos tautų, Prūsų valsty- 
bėje dar yra bent dvi stambesnės nevokiečių tautos, būtent — 
lenkai iš vienos pusės apkarpytų Poznanės ir Vakarų Prūsų 


provincijų liekanose, iš kitos — Prūsų Aukštojoje Silezijoje, 
ir serbai lužitiečiai (vendai) — Prūsų Saksonijoje (Spree- 
Wald). 


Kryžiuočių ordeno valdomoji teritorija paverčiama Prūsų 
valstybe 1525 m.; jos kunigaikščiu pasidaro buv. ordeno didy- 
sis magistras (Grossmeister) Albrechtas. 1618 m. Prūsai su- 
jungiami su Brandenburgu, kuris nuo 1415 m. yra Hohenzol- 
lern'o dinastijos kunigaikščių valdomas. Brandenburgo kuni- 
gaikščiai turi kurfiursto titulą vad. Vokiečių šv. Romos Im- 
perijoje. Iškarto kurfiurstas Jonas Zigmantas tiesiog prijungia 
Prūsus prie Brandenburgo, kaip pastarojo provinciją, tačiau 
nuo 1660 m. valstybė vėl vadinama Prūsais, nors ryšys su Bran- 
denburgu pasilieka; galop Brandenburgas virsta Prūsų valsty- 
bės provincija. Tame pačiame amžiuje (XVII) Prūsai įgijo 
rytų Pomeraniją (daug vėliau įgyja iš švedų ir vakarų Pomera- 
niją). Jau nuo XVI amžiaus Prūsų valstybė eina stipryn; ji yra 
tikslingai savo kunigaikščių stiprinama ir gerai valdoma, ypa- 
tingai yra kreipiamas dėmesys į teritorijos kolonizavimą; kolo- 
nizacinė Prūsų kunigaikščių politika yra vedama sistemingai 
ir vaisingai. Į Prūsus ir Brandenburgą atvyksta ir apsigyvena 
daugybė emigrantų iš kitų Vokietijos ir įvairių svetimų šalių, 
iš kurių juos varo tikybiniai persekiojimai arba kitokios poli- 
tinės ar ekonominės priežastys. Prūsai juos visus priima, tei- 
kia jiems įvairių palengvinimų, leidžia įsikurti. Jų tarpe yra 
daug amatininkų, visokių darbo rūšių specialistų, žmonių gabių 
ir darbščių. Prūsų gyventojų skaičius žymiai auga, imigrantai ir 
jų ainiai sudaro 1/ẹ, vėliau net iki vieno trečdalio bendrojo gy- 
ventojų skaičiaus. Prūsus valdo visa eilė energingų kunigaikš- 
čių, jų tarpe ypač kurfiurstas Fridrichas Vilhelmas (1640 — 
1688 m.). 

1701 m. Prūsai virsta karalyste. Kurfiurstas Fridrichas III, 
tapęs karalium, pasivadino Fridrichu I. Nors Prūsai, kaip ir 
kitos Vokiečių šalys, dalyvauja Šventoje Romos Imperijoje, 
kurios imperatorium yra nuolat išrenkamas Austrijos valdo- 

vas Habsburgų dinastijos, bet ši Imperija, sudarydama labiau 
dekoratyvinį ir simbolinį Vokiečių žemių ir tautos junginį, ne- 
gu tikrą valstybę, apimančią savo valdžios imperiumu visus 
savo narius, — nevaržo atskirų dalyvaujančių šioje Imperijoje 
valstybių nepriklausomybės. Prūsai auga ir ima varžytis su 
Austrija. Kai katalikiškoji Austrija vadovauja Vokiečių pie- 
tams ir vakarams, — Prūsai virsta protestantų valstybių grupės 
centru šiaurėje. Karališkojo titulo įgijimas, beabejo, daug svėrė 
ir padėjo Prūsų prestižui augti; tuo laiku visoje Imperijoje be 
Prūsų tebuvo tik viena karalystė ir vienas karaliaus titulas, 
būtent Bohemijos (čekų) karalius, bet kadangi Bohemija (Če- 
kija) buvo įjungta į Austrijos Habsburgų paveldėjimą ir jos 
karališkasis titulas buvo paskendęs Imperatoriaus tituluose, tai 
Prūsų karalius šiuo titulu išsiskirdavo iš visų Imperijos narių 
ir stodavo greta paties imperatoriaus. 

XVIII amžiuje Prūsai tęsė savo pradėtąjį darbą; valstybė 
tvarkėsi, stiprėjo, augo ir ruošėsi vadovaujamam vaidmeniui 
Vokietijoje, konkuruodama šiuo atžvilgiu su Austrija. Karalius 
Fridrichas Vilhelmas I (1713—1740 m.) sutvarkė Prūsų finan- 
sus, ryškiai padidino ir sutvarkė kariuomenę. Jo įpėdinis buvo 
garsusis karalius Fridrichas II Didysis (1740—1786 m.), ka- 
ralius filosofas, Prancūzų enciklopedistų ir Voltaire'o draugas, 
laisvų minčių mėgėjas, tačiau ištikimas Prūsų valstybinei tra- 
dicijai ir nuoseklus jos vykdytojas, įžymus ir gabus politikas, 
mokąs naudotis aplinkybėmis ir siekti savo tikslo. Laisvų pa- 
žiūrų gerbėjas santykiuose su savo bičiuliais Prancūzų filoso- 
fais, Fridrichas Didysis buvo Prūsuose absoliutinis valdovas, 
kuris tačiau kultūrino savo valstybę, plėtė senąją kolonizacinę 
Prūsų politiką, įgyvendindamas Prūsuose emigrantus iš įvairių 
šalių, drąsiai ir veikliai įsikišdavo į Vokietijos vidaus dalykus, 
visuomet drauge siekdamas Prūsų naudos, kelius sykius kariavo 
su Austrija, būtent pirmajame (1740—1742 m.) ir antrajame 
(1744—1745 m.) Silezijos kare, be to, dalyvavo Septynerių me- 
tų kare (1756—1763 m.). šių karų vaisius buvo Silezijos igi- 
jimas iš Austrijos. Be to, jisai sekė įvykius gretimoje Lenki- 
joje ir, supratęs Rusų varomąją Lenkijoje politiką, sie- 
kiančią šios nelaimingos šalies pavergimo, savo in- 
trigomis privertė Rusus išanksto pasidalinti grobiu su Prūsais 
ir Austrija. šiuo būdu pirmuoju Lenkijos Lietuvos padalinimu 

1772 m. Prūsai laimėjo gražų teritorijos lobį tarp senosios Prū- 
sų provincijos ir Brandenburgo, jungiantį šiuos du Prūsų ka- 
rūnos kraštus ir šiuo įvykdantį visų Prūsų rytų žemių (Prūsai- 
Brandenburgas-Pomeranija-Silezija) vienybę. šis naujas Prūsų 
lobis — gražus kraštas su keliais miestais prie žemosios Vyslos 
upės — buvo pavadintas Vakarų Prūsais (senieji Prūsai buvo 
pavadinti Rytų Prūsais). 

Pats Fridrichas Didysis tapo labai populiarus Vokietijoje, 
ypač jos kylančioje buržuazijoje, o kas dar svarbiau — jisai 
žymiai pakėlė Prūsų vardo autoritetą ir susiejo jį su nauju ky- 
lančiu nacionaliniu vokiečių judėjimu, kurį jis pats savo dar- 
bais paragino. 


Jo netarpiškas įpėdinis buvo karalius Fridrichas Vilhel- 
mas II, kurio viešpatavimo laikas sutapo su pirmuoju Didžio- 
sios Prancūzų Revoliucijos laikotarpiu. Prūsai dalyvauja ke- 
liose koalicijose prieš revoliucinę Prancūziją, bet tai jiems, 
kaip ir kitiems šių karų dalyviams, nesiseka. Jie Anglų įtrau- 
kiami į tuos karus, jiems už tai žadama kompensacija iš Pran- 
cūzų teritorijos vakaruose, kur Prūsai galėtų padidinti savo 
Reino provincijos plotą. Konkurencija su Austrais Vokiečių rei- 
kaluose taip pat verčia Prūsus budėti prancūzų vakarų fronte, 
kuris palyti Vokietiją ir jos žemių likimą. Rusai taip pat pri- 
taria Prūsų veiklumui vakaruose, norėdami juos atitraukti nuo 
Lenkijos Lietuvos įvykių. Bet kaiptik todėl Prūsai nenoromis 
eina į tuos karus su Prancūzija. Jiems visdėlto artimiausi yra 
savi netarpiški, negu Vokietijos vakarų, reikalai, jie bijo per- 
daug energijos išaikvoti vakaruose, kad vieni Rusai neapsidirb- 
tų su Lenkais ir Lietuviais; be to, jiems yra malonu, kai Aus- 
trai yra Prancūzų mušami vakarų Vokietijoje ar Italijoje, ir 
jie didelio noro gelbėti juos nejaučia. Lenkijos ir Lietuvos įvy- 
kiai tuo laiku turi sprendžiamosios reikšmės Prūsų politikai. 
1792 m. ir 1794 m. jie dalyvauja kare prieš Lenkus Lietuvius 
ir prieš Kosciuškos sukilimą, ir dalyvauja su Rusais (be Austri- 
jos) 1793 m. antrajame ir su Rusais bei Austrija 1795 m. tre- 
čiajame Lenkijos Lietuvos padalinime. Prūsams teko žymi Len- 
kijos dalis ir tam tikras Lietuvos plotas su Balstoge ir Užne- 
mune (Suvalkija). Iš Lenkijos dalies jie sudarė provinciją, pa- 
vadintą Pietų Prūsais, o iš Lenkų Mozūrijos (Plocko ir Lom- 

žos žemės) bei Lietuvos dalies — provinciją, pavadintą Nau- 
jaisiais Rytų Prūsais. 

Tačiau artėjo katastrofa, turėjusi skaudžiai paliesti Prū- 
sus. Prūsų valdovu tapo karalius Fridrichas Vilhelmas III 
(1797—1840 m.). 1803—1805 m. Napoleonas Didysis aneksa- 
vo Prancūzijai visą kairįjį Reino krantą ir Vokiečių vakaruose 
įkūrė vasalinę Reino Sąjungą, visiškai pareinančią nuo Prancū- 
zų ir kurios kunigaikštijų valdovai virto žaislais Napoleono 
rankose. Vokiečių Šventosios Romos Imperijos imperatorius 
Pranas II išsižadėjo imperatoriaus titulo ir pasivadino Austri- 
jos Imperatorium Pranu I. šitaip žlugo šventoji Romos Im- 
perija, — nevykęs Karolio Didžiojo kūrinys, kuris tačiau išgy- 
veno tūkstantį metų (nuo 800 m.), bet visdėlto neįvykdė savo 
didžiojo steigėjo sapno — nesudarė vieningos pasaulinės visos 
krikščionijos valstybės. Be abejo, ši imperija turi Vakarų Eu- 
ropos civilizacijos istorijoje savo lapa, ji turėjo praeity savo 
didingus momentus, bet savo tikslo ji nepasiekė ir ne tiktai vi- 
sos žmonijos arba visos Vakarų krikščionijos, bet ir tikros vi- 
sos Vokietijos vienybės neįgyvendino. Tačiau jos žlugimas dar 
ryškiau pabrėžė politinį Vokietijos suskaldymą. 

1806—1807 m. Prūsai — šį sykį su Rusais — įsileido į 
naują’: karą su Napoleonu. Napoleonas įžengė į Prūsų žemę, 
sumušė Prūsus, sukėlė sukilimą Prūsų pagrobtose Lenkų pro- 
vincijose. Karalius Fridrichas Vilhelmas III pabėgo iš Berlyno 
ir Karaliaučiaus ir pasislėpė pačiam savo teritorijos pakrašty 
— Klaipėdoje, bet dar nepaliesta buvo Rusų kariuomenė Prū- 
suose, Tačiau ties Fridlandu Napoleonas sumušė ir Rusus. Ka- 
ras buvo baigtas. Prūsų likimas buvo Napoleono rankose, bet 
Napoleonas norėjo pastovios taikos su Rusais, svajojo apie 
pastovų pasaulio imperium'o padalinimą tarp jo ir Rusų; tad 
Prūsų likimas parėjo iš dalies ir nuo Rusų imperatoriaus Alek- 
sandro I nusistatymo. Napoleonas nuvyko į Tilžę, pakvietė ten 
ir Aleksandrą I; atvyko ir Prūsų karalius Fridrichas Vilhel- 
mas. Su pastaruoju Napoleonas visiškai nenorėjo kalbėtis, ne- 
siskaitė su juo, elgėsi taip, lyg jo nebūtų buvę. Už tai su Alek- 
sandru Napoleonas tarėsi ir ilgai kalbėjo, darydamas jam įvai- 
rius pasiūlymus, ir išviso stengėsi įgyti jo palankumą ir pa- 
sitikėjimą. Aleksandrui prašant, Napoleonas sutiko palikti gy- 
vuoti apkarpytą Prūsų valstybę, kurią jis buvo linkęs visiškai 

Jikviduoti. Apkarpyti Prūsai būtų buvę lyg Rusų Imperijos 
avanpostas vakaruose, kai tuo tarpu Varšuvos kunigaikštija, 
sudaryta iš atimtos iš Prūsų Lenkų (ir Lietuvos dalelės — Už- 
nemunės) žemių (be vakarų Prūsų), būtų buvusi Napoleono 
Prancūzų Imperijos avanpostas. 

šituo sumanymu ir buvo pagrįsta 1807 m. Tilžės taika 
(mažą Lenkų Lietuvių žemių dalelę su Balstoge Napoleonas 
tiesiog įjungė į Rusiją). Vakaruose iš Prūsų atimtos visos jų 
žemės į vakarus nuo Elbės upės. 

Po nelaimingos Tilžės taikos karalius Fridrichas Vilhel- 
mas III, sveiko instinkto vedamas, įsileidžia į visą eilę svarbių 
organinių vidaus reformų. Tarp 1808—1811 m. Prūsuose pra- 
dėta svarstyti ir vykdyti agrarinė (ypač valstiečių teisinio as- 
mens ir ūkio padėties), fiskalinė, administracijos ir kariuome- 
nės reformos, kurios turėjo pagerinti tvarką ir sustiprinti 
valstybę. šių reformų ypatingai agrarinė pasirodė ypač paini 
ir nusitęsė ilgą laiką. 

Bet štai netikėtai nelaimė ištiko Europos diktatorių Napo- 
leoną. Prūsai pasiskubino dalyvauti smūgiuose, kuriais Napo- 
leono galia buvo galutinai sutriuškinta, ir atsidūrė jo nugalė- 
tojų eilėse, šiuo įgiję titulą dalyvauti ir Europos tvarkymo 
sprendime. Tiesa, prarastų Lenkų ir Lietuvos provincijų jie 
jau neatgavo, nes iš jų buvo sudaryta Lenkų Karalystė, pavesta 
carui Aleksandrui I; tiktai nedidelė šių provincijų dalis — 
Poznanės provincija — buvo sugrąžinta Prūsams. Kompensatą 
jie gavo iš Saksonijos, kuri, kaip Napoleono sąjungininkė, liko 
nubausta ir turėjo perleisti Prūsams savo teritorijos dalį. 

Vokietija po Vienos Kongreso nesudaro jokios vieningos 
valstybės. Tiesa, yra sudaryta kažkokia konfederacinio pobūdžio 
Vokiečių Sąjunga (Deutscher Bund) su ypatingų Sąjungos 
Seimu (Bundestag) Frankfurte, bet be vyriausybės ir be teis- 
mo. šis Sąjungos Seimas — tai ypatingas valdovų seimas. 
Jame dalyvauja visų Vokiečių žemių valdovai, net ir svetimi, 
kiek jie valdo kurią nors Vokiečių žemę. Tokiu būdu čia įeina 
ir Austrijos imperatorius, ir Prūsų karalius, taip pat Anglų, 
Danų ir Olandų karaliai, ir visa eilė Vokiečių Kunigaikščių su 
naujais Saksų, Bavarijos ir Viurtembergo karaliais bei keturi 
laisvieji miestai. 

Tai buvo laikas, kai Visoie Vokietiioie nuo šiaurės į pie- 


= 


tus ir nuo rytų iki vakarų pamažu kilo galingas jaunosios libe- 
ralinės ir demokratinės buržuazijos judėjimas. Vokiečių vienybė 
ir konstitucija! — štai nacionalinis šio judėjimo obalsis. Ke- 
liolika smulkių valstybėlių įsivedė į valdžios santvarką repre- 
zentacinius demokratinius organus. Tačiau daugely Vokiečių 
valstybių — ypač šiaurėje — tvirtai laikosi monarchinis abso- 
liutizmas; Prūsai yra jų tarpe. 

Iš karto studentija, vėliau šiaip buržuazija ima reikalauti 
reformų ir bruzdėti, Tuo tarpu Vok. S-g0s Seimo (Bundestag o} 
Frankfurte nutarimai stiprina reakciją. 1880—1831 m. vieto- 
mis kyla sukilimai ir revoliucijos, bruzda ir valstiečiai, prade- 
da reikštis ir darbininkų judėjimas, — kaikurios vyriausybės 
skelbia konstitucijas, paskui, numalšinus sukilimus, vėl jas 
atima. 1834 m. Prūsai daro naują žingsnį pirmyn Vokiečių vie- 
nybės atžvilgiu; jie įsteigia Muitų uniją (Zollverein), kurios 
viršūnėje stovi Prūsai. Zollverein apima 18 valstybių — 23 
milijonus gyventojų. 

Prūsuose, mirus senajam karaliui, sostą užima karalius 
Fridrichas Vilhelmas IV (1840—1861 m.). Nacionalinis judėji- 
mas visoje Vokietijoje plečiasi; bet šiame visuotiniame bruz- 
dėjime be politinių „vienybės ir konstitucijos“ obalsių nuolat 
ryškiau girdėti socialiniai valstiečių sukilimų balsai ir darbi- 
ninkų socialinės revoliucijos lozungai. 1847 m. visoje Europoje 
pastebimas sunkus ekonominis krizis, Vokietijoje kyla bado 
sukilimai. 1848 m. per visą Europą pereina galinga revoliucijos 
banga, kuri palyti ir Berlyną bei Vieną — abi Vokietijos — 
Prūsų ir Austrijos — sostines. 

"Tuo laiku liberalinė Vokiečių buržuazija pasiryžo „veikti“. 
Jos senas obalsis — „vienybė ir konstitucija“. Ji pati su nepa- 
sitikėjimu ir baime žiūri į augantį darbininkų judėjimą, bijo 
revoliucijų ir liaudies valdžios, nenori gatvės viešpatavimo. Jos 
pažiūromis ir įsitikinimais — užtenką politinės reformos. 
Pastarosios įvykdymas sulaikysiąs socialinę revoliuciją, kylan- 
čią iš netvarkos ir nebepajėgiančio valdyti monarchinio abso- 
liutizmo. Politinės reformos įgyvendinimas esąs nesunkus: rei- 
kią tiktai susirinkti, viskas apsvarstyti, viskas nutarimais iš- 
spręsti. Prasideda buržuazinės liberalinės „akcijos“ komedija, 
iš esmės panaši į garsiąją Rusų 1917 m. „kierenščiną“, ku- 
rioje iškilmingos kalbos ir popieriniai nutarimai bei rezoliuci- 

jos atstoja faktų darbą. Ir šios „akcijos“ likimas panašus į 
„kierenščinos“ likimą su tuo skirtumu, kad ją čia likviduos ne 
socialinės revoliucijos judėjimas, kaip kad vėliau Rusijoje, bet 
monarchinė vyriausybių reakcija, kuri leidžia liberalams kal- 
bėti ir statyti savo kortų namelį, o tuo tarpu pati apsidirba su 
socialine revoliucija ir išoriniais priešais (Vengrų sukilimas, 
Italijos karas). 

Liberalai pradeda savo „akciją“ nuo sušaukimo Frankfurte 
atskirų Vokiečių šalių parlamentų (seimų) atstovų suvažiavi- 
mo, vadinamojo priešparlamenčiu (Vorparlament). šio prieš- 
parlamenčio sąstatas — oportunistinis, liberalinis. Kairysis 
sparnas (demokratai) jame silpnas. Jisai paskelbė Vokietijos 
valstybinę vienybę ir rinkimus į Vokiečių steigiamąjį seimą. 
Rinkimai ištikrųjų įvyksta, jie atliekami dviem laipsniais, dau- 
gumas išrinkta konstitucionalistų liberalų; radikaliniai elemen- 
tai, „demokratai“ — mažumoje. 1848 m. susirenka Frankfurte 
šis Vokiečių parlamentas — tautiškai buržuazinis steigiamasis 
seimas. Parlamento nariai, liberalai — frazės žmonės, įsitikinę 
savo vaidmens istoriniu svarbumu, didžiuojasi savo kalbų aukš- 
tumu ir kalba, lyg kad celebruotų kažkokias misterijas, bet už- 
miršta apie savo veikalo garantijas, nesirūpina jėgomis, kurios 
pajėgtų jį išlaikyti, ypatingai bijo socialinės revoliucijos, nepa- 
sitiki liaudimi. Kol liberalinis Frankfurto parlamentas svarsto 
Vokiečių konstituciją, senų monarchinių vyriausybių reakcija 
dirba ir laimi. Parlamento ji neliečia ir nekliudo jam debatuoti 
ir daryti nutarimus; ji jo nebijo. Ji apsidirba su tikrais vidaus 
ir išoriniais priešais. Ji laimi ir pamažu atsiima daugumą ankš- 
čiau padarytų konstitucinių ir reprezentacinių nuolaidų. 

Tuo tarpu Frankfurto parlamentas pabaigė savo darbą. 
Jis priėmė Vokietijos konstituciją (1849 m.) ir įkūrė Vokiečių 
Imperiją be Austrijos, o imperatoriumi išrinko Prūsų karalių 
Fridrichą Vilhelmą, kuriam ir pasiūlė Vokiečių Imperatoriaus 
karūną. Prūsų valdovą Vokiečių imperatoriaus karūna labai vi- 
lioja, bet reakcijos stiprėjimo metu, kai aplink įsigali monarchi- 
nis ūpas, jis nedrįsta priimti šio titulo iš „tautos“, ypatingai 
iš šito liberalinės buržuazijos Frankfurto susirinkimo, kurio 
reakcinės sferos nebijo ir kurio Vokiečių šalių vyriausybės ne- 
gerbia. ši siūlomoji karūna turi kažkokį revoliucinį kvapą; 
be to, joje yra kažkoks operetinis nerimtas elementas, kaip ne- 

rimta buvo visa liberalų „akcija“. Prūsų karalius nepriima. 
jam siūlomos karūnos. Be vyriausybių pritarimo, be seno tra- 
dicinio veiksnio sankcijos jisai bijojo jos priimti. 

Tačiau šios imperatoriaus karūnos troškimas pasidaro 
svarbiausiu Prūsų valdovų politikos akstinu ir kelrodžiu. Prūsų 
valdovai ir jų tarnai nuolat apie tai sapnuoja ir visomis pajė- 
gomis šio tikslo siekia. Bet jiems rūpi šis titulas gauti iš Vo- 
kiečių šalių teisėtų valdovų rankų, jiems rūpi legitimistinis, o 
ne revoliucinis šios karūnos ir titulo pobūdis. 

Tokiu būdu Frankfurto parlamento darbas nėra visiškai 
niekais pavirtęs. Jisai įkvėpė oficialinei Prūsų politikai tam 
tikrą idėją, jisai parodė šio obalsio ir šios minties populiarišku- 
mą pačioje Vokiečių buržuazijoje. Pats Frankfurto parlamentas 
užgeso ir mirė, pajuoktas ir nieko nenuveikęs, nes jis nesirūpino 
jėgomis ir veikimo priemonėmis; tikėdamas savo principų to- 
bulumu, jisai manė, kad šie principai laimėsią tiesiog savo ra- 
cionalistiniu svoriu ir kad viskas pasidarysią savaime. Bet jis 
davė arba bent precizavo Prūsų politikos programą, o ši po- 
litika buvo rūpestinga, darbšti, blaivi, tiksli. Jos devizas buvo 
oportunistinis devizas: „quidquid ages — prudenter agas, et 
respice finem“. 

1861 m. vėl pasikeitė Prūsų valdovas. Karaliumi tapo Vil- 
helmas I (1861—1888), kuriam lemta buvo igyvendinti nacio- 
nalinis Vokiečių idealas, Karalius ir jo bendradarbiai, kurių 
tarpe vėliau ypatingai iškilo „geležinis kancleris“ Bismarkas, 
vienas stipriausiųjų XIX amžiaus žmonių, — ėjo į šį tikslą pa- 
mažu. Pirma, reikėjo apsidirbti su Austrija, pašalinus ją iš 
kelio ir nusikračius jos konkurencijos. Veiksmas prasideda ne- 
teisingu karu su Danais, kur dar Prūsai veikia drauge su Aus- 
trija. Mažoji Danija, palikta savo jėgoms, yra sumušta ir turi 
išsižadėti ne tiktai Vokiečių Holšteino, bet ir tikrosios Danų 
šalies — Šlezvigo. Dėl šio grobio kilo ginčai tarp Prūsų ir Aus- 
trijos; Prūsai provokuoja Austriją, gilina konfliktą, ieško su 
ja karo. 1866 m. karas kyla, Prūsai ir Austrija — du konkuren- 
tai Vokiečių politinei vadovybei — griebiasi ginklų. Tasai ka- 
ras — tai Prūsų pajėgų kvotimai Vokietijoje. Prūsai juos iš- 
laikė „magna cum lauda“, Austrai buvo baisiai sumušti ties 
Sadova. Prūsai nebeturi konkurentų. Dabar jie gali nuo sva- 
jonių pereiti į tikrenybės darbą ir imperijos sapną įgyvendinti. 

Jie pradeda nuo šiaurės Vokiečių Sąjungos kūrimo. Są- 
jungos viršūnėje stovi Prūsai. Austrija Sąjungoje nedalyvau- 
ja. 1867 m. susirenka Sąjungos steigiamasis Reichstag'as. Kons- 
titucija, kurią jis priėmė, panaši į Frankfurto 1849 m. parla- 
mento konstituciją. Ruošiama galutinė Vokiečių vienybė. Tuo 
tarpu kyla karas su Prancūzais (1870—1871 m.). Vokiečių 
(Prūsų ir jų sąjungininkų) kariuomenė žengia į Prancūziją. 
Imperatoriaus Napoleono III kariuomenė sumušama, Ties Se- 
danu (šiaurės Prancūzijoje) žymi dalis Prancūzų kariuomenės 
Vokiečių apsupama ir paimama nelaisvėn; su ja patenka nelais- 
vėn pats Napoleonas III. Vokiečiai bombarduoja Paryžių. Pran- 
cūzijoje kyla perversmas, Imperija sugriaunama, sudaroma lai- 
kina vyriausybė, skubiai organizuojamas tėvynės gynimas; bet 
jau vėlu, jau Vokiečiai yra šalies šeimininkai. Jie leidžia pran- 
cūzams sušaukti steigiamąjį seimą ir laikinajai vyriausybei 
diktuoja taikos sąlygas, kuriomis atplėšia nuo Prancūzijos 
Elzasą ir Lotaringijos dalį ir uždeda sunkią kontribuciją. 

šių įvykių metu esant Vokiečiams ir jų vadams paverg- 
toje Prancūzijoje, įvykdoma Vokiečių vienybė. Tai buvo Prūsų 
laimėjimų aukščiausias laipsnis. Prancūzų karo laimėjimo nuo- 
pelnai teko ypač Prūsams. Tai buvo jų iniciatyva, jų planas, 
jų karo vadai, jų organizacija, jų darbas. Prūsų pastangomis, 
Prūsų darbu — Vokiečiai staiga išaugo Europoje į pačią di- 
džiausiąją jėgą, sprendžiančią kitų valstybių likimą. 

Ir štai pavergtosios Prancūzijos teritorijoje Prūsų kara- 
lius Vilhelmas visų Vokiečių šalių valdovų paskelbiamas. Vo- 
kiečių imperatoriumi. Vokiečių Imperija įgyvendinta. 

48 šios Imperijos gyvenimo metai (1870—1918) — tai buvo 
Prūsų hegemonijos laikai Europoje. Pati Vokietija buvo „su- 
prūsinta“, pavesta Prūsų hegemonijai, jų valdoma. Prūsų ka- 
ralius eo ipso buvo Vokiečių imperatorius. Imperijos kanclerį 
(sui generis ministerių pirmininkas, Imperijos politikos vedė- 
jas) jis rinkdavo iš Prūsų tarpo. Valdymas Imperijoje buvo ne 
parlamentinis, bet prerogatyvinis (dualistinis režimas), jis pri- 
klausė paties imperatoriaus ir jo kanclerio. Federalinėje Impe- 
rijos Taryboje (Bundesrat), atstovaujančioje atskirų Vokiečių 
šalių vyriausybėms, — Prūsų persvara ir tuo pačiu hegemo- 
nija. Vienintelis Imperijos valdžios veiksnys, vienintelis jos 
organas, kuris nebuvo ypatingoje Prūsų galioje ir galėjo kiek 

neutralizuoti Prūsų hegemoniją, — tai buvo Imperijos Seimas 
(Reichstag). 

Europos politikoje svarbiausią vaidmenį vaidino Vokietija 
(Prūsai), Prancūzijos nugalėtoja, prieš kurią drebėjo visos 
valstybės. Ir Prūsų Vokietijos Imperija, toliau Hohenzolernų 
valdoma (paskutinis buvo imperatorius Vilhelmas II), buvo 
savo vidaus ir išorinėje politikoje veikli ir energinga, visuomet 
su iniciatyva ir paremta jėga. Jūros pajėgų plėtimas, laivynas, 
kariuomenė, kolonijų imperija, — visa tai turėjo laiduoti Vo- 
kietijai pirmą vietą didžiųjų pasaulio valstybių tarpe. Ir Eu- 
ropos kontinente Vokietija ištikrųjų turėjo hegemoniją. Pran- 
cūzijos pažeminimas, Rusijos smukimas nuo Japonų karo ir 
1905 m. revoliucijos, Austrijos beveik vasalinė padėtis Vokie- 
tijos atžvilgiu pašalindavo betkurią konkurenciją Vokietijai. 
Ji buvo stipri ir savo sąjungomis. Ji buvo sudariusi sąjungos 
sutartį su Austrovengrais ir Italija, jos bičiulė Balkanuose bu- 
vo Rumunija, kurios karalius, Karolis I Hohenzolernas, buvo 
ištikimas Vokiečių sąjungininkas; ji užmezgė draugiškus san- 
tykius su Turkija. 

Didžiųjų pasaulio jėgų tarpe visiškai laisvas rankas Vo- 
kiečių atžvilgiu turėjo tiktai Anglai, USA ir Japonija. Ypatin- 
gai Anglai su nepatenkinimu žiūrėjo į Vokiečių galios augimą. 
Vokiečių karo laivyno nuolatinis didinimas vertė Anglus arba 
toleruoti konkurentą arba dar labiau didinti savo milžiniškas 
jūros jėgas savo pirmenybei išlaikyti. Ir išviso drąsus inicia- 
tyvinis Vokiečių imperializmas bei Europos kontinento jėgų 
lygsvaros sulaužymas vienos valstybės naudai erzino Anglus ir 
veikė jų saugumo instinktą. Anglų karalius Edvardas VII 
(1900—1910 m.), didysis politikas, suprato, numatęs karo bū- 
tinumą artimoje ateity, išanksto ir ištolo pradėjo ruošti būsi- 
mos priešvokietinės koalicijos (Entante) rūmus, dėdamas pa- 
matus šiam naujam valstybių sukilimui prieš jas visas slėgian- 
čią Vokiečių jėgą. Jisai koordinavo ir jungė įvairius jausmus, 
apetitus ir ambicijas, kaip medžiagą tai geležinei grandinei, 
kuri turėjo iš visų pusių apsupti ir suspausti Vokietiją, ir jos 
sąjungininkus, nugalėdama galingąjį priešą jei ne pačiais gink- 
lais, tai bent užtroškimu. Edvardas VII įkūrė jei ne formalinę 
s-gą, tai bent tam tikrą solidaristinę nuotaiką tarp Anglijos ir 
įvairių Europos valstybių, nukreiptą prieš Prūsų valdomus Vo- 

kiečius. Taip XX amžiaus pradžioje buvo ruošiama. Didžiajam 
kårui dirva. 

Smulkiai visų tų aplinkybių ir ivykių, kurie netarpiškai 
iššaukė karą ir lydėjo jo pradžią, — mes čia nekelsime, nes 
tai mus toli nuvestų. Neliesime čia Balkanų įvykių tarp 1908 ir 
1913 m., Bosnijos ir Hercogovinos aneksijos, Turkijos pervers- 
mo, pirmojo ir antrojo Balkanų karo, Albanijos ir Makedonijos 
klausimo, Austrijos sosto įpėdinio erzhercogo Prano Ferdinan- 
do asmens, Didžiosios Kroatijos koncepcijų, erzhercogo nužu- 
dymo Sarajeve ir t. t. Nespręsime taip pat dar neišspręstos Di- 
džiojo karo kaltės problemos: ar ši kaltė ištikrųjų krinta Vo- 
kiečiams ir ių valdantiesiems su Vilhelmu II priešaky, ar mi- 
rusiojo Anglų karaliaus Edvardo VII darbui, kuris buvo sis- 
Lematingai tęsiamas iki 1914 m., o gal iš viso apie kaltę kalbėti 
ir netenka... Pagaliau ši didelė karo nelaimė, kurios padariniai 
ikišiol yra jaučiami, tam tikrais atžvilgiais yra patarnavusi ir 
socialiniam teisingumui: Europos taika yra visdėlto kiek šva- 
resnė, negu buvusi prieš karą, visa eilė pavergtų ikitol šalių 
įkūrė savo tautines nepriklausomas valstybes, tarptautinė kon- 
Terencija kiek pažengė pirmyn, Europos rytuose išnyko baisi 
carų Rusijos baidyklė, kurios vietoje įsikūrė didysis sociališ- 
kai politinis sovietinių valstybių sąjungos sfinksas... 

Grįždami į Prūsus, mes turime pastebėti, kad, vadovauda- 
mi suvienytai Vokietijai, Prūsai iki paties Didžiojo karo išlai- 
kė savo pasenusią, labai konservatyvišką 1850 m. konstituciją 
ir išviso reakcinę socialinę bei politinę santvarką. Prūsai su 
savo karaliaus galia, ponų Rūmais, labai netobula ir nedemokra- 
tine seimo rinkimų sistema — tai buvo socialinės reakcijos, mi- 
litarizmo ir smurto ideologijos tvirtovės Vokietijoje, o kadangi 
jiems teko politinė suvienytos Vokietijos vadovybė, tai jie šiais 
ypatumais užkrėtė visą jaunosios Vokietijos politiką. Prūsų 
Vokietija simbolizavo Europoje žiaurią kumščio politiką ir tapo 
didžiausia reakcijos jėga. Liberalinė ir demokratinė 1815— 
1848 m. buržuazijos Vokietija, Didžiosios Prancūzų Revoliuci- 
jos idėjų skleidėja Europoje, buvo pakeista naujos, Prūsų or- 
ganizuotos, Vokietijos, plėšrios ir pamilusios savo galią, savo 
universalinį viešpatavimą visai žmonijai, kuris tapo Vokiečių 
svajonių idealu. Tokie buvo Prūsų hegemonijos Vokietijoje 
padariniai. Net ir pačiame vokiečių moksle, jos literatūroje ir 

mene ėmė reikštis šios rūšies svajonės ir idealai. Vokiečių var- 
das Europos tautų sąmonėje buvo jungiamas su baime ir dau- 
gely vietų net su tam tikru pasibiaurėjimu. Tautų meilės ir 
tikrųjų draugų Europoje jie teturėjo labai nedaug. Tai ryškiai 
paaiškėjo Didžiojo karo metu. 

Paties Didžiojo karo įvykių mes čia nedėstysime. Paste- 
bėsime tiktai, kad nepaprastai užsitęsusio karo reikalai, kurie 
vertė Vokietiją ieškoti kelių į taiką ir į viešosios tautų nuomo- 
nės pritarimą, privertė ją kiek kitaip kalbėti karo metu ir ro- 
dyti didesnį palankumą humanistinėms idėjoms bei Vakarų de- 
mokratijų paliestiems būsimos taikos obalsiams. Iš vienos pu- 
sės gilindama karo griežtumą — ypač povandeninių laivų veiki- 
me, iš kitos, savo politikų lūpomis, ji ėmė švelninti savo nu- 
sistatymą, reikšti didesnės pagarbos tautų idealams, teisei, tei- 
singumui. Taip pat ji ėmė ruoštis Prūsų santvarkos reformai 
demokratine kryptimi. 

Tačiau Didysis karas buvo Vokiečių pralaimėtas. Vokie- 
tija liko nugalėta ne tiek kovos laukuose ginklu, kiek nualini- 
mu, badu, savo gyvų jėgų išsekimu. Krizio valanda išmušė 
1918 m. rudenį, spalių lapkričio mėnesį. Staiga neištesėjo ir 
suklupo vienas po kito visi jos sąjungininkai. -— Austrovengrai, 
Bulgarai, Turkai. Pati Vokietija, apeliuodama į garsius Ame- 
rikos (USA) prezidento Wilsono 14 punktų (tai buvo Wilsono 
paskelbti „teisingos“ taikos principai), paprašė taikos. Buvo 
pasirašytos karo paliaubų sąlygos; Vokietijoje kilo revoliuci- 
ja, imperatorius Vilhelmas paspruko į Olandiją, kur apsigy- 
veno savo privatiniame dvare, kiti imperijos šalių valdovai kur 
galėdami pasislėpė. Vokietija ir visos jos šalys iškarto virto 
respublikomis. 

Revoliucijoje, kuri 1918 m. kilo Vokietijoje, varžėsi pra- 
džioje dvi srovės, kurios galima apibūdinti vardais iš vienos 
pusės komunistinės, arba sovietinės, iš kitos — demokratinės. 
Dešinieji elementai — monarchiniai, grynai nacionalistiniai — 
iškarto buvo pasislėpę, Liberalinė ir demokratinė buržuazija, 
atstumta revoliucijos, tylėjo ir rėmė socialdemokratus, kovojan- 
čius po demokratine politinės revoliucijos vėliava prieš komu- 
nistus, iškėlusius socialinės revoliucijos ir sovietinės santvar- 
kos vėliavą. Vad. nepriklausomų socialistų grupė, kuri Didžiojo 
karo metu vedė opooziciją prieš imperializmą ir karą, svyravo; 

jos dalis perėjo į komunistų eiles arba pritarė jiems, kita dalis 
sustojo pusiaukely. Socialdemokratai, veikią kaip buržuazijos 
avangardas, sugebėjo nugalėti komunistinį pavojų; įsigalėję 
valdžioje, jie pasiskubino įvykdyti rinkimus į Vokiečių konsti- 
tuantą ir sušaukti ją, Tr kai Paryžiuje ėmė veikti Taikos Kon- 
gresas, kuris vėliau paruošė ir pasiūlė Vokiečiams priimti Ver- 
salio sutartį, Vokiečių Veimaro mieste susirinko ir pradėjo 
tvarkyti naujosios Vokietijos konstituciją Vokiečių Steigiama- 
sis Seimas, 

Šio Steigiamojo Seimo konstitucinį darbą mes peržiūrėsi- 
me tiek, kiek jisai palyti Prūsus; o šiaip čia jo priimtos gražios 
ir įdomios Vokiečių Reicho konstitucijos (1919.VIIL. 11. Vei- 
maro konstitucija), kurios lietuvių kalbos vertimą mes patie- 
kiame pirmame mūsų „Įvairių valstybių konstitucijų“ vinkiny 
(.„Teisės“ žurnalo Nr. Nr. 11—13 priedas), mes tiksliai ne- 
svarstysime. 

Trys žymiausios partijos Veimaro Steigiamajame Seime, 
kurių kompromisas ir išsprendė visus kylančius konstitucinės 
santvarkos klausimus, buvo: vad. daugumo socialdemokratai, 
principiškai marksininkai, bet ištikrųjų pusiausocialisčiai, nu- 
sistatę palaikyti politinę buržuazinę demokratiją su įterptais į 
ją sociališkais korporacinės santvarkos elementais; demokrati- 
nis katalikų centras, taip pat palankus kaikuriems korporaci- 
niams principams; ir pažangioji buržuazinė liaudies partija. 
Dešinįjį sparną sudarė monarchiškai nacionalistinė grupė, kai- 
riji — nepriklausomieji socialistai su tam tikrais palinkimais 
į sovietizmą. šie sparnai buvo nežymūs, ir nusverti Seimo darbo 
nepajėgė. 

Vienas stambus klausimas, kuris teko spręsti Veimaro 
Steigiamajam Seimui ir nuo kurio parėjo visų atskirų Vokie- 
čių valstybėlių likimas, — tai buvo valstybės formos klausimas 
ir būtent ypatingai federacijos ar unitarizmo problema. Buvo 
šalininkų vieno ir antro sprendimo. Galų gale laimėjo kompro- 
misas. Šis kompromisas yra panašus į tą, kurį jau buvo nu- 
statęs Bismarkas senojoje Imperijos konstitucijoje. Jis nuosek- 
liai yra išlaikytas. Vokietija — federacinė valstybė, bet unitari- 
nis principas labiau išplečiamas ir akcentuojamas, negu konfe- 
deracinis. Federacija — tai jau iš esmės visuomet yra kompro- 
misas tarp iš vienos pusės unitarizmo, kuris atskiras teritorijos 

šalis sulieja į vienlypę valstybę, atimdamas iš jų betkurį vals- 
tybinį pobūdį ir paversdamas jas provincijomis net tada, kada 
valdžia yra decentralizuojama ir kada atskiroms šalims — pro- 
vincijoms — suteikiama plačiausia savivaldybė, įžengiant į 
įstatymų leidimo sritį ir vadinama autonomija, ir iš antros — 
konfederacijos, kuri susijungusioms šalims palieka jų valdžios 
suverenumą ir kurios titulas yra sąjungos narių sutartis, 0 ne 
centro imperium'as, 

Klasikine Georgo Jellinek'o terminologija, jei unitarinis 
valstybinis junginys yra valstybė, tai konfederacija yra ne vals- 
tybė, bet valstybių sąjunga, o federacija, kuri sudaro kompro- 
misinį šių dviejų formų mišinį, — yra sąjunginė valstybė. Ji 
yra valstybė vieninga, bet kartu ji palieka tam tikrų valstybin- 
gumo žymių ir nariams, pav., leidžia jiems patiems nustatyti 
savo konstitucijas (sąjunginės konstitucijos ribose), paveda 
jiems pariteto principų dalyvauti per tam tikrą organą centro 
valdžioje ir veikti sąjunginės konstitucijos keitimą; ji taip pat 
palieka nariams pagrindinę arba vad. bendrąją kompetenciją, 
sau pasiimdama vad. atributyvinę (tai reiškia, kad viskas, kas 
nėra federalinės konstitucijos išskiria centrui, savaime palie- 
kama federacijos nariams; unitarinėje decentralizuotojo vals- 
tybėje principas čia griežthi priešingas: viskas, kas nėra iš- 
skirta autonominei provincijai, savaime paliekama centrui). 

Federacija, kaip dviejų principų mišinys, jų kompromisas, 
neturi nuolatinės teorijos, formos. Kompromisas gali svyruoti, 
gali čia artėti prie unitarizmo, čia —prie konfederacijos. Kaip 
gi šį kompromisą išsprendžia Veimaro konstitucija? 

Centro valstybė, federacinė Vokietija, yra pavadinama 
Reich (Deutsches Reich). Reicho vardu buvo vadinama ir se- 
noji monarchinė Vokietija (Imperija), kurią dabar pakeitė 
respubliką. Tačiau šis pavadinimas tyčia paliktas tam, kad būtų 
pabrėžta, jog tai yra senosios valstybės tąsa — toji pati vals- 
tybė, tas pats Reich, kuris pakeitė tiktai valdžios formą, bet 
ne savo esmę. Žodis Reich sunku yra tiksliai išversti į lietuvių 
kalbą: Rusai jį verčia „deržava“, Lenkai — „rzesza“, Prancū- 
zai — „empire“; yra šio žodžio prasmėje sąvoka lyg didelės 
galybės, lyg imperialistinio viešpatavimo, žodžiu — kiek dau- 
giau ir griežčiau, negu valstybė (Staat). Mes lietuvių kalboje 
palaikysime autentišką terminą Reich (reichas). 

Vokiečių Reicho nariai — pamatinės sufederuotos valsty- 
bėlės — pavadinamos Länder (Land — žemė). Tos „žemės“ — 
tai tos pačios istorinės Vokiečių vietos valstybės, kurios savo 
laiku įėjo į Imperiją ir kurių daugumas iki 1918 m. revoliu- 
cijos buvo savo senų dinastijų karalių ir kunigaikščių valdo- 
mos. Tiktai viena „žemė“ yra nauja, dirbtinė, sudaryta iš kelių 
smulkesnių tirpinio: tai Tiuringija. Kaip „reicho“ pavadinimas 
iškelia ir paaukština Vokiečių centro valstybę, taip federacijos 
narių pavadinimas „žemėmis“ kiek jas degraduoja, prilygina 
provincijoms. Gal užtai savo konstitucijoje Prūsai save vadina 
ne Land (žemė), bet Staat (valstybė) (žr. Prūsų konstitucijos 
I skyrių). 

Pavadinimai Reich ir Länder — tai, žinoma, smulkmena; 
tačiau ji nėra atsitiktinė. Ji atitinka bendrą Veimaro konsti- 
tucijos palinkimą stiprinti Vokiečių federacijoje unitarinį 
veiksnį prieš konfederacinį, vadinasi — „žemių“ nenaudai, ši- 
taip stipriausieji ir ryškiausieji konstituciniai valstybės iždo or- 
ganai federacijoje yra grynai unitariniai, pareiną nuo bendros 
visos Vokietijos „tautos“, be jokios žemių įtakos. Tai yra visa 
Reicho vyriausybė, kuri susideda iš Reicho prezidento ir par- 
lamentinio ministerių kabineto su ryškiu lyderiu — kancleriu 
— priešaky ir įstatymų leidimo srity — Reichstagas. 

Reicho prezidentas yva autoriteto, galios ix funkcijos at- 
žvilgiu nepaprastai ryškus ir stiprus. šiuo atžvilgiu jis nėra 
panašus į daugumą kitų parlamentinio režimo respublikų pre- 
zidentų ir net konstitucinių valdovų. Jis yra visos Vokiečių tei- 
sinės tautos renkamas ir būtent renkamas netarpiškai tiesiogi- 
niu tauts balsavimu (teisinės tautos, o ne parlamento; renka- 
mąjį respublikos prezidentą mes užtinkame be Vokiečių Rei- 
cho dar USA, Suomijoje ir Lietuvoje, bet, tiktai Vokiečių Rei- 
che jis yra netarpiškai renkamas; USA ir Suomijoje jis yra 
renkamas dviem balsavimo laipsniais, Lietuvoje — trimis). 
Reicho Prezidentas turi galios paleisti Reichstagą ir dėl Reichs- 
tago priimtų įstatymų gali apeliuoti į tautą, pavesdamas jista- 
tymą referendumui; jis taip pat yra arbitras kylančiose tarp 
Reichstago ir Reichsrato dėl įstatymų projektų ginčuose, tiesa 
— ne pats juos spręsdamas, bet galėdamas apeliuoti į tautą; 
pats jis tegali būti pašalintas tautos nutarimu (referendumo 
tvarka) Reichstagui pasiūlius. Toks yra Reicho prezidentas, 

kuris tiek dėl savo išrinkimo būdo, tiek dėl savo ypatingos ga- 
lios netarpiškai santykiauti su valstybės tauta, sudarančia de- 
mokratijoje aukščiausiąjį valdovą, turi nepaprastą autoritėtą 
ir sudaro žymios galios organą, Jis, būdamas visos Reicho taitos 
renkamas, sudaro aiškų unitarinį veiksnį. 

Unitaristinis yra ir Reichstagas, įstatymų leidžiamasis or- 
ganas, renkamas visos Reicho tautos visuotiniu balsavimu. O 
Reichstago galia įstatymų leidime yra sprendžianti; jisai vie- 
nas priima įstatymus; nė prezidentas, nė federaciniai parlamen- 
to rūmai — Reichsratas — neturi jo priimtiems įstatymams 
sankcijos. Reichsratas turi tik reliatyvinį veto, kuris gali būti 
Reichstago nugalėtas; tiesa, prezidentas, o vienu atsitikimu 
Reichsratas — gali dėl Reichstago priimtų įstatymų projektų 
apeliuoti į Reicho tautą, kuri tada sprendžia referendumu, bet 
ir Reicho teisinė tauta, paskutinis sprendėjas, yra kaiptik 
unitarinė, 

Pagaliau ministerių kabinetas su kancleriu (premjeras, 
ministerių pirmininkas) viršūnėje visiškai pareina nuo skirian- 
čio jį prezidento ir nuo Reichstago, kurio pasitikėjimo jis yra 
rekalingas, vadinasi — pareina nuo abiejų unitarinių organų, 
o ne nuo federacinio Reichsrato; tad ir kancleris su kabinetu, 
sudarą parlamentiniame režime veiklųjį vyriausybės elementą, 
yra unitarizmo organas. 

Federalinis yra centro valdžioje tiktai Reichsratas. "Tai 
yra žemių atstovybių organas. Bet jis yra silpniausias visų kons- 
titucinių centro valdžios organų. Jo galia išviso nėra spren- 
džiamoji — nė įstatymo leidimo, nė valdymo srity. Ištikrųjų 
jis yra ne tiek antrieji (aukštesnieji) parlamento rūmai, kiek 
valdymo ir įstūtymų leidimo reikalams taryba. Tai aiškėja iš 
jo funkcijos. Jis dalyvauja įstatymų leidžiamojoje Reicho vy- 
riausybės iniciatyvoje ir pats reiškia per vyriausybę tą inicia- 
tyvą; jisai turi būti vyriausybės informuojamas apie bendrąją 
padėtį valstybėje; svarbiausiems valdymo reikalams svarstyti 
Reicho vyriausybė turi naudotis Reichsrato komisijomis; 
Reichsratas turi reliatyvinį veto, kuris veikia šitaip: Reichsra- 
tas, nesutikdamas su Reichstago priimtu įstatymo projektu, gali 
per dvi savaites pareikšti protestą ir dar per dvi savaites grą- 
žinti projektą Reichstagui, motyvuodamas savo protestą; jei 
tada Reichstagas projektą antrą sykį priima dviem trečdaliais 

balsų, tai Prezidentas turi jį arba perduoti tautai patvirtinti bal- 
savimu, arba, jei per tris mėnesius nekilo iš tautos referendu- 
mo reikalavimo (liaudies veto), paskelbti taip, kaip jį Reichsta- 
gas priėmė; o jeigu Reichstagas, antrą sykį balsuodamas Reichs- 
rato užprotestuotą įstatymą, priims jį mažiau negu ž balsų ir 
abieji rūmai (Reichstagas ir Reichratas) nesusitars dėl vienodo 
įstatymo teksto, tai dar prezidenas gali perduoti referendumui 
Reichstago priimtąjį tekstą. 

Tad išviso federacinis veiksnys centro valdžioje yra silp- 
nas. Jis daug kur gali kištis, bet beveik nieko nesprendžia. Vie- 
nu tiktai atžvilgiu federacinė žemių atstovybė centro valdžio- 
je gali energingai veikti. Būtent, kai Reichstagas, neatsižiūrė- 
damas į Reichsrato protestą, nutarė pakeisti konstituciją arba 
kurį jos nuostatą, tai pats Reichsratas turi teisės apeliuoti į 
tautą, reikalaudamas, kad Reicho prezidentas perduotų ginčyti- 
ną konstitucijos pakeitimą referendumui išspręsti. Tai yra ener- 
ginga priemonė ir žymus galios momentas tiek tuo, kad tiesio- 
ginis kreipimasis į tautą ir santykiavimas su ja sudaro demo- 
kratijoje nepaprastą galios reiškinį ir pakelia atitinkamo or- 
gano autoritetą bei prestižą, tiek tuo, kad tai liečia konstituciją 
ir suteikia šiam organui svarbią konstitucinę įtaką. Tačiau net 
ir čia sprendžia visdėlto tiktai viso Reicho tauta, bet ne že- 


"mės, vadinasi — sprendžia unitarinė galia. 


Bet ir pačioje federacinio organo konstrukcijoje yra tam 
tikras elementas, paskolintas iš unitarizmo, o ne iš konfedera- 
cijos. Būtent, konfederacinis principas federacijoje reikalauja, 
kad tarp federacijos narių — ypač jiems atstovauti centro val- 
džioje — būlų išlaikytas paritetas. Federacijos narys — kanto- 
nas, štatas, žemė, — didelis ar mažas, yra lygus federacijos 
dalyvis, lygus organizuotas vienetas. Jei tai yra tiktai unitari- 
nės valstybės sudėtinė dalelė, jei tai yra, pavyzdžiui, tiktai vi- 
sos vieningos teritorijos provincija, arba visos vieningos tau- 
tos dalis, tai, žinoma, šios dalys galės būti nelygios: viena bus 
didesnė, kita — mažesnė. Bet kaip organizuotos junginio as- 
menybės, kaip nariai, visos „žemės“ yra viena kitai lygios. Tai 
yra lygiai taip pat, kaip nariai draugijoje: kad ir būtų vienas 
storas ir daug sveriąs arba labai protingas, o antras — men- 
kutis, mažas, visiškai lengvo svorio arba daug silpnesnio inte- 
lekto, — vistiek jie yra lygūs vienetai draugijoje, jie yra jos 

nariai. Todėl federacijoje (USA, Šveicarijoje, net SSSR-e, kai 
yra jo Cik'e konstruojamas federacijos narių atstovybės orga- 
nas — Tautų Sovietas) mes matome, kad federacijos nariai 
savo atstovybės organe centro valdžioje yra atstovaujami pari- 
tetiškai: kiekvienas narys turi tą patį skaičių atstovų (balsų), 
Vokiečių Reiche to nėra. Reichsrate kiekviena „žemė“ gauna 
skaičių balsų didesnį arba žemesnį, proporcingą jos gyventojų 
skaičiui, būtent po vieną balsą kiekvienam gyventojų milijonui, 
bet išviso ne mažiau, kaip vieną balsą, ir išviso ne daugiau, kaip 
du penktadaliu balsų viseto. Paskutinis rezervas (nedaugiau, 
kaip 2/5) yra nukreiptas kaiptik prieš Prūsus, kaip stambiausią 
„žemę“ federacijoje: jei šio rezervo nebūtų buvę, Prūsai būtų 
galėję gauti Reichsrate absoliutinį balsų daugumą, ir tada Reichs- 
ratas būtų virtęs Prūsų valios ir nusistatymo, o ne federacijos 
narių atstovavimo organu. 

Tačiau ir ši proporcija (2/5) suteikia Prūsams ypatingą pa- 
dėtį federacijoje. šiame mes matome, kad „žemės“ jų atstova- 
vimo atžvilgiu yra laikomos ne tiek organizuotais viešosios as- 
menybės vienetais, kiek nelygiais bendrosios teritorijos blokais 
ir nelygiomis bendrosios Reicho tautos grupėmis. Principas 
vėl unitarinis.! 

Žymiai susiaurinta yra Vokiečių Reicho federacija centro 
naudai ir kompetencijos bei galios suskirstyme tarp federacijos 
narių ir centro. Pats federacijos principas, kuris reikalauja, 
kad bendroji kompetencija būtų palikta federacijos nariams, 
o centrui — atributyvinė, vadinasi, kad principiškai visa tai, 
kas nėra centrui išskirta, pasiliktų nariams, yra išlaikytas. Ta- 
čiau toji atributyvinė kompetencijos sritis, kurią, pagal Vei- 
maro konstituciją, Vokiečių Reichas yra sau pasiėmęs, atitin- 
kamai susiaurindamas žemių kompetenciją, yra nepaprastai pla- 
ti. Ji yra labai detališkai konstitucijoje išdėstyta ir susideda iš 
dviejų dalių: vienos, kuri iškarto ir savaime pavedama Reichui, 
ir antros, kuri galės būti Reicho pasisavinta, kad jis tai ras 
naudinga. Principas yra tas, kad Reichui pavedamoji kompeten- 
cija yra žemių vykdoma tol, kol Reichas pradės ją pats vykdyti. 
Tokiu būdu labai žymi kompetencijos dalis yra žemių rankose 

1 Aukščiau išdėstytam patikrinti žiūrėk Veimaro 1919 m. konsti- 
tucijos 41, 25, 73, TA, 43, 68, 20—22, 52—56, 60, 69, 67, 76 ir 61 str. 

visiškai prekarinė, galinti būti kas valandą atšaukta. šį klausi- 
mą sutvarko Veimaro konstitucijos 6—12 str. 

Charakteringas taip pat yra griežtas principas „Reichsrecht 
bricht Landrecht“ („Reicho teisė nusveria žemių teisę“ — Vei- 
maro konstitucijos 13 str.) ir lygiai griežtas nuostatas, pagal 
kurį, „jei kuri žemė nevykdo uždėtų jai Reicho konstitucijos 
ar Reicho įstatymo pareigų, tai Reicho prezidentas ginkluotos 
pajėgos pagalba gali priversti tai padaryti“ (Veimaro konstitu- 
cijos 48 str.). 

Pagaliau Veimaro konstitucija, kad ir palikdama žemėms pa- 
čioms tvarkytis savo konstitucijomis, nustato kaikuriuos že- 
mėms privalomus konstitucinės santvarkos dėsnius, kurių turės 
laikytis visos visų žemių konstitucijos. šitie įsakytiniai žemių 
konstitucinės santvarkos principai yra šie: a) kiekviena žemė 
turi turėti respublikišką konstituciją; b) tautos atstovybė ren- 
kama visuotiniu, lygiu, tiesioginiu ir slaptu balsavimu visų Rei- 
cho vokiečių vyrų ir moterų proporcingų rinkimų pagrindais; 
c) žemės vyriausybės privalo tautos atstovybės pasitikėjimo; 
d) tautos atstovybės rinkimų dėsniai taikomi (su tam tikru ne- 
žymiu rezervu) ir vietos bendruomenių rinkimams (Veimaro 
konstitucijos 17 str.). 

štai kokia yra konstitucinė Vokiečių „žemių“ (valstybių- 
narių) padėtis Vokiečių Reiche. Tiktai šios padėties ribose jos 
tvarkosi savo konstitucijomis. Visa tai liečia, žinoma, ir Prū- 
sus. Tačiau Prūsų atžvilgiu buvo padaryta dar vienas žingsnis 
pirmyn jų valstybinės galios niveliacijos kryptimi, 

Būtent, Veimaro Steigiamajame Seime buvo iškeltas Prūsų 
padalinimo klausimas. Tiesa, buvo ir tokių minčių, kad, esą, Vo- 
kiečių respublikoje reikią demokratinė federacija išviso pagrįsti 
ne senomis istorinėmis valstybėmis, kurių kilmė yra monarchi- 
nė, kurios turėjo savo dinastijas ir tuo ypatingai viena nuo ki- 
tos skiriasi, kad kiekviena turėjo kitokį „savo“ valdovą, bet 
naujais dirbtiniais „žemių“ vienetais, suskirstytais kuriais 
nors socialiniais požymiais. šita mintis nenusistojo. Užtai Prū- 
sų padalinimo, jų valstybinio vieneto suskaldymo į kelias sa- 
varankiškas lygias „žemes“ klausimas — buvo labai plačiai ir 
rimtai debatuojamas ir buvo momentų, kada šis sprendimas 
atrodė visiškai lauktinas. šio sumanymo motyvai buvo įvairūs. 
TŠ vienos pusės buvo nurodoma į tai, kad Prūsų, palyginus juos 

su kitomis istorinėmis Vokiečių valstybėmis, teritorijos ir gy- 
ventojų dydis esąs neproporcingai stambus, slėgiąs visas kitas 
žemes; gera esą federuoti maždaug lygius vienetus, bet, jungti 
ir federuoti viena didelė valstybė su daugeliu smulkių. kurių 
dydžio proporcijos yra tokios, kad ši stambi valstybė viena nu- 
sveria visų kitų sumą, — esą nesveika ir netvirta. Ši stambi 
valstybė įgysianti federacijoje faktinės hegemonijos ir pamažu 
pavergsianti visus smulkius narius, iškreipdama pačią federa- 
cinę konstrukciją stambiosios imperializmo kryptimi. Ypatin- 
gai esą šis pavojus federacijai gręsiąs iš Prūsų, kurių valstybinė 
idėja esanti išauklėta hegemonijos troškimu ir kurie jau tu- 
rėjo šią hegemoniją Vokiečių Imperijoje. Prūsai neišsižadėsią 
savo amžinų svajonių ir ambicijų, nepasitenkinsią eilinės „že- 
mės“ padėtimi Reiche. 

Be to, demokratiniai gaivalai bijojo Prūsų dar ir kitais 
sumetimais. Prūsai — ypač vieningi dideli Prūsai, kuriuos 
bus išlaikytas senas valstybinis pajautimas — tai esąs socia- 
linės ir politinės reakcijos lizdas, Hohenzolernų tėvynė. Prūsuo- 
se, ypač jų rytų provincijose, pati visuomenės struktūra esanti 
labiau atsilikusi, negu kitur Vokietijoje; čia dar nesančios iš- 
gyventos feodalinės tradicijos agrariniuose santykiuose, čia dar 
stiprios esančios dvarininkų ir bajorų — Prūsų ir Pomeranijos 
junkerių — viešpatavimo formos. Čia glūdįs nuolatinis pavojus 
respublikai ir demokratijai. Tad esą reikalinga niveliuoti Prū- 
sų valstybingumas ir Prūsų įtaka, suskaldyti Prūsus atskiro- 
mis jų provincijomis, sudarius iš jų atskiras savarankiškas „že- 
mes“, kaip federacijos narius. 

Tačiau, žinoma, priešingi tam buvo konservatyviniai ir na- 
cionaliniai elementai. Jų akyse Prūsai ir toji tradicija, kurią 
jie reiškė, — tai esanti Vokiečių didybės ir galios tradicija. ši 
tradicija esanti vokiečiams ypatingai brangi ir valaikytina tau- 
tinės nelaimės ir pažeminimo metu, 

Galų gale klausimas liko išspręstas kompromisu. Prūsai 
liko nepadalinti, išlaikė visas savo provincijas, tačiau vienu 
atžvilgiu šios provincijos gavo federacijoje konstitucinę padėtį, 
lygią pačių Prūsų padėčiai. Būtent, Reichsrate, kuris, kaip 
esame sakę, sudaro Vokiečių „žemių“ (federacijos narių) atsto- 
vybės organą Reicho centro valdžioje, greta Prūsų ir kitų že- 
mių bus skyrium atstovaujama ir atskiroms Prūsų provinci- 

joms. 63 Reicho konstitucijos str. nustato, kad pusė balsų, kurie 
Reichsrate tenka Prūsams, bus pavesta Prūsų provincijų valdy- 
bų siunčiamiems atstovams! ir tokiu būdu tiktai viena balsų 
puse disponuoja patys Prūsai per savo vyriausybę, kaip kad 
disponuoja visus savo balsus visų kitų žemių vyriausybės. 

Tokiu būdu Prūsų provincijos, paliekamos Prūsų valstybi- 
niame junginy, kartu gauna savo atskirą atstovybę Reicho val- 
džioje greta kitų žemių ir pačios Prūsų žemės, į kurios sąstatą 
jos įeina. Vadinasi, jos šiuo atžvilgiu yra traktuojamos, lyg kad 
jos pačios būtų žemėmis. Tai ir yra šio kompromiso esmė, suda- 
ranti visiškai nepaprastą konstitucinę Prūsų būklę Reiche. Iš 
vienos pusės Prūsai sudaro vienlypę unitarinę decentralizuotą 
valstybę, tačiau iš kitos pusės atskiros šios valstybės dalys, iš 
kurių ji visa susideda, virsta, kaip ir ji pati, netarpiškais Rei- 
cho nariais, galinčiais teisiškai veikti Reicho centro valdžią ir 
net, joms panorėjus, vesti ten priešingą Prūsams politiką. Prū- 
sų valstybingumo atžvilgiu tai yra jų šalies anarchizavimas, 
jų unitarinės valstybės pavertimas jau ne federacija, bet tiesiog 
konfederacija, valstybių sąjunga. 

Tai yra kombinacija visiškai nepaprasta, jungianti du 
griežtai priešingu principu, kuriai analogiją mes tiktai SSSR-e 
galėtume rasti; ten taip pat SSSR-o centro valdžioje, būtent 
antruosiuose SSSR-o Cik'o rūmuose — Tautų Soviete, greta 
RSFSR-o (Rusijos) ir ZSFSR-o (Užkaukazio) atstovybės, mes 
randame atskirų RSFSR-o ir ZSFSR-o narių — autonominių 
respublikų ir autonominių sričių atstovybę (plg. SSSR-o kon- 
stitucijos 15 str.). 

šitaip pasistengta patenkinti abi pusės. Reikalaujantiems 
padalinti Prūsus suteiktas patenkinimas tuo, kad pavedimas 
Prūsų provincijoms atskiros atstovybės Reichsrate mažinsiąs 
Prūsų jėgą centre ir kelsiąs konfliktus tarp Prūsų provincijų 
ir Prūsų valstybės, o gal ir provincijų separatizmą. Iš kitos pu- 


1 Mano paskelbtame pirmame „Įvairių valstybių konstitucijų“ rin- 
kiny į šį Veimaro konstitucijos 63 str. nuostatą įsibrovė klaida, kuri iš- 
kreipia nuostato prasmę; būtent, ten pasakyta: „...pusė Prūsijos balsų... 
sudaro Prūsijos provincijų valdybą“, o turi būti: „...pusė Prūsijos bal- 
sų... pavedama Prūsų provincijų valdybų atstovams“. Čia atitaisome klai- 
dą („Teisės“ žurn. 12 Nr., priedo 57 pusl.). 

sės, Prūsų vienybės ir valstybingumo gynėjams leista džiaug- 
tis Prūsų valstybės principo išsaugojimu.! 

Vadinasi, Prūsų valstybės valdžios imperium'as yra aprėž- 
tas Reicho konstitucijos; šiose ribose veikia Prūsų 1920.XI.30 
konstitucija, priimta jų Steigiamojo Susirinkimo; konstitucinė 
valdžios santvarka pareina nuo šios ir nuo vokiečių Reicho Vei- 
maro konstitucijos. Demokratinis šios santvarkos principas, 
kuris reiškiasi valdžios pavedimu tautai (Tautos suverenitetas. 
— žr. Prūsų konstitucijos įžangą, jos 2 ir 3 str.), yra sutvar- 
kytas pusiau tiesioginės demokratijos lytim. Palinkimas į tie- 
sioginę demokratiją yra ryškus tiek atitinkamų, ypač šveicariš- 
ko tipo konstitucinių institucijų pasisavinime (liaudies inicia- 
tyva, liaudies veto, referendumas, imperatyvinis mandatas 
„Abberufungsrecht“ formos), tiek valdymo principo konstruk- 
cijoje: „Tauta reiškia savo valią... netarpiškai..., tarpiškai...“ 
(Prūsų konstitucijos 3 str.). 

Atsižvelgiant į šį konstitucijos organizuojamą pusiau tie- 
sioginį ir pusiau reprezentacinį valdymą, tarp veiklių konstitu- 
cinių Prūsų valdžios organų, reikia paminėti pati teisinė tauta, 
kuri sutampa su piliečių rinkikų kolegija, ir, be to, šie organai: 
Landtagas (Seimas), šiatsministerija (ministerių kabinetas su 
ministerių pirmininku, kaip vadu, priešaky), Valstybės Taryba 
(guasi federacinis Prūsų provincijų atstovavimo organas Prū- 
sų centro valdžioje) ir tam tikru atžvilgiu — tam tikra Trijų 
pirmininkų komisija. 

Trys pamatiniai įstatymų leidimo ir valdymo organai — 
Landtagas, štatsministerija ir Valstybės Taryba — turi didelės 
analogijos su šiais trimis pamatiniais Reicho konstitucinės val- 
džios organais: Landtagas su Reichstagu, štatsministerija su 
Reicho ministerių kabineto vyriausybe ir Prūsų Valstybės Ta- 


1 Dėl viso aukčiau išdėstyto žiūrėk Gruttentag'sche Sammlung 
Preussischer Gesetze Nr. 1, Arndt — Preussische Verfassung, Berlin u. 
Leipzig, 1921; prof. Durdenewskij — Poslievojennyje konstituciji Zapada, 
TI sąsiuvinis, Gosizdat, Leningradas, 1924 m., 5—13 pusl., Vokiečių Vei- 
maro konstitucijos įžanga; Publications de la Faculté de Lettres de l'Uni- 
versitė de Strasbourg, fascicule 14: prof. Edmond Vermeil — La Consti- 
tution de Weimar et la Principe de la Democratie Allemande — essais 
d'istoire et de psychologie politiques, 1923 m.;  Mnciklopedičeskij slovar 
Granat, Germanijos straipsnis. 

ryba su Reichsratu. Bendrais bruožais funkcionalinė šių organų 
schema yra ši: Landtagas leidžia įstatymus ir prižiūri vyriau- 
sybę, štatsministerija, kaip parlamentinė šalies vyriausybė, val- 
do ir atsako prieš Landtagą; Valstybės Taryba, kaip ir Reichs- 
ratas, turi didelio panašumo į ypatingą įstatymų leidimo reika- 
lams ir valdymo reikalams tarybą, Organo, analoginio Reicho 
prezidentui, nėra. Pusiau tiesioginis valdymas čia veikia kitokiu 
mechanizmu, negu Reiche, kur svarbiausias mechanikas yra 
Reicho prezidentas. 

Konstitucinis režimas Prūsuose — parlamentinis. Tai išei- 
na jau iš to, kad, kaip mes žinome, Veimaro konstitucija įsako 
žemėms, kad jųjų konstitucinė santvarka tarp kito ko būtų pa- 
grįsta ministerių kabineto atsakingumu prieš žemės seimą, 
kurio pasitikėjimo kabinetas yra reikalingas. Vadinasi,. vy- 
riausybė turi būti parlamentinė. 

Iš to, kad Prūsai sudaro respubliką, o ne konstitucinę mo- 
narchiją, ir iš to, kad jie išviso neturi respublikos prezidento 
ir visa jos vyriausybė susideda tiktai iš vieno atsakingo par- 
lamentinio ministerių kabineto, o pagaliau ir ypač iš to, kad 
pati konstitucija užfiksuoja parlamento pasitikėjimo būtinumą 
vyriausybei, — galima būtų išanksto spėti, kad šios konstituci- 
jos organizuojamas parlamentarizmas bus prancūziškos arba 
kontinentinės lyties, vadinasi — toks, kuris steigia seimo hege- 
moniją vyriausybei, o vyriausybės pavergimą seimui. Nėra čia 
vyriausybėje to veiksnio, kuris atsvertų priklausomąją parla- 
mentinio kabineto padėtį ir išlaikytų vyriausybės paritetą su 
seimu, būtiną klasikiniam angliškam parlamentarizmui. 

Ir ištikrųjų, pirmuoju žvilgsniu atrodo, lyg kad taip būtų. 
Kadangi nėra prezidento, tai ministerių pirmininkas yra pa- 
ties Landtago skiriamas, Parlamentinei vyriausybės kontrolei 
vykdyti Landtagas disponuoja visokias priemones, o ypatingai 
griežtos yra parlamentinės tardymo komisijos (konstitucijos 
25 str., tą kontrolę liečia ir 27 str.). Net ir tarp sesijų bei tarp 
kadencijų Landtagas vykdo šią kontrolę, kuri tokiu būdu yra 
nuolatinė, niekuomet nenutraukiama; būtent, Landtagas išren- 
ka tam tikrą tautos atstovybės teisių gynimo komisiją, kuri 
naudojasi visu tardymo komisijų griežtumu ir tarp Landtago 
sesijų bei kadencijų — net Landtagui esant paleistam — Land- 
tago vietoje vykdo šią vyriausybės priežiūrą (konstitucijos 26 

str.; ši institucija taip pat yra iš Veimaro konstitucijos pasi- 
skolinta). 

Tačiau tiksliau įsižiūrėję, mes pradedame regėti ką kita. 
Pasirodo, kad ši vyriausybė, kad ir netekusi respublikos prezi- 
dento, kad ir gaunanti iš Landtago mandatą, kad ir nuolat 
griežtomis priemonėmis jo kontroliuojama bei reikalinga jo pa- 
sitikėjimo, nėra jau taip visiškai pavergta Landtago galiai, 
kaip tai būna kitose konstitucinio parlamentarizmo ir ypač re- 
prezentacinio valdymo respublikose, kaip, pavyzdžiui, Prancūzi- 
jos Trečiojoje respublikoje; kaip Lenkijoje pagal 1921 m. kon- 
stituciją; kaip Turkijoje, nors ten ir prezidentas yra ir seimas 
kabineto neskiria, ir nuolatinių „tautos teisėms ginti komisijų“ 
nėra; arba kaip Latvijoje, kurioje yra nustatytas formalus pu- 
siau tiesioginis valdymas. 

Jau pats štatsministerijos sudarymas Prūsuose yra atsar- 
gus. Tiesa, ministerių pirmininką paskiria Landtagas, kadangi 
prezidento nėra. Bet jisai tai daro rinkimais, o kad šie rinkimai 
nevirstų komedija ir kad paskyrimas nebūtų perkeltas iš rinki- 
mų į susitarimą — konstitucija draudžia debatuoti (svarstyti) 
kandidatūras (konstitucijos 45 str.). Žinoma, susitarti galima 
ir ne tiktai per viešuosius debatus plenume; galima tai padaryti 
ir užkulisiniu būdu, frakcijų arba tarpfrakciniuose susirinki- 
muose. Bet visdėlto rinkimų būdas, kuris numato slaptą balsa- 
vimą, kiek labiau apsaugoja išrinktojo laisvę (nepareinamumą 
nuo rinkikų), negu paskyrimas nutarimų, apsvarsčius kandida- 
tūras viešuosiuose debatuose. Visus gi kitus ministerius minis- 
terių pirmininkas pats — Landtagui nesikišant — skiria (tas 
pats 45 str.). Vienasmeninio premjero (ministerių pirminin- 
ko) vaidmuo štatsministerijos kolegijoje yra ryškus. Jisai vie- 
nas nustato vyriausybės politikos krypties liniją ir atsako už 
ją Landtagui (konstitucijos 46 str.). 

Ministerių pirmininkas yra ypač politinis vyriausybės va- 
das. Kitais atžvilgiais štatsministerijos vyriausybė yra grynai 
kolegialinė, veikianti nutarimais ir turinti panašumo į direkto- 
ring vyriausybę. Dalis jos kolegiališkai atliekamų funkcijų yra iš 
esmės prezidento funkcijos, kaip, pav., išorinis valstybės atsto- 
vavimas, bausmių dovanojimas, įstatymų skelbimas (konstitu- 
cijos 49, 54 ir 60 str.). Taip pat kategoriškai vyriausybė 
(štatsministerija) vykdo reglamentinę galią ir tarp Landtago 

sesijų bei kadencijų, susitarusi su Tautos teisių gynimo komi- 
sija, leidžia laikinuosius įstatymus, kurie Landtagui susirin- 
kus yra reikalingi jo pritarimo (konstitucijos 51 ir 55 str.). 
Taip pat kolegiškai štatsministerija disponuoja Prūsų federa- 
liniame Reichsrate, kiek tie balsai nėra pavesti Prūsų provin- 
cijoms (konstitucijos 53 str.). 

Tad matome, kad nors politinę vyriausybės veikimo kryp- 
tį vienasmeniškai nustato Landtago renkamas ministerių pir- 
mininkas, visdėlto visa eilė ryškiai politinių funkcijų tenka ir 
Štatsministerijai, kuri jas atlieka kolegiškai — nutarimais. 
Tad štatsministerija nėra tiktai valdymo reikalams taryba prie 
ministerių pirmininko, kaip tai galima būtų manyti iš konsti- 
tucijos 46 str. 

Vyriausybės konstitucinei padėčiai ir jos santykiui su 
Landtagu įvertinti ypatingai svarbūs yra peržiūrėti konstitu- 
cijos 57 ir 14 str. nuostatai, Konstitucijos 57 str., kuris išviso 
1 abzace nustato, jog Štatsministerija ir kiekvienas ministeris 
tegali eiti savo pareigas tiek, kiek turi Landtago pasitikėjimą 
(konstitucija tai vadina „tautos pasitikėjimu“, „reiškiamų per 
Landtagą““), tolimesniuose to paties straipsnio abzacuose tiks- 
liau normuoja nepasitikėjimo pareiškimą. Kadangi Landtago 
pareiškiamą pasitikėjimą ar nepasitikėjimą vyriausybe konsti- 
tucija laiko ir vadina „tautos“ pasitikėjimu ar nepasitikėjimu, 
tai visai nuosekliai ji nustato, kad Landtagas, kurio atžvilgiu 
buvo liaudies iniciatyvos keliu iškeltas pasiūlymas jį paleisti 
(ta procedūra vad. ,„Abberufungsrecht“ — tam tikros šveica- 
riškos imperatyvinio mandato institucijos, kurią mes žemiau 
peržiūrėsime), negali, kol šis pasiūlymas nėra atmestas, reikšti 
vyriausybei tautos pasitikėjimo arba nepasitikėjimo; jis negali 
to daryti, nes nežinia, ar jis pats yra tautos palaikomas. Prie 
progos pastebėsime, kad šis Landtago reiškiamo pasitikėjimo 
ar nepasitikėjimo pavadinimas „tautos pasitikėjimu“ (arba ne- 
pasitikėjimu) čia nesudaro tiktai skambios demokratinės fra- 
zès ir visiškos fikcijos, skiriamos tiktai konstitucijai papuošti: 
kadangi Landtagas čia veikia i/mperatyviniu mandatu, kurį tei- 
sinė tauta nuolat valdo ir gali kiekvieną valandą, būdama nepa- 
tenkinta Landtagu arba nepasitikėdama juo, jo esamąjį sąstatą 
pašalinti, tai visa, ką Landtagas daro, ištikrųjų gali būti laiko- 
ma teisinės tautos akceptuojama, jei ji prieš tai, galėdama rea- 

guoti, nereaguoja. Tai yra tiesioginės demokratijos reiškinys, 
o tiesioginėje demokratijoje „tauta“; tai nėra, kaip re- 
prezentacinėje demokratijoje, tiktai legenda, bet yra realus 
ir veiklus valdžios veiksnys. 

Pagal 57 str. 2 ir 7 konstitucijos punktus, formalus pasi- 
tikėjimo klausimas, į kurį Landtagas turi teigiamai arba nei- 
giamai atsakyti, gali būti iškeltas arba Landtago narių, arba 
pačios Štatsministerijos, ar kiekvieno atskiro ministerio. Jei 
jis yra Landtago narių keliamas — jisai turi būti 30 atstovų 
pasirašytas. Leidimo pačiai vyriausybei kelti pasitikėjimo klau- 
simą ir reikalauti patikrinti daugumo nusistatymą šiuo reikalu, 
teisingai yra laikoma vyriausybės autoriteto ir jėgos veiksniu, 
Todėl ten, kur konstitucinė parlamentarizmo lytis, žeminanti 
ir pavergianti vyriausybę seimui, yra griežtai įsigalėjusi ir aiš- 
kiai išreikšta, — tiesiog draudžiama vyriausybei pačiai statyti 
pasitikėjimo klausimą. Ištikrųjų, jei vyriausybė virto seimo 
tarnu, jo agentu, per kurį jisai, seimas, arbitrališkai pats valdo, 
tai ar gali būti leista priklausomam agentui reikalauti, kad jo 
ponas gaišintų laiką ir imtų svarstyti bei aiškinti jam, ar jis, 
ponas, agentu pasitiki ar ne; tiktai ponas pats gali pasirinkti 
laiką, kada pasakys tarnui: „Aš tavimi jau nebepasitikiu, eik 
sau, jau gana, pasišalink!“ šiaip gi, kol ponas to jam nesako, — 
agentas dirba, ir pasitikėjimas yra prezumuojamas; gal ponas 
jau ir nelabai juo pasitiki, bet dėl kurių nors sumetimų dar ne- 
nori jam to pareikšti, dar randa, kad laikas pašalinti dar ne- 
atėjo arba yra nepatogus. 

Be to, leidimas vyriausybei pačiai kelti pasitikėjimo klau- 
simą turi ne tiktai simboliškos reikšmės vyriausybės galiai, bet 
ir grynai praktinės, kaip vyriausybės stiprinimo priemonė. 
Būna kartais, kad parlamento daugumas, kad ir nevisiškai pa- 
tenkintas esamąja vyriausybe, dėl kurių nors kitokių sumeti- 
mų laiko šį momentą dar nepatogiu arba netinkamu vyriausy- 
bei nugriauti; pavyzdžiui, laukiama, kad vyriausybė dar už- 
baigtų kurį nors jos pradėtą darbą, arba kad labiau paaiškėtų 
kuris nors ją kompromituojąs įvykis; kartais reikia atsižvelgti 
į viešąją nuomonę, kuri pasmerktų nepasitikėjimo pareiškimą, 
arba dėl kurių nors išorinių aplinkybių reikia vengti krizio, ar- 
ba bijoma nepasitikėjimo pareiškimu suardyti esamasis koali- 
cinis daugumas, kurio vietoje būtų sunku sudaryti nauja koali- 

cija. Todėl parlamentui svarbu pačiam pasirinkti patogus mo- 
mentas pasitikėjimo klausimui iškelti. Tuo tarpu vyriausybė, 
kuri gerai žino ir supranta daugumos nuotaiką ir visą užkulisi- 
nę padėtį, galėdama pati kelti pasitikėjimo klausimą, gali pasi- 
rinkti kaiptik tą momentą, kada daugumūi tai yra nepatogu ir 
kada jis dėl įvairių pašalinių sumetimų, vengdamas vyriausy- 
bės krizio, turės pareikšti pasitikėjimą. šiuo daugumo politika 
gali būti vyriausybės šachuojama ir daugumas nuoseklumo su- 
metimais gali būti verčiamas kartais daryti išvadas iš jo paties 
pareikštojo vyriausybei pasitikėjimo ir, pav., priimti kurį nors 
griežtą vyriausybės pasiūlymą, kurio jis šiaip nebūtų priėmęs... 
Išviso daugumas pats sau prieštarautų ir kiek savo rimtumą 
kompromituotų, jei, pareiškęs vyriausybei pasitikėjimą, čia pat 
tuojau imtų ką nors demonstratyviškai prieš vyriausybės nu- 
sistatymą veikti. Ir pats nepasitikėjimo pareiškimas, jei jam 
buvo ruošiama dirva, reikės vėliau, kad ir ateitų patogus mo- 
mentas, atidėti, jei prieš tai buvo pareikštas pasitikėjimas, nes 
toks, be jokių naujų įvykių ir konfliktų, nepasitikėjimo pa- 
reiškimas vyriausybei, kuri ką tik buvo gavusi pasitikėjimą, 
kompromituoja daugumą ir daro įspūdžio kažkokio nerimto 
darbo, kažkokio šokinėjimo ir žaidimo tokiais sunkiais valsty- 
bei ir net brangiai kainuojančiais faktais, kaip vyriausybės 
krizis. Tad galėjimas pačiai savo nuožiūra ir pasirinkimu kelti 
pasitikėjimo klausimą sudaro vyriausybei labai patogų ir 
lankstų politinį ginklą jos santykiuose su parlamentu. 
Konstitucijos 57 str, 3—5 p.p. tvarko, taip sakant, pro- 
cesą, kuriuo Landtage bus svarstomas ir sprendžiamas iškeltas 
pasitikėjimo ar nepasitikėjimo klausimas (debatų ir nutarimo 
terminas, kvorumas, reikalaujamas daugumas, vardinis balsa- 
vimas). Tiktai šia tvarka pareikštas nepasitikėjimas sudaro 
krizį ir reiškiasi tam tikrais padariniais. Vardinis atstovų bal- 
savimas pasitikėjimui arba nepasitikėjimui pareikšti taip pat 
sudaro tikslią šio akto rimtumo garantiją. Balsuojant vardiniu 
balsavimu protokole pažymima, kuris atstovas už ką balsavo. 
Kadangi balsuojant šitokiu būdu suteikiama piliečiams rinki- 
kams galėjimas patikrinti, už ką balsavo jų išrinktasis, ir įver- 
tinti jo balsavimą, tai šitoksai balsavimas padidina balsuojan- 
čiojo atsakingumo jausmą; balsuotojas bus linkęs reikšti ne 
tiek savo grynai asmeninį nusistatymą, ne tiek savo asmeninę 

simpatiją ar antipatiją, kiek savo rinkikų, savo socialinės gru- 
pės, pagaliau savo politinės partijos — nusistatymą. Balsavi- 
mo daviniai bus labiau socialiniai, objektyviniai, politiškai 
drausmingi; jie mažiau pareis nuo ūpo, nuo asmeninių subjek- 
tyvinių atstovų jausmo. 

šiuo — nepasitikėjimo rimtumo garantijos — atžvilgiu 
šie Prūsų konstitucijos nuostatai turi analogijos su Čekoslova- 
kų konstitucijos nuostatais, kurie dar griežčiau šį svarbų aktą 
sutvarko ir formalizuoja (žr. čekoslovakų 1920. II. 29. Konsti- 
tucinės kortos 75 ir 76 str.). 

Bet vyriausybės paritetui su Landtagu dar svarbesni yra 
nepasitikėjimo pareiškimo padariniai. Kaip žinome, šiuose pa- 
dariniuose reiškiasi pats ryškiausias skirtumas iš vienos pusės 
tarp kontinentinio ar prancūziško parlamentarizmo, pažemi- 
nančio vyriausybę ir pavergiačio ją seimui, ir iš kitos — kla- 
sikinio Anglų parlamentarizmo, tvirtai išlaikančio vyriausy- 
bės ir parlamento (seimo) paritetą: kontinentinio (prancūziš- 
ko) parlamentarizmo dėsniais — parlamento (seimo, žemesniųjų 
rūmų) pareikštas vyriausybei nepasitikėjimas kategoriškai vei- 
kia vyriausybės (ministerių kabineto) atsistatydinimą; tai yra 
esamos vyriausybės pasmerkimas, prieš kurį ji yra visiškai 
bejėgė gintis; visai kas kita klasikiniame parlamentarizme: čia 
vyriausybė, kuriai pareikšta parlamento rūmų nepasitikėjimas, 
nėra pasmerkta; čia tiktai, nutrūkus tarpusaviam pasitikėjimui, 
vyriausybė ir rūmai nebegali abu likti valdžioje, nes nebegali 
bendradarbiauti pasitikėjimu; vadinasi — jų vienas turės pa- 
sišalinti, bet kuris — tai vistiek: nėra būtina, kad pasišalintų 
būtinai kaiptik vyriausybė; tad čia vyriausybė, kuriai pareikšta 
nepasitikėjimas, gali pasirinkti: arba pačiai atsistatydinti, 
arba per valdovą ar respublikos prezidentą paleisti parlamento 
rūmus (seimą) ir laukti teisinės tautos sprendimo susidariu- 
siame konstitucinės valdžios konflikte. Vadinasi, principas 
aut-uut (arba-arba): arba pasišalins vyriausybė, arba pasiša- 
lins iki tautos sprendimo rūmai. 

Kaip gi yra Prūsuose? Rodos, klasikinio parlamentarizmo 
tezė čia būtų nepriimtina, nes čia išviso nėra nė valdovo, nė 
respublikos prezidento, kuris, štatsministerijai arba premjerui 
pasiūlius, galėtų paleisti Landtagą; o pavesti šis aktas pačiai 
suinteresuotai štatsministerijai arba ministerių pirmininkui — 

tai būtų lyg ir perdaug. Tačiau Prūsų konstitucija rado būdą 
savotiškai tai sutvarkyti ir būtent priimti paritetinį kelią, arti- 
mą klasikinio parlamentarizmo principui. Tas kelias — tai 
arbitražas, kuriam buvo sunaudota mūsų sykį paminėta Trijų 
pirmininkų komisija. 

šis organas susideda iš a) ministerių pirmininko, b) Land- 
tago pirmininko ir ce) Valstybės Tarybos pirmininko. ši komi- 
sija, kuri ir šiaip kitais atsitikimais turi galios paleisti Land- 
tagą, kada ji tai randa reikalinga, sprendžia šį klausimą ir 
tada, kada Landtagas pareiškė štatsministerijai nepasitikėji- 
mą, o ministerių pirmininkas, nenorėdamas atsistatydinti, siūlo 
Trijų pirmininkų komisijai paleisti Landtagą. Jei ministerių 
pirmininkas visiškai neapeliuoja į komisiją arba jei komisija 
jo pasiūlymą paleisti Landtagą atmeta, — tiktai tada ministe- 
rių pirmininkas su štatsministerija turi dėl pareikštojo nepa- 
sitikėjimo atsistatydinti. Kadagi Trijų pirmininkų komisija 
sutinka su ministerių pirmininko pasiūlymu ir nutaria paleisti 
Landtagą — vyriausybė lieka ir laukia teisinės tautos sprendi- 
mo (konstitucijos 57 str. 6 p. ir 14 str.). 

Trijų pirmininkų komisijos į pasireiškusį konfliktą įsiki- 
šimas, ministerių pirmininkui reikalaujant, ir jos nutarimas 
apie Landtago paleidimą arba apie ministerių pirmininko pa- 
siūlymo atmetimą — tai aiškus arbitražas, Kas gi čia yra 
arbitras? Ar visa Trijų pirmininkų komisija? Ne, nes du ko- 
misijos nariai — ministerių pirmininkas ir Landtago pirmi- 
ninkas — yra konflikto šalių atstovai, tad — bylininkai: mi- 
nisterių pirmininkas yra kaiptik tas, kuriam pareikšta nepa- 
sitikėjimas ir kuris siūlo Landtagą paleisti; Landtago pirminin- 
kas yra konflikto dalyvis, nes jis atstovauja Landtagui, kuris 
vyriausybei nepasitikėjimą pareiškė. Kas gi bus tikras spren- 
dėjas, kas bus jų tarpe arbitras? Aišku, kad trečias pirminin- 
kas Valstybės Tarybos pirmininkas, kuris vienas yra ginčo ne- 
paliestas. Jisai nusvers arba Landtago paleidimą arba vyriau- 
sybės atsistatydinimą. Tai yra didelė galia ir didelis autorite- 
tas, pavedamas Valstybės Tarybai — provincijų atstovavimo 
organui Prūsų centro valdžioje: jos pirmininkas — arbitras 
tarp dviejų pačių pamatinių, pačių svarbiausiųjų valstybės 
valdžios organų — tarp Landtago ir vyriausybės, tarp kurių 
yra suskirstytas įstatymų leidimas ir vykdymas. 

Tai suteikia Valstybės Tarybai nepaprasto prestižo val- 
džioje ir iškelia jos pirmininką į pačią valdžios viršūnę, kur 
tinka vieta konstituciniam valdovui arba respublikos prezi- 
dentui. 

Bet kartu ši instancija žymiai patarnauja vyriausybės pa- 
ritetui su Landtagu ir paraližuoja kontinentinio parlamentariz- 
mo iškreipimo tendencijas, artindama Prūsų parlamentinį re- 
žimą prie klasikinio parlamentarizmo krypties. 

Mes žemiau dar sykį grįšime į Landtago paleidimo insti- 
tuciją, kuri šioje konstitucijoje turi daug formų ir ypatingai 
subalansuoja konstitucinių organų galią Prūsų centro valdžioje 
taip, kad nė vienas jųjų (nekalbu apie teisinę tautą) neturi 
kitiems hegemonijos. šis konstitucinių organų galios subalan- 
savimas logiškai koordinuojasi su viso režimo palinkimu į tie- 
sioginę demokratiją, kurios reiškimąsi taip pat dar peržiū- 
rėsime. 

Tuo tarpu peržiūrėsime dar Valstybės Tarybą. Prūsų „pro- 
vincijos“, kurioms Prūsų centro valdžioje atstovauja Valstybės 
Taryba ir kurios, kaip mes jau žinome, greta pačių Prūsų da- 
lyvauja per savo tiesioginius atstovus Reicho centro valdžios 
federaliniame organe — Reichsrate, yra šios: Rytų Prūsai, 
Brandenburgas, Berlyno miestas, Pomeranija, Poznanės ir Va- 
karų Prūsų pasieniai, žemoji Silezija, Aukštoji Silezija, Prūsų 
Saksonija, Šlezvigas, Holšteinas, Hanoveras, Vestfalija, Reino 
provincija ir Hessen Nassau. Be to, yra dar skyrium Hohen- 
colern'ų žemės, kurios provincijos nesudaro, bet taip pat daly- 
vauja per savo atstovą Valstybės Taryboje. 

Charakteringa ir įdomu, kad šios provincijos nesudaro 
valstybių, bet yra vyriausieji vietos savivaldybės vienetai. Iš 
jų dalyvavimo Reicho centro valdžioje ir taip pat Prūsų centro 
valdžioje (Reichsrate ir Prūsų Valstybės Taryboje) ir iš kai- 
kurių grynai politinių šios jų Prūsų valdžioje atstovybės funk- 
cijų būtų galima laukti, kad Prūsai sudaro jei ne konfederaciją, 
tai jau bent federaciją, kurios nariai tiktai yra vadinami pro- 
vincijomis. Ištikrųjų to nėra; provincijos, kaip vietos savivaldy- 
bės vienetai, kaip administracinės decentralizacijos padariniai, 
neturi savo konstitucijų ir veikia Prūsų centro įstatymais, ku- 
rie joms paveda tam tikrą kompetenciją ir tvarko jų veikimą; 
be to, jos veikia, kaip vykdomieji valstybės administracijos or- 

ganai (konstitucijos 71 ir 72 str.). šie stambesnieji savivaldy- 
biniai ir kartu administraciniai vietos vienetai virsta tokiu 
būdu ir politiniais valstybės valdžios veiksniais. Analogiją šiai 
konstitucijai galima rasti Olandijoje, kur taip pat provincijos 
dalyvauja centro valdžioje. Gal tai istorinė Prūsų provincijų 
kilmė (jos yra daugiausia kilusios iš buv, savarankiškų valsty- 
bėlių, praradusių savo atskirą valstybingumą ir sutirpusių val- 
stybiniame Prūsų junginy) ir ta aukštoji padėtis, kurią joms 
Reiche suteikė Veimaro konstitucija, pateisina tokią nepa- 
prastą jų privilegiją valdžios atžvilgiu. 

Pavyzdį Prūsų Valstybės Tarybai davė Reichsratas. Josios 
konstrukcija yra panaši į Reichsrato konstrukciją, josios funk- 
ciją bendrais bruožais atitinka Reichsrato funkcijas. Provin- 
cijos dalyvauja Valstybės Taryboje nelygiu mandatų skaičium. 
Hohencolern'ų žemės siunčia vieną atstovą, provincijos — po 
vieną atstovą kiekvieniems 500 tūkstančių gyventojų, bet kiek- 
viena ne mažiau, kaip 3 atstovus (konstitucijos 32 str.). Atsto- 
vus renka provincijų seimeliai (tarybos), Berlyne — miesto 
taryba, o Hohencolern'ų žemėse bei Poznanės ir Vakarų Prūsų 
pasieniuose — apskričių seimeliai; Hohencolern'ų žemėse — 
mažoritariniu, visur kitur — proporcingu principų (konstituci- 
jos 33 str.). 

Konstitucija (31 str.) sako, jog Valstybės Taryba steigia- 
ma tam, kad provincijoms būtų atstovaujama „valstybės admi- 
nistracijos srity“. "Tačiau jos funkcijų tikslus analizas rodo, 
jog ištikrųjų jos vaidmuo išeina iš administracijos ribų ir jos 
politinis svoris valdžioje yra daug žymesnis. 

Jau kalbėdami apie Reichsratą, mes buvome pastebėję, kad 
jis, sudarydamas išdalies antruosius parlamento rūmus, kartu 
turi ir įstatymų leidimo bei valdymo reikalams tarybos pobūdį. 
Tat yra tiesa ir Prūsų Valstybės Tarybos atžvilgiu. Jei ji yra 
ir kiek ji yra tikrąja prasme „taryba“ — ji yra taryba ne 
tiktai valdymo, bet ir įstatymų leidimo reikalams; tai jau yra 
žymiai plačiau, negu tiktai dalyvavimas „valstybės administra- 
cijos srity“. Bet Valstybės Taryba turi ir daugiau galios ir 
kaiptik politinės galios. Ji jos turi, kaip pamatysime, daugiau, 
negu Reichsratas Reicho centre. 

Kaip valdymo ir įstatymų leidimo reikalams taryba, Val- 
stybės Taryba, kaip Reichsratas, turi būti štatsministerijos 


-e = 


nuolat (sistemingai) informuojama apie valstybinių reikalų 
eigą (konstitucijos 40 str. 1 p.). Kai yra ruošiami reglamentai 
Reicho ar Prūsų įstatymams vykdyti arba šiaip bendrieji prin- 
cipiniai štatsministerijos reglamentai, tai turi būti išklausyta 
nuomonė Valstybės Tarybos arba jos komisijų (konstitucijos 
40 str. 4 p.). 

Valstybės Taryba dalyvauja vyriausybės įstatymų inicia- 
tyvoje tokiu būdu, kad kiekvienas šios iniciatyvos tvarka įne- 
šamas į Landtagą įstatymo projektas turi būti prieš tai vy- 
riausybės patiektas Valstybės Tarybai, kuri pareiškia savo 
nuomonę ir, nepritardama projektui, gali savo priešingą nuo- 
monę išdėstyti raštu ir įduoti Landtagui; ji taip pat pati turi 
įstatymų iniciatyvą, kurią kelia Landtage prieš štatsministeri- 
ją (konstitucijos 40 str. 2 ir 3 p. p.). Be to, Valstybės Taryba, 
kaip Reichsratas, turi reliatyvinį veto Landtago priimtų įsta- 
tymų projektų atžvilgiu. šis veto gali būti nugalėtas arba pa- 
ties Landtago, kai jis jį antrą sykį priima kvalifikuotu dviejų 
trečdalių balsų daugumu, arba referendumo, kai Landtagas 
jį antrą sykį priėmė paprastu balsų daugumu (konstitucijos 
42 str.). 

Politinė Valstybės Tarybos galia, kuri prašoka Reichsrato 
galią Vokiečių Reicho valdžioje, reiškiasi šiais momentais: 
a) vienu atžvilgiu Valstybės Taryba turi sankcijos galios Land- 
tago priimtiems nutarimams; būtent, kad Landtago nutarimas, 
kuriuo padidinama Štatsministerijos numatytos arba jau pri- 
imtos valstybės išlaidos, įsigalėtų — reikalingas Valstybės Ta- 
rybos pritarimas šiam nutarimui; atrodo, kad šis pritarimas 
turi būti Valstybės Tarybos išanksto pareikštas; nesant šio 
pritarimo — Landtago nutarimas turi galios tiktai numatytų 
arba nustatytų išlaidų ribose; šiuo atsitikimu Valstybės Tary- 
ba turi sprendžiamosios imperatyvinės galios, iškildama į pa- 
čią valdžios viršūnę; šiuo atsitikimu referendumas yra tiesiog 
draudžiamas (konstitucijos 42 str. 4 p.); b) Valstybės Taryba 
turi Landtago paleidimo iniciatyvą; ji gali teisinei tautai pa- 
vesti išspręsti referendumu šį pasiūlymą paleisti Landtagą 
(konstitucijos 14 str. 1 abzacas); šis tiesioginis apeliavimas 
į teisinę tautą prieš jos išrinktąjį Landtagą, įstatymų leidžia- 
majį organą, žymiai stiprina Valstybės Tarybos autoritetą ir 
išviso jos padėtį valstybės centro valdžioje; c) tretysis Valsty- 

bės Tarybos politinės galios momentas palyti ją ne tiesiog, bet 
per jos renkamąjį pirmininką; tai yra mūsų jau peržiūrėtas 
Valstybės Tarybos pirmininko vaidmuo „Trijų pirmininkų ko- 
misijoje“ Landtago paleidimo klausimu, ypač tada, kai šis 
klausimas yra ministerių pirmininko iškeltas Landtagui pareiš- 
kus vyriausybei nepasitikėjimą. Siūlydama paleisti Landtagą 
ir pareikšdama veto, Taryba daro nutarimus vardiniu balsa- 
vimu. 

šiame Prūsų konstitucijos ir konstitucinių organų galios 
analize mes gavome progos įsitikinti, kaip įvairių konstituci- 
nių organų galios balansavimas, kuris pašalina betkurio jųjų he- 
gemoniją valdžioje, jungiasi su pusiau tiesioginės demokrati- 
jos reiškimuosi. Apeliavimas į teisinę tautą ar šveicarišku re- 

—— — ferendumo metodu ar anglišku Landtago paleidimo ir spren- 
džiamųjų rinkimų metodu raudonu siūlu pereina per šitą kon- 
stituciją. 

Pusiau tiesioginė Prūsų demokratija be šitų apeliavimo 
apsireiškimų reiškiasi dar tiesioginė „tautos iniciatyva“, kuri 
gali būti keliama vienais atsitikimais 1/2ọ, o kitas — 1/5 visų 
piliečių rinkikų dalies; visais atsitikimais iniciatyvos pamatan 
turi būti padėtas ne šiaip palaidas sumanymas, bet paruoštas 
įstatymo (nutarimo) projektas, kuris gali būti en bloc priimtas 
arba atmestas (konstitucijos 6 str.). 

Su „tautos“ ar „liaudies“ iniciatyva jungiasi viena labai įdo- 
mi konstitucinė teisės institucija, kuri buvo Prūsų pasiskolinta iš 
Šveicarijos kantonų santvarkos. Tai yra tam tikra grynai de- 
mokratinė imperatyvinio mandato lytis, kurią aš esu išdėstęs 
savo Reprezentacijoje ir mandate (297—300 pusl.) ir kuri vo- 
kiškai yra vadinama Abberufungsrecht (atšaukimo teisė). Čia 
turima galvoje ne atskirų teisinės tautos apygardomis renka- 
mų atstovų mandatai, bet visos „tautos atstovybės“ — viso 
parlamento (Prūsuose — Landtago) — vieningas mandatas, 
kurį ši atstovybė yra gavusi iš visos tautos įstatymams leisti. 
Iš šio daroma išvada, kad visas parlamentas en bloc esąs gavęs 
mandatą iš visos tautos en bloc. šio mandato laikymas impe- 
ratyviniu daro jo šeimininke ir valdytoja ne kurią nors piliečių 
rinkikų grupę, bet kaiptik pačią teisinę tautą. Imperatyvinis 
mandatas yra, kaip žinome, tada, kada arba a) atstovas gauna 
iš atstovaujamojo nurodymus, instrukcijas ar įsakymus, ką ir 

kaip jisai turi veikti, ir tai jam yra priverstina; arba b) jisai 
išanksto nėra tokiais įsakymais varžomas, bet yra atstovauja- 
mojo nuolat kontroliuojamas ir gali būti kiekvieną momentą 
atstovaujamojo nuožiūra sudraustas ir ypač pašalintas. 

Abberufungsrecht sudaro antrą imperatyvinio mandato 
formą. Čia atstovas — parlamentas — negauna iš teisinės tau- 
tos instrukcijų, bet yra jos nuožiūra šalinamas, kai teisinė 
tauta yra savo atstovybės veikimu nepatenkinta arba nepasi- 
tiki ja. Tai vykdoma šitaip: tam tikras piliečių rinkikų (teisi- 
nės tautos narių) skaičius arba nuošimtis (Prūsuose — 1/5 da- 
lis, vadinasi — 2070) gali iškelti sumanymą arba pasiūlymą 
paleisti seimą (Prūsuose Landtagą) ; tada šis pasiūlymas per- 
duodamas visos teisinės tautos balsavimu (referendumu) iš- 
spręsti (Prūsuose — jei, esant tokiam pasiūlymui, Landtagas 
pats save paleidžia, tai jau referendumas nedaromas). Išviso 
Prūsų konstitucija numato liaudies iniciatyvą trimis atžvilgiais : 
&) konstitucijai keisti, b) įstatymams leisti (taip pat pakeisti 
arba panaikinti) ir c) Landtagui paleisti. Draudžiama ši inicia- 
tyva tiktai valstybės iždo reikaluose, viešųjų prievolių ir mo- 
kesčių klausimuose ir valdininkų atlyginimo nuostatuose. Tau- 
tos iniciatyvos iškeltas sumanymas, jei tiktai Landtagas jo ne- 
patenkina pats, visuomet perduodamas referendumui (tautos 
iniciatyvą, referendumą ir Abberufūngsrecht tvarko konstitu- 
cijos 6 str.). 

Referendumas vienu atžvilgiu gali būti padarytas ir Land- 
tago nutarimu; būtent, kai prieš Landtago priimtąjį įstatymo 
projektą Valstybės Taryba bus pareiškusi veto, o Landtagas, 
antrą sykį grąžintąjį projektą balsuodamas, priims jį paprastu 
balsų daugumu (jei jis jį tada priimtų dviem trečdalias balsų, 
tai Tarybos veto jau savaime atkristų), tai jis tada gali per- 
duoti projektą referendumui, kuris ir išspręs konfliktą tarp 
Landtago ir Valstybės Tarybos: arba priims projektą ir tuo 
pačiu Tarybos veto nugriaus arba atmes jį, sankcionavęs Ta- 
rybos veto (konstitucijos 42 str. 3 p.). 

Ypatingai įdomus konstitucinių valdžios organų balansa- 
vimas Prūsuose vyksta, kaip matėme, arba referendumu arba 
Landtago paleidimu. Išviso Prūsų konstitucija numato keturius 
Landtago paleidimo būdus: a) paleidimas paties Landtago nu- 
tarimu, b) paleidimas Trijų pirmininkų komisijos nutarimu, 

c) paleidimas Abberufungsrecht tvarka ir d) paleidimas Val- 
stybės Tarybos nutarimu (konstitucijos 14 str.). 

Savaime, net ir tose valstybėse, kurių valdymas yra gry- 
nai reprezentacinis, be tiesioginio arba pusiau tiesioginio de- 
mokratinio valdymo ir institucijų, — seimo paleidimo institu- 
cija sudaro šiokią tokią reprezentacinėje sistemoje spragą, per 
kurią įsiveržia į valdžią tiesioginės demokratijos srovė. Daly- 
kas toks, kad seimas, kuris žino, kad jis gali būti kieno nors pa- 
leistas ir netikėtai gali kiekvieną dieną vėl atsidurti prieš rin- 
kikus, kurie gali suteikti mandatus tiems patiems arba kitiems 
atstovams, darosi jautresnis piliečių rinkikų nusistatymui bei 
nuotaikai, negu seimas, išrinktas tam tikram laikui, kuris savo 
kadencijos ribose niekeno negali būti paleistas ir kuriam ne- 
gresia joks rizikas būti paleistam ir netikėtai vėl verčiamam 
prašyti iš rinkikų mandato. 

Mes žinome, kad kadencijos pradžioje atstovai visuomet 
yra laisvesni ir elgiasi labiau savarankiškai, vadovaudamiesi 
labiau savo asmeniniais, negu piliečių rinkikų, nuotaika bei 
nusistatymu, o kadencijos pabaigoje, juo labiau artėja nauji 
rinkimai, jie darosi nervingesni ir ima ypatingai rūpintis tuo, 
kad kuo nors pasižymėtų ir patiktų savo rinkikams: ima labiau 
demonstratyviškai kalbėti, darosi nesukalbami kompromisui, 
savo veikime ir parlamentiniame darbe rodo didesnį palinkimą 
į demagogiją (ypač ten, kur piliečiai yra mažiau subrendę ir 
kur visuomenės organizacija yra palaidesnė). Todėl, Kad ir re- 
prezentacinis būtų valdymas, jei tiktai norima pačių piliečių 
rinkikų arba ištikrųjų socialinių veiksnių (socialinių junginių) 
įtaka valdymui padidinti bei pagilinti, tai bent išdalies pasie- 
kiama, trumpinant parlamento (seimo) kadencijos laiką. 

Ta pačia kryptimi veikia ir parlamento paleidimo galėji- 
mas. Juo legviau jis gali būti paleistas, juo daugiau yra atsiti- 
kimų, kada tai gali įvykti, juo daugiau yra veiksnių ar organų, 
galinčių tai padaryti, juo labiau ir ryškiau tiesioginė demokra- 
tija ima reikštis. Prūsuose šis Landtago paleidimo galėjimas, 
pagal konstituciją, yra rekordinis. 

Iš kitų pažymėtinų Prūsų konstitucijos institucijų paim- 
sime: a) Rinkimų teismą rinkimų eigos teisėtumui ir atstovų 
mandatams tikrinti; jis yra maišytos sistemos tarp grynai 
teismo sistemos ir sistemos, pavedančios mandatų tikrinimą pa- 

čiam išrinktajam organui (Prūsuose pusė Rinkimų teismo na- 
rių susideda iš Administracinio teismo skiriamų teisėjų ir 
pusė — iš Landtago narių, paties Landtago renkamų; konsti- 
tucijos 12 str.) ; b) tautinių mažumų teisės apsaugotos tuo būdu, 
kad provincijų seimeliai, pagal provincijų įstatymus, gali greta 
vokiečių kalbos leisti mokyklose, skiriamose ne vokiečių kalbos 
vaikams, kita kalba dėstyti mokslą, tačiau kartu turi būti lai- 
duota vietos vokiečių mažumos apsauga ir tose šalies vietose, 
kurių gyventojai yra kalbos atžvilgiu maišyti, leisti nustatyti 
net kitą, ne vokiečių, oficialinę kalbą (konstitucijos 73 str.); 
tačiau praktikoje, kaip mes gerai žinome iš lietuvių kalbos pa- 
dėties lietuviškoje Rytų Prūsų dalyje, šis konstitucinis nuosta- 
tas yra toli gražu ne taip įgyvendintas, kaip jisai konstituci- 
joje skamba; c) bendrieji demokratiniai principai tautos atsto- 
vybei rinkti turi būti taikomi ir vietos savivaldybių (provincijų, 
apskričių ir bendruomenių) rinkimams; paprastas įstatymas 
šio konstitucinio principo pakeisti negali, bet, iv pats konstitu- 
cinis principas yra Prūsų konstitucijai Reicho konstitucijos 
įsakytas ir negali būti Prūsų konstitucijos keitimo tvarka pa- 
keistas (konstitucijos 74 str.). 
Tiek apie Prūsus ir jų konstituciją. 


Laisvosios Airijos Valstybės 1922.XII.5. 
konstitucija. 


Airijos valstybės įkūrimas ir jos teisinė padėtis, nuo ku- 
rios pareina ir jos konstitucinė santvarka, — tai ilgų airių ko- 
vų su Anglija ir pagaliau kompromiso padarinys. Airiai — vie- 
nos Didžiosios Britanijos salų gyventojai — kilmės yra keltai; 
jųjų liaudies kalba — keltų kilmės — yra panaši į Walles'o 
(Uels'o, arba galų) šakos gyventojų ir Prancūzijos bretonų 
kalbą. Tačiau airių daugumas yra pamiršę savo tėvų kalbą ir 
kalba angliškai; airių kalba yra užsilikusi gyva tik kaikuriose 
šalies vietose liaudyje; pastaraisiais laikais kartu su politiniu 
tautiniu judėjimu ir laimėtu tautiniu valstybingumu atgaivin- 
ta ir tautinė airių kalba. Tačiau kad ir netekę savo kalbos, ai- 
riai pasirodė karšti savo šalies ir tautos patriotai. 

Dar pirmoje XIX amžiaus pusėje jokios politinės Airijos 
problemos nebuvo girdėti. Airija buvo Anglų valdoma ir išnau- 
dojama. Anglijos pavergta, — ji 1800 m. aktu pati, savo parla- 
mento nutarimu (tiesa — tiktai vieno balso daugumu), sutiko 
valstybiškai susilieti su Anglija ir škotija į vieną bendrą Jung- 
tinę Karalystę su vienu karaliumi, viena vyriausybe ir vienu 
centro parlamentu Londone. Nuo to laiko Airijoj įsiviešpatavo 
kapų tyla; galima buvo manyti, kad Airijos klausimas yra pa- 
laidotas. ; 

Tačiau toje politinėje kapų tyloje nebuvo ramu ir gera gy- 
venti. Ekonominiai ir socialiniai santykiai buvo nesutvarkyti, 
baisus skurdas plito šaly, airių valstiečių liaudis, proletarizuota, 
netekusi žemės, buvo baisiai landlordų — stambiųjų žemės 
savininkų — išnaudojama garsios bado nuomos forma, nuo 
kurios žmonės, visa praradę, bėgo į Ameriką, negalėdami iš- 
misti ir išgyventi tėvynėje, kur žiauriu teisės titulu viskas tek- 
davo keliems turtuoliams, o darbo liaudis teturėjo tik vieną 
funkciją — krauti jiems naujus turtus, negaudama sau net 
pragyvenimo minimumo. Airijos XIX amžiaus agrariniai san- 
tykiai — tai buvo gyvas pragaras žemėje, Iš kitos pusės, katali- 

kiškoji Airija vilko tikybinį protestantų jungą; katalikų teisės 
buvo aprėžtos, katalikų tikėjimas ir kultas buvo žeminamas, 
katalikų jausmai buvo žeidžiami. Visa tai, kartu su tautinių 
airių jausmų bruzdėjimu, paveikė antrosios XIX amžiaus pusės 
airių judėjimą, kuris buvo drauge socialinis bei ekonominis ir 
tautinis bei politinis, 

Anglai iškarto ėmė kovoti su airių judėjimu griežtomis 
represijomis, bet įsitikinę, kad judėjimas yra stiprus ir turi 
gilių pamatų, pradėjo ieškoti kompromiso. Buvo pravesta kom- 
promisinė žemės reforma, leidusi airių valstiečiams palengvin- 
tomis sąlygomis išpirkti iš landlordų savo dirbamąją žemę, o 
prieš airių politinės nepriklausomybės reikalavimą buvo Anglų 
liberalų iškelta plačiosios sritinės autonomijos, arba Airijos 
Home Rule, programa. Home Rule, kaip buvo manoma, būtų 
patenkinęs airių reikalus autonomiškai tvarkyti savo vietos 
santykius, nenutraukiant valstybinės Airijos vienybės su An- 
glija, kurios (vienybės) reiškėju pasiliktų vieningas Londono 
parlamentas, apimąs ir airių atstovybę ir sprendžiąs visus 
bendro valstybinio pobūdžio klausimus. XIX amžiaus pabai- 
goje Airijos Home Rule reformą ypatingai ima globoti Anglų, 
liberalų lyderis Gladstonas. 

Dalis airių, su savo vadu Parnell'iu pryšaky, linksta nu- 
sileisti ir priima Anglų pasiūlymą; airių valstiečiai pasinaudo- 
ja žemės reforma. Tačiau greta oportunistinio sparno airių 
tarpe neišnyksta ir griežtas radikalinis judėjimas, reikalaująs 
visiško Airijos atsiskyrimo nuo Anglijos. Anglų tarpe nusileidi- 
mui airiams priešingi konservatoriai, kurių ilgas viešpatavi- 
mas iki 1906 m. pratęsiamas iki 1909 m, Lordų Rūmų frondos 
prieš liberalų vyriausybę sulaiko reformos įvykdymą. Greta 
opozicinio airių atstovų veikimo Anglų parlamente, Airijoje ir 
airių emigrantų tarpe išauga stiprus ir griežtas vad. sinfen- 
nistų judėjimas, siekiąs nepriklausomybės. 

Pagaliau 1914 m. Anglijos parlamentas priėmė įstatymą 
apie Airijos Home Rule. Iš vienos pusės jis nepatenkino airių, 
iš kitos — prieš jį griežtai suprotestavo angliškasis ir protes- 
tantiškasis Ulster'is, sudarąs Airijos šiaurės provinciją, neno- 
rįs jokios autonomijos ir jokios vienybės su Airija. Padėtis 
susipainiojo, Airija ruošėsi sukilti prieš Angliją ir tuo pat lai- 
ku pačiai Airijai gręsė naminis karas su Ulsteriu, Didysis ka- 

ras privertė Airijos klausimo likvidavimą atidėti, ir 1914 m. 
Home Rule nebuvo įvykdytas. 1916 m, įvyko pirmas airių suki- 
limas, kuris Anglams pavyko numalšinti, padedant Amerikos 
kariuomenei. 

1920 m. Anglija bandė reformuoti 1914 m. įstatymą, suda- 
rydama ypatingą painią Airijos autonomijos konstrukciją, ku- 
rios pagrindan buvo padėta Pietų Airijos ir Ulsterio dualizmas: 
Pietų Airija ir šiaurės Airija (Ulsteris) būtų turėjusi kiekvie- 
na savo parlamentą, susidedantį iš dviejų rūmų — seimo ir 
senato; tačiau viršūnė abiem Airijoms turėjo būti bendra: 
vienas bendras karaliaus vietininkas Airijai ir viena bendra 
taryba. 

Tačiau ir šiam reformuotam 1920 m. aktui nebuvo lemta 
gyvuoti. Airijoje kilo karas tarp šiaurės ir Pietų. Pietų Airi- 
joje ėmė veikti nepriklausoma Airijos vyriausybė ir Seimas. 
Anglų premjeras Lloyd-George užmezgė santykius su Airių 
vyriausybe ir jam pavyko su ja ir ypač su sukilėlių vadu Grif- 
fith'u susitarti, likviduojant Airijos klausimą kompromisu, 
kuriuo Airija paskelbiama „laisvąja valstybe“ ir įleidžiama 
nariu į Didžiosios Britanijos Dominijų Imperiją, greta Kana- 
dos, Australijos, Naujosios Zelandijos ir Pietų Afrikos. 

Anglijos parlamentas sutartį patvirtino, konstituciją Airi- 
jai nustatė pats Airijos seimas (Dail Eireann) ir pagaliau 
1922. XII. 5. Anglijos parlamentas išleido įstatymą apie Airijos 
laisvosios valstybės įsteigimą. Airių sukflėlių dalis su savo vadu 
de Valera sutartį pasirašyti atsisakė ir su kompromisu nesu- 
tiko, tačiau šalis nurimo ir naujoji valstybinė tvarka nusi- 
stojo.l 

Dėl Airijos konstitucijos tenka pareikšti šios kelios žy- 
miausios pastabos. Pati šios konstitucijos paskelbimo forma 
prieštarauja jos pavadinimui laisvąja valstybe. Nors Airijos 
konstitucija yra paties Airijos Dail Eireann'o, kaip Steigiamojo 
Airijos Susirinkimo, priimta, o pagaliau ir pats Airijos valsty- 
bės įkūrimas yra to paties Susirinkimo paskelbtas, ir visa tai 
yra iškilmingai konstatuojama vad. Steigiamajame Akte, tačiau 
iš kitos pusės tas pats steigiamasis aktas savo 2 straipsny nu- 


1 žr. prof. V. N. Durdenevskij, „Poslėvojennyje kons“ 
pada“;  Gosizdat'o leidinys, Leningradas, 1924 m.; 1 
25—27 pusl. 

stato, jog ši pačios Airijos sau paruošta konstitucija bus in- 
terpretuojama sąryšy su vad, Susitarimo Straipsniais, arba 
Pridėtąja Sutartimi, ir kad jei kas šioje skelbiamoje konstituci- 
joje arba ateity keičiant konstituciją prieštarautų anos Sutar- 
ties nuostatams, tai tas jokios reikšmės ir galios turėti negalėtų 
ir turėtų būti visais būdais šalinamas dalykas. šie Susitarimo 
Straipsniai, arba Pridėtoji Sutartis, apie kurią čia kalbama, 
tai kaiptik ir yra tas politinis sutarties kompromiso aktas, ku- 
ris 1922 m. Anglijos vyriausybės galvai Lloyd-George'ui pa- 
vyko sudaryti su Airių sukilėlių vadovybe. Vadinasi, Airijos 
konstitucija tėra laisva tiktai anojo kompromiso ribose; kom- 
promiso principai joj dominuoja. Tokiu būdu jos teisinis titu- 
las glūdi ne pačiame Airijos valstybiniame suverenitete, bet 
teisiniame kompromiso akte su kita valstybe. 


Visdėlto Steigiamasis Aktas kalba Dail Eireann'o, kaip 
valstybės steigėjo ir konstitucijos autoriaus, vardu. Tad galima 
būtų manyti, kad tai vis dėlto Airija pati, kad ir išanksto su- 
varžyta tam tikru teisiniu sutarties titulu su kita valstybe 
(Anglija), įsikūrė ir susitvarkė savo vyriausiojo demokratinio 
organo aktu. Konstitucija ir Susitarimo Straipsniai skelbiami 
pirmu ir antru Steigiamojo Akto priedu (aneksai). 

Tačiau tuo Airijos valstybės ir jos konstitucijos paskelbi- 
mo forma nesibaigia. Visa tai, vadinasi, Airijos Dai! Bireann'o 
priimtas Steigiamasis Aktas su šiais savo dviem priedais, — 
tai tiktai antroji, „ypatingoji dalis“, — Anglijos Parlamento 
skelbiamojo ,„Akto (įstatymo apie Laisvosios Airijos Valstybės 
konstitucijos nustatymą“. Vadinasi — Airijos Steigiamojo Sei- 
mo valstybiškai konstitucinis kūrinys yra inkorporuojamas į 
Anglijos (Didžiosios Britanijos) valstybinį įstatymą, kuris 
suteikia jam imperatyvinės galios ir padaro teisės aktu. Ši Ai- 
rijos valstybės ir jos konstitucijos įteisinimo forma aiškiai 
nusako, jog Airijos valstybė yra susikūrusi Didžiosios Britani- 
jos suverenitete, kaip Anglijos parlamento teisinis padarinys, 
ir kad tokiu būdu formališkai, teisiškai Airijos konstitucija, 
kad ir pačios Airijos seimo suprojektuota ir politiškai pačios 
Airijos iškovota sutarties su Anglija suvaržyta, — yra Airijai 
Anglijos parlamento oktrojuota (suteikta). Tokiu būdu tiktai 
šios konstitucijos ribose, tiktai įsteigtoji, bet ne steigiamoji, 
Airijos valdžios galia gali laisvai reikštis ir veikti, 

Tiesa, pati konstitucija (50 str.) numato konstitucijos kei- 
timo tvarką; šią jos keitimo galią, kurioje, be abejo, reiškiasi 
steigiamasis galios momentas, ji paveda pačiai Airijai — jos val- 
džios organų asmeny, nenustatydama ir nereikalaudama jo- 
kios Anglų parlamento intervencijos (įsikišimo); tačiau šis 
steigiamosios galios momentas taip pat visiško suverenumo ne- 
pasiekia, nes a) iš vienos pusės, jis yra aprėžtas absoliutiniu 
uždraudimu liesti ir užgauti ką nors pagrindinio Susitarimo 
principų bei nuostatų ir b) iš antros pusės, ši steigiamoji galia 
tegali būti vykdoma tiktai konstitucijoje nurodytu, vadinasi, 
Airijai leistu, keliu; iš to išeina, kad, pav., perversmu ar revo- 
liucijos keliu Airija savo konstitucijos pakeisti negalėtų. Ne- 
turėdama tam titulo savo suverenitete, ji šitokiam konstituci- 
jos pakeitimui būtų reikalinga naujos Didžiosios Britanijos 
parlamento sankcijos arba turėtų kartu pasiskelbti nepriklau- 
soma suverenine valstybe ir faktiškai nutraukti ryšį su Angli- 
ja, išsiskyrusi iš jos. Nors tai gal ir keistai skamba, bet revoliu- 
cijos ir perversmo pajėgumas sudaro geriausiąjį valstybės su- 
verenumo kriteriumą. Jei revoliucija ar perversmas yra lai- 
mėję, tai nepriklausomoje (suvereninėje) valstybėje tos revoliu- 
cijos ar perversmo sudaryta valdžia yra visuomet iškarto dikta- 
torinė, ir jos darbams jokio teisėtumo saiko nėra; viskas, ką 
ji daro, turi galios ir ima teisiškai veikti, nes jokio kito aukš- 
tesnio teisės šaltinio, kaip šios valstybės valdžios imperiumas, 
valstybėje nėra. Užtai priklausomoje valstybėje revoliucija ir 
perversmas, kad ir laimėję vietoje, nieko teisiškai pakeisti ir 
sukurti nepajėgia, kol nėra nutrauktas priklausomybės ryšys; 
jie ne tiktai yra bejėgiai ką nors teisiškai nuveikti, bet ir patys, 
net laimėję vietoje kovą, yra neteisėti ir reikalingi arba su- 
draudimo iš vyriausios jėgos arba legalizavimo. 

Tačiau konstatavę šią formalinę teisinę Airijos „laisvo- 
sios“ valstybės priklausomybę, mes neturime šio fakto reikšmės 
perdėti. Ištikrųjų nieko baisaus čia nėra. Neužmirškime, kad 
mes esame senoje Anglijoje, kurios teisinių formulių griežtu- 
mas ir pastovumas atitinka nepaprastą jų teisinio turinio 
lankstumą. Kaip pačios Anglijos konstitucinėje teisėje senos 
tradicinės monarchinės formulės (King in Parliament, King in 
Counsil) puikiai sugyvena su moderninėmis kabinetinio režimo 
normomis ir neleisdamos niekur įstatymo tekste minėti naujų 

konstitucinės teisės institucijų, nusistojusių konstituciniais pre- 
cedentais ir įgyvendinančių Anglijos monarchijoje savotišką ple- 
biscitinę tiesioginę demokratiją, skirtingą nuo klasikinės švei- 
cariškai amerikoniškos, bet veiklią, galingą ir labiau gerbiamą 
bei pastovesnę, negu toji, kuri kitur remiasi iškilmingais teks- 
tais ir ryškiomis formomis, lygiai taip pat Didžiosios Britani- 
jos Dominijų Imperija, formališkai panaši į Anglijos valdymą 
autonominių provincijų grupės, ištikrųjų savo gyvu evoliūuciniu 
turiniu sudaro puikų solidarinį tarptautinį kelių valstybių blo- 
ką. Visos dominijos yra formališkai steigiamos Didžiosios Bri- 
tanijos parlamento aktu ir visos, pagal klasikines teisines for- 
mules, nėra suvereninės, kaip kad ir Airija. Kiekviena dominija 
yra netarpiškai susirišus tiktai su Londonu, bet ne tarp savęs. 
Tokiu būdu klasikinėmis teisinėmis formulėmis Dominijų im- 
perija nėra laisva federacinė arba konfederacinė tų dominijų 
sąjunga, bet kažkoks Anglų valdomų ir drauge autonominių 
priklausomų valstybių blokas, kaip Anglijos imperializmo reiš- 
kinys. Nėra bendrojo Dominijų imperijos parlamento, nėra tam 
tikros tos imperijos vyriausybės ir išviso valdžios; tėra kiek- 
vienos Dominijos valdžia ir vyriausybė bei parlamentas ir tėra 
Anglijos (Didžiosios Britanijos) valdžia — josios parlamentas 
ir josios karūna. Anglijos valdžios dominijos teisiškai neveikia, 
jos joje savo atstovavimo organo neturi ir jos organuose savo 
atstovų taip pat neturi, Visa tai teisiškai sudaro jų priklauso- 
mos valdomosios, bet jokiu būdu ne valdančiosios padėties im- 
perijoje žymes. 

Tačiau faktiškai naujais konstituciniais ir tarptautiniais 
precedentais, pamažu virstančiais sui generis konstitucine šios 
imperijos commun law, dominijos evoliucijonuoja kaip tik į fe- 
deracinę arba net konfederacinę valstybių sąjungą. Periodinės 
Anglų ir dominijų premjerų suvažiavimai bei konferencijos ir 
kaikurios kitos imančios reikštis ir nusistoti ryšio institucijos 
rodo aiškų šios tariamai imperialistinės konstrukcijos nukrypi- 
mą į sui generis federacinį junginį, o ypatingai tokie žymūs 
ir reikšmingi teisiniai faktai, kaip dominijų dalyvavimas ly- 
giomis narių teisėmis Tautų Sąjungoje greta Anglijos, rodo jau 
tiesiog į konfederacinę šios sąjungos evoliuciją. Tad Airijos 
laisvė dalyvaujant šitokiame valstybių bloke pateisina jos pava- 
dinimą „laisvąja valstybe“. Tad iš esmės teisingai, nors pagal 

tradicines formules ir nelogiškai, Laisvosios Airijos Valstybės 
konstitucijos 1 str. šiaip Airijos teisinę padėtį apibūdina: 

„Laisvoji Airijos Valstybė yra lygus narys tautų junginio, 
kuris sudaro Britų tautų sąjungą.“ 

Taip Dominijų imperija — tai ištikrųjų sui generis Tau- 
tų Sąjunga, kurioje dalyvavimas yra garbingas ir laisvei ne- 
kenkia. 

Įdomus yra Airijos konstitucijos lankstumo sutvarkymas. 
Aš čia nekalbu apie tą šio lankstumo suvaržymą, į kurį jau bu- 
vau nurodęs ir kuris reiškiasi uždraudimu keisti, nesusitarus 
išnaujo su Anglija, ką nors nuostatų ar principų, užfiksuotų 
Sutarties Straipsniuose. Tai yra, taip sakant, „daiktinis“ konsti- 
tucijos lankstumo nevienodumas, kuris vienus nuostatus leidžia 
keisti viena lengvesne, o kitus — kitokia, painesne, tvarka. 
šitokį daiktinį konstitucijos lankstumo nevienodumą arba įvai- 
rių konstitucijos dalių ir nuostatų nevienodą lankstumą mes už- 
tinkame ir kaikuriose kitose konstitucijose (pav., Latvijos kon- 
stitucijoje — žr. 77 str., SSSR-o konstitucijoje — žr. 2 ir 
6 stt.) 

Airijos konstitucija be to nustato — ir to mes kitur neuž- 
tinkame — nevienodą konstitucijos lankstumą ir laiko atžvilgiu 
(Airijos kon-jos 50 str.). šiuo atžvilgiu Airijos konstitucija 
nustato du laikotarpiu: pirmas laikotarpis trunka pirmuosius 
aštuonerius metus; antras laikotarpis prasideda devintaisiais 
konstiticijos veikimo metais ir trunka, kol gyva yra ši konsti- 
tucija arba kol tai bus pakeista. Pirmame laikotarpy (pirmieji 
aštuoneri metai) konstitucija (žinoma, su bendru rezervu Su- 
tarties Straipsnių atžvilgiu) yra visiškai lanksti; tai reiškia, 
ji gali būti keičiama paprasta įstatymų leidimo tvarka; antra- 
me laikotarpy konstitucijos lankstumas mažėja ir paprastos 
įstatymų leidimo tvarkos jai keisti neužtenka: reikalaujama, 
be to, dar privalomo sankcijos ar ratifikacijos referendumo. 

Tai yra sektina konstitucinė naujiena. šiuo naujai, gyveni- 
mo nepatikrintai, konstitucijai nustatomas tam tikras bandy- 
mo laikas — 8 metai. Kaip dar XIX amžiuje pastebėjo Lassal, 
rašytoji valstybės konstitucija turi atitikti socialinių jėgų san- 
tykiavimą. Jei ji jo neatitiks — ji turės būti pakeista. Bet jei 
ji bus paskelbta nelanksti, jei pakeisti ji bus ypatingai sunku ir 
jei dėl to ji laiku nebus pakeista, tai tie gyvi ir stiprūs sociali- 


niai veiksniai, kuriems ji kliudys veikti valstybės valdžią, pa- 
tys ją revoliucijos ar perversmo keliu suardys ir nugriaus. Žo- 
džiu, konstitucijos nelankstumas padidina revoliucijos ar per- 
versmo pavojų, o tat ypatingai reiškiasi tada, kai konstitucija 
yra jauna ir nenusistojusi, dar neišlaikiusi, taip sakant, gy- 
venimo ir veikimo kvotimų. šiuo sumetimu šis Airių konstitu- 
cinis precedentas gali būti labai sveikas. Jauna neišbandyta 
konstitucija turėtų būti pradžioje, kiek galima, lanksti, kad vi- 
sos pataisos, kurias nurodys gyvenimas ir kurias iškels esa- 
mieji valdžioje veiksniai, galėtų būti be ypatingų apsunkinimų 
ir kliūčių įvykdytos. O perėjus bandymo laikui ir konstitucijai 
su įneštomis į ją pataisomis arba be jų nusistojus, — jos 
lankstumas be didesnio pavojaus gali būti kiek suvaržytas kon- 
stitucinio pastovumo naudai. 

Konstitucinis režimas, kurį steigia Airijos konstitucija, 
yra parlamentinis. Tačiau įdomu yra tai, kad šiuo atžvilgiu Ai- 
rija pasirinko ne klasikinį parlamentarizmo tipą, kuris veikė 
pačioje Anglijoje karalienės Viktorijos metu ir kurio pavyz- 
džių yra labiau užsilikę konstitucinėse monarchijose, bet pran- 
cūziškąjį tipa, kuris plečiasi kontinento parlamentarinėse res- 
publikose su aiškia parlamento hegemonija ir vyriausybės pa- 
žeminimu ir pavergimu parlamento absoliutizmui. Tai aiškėja 
ypatingai iš Airijos konstitucijos 53 str. nuostatų, 

Pagal klasikinio parlamentarizmo principus, nutrūkus pa- 
sitikėjimui tarp žemesniųjų parlamento rūmų ir ministerių ka- 
bineto, jie abu — rūmai ir kabinetas — nebegali toliau likti 
valdžioje, kuri yra pagrįsta jų bendradarbiavimu pasitikėjimu; 
vienas jųjų — vistiek kuris — turi pasišalinti; tad — „aut — 
aut“: arba ministerių kabinetas turi pasišalinti ir užleisti vietą 
naujam kabinetui, turėsiančiam rūmų daugumo pasitikėjimą, 
arba rūmai turi būti paleisti tam, kad būtų išrinkti nauji rū- 
mai, kurie ir parodys, ar piliečiai-rinkikai pritaria vyriausybei 
ar paleistojo parlamento daugumui; jei naujai išrinktų rūmų 
daugumas pritaria paleidusiai senuosius rūmus vyriausybei, 
tai vyriausybė ir laimi konfliktą, o jei naujai išrinktasis daugu- 
mas pritaria senajam daugumui ir smerkia vyriausybę, tai jau 
tada kabinetas būtinai turi atsistatydinti. 

Airijoje, kaip ir Prancūzijoje bei Europos kontinento par- 
lamentarinėse respublikose, nieko panašaus. Vykdomoji Taryba 

(taip yra vadinamas Airijos ministerių kabinetas), netekusi 
Dail-Eireann'o daugumo pasitikėjimo, turi atsistatydinti. Ji 
negali atsikirsti Dail-Eireann'o paleidimu ir apeliuoti į teisi- 
nės tautos (piliečių-rinkikų) sprendimą. Tad kilus konfliktui — 
ji negali laimėti niekuomet. 

Kad negalėtų būti jokių nesusipratimų, jokių priešingų 
aiškinimų — konstitucija (53 str.) kategoriškai uždraudžia 
Rūmų paleidimą kilus konfliktui. Būtent, išviso Dail-Eireann'as 
gali būti Karūnos atstovo paleistas pritariant (pagal nuomonę) 
Vykdomajai Tarybai (28 str.); tačiau šis Vykdomosios Tary- 
bos pritarimas (nuomonė)  Dail-Eireann'o paleidimui negali 
paveikti jo paleidimo tada, kada jau Vykdomoji Taryba neteks. 
Dail-Eireann'o pasitikėjimo (53 str.). Jei dar pažymėsime (tas 
pats 53 str.), kad Vykdomosios Tarybos pirmininkas (ministe- 
ris pirmininkas, premjeras) yra Karūnos atstovui Dail- 
Hireann'o pristatomas paskirti, o kiti ministeriai yra pirminin- 
ko pristatomi Dail-Eireann'ui sutinkant, tai mums bus aišku, 
kokia žymi yra Dail-Eireann'o persvara ir hegemonija vyriau- 
sybės atžvilgiu. 

Ir išviso Dail-Eireann'o paleidimas jokios ryškesnės reikš- 
mės Airijos konstitucijoje nėra gavęs. Tų nepaprastų galimu- 
mų, kuriuos iš šios institucijos (renkamų rūmų paleidimo) yra 
gavusi naujausioji Anglijos konstitucinė praktika, sunaudojusi 
šią instituciją savotiškam tiesioginiam demokratiniam valdy- 
mui, kaip sui generis plebiscitinę priemonę tautai pasisakyti ar 
tam tikrą tautos konsultacijos aktą atlikti ir atstovams bei pa- 
čiai parlamentinei vyriausybei gauti tiesiog iš tautos tam tik- 
rų direktyvų (sui generis imperatyvinis mandatas), — Airijos 
konstitucija nesirūpina iš šios institucijos gauti. 

Tiesa, ji užtat kitokiais keliais prisiartina prie tiesioginės 
demokratijos, tuo paraližuodama parlamento (ypač Dail- 
Eireann'o) hegemoniją ir neleisdama pastarajai nukrypti į dik- 
tatūrą (seimokratiją). Būtent, ji tai daro kaikurių Šveicarijos 
šablono pusiau tiesioginio demokratinio valdymo institucijų 
pasiskolinimų — liaudies iniciatyva, referendumu, liaudies vetu. 

Liaudies iniciatyvai pavestas 48 str. Jos įvedimas pada- 
rytas pareinančiu arba nuo paties Dail-Eireann'o nutarimo, 
arba nuo tam tikro piliečių-rinkikų skaičiaus pareikalavimo, 
pareikšto peticijos keliu, referendumui pritarus; ši iniciatyva 


apims tiek paprastus įstatymus, tiek konstitucijos keitimą, ir 
veiks parlamento darbą, bet jei parlamentas atmestų šios ini- 
ciatyvos iškeltąjį sumanymą, tai pastarasis dar perduodamas 
referendumui spręsti. 

Referendumas, be 48-me str. nurodytų dviejų atsitikimų 
ir be mūsų aukščiau minėto privalomojo sankcijos referendumo 
konstitucijai keisti (50 str.), veikia dar 47-ju str. Ten numa- 
tomas fakultatyvinis sankcijos referendumas visiems (išskyrus 
finansinius, taip pat ir abiejų Rūmų pripažintus būtinais) pa- 
prastiems įstatymams. šį referendumą paveikia (kaip apelia- 
cijos protestas) arba piliečių-rinkikų dalies veto (liaudies veto) 
arba Senatas (aukštesnieji parlamento Rūmai). 

Nuolatinis pastovus konstitucinis Airijos ryšys su metro- 
polija (Anglija) realizuojamas karaliaus asmeny. Konstituci- 
niu Airijos karalium yra Anglijos karalius. Vieninga Didžio- 
sios Britanijos ir visos jos Imperijos Karūna, įkūnyta tobulame 
ir neatsakingame karaliaus asmeny, nuo kurio Anglijos parla- 
mentarizmo principais buvo atskirtas veiklumas, perkeltas į 
ministerių kabinetą, — yra bendra. Airijoje karaliaus asmuo 
yra tam tikro generalinio gubernatoriaus atstovaujamas, o 
veikli Karūnos prerogatyvos vykdytoja — Vykdomoji Taryba 
(ministerių kabinetas) yra sava (apie jos sudarymą ir konstitu- 
cinę padėtį žr. aukščiau). 

Kaip ir Anglijoje, parlamento, kaip aukščiausiojo valsty- 
bės valdžios organo ir įstatymų leidėjo, sąvoka Airijoje (kon- 
stitucijos 12 str.) apima ne tiktai Rūmus, bet karalių (Karūną) 
ir abiejus Rūmus (Dail-Eireann'ą ir Senatą). Pabrėžtina, kad 
konstitucija suteikia Airijos parlamentui galią steigti priklau- 
somus įstatymams leisti organus, kurių įstatymų leidžiamoji 
kompetencija bus jiems Airijos parlamento įstatymo deleguo- 
jama (44 str.). 


Expressis verbis Airijos konstitucija konstitucionalizuoja 
Airijoje precedentinį konstitucinį dominijų ir ypač jų santykių 
su Anglija ir su Karūna „commun law“, ypač toje šios prece- 
dentinės teisės išraiškoje, kuri sudaro seniausios dominijos, 
Kanados, valdymo praktiką. Anoji „Kanados praktika“, matyti, 
yra Airijos konstitucijos laikoma geriausia ir tiksliausia tik- 
rosios Airijos laisvės garantija. Ji minima įvairiose konstitu- 
cijos vietose, 


Labai įdomi ir todėl pabrėžtina yra aukštesniųjų Airijos 
parlamento Rūmų — Senato — konstrukcija. Moderninė funk- 
cionalinė aukštesniųjų parlamento Rūmų evoliucija čia taip 
pat pasireiškė, 

Dviejų parlamento rūmų sistema unitarinėse demokratinėse 
valstybėse, kaip žinoma, turi demokratijos tarpe daug principi- 
nių priešų. Iš vienos pusės, žmonės dar nėra pamiršę aukštes- 
niųjų rūmų luominės, aristokratinės arba monarchinės kilmės, 
kurios dar ikišiol kaikuriose valstybėse aukštesnieji rūmai nėra 
visiškai nusikratę (tarp kito ko, ir Lordų Rūmai pačioje Angli- 
joje), todėl ši instrukcija kartais veikia griežtų demokratų są- 
monę, kaip kad raudonas skarmalas veikia jautį: išgirdę apie 
aukštesniuosius rūmus — jie junta priešą ir ruošiasi kovai. Kiti 
prieš dviejų rūmų sistemą kelia teorinius sumetimus: esą, kaip 
viena esanti „suvereninė tautos valia“, taip viena ir vienalytė 
tegalinti būti tautos atstovybė; aukštesnieji rūmai — tai esą 
kažkoks sąmokslas prieš demokratiją, prieš lygybę, prieš „tau- 
tos valią“; jie esą naikintini. O radikalinės srovės demokratijos 
nemėgsta šios institucijos dėl to, kad ji stabdanti socialines 
reformas ir slopinanti pažangą. 


Tačiau jei dviejų parlamento rūmų sistema visdėlto mo- 
derninių valstybių, net ir demokratinių, daugumo yra laikoma, 
tai tas daroma ne teorijos, bet ypač praktikos sumetimais dėl 
tam tikrų praktikinių šios institucijos patarnavimų ruošiant, 
svarstant ir leidžiant įstatymus. Yra demokratiniame moksle 
rimtų bandymų (Esmein) visiškai demokratizuoti šios instituci- 
jos konstrukciją, kad ji būtų visiškai suderinta su tautos suve- 
reniteto ir tautos atstovavimo principais, kad jos priešai nega- 
lėtų jos pulti demokratinių principų vardu. Nemaža yra valsty- 
bių, kurios ištikrųjų šitaip ir demokratizavo savo senatus 
(Prancūzija, Lenkija, Čekoslovakija, ypač Norvegija). 


Bet pastaraisiais laikais ypač dvi tendencijos ima reikštis 
aukštesniųjų parlamento rūmų reformos atžvilgiu. Viena šių 
tendencijų, kurios reiškėjas moksle buvo įžymus Prancūzų kon- 
stitucionalistas Duguit, jungia šią problemą su bendra visuome- 
nine konstitucine reforma ir nori sunaudoti šią instituciją pro- 
Tesiniam ūkio visuomenės atstovavimui, kuris šiandien yra ūkio 
rūmuose ar ūkio tarybose (Vokiečių Reichswirtsschaftsrat, 

Lenkų Naczelna Izba Gospodarcza Rzeczpospolity) koncen- 
truojamas. 

Antroji srovė, kuri kaiptik ir yra Airijoje realizuojama, 
žiūri į aukštesniuosius rūmus ne tiek kaip į įstatymų leidėją, 
lygų žemesniesiems rūmams, bet kaip į organą, kuris papildo 
įstatymų leidėjo darbą, iškeldamas įvairius klausimus, pasta- 
bas ir kritiškus abejojimus dėl žemesniųjų rūmų svarstytų ir 
priimtų įstatymų projektų, kurių abejojimų, pastabų ir klau- 
simų žemesnieji rūmai galėjo nepastebėti; iškeldami šiuos klau- 
simus ir pastabas, aukštesnieji rūmai grąžina projektą žemes- 
niesiems ir verčia juos dar sykį, o gal ir kelius sykius svar- 
styti paisant iškeltųjų klausimų; tačiau galutinis sprendimas 
pareina tiktai nuo žemesniųjų rūmų. Tokiu būdu aukštesnieji 
rūmai iš netarpiško įstatymų leidėjo virto veto funkcijos organu, 
būtent — veliatyvinio veto. Šita grynai funkcionalinė aukštes- 
niųjų rūmų reforma yra įvykdyta Vokietijoje, Austrijoje, Len- 
kijoje ir — kiek silpnesnioje formoje — Anglijoje (nuo 1911 m. 
— Actu of Parliament) ir Airijoje. 

Bet jei šiuo funkcionaliniu būdu reformuojamieji aukštes- 
nieji rūmai netenka politinės įstatymų leidimo galios ir virsta 
tiktai organu, kuris pagilina klausimus, kylančius įstatymo 
projekto svarstymo metu, ir kuris kreipia įstatymų leidėjo dė- 
mesį į tai, kas jo yra neapsvarstyta arba nepagilinta, paliekant 
visą sprendžiamąją galią žemesniesiems, tai jau ir aukštesniųjų 
rūmų sąstato klausimas aiškėja kitokioje šviesoje: svarbus čia 
pasidaro ne demokratinis „tautos valios“ ar daugumo nusista- 
tymo atstovavimo principas, nes „tautos valia“, pagal demo- 
kratiues tezes, esant reikalinga tiktai pačiam imperatyviniam 
sprendimui, kuris sudaro žemesniųjų rūmų funkciją, bet ypa- 
tingas nusimanymas ir prityrimas, sugebėjimas numatyti visus 
kylančius klausimus, visus valstybinius reikalus, visus „pro“ 
ir „contra“ sumetimus; aukštesnieji rūmai turi tapti sui ge- 
neris „specų“ kolegija, aukštųjų kvalifikacijų ir stažo žinovų 
taryba. Ir štai kaiptik šia kryptimi kaikur jau evoliucionuoja 
aukštesniųjų rūmų personalinio sąstato reforma. Ir būtent mes 
tai kaiptik matome Airijoje (taip pat Belgijoje ir Rumuni- 
joje). t 

Šia prasme Airijos Senato sąstatą sutvarko 31—33 konsti- 
tucijos str. Kas treji metai išrenkama 1/4 dalis visų senatorių 

{15 senatorių, nes jų išviso yra 60), ir tokiu būdu sąstatas 
atnaujinamas kas 12 metų. Senatoriai renkami demokratiniu 
būdu — piliečių-rinkikų balsavimu, bet tiktai iš kandidatų, 
kurių sąrašas išanksto Dail-Eireann'o ir Senato paruošiamas. 
Į šį sąrašą įrašomi: a) ypatingų aukštų kvalifikacijų žmonės, 
atstovaują (reiškią) įvairiems svarbiems socialiniams reikalams 
bei įstaigoms šaly; jų skaičius turi būti tris sykius didesnis 
negu mandatų skaičius; du trečdaliu šių kandidatų išrenka į 
sąrašą Dail-Eireann'as ir vieną trečdalį — Senatas; siūlant 
kandidatą į sąrašus, turi būti raštu ir jo kvalifikacija nuro- 
dyta; tiek Dail-Eireann'as, tiek Senatas renka kandidatus į 
sąrašus proporcine rinkimų sistema; b) visi kada nors buvę 
senatoriais. 

Funkcionalinį parlamento rūmų santykį ir jų įstatymų 
leidžiamąją galią sutvarko 35 ir 88—40 konstitucijos str. str. 
Išskyrus finansinio pobūdžio įstatymus, kuriems priimti veikia 
ypatinga ten pat nurodyta tvarka, dar labiau išplečianti Dail - 
Eireann'o privilegiją, šiaip įstatymo projektas, jei jis per 270 
dienų (skaitant nuo pirmojo jo pasiuntimo iš Dail-Eireann'o 
į Senatą) nėra abiejų Rūmų vienodo teksto priimtas, yra 
laikomas jų abiejų priimtas tos formos, kurios jis buvo pasku- 
tini sykį Dail-Eireann'o priimtas (sprendžiamoji Daile-Eire- 
ann'o galia ar privilegija, daranti Senato vaidmenį tiktai relia- 
tyviniu vetu). 

Airija taip pat yra viena tų valstybių, kurių konstitucija 
numato viešąją ūkio tarybų instituciją (45 konstitucijos str.), 
pagrįstą profesinio atstovavimo dėsniais. Įdomu, kad ji įgalioja 
Dail-Eireann'ą pavesti toms profesinėms Ūkio Taryboms teisę 
rekomenduoti Dail-Eireann'ui kandidatus į ministerius, nejei- 
nančius į Vykdomąją Tarybą (į ministerių kabinetą; Airijoje, 
kaip ir Anglijoje, ne visi ministeriai dalyvauja kabinete) ir 
leidžia skirti tuos ministerius iš tų Tarybų narių (55 ir 56 kon- 
stitucijos str.). 

Labai įdomus ir nepaprastas yra Airijoje teisminės įsta- 
tymų konstitucingumo kontrolės sutvarkymas. šiuo atžvilgiu 
įvairiose valstybėse varžosi trys sistemos. Viena, vadinamoji 
Prancūzų sistema, draudžia teismams kelti betkurį klausimą 
apie įstatymo konstitucingumą ir netaikyti įstatymo dėl jo ne- 
konstitucingumo; jei įstatymas yra konstitucijos numatyta 

tvarka paskelbtas — jis yra įstatymas ir tuo pačiu yra teismui 
priverstinis, nes teismo funkciją sudarąs įstatymų taikymas, 
o ne jų kritika. Tai yra sistema, priimta daugybės Europos 
kontinento valstybių. 

Kitokia yra vadinamoji Amerikos sistema, kurios tėvynė 
yra USA. Čia atvirkščiai — betkuris teismas, jei prieš kuri 
nors įstatymą bylininkas atsikerta jo nekonstitucingumu, turi 
teisę ir pareigą apsvarstyti šį atsikirtimą, ir jeigu teismas būtų 
konstatavęs, kad ištikrųjų įstatymas nekonstitucingas (užgau- 
nas konstitucijos nuostatus), tai jis turėtų šio įstatymo arba 
jo nekonstitucingo nuostato netaikinti; teismas negalįs panai- 
kinti nekonstitucingo įstatymo, bet ir negalįs iš jo daryti jokių 
teisinių išvadų; jis turįs praeiti pro šalį nekonstitucingo įsta- 
tymo, lyg kad jo nebūtų buvę; tačiau čia nekonstitucingumas 
konstatuojamas ir įstatymas netaikomas tiktai sprendžiamo- 
sios bylos atžvilgiu — ad hoc, o ne erga omnes. 

Pagaliau trečioji sistema, naujausioji, pradėjusi veikti tik- 
tai XX amžiuje po Didžiojo karo, veikia tiktai dviejose valsty- 
bėse — Čekoslovakijoje ir Austrijoje, Tai yra konstitucinio teis- 
mo sistema. Čia yra įsteigtas tam tikras teismas — konstituci- 
nis teismas, kuriame tam tikri viešosios galios organai (pav., 
vyriausybė, teismai) gali iškelti klausimą apie betkurio įstaty- 
mo konstitucingumą (kitaip sakant, apskųsti jį dėl nekonsti- 
tucingumo). Tada konstitucinis teismas ir sprendžia, ar įsta- 
tymas yra konstitucingas ar nekonstitucingas. Radęs jį nekon- 
stitucingą — konstitucinis teismas daro teismo įstatymo panai- 
kinimo sprendimą; šis sprendimas yra skelbiamas įstatymo 
skelbimo tvarka ir veikia erga omnes; panaikintas konstituci- 
nio teismo sprendimu įstatymas netenka galios. 

Airija pasirinko kelią tarp antros ir trečios sistemos. Iš 
vienos pusės, kaip kad Amerikos sistemoje, įstatymo konstitu- 
cingumo klausimas gali būti iškeltas ne savaime tam tikru šio 
reikalo skundu, bet tiktai sąryšy su kuria nors šiaip teismo 
sprendžiamąja byla. Tačiau, iš kitos pusės, pasisakyti šiuo 
klausimu, vadinasi, pripažinti įstatymą esantį nekonstitucingą, 
gali ne betkuris teismas, bet tiktai vienas tam tikras teismas, 
kuris tuo pačiu yra artimas konstituciniam teismui. šis teismas 
Airijoje — tai vad. Vyriausiasis Teismas. Būtent, Airijoje 
veikia I instancijos teismai ir jų tarpe vienas vadinamas Vy- 

riausiuoju Teismu, kuris taip pat vykdo pirmosios instancijos 
kompetenciją, ir jų visų viršūnėje jiems visiems bendras ape- 
liacinis Aukščiausiasis Teismas; ir štai visos bylos, kuriose kyla 
įstatymų konstitucingumo klausimai, yra koncentruojamos pir- 
moje instancijoje Vyriausiajame Teisme. Tuo būdu šis teismas 
lyg specializuojasi įstatymų konstitucingumo klausimais ir 
virsta sui generis konstituciniu teismu. 


Dar yra daugiau įdomių nuostatų Airijos konstitucijoje. 
Tačiau šioje įžangoje, kuri turėjo būti trumpa, bet jau virto 
kiek platoka, mes jų visų nežiūrėsime, nes mes čia išsemiamos 
skelbiamų konstitucijų studijos nemanome patiekti. 


SHS karalystės 1921.VI.28. konstitucija. 


Ši valstybė (SHS, arba Jugoslavija) sudaro Didžiosios Ser- 
bijos idėjos įgyvendinimą. Ji apima tris artimas tautas — ser- 
bus, kroatus ir slovėnus, tačiau hegemonija yra serbų. 
Visos trys išvardytos tautos yra slavių kilmės (nuo ser- 
bų, apie kuriuos čia bus kalbama ir kurie gyvena Bal- 
kanuose, reikia griežtai skirti kita maža slavių kilmės 
tauta, kuri pati save vadina serbais ir savo kalbą — serbų kalba 
ir kuri gyvena išdalies Saksonijoje, o išdalies Prūsuose, būtent 
— Prūsų pagrobtoje Saksonijos daly prie Šprevos upės tose 
vietose, kurios kartais yra Spreewald'u vadinamos; ši Saksoni- 
jos ir Prūsų Saksonijos provincija, kurioje gyvena šie „serbai“, 
vadinama Lužicais — vokiškai Lausitz, todėl šie serbai yra va- 
dinami Lužicų serbais arba, kaip juos vadina lenkai, lužitie- 
čiais — lužičanais; vokiečiai juos vadina vendais, arba vene- 
dais; ši Lužicų serbų arba lužitiečių, ar vendų, tauta sudaro 
paskutinę gyvą liekaną plačiosios Vakarų slavių padermės, kuri 
seniau gyveno visame Brandenburge ir kurios teritorijoje įsi- 
kūrė Berlynas; Lužicų serbų sostinė ir jų tautinio judėjimo 
centras — Budišin'o miestas, vokiškai Bautzen, Saksonijoje; 
išviso Lužicų serbų yra apie 100.000, tame skaičiuje apie 70.000 
protestantų ir apie 30.000 katalikų; katalikai visi gyvena Sak- 
sonijoje; tautinis judėjimas plečiasi ypač tarp katalikų; jį pa- 
laiko keli inteligentai — katalikų kunigai, mokytojai; eina keli 
laikraštukai, yra tautos muziejus, tautos namai Budišine, gra- 
žus turtingas liaudies dainų rinkinys, yra kelios kultūrinės 
draugijos; tačiau mažas šios tautos žmonių skaičius vargu bau 
leis patriotams išgelbėti šią nykstančią tautą nuo pražūties. 

Balkanų serbai gyvena Balkanų centre ir vakaruose iki Ad- 
riatikos jūros — į pietus nuo vengrų, į vakarus nuo rumunų ir 
bulgarų, į šiaurę nuo graikų ir albanų. Serbų teritorijos tąsą į 
šiaurės vakarus sudaro Kroatų (Hrvatų) teritorija, o dar toliau 
ta pačia kryptimi — Slovėnų teritorija, įeinanti į Italijos vals- 
tybinę teritoriją Fiume ir Triesto apylinkėse. Serbų tautinės, 

© gabar ir valstybinės, teritorijos dalį sudaro Juodkalnė (Mon- 
tenegro, Černohora), buvusi iki Didžiojo karo atskira nepri- 
klausoma valstybė. 

Iki XV amžiaus Serbija buvo gana stipri valstybė Balka- 
nuose tarp Vengrijos ir Bizantijos (Graikijos). Kartais ji virs- 
davo vasaline, tačiau kartais išplėsdavo didelę galią. 1389 m. 
Kosovo lauko mūšyje jai buvo Turkų suduotas mirtinis smūgis, 
nors jau tada išviso jos galia buvo nusmukusi ir šalis buvo sū- 
skaldyta įvairiomis dalimis, atskirų valdovų valdomomis. XV 
amžiuje, mirus paskutiniam Serbų karaliui Jurijui Brankovičius, 
Serbija buvo galutinai Turkų pavergta. 

XV ir XVI amžiuose Turkų jungas buvo pakenčiamas. Iš 
suturkintų serbų būdavo Turkų ministeriai, didieji viziriai, ka- 
ro vadai; jie reiškė simpatijos serbams, iš kurių patys buvo ki- 
lę, kartais juos užtardavo; pav., jie padėjo serbams įsteigti sa- 
vo atskirą nuo graikų patriarchatą. XV ir XVI a. serbų kalba 
tapo net diplomatine Didžiosios Portos kalba. Turkai iš- 
viso indiferentiškai žiūrėjo į savo valdinių krikščionių 
kalbą, tautybę ir tikybą. Jie į tai nesikišdavo. Vis- 
dėlto būdavo ir žiaurių smurto aktų — atsitikdavo ma- 
sinių užpuolimų su vaikų ir moterų pagrobimu. Be to, 
periodiškai buvo imami serbų jaunuoliai į janyčarus. Ja- 
nyčarais buvo vadinama ypatingo sąstato Turkų kariuomenės 
dalis: tai buvo krikščionių vaikai, prievarta paimti iš savo tėvų, 
nepažįstą savo šeimų ir giminių, nė vietos, iš kurios jie yra ki- 
lę, išauklėti Muamedo (Mahometo) tikyboje ir didžiausiai su- 
Tanatizuoti; janyčarai buvo patys aršiausieji krikščionių prie- 
šai, degą neapykanta prieš „šunis“, „giaurus“; jie pasižymėjo 
ypatingu žiaurumu; kartais jie vaidino Turkijoje žymų politinį 
vaidmenį; janyčarų bijojo ir patys sultonai (Turkų valdovai) 
ir ypač valdininkai bei aukštieji valstybės vyrai, o krikščio- 
nims pats janyčarų vardas buvo baisus. 

Nuo XVII amžiaus prasideda serbų sukilimai. Austrija 
juos šelpia, ragina jų kolonizaciją Pietų Vengrijoje ir Austrijos 
šalyse, Serbų imigraciją  Austrijon ir Vengrijon — masinė, 
Serbai kolonizuoja ištisus teritorijos plotus. XVIII a. pradžioje 
į Austrijos rankas patenka Bielgradas, serbų sostinė; tačiau 
Austrija jį vėl praranda. 

1794 m. Turkija suteikia autonomiją Bielgrado pašalykui 

(pašalyk'as — administracinio teritorijos padalinimo vienetas) : 
pašalyką valdo Turkų viziras, bet vidaus administracija pave- 
dama liaudies renkamiems kneziams. Janyčarams uždrausta 
įžengti į pašalyką — jie to negali pakęsti. Prasideda kovos tarp 
janyčarų, ir teisėtos valdžios; kovai su janyčarais Turkų dvari- 
ninkai pasikviečia serbų četus (pusiau sukilėlių ir pusiau ban- 
ditų būrius). Tačiau janyčarai laimi; 1801 m. autonomija jau 
prarasta; Bielgrado pašalyke viešpatauja janyčarai. 

1804 m. naujas serbų sukilimas, vadovaujamas serbų tau- 
tos didvyrio Kara-Georgijaus (Jurgio Juodojo). Tai pradžia 
naujausios serbų istorijos, nepaprastai kruvinos ir žiaurios. 

1806 m. serbai susitaria su turkais: Serbija mokėsianti 
Turkijai mokesčius, turkai turėsią teisės pasilikti keliuose ser- 
bų miestuose. Tačiau serbai nepasitiki turkais, ir bruzdėjimas 
šaly nesibaigia. 

1808 m. Skupština (taip yra vadinamas Serbų politinės at- 
stovybės organas — parlamentas ar seimas) paskelbė Kara- 
Georgą aukščiausiuoju ir paveldėtiniu serbų tautos vadu. 

1812 m. Bukarešto taikos sutartimi tarp Rusų ir Turkų pa- 
skelbiama Serbijos autonomija, kuri tuo būdu virsta tarptauti- 
nės teisės elementu. Tačiau kadangi Rusai užimti karu su Na- 
poleonu, tai 1813 m, turkai vėl pavergia serbus, keršija už su- 
kilimą ir už suteiktą priešams (Rusams) pagalbą. Karą-Geor- 
gas pabėga; 1817 m. bebandydamas grįžti, jis buvo nužudytas; 
jo nužudymu įtariamas jo konkurentas — Miloš Obrenovič. 

1815 m. serbai vėl sukilo; sukilimui vadovauja Miloš Ob- 
renovič. Sukilimas plečiasi, turkai nusileidžia ir vėl sutinka 
pripažinti Serbijos autonomiją. Serbų kunigaikščiu tampa Mi- 
loš Obrenovič. 

1827—1829 m. serbai gauna beveik visišką nepriklauso- 
mybę. 

Kunigaikštis Miloš elgiasi despotiškai; kyla nuolatiniai 
konfliktai tarp kunigaikščio ir vaivadų. 1839 m. Miloš abdi- 
kuoja. Trumpai valdė Milošo sūnus Milanas, kuriam mirus 
sostą užėmė antras sūnus Mykolas, kuris tačiau nesugebėjo su 
Portos ir vidaus intrigomis; 1842 m. Mykolas Obrenovič pa- 
bėgo. 

Tada buvo pakviestas į sostą Kara-Georgo sūnus Aleksand- 
as, kuris valdė iki 1858 m. Jisai pasiduodavo čia Austrijos čia 

Rusų įtakai, bet pasirodė neištikimas nei tiems, nei kitiems, to- 
dėl ir Austrai ir Rusai buvo nusistatę prieš jį. 

1858 m. Skupština pašalino kunigaikštį Aleksandrą Kara- 
Georgevičių nuo Serbų sosto ir pasikvietė abdikavusį senąjį Mi- 
lošą ir jo pabėgusį sūnų Mykolą Obrenovičius. Porta nesutiko 
leisti jiems grįžti į sostą, tačiau Miloš su Mykolu grįžo ir pra- 
dėjo kovą su Turkais; senis kunigaikštis Miloš mirė 1860 m., 
o kunigaikštis Mykolas Obrenovič 1867 m. visiškai išlaisvino 
Serbiją, kuri tapo nepriklausoma valstybe. 

Mykolas Obrenovič buvo gabiausias XIX amžiaus Serbų 
valdovų. Jisai norėjo ir likusias Serbų žemes Turkijoje išva- 
duoti ir šiuo reikalu padarė sutartį su Graikija, bet 1868 m. 
buvo nužudytas (tai buvo Obrenovičių konkurentų į Serbų sos- 
tą — Karageorgevičių — darbas). Skupština pakvietė į sostą 
Mykolo giminaitį — Milaną Obrenovičių. Buvo įsteigta regen- 
tūra. 1869 m. regentai įvedė naują moderninę konstituciją. 

1876 m. kunigaikštis Milanas tapo pilnametis. Tais pačiais 
metais kilo Serbų karas su Turkais, kuriame Serbai buvo su- 
mušti; tačiau prasidėjo Rusų karas su Turkais, Serbai tuo pasi- 
naudojo ir veikdami, kaip Rusų sąjungininkai, užėmė kelius 
miestus su tam tikra teritorija. Bet Rusai užtaria bulgarus, o 
serbų naudai nieko nedaro; serbams tiktai laiduojama nepri- 
klausomybė, šiaip gi jie paliekami savo likimui. Serbija, pasi- 
piktinusi Rusų pasielgimu, patenka Rusų konkurentės Balka- 
nuose Austrijos įtakon (tiek ūkio, tiek politikos srity). 

1882 m. kunigaikštis Milanas paskelbiamas Serbijos kara- 
lium. Milano karaliavimas — avantiūristinis: 1885 m. nelaimin- 
gas karas su Bulgarais, administracijoje ir finansuose — ne- 
tvarka, netvarkingas ir šeimyninis Milano gyvenimas su kara- 
liene Natalija. 1888 m. Milanas paskelbia naują konstituciją. 

1889 m. Milanas, susikompromitavęs, abdikuoja savo ma- 
žamečio sūnaus Aleksandro naudai. 

1892 m. jaunas karalius Aleksandras Obrenovič daro per- 
versmą: jisai pasiskelbia pilnamečiu, suima regentus, atgaivina 
1869 m. konstituciją. Santykiai su Rusija nutraukti. 1896 m. 
grįžta iš užsienio pas sūnų buvęs karalius Milanas, intrigantas 
ir griežtas Rusų priešas; faktiškai jis, Milanas, valdo. 

1900 m. karalius Aleksandras, prieš tėvo ir šalies norą, 
veda šiaip pilietę Dragą Mašiną, žemos kilmės ir abejotinos do- 

rovės moterį, į kurią jis yra įsimylėjęs ir kurios įtakon patenka. 

1901 m. karalius Aleksandras Obrenovič savo asmenine 
karaliaus galia, perversmo keliu, paskelbia naują konstituciją 
(įvedama dviejų parlamento rūmų sistema, pakeičiama sosto 
paveldėjimo tvarka), šaly ėjo bruzdėjimas, visa spauda buvo 
opozicijoje, pačiai vyriausybei įkyrėjo nepastovi karaliaus nuo- 
taika. Norėdamas baigti su opozicija — karalius Aleksandras 
vėl griebiasi perversmo metodo. 1903 m. jisai nutraukė vienai 
dienai konstitucijos veikimą, paleido Skupštiną ir Senatą, panai- 
kino teisėjų nepašalinamumą, paskelbė reakcinius įstatymus 
apie spaudą ir susirinkimus. Naujai paskirtas Senatas paruošė 
Skupštinos rinkimų įstatymą. 

Karaliaus Aleksandro Obrenovičiaus darbus Serbijoje nuo- 
lat atidžiai sekė Obrenovičiaus giminės priešas ir konkurentas 
į Serbų karališkąjį sostą pretendentas — Petras Karageorgije- 
vičius, gyvenąs Šveicarijoje, kurio vaikai mokėsi Rusijoje. Ji- 
sai turėjo nuolatinius slaptus ryšius su Serbija, turėjo ten ša- 
lininkų ir ištikimų tarnų, intrigavo, išnaudodavo kiekvieną Ob- 
renovičių klaidą, kurstė, gilino nepatenkinimą esamąja valdžia 
ir tvarka, organizavo sąmokslus ir laukė progos išlaisvinti Ser- 
bijos sostą nuo Obrenovičių, norėdamas pats į jį sėsti. Kara- 
liaus Aleksandro būdas, jo vedybos su Draga Mašina, jo nepo- 
puliariškumas, jo kartojamieji perversmai, jo konfliktas su visa 
šalies šviesuomene ir visomis politinėmis srovėmis — tai buvo 
vanduo Karageorgijevičių intrigų malūnui. Bielgrade buvo su- 
darytas karininkų sąmokslas, ir štai 1908.V.29 naktį karaliaus 
rūmuose karalius Aleksandras Obrenovič ir karalienė Draga 
buvo nužudyti. I kruvinąjį sostą buvo pakviestas karalius Pet- 
ras Karageorgijevičius, kuris jį skubiai ir užėmė. Skupština at- 
gaivino 1888 m. konstituciją. Iškarto Europos valstybės neno- 
rėjo pripažinti karaliaus Petro, kurio rankos buvo suteptos 
Aleksandro krauju, ir nutraukė santykius su Serbija, bet pa- 
mažu šis praeities „epizodas“ buvo pamirštas, ir Didžiojo karo 
metu tas pats karalius Petras jau buvo laikomas ištikimu ir 
garbingu priešvokietinės Santarvės sąjungininku. 

Karalius Petras sutvarkė vidaus santykius; jo padėjėjas 
buvo ypač Pašič, senas prityręs valdžios vyras. Serbų valstybi- 
nėje politikoje karaliaus Petro metu buvo momentas ypatingo 
Serbų susiartinimo su Bulgarais; garsus makedonietis Boris 

Sarafov, senas Makedonijos Bulgarų veikėjas, Makedonijos 
sukilėlių vadas, buvo nuvykęs Serbijon ir ten entuziastiškai su- 
tiktas; buvo iškelta Balkanų taikos ir federacijos idėja. Tačiau 
nacionalistinė nuotaika, nuolat veikiama erzinančio Makedoni- 
jos judėjimo, suardė tą santaiką. Makedonija tuo laiku dar bu- 
vo Turkų valdoma. Ji turi labai margą ir tautiškai susipynusį 
gyventojų sąstatą, kuriame atstovaujama tiek bulgarams, tiek 
serbams, graikams, turkams, kucovalakams, čigonams, žydams- 
spaniolams. Kiekviena šių tautų, o ypatingai bulgarai, serbai ir 
graikai, yra linkę laikyti Makedoniją savo tautine provincija. 
Tačiau, beabejo, vyrauja bulgarai tiek skaičium, tiek tautinio 
nusistatymo aiškumu ir griežtumu. Keliasdešimt metų Makedo- 
nijos bulgarai vedė ir išlaikė nuolatinį sukilimą ir partizanų ka- 
rą su turkais. Visa tai padarė, kad bulgarai žiūrėjo ir tebežiūri 
į Makedoniją, kaip į savo tautos palikimą. To negalėjo jiems 
dovanoti pavydūs serbai ir graikai, kurie ten savo judėjime to- 
kios energijos išplėsti nepajėgė, bet taip pat reiškė savo preten- 
zijas į tą šalį ir stengėsi palaikyti ten savo judėjimą, veikiantį 
teroro aktais ne tiktai prieš turkus, bet ir prieš vietos bul- 
garus. 1 

1908 m. staiga Austrija paskelbė Bosnijos ir Hercogovinos 
aneksiją. Bosnija ir Hercogovina — tai buvo dvi Turkų provin- 
cijos, „geografiškai įsikišusios į Habsburgų Imperijos teritori- 
ją, gyvenamos serbų krikščionių ir serbų mahometonų. šios dvi 
provincijos ir mažesnė provincija Novy-Bazar į pietus, taip 
pat serbų gyvenama, buvo Austrų valdomos okupacijos teisėmis 
nuo 1878 m. Serbija žiūrėjo į šias provincijas, kaip į savo te- 
ritoriją, kuri anksčiau ar vėliau turėsianti būti iš Turkų atim- 
ta ir Serbijos valstybinei teritorijai priskirta. šių provincijų 
priklausymas Turkijai buvo serbams, žinoma, labiau priimtinas, 
negu jų sujungimas su Habsburgų monarchija, nes išviso Tur- 
kų viešpatavimas Balkanuose buvo Balkanų tautų laikomas lai- 
kinu; Turkų valdomos Balkanų žemės — tai, Balkanų tautų 
akimis, buvo lyg aruodas, iš kurio kiekviena Balkanų valsty- 
bėlė, progai pasitaikius, galėjo grobti naujas teritorijas ir di- 
dėti. Tiesa, Rumunija jau buvo nuo šito aruodo atskirta, bet 
Serbija, Graikija ir Bulgarija dar galėjo plačiai juo naudotis. 
O progų pasitaikydavo dažnai. 

Austrija, paskelbusi Bosnijos ir Hercogovinos aneksiją, 

Novy-Bazar'o sandžaką grąžino Turkijai. Žinia apie šią anek- 
siją, kaip perkūnas, trenkė serbus ir sujaudino visą šalį. Nie- 
kas dar, žinoma, nežinojo, kad Austrijos Imperijos gyvavimas 
bus dar trumpesnis, negu Europos Turkijos. Visų buvo mano- 
ma, kad kas pateko Austrijai, tas bus daug sunkiau išplėšti ir 
atgauti, negu kas Turkijai priklauso. O ypatingai — Bosnijos 
ir Hercogovinos aneksija suerzino serbus dar tuo, kad ji sutapo 
su tam tikrais „Didžiosios Kroatijos“ ir panašiais sumanymais, 
kylančiais Austrijoje ir Austrijos sosto įpėdinio, erchercogo 
Prano Ferdinando, pritariamais, pagal kuriuos Habsburgų mo- 
narchijoje turėjo būti įkurta didžioji autonominė arba net, kon- 
federacinė, kaip Vengrija, Jugoslavių valstybė, sudaryta iš Kro- 
atų, Slovėnų ir Austrijos serbų žemių. šitokia stambi valstybė 
Habsburgų Imperijoje, paritetinė Austrijai ir Vengrijai, būtų 
tapusi baisia konkurente mažos nepriklausomos Balkanų Kara- 
georgijevičių Serbijos, kurią gal ji būtų ir visiškai prarijusi. 
Todėl Bosnijos ir Hercogovinos prijungimas prie Austrijos, di- 
dindamas Austrijos valdomų Serbų žemių plotą, buvo Serbijos 
politikai baisus ir pavojingas smūgis, Rusai, kurių karai su 
Turkija būdavo Balkanų slaviams gelbėjimosi ir naujų laimė- 
jimų etapai, dabar, pralaimėję karą su Japonais ir pergyvenę 
sunkų 1905 m. revoliucijos krizį, nė su Turkais, nė su Austrais 
kariauti nedrįso ir Balkanų slaviams nieko padėti negalėjo. 


Tuo pat laiku, kai Austrija paskelbė Bosnijos ir Hercogovi- 
nai aneksiją, Bulgarija, kuri ikitol buvo vasaliniame santyky su 
Turkija, paskelbė savo visišką valstybinę nepriklausomybę. Bu- 
vo aiškų, kad Bulgarija buvo susitarusi su Austrija šiam ne- 
draugingam žygiui prieš Serbiją. Tad tai turėjo pakenkti ir 
Serbų Bulgarų santykiams. Visdėlto apie 1910 m. Serbų Bulga- 
rų santykiai vėl ima gerėti. Kyla idėja nelaukti Rusų interven- 
cijos ir karo su Turkais, nelaukti progos ir atsitiktinių laimė- 
jimų Turkų Balkanų aruode, bet pačioms Balkanų valstybėms 
susitarus ir bendromis jų jėgomis, be pagalbos iš šalies, iškarto 
pagrobti visą dar likusį Turkų palikimą Balkanuose iki paties 
Konstantinopolio ir pasidalinti jį, tarp savęs išanksto preci- 
ziškai susitarus. Europa turėsianti nusileisti prieš įvykusį 
faktą. 

šitokį slaptą sąmokslą sudarė trys Balkanų valstybės — 
Serbija, Bulgarija ir Graikija ir 1912 m. jos visos trys kartu 


puolė Turkus. Svarbiausius šito ir antrojo (1913 m.) Balkanų 
karo įvykius ir padarinius aš jau esu minėjęs Rumunų konstitu- 
cijos įžangoje. Čia tiktai trumpai juos pakartosiu. 

Pirmasis dviejų Balkanų karų — 1912 m. — įvyko tarp 
iš vienos pusės Serbų, Graikų ir Bulgarų, o iš kitos — netikė- 
tai užpultos Turkijos. Bulgarams šiame kare teko sunkesnis už- 
davinys; jie turėjo sudaryti frontą nuo Juodosios iki Egėjo jū- 
ros, atkertantį nuo centro ir bazės visas Turkų Balkanų provin- 
cijas su esama jose Turkų kariuomene ir žengti pirmyn per 
Trakiją ir Adrianopolį Konstantinopolio kryptimi; o Serbų ir 
Graikų tiesioginis uždavinys — be pagalbos pačiam frontui — 
buvo: apsidirbti su atskirta nuo savo bazės Turkų kariuomene 
Balkanų provincijose, paimti ten esamas Turkų tvirtoves su jų 
įgulomis ir okupuoti pagrobtą teritoriją, kuri, karui pasibai- 
gus, turėjo būti tarp sąjungininkų padalinta pagal išanksto su- 
darytą sutartį. 

Serbai ir Graikai savo karinį uždavinį atliko sunkokai; 
užtai jie uoliai okupavo ne tiktai jiems, bet ir Bulgarams sutar- 
timi skiriamus žemės plotus Makedonijoje. Turkai Balkanuose 
karą pralaimėjo, nes jų kariuomenės dalys buvo išmėtytos ir 
neteko kontakto su centru. Bulgarai, sunkiai kovodami, priėjo 
beveik patį Konstantinopolį. Tuo tarpu diplomatinė Italų ir 
Austrijos intervencija griežtai pasipriešino Albanijos (Adria- 
tikos pietų pajūry) aneksijai ir pareikalavo Albanijai, gyvena- 
mai atskiros tautos, nepriklausomybės. Graikai ir Serbai turėjo 
iš didžiausios Albanijos dalies pasišalinti. O pagal sąjunginin- 
kų sutartį Albanija turėjo būti tarp Graikų ir Serbų pada- 
linta. Ir štai, kai atėjo laikas likviduoti karą ir Bulgarai pa- 
reikalavo, kad Serbai ir Graikai pasišalintų iš sutartimi Bulga- 
rams skiriamos Makedonijos, kurią jie laikinai, kaip Bulgarų 
sąjungininkai, karo metu buvo okupavę, — Serbai ir Graikai 
atsisakė tai padaryti ir pareiškė, kad jiems čia esą gera ir jie 
lieką vietoje; šį pasielgimą jie motyvavo tuo, kad esą pirmykš- 
tė sutartis nebeturinti galios, nes jie neteko sutartyje jiems 
skiriamos Albanijos, tad esą reikalingi kompensacijos, -kuriai 
jie ir naudojąsi savo karo grobiu Makedonijoje, Bulgarai supro- 
testavo, bet Serbai ir Graikai nė klausyti nenorėjo apie pa- 
grobtų Makedonijos dalių evakuavimą. Rusų caras Mikalojus II, 
į kurį kreiptasi, kaip grobimo politikos ideologas, pritarė Ser- 

bams ir Graikams ir pasmerkė Bulgarų pretenzijas. Bulgarų 
reikalavimai be formalaus sutarties pagrindo — buvo ypatin- 
gai remiami tautiniu sumetimu, kad Graikų ir Serbų grobia- 
moji teritorija esanti iš esmės bulgariška, Makedonijos Bulgarų 
sukilėlių kraujo aptaškyta, pagaliau pačių Serbų ir Graikų 
pripažinta sutartimi Bulgarams, vadinasi — pripažinta jiems, 
Serbams ir Graikams — svetima. Užtai Serbų ir Graikų po- 
zicija šiame ginče buvo grynai pirkliška arba, tiksliau sakant, 
sąžiningų banditų ideologija: laimėtos iš Turkų provincijos — 
tai esąs bendras visų užpuolikų grobis; tas esą reikalinga jis 
„teisingai“ pasidalinti; jei iš karo grobio iškrito Albanija, tai 
esą reikalinga  reviduoti pirmykštis pasidalinimo projektas; 
teritorija ir gyventojai — tai esą tiktai karo grobio objektas, 
kuriuo kiekvienas galįs pasinaudoti; pagaliau titulai viešajai 
opinijai — tai esą dirbtiniai dalykai; Serbai ir Graikai surasią 
neblogesnį istorinį titulą, negu Bulgarų titulas, 

Bulgarai į visa tai atsakė karu (antrasis Balkanų karas — 
1913 m.). Tai buvo nepraktiška, bet garbinga. Į karą (žinoma, 
Serbų ir Graikų pusėn) įsikišo ir atsargūs rumunai, tikėdami 
laimėsią. Bulgarija karą pralaimėjo ir liko dar apkarpyta. O 
serbai ir graikai pasiliko Makedonijoje. 

Tokiu būdu 1914 m. prieš Didįjį karą Balkanų Serbija 
buvo jau didžiai pralobusi. Balkanų karuose ji laimėjo Novy - 
Bazarą, Senąją Serbiją, Albanijos pakraščius ir žymią Make- 
donijos dalį. 

Bet visa tai lietė Balkanus. Balkanuose visi E to- 
liau pléstis jau buvo išsemti. Turkijos paveldėjimas jau buvo 
realizuotas ir pasidalintas. Turkų valdomoji teritorija Euro- 
poje — tai jau buvo tiktai Adrianopolis ir Konstantinopolis su 
apylinkėmis, paskutinė menka liekana didžiausiųjų plotų Bal- 
kanuose. Serbija jau neteko bendrosios sienos su Turkija. 

Tačiau Balkanuose buvo tiktai viena valstybinės Serbijos 
problemos pusė. Antroji šios problemos pusė glūdėjo šiaurėje — 
Habsburgų Imperijoje — Austrijos ir Vengrų valdomose že- 
mėse. Šia kryptimi Serbijai plėstis kelias buvo uždarytas. Ser- 
bija niekuomet ir nemėgino plėstis šia kryptimi ir kariauti sū 
galingu šiaurės kaimynu. Tačiau liečianti Serbus ir Serbijos 
valstybę problema čia buvo plati ir sudėtinga. čia — Habsbur- 
gu Imperijoje — pamažu augo ir brendo plati jau ne tiktai 

serbų, bet jugoslavių (pietų slavių) valstybingumo problema. 

Jugoslavių sąvoka apima serbus, kroatus ir slovėnus. Iš- 
tikrųjų principiškai ji apima visą Balkanų slavių šaką, tad 
turėtų apimti ir bulgarus, vadinasi — visą plotą nuo Dravos 
upės ir Triesto iki Maricos upės ir Varnos uosto prie Juodųjų 
jūrų. Bet kadangi Bulgaruose jau įsikūrė ir nusistojo atskira 
nacionalinė valstybė, tai jugoslavių judėjimas bulgarų ne- 
liečia. 

Iš trijų tautų, sudarančių jugoslavių padermę, mažiausia 
yra slovėnai, gyveną šiaurėje, kurių sostinė yra Liubliana; jie 
gyveno keliose Austrijos provincijose (Štirijoj,  Karintijoj, 
Krainoj), iš dalies maišyti su vokiečiais arba — apie Triestą — 
su italais, sudarančiais miestų gyventojų elementą. Nors jie 
turėjo savo atskirą tautinį judėjimą, savo vadus ir savo skir- 
tingos evoliucijos sąlygas, tačiau, būdami neskaitlingi ir išviso 
nepajėgdami vieni atsispirti prieš galingus kaimynus bei sva- 
joti apie savarankišką valstybę, jie glaudėsi prie savo artimiau- 
sių giminių ir kaimynų — kroatų. 

Kroatai (hrvatai) — serbų šiaurės kaimynai, gyvena auto- 
nominėje Vengrijos provincijoje Kroatijoje, kurios sostinė yra 
Zagreb, ir šiaurės Dalmacijoje — t. y. Adriatikos pajūry. Ser- 
bai gi gyveno pietų Dalmacijoje, Banate (taip pat Bačkoje ir 
Baranijoje) ir Austrijos iš Turkų pagrobtoje ir aneksuotoje 
Bosnijoje ir Hercogovinoje. Kroatai, kaip ir slovėnai, yra ka- 
talikai, vakarų civilizacijos tauta; serbai — stačiatikiai, rytų 
civilizacijos, o Bosnijos serbų tarpe — žymus mahometonų 
skaičius. Išviso kroatai (ir slovėnai) daug aukščiau stovi už 
serbus kultūros atžvilgiu, yra turtingesni ir skiriasi nuo jų 
savo būdu. Be to, ir patys Austrijos bei Vengrų serbai yra 
kultūros atžvilgiu labiau pažengę pirmyn, negu Balkanų serbai. 

Kroatų istorija skiriasi nuo serbų istorijos. Prieš tūkstantį 
metų Kroatija buvo nepriklausoma. Ji tais laikais dar svyravo 
tarp rytų ir vakarų civilizacijos, būdama ant. pačios šių dviejų 
civilizacijų įtakos sienos. Ryškiausias vienos ar kitos šių civi- 
lizacijų veiksnys — tai buvo bažnyčia, Rytų graikų (Bizanti- 
jos) bažnyčia ar Vakarų Romos bažnyčia. Iš karto Kroatijoje 
vyravo Rytų bažnyčios įtaka, Kroatijoje veikė slavių liturgija, 
bet pagaliau laimėjo ir tvirtai įsigalėjo ir nusistojo Romos. ka- 
talikybė. . 

Kroatai prarado savo nepriklausomybę 1102 m., vadinasi — 
pačioje XII amžiaus pradžioje. Jų teritorija buvo Vengrų už- 
grobta. O jų jūros (Adriatikos) pakrančių juosta, vadinamoji 
Dalmacija, arba Ilirija, su turtingais miestais ir uostais buvo 
ilgą laiką Venecijos valdoma. XIII amžiuje Kroatija buvo toto- 
vių užpulta ir baisiai nualinta ir sunaikinta. 

Iki XIX amžiaus jokių žymesnių ypatingų įvykių kroatų 
tautos būvy neminėsime. ši praeitis išviso nebuvo gausinga 
žymesniais faktais. Paminėsime tiktai, kad kroatų Adriatikos 
miestai ir uostai per Venecijos valdžios laikus buvo romani- 
zuoti ir virto itališkais, šį savo itališką pobūdį jie išlaikė ir 
vėliau ir net iki šios dienos — ypač šiaurės Dalmacijoje ir ypa- 
tingai Fiume mieste. 

Didžiosios Prancūzų Revoliucijos ir Napoleono laikais buvo 
keliamas Ilirijos klausimas ir ilirų judėjimas, kuris buvo 
kroatų tautinio atgimimo judėjimo elementas. Vėliau pradėta 
kalbėti apie serbų ilirų judėjimą, turintį apimti Habsburgų 
Imperijos serbus ir kroatus ir sulieti juos į vieningą tautinę 
srovę; kaip šio judėjimo ekspozitūra — buvo tarp 1830— 
1840 m. įkurta didelė tautinė švietimo draugija, vadinama 
Serbų mokyklų Matica. 

Svarbiausia centrinė Kroatijos dalis priklausė Vengrijai, 
kaip jos autonominė provincija, kurios valdymo viršūnėje sto- 
vėjo autonominis Kroatijos bawas, sui generis gubernatorius, 
bet pačios šalies renkamas. Vengrai stengėsi pavergti kroatus, 
panaikinti arba bent susiaurinti jų autonomiją, sumadjarinti 
kraštą, įvesti oficialinę vengrų kalbą vietoje kroatų kalbos. 
Tačiau vengrai patys yra prislėgti ir Habsburgų monarchijoje 
centralinės vokiečių biurokratijos valdomi. Jie patys svajoja 
apie savo šventojo Stepono karūnos išvadavimą iš biurokrati- 
jos nagų ir grąžinimą jai tautinės spalvos. Tad visose šios ka- 
rūnos žemėse, tame skaičiuje ir Kroatijoje, jie stengiasi iškelti 
tautinį vengrų judėjimą, kaip vengrų valstybingumo simbolį 
ir akstiną. Užtai Austrija ir jos biurokratija, vadovaudamasi 
devizu „divide et impera!“, bijodama vengrų judėjimo, palaiko 
Kroatijoje kroatų atsparumą prieš vengrus. Kroatai, nusistatę 
prieš vengrus, suprasdami, kad didžiausias pavojus jiems gre- 
sia iš vengrų laimėjimo pusės, — yra aršiausi austrofilai. Kro- 
atai buvo laikomi ištikimiausia Habsburgams tauta, nusista- 

čiusia veikliai ginti ciesorių ir Austrijos legitimizmą prieš bet- 
kurį vidaus ir išorės priešą. 

Kai apie 1848 m. vengrai sukilo, kai visos Europos revos 
liucinės jėgos entuziastiškai pritarė šiam vengrų sukilimui, 
kaip laisvės judėjimui, kai Vengrijos slovakų ir rumunų inte- 
ligentų taip pat daugumas prisidėjo prie šio judėjimo, eidami 
per vengrų valstybingumo idėją į vengrų tautinį patriotizmą, 
kai į kovojančių vengrų sukilėlių eiles skubėjo stoti net ir kitų 
tautų Žmonės, pasiryžę visur pasaulyje ginti brėkštančią laisvę 
(pirmoje eilėje tai darė lenkų emigrantai), kai Austrų kariuo- 
menėje numalšinti vengrų nepavykdavo, — ištikimi kroatai, nė 
valandėlės nesvyruodami, pasipiktinę nekenčiamų vengrų suki- 
limu, savo garsaus bano Jelačičiaus vadovaujami, skuba gelbėti 
sosto ir senosios tvarkos ir vieni suduoda kelius smūgius veng- 
rams. Visas liberalinis ir revoliucinis pasaulis pasipiktino 
„vergišku“ kroatų pasielgimu. Rusų caras Mikalojus I, monar- 
chinio legitimizmo riteris prieš pasaulinę revoliuciją, siunčia 
savo kariuomenę numalšinti vengrų sukilimo. Carinė Rusų 
armija ir bano Jelačičiaus kroatai — štai dvi veiklios jėgos, 
kurios išgelbėjo Habsburgų monarchiją nuo katastrofos arba 
bent nuo nusileidimo tautiniams vengrų siekimams. 

Numalšinus Vengrų sukilimą, Kroatija laimėjo tai, kad 
ji buvo išskirta iš Vengrijos; jai buvo pridėtas Fiume uostas 
Adriatikos jūroje ir šitokiame sąstate ji buvo paskelbta atskiru 
karūnos kraštu (ne be vengrų šv. Stepono karūnos, bet bendro- 
sios Austrijos Habsburgų paveldėtinės karūnos). Tačiau kelio- 
lika metų vėliau, kai Habsburgai ėmė taikintis su vengrais ir 
įvertinę vengrų judėjimo ir valstybingumo idėjos galią pasiryžo 
pertvarkyti vengrų padėtį Imperijoje, — Kroatija vėl buvo 
sugrąžinta Vengrijos karūnai, kaip autonominė jos šalis, o 
Fiume buvo išjungtas iš Kroatijos ir aneksuotas Vengrijai, kaip 
jos uostas. 

Tokia buvo formali Kroatijos padėtis Habsburgų imperi- 
joje iki Didžiojo karo. 

Kroatų nacionalizmas visuomet buvo griežtai nusistatęs 
prieš vengrus, bet nebuvo separastistinis Habsburgų monarchi- 
jos atžvilgiu, Išviso jisai buvo austrofiliškas ir buvo linkęs 
ieškoti savo tautiškai valstybinės problemos išsprendimo Habs- 
burgų Imperijos ribose ir kontakte su Austrija. Įdomus buvo 

kroatų nacionalizmo santykis su serbų judėjimu, kurio valsiy- 
binis centras buvo Balkanuose, nepriklausomoje Serbijoje. Su 
serbais kroatai turi bendrą kalbą, nors skirtingą rašybą; nors 
bendrosios kalbos požymis turėjo ypatingai veikti šių dviejų 
tautų psichiką ir politinį nusistatymą, bet visdėlto tikybos, ci- 
vilizacijos, būdo elementai buvo tiek skirtingi, kad kroatai ir 
serbai niekuomet, visiškai susilieti į vieną bendrą tautą nega- 
lėjo ir kiekvieni išlaikė savo atskirą tautinį pajautimą. Tačiau 
šis tautinis jų dualizmas nebuvo tiek griežtas, kad jie — vieni 
ir kiti — nebūtų darę jokių politinių išvadų iš savo tautinės 
giminystės. Jau senas XIX amžiaus pradžios ilirų judėjimas 
paruošė tam tikras tradicijas tautiniam valstybiniam kroatų 
idealui. 


Tai buvo idealas platesnis negu grynai kroatiškas; jisai 
buvo jugoslaviškas. Jisai stengėsi išspręsti viena politine for- 
ma visos Pietų slavių grupės likimą, bet ypatingai turėjo gal- 
voje Pietų slavius Austrijos ir Vengrijos ribose. Balkanų 
Pietų slaviai jam mažiau terūpėjo. Sujungti į vieną ir politiškai 
sucementuoti visus jugoslavius imperijoje — slovėnus, Kroati- 
jos ir Dalmacijos kroatus, išmėtytus Vengrijoje — serbus, gy- 
venančius Banate ir (vėliau) Bosnijoje ir Hercogovinoje, ir 
sudaryti iš jų vieną politinį vienetą, — štai buvo kroatų idealas. 
Iš tarpo žymiausiųjų XIX amžiaus kroatų patriotų, veikėjų ir 
vadų šiam idealui išviso buvo ištikimas tiek vyskupas Stros- 
mayer, tiek ypatingai Antanas ir Dovidas Starcevičiai. Habs- 
burgų valdomoji Jugaslavių valstybė, sudaryta iš Austrijai ir 
vengrams priklausomų slovėnų, kroatų ir serbų žemių, nuola- 
tinėje realinėje unijoje su Austrija, — štai šis idealas. 


Koks būtų tada santykis šitokios Jugoslavijos arba Didžio- 
sios Kroatijos Habsburgų Imperijoje su Balkanų Serbija — tai, 
žinoma, šiandien spręsti netenka, nes tai išviso liko neįvykdyta. 
Bet reikia manyti, kad šis idealas buvo iš esmės priešingas 
Balkanų Serbijos-idealui: Nors Balkanų Serbija niekuomet-ne- 
drįso iškelti „illirų klausimo“ ir praktiškai neišėjo iš Balkanų 
ribų, bet visdėlto anksčiau ar vėliau, baigusi savo darbą Bal- 
kanuose, ji būtų iškėlusi serbų išvadavimo iš Vengrų ir Austri- 
jos jungo problemą, o per šią problemą būtų priėjusi ir „illirinį“ 
jugoslavių klausimą. Beabejo, literatūrinis ir kultūrinis kro- 

atų ir serbų bendravimo judėjimas ruošė iš abiejų pusių dirvą 
šitokiam valstybingumo problemos pastatymui. 

Prieš patį Didįjį karą Didžiosios Kroatijos ar Habsburgų 
Jugoslavijos idėja ėmė skubiai bręsti įvairių Austrijos veiksnių 
politinėje sąmonėje. Bosnijos ir Hercogovinos aneksijos savaime 
žymiai sustiprino jugoslavių, šiuo atžvilgiu — grynų serbų, 
elementą monarchijoje. Tiesa, šis elementas aneksuotoje Bosni- 
joje buvo artimesnis Balkanų serbams, negu Austrijos ir Ven- 
grijos jugoslaviams — ypač kroatams ir slovėnams, jo sąstate 
buvo žymus mahometonų skaičius, bet, iš kitos pusės, jugo- 
slavių vienybės idėja buvo Austrijos ir Vengrijos kroatuose ir 
serbuose tiek pažengusi pirmyn, kad į jugoslavių sąvoką sa- 
vaime buvo įtraukiami visi monarchijos serbai, tad ir Bosnijos 
bei Hercogovinos serbai, 

Nacionalinė probiema Austrijoje išviso buvo tiek susipai- 
niojusi, kad visos gyvos socialinės valstybės jėgos turėjo gal- 
voti apie kurį nors valstybės konstrukcijos pertvarkymą, nes 
nacionaliniai ginčai ir kovos suparaližavo visą gyvenimą. Nė 
viena tauta, neišskiriant nė vokiečių, neturėjo valstybėje abso- 
liutinio daugumo ir negalėjo tapti viešpataujančia. Tuo naudo- 
josi vengrai, kurie dualistinės Habsburgų monarchijos daly 
turėjo aiškią tautinę hegemoniją ir pamažu darėsi sprendžiamu 
visos monarchijos politikos veiksniu. 

Prieš augančią vengrų hegemoniją, slėgiančią visą monar- 
chiją su visomis jos besivaržančiomis ir susiginčijusiomis tau- 
tomis, ėmė kilti pačių Austrijos vokiečių tarpe reakcija. Popu- 
liari ir stipri Austrijos vokiečių šalyse liaudies katalikų parti- 
ją, kurios įtaka ypatingai buvo stipri Vienoje (dr. Lueger'io 
partija), ėmė orientuotis tokia imperijos reformos kryptimi, ku- 
ri vreikštųsi Austrijos federalizavimu atskirais nacionalterito- 
viniais vienetais. Ikitol Austrija buvo suskirstyta istorinėmis 
tutonominėmis provincijomis, neatitinkančiomis tautinio teri- 
torinio suskirstymo, —tokiu būdu, kad kartais dvi susiginčijusios 
tautos (pav., Galicija su lenkais ir ukrainiečiais, Bohemija su 
čekais ir vokiečiais, Tirolis su vokiečiais ir italais, Austrų Si- 
lezija su čekais, lenkais ir vokiečiais), o kartais viena naciona- 
liņė tauta buvo suskaldyta tarp kelių autonominių provincijų 
(čekai — tarp Bohemijos, Moravijos ir Silezijos; lenkai — tarp 
Galicijos, Silezijos ir išdalies Bukovinos; ukrainiečiai — tarp 

Galicijos ir Bukovinos; vokiečiai — tarp daugybės grynai vo- 
kiškų ir su kitais maišytų provincijų; jugoslaviai — tarp Krai- 
nos, štirijos, Karintijos, Dalmacijos ir Bosnijos bei Hercogo- 
vinos, neskaitant vengrams priklausančios autonominės Kroati- 
jos ir Banato)... 

Austrijos federacijos naujai pertvarkytais nacionalterito- 
viniais vienetais įvykdymas praktikoje nebuvo lengvas. Iš pa- 
čių Austrijos tautų tarpo tam būtų griežtai pasipriešinusios bent 
dvi stambesnės tautos — lenkai ir čekai, pirmieji — nesutik- 
dami jokiu būdu padalinti Galiciją į lenkiškąją Vakarų Gali- 
cijos dalį ir ukrainišką Rytų Galicijos dalį, nes vieningoje Ga- 
licijoje jie turėjo persvarą ir faktiškai valdė ją visą, o išskirtoje 
Rytų Galicijoje būtų atsidūrę mažumoje, kurią valdytų ukrai- 
niečiai; antrieji — čekai — buvo šalininkai Bohemijos, Moravi- 
jos ir Silezijos sujungimo į vieną autonominį čekų vienetą, lai- 
kydami šį vienetą Čekų šventojo Vaclovo karūnos neskaldo- 
muoju teritoriniu palikimu, bet jokiu būdu nesutikdami išskirti 
iš šio vieneto mažiausios dalelės ir daryti jame betkurias na- 
cionalinio principo pataisas: tai esąs čekų istorijos palikimas, 
kurio šeimininkai esą čekai. 

Užtai vokiečių liaudininkų katalikų keliamoji Austri- 
jos federalizacijos idėja, pagrįsta Anglijos pertvarky- 
mu nacionalteritoriniais vienetais, visiškai harmonizavo 
su jugoslūvių padėtimi dualistinės monarchijos pietų vakaruose 
ir su tais konstituciniais idealais, kurie glūdėjo „lirų“, arba Di- 
džiosios Kroatijos, judėjime. Iš atskirų slovėnų, kroatų ir serbų 
gyvenamų provincijų sudarymas vieningos jugoslavių valstybi- 
nės teritorijos, ypač jeigu į ją būtų įskirtos ir atitinkamos Veng- 
rijos dalys — autonominė Kroatija ir Banatas, — tai ir buvo 
kroatų svajonė, kuriai, beabejo, būtų pritavę ir Austrijos bei 
Vengrų serbai arba jųjų daugumas. 

Tokiu būdu tarp vokiečių liaudininkų katalikų keliamos 
programos ir Didžiosios Kroatijos idealo buvo aiškus giminystės 
ir kontakto ryšys. Bet jeigu lenkų ir čekų pasipriešinimas būtų 
neleidęs iškarto įgyvendinti visos Luegerio partijos programos 
ir jeigu pirmajam žingsniui būtų tekę tuo tarpu pasitenkinti 
jugoslavių vieneto išskyrimu ir sufederavimu su Austrija, kaip 
pirmuoju etapu į visišką nacionalteritorinę monarchijos federa- 
ciją, tai šis naujos federacijos narys — jugoslavių valstybinis 

vienetas monarchijoje, savo plotu, savo svoriu būtų turėjęs 
ikišiolinę dualistinę Austrovengrų monarchiją paversti tvialisti- 
ne austrų-vengrų-jugoslavių (arba austrų-vengrų-kroatų) mo- 
narchija. 

Šitokios idėjos ir sumanymai ėmė dygti austrų politikos vy- 
rų sąmonėje ir bręsti vokiečių ir jugoslavių mintyse. Kol dar 
gyvas buvo senas imperatorius Pranas Juozas I, tol šie suma- 
nymai dar nebuvo vykdomi, bet ne paslaptis buvo Austrijoje, 
kad keliantiems šiuos sumanymus sluogsniams artimas yra 
Austrijos sosto įpėdinis erchercogas Pranas Ferdinandas, išviso 
— bent bendrais bruožais — pritariąs reformos idėjai ir turė- 
siąs tapti jos veikliu rėmėju, jam įžengus į imperatoriaus sostą. 
Austrijos šia prasme reformatorių viltys buvo jungiamos su 
sosto įpėdinio asmenimi. 

Tačiau Habsburgų monarchijoje buvo vienas stiprus Di- 
džiosios Kroatijos idėjos priešas. Kol ėjo kalbos apie pačios 
Austrijos federalizavimą, šis priešas perdaug griežtai neprieš- 
taravo. Bet kaip tiktai buvo pradedama minėti Didžioji Kroati- 
ja, jugoslavių valstybinė kondensacija, monarchijos dualizmo 
pakeitimas trializmu — tuojau šis priešas imdavo nerimauti. 
Šis priešas — tai buvo vengrai. Motyvai, dėl kurių vengrai bu- 
vo priešingi šiems sumanymams, buvo skaitlingi. Pirma, jie ne- 
norėjo leisti išskirti iš valstybinės vengrų teritorijos jokios jos 
dalies — nė autonominės Kroatijos, nė — juo labiau — Bana- 
to; o jie gerai žinojo, kad jeigu Banatas ir nebūtų iškarto iš 
Vengrijos išskirtas, tai Didžioji Kroatija, arba Jugoslavija, 
nuolat keltų šį klausimą ir palaikytų ten judėjimą prieš vengrų 
valstybę. Antra, jie bijojo precedento, nes jeigu šiandien ims iš 
Vengrijos skirtis kroatai ir serbai su savo gyvenamu plotu, tai 
rytoj to paties pareikalaus ir padarys Transilvanijos rumunai ir 
Karpatų slovakai. Trečia, monarchijos dualizmo (Austroveng- 
rija) pakeitimas trializmu  (austrai-vengrai-jugoslaviai arba 
austrai-vengrai-kroatai) sumažintų vengrų įtaką Imperijos po- 
litikai: silpna Austrija dualistinėje sistemoje paveda vengrams 
sprendžiamąjį vaidmenį; trializme sustiprės Austrija ir prisi- 
dės trečias paritetinis lošikas — jugoslaviai (kroatai). Todėl 
labai nepopuliari buvo Vengruose pati imperijos reformos idėja 
ir nepopuliarus buvo aukštasis jos rėmėjas — erchercogas Pra- 
nas Ferdinandas. 

Kas būtų buvę, jei nebūtų buvę Didžiojo karo ir jei Austro- 
vengrijos sostą taikos metu, mirus 1916 m. imperatoriui Pra- 
nui Juozui, būtų užėmęs Pranas Ferdinandas, o ne imperato- 
rius Karolis, žinoma, sunku spręsti. Tačiau Didžiajam karui ir 
jo padariniams visa tai turėjo tam tikros reikšmės. 

Jei į jugoslavių problemą Habsburgų imperijoje vengrai 
žiūrėjo su nepasitikėjimu, tai su tokiu pat nepasitikėjimu į 
tai žiūrėjo ir Balkanų Serbijos politikai bei patriotai ir josios 
valdovai Karageorgijevičiai, kurių sostas buvo aptaškytas Obre- 
novičių krauju ir kurie buvo apgavę bulgarus ir pagrobę jų 
tautinių siekimų žemę — Makedoniją. Tiesa, Serbija buvo pa- 
siekusi didžiausiąjį laimėjimą Balkanuose; iš Turkų paveldė- 
jimo ji yra gavusi didesnį grobį, negu ji pati buvo tikėjusi gau- 
ti. Tiesa ir tai, kad ji ikitol niekuomet nebuvo mėginusi tiesiog 
kištis į Habsburgų imperijos santykius ir reikšti kurį nors 
sprendžiamą vaidmenį sename „illirų“ klausime. Bet — 
„I'appėtit vient en mangeant“ („apetitas didėja bevalgant“) — 
sako prancūzų priežodis. Austrijos paskelbta Bosnijos ir Her- 
cogovinos aneksija skaudžiai ją užgavo. Serbų apgyventąją Bos- 
niją ji galėjo teisingai laikyti savo būsimuoju teritorijos ob- 
jektu. 

Nebeturėdama daugiau nieko pageidauti Balkanuose iš Tur- 
kų šono, Serbija ėmė kreipti dėmesį į Austrijos ir Vengrijos 
šoną, iš kurio ji kaiptik gavo šį skaudų Bosnijos smūgį. Didžio- 
sios Kroatijos ar Habsburgų Jugoslavijos idėja turėjo būti kiek 
karti Karageorgijevičių Serbijai. Visų Austrijos ir Vengrų slo- 
vėnų, kroatų ir serbų suvienijimas vienoje Habsburgų valdomoje 
valstybėje — tai Balkanų serbų pažiūromis būtų buvęs užbėgi- 
mas jiems už akių ir provokacijos aktas. Ar toji valstybė būtų 
pavadinta Didžiąja Kroatija ar Jugoslavija, — aišku, kad ji 
iš esmės būtų buvusi Serbijos konkurentė, gal turtingesnė, kul- 
tūringesnė už Balkanų Serbiją. Illirinė Pietųslavių sujungimo 
idėja galėjo būti lygiai tiek Didžiosios Kroatijos, tiek ir Didžio- 
sios Serbijos titulu įgyvendinta. Ką norėjo įvykdyti vokiečių ar 
kosmopolitinė Habsburgų dinastija, tą pamažu būtų galėjusi 
įvykdyti ir tautinė Karageorgijevičių dinastija, kaiptik tuo lai- 
ku užbaigusi savo istorinį darbą Balkanuose. 

Todėl Serbuose, nežiūrint jų paskutinių laimėjimų, augo 
nerviūga nuotaika ir bruzdėjimas prieš Austrovengriją. Ypa- 

tingai buvo nekenčiamas Austrų sosto įpėdinis erchercogas 
Pranas Ferdinandas. šitokioje politinėje atmosferoje 1914 m. 
birželio mėnesį Bosnijos sostinėje Serajeve serbo teroristo mes- 
tos bombos sprogimu buvo drauge su savo žmona nužudytas 
erchercogas Pranas Ferdinandas, atvykęs ten dėl tam tikrų iš- 
kilmių. Yra įtarimų, kad sąmokslas dėl šio teroristinio akto 
įvykęs su Serbų valdžios žinia. Ar Petro Karageorgijevičiaus 
ranka buvo ir šiuo krauju sutepta — tas galutinai nepaaiškėjo, 
nes betarpiškai po to prasidėjo Didžiojo karo orgijos, uždengu- 
sios visus prieš tai įvykusius epizodus. 

Tragingos Prano Ferdinando mirties epizodas buvo kaiptik 
tas, kuris netarpiškai paveikė Didžiojo karo gaisrą. Žinoma, ne 
tai buvo šio karo tikroji priežastis; jei ne šis, tai kitas epizodas 
būtų šį karą suprovokavęs. Karas buvo išanksto rūpestingai 
paruoštas, rolės buvo suskirstytos, abi pusės buvo pasiryžusios 
veikti, vieni jau visiškai pasiruošę, kiti dar reikalingi šiokio 
tokio laiko pasiruošti, o pats žymiausias šio karo jėgų organi- 
zatorius — Anglų karalius Edvardas VII jau net prieš ketve- 
rius metus buvo miręs. Bet Prano Ferdinando nužudymas ir 
Austrijos nota Serbams dėl šio nužudymo — nulėmė Didžiojo 
karo pradžios datą. ši data — 1914.VIII.1. 

Karo įvykių eiga Serbų fronte mums nesvarbi. Aišku, kad 
šio karo laimėjimas ar pralaimėjimas turėjo būti išspręstas ne 
čia, Balkanų užkampy, bet ten, kur susidūrė stambiausios abie- 
jų kariaujančių blokų jėgos, vadinasi — Rusų-Vokiečių-Austrų 
ir ypač — Vakarų fronte. Iškarto Vokiečių-Austrų-Vengrų blo- 
kas tiek maža kreipė dėmesio į Serbų frontą, kad leido Serbams 
net įžengti į Austrijos ir Vengrų teritorijos pakraščius, nors, 
iš kitos pusės, pietų rytuose, ypač iš Makedonijos pusės, pra- 
dėjo Serbus spausti jų neseniai nuskriausti Bulgarai ir Turkai, 
susidėję su Vokiečiais ir Austrovengrais. 

Tuo tarpu, kad Serbams nebūtų pagundos skyrium baigti 
karą, didieji Santarvės galiūnai, kurie Austrovengrų terito- 
riją paskyrė parceliacijai tarp senų apylinkės ir naujų būsi- 
mųjų valstybių, slaptomis sutartimis pažadėjo Serbijai ne tik- 
tai visų jos Balkanų žemių neliečiamumą, bet ir visų Habsburgų 
monarchijos Pietų slavių žemes. žodžiu, Serbija buvo sąjungi- 
ninkų pripažinta jugoslavių judėjimo ir valstybinio idealo pavel- 
„Ačtoja. šioks toks neaiškumas liko tiktai dėl būsimųjų Serbijos 


e 


sienų su Rumunais Vengrų Banate, jei, žinoma, Rumunai įsi- 
leistų į karą Santarvės pusėje. Užtai su Italais šiaurėje Adria- 
tikos pakraščiuose buvo išanksto numatyta, nors Italijos nevi- 
sai nuoširdžiai priimta, būsimųjų Jugoslavių teritorijos sienų 
vieta. 

Kai vėliau vokiečiai, austrai ir vengrai, eidami iš šiaurės, 
o bulgarai su turkais, eidami iš pietų rytų, užėmė visą Serbų 
ir Černohoros valstybinę teritoriją, Santarvės galiūnų spau- 
džiama Graikija turėjo savo teritorijoje suteikti serbams vie-- 
tą jų sumuštos kariuomenės likučiams ir evakuotoms valsty- 
binėms įstaigoms išlaikyti. Tokia vieta buvo Graikijos serbams 
suteikta Korfu saloje Adriatikos jūroje, Ten ir susirinko serbų 
kariuomenė, Skupštinos nariai ir evakuotos serbų valstybinės 
įstaigos ir valdininkai, ši aplinkybė buvo labai svarbi, nes ser- 
bams, netekusiems priešo okupuotos savo valstybinės terito- 
vijos, leido išlaikyti visus svarbiausius valstybinio aparato ele- 
mentus, be kurių jie, pasibaigus karui ir jų teritorijos okupa- 
cijai, nebūtų galėję ne tiktai tuoj savo valdžią rekonstruoti tė- 
vynėj, bet dar išplėsti savo okupaciją į tas priešininkų žemes, 
kurios turėjo jiems tekti; be šios okupacijos tas žemes būtų 
galėjęs okupuoti kuris nors konkurentų — Rumunija rytuose ar 
Italija vakaruose — o vėliau ir pasinaudoti faktiniu grobiu. 

Po ilgų ketverių metų Didysis karas pagaliau pasibaigė. 
Vokiečiai ix jų sąjungininkai — tame skaičiuje Austrovengrai 
ir Bulgarai — karą pralaimėjo ir pasidavė priešų malonei. Ser- 
bija atsidūrė karo laimėtojų tarpė. Okupacinės Vokiečių, Aust- 
rų, Vengrų ir Bulgarų jėgos pasitraukė iš valstybinės Balkanų 
Serbijos teritorijos, o serbai iš Korfu salos persikėlė pas save. 
Austrija iškarto visa subyrėjo į atskiras tautas, paskel- 
busias nepriklausomybę ir pasiskubinusias sudaryti kiekviena 
savo valdžios organizacijos provizoriumą. Balkanų Serbijos ka- 
riuomenė pasiskubino okupuoti Austrijos ir Vengrų Pietų slavių 
provincijas. Tuo tarpu įvairiose šių žemių vietose — Liubliano- 
je (slovėnų provincijoms), Spolate (Dalmacijai), Zagrebe 
(Kroatijai), Serajeve (Bosnijai ir Hercogovinai) ir Novy Sade 
(Banatui) — buvo vietos gyventojų organizuotos laikinosios 
tautinės vyriausybės. Visų šių vietos vyriausybių deleguoti ats- 
tovai suvažiavo į Kroatų sostinę — Zagrebą, kur jie sudarė 
„Jugoslavių Tautos Viečę“ (Jugoslavių Tautos Tarybą). šis 

Zagrebo Vieče 1918.X.19. iškilmingai paskelbė Jugoslavių vals- 
tybės nepriklausomybę. Skelbdamas Jugoslavių valstybės nepri- 
klausomybę — Zagrebo „Vieče“ drauge pareiškė pageidavimą, 
kad naujai kuriamoji Jugoslavija susivienytų su Serbija ir Čer- 
nohora į vieną bendrą serbų, kroatų ir slovėnų valstybę. 


Toliau jau įvykiai skubiai ėjo tuo keliu. Jugoslavius (kroa- 
tus, slovėnus, Jugoslavių serbus) veikė okupacinės serbų jėgos 
spaudimas, be to pavojus, gresiąs jaunutei Jugoslavijai iš 
Italijos šiaurės vakaruose ir Adriatikos pakrašty, kur mies- 
tai ir uostai yra suitalinti (šis pavojus gresė ypač slovėnams, 
kurių teritorijos dalis ir buvo Italų pagrobta), ir iš Rumunų Ba- 
nate. Atsispirti prieš tas Italų pretenzijas į Adriatiką, kurią Ita- 
lai norėjo padaryti „mare nostrum“, ir Rumunų pretenzijas į 
Banatą Jugoslavija tegalėjo tik susijungusi su Balkanų Serbija. 


Serbų okupuota ir spaudžiama čČernohora 1918.XI.13. sa- 
vo Didžiosios Skupštinos nutarimu paskelbė savo karalių Ne- 
gošų dinastiją nustojusią sosto ir Černohoros valstybinį susi- 
jungimą su Serbija, o 1918.XI.24. analoginį nutarimą apie Ju- 
goslavijos valstybinį susijungimą su Serbija priėmė ir 
Zagrebo Vieče. 

1918.XII.1. šį nutarimą ypatinga Jugoslavių delegacija iš 
Zagrebo įteikė Bielgrade karalaičiui Aleksandrui Karageorgi- 
jevičiui. Serbijos karalius dar buvo senas Petras Karageorgi- 
jevičius, tačiau jau valdė valstybę regento teisėmis jo sūnus, bū- 
simas karalius Aleksandras Karageorgijevičius. Tą pačią dieną 
Aleksandras paskelbė manifestą apie „Serbų, kroatų ir slovėnų“ 
(SHS) karalystės įsteigimą. Tokiu būdu SHS karalystės teri- 
torija susideda iš visos prieškarinės Balkanų Serbijos teritori- 
jos, į kurią, be serbų žemių, įeina dar Albanijos dalelė, žymi 
Makedonijos dalis ir Serbijos aneksuota Bulgarijos juosta (Ca- 
ribrodo apylinkė), buv. Černohoros teritorijos ir visos Jugosla- 
vių teritorijos, kurią sudaro šios Austrijai ir Vengrijai priklau- 
siusios provincijos: trys slovėnų provincijos (štirija, Kraina ir 
Karintija; vėliau pastaroji, Karintija, pagal plebiscitą, pasisa- 
kiusiu už Austriją, buvo iš SHS išskirta ir Austrijai grąžinta, 
Kroatijos, Dalmacijos, Bosnijos su Hercogovina ir Banato da- 
lies. Šiame teritorijos sąstate, kuriame gyveno trys pagrindi- 
nės artimos tautos — serbai, kroatai ir slovėnai — žymus yra 

tautinių mažumų skaičius; šios mažumos susideda iš bulgarų, 
graikų, albanų, rumunų, vengrų, vokiečių ir italų. 

Paskelbus manifestą apie SHS karalystės įsteigimą, kroa- 
tams reikalaujant, tuoj buvo sudaryta parlamentinė atsakinga 
vyriausybė ir laikinoji visų provincijų atstovybė, o 1920 m. su- 
sirinko Steigiamoji SHS karalystės Skupština. Dar prieš susi- 
rinkus Steigiamajam Seimui buvo paskelbta įstatymo keliu ga- 
na plati žemės reforma. Tiek laikinojoje atstovybėje, tiek Stei- 
giamojoje Skupštinoje ėmė reikštis įvairūs nesusipratimai tarp 
kroatų ir serbų, kurie nuolat ėjo gilyn. Galima sakyti, kad šios 
dvi vienos bendros kalbos tautos buvo viena kitai artimiausios, 
kol gyveno ir veikė skyrium, o susijungusios jos pasijuto skir- 
tingos tautos. Jas skiria ypatingai tikyba, civilizacija, būdas. 
Serbų politinė hegemonija, jų biurokratija, jų pasitikėjimas sa- 
vimi ir savęs laikymas kažkokia tikresnia tautos dalimi ir ben- 
drosios valstybės šeimininke erzina kroatus (ir slovėnus) ir gi- 
lina jų separatizmo ūpą. Kroatuose ima augti palinkimas į au- 
tonomiją arba į federacinį valstybės pertvarkymą. Ginčai pe- 
reina į susirėmimus, kurie kartais Skupštinoje baigiasi kruvi- 
nais įvykiais. Kroatuose bruzdėjimas nuolat augo, o antras 
nuolatinio bruzdėjimo ir kruvinos partizanų kovos centras — 
tai Makedonija. 

Steigiamoji Skupština 1921 m. pradžioje priėmė ir 1921. 
VI.28. regentas karalaitis Aleksandras Karageorgijevičius ka- 
raliaus Petro I vardu sankcionavo ir paskelbė SHS karalystės 
konstituciją. šios konstitucijos pamatan buvo padėta senoji vei- 
kusi Serbijos konstitucija, šiek tiek vietomis perdirbta ir pa- 
pildyta nauju plačiu socialiniu ir ekonominiu skyriumi, pasisko- 
lintu iš Vokiečių Veimaro konstitucijos. 

Rodos, būtų galima laukti, kad valstybė, sukurta iš tokių 
įvairių socialinių elementų, sudėtinga, jungianti labai nevieno- 
dus civilizacinius gaivalus, neturinčius bendrosios praeities, bus 
reikalinga labai tiksli apgalvotos konstitucijos, kuri šiems įvai- 
riems saivalams ir socialiniams veiksniams laiduotų tam tikrą 
"taką ir tam tikrą autonominę teisinę padėtį bendrame valsty- 
biniame gyvenime ir darbe, Tačiau SHS 1921 m. konstitucija 
ne tiktai nieko šioje srityje neorganizuoja, bet ir nerodo jokio 
svsirūpinimo šiais klausimais. Ar ji būtų skiriama vienai Bal- 
kanv Serbijai, ar vienai Kroatijai, ar tiktai buv. Austrovengrų 

Jugoslavijai, ar pagaliau tokiam sudėtingam vienetui, kaip esa- 
moji SHS karalystė, kurioje greta pusiau laukinės Albanijos 
dalies, Černohoros ir nelaimingos pavergtos Makedonijos, da- 
lyvauja aukštai kultūringa Kroatija bei Slovėnija arba Dalma- 
cija su savo itališkais miestais ir sena kultūra ir mahometo- 
niška Bosnija ir kurioje patys serbai, nekalbant apie kroatus ır 
slovėnus bei gausias mažumas, toli gražu nėra visiškai vienly- 
piai, jei mes palyginsime buv. Vengrų serbus Banate, Bosnijos 
serbus, senosios Serbų karalystės serbus, Černohoros serbus ir“ 
buv. Turkų provincijų serbus, — tai šiai konstitucijai yra vis- 
tiek. Visas šios konstitucijos „nusileidimas“ naujam tautiniani 
„trializmui“ (serbų-kroatų-slovėnų), pakeičiančiam griežtąjį ser- 
bų vienlypumą, reiškiasi šiais konstitucijos nuostatais: a) valsty- 
bės pavadinimas „Serbų, kroatų ir slovėnų karalystė“ (pats 
konstitucijos įvardymas ir konstitucijos 1 str.); b) karalystės 
herbe ant dvigalvio erelio krūtinės greta išdėstyti trys atskiri 
herbai: Serbijos herbas, Kroatijos herbas ir Slovėnijos herbas 
(konstitucijos 2 str.); c) oficialinė kalba — trilypė: serbų- 
kroatų-slovėnų (konstitucijos 3 str.); d) dviejose konstituci- 
jos vietose nustatyta tam tikra nacionalistinio pobūdžio privi- 
legija tiems natūralizuotiems SHS karalystės piliečiams, kurie 
yra tautinės serbų, kroatų ar slovėnų kilmės; būtent, jie, bū- 
dami natūralizuoti, iškarto gali užimti vietas valstybinėje tar- 
nyboje ir gali būti renkami į Skupštiną, kai tuo tarpu kiti na- 
tūralizuoti piliečiai, kurie yra kitokios kilmės, būdami natūra- 
lizuoti, šiuo atžvilgiu turi dar išgyventi valstybės teritorijoje 
10 metų po natūralizacijos (konstitucijos 19 ir 72 str.). Čia gali- 
ma dar priskirti dvi smulkmenos, viena — labiau esminė, ant- 
ra — labiau dekoracinė. Būtent: a) mahometonų bylos, liečian- 
čios šeimos santykius ir paveldėjimo teisę, išimamos iš ben- 
drų teismų ir pavedamos dvasiniams Šeriato teismams, tačiau 
šie Šeriato teismai yra valstybiniai (konstitucijos 109 str. — 
čia atsižiūrėta į ypatingus Bosnijos serbų mahometonų reika- 
lus) ir b) aukščiausio kasacinio teismo buveinė paskirta ne 
valstybės sostinėje Bielgrade, bet kroatų sostinėje — Zagrebe 
(konstitucijos 110 str.). 

Konstitucija ne tiktai nesuteikia jokios autonomijos nė is- 
torinėms provincijoms, iš kurių susideda valstybės teritorija, 
nė trims pamatiniams tautiniams karalystės vienetams — Ser- 

bijai, Kroatijai ir Slovėnijai — ir niekur neturi jokių pėdsakų 
federacijos, galinčių suklaidinti skaitytoją, bet dar, lyg dar to 
neužtektų, lyg jau tuo pačiu savaime nebūtų buvę aišku, jog tri- 
jų tautų (SHS) valstybė yra unitarinė, visiškai nereikalingai 
pabrėžia, kad SHS karalystėje pilietybė yra viena (konstituci- 
jos 4 str.). Aišku, kad ir be to pabrėžimo liktų tas pats, nes ko- 
kios gi dvi ar kelios pilietybės būtų galėjusios būti grynai uni- 
tarinėje valstybėje! Bet, matyti, federalizmo idėja neduoda ra- 
mumo šios konstitucijos autoriams. Nėsant priešo, kurio jie iš- 
viso į savo konstituciją neįsileido, jie dar kovoja su jo šmėkla. 

Tiesa, unitarinė SHS valstybė gana ryškiai decentralizuoja- 
ma. Administracinio suskirstymo vienetai yra kartu ir vietos 
savivaldybės vienetai su gana plačia kompetencija. Tačiau čia 
ir savivaldybės bei jos kompetencijos išplėtimas yra skiriamas 
kaiptik istorinio regionalizmo  (provincionalizmo) ir tautinių 
skirtumų niveliacijai. Trys pamatiniai tautiniai vienetai — ser- 
bai, kroatai, slovėnai — šiame teritoriniame administraciniame 
bei savivaldybiniame suskirstyme neturi jokios reikšmės. Bet ir 
istorinės provincijos (štirija, Kraina, Dalmacija, Kroatija, Bos- 
nija, Hercogovina, Banatas, Baranija,senoji Serbijos karalystė, 
černohora, Novy-Bazar, senoji Serbija, Makedonija...) šiame 
suskirstyme išnyksta. Administraciniai ir savivaldybiniai viene- 
tai yra sritys, kurių kiekvienos viršūnėje stovi tam tikras ka- 
raliaus skiriamas srities viršininkas, vadinamasis županas, sri- 
tis skirstosi rajonais; o žemiausieji pamatiniai vienetai yra 
bendruomenės. Sritys turi būti maždaug vienodos, iki 800.000 
gyventojų kiekviena (konstitucijos 95—101 str.). 

šiaip 1921 m. SHS karalystės konstitucija nėra labai įdomi. 
Ji nėra turtinga kuriomis nors konstitucinėmis kombinacijomis 
ar institucijomis, neturi jokių kūrybinių pretenzijų, nemėgina 
jokių konstitucinių bandymų ar naujienų. Ji yra šabloniška, 
tipinga XIX amžiaus kompromisinės konstitucinės monarchi- 
jos konstitucija su šablonišku parlamentarizmu ir tam tikrų 
palinkimu į demokratinę monarchiją, besireiškiančiu ypač vie- 
nerių parlamento rūmų sistema, ir griežtai prisilaikanti gry- 
nai reprezentacinio valdymo. SHS karalystė, pagal šią 1921 m. 
konstituciją, buvo stambiausioji valstybė tų, kuriose veikia vie- 
nerių parlamento rūmų sistema. ši sistema turėjo serbuose ga- 
na ilgą tradiciją ir jau buvo nusistojusi; ji ir buvo perkelta į 

SHS. šis vienerių rūmų parlamentas (seimas) vadinamas 
Skupština. 

Kad SHS karalystė, pagal 1921 m, konstituciją, priklauso 
kompromisinei, o ne demokratinei konstitucinei monarchijos 
formai, tai matyti pirmiausia iš konstitucijos įžangos; iš jos 
mes sužinome, kad serbų, kroatų ir slovėnų Tautos Susirinki- 
mas konstituciją priėmęs, o regentas karalaitis Aleksandras 
Karageorgijevičius karaliaus Petro I vardu ją patvirtinęs. 
Vadinasi, priėmimas ir patvirtinimas buvęs lygiai reikalingi jos 
įsigalėjimui; kitaip sakant — ji esanti Tautos ir karaliaus su- 
sitarimo, kompromiso padarinys. 

Kad šios konstitucijos santvarkos kilmė kompromisinė, o 
ne grynai demokratinė — tai matyti ir iš to, kad niekur šios 
konstitucijos tekste nėra paminėtas tautos suverenumas, kaip 
Tunkcionalinės valdžios titulas. Kad šios konstitucijos organi- 
zuojamoji santvarka visdėlto šiuo titulu, greta monarchinio su- 
verenumo, remiasi, tai aiškėja tiktai iš įžangos, pagrįstos abiem 
suverenitetais — demokratiniu ir monarchiniu — ir iš škupš- 
tinos paleidimo institucijos, kaip apeliacijos į tautą vyrausybės 
konflikte su tautos organu — parlamentu (konstitucijos 52 
str.). 

Pati konstitucija apibūdina valstybės formą ir drauge kons- 
titucinį valdžios režimą, pareikšdama, jog SHS valstybė yra 
„konstitucinė, parlamentarinė ir paveldėtinė monarchija“. Ki- 
taip sakant — tai yra konstitucinė parlamentinio režimo mo- 
narchija (konstitucijos 1 str.). Valdžios organizacijos planą 
išdėsto konstitucijos 45—48 str. Iš jų mes sužinome, kad valdžia 
valstybėje tegali būti vykdoma tiktai pagal konstituciją, va- 
dinasi — patys suverenai, tauta ir karalius, įvykus konstituci- 
niam jų kompromisui, nebeteko veiklaus suverenumo ir tegali 
veikti tik kaip konstituciniai įsteigtosios valdžios organai, čia 
pat randame šios konstitucinės įsteigtosios valdžios funkcionalinį 
suskirstymą trimis paritetinėmis galiomis, kuriose visose tačiau 
šiaip ar kitaip dalyvauja tas pats karalius (gryno monarchinio 
absoliutizmo liekana), nes įstatymų leidime jis dalyvauja pari- 
teto pagrindais (įstatymų projektų sankcija su tautos atstovy- 
be — Skupština, valdymas arba vykdomoji galia tiesiog yra jo, 
o teismo galioje jisai dalyvauja greta įstatymo, kaip šios galios 
vykdymo reiškėjas, nors ir ne pats tiesioginis vykdytojas (teis- 

mo sprendimai daromi, skelbiami ir vykdomi „karaliaus ir įs- 
tatymo vardu“); čia pat pažymėtas ir parlamentarizmas, kaip 
tokia įstatymų leidžiamosios ir valdomosios funkcijų santykia- 
vimo santvarka, kurioje iš vienos pusės įstatymų leidimą veikia 
vyriausybė, o iš kitos — vyriausybės veiklusis elementas — 
ministerių kabinetas, su kuriuo karalius yra surištas kontra- 
signacija, atsako prieš jį kontroliuojantį įstatymų leidėją, bet 
gali karaliaus aktu ir paleisti parlamentą, apeliuodamas į nau- 
jus rinkimus. Parlamentinį režimą dar organizuoja konstituci- 
jos 54, 81—84 ir 91 str. 

Konstitucija numato visuotinį balsavimą (visuotinis, lygus, 
tiesus ir slaptas balsavimas su mažumos atstovavimu — kons- 
titucijos 69 str.), tačiau tiktai vyrų tarpe. Moterų balsavimo 
principą konstitucija priima ir pareiškia, tačiau nelaiduoja joms 
visų aukščiau nurodytų vyrų balsavimo pažymių, pavesdama 
tai sutvarkyti tam tikram įstatymui (konstitucijos 70 str.). 

Be šių bendrų valdžios santvarkos nuostatų, daugiausia 
šabloniškai pasiskolintų iš įvairių kitų konstitucijų, yra ir smul- 
kesnių pasiskolinimų čia iš vienos, čia iš kitos valstybės. iš 
Prancūzijos yra paskolinta Valstybės Taryba (garsusis Prancū- 
zų „Conseil d'Etat“), kuri be savo klasikinių funkcijų sunau- 
dojama ir savivaldybių organų priežiūrai tvarkyti (konstitu- 
cijos 101 ir 103 str.). Iš Prancūzų demokratinės 1791 m. mo- 
narchijos paskolintas nuostatas apie „teisinę abdikaciją“ arba, 
kitaip sakant, sosto praradimą, kaip sankciją tam tikrų konsti- 
tucijos nuostatų, draudžiančių karaliui ką nors daryti (čia — 
draudžiančių karaliui be Skupštinos sutikimo priimti kitos vals- 
tybės karūną; konstitucijos 53 str.). Numatomas taip pat kara- 
liaus civilinio lapo (atlyginimo) pastovumas visam vieno kara- 
liavimo laikui, kurį jau ir kitur buvome užtikę (konstitucijos 
68 str.). Iš moderninės Vokiečių 1919 m. Veimaro konstituci- 
jos paskolinti principai tikybiniam (bažnytiniams) socialiniam 
veiksniui sutvarkyti (konstitucijos 12 str.), Ekonominės Tary- 
bos institucija (Vokiečių Reichswirtschaftsrat; SHS konstituci- 
jos 44 str.) ir labai įdomus „ekonominių ir socialinių nuostatų“ 
skyrius (SHS konstitucijos 22—44 str.; šis skyrius SHS kons- 
titucijoje nėra taip išplėstas, kaip Vokiečių Veimaro konstitu- 
cijoje, be to, jisai pritaikintas ypatingiems SHS ūkio santykiams 
ir turi savo originalinių, nepaskolintų iš niekur, nuostatų, bet 

ideologinė jo kryptis išviso yra labai artima vokiškajai ir mo- 
derninė, reiškianti naujausius viešosios teisės palinkimus). 

Iš kaikurių originalinių šios išviso šabloniškos konstituci- 
jos nuostatų galima pažymėti griežtai pareikštas principas pa- 
čio valstybės atsakingumo už jos valdininkų darbus (konstiti- 
cijos 18 ir 91 str.), taip pat nuostatus apie Skupštinos nuolatinį 
posėdžiavimą karo metu (konstitucijos 75 str.). 

Baigdami savo pastabas dėl SHS karalystės 1921 m. kons- 
titucijos, mes dar paminėsime tautinių ir kitokių mažumų kons- 
titucinę padėtį šioje karalystėje. Savo teritorijos plotu (247006 
kvadratinių kilometrų) ir gyventojų skaičiumi (nuo 11—12 
milijonų gyventojų) SHS yra jau nemaža Europos valstybė, o 
Balkanuose ji yra viena stambiausiųjų (stambesnė yra tiktai 
Rumunija). Tautiniu (nacionaliniu) atžvilgiu ji galima pava- 
dinti vienlype arba grynai nacionaline, nes ji iškarto apima 
tris pamatines tautas arba bent tris ryškiai individualizuotas 
ir labai skirtingas vienos tautos šakas. šios valstybės teritorija 
yra sudaryta iš provincijų, kurios kartais nuo tūkstančio metų 
buvo kita nuo kitos atskirtos ir neturėjo tarp savęs nieko ben- 
dro, dalyvaudamos įvairiose skirtingose civilizacijose ir tikybo- 
se (katalikiškoji Kroatija, Dalmacija ir Slovėnija, mahometo- 
niškoji Bosnija, rytų stačiatikių Serbija ir Makedonija); šios 
provincijos iki paskutinių laikų priklausė kitokioms valstybėms 
(Austrijai, Vengrijai, Serbijai, Černohorai, Turkijai), gyveno 
kitokius politinius režimus, buvo veikiamos kitokių tautų įta- 
kos (italai, vokiečiai, vengrai, turkai). Valstybė, naujai sulip- 
dyta iš tokių skirtingų sudėtinių dalių, su didžiausiais civili- 
zaciniais, etniniais, istoriniais įpročių, tradicijų ir būdo priešin- 
gumais, turi labai daug ir įvairiausių tautinių mažumų — pra- 
dedant kultūringais italais ir vokiečiais, giliai įžeistais savo tau- 
tinės valstybės suardymu pilnais temperamento vengrais, ir bai- 
giant bulgarais, makedoniečiais ir albanais, atsilikusiais civi- 
lizacijoje, bet jausmingais, trokštančiais laisvės ir nekenčian- 
čiais serbų. Visai šitai sudėtingai tautinių mažumų problemai 
išspręsti — SHS konstitucija teturi tik vieną nuostatą: ji „ra- 
sės ir kalbos mažumoms“ prižada pradžios mokyklą gimtąja 
kalba, pravesdama šio pažado sąlygas sutvarkyti tam tikram 
įstatymui. Daugiau nieko. Tačiau sprendžiant iš SHS valsty- 
bės mažumų, ypač makedoniečių ir Makedonijos bulgarų 

nusiskundimų, ir šis vienintelis nuostatas toli gražu nėra 
lojališkai vykdomas (gal todėl, kad serbai išviso stengiasi ma- 
kedoniečiams įsakyti, kad ištikrųjų jie esą serbai, ir todėl nenori 
jų laikyti „rasės ar kalbos mažuma“). 

Štai ir visa, ką mes turėtume dėl šio konstitucijos pareikšti. 
šabloniška, nepritaikinta ypatingoms šios valstybės sąlygoms 
ir jos visuomeniškai konstrukcijai, ji negalėjo turėti stiprių 
socialinių savo gyvybės ir pastovumo ramsčių. Iš ištikrųjų SHS 
karalystėje neramu, Konstitucinis gyvenimas nevyksta. Iš vie- 
nos pusės eina nuolatinis bruzdėjimas Makedonijoje, kur veikia 
partizanų sukilėlių būriai, palaiką kontaktą su skaitlinga make- 
doniečių emigracija Bulgarijoje, iš kitos kyla ir nuolat auga 
bruzdėjimas kroatuose. Kroatai nepatenkinti sugyvenimu su 
serbais ir serbų hegemonija. Jie jaučiasi esą valdomi svetimos 
išorinės, ne jų krašto, jėgos; valstybė esanti serbų, o ne jų. 
Kroatai, ypač atstovaujami radikalinės tautinės Radičiaus par- 
tijos, pereina į nuolatinę opoziciją. Jų sąmonėje ir siekimuose 
ima reikštis autonominiai ir federaciniai sumanymai. SHS 
Skupštinoje kyla nuolatiniai skundai. Nuo debatų pereinama 
į muštynes ir ginkluotus susirėmimus. Pagaliau viename tokių 
susirinkimų lieka sužeistas kroatų vadas Radič'ius, jo brolis ir 
dar trečias kroatų lyderių. Sužeistieji miršta, ginčų atmosfera 
darosi sunki ir nepakenčiama. 

Tada į šią ginčų, konfliktų ir kruvinų įvykių politinę at- 
mosferą, ardančią valstybės vienybę ir gresiančią valstybei pa- 
vojumi, įsikiša karalius Aleksandras Karageorgijevičius, kuris, 
pasiremdamas serbų kariais su generolu Živkovičiumi priešaky, 
padaro konstitucinį perversmą, sulaiko 1921 m. konstitucijos 
veikimą ir įveda diktatūros režimą, valdydamas ir leisdamas 
įstatymus be Skupštinos. 

Karaliaus Aleksandro ir generolo Živkovičiaus diktatūra 
tęsėsi nuo 1929 iki 1931 m. 

1931.IX.3. karalius Aleksandras paskelbė oktrojuotą kons- 
tituciją, kuri pakeitė ir patį valstybės pavadinimą. Valstybė 
vadinama jau nebe „serbų, kroatų ir slovėnų karalyste“, bet 
„Jugoslavijos karalyste“, arba „Jugoslavija“. 

Mes dar neturime paruošto šios naujos 1931 m. Jugosla- 
vijos konstitucijos vertimo į lietuvių kalbą ir todėl jos teksto 
čia neskelbiame. Gal artimiausiame naujame įvairių konstitu- 

cijų rinkiny greta kitų konstitucijų (Austrijos, Olandijos, Da- 
unijos, Egipto, RSFSR-o ir kitų) vertimų įdėsime ir šios (Ju- 
goslavijos) konstitucijos vertimą. Visdėlto, kalbėdami čia apie 
SHS 1921 m. konstituciją, kurią pakeitė ši Jugoslavijos 1931 
m. konstitucija, mes nurodysime svarbiausius konstitucinius pa- 
keitimus, įvedamus naujos oktrojuotos konstitucijos. 

Naujajai oktrvojuotai Jugoslavijos konstitucijai charakte- 
ringi yra šie principai: a) tautinio valstybės vienumo didesnis 
pabrėžimas, tačiau kartu pagilinant administracinę decentrali- 
zaciją; b) monarchizmo žymus sustiprinimas; c) parlamento 
reforma, įvedant dviejų rūmų sistemą; ir d) ūkiškai socialinėje 
srity reakcija nuo solidarizmo į liberalizmą. 

Tautinis valstybės vienumas, apie kurį keliose konstitucijos 
vietose kalbama ir kuris, kaip pamatysime, iškeliamas aukščiau 
už patį konstitucingumo principą, reiškiasi ypač tuo, kad, išsky- 
rus vieną atsitikimą, niekur šioje konstitucijoje neminima tri- 
jų Jugoslavijos elementų nė tautos nė teritorijos atžvilgiu (ser- 
bai, kroatai, slovėnai; Serbija, Kroatija, Slovėnija); šie elemen- 
tai sutirpsta Jugoslavių ir Jugoslavijos varde. Vienintelis atsi- 
tikimas, kada konstitucija įvardija šiuos elementus, liečia ofi- 
cialinę kalbą; ji yra pavadinta: serbų-kroatų-slovėnų kalba 
(Jugoslavijos konstitucijos 3 str.). Net ir valstybinio herbo 
aprašyme (Jugoslavijos konstitucijos 2 str.), kada ant valsty- 
binio balto dviem galvomis erelio krūtinės uždedami trys ats- 
kiri Serbijos, Kroatijos ir Slovėnijos herbai, jie yra tiksliai 
aprašomi, bet neminima, kad tai yra šių sudėtinių vienetų 
herbai (jie naujoje konstitucijoje kiek kitaip sustatomi, negu se- 
nojoje; ten jie buvo dedami greta kitas kito, čia — Serbijos 
ir Kroatijos — greta, o Slovėnijos herbas — jų viršuje). Dvi 
nacionalistinio pobūdžio konstitucinės privilegijos serbams, 
kroatams ir slovėnams, kurios jiems suteikdavo SHS konstitu- 
cijos 19 ir 61 str. (žr. aukščiau), Jugoslavijos konstitucijoje 
išnyko. 

Administracinės decentralizacijos pagilinimas Jugoslavijos 
konstitucijoje visiškai neprieštarauja tautinei šios valstybės 
konsolidacijai. Atvirkščiai, nauji administracinės autonomijos 
vienetai, tarp kurių bus suskirstyti serbai, kroatai ir slovėnai, 
sudarysią tarp jų naujus socialinio solidarumo ryšius, kurie ar- 
dysią senąjį atskirą serbų, atskirą kroatų ir atskirą slovėnų 

solidarumą. Čia vienas — istorinis — socialinis solidarumas 
kaiptik pakeičiamas ir ardomas kitu, dirbtiniu. šia prasme ad- 
ministracinės autonomijos vienetai yra tautinių vienetų konku- 
rentai; jų, kaip konkurentų, stiprinimas silpnina anuosius (tau- 
tinius vienetus) ir palengvina pastarųjų asimiliaciją naujame 
vieningame tautiškai valstybiniame vienete. Tokia yra, beabejo, 
Jugoslavijos administracinės decentralizacijos prasmė. Visdėlto 
ši decentralizacija bent tuo yra sveika, kad autonomizuotų vie- 
šųjų reikalų srity leidžia reikštis įvairiems civilizacijos ir kul- 
tūros laipsniams, skiriantiems vienas valstybės teritorijos dalis 
nuo kitų, einant nuo civilizuotų šiaurės vakarų Italijos ir Aus- 
trijos pasienyje ligi barbariškų pietų rytų Makedonijoje — Bul- 
garijos; Graikijos ir Albanijos pasienyje. 

Jugoslavijos decentralizacija numato tris rūšis savivaldybi- 
nių vienetų: a) „banovines“, b) apskritis ir c) bendruomenes. 
Stambiausieji vienetai — tai „banovines“, pakeitusios buvu- 
sias SHS sritis. Tačiau Jugoslavijos „banovinės“ skiriasi nuo 
SHS sričių tiek savo konstrukcija, tiek savo kompetencija ir ga- 
lia. Pati konstitucija nustato „banovinių“ skaičių, kiekvienos. 
„banovinės“ vardą (vardas daugiausia skolinamas nuo upės), 
centrą (sostinę) ir teritorijos ribas (Jugoslavijos konstituci- 
jos 83 str.). Būtent, yra šios devynios banovinės: 


1. Dravos banovinė; jos centras — Ljubljana (Slovėnų 
sostinė); 

2. Savos banovinė; jos centras — Zagreb (Kroatijos 
sostinė) ; 

8. Vrbas'o banovinė; jos centras — Banja-Luka; 

4. Pakrančio banovinė; jos centras — Split (Dalmacijoje) ; 

5. Drinos banovinė; jos centras — Sarajevo (Bosnijos 
sostinė) ; 

6. Zetos banovinė; jos centras — Cetinja  (Černohoros 
sostinė) ; 

7. Dunojaus banovinė; jos centras — Novy-Sad (Banate) ; 

8. Moravos banovinė; jos centras — Niš (Bulgarų srity); 

9. Vardaro banovinė; jos centras — Skoplje (Makedoni- 
joje). 

Valstybės sostinė Bielgradas su apylinke yra išskirta iš 
šio padalinimo ir sudaro atskirą administracinį vienetą greta 
banovinių (Jugoslavijos konstitucijos 85 str.). 

Banovinių administracinė autonomija kiek primena Silezi- 
jos vaivadystės autonomiją Lenkuose. Kiekvienos banovinės 
valdymo viršūnėje yra banas, kaip valstybės suverenumo ir 
centro valdžios atstovas; jisai yra karaliaus skiriamas, minis- 
terių pirmininkui pristačius (Jugoslavijos konstitucijos 86 str.). 
Jis yra viršininkas tų vadybų (žinybų) valdininkų, kurios pri- 
klauso centro. Bet, be to, jis yra ir autonominės valdžios ele- 
mentas. Autonominius valdžios organus banovinėje sudaro: a) 
banovinė taryba ir b) banovinės komitetas (Jugoslavijos kons- 
titucijos 88 str.). 

Banovinės taryba renkama taip pat, kaip valstybės parla- 
mento žemesnieji rūmai (Atstovų Rūmai): ketverių metų ka- 
dencijai — visuotiniu, lygiu ir tiesioginiu balsavimu. Kodėl 
nėra minimas slaptas balsavimas, kurį minėjo SHS konstitu- 
cija — nežinia; ar tai reiškia, kad Jugoslavijoje balsavimas 
bus-atviras? Nedrįstu tai tvirtinti, neturėdamas rankose rinki- 
mų įstatymo, bet viena aišku: jei rinkimų įstatymas būtų nus- 
tatęs atvirąjį balsavimą arba jei kada ateity tai būtų norėta pa- 
daryti, tai tat konstitucijai neprieštarautų ; apie tai gali laisvai 
spręsti paprastų įstatymų leidėjas (parlamentas su karalium). 
Tai liečia lygiai taip pat rinkimus į banovinės tarybą, kaip ir į 
valstybės parlamentą. Iš savo tarpo banovinės taryba renka 
banovinės komitetą, kuris autonominiams banovinės reikalams 
yra vykdomasis organas; šiam komitetui pristačius — banas 
skiria ir atšaukia kitus žemesnius autonominius banovinės orga- 
nus (Jugoslavijos konstitucijos 89 str.). 

Banovinių autonomijai pavestose administracijos šakose ba- 
novinės taryba gali leisti dekretus, kurie banovinėje turi įsta- 
tymų galią, bet negali prieštarauti konstitucijai ir valstybės įs- 
tatymams; šių dekretų iniciatyva priklauso banovinės komite- 
tui (Jugoslavijos konstitucijos 90 str.). 

Banovinės tarybos darbų priežiūra tiek jų konstitucingu- 
mo ir teisėtumo, tiek iš dalies jų tikslingumo atžvilgiu priklauso 
banui. Būtent, tikslingumo atžvilgiu banas prižiūri, kad bano- 
vinės tarybos aktai liestų tiktai konkrečius klausimus, o ne 
kažkokius bendrus principus arba politinius klausimus ir kad 
jie nekenktų bendriesiems valstybės reikalams. Banovinės ta- 
rybos dekretus, kurie šia prasme yra nusižengę tikslingumui, 
o taip pat visus tarybos šiaip nutarimus bei rezoliucijas, prie- 

šingus konstitucijai ir valstybės įstatymams, banas gali panai- 
kinti savo galia; prieš tai galima skystis Valstybės Tarybai, 
kuri gali bano naikinantį įsakymą panaikinti. Tačiau banovinės 
tarybos dekretų banas dėl jų nekonstitucingumo ar neteisėtumo 
pats savo galia panaikinti negali, tiktai gali juos šiuo atžvil- 
giu apskųsti Valstybės Tarybai, kuri sprendžia jų teisėtumą 
ar konstitucingumą (Jugoslavijos konstitucijos 91—93 str.). 
Kiekviena banovinės taryba gali būti karaliaus dekretu paleista 
vidaus reikalų ministeriui pasiūlius; paleidžiant turi būti pa- 
skelbti nauji tarybos rinkimai (Jugoslavijos konstitucjos 93 
str.). 

Kad karaliaus oktrojuota konstitucija, išleista po pervers- 
mo, atidavusio į karaliaus rankas visą diktatorinę valstybės 
valdžią, pasirūpins sustiprinti ateičiai ir konstitucinę karaliaus 
galią bei jo autoritetą naujoje valstybės valdžios sistemoje, — 
tai yra suprantama ir buvo laukiama. Bet konstitucija eina dar 
toliau; stiprindama karaliaus galią, ji kartu įveda į konstituciją 
santvarką tam tikrą pusiau doktrinalini6“ pobūdžio nuostatą, 
kuriuo iš vienos pusės pateisina įvykusį karališkąjį perversmą, 
o iš kitos ruošia teisinį pagrindą ir būsimiems perversmų gali- 
mumams, Galima pasakyti, kad Jugoslavijos 1931 m. konstituciją 
skelbia karališkųjų perversmų teisėtumo doktriną, vadinasi — 
daro prieškonstitucinį perversmą kažkokia konstitucine arba 
superkonstitucine institucija. Perversmo konstitucionalizacija 
— tai, žinoma, paradoksas. Bet Jugoslavijos konstitucija šį pa- 
radoksą stengiasi į konstituciją įterpti. 

Būtent, jau senoje 1921 m. SHS konstitucijoje į karališ- 
kosios priesaikos tekstą buvo įrašyta pasižadėjimas palaikyti 
tautinį (nacionalinį) vienumą, valstybės nepriklausomybę ir jos 
teritorijos neliečiamumą; greta to toliau buvo reiškiama kons- 
titucijos saugojimas, karaliavimas ar valdymas konsti- 
tucijos ir įstatymų ribose, visos tautos labo siekimas. (SHS 
konstitucijos 58 str.). Ir štai šios priesaikos pirmąją dalimi bu- 
vo sumanyta pateisinti karališkas perversmas: jei tautos vienu- 
mui arba valstybės nepriklausomybei ar teritorijos neliečia- 
mumui gresia pavojus, tai karalius, prisiekęs šios moralinės tau- 
tos ir valstybės gėrybes palaikyti ir išsaugoti, konstatavęs šį 
pavojų, savo priesaikos vardu turįs pareigą padaryti visa, kas 
padaryti galima ir kas reikia, kad šis pavojus būtų pašalintas. 

Tiesa, jei šiam pavojui pašalinti reikalinga pati konstitucija 
įžeisti, tai karaliaus pareiga susipainioja, nes jis lygiai pri- 
siekė ir konstituciją išlaikyti. Bet negalėdamas šių dviejų savo 
pareigos elementų suderinti, jisai kitaip negalįs pasielgti, kaip 
savo sąžinėje pasirinkti, kuris dviejų elementų yra svarbesnis 
ir svaresnis: ar tautos vienumas ir valstybės nepriklausomybė 
bei neliečiamumas, paaukojus tam net pačią konstituciją, ar 
konstitucijos ir jos nustatytos santvarkos išlaikymas, paduko- 
jus tam net patį tautos vienumą ir valstybės saugumą? Ar de- 
vizas: „salus reipublicae suprema lex esto“, ar devizas: „fiat 
justitia — pereat mundus!“ Kaip žinoma, karalius Aleksandras 
Karageorgijevičius sykį jau tai esąs perversmu išsprendęs 
devizo „salus reipublicae“ naudai. Bet kad šis pasirinkimas, sykį 
karaliaus sąžinėje laisvai padarytas, būtų ir objektyviškai su- 
tvirtintas, kad jokio šiuo klausimu ir ginčo nebūtų galėję kilti, 
tai nauja konstitucija jau aiškiai nustato šių dviejų karališkos 
pareigos elementų vyresniškumą. 

Būtent, šį pirmą kartą karališkosios priesaikos elementą — 
tautos vienumo ir valstybės neliečiamumo saugojimą — Jugosla- 
vijos konstitucija perkelia į patį karališkos galios ar funkcijos 
esmės apibūdinimą, darydama iš šio pirmąjį abzacą pirmojo 
straipsnio konstitucijos skyriaus apie karalių (Jugoslavijos 
konstitucijos V skyrius — „Karalius“, 29 str. 1 abz.). Pirma, ką 
mes šiame skyriuje apie karalių iš konstitucijos sužinome, tai, 
kad jis yra tautos vienumo ir valstybės neliečiamumo saugoto- 
jas, ir dar pridedama: jis yra šių reikalų nuolatinis („A tout 
moment“) saugotojas. O pačiame karaliaus priesaikos tekste 
pirmoji jos dalis kiek reformuota: karalius dabar prisiekia 
„laikyti aukščiau viso ko tautos vienumą, valstybės nepriklau- 
somybę ir tautinės teritorijos neliečiamumą“, o jau toliau eina 
„valdyti pagal konstituciją“ ir t. t, Vadinasi, šių trijų moralinių 
tautos ir valstybės gėrybių išlaikymas yra statomas pirmon 
vieton ir „aukščiau viso ko“, tad aukščiau ir pačios konstitu- 
cijos išlaikymo (Jugoslavijos konstitucijos 39 str.). Nebėra ir 
nebegali būti abejonės, kad pasireiškus konfliktui tarp konsti- 
tucijos reikalavimu iš vienos pusės ir tautos vienumo, valstybės 
nepriklausomybės ir teritorijos neliečiamumo reikalavimų iš 
kitos, antrieji, pagal karaliaus priesaiką, turi laimėti, va- 
dinasi — turi būti patenkinti be jokio rezervo, net pačią kons- 

tituciją jiems aukojant. Karaliaus pareiga dabar yra visiškai 
aiški ir sutvarkyta vyresniškumo principų: pirmon vieton sta- 
tomi „tautos vienumas, valstybės nepriklausomybė ir teritorijos 
neliečiamumas“, antron — konstitucija, kiek ji yra su anomis 
gėrybėmis suderinama ir patarnauja joms. O ko reikalauja tau- 
tos vienumas ir valstybės bei teritorijos nepriklausomybė ir sau- 
gumas — apie tai sprendžia, žinoma, tiktai pats karalius, nes 
jisai ir yra tų aukščiausiųjų gėrybių saugotojas. Tokiu būdu 
karalius pats yra konfliktų tarp konstitucijos ir „salus reipub- 
licae“ sprendėjas; jis nustato, ar toks konfliktas yra, ir jį nus- 
tatęs, jis pats jį ir sprendžia, bet išspręsti turi prieš konsti- 
tuciją. 

Pagal Jugoslavijos konstituciją — ne tiktai karalius, bet 
ir parlamento atstovai prisiekia „aukščiau viso ko laikyti tau- 
tos vienumą, valstybės nepriklausomybę ir teritorijos neliečia- 
muma“ (Jugoslavijos konstitucijos 59 str.). Tai, žinoma, reiš- 
kia, kad parlamentas turi palaikyti ir paremti karaliaus pasi- 
ryžimą taisyti konstituciją tautos vienumo ir valstybės bei te- 
ritorijos saugumo sumetimais; jis turi šiuo reikalu padėti ka- 
raliui ir prireikus drauge su karaliumi pakeisti konstituciją tei- 
sėtu konstituciniu, pačioje konstitucijoje numatytu keliu, tuo 
pačiu išvengiant perversmo. Bet kadangi visdėlto karalius, o 
ne parlamentas, yra iš esmės šių tautos vienumo ir valstybės 
saugumo gėrybių „saugotojas“, tai kilus konfliktui tarp kara- 
liaus ir parlamento, dėl konstitucijos keitimo tautos vienumo ir 
valstybės saugumo sumetimais, — sprendžianti turės būti ka- 
raliaus valia, nes tai yra jo esmės pareiga d tout moment ir nie- 
kas jo šiuo atžvilgiu pavaduoti negali. Jei tokiu būdu karalius 
rastų, kad laikymasis konstitucijos sudarytų pavojų tautos vie- 
numui ir valstybės saugumui, o parlamentas to nenorėtų pripa- 
žinti ir atsisakytų konstituciją pakeisti, tai karalius turėtų ją 
suardyti ar pakeisti kad ir perversmu: tai yra jo „konstūtuci- 
nė“ (?) pareiga. 

štai kokią karaliaus perversmo teisėtumo teoriją prieina 
ir skelbia oktrojuotoji Jugoslavijos konstitucija. Karalius nėra 
konstitucijos valdomas, jis lieka aukščiau konstitucijos, kaip , 
nuolatinis jos prižiūrėtojas ir jos likimo sprendėjas. 

Šiuo atžvilgiu Jugoslavijos karalius nėra tikra prasme 
konstitucinis karalius. Konstitucinė monarchija čia yra gryniau- 

sio „suteiktosios konstitucijos monarchijos“ tipo, kuris po Di- 
džiojo karo jau buvo išnykęs Europoje; o gal net ji eina dar 
toliau, sustodama ties pačia absoliutinės monarchijos siena. Vi- 
sų man žinomų Europos konstitucijų (nežinau Albanijos kons- 
titucijos) ši konstitucija yra absoliutinei monarchijai artimiau- 
sia, nes jos likimas čia yra atiduotas į arbitrališkas karaliaus 
rankas, 

Bet Jugoslavijos konstitucija yra monarchiška ne tiktai tąja 
nepaprasta pusiau suverenine karaliaus padėtimi, kuri jį iške- 
lia aukščiau konstitucijos. Ir konstitucijos ribose jo, karaliaus, 
galia ir net karaliaus dinastijos padėtis žymiai sustiprėjo pa- 
lyginti su senąja SHS konstitucija, štai visa eilė tai įrodan- 
čių duomenų. 

Pagal SHS konstituciją, karaliui priklausė ne tiktai baus- 
mės dovanojimo, bet dėl politinių ir karinių nusikaltimų ir am- 
nestijos teisė, tačiau išskyrus nusmerktus ministerius (SHS 
konstitucijos 50 str.). Dabar, pagal Jugoslavijos konstituciją, 
karalius jau turi visišką amnestijos teisę dėl visokių nusikalti- 
mų rūšių ir be jokių išimčių (Jugoslavijos konstitucijos 30 str.). 
Beveik visose konstitucinėse monarchijose amnestija tvarkoma 
įstatymu, vadinasi — pareina nuo karaliaus ir parlamento, o 
karaliui paliekama tiktai bausmės dovanojimas ir sumažinimas. 

Vadinamoji teisinė abdikacija, kuri reiškiasi sosto 
praradimu, kaip konstitucinė ipso jure sankcija tam tikrai ka- 
valiaus pareigai, buvo SHS konstitucijoje numatyta, kaip sank- 
cija uždraudimui karaliui priimti be Skupštinos sutikimo sve- 
timos valstybės karūnos (SHS konstitucijos 53 str.). ši teisinė 
abdikacija, kuri grasina karaliui pašalinimu nuo sosto, beabejo, 
žemina karaliaus autoritetą ir prieštarauja monarchiniam ka- 
raliaus neatsakingumo principui. Jugoslavijos konstitucijoje 
šios teisinės abdikacijos jau nerandame: ji atkrito. 


Jei karalius yra bevaikis, tai, pagal SHS konstituciją, jisai 
galėjo paskirti sau įpėdinį Skupštinai pritarus (SHS konstituci- 
jos 56 str.). Dabar karaliaus įpėdinio paskyrimas nėra reikalin- 
gas parlamento pritarimo, o jeigu bevaikis karalius pats įpė- 
dinio nepaskyrė, tai jam mirus parlamentas renka karalių iš 
tos pačios (Karageorgijevičių) dinastijos (Jugoslavijos konsti- 
tucijos 36 str.). 

„Karaliaus namų“ (karaliaus šeimos) sąstatas tiksliai nu- 
statomas tiek SHS, tiek Jugoslavijos konstitucijos. šių „Kara- 
liaus namų“ narių teisiniai santykiai ir padėtis valstybėje, kaip 
sako abi konstitucijos, yra tvarkomi tikro Karaliaus namų sta- 
tuto; SHS konstitucija reikalavo, kad šis statutas būtų išleis- 
tas, kaip valstybės įstatymas; Jugoslavijos konstitucija, ištiki- 
ma monarchinio suvereniteto principui, kuris laiko karalių su- 
verenu ir tikru valstybės valdovu, ir tuo pačiu stato dinastiją už 
valstybės įstatymų ribų, dabar rezervuoja pačiam karaliui tei- 
sę nustatyti šį statutą ir tvarkyti jį savo nuožiūra (SHS konsti- 
tucijos 57 str., Jugoslavijos konstitucijos 37 str.). 

SHS konstitucija Karaliaus namų nariams draudė būti mi- 
nisteriais arba parlamento nariais (SHS konstitucijos 57 str.). 
Jugoslavijos konstitucijoje šis draudimas jau atkrito. 

Aukštesnieji Jugoslavijos parlamento rūmai, vadinami Se- 
natu, kurių SHS konstitucija visiškai nepažino, susideda pu- 
siau iš renkamų, pusiau iš skiriamų senatorių. Juos skiria ka- 
ralius (Jugoslavijos konstitucijos 50 str.). Tai savaime didina 
netarpišką karaliaus įtaką parlamentui. Žinoma, senatoriai bus 
karaliaus skiriami iš jam ištikimų žmonių, iš tvirtų monar- 
chistų ir žmonių, pritariančių valdovo politikai. O kadangi, be- 
abejo, ir tarp renkamųjų senatorių visuomet atsiras bent, vienas 
kitas karaliaus šalininkas ir monarchistas, tai tenka manyti, 
kad visuomet Senato daugumas palaikys karalių (visi skiria- 
mieji senatoriai, sudarą Senato sąstato pusę, ir bent keli, jei 
ne daugiau, išrinkti senatoriai monarchistai). O kadangi joks 
žemesniųjų rūmų nutarimas neįsigali, negavęs Senato pritari- 
mo, ir joks įstatymo projektas, priimtas žemesniųjų rūmų, ne- 
gali virsti įstatymu, jei jam nepritars Senatas ir karalius, tai 
disponuodamas Senato daugumą, karalius tuo pačiu laiko savo 
rankose visą parlamentą, 

Bet to dar Jugoslavijos monarchistams pasirodė maža. Daž- 
niausia tose valstybėse, kuriose aukštesniųjų parlamento rūmų 
nariai yra karūnos skiriami, jie būna skiriami ligi gyvos gal- 
vos, o Anglijoje, kaip žinoma, net paveldėtinai (Anglų lordai). 
Toks paskyrimas ligi gyvos galvos labiau atitinka garbingą tų 
asmenų padėtį, šiuo paskyrimu ligi gyvos galvos pabrėžiamas 
pasitikėjimas asmeniui, kuris nėra reikalingas periodiškos 
kontrolės, nes jisai ir be jos pasiliksiąs ištikimas savo monarchi- 

niam nusistatymui ir savo valdovo įsakymams. Tačiau visdėlto 
gali atsitikti ir tai, kad paskirtasis ligi gyvos galvos, žinodamas, 
jog jis nebegali būti pašalintas, ir todėl nebijodamas karaliaus, 
ims veikti prieš karaliaus nusistatymą ir dėtis su opozicija. Ir 
štai, kad to būtų išvengta, kad karaliaus paskirtieji senatoriai 
nepasijustų esą nepriklausomi nuo karaliaus ir galį veikti savo 
asmeniniu nusistatymu, konstitucija numato, kad jie bus skiria- 
mi tiktai 6 metams, kaip kad 6 metams yra renkami ir renka- 
mieji senatoriai. žodžiu, kas 6 metus senatoriai yra perrenkami 
ir perskiriami. Tada karalius tikrai ir tvirtai juos laiko rankose 
(Jugoslavijos konstitucijos 52 str.). Bet pagaliau ir šių 6 me- 
tų kadencijos ribose skiriameji senatoriai gali būti karaliaus — 
ministerių pirmininkui pasiūlius — pašalinti (atšaukti) prieš 
pasibaigus kadencijos terminui. Tiesa, pašalinimo priežastis 
gali būti fizinis nepajėgumas arba baudžiamasis nusmerkimas, 
tačiau, žinoma, kartais fiziniu nepajėgumu gali būti pridengti ir 
kaikurie kiti atšaukimo motyvai (Jugoslavijos konstitucijos tas 
pats 52 str.). 

Ministerių taryba (ministerių kabinetas) taip pat yra tie- 
sioginėje karaliaus žinioje ir priklausomybėje (Jugoslavijos 
konstitucijos 77 str.). Ji ne tiktai nuo rūmų pareina. 

Taip pat nepaprasta yra Jugoslavijos karaliaus galia įsta- 
tymų leidimo atžvilgiu. Kad jam priklauso įstatymų sankcija — 
tai savaime aišku. Tai buvo ir SHS konstitucijoje. Čia yra dar 
kas kita. 

Būtent, dviejų parlamento rūmų sistemoje senas klasikinis 
principas yra tas, kad tiktai tas įstatymo projektas gali tapti 
įstatymu valdovo sankcijai, kuris yra abiejų rūmų vienodai 
skambančio teksto priimtas, balsuojant kiekvieniems rūmams 
skyrium. Kartais tat būna nepatogu. Daugumas dviejuose rū- 
muose gali būti partiniu sąstatu nevienodas. Vieni kurie nors 
rūmai, dažniausiai aukštesnieji, gali tyčia kliudyti žemesniųjų 
daugumui, nepraleisdami jų sumanytų reformų. Arba vėl, vie- 
ni ir kiti rūmai gali užsispirti dėl kurios nors principinės smulk- 
menos, kuriai vieni pritaria, o antri smerkia, ir jokiu būdu ne- 
susitaria dėl vienodo teksto, o per tai ir pats įstatymas, kuris 
gali būti naudingas, žūsta. Tad konstitucinėje teisėje ėmė reikš- 
tis tendencija pakeisti šį nuostatą tokiu būdu, kad išėjus tam 
tikram laikui ir išmėginus galimumą tiesiog susitarti abejiems 

rūmams dėl projekto teksto suvienodinimo, jei pagaliau tai ne- 
pasisekė, ginčas būtų automatiškai kuriuo kitokiu būdu išspręs- 
tas. Kartais tai daroma taip, kad išėjus tam tikram laikui ir rū- 
mams nesusitarus, sprendžia bendras abiejų rūmų posėdis; ar- 
ba sprendžia, kaip arbitras tarp susiginčijusių rūmų, refe- 
rendumo keliu teisinė tauta (piliečių-rinkikų kolegija), į kurios 
sprendimą gali apeliuoti ar rūmai, ar respublikos prezidentas, 
ar liaudies veto; arba galutinis sprendimas pavedamas žemes- 
niesiems rūmams ir būtent arba jų paprastu arba kvalifikuotu 
daugumu arba kaip kitaip priimtam nutarimui. Jugoslavijos 
konstitucija taip pat nustato teisinį konflikto išsprendimą ne- 
įvykus tarp rūmų susitarimo ir kompromiso dėl vienodo pro- 
jekto teksto. Bet ištikima monarchiniam principui, ji šį spren- 
dima paveda... karaliui, nuo kurio tada pareina paremti ir su- 
teikti sankcijos arba žemesniųjų arba aukštesniųjų rūmų pri- 
imtam įstatymo projekto tekstui. 

Būtent, įstatymo projektas, dėl kurio teksto suvienodinimo 
rūmams susitarti sesijos ribose nepavyko, nukeliamas, bet jei- 
gu kitoje sesijoje jis vėl bus iškeltas ir vėl rūmai nepajėgs su- 
sitarti, tai tada sprendžia karalius, kuris pasirenka vienų ar 
antrų rūmų priimtą projekto tekstą ir skelbia jį įstatymu. Tai 
yra visiškai nepaprasta konstitucinio karaliaus galia įstatymų 
leidimo atžvilgiu, kurios mes niekur kitur neužtinkame (Jugo- 
slavijos konstitucijos 64 str.). Tas pats karaliaus arbitražo 
principas yra taikomas ir konstitucijos keitimui (Jugoslavijos 
konstitucija 115 str.). 

Pagaliau karo, sukilimo arba šiaip bruzdėjimo metu kara- 
ralius gali griebtis visų reikalingų priemonių tvarkai palaikyti, 
nesivaržydamas konstitucijos nuostatais (Jugolslavijos konsti- 
tucija 116 str.). . 

Iš viso aukščiau išdėstyto mes galime įsitikinti, kad Jugo- 
slavijos konstitucijos yra beveik restauruojama absoliutinė mo- 
narchija su labai nežymia embrionaline konstitucine san- 
tvarka. 

Kai dėl parlamento rūmų, tai žemesnieji rūmai, vadinami 
Atstovų Rūmais, renkami 4 metams, renkamieji senatoriai ren- 
kami 6 metams ir suskirstomi į dvi puses, kurių kiekviena at- 
naujinama rinkimais kas 3 metai. Atstovų Rūmų sąstatas per- 
renkamas visas iškarto. Atstovų Rūmų nariai renkami visuoti- 

niu, lygiu ir tiesioginiu balsavimu; apie slaptą balsavimą ir ma- 
žumų atstovavimą, kuriuos minėjo senoji SHS konstitucija, Ju- 
goslavijos konstitucija tyli. Ar tai reiškia, kad balsavimas Jugo- 
slavijoje bus atviras, ar tiktai kad balsavimo slaptumas perke- 
liamas iš konstitucijos į rinkimų įstatymą — nežinia. Užtenka 
konstatuoti, kad atviro balsavimo įvedimas neprieštarautų Ju- 
coslavijos konstitucijai. Senatorių rinkimų būdas, kandidatų 
kvalifikacija — konstitucijoje nenurodomi (Jugoslavijos kon- 
stitucijos 51—54 str.). 

Parlamentarizmas, kaip konstitucinis režimas, atkrito. 
Valstybės forma ir režimas, kurie SHS konstitucijoje buvo api- 
būdinti, kaip „konstitucinė parlamentinė paveldėtinė monarchi- 
ja“ dabar Jugoslavijos konstitucijoje trumpai apibūdinta tri- 
mis žodžiais: „konstitucinė, paveldėtinė monarchija“ (SHS kon- 
stitucijos 1 str., ir Jugoslavijos konstitucijos 1 str.). Ir toliau 
tekste išviso parlamentarizmo žymių nėra. Ministerių kabinetas 
yra tiktai karaliaus priklausomas organas, jisai prisiekia tiktai 
karaliui ištikimybę, rūmai gali traukti ministerius tiktai bau- 
džiamajin atsakinguman (Jugoslavijos konstitucijos 77 ir 
78 str.). Tad konstitucinis režimas yra t. vad. dualistinis 
konstitucinės monarchijos vežimas, principiškai artimas sena- 
jam Anglų prerogatyviniam vežimui, iš esmės toks pat, kaip 
tas, kuris veikė Hohenzolernų Imperijoje Vokietijoje prieš Di- 
diji karą ir Rusijoje 1906—1917 m. 

Jei pažvelgsime į kitas konstitucijos sritis, tai pamatysi- 
me, kad visur šią Jugoslavijos konstituciją žymi tas pats trauki- 
masis atgal, vadinasi — reakcija. Čia nėra jokios naujos min- 
ties, jokios kūrybinės energijos, jokio ieškojimo geresnių, tobu- 
lesnių kelių, ir visur viena idėja — grįžimas į senus laikus, į 
tai, kas jau visur mažiau ar daugiau atgyventa. 

Piliečių teisių skyriuje — sutrumpinimai, kurie mažina 
konstitucines šių „teisių“ arba asmens laisvės („status liberta- 
tis“) garantijas, ir, be to, šis tas išmesta, Pavyzdžiui, nebėra 
nuostato, kuris draudė bausti mirtinai už politinius nusikalti- 
mus (SHS konstitucijos 9 str.); susiaurintos buto neliečiamu- 
mo garantijos (SHS konstitucijos 11 str., Jugoslavijos konsti- 
tucijos 10 str.). Draugijų ir sąjungų laisvė suvaržyta tuo, kad 
draugijos, skiriamos fiziniam auklėjimui, arba politinės parti- 

jos draudžiamos steigti tikybiniais, paderminiais av regionali- 
niais pagrindais (Jugoslavijos konstitucijos 13 str.). Išnyko 
taip pat vienintelė teisė, kuri buvo tautinėms mažumoms garan- 
tuojama, — teisė gauti pradžios mokslą gimtąja kalba (SHS 
konstitucijos 16 str.). 

Platus ir įdomus socialinių ir ekonominių nuostatų skyrius, 
kuris SHS konstitucijoje buvo išdėstytas dvidešimt trijuose 
straipsniuose, sutrumpintas iki keturių straipsnių (SHS konsti- 
tucijos 22—44 str., Jugoslavijos konstitucijos 21—24 str.). Ne 
tiktai sutrumpinta, bet ir iš esmės kitokia kryptis suteikta. SHS 
konstitucijoje šio skyriaus nuostatai turėjo aiškią solidaristinę 
ir visuomeninę pakraipą. Jugoslavijos konstitucija grįžo į seną- 
ją „klasikinę“ liberalinę koncepciją: moterystės, šeimos ir vai- 
kų globojimas; nuosavybė — laiduojama; nusavinimas, esant 
viešajam reikalui, įstatymo keliu ir už tam tikrąjį teisingą at- 
lyginimą; darbo ir sutarčių laisvė. Ekonominė taryba liko. 

Štai visas žymiausias jugoslavinės konstitucinės reformos 
turinys. Tiesa, mes po Didžiojo karo ne vienoje Jugoslavijoje, 
bet keliose valstybėse užtinkame konstitucinį perversmą ir lai- 
kiną diktatūrą, skiriamą konstitucinei santvarkai pakeisti. Tai 
vis dažniausiai yra vaisius to fakto, kad įvairiose valstybėse po 
karo konstitucijos buvo greitomis sudarytos tam tikru demokra- 
tiniu šablonu, neatsižvelgiant į socialinių jėgų santykiavimą ša- 
ly, užmirštant, jog konstitucija, kaip balnas, arba pakinktas 
arkliui, arba kaip rūbai žmogui, turi būti derinama prie sociali- 
nės šalies struktūros, nes tiktai tada, kada ji bus gerai pritai- 
kinta, ji bus graži, veikli, lanksti ir vaisinga. Racionalistinis 
šablonas vienur visiškai neprigys ir iššauks perversmą, kitu: 
jis paveiks kontrabandinę konstitucinę praktiką, dar kitur jis 
šiek tiek prigys, bet karikatūriškai iškreips viešojo teisinio 
bendravimo formas. 

Tačiau kitose valstybėse, kuriose perversmas įvyko, laiki- 
noji diktatūra stengėsi bent surasti kuriuos nors naujus kon- 
stitucinius kelius, reformuoti konstitucines institucijas tam tik- 
ra visuomenine kryptimi. Italijoje, Lietuvoje, Lenkijoje, Aust- 
rijoje — galima ginčytis, ar tai pavyko ar ne, galima smerkti 
nauja iš perversmo ir konstitucinės reformos kilusi santvarka 
arba gėrėtis jąja, bet tenka šiaip ar taip vertinti kūrybinis re- 
formos kelias. Jugoslavijoje — neužtinkame nieko panašaus. 

Vienas šablonas pakeistas kitu. Visa „reforma“ — tai gryniau- 
sia reakcija, tai kelias atgal — į absoliutinę monarchiją, be jo- 
kios kūrybinės minties, be jokio naujų vertybių ieškojimo. Tai 
„dvasios ubagų“ darbas. 

Girdėti, kad naujas Jugoslavijos parlamentas jau susirin- 
ko. Jis susideda vien iš karaliaus vyriausybės šalininkų, nes ki- 
tokie elementai apskritai rinkimuose nedalyvavo. 


žr. Rusų Enciklopedičeskij slovar, Bibliografijos Instituto 
„Granat“ leidinys, straipsniai Serbija ir Chorvatija; 

Durdenevskij, Noviejšije konstituciji Zapada; 

S. Gargas, La fėderalisme en Autriche - Hongrie („Revue 
du Droit Public et de la Science Politigue“ 1927). 

Jugoslavijos konstitucijai naudojausi žurnale „La Macé- 
doine“ (Ženeva, 180—182 Nr. spalių mėn. 1931 m.) paskelbtu 
tekstu. 


IV. 


Norvegų karalystės 1814.V.17. konstitucija su 
pataisomis iki 1923.VII.1. 


Kaip airiai ir lenkai, norvegai — nelaiminga tauta, kuriai 
daug teko iškentėti vargo ir skriaudų, kol pagaliau jie atgavo 
savo prarastą laisvę ir įsikūrė savo nepriklausomoje tautinėje 
valstybėje. Jie buvo pavergti savo artimiausių kaimynų ir bu- 
vo baisiai naudojami savo tikrų brolių — danų. Tiktai per ilgas 
kovas jie laimėjo laisvę. 

XVI amžiuje Norvegija liko galutinai pavergta; paskuti- 
niai jos valstybingumo pėdsakai buvo nuslopinti. Būdama visiš- 
kai Danijos aneksuota, ji jos buvo žiauriai valdoma iki XVIII 
amžiaus pabaigos. Norvegija buvo Danijos laikoma kolonija, iš- 
naudojama ir skriaudžiama tiek ūkio, tiek tautiniu (nacionali- 
niu) atžvilgiu. Danija varžė betkurią Norvegijos prekybą, iš- 
skyrus prekybą su Danija. Norvegija turėjo visus savo turtus 
(žuvis, mišką) perleisti Danijai ir kartu turėjo būti Danijos 
prekėms rinka. Kaikurių svarbiausių masinio vartojimo pre- 
kių įvežimas Norvegijon buvo tiesiog Danijos monopolizuoja- 
mas: šitaip, pav., Danija, turėjo duonos prekybos su Norvegija 
monopolį. Danai sistematingai ardė ekonominį ir visuomeninį 
Norvegijos tvarkymąsi, neleisdami jai sustiprėti ir emancipuoti. 
šitaip, pav., jei kuris Norvegijos miestas kiek sustiprėdavo — 
Danų valdžia jį panaikindavo ir įsakymu perkeldavo jo gyven- 
tojus į naujai kuriamąjį miestelį. 

Danija ir tautiškai spaudė norvegus, nepripažindama jų 
tautybės, kalbos, kultūros ir laikydama Norvegiją Danų pro- 
vincija. 

Tiktai XVIII amž. šie santykiai pradeda kitėti. Antroje 
šio amžiaus pusėje pastebimi pirmieji norvegų socialinio (eko- 
nominio ir tautinio) atgijimo reiškiniai, Kiek gyvesnė pasidaro 
miško eksporto prekyba, jūros pakrantėse išauga plukdomųjų 
upių žiotyse miestai, kyla intelektualinis judėjimas, atsiranda 
nauji veikėjai ir rašytojai, kurie supažindina tautiečius su Nor- 
vegijos praeitimi, veikia tautinę sąmonę, kelia pasitikėjimą 

savimi ir viltį. 1761 m. Drontheime įsikūrė Norvegų Mokslo 
Draugija; iškeliamas universiteto klausimas. Bet ateina mini- 
sterio Guldberg'io juodoji reakcija — viskas apmiršta. Nuo 
1784 m., kai Guldberg'is griuvo, judėjimas atgimsta, ypatingai 
populiarus pasidaro universiteto klausimas ir pagaliau 1813 m. 
universitetas pradeda veikti Drontheim'e. Bet tuo laiku įvyksta 
nauji nepaprastos svarbos įvykiai. 

1788—1791 m. įsikuria Norvegijoje dvi naujos draugijos, 
kurios suvaidino didelį vaidmenį norvegų tautiniame judėjime: 
„Akarhus'o patriotinė draugija“ (jos tikslas buvo ypač ekono- 
minis — remti žemės ūkį, gyvulininkystę ir miškininkystę) ir 
„Topografinė draugija“ (jos tikslas buvo — šalies turtų paži- 
nimas, kraštotyra, kėlimas susidomėjimo Norvegija). Abi drau- 
gijos smarkiai plečiasi, jos veikia visoje šaly ir ruošia dirvą 
naujiems įvykiams. 

Staiga 1809 m. išorinės aplinkybės (karas, į kurį buvo jsi- 
vėlusi Danija) atskiria Norvegiją nuo Danijos. Abi aukščiau 
minėtos draugijos susilieja į vieną Norvegijos Lasbo Draugiją 
ir pakreipia visas šalies jėgas į nepriklausomybę. 

Tačiau ir čia likimas ruošė Norvegijai didžiausį nusivyli- 
mą. Danija karą su Anglija pralaimėjo ir Kieľio sutartimi išsi- 
žadėjo Norvegijos... Švedijos naudai.. Tai buvo kaina, pažadėta 
naujam Švedijos valdovui, buv. prancūzų generolui Bernedot- 
te'ui, už jo išdavikiška dalyvavimą 1813 m. Leipcigo mūšy prieš 
Napoleoną Didįjį. Tai buvo padaryta be Norvegų žinios, slaptai. 
Norvegai nepasitikėjo ir nemėgo švedų. švedų neapykanta buvo 
norveguose dar didesnė, negu danų neapykanta. šios trys „bro- 
liškos“ Skandinavų tautos toli gražu ne broliškai tarp savęs su- 
gyvendavo. 

Visoje Norvegijoje kilo protestai ir pasipriešinimo ūpas. 
Danų „štathalter'is“ (karaliaus vietininkas) Norvegijai prin- 
cas Kristijonas Fridrikas stojo judėjimo priešakin ir įgijo di- 
delio populiarumo. Jis sušaukė luomų susirinkimą, pasiūlė pa- 
skelbti rinkimus į Norvegijos Steigiamąjį Seimą, pats buvo 
paskelbtas nepriklausomos Norvegijos karalystės regentu. Pri- 
siekė kariuomenė ir milicija, prisiekė regentas, prisiekė bažny- 
čiose visa tauta. 1814 m. pavasarį Eidsvold'e susirinko tautos 
atstovai. Konstitucija buvo skubiai paruošta (jos redaktoriais 
buvo tie patys žmonės, kurie dirbo Norvegijos Labo Draugijoje). 

1814. V. 17. buvo priimta Norvegijos konstitucija, o gegužės 
19 d. regentas buvo išrinktas Norvegijos karaliumi. 

Tačiau aplinkybės buvo nevisai palankios pradėtam darbui. 
Norvegijoje, negaunant duonos iš Danijos, prasidėjo badas. 
Spaudžiama iš vienos pusės švedijos, kuri buvo geriau už ją 
organizuota ir stipresnė, iš kitos — Anglijos blokados ir embar- 
go, — Norvegija buvo priversta kiek nusileisti. Tai suprato 
ir gen. Bernedotte, faktinis Švedijos valdovas, tuo laiku dar 
Švedijos sosto įpėdinis, įsūnytas bevaikio karaliaus Karolio XIII 
(nuo 1818 m. būsimasis karalius Karolis XIV). Bernedotte, 
turėjęs pradėti griežtus karo žygius prieš Norvegiją, įsileido 
į pasikalbėjimus ir derybas su Norvegais. Norvegijos karalius 
Kristijonas Fridrikas sušaukė stortingą (Norvegijos parla- 
mentą) ir nurodė neišvengiamą būtinumą susitarti su švedais. 
Pats jisai abdikuoja. 

Švedų karalius priima kiek pakeistą 1814. V. 17. Norvegų 
vad. Eidsvold'o konstituciją, Norvegų stortingas išrenka Švedų 
karalių Karolį XIII Norvegų karaliumi, bet išrenka ne Kiel'io 
taikos sutarties titulu, bet pagal Norvegų konstituciją. Šiuo 
suteikiama švedų karūnos valdžiai Norvegijoje visai naujas 
titulas, nieko bendro neturįs nė su užkariavimu, nė su Danijos 
teisių perleidimu. 

Prasideda Norvegijos su Švedija unijos laikai nuo 1815— 
1905 m. Norvegija gina savo nepriklausomą padėtį, švedija ir 
jos karalius linksta žiūrėti į Norvegiją, kaip į Švedijos pri- 
klausomą autonominę sritį. Tad visą šį laiką eina kova tarp 
Norvegijos, atstovaujamos savo Stortingo, ir Švedijos, atstovau- 
jamos bendrojo karaliaus. Šioje kovoje norvegai, remdamies 
konstitucija ir ypač karaliaus veliatyviniu vetu, kuris visumet 
gali būti stortingo nugalėtas, plečia savo valstybingumo ribas 
prieš švediją ir teisiškai kiekvieną konfliktą laimi, keldami ka- 
raliaus pasipiktinimą. 

Pagaliau 1905 m. atėjo krizis, kuris ir išsprendė Norvegijos 
likimą. Būtent, Michelsenui ministeriaujant, Norvegų Stortin- 
gas priėmė įstatymą apie tiesioginius rinkimus į Stortingą ir 
įstatymą apie atskirą Norvegijos užsienių reikalų ministeriją 
ir atskirus Norvegų konsulus užsieny. Karalius šiems įstaty- 
mams pasipriešino, pareiškęs jiems veto. Tačiau Stortingui tris 
sykius pakartojus šių įstatymų priėmimą, karaliaus veto, pagal 

Norvegų konstituciją, buvo nugalėtas, ir įstatymai turėjo būti 
paskelbti. Nežiūrėdamas to, karalius Gustavas įstatymą atmetė. 
Michelsen atsistatydino. Konstitucija buvo karaliaus peržengta. 
Stortingas nutarė panaikinti ryšius su Švedija ir žengti visiš- 
kos Norvegijos nepriklausomybės keliu. Michelsen sudarė lai- 
linają vyriausybę be karaliaus. 

Abi šalys — Norvegija ir švedija — ėmė ginkluotis į karą. 
Tačiau tikro noro kariauti, karingo ūpo — nebuvo. Norvegų 
laikinoji vyriausybė Norvegijos nepriklausomybės klausimą pa- 
vedė išspręsti referendumui. Šis referendumas, kuris davė mil- 
žinišką balsų daugumą nepriklausomybei (prieš nepriklauso- 
mybe pasisakė 161 balsas, už nepriklausomybę balsavo 892000), 
labai žymiai sustiprino Norvegų poziciją. švedų parlamentas, 
nenorėdamas įsileisti į avantiūristinį grobimo karą, parodė 
norą susitaikinti. 1905. IX. 23. tarp abiejų šalių buvo pasira- 
šyta Karlstado sutartis, sankcionavusi Norvegijos ūnijos su 
Švedija nutraukimą ir Norvegijos nepriklausomybę. 


Kilo valstybinės Norvegijos formos klausimas: konstituci- 
nė monarchija ar respublika? Tiek Stortingas, tiek referendu- 
mas balsų daugumu pasisakė už monarchiją (referendume 
259000 balsų pasisakė už monarchiją ir 62000 balsų — už 
respubliką). Norvegijos karūna liko pasiūlyta Danijos karalai- 
čiui Fridrikui Karoliui, kuris ją priėmė ir, įžengdamas į nepri- 
klausomos Norvegijos sostą ir atnaujindamas senos viduramžių 
Norvegų galios tradicijas, pasivadino karalium Haakonu VII! 


Nepriklausoma, paliuosuota nuo betkurių valstybinių ryšių 
su kaimynais, Norvegija tvarkos savo senąja 1914 m. Eidsvold'o 
konstitucija su įvairiais naujais jos pakeitimais ir papildymais, 
kurie įvyko iki 1923 metų. 

1814 m. Norvegų konstitucija yra sudaryta 1791 m. Pran- 
cūzų konstitucijos įtakoj; joje, be to, galima pastebėti kaikurių 
Rousseau sąvokų ir Anglų konstitucinės teisės įtaką. Ji steigia 
konstitucinę monarchiją, bet ši monarchija daugeliu atžvilgių 
ne tiktai priklauso demokratinės monarchijos tipui, bet tiesiog 


2 Žr. rusų „Enciklopedičeskij Slovar“ T-ji laida, prof. Železnovo, 
M. M. Kovalevskij'o S. S. Muromcevo ir K. A. Timiriazievo redakcija; Rusų 
Bibliografijos Instituto „Granat“ leidinys, 39 tomas, žodis „Skandinavija“, 
174—887 pusl. 

sudaro demokratinę respubliką su karaliumi, kaip sui generis 
paveldėtiniu prezidentu. Tačiau, iš kitos pusės, kaikuriais atžvil- 
giais ji primena ir kompromisinę konstitucinę monarchiją su 
valdžios funkcijų suskirstymu ir paritetiniu vyriausybės ir par- 
lamento bendradarbiavimu. 

Kaip žinoma, — ypatingai senesniais laikais, — ne visi res- 
publikonai (respublikos šalininkai) ir ne visos respublikos kon- 
cepcijos būtinai ir griežtai atmesdavo karalių. Mums tai gali 
būti geriau žinoma, negu kitiems, nes kaiptik mūsų buvusi 
Lietuvos Lenkijos unijos valstybė, išsilaikiusi iki XVIII amžiaus 
pabaigos, rėmėsi tokia respublikos koncepcija, kuri sugyvenda- 
vo su karaliaus institucija. Šita koncepcija, kaip žinome, išsilai- 
kė pas mus iki 1791. V. 3. konstitucijos. Tiesa, iš vienos pusės 
tai buvo koncepcija respublikos ne demokratinės, bet luomiškos 
aristokratinės, tiksliau sakant — bajoriškos, kurioje piliečiai 
buvo bajorai ir kurioje demokratinė „tautos“ sąvoka buvo pa- 
keičiama „bajorijos“ („szlachta“, šlėkta“) sąvoka (tačiau, ki- 
taip sakant, ji buvo demokratinė bajorijos ribose), o iš kitos 
pusės, karaliaus institucija buvo joje savotiškai sukonstruota, 
būtent — ne nuolatinė paveldėtinė, tirpstanti valdančioje di- 
nastijoje, bet susidedanti iš atskirų, kiekvieną sykį ad hoc iki 
gyvos galvos visos bajorijos renkamų karalių, kurie ir buvo lyg 
jos prezidentai iki gyvos galvos. Bet ir demokratiniame judė- 
jime ir paveldėtinio karaliaus institucijoje yra panašių res- 
publikos su karaliumi suderinimo pavyzdžių bei precedentų. 

Pats Jonas Jokūbas Rousseau, vienas moderninės demo- 
kratijos tėvų, dargi būdamas griežtas tiesioginės demokratijos 
šalininkas, tarė esant galima ir leistina išlaikyti paveldėtinį ka- 
ralių respublikoje. Jis apie tai kalba savo klasikiniame „Contrat 
Social“. Rouseau sąvokomis, imperatyvinis esąs tiktai įstatymų 
leidimas, bendrųjų veikimo normų nustatymas. Tai esanti tik- 
roji paties suvereno veikimo sritis, kurioje suverenas pareiškia 
savo valią. Tad šioje srity niekas negalįs pavaduoti suvereninės 
tautos, susidedančios iš visų ir kiekvieno piliečių, sutartinai 
įkūrusių bendrąją valią. Įstatymas ir esąs bendrosios (visų 
ir kiekvieno) valios aktas; joks karalius, joki piliečių grupė, 
jokia „tautos atstovybė“ — negalį pakeisti tautos bendrosios 
valios įstatymų leidime. Bet kas kita esą įstatymų vykdyme. 
ši funkcija nesanti suvereninė ir todėl nesanti reikalinga pa- 

ties suvereno — tautos, bendrosios valios — veikimo. Tai esanti 
tautos prižiūrimų tautos agentų veikimo sritis, iš esmės priklau- 
soma, nieko naujo nekurianti ir nenustatanti, tiktai vykdanti tai, 
kas jau yra bendrosios valios imperatyviškai nustatyta. Šito- 
kiam vaidmeniui galis būti sunaudotas ir pats karalius. Jis 
čia esąs nepavojingas ir nesisavinąs suvereniteto, jeigu tiktai 
jam nebus leista įsikišti į įstatymų leidimą. Nepavojingas, žino- 
ma, tol, kol jis iš įstatymų vykdymo ribų neišeis; nepavojingas 
todėl kad įstatymų, vykdymo ribose jokio imperiumo vykdyto- 
jas neturįs; jisai veikiąs ne savo, bet įstatymų imperiumu, 
jųjų galia, kuri į juos patekusi iš bendrosios valios. Tad de- 
mokratinė respublika, dargi tiesioginė demokratija, Rousseau 
pažiūromis, esanti visiškai suderinama su paveldėtinio karaliaus 
asmenimi tąja sąlyga, kad karalius būtų išskirtas iš įstatymų 
leidimo srities. 

Taip pat grynai ir aiškiai demokratinė buvo pirmoji Di- 
džiosios Prancūzų Revoliucijos konstitucija — 1791 m. konsti- 
tucija. Ji, beabejo, neturėjo jokių absoliutinės monarchijos ir 
monarchinio suvereniteto pėdsakų. Tačiau ir ji pažino paveldė- 
tinį karalių įstatymų vykdymo srity, supratus tą „vykdymo“ 
funkciją à la Rousseau. Tiesa, ši konstitucija šiaip jau žymiai 
pakeitė Rousseau sąvokas: ji jau suverenu laiko ne kiekvieną 
žmogų ir ne suverenų sutartimi sudarytą bendrąją (visų ir kiek- 
vieno) valią, bet — tęstinę tautą, tegalinčią veikti per siauresnę 
reprezentacinę teisinę tautą („aktyvūs piliečiai“ — „citoyens 
actifs“), kuri įstatymams leisti renka atstovus, ir todėl ji Rous- 
seau tiesioginę demokratiją pakeičia reprezentaciniu demokra- 
tiniu klasikinio tipo valdymu, — bet dar Rousseau įtaka lieka 
joje žymi, ypač „vykdomosios galios“ (funkcijos) koncepcijoje; 
is todėl, pavesdama šią funkciją karaliui, veikiančiam 
per jo vieno priklausančiuosius ministerius, Prancūzų 
1791 m. konstitucija, kaip ir Rousseau, nematė čia jo- 
kio nusižengimo demokratinei respublikos idėjai. Ištikrų- 
jų šios konstitucijos įkurtoji valstybės forma, savo val- 
džios santvarkos režimu -panaši į USA prezidentinį re- 
žimą, buvo artimesnė demokratinei respublikai, negu mo- 
narchijai: karalius jokios steigiamosios galios neturėjo, 
jojo galia grynai įsteigtoji, teisinė, iš konstitucijos kilusi ir 
jos nuostatais aprėžta bei varžoma, jisai pats — tautos atsto- 

vas tam tikram darbui tautos valdžioje, nes jisai savo galią 
gauna iš tautos per konstituciją, jisai, kaip ir USA prezidentas, 
negali parlamento rūmų paleisti ir įstatymų leidimo atžvilgiu 
vieną tik teturi aprėžtą galią, būtent — galią pareikšti reliaty- 
vinį veto; tiesa, ši veto galia sudaro šiokią tokią išimtį iš prin- 
sankcija — teisė patvirtinti arba atmesti įstatymą, bet, tiktai 
teisė grąžinti rūmams jų priimtąjį įstatymo projektą su pa- 
stabomis — teisė, kurią rūmai, vėl priėmę tam tikromis sąly- 
gomis tą patį projekto tekstą, gali nugalėti. 


Visus šiuos karaliaus galios aprėžimus, kurie yra Pran- 
cūzų 1791 m. konstitucijoje, mes ir čia — Norvegų konstitu- 
cijoje — randame. Norvegų konstitucija visiškai nežino Stor- 
tingo (taip yra vadinamas Norvegų parlamentas) paleidimo 
vyriausybės (karaliaus) aktu. Be to, Norvegų karalius turi 
tiktai veliatyvinio veto Stortingo priimamiems įstatymų projek- 
tams; tiesa, šis veto yra gana stiprus, nes jis sustabdo įstaty- 
mo priėmimą bent 4 metams (iki trečios Stortingo kadencijos 
o Stortingo kadencija — 3 metai, tad einamos kadencijos liku- 
tis, visa antroji kadencija ir trečiosios pradžia), bet, visdėlto 
gali būti nugalėtas, o tada Stortingo priimtasis įstatymo pro- 
jektas įsigali be jokio karaliaus įsikišimo (konstitucijos 77, 78 
ir ypač 79 str.). 


Be to, šis demokratinis respublikoniškas, nuvalytas nuo 
monarchizmo pėdsakų, Norvegų konstitucijos pobūdis reiškiasi 
konstitucijos keitimo nuostatais. ši funkcija yra steigiamoji. 
Karalius joje visiškai nedalyvauja — jisai čia net reliatyvinio 
veto neturi (konstitucijos 112 str.). O kadangi karaliaus, kaip 
konstitucinio valdžios organo, likimas pareina nuo konstituci- 
jos, nes konstitucijos pakeitimas galima ir karaliaus funkcija 
keisti ir jo galia mažinti ir galų gale visiškai jis likviduoti ir 
panaikinti (tačiau Norvegų konstitucijos atžvilgiu pastarasis 
konstitucijos pakeitimas vargu bau būtų teisiškai galimas, nes 
čia jau būtų keičiami konstitucijos principai, o pačių konstitu- 
cijos principų keitimas čia yra draudžiamas, apie ką mes dar 
žemiau paskelbsime) — tai karaliaus konstitucinis likimas 
visiškai pareina nuo -Stortingo, kaip konstitucijos keitimo or- 
gano, ir iš dalies nuo teisinės tautos, renkančios Stortingą ; pats 

karalius jokios teisinės įtakos savo konstituciniam likimui, kaip 
ir išviso konstitucijai, neturi. 

Išviso, kai pradėta ieškoti, kuo iš esmės skiriasi valdovo 
(karaliaus) galia ir funkcija valstybėje nuo respublikos prezi- 
dento galios ir funkcijos, tai pasirodė, kad ryškiausias skirtu- 
mas yra tas, kad valdovo galia visur yra nuolatinė ir neutsakin- 
ga, o prezidento galia yra laikina ir atsakinga, funkcijos atžvil- 
giu — valdovas visur turi įstatymų sankciją ir gali paleisti 
parlamentą arba bent žemesniuosius jo rūmus, o prezidentas 
vietoje sankcijos, kurios jis niekur neturi, dažniausiai turi 
veliatyvinį veto ir, be to, jisai nevisuomet turi parlamento palei- 
dimo galią. Jei mes dabar šitą bendrą saiką taikysime Norve- 
gijos karaliui, tai pastebėsime, kad jo funkcija šiais dviem at- 
žvilgiais sutampa kaiptik su prezidento funkcija ir skiriasi nuo 
valdovų funkcijos. Jisai valdovų tarpe sudaro išimtį. Jisai yra 
vienintėlis man žinomas valdovas, kuris negali paleisti parla- 
mento rūmų (to taip pat, kaip matėme, negalėjo padaryti 
1791 m. Prancūzų karalius), ir jis su Egipto karaliumi yra vie- 
nintėliai valdovai, kurie neturi įstatymų sankcijos ir turi tiktai 
reliatyvinį veto. O kai dėl dviejų pirmų žymių — nuolatinumo 
ir neatsakingumo, tai Norvegų karaliaus galia, kaip paveldėtinė, 
beabejo, yra nuolatinė, vadinasi — yra monarchinė, Bet ar ji 
lygiai taip pat yra neatsakinga? Neatsakingumo principas rei- 
kia suprasti kiek plačiau, negu neteismingumas. Kad karalius 
būtų teismingas, vadinasi, kad prieš jį būtų galima iškelti bylą 
teisme ir pasmerkti jis teismo sprendimu, to ištikrųjų niekur 
neužtinkame; to ir Norvegijoje nėra. Bet neatsakingumo dės- 
nis be neteismingumo apima ir ką kita: būtent tai, kad karaliui 
jokia tvarka negali būti taikomos jokios teisinės sankcijos. Be- 
abejo, konstitucinis karalius, ypač toks, kuris neturi steigiamo- 
sios galios ir neturi jokių suvereno žymių, be tam tikrų teisių 
turi ir viešąsias pareigas; tai yra neabejotina. šios pareigos 
dažnai ir į konstituciją įrašomos ir kaiptik pareigos konstitu- 
cijoje; įrašoma, pavyzdžiui, kad karalius be parlamento suti- 
arba regentų, turi tam tikromis sąlygomis sušaukti parlamentą 
arba paskelbti rinkimus; visa tai yra konstituciniai įsakymai 
ar draudimai, skiriami karaliui ir nustatą jo pareigas. Bet nie- 
kur nenurodoma ir neminima šių įsakymų ir draudimų sank- 

cijos. Būtų nepatogu ir nesuderinama su karališkojo tobulumo 
fikcija ir su jo neatsakingumo dėsniu numatyti karaliaus nusi- 
žengimą savo pareigai; tai nutylima ir sudaroma prezumpcija, 
kad karalius savaime gerbs savo konstitucines pareigas ir savo 
priesaikos žodį, kuriuo jisai pasižada išlaikyti konstituciją. 
Tačiau šitam karaliaus neatsakingumui yra viena labai retai 
konstitucijose užtinkama išimtis, kurios precedentas buvo įra- 
šytas 1791 m. Prancūzų konstitucijoje: ten numatomi atsitiki- 
mai, kada karalius nusižengtų savo konstitucinei pareigai, ir 
pareiškiama, jog tai bus laikoma atsisakymu nuo sosto (vad. 
teisinė abdikacija, arba netekimas sosto ipso jure, kaip konsti- 
tucinio nusižengimo sankcija). Ir štai šitokia teisinė abdikacija, 
priešinga karaliaus neatsakingumo principui, yra vienu atžvil- 
giu numatyta ir Norvegų konstitucijos (konstitucijos 11 str.), 
būtent, kai karalius, be Stortingo leidimo, išvykęs į užsienį, 
gyvena ten daugiau, kaip pusę metų (analoginį nuostatą užtin- 
kame SHS 1921 m. konstitucijos 53 str., kur tai liečia atsitiki- 
mą, kai karalius be Skupčinos sutikimo priima svetimos valsty- 
bės karūną), 

Tačiau kitais atžvilgiais Norvegų konstitucija turi žymių 
ir kompromisinės monarchijos, kurioje tauta ir karalius bendra- 
darbiauja pariteto dėsniais. šitoksai dualizmas, priešingas de- 
mokratinei respublikai ir absoliutinei monarchijai, bet kaiptik 
charakteringas konstitucinei monarchijai, kaip maišytai formai, 
matyti, pavyzdžiui, pačiame karaliaus ir tautos galios apibūdi- 
nime sąryšy su dviem pagrindinėmis valstybės valdžios funkci- 
jomis. „Valdžios forma, — sako konstitucijos 1 str., — yra 
aprėžta ir paveldėtinė monarchija“, o pirmieji konstitucijos B 
skyriaus ir C skyriaus straipsniai (3 ir 49 str.) skamba dualis- 
tiškai šiaip: „Vykdomoji galia priklauso karaliui“ (str. 8) ir 
„Tauta vykdo įstatymų leidžiamąją galią per Stortingą“ (49 str.). 
Vadinasi, Stortingas tebėra tautos organas, o karalius — kažkas 
skirtinga, jam vykdomoji galia priklauso savaime, ne tautos 
atstovavimo vardu. 

Tas pats, bent iš dalies, eina iš Norvegų konstitucijos nu- 
statomojo konstitucinio režimo, kuris reiškiasi Stortingo ir vy- 
riausybės santykiu bei pačios vyriausybės veiksnių — kara- 
¥aus ir ministerių kabineto — santykiavimu. Čia jau pradeda 
reikštis Anglų precedentinės ir iš esmės kompromisinės konsti- 

tucinės teisės įtaka. Bet čia dar jaučiamas režimas nenusisto- 
jęs; iš vienos pusės yra parlamentarizmo žymių, bet tai dar 
parlamentarizmas rudimentinis ir ankstyvus, kuris dar tuo 
laiku (XIX amžiaus pradžioje) ir pačioje Anglijoje nebuvo vi- 
siškai subrendęs ir nugalėjęs kaikurių svarbių prerogatyvinio 
režimo palikimų; iš kitos — yra ryškių dualistinio (prerogaty- 
vinio) režimo pėdsakų, kurie šį parlamentarizmą sulaiko. Be to, 
šį rudimentinį parlamentarizmą veikia ir iškreipia kaikurie 
mūsų jau aptarti pasiskolinimai iš klasikinio reprezentacinės 
demokratinės respublikos režimo, pagrįsto griežtu valdžios funk- 
cijų suskirstymu ; šie pasiskolinimai, paimti iš Prancūzų 1791 m. 
konstitucijos, ir jų tarpe ypatingai karaliaus negalėjimas pa- 
leisti Stortingo, iš pamatų ardo ir iškreipia parlamentarizmą, 
kuris be šios institucijos (be seimo paleidimo) negali logiškai 
funkcionuoti ir, atėmus iš vyriausybės galimumą atsispirti prieš 
parlamentą ir išlaikyti prieš jį savo paritetą, pavergia ją par- 
lamentui ir pastarąjį daro veikliosios vyriausybės (ministerių 
kabineto) likimo sprendėju ir tuo pačiu jos ponu. Tad čia Nor- 
vegijoje tai, kas kitur Europos kontinente buvo prieita parla- 
mentinės respublikos tam tikros evoliucijos keliu, buvo jau iš- 
karto įkurta: vyriausybei atimta lygybė su parlamentu. 

Parlamentarizmo žymių yra Norvegų konstitucijoje ne- 
maža. Čia priklauso griežta tezė, jog ministerių kabinetas (,,Ka- 
raliaus Taryba“) yra atsakingas už visus karaliaus darbus 
(konstitucijos 3 str.) ; jog visi karaliaus aktai, visos jo nusista- 
tymo rezoliucijos, turi būti kontrasignuojami (konstitucijos 31 
str.); jog ministeriai dalyvauja Stortingo posėdžiuose ir dar- 
buose (konstitucijos 74 str.) ; tačiau tai liečia tiktai viešuosius 
Stortingo posėdžius; uždaruose posėdžiuose jie gali dalyvauti 
tiktai Stortingo rūmams leidus); jog Stortingui priklauso mi- 
nisterių ir administracijos veikimo kontrolė (konstitucijos 75 
str., ypatingai pp. f.—k.). 

Ankstyva nesubrendusio parlamentarizmo lytis Nunas 
konstitucijoje reiškiasi tuo, kad čia valdymo reikalų sprendėjas 
dar tebėra karalius, o ministeriai — dar tebėra jo patarėjai. 
Ši tezė Anglų parlamentarizme viešpatavo parlamentarizmui 
beauštant — nuo Vilhelmo III iki Jurgio I laikų (XVIII am- 
žiaus pradžia). Tada dar valdymo reikalų sprendimas arba ka- 
rūnos prerogatyvos reikalų vykdymas priklausė pačiam kara- 

liui; tiktai karalius, prieš spręsdamas, turėjo klausimą aptarti 
savo taryboje, ir tie karaliaus patarėjai, kurie jam patarė jo 
pasirinktąją nuomonę, turėjo pasirašyti (kontrasignuoti) ka- 
raliaus aktą tam, kad atsakytų impeachment'o teismo tvarka 
už suteiktąjį karaliui patarimą ir už tobulos karūnos suklaidi- 
nimą, jei aktas pasirodytų valstybei kenksmingas ar išviso, par- 
lamento rūmų akimis, blogas. Tai buvo tvarka, nustatyta 1701 m. 
Act'o of Settlement; ji dar sprendimo iš karaliaus rankų ne- 
buvo atėmusi, tiktai tebuvo jį aprėžusi sąlyga, kad kas nors 
karaliaus patarėjų būtų pasiryžęs jį kontrasignuoti, šiuo pa- 
reikšdamas jam pritarimą ir pasiimdamas atsakingumą už pa- 
tarimo padarinius. šios tezės pakeitimas įvyko tiktai Jurgio I 
ir Jurgio II karaliavimo metu. šiedu naujieji Hannover'o di- 
nastijos karaliai buvo svetimšaliai Anglijos soste. Jie visai 
nemokėjo anglų kalbos, nesugebėjo susiorientuoti Anglų kon- 
stitucinėje santvarkoje, nelabai ja domėjosi, išviso buvo labiau 
susirūpinę Europos politika ir Hannover'o reikalais bei likimu, 
negu Anglų, ypač vidaus santykiais, ir faktiškai visą karaliaus 
galią Anglijoje buvo perleidę parlamentiniam ministerių kabi- 
netui; jie niekuomet nedalyvavo ministerių kabineto posėdžiuose, 
leido kabinetui pačiam jųjų vardu valdyti ir visa ką spręsti, 
patys tiktai pasirašydavo tai, ką ministeriai jiems paruošdavo. 
Tokiu būdu sprendimo galia faktiškai šiuo precedentu perėjo iš 
karaliaus į kabinetą, kuris virto tikru karūnos prerogatyvos 
vykdytoju ir dabar jau atsakė prieš parlamento rūmus ne už 
patarimą, karaliui, bet už patį valdymo darbą. Šis precedentas, 
kuris perkėlė sprendimo galią iš karaliaus į kabinetą, yra va- 
dinamas vigų teze, nes Jurgio I ir Jurgio II metu valdžioje buvo 
vigų partija, ir todėl vigai šią naują tvarką nustatė ir gynė. 
Tačiau vigų tezė neiškarto nusistojo. Jurgio I ir Jurgio II 
įpėdiniai — Jurgis III, Jurgis IV, Vilhelmas IV mėgino atsta- 
tyti senąją padėtį ir kovojo su vigų teze, norėdami grąžinti ka- 
raliui sprendžiamąją galią. 

ši kova tęsėsi iki karalienės Viktorijos laikų (1888 m.), 
kada vigų tezė galutinai laimėjo ir parlamentarizme nusistojo. 

Tad Norvegų konstitucijos išleidimo metu vigų tezė dar 
buvo ginčytina. Ir Norvegų konstitucijos parlamentarizmas, ma- 
tyti, dar nedrįso vigų tezės padarinių sankcionuoti, Konstitu- 
cija nustato, kad karalius pats pasirinks visą savo Tarybos 

(ministerių kabineto) sąstatą, susidedantį iš pirmininko (prem- 
jero) ir 7 narių; karalius ir ministerijas tarp Tarybos narių 
pats suskirsto (konstitucijos 12 str.). Kiekvienas Tarybos na- 
rys turi atvirai, klausydamas savo sąžinės, pareikšti savo nuo- 
monę, kurią karalius turi išklausyti, tačiau sprendžia visumet 
pats karalius; jeigu kas Tarybos narių pastebėtų, kad karaliaus 
nutarimas yra priešingas konstitucijai ar įstatymams arba 
kenksmingas valstybei, tai jisai turi tai pareikšti ir energingai 
prieš šį nutarimą išsitarti bei savo nuomonę pažymėti Tarybos 
protokole; jei jis to nepadarys — jis bus laikomas pritariąs 
karaliaus nusistatymui ir bus už tai atsakingas, vadinasi — 
žemesnieji parlamento rūmai galės jam už tai iškelti kaltinimą 
(konstitucijos 30 str.). 

Ankstyvą Norvegijos pasiskolinto  parlamentarizmo lytį 
nurodo ir tai, kad Norvegų konstitucija (tas pats 30 str.), nu- 
statydama ministerių atsakingumą už karaliaus aktus ir už 
teikiamus jam patarimus, turi galvoje kaiptik baudžiamą 
individualinį ministerių patarėjų atsakingumą. Kaiptik taip 
pat buvo ir Anglijos parlamentarizmo pradžioje. Anglų act of 
Settlement, kuris sudaro steigiamąjį parlamentarizmo aktą, nu- 
statydamas kontrasignaciją ir karaliaus patarėjų atsakingumą, 
turėjo galvoje tiktai impeachment'o teismą.  Betkurio grynai 
politinio ir solidaraus kabineto narių atsakingumo prieš parla- 
mentą už valdymo ne tiktai teisėtumą, bet ir tikslingumą, — 
Anglų konstitucinė teisė parlamentarizmo pradžioje nežinojo. 
Nežino jos ir Norvegų konstitucija. Tiktai čia, Norvegų konsti- 
tucijoje, šio baudžiamojo teismo tvarka yra kitokia. Anglų 
impeachment'o teismas reiškiasi tuo, kad žem. parlamento rūmai 
(Bendruomenių Rūmai) kaltinimą iškelia, o aukštesnieji (Lor- 
dų Rūmai) bylą sprendžia ir, konstatavę kaltę, kaltininką nu- 
baudžia. Norvegijoje kaltinimą iškelia taip pat žemesnieji rū- 
mai (Odelsting), bet bylą sprendžia ne aukštieji rūmai (Lag- 
sting), bet tam tikras Valstybės Teismas — „Rigsrat“, kurio 
sąstatas sudaromas iš 30 Lagsting'o narių ir devynių Aukš- 
čiausiojo teismo teisėjų (konstitucijos 30, 86 ir 87 str.) 

Saryšy su šiuo baudžiamuoju ministerių atsakingumu 
Norvegų konstitucija numato ir ministerių kabineto (Tarybos) 
darbų protokolą, į kurį įsako taip pat įrašyti tų ministerių nuo- 
mones, kurie pasisakė prieš karaliaus priimtąjį nutarimą (tad, 

tarp kito ko, ir atskiras kabineto narių nuomones). Ištikrųjų 
baudžiamasis atsakingumas yra iš esmės individualinis. 
Negali būti, pavyzdžiui, kalbos apie nubaudimą visų kolektyvo 
narių už nusikaltimą, jo daugumo padarytą. Kaltė gali būti tik 
asmeninė. Todėl baudžiamojo atsakingumo atžvilgiu asmens 
kaltei nustatyti svarbus yra kaiptik protokolas su visomis at- 
skiromis nuomonėmis ir rezervais, kurie leidžia orientuotis kal- 
tės klausimu. 

Tačiau nusistojus atsakingumui politiniam ir solidaria- 
jam, pakeitusiam senąjį baudžiamąjį ir individualinį ministe- 
rių atsakingumą, ši posėdžių protokolų institucija su atski- 
romis nuomonėmis, rezervais ir t, t. ne tiktai yra ne vietoje, 
bet dar kenkia tikrajam parlamentarizmui.  Parlamentarinio 
ministerių kabineto principas yra šis: visi už kiekvieną ir kiek- 
vienas už visus; tai yra kolegija vienlypė, kuri turi elgtis taip, 
lyg tai būtų vienas asmuo; žinoma, tarp ministerių kabineto 
gali būti kaikurių niuansų skirtumų, jų nuomonės iškarto gali 
nesutapti; tačiau, jei kas yra kabineto priimta, jei jau yra 
nusistatyta, tai kiekvienas kabineto narys turi tai ginti ir 
reikšti, kaip savo nuomonę; jei jis to padaryti negali, jei jo 
sąžinė ar įsitikinimai neleidžia jam solidarizuoti, jisai turi iš 
kabineto išeiti; bet kol jis kabinete yra — jis turi būti su juo 
solidarus. Jokie kabineto solidarumo plyšiai, kurie galėjo reikš- 
tis kuriuo nors klausimu prieš nusistačius kabinetui, neturi būti 
fiksuojami ir demonstruojami, nes tai kenkia kabineto kon- 
strukcijai. O Norvegų konstitucija ne tiktai įsako tai užfiksuoti, 
bet dar verčia pristatyti tuos protokolus Stortingui, jam parei- 
kalavus (konstitucijos 75 str. p. f.). 

Beabejo, šiandien konstitucinė Norvegų praktika išplėtė 
politinį ministerių kabineto atsakingumą, kurio konstitucija 
dar nebuvo numačiusi. Bet šių protokolų nuostatai turi šio at- 
sakingumo mechanizmui kenkti, kaip turi kenkti Norvegų 
praktikuojamam parlamentarizmui negalėjimas paleisti Stor- 
tingo, apdraudžiąs Stortingą prieš vyriausybę ir leidžiąs jam 
vienam arbitrališkai ją smerkti ir visiškai nuo jo valios ir nuo- 
taikos pareiti. 

šia prasme ankstyvi parlamentarizmo lytis Norvegijoje 
tam tikrais atžvilgiais, ypač vyriausybės pavergimo atžvilgiu, 
suartina šį parlamentarizmą su vėlyvąja jo lytimi parlamenta- 

rinėse Europos kontinento demokratinėse respublikose, kur 
galų gale pasiekiama to pat vyriausybės pavergimo parla- 
mentui. 

Vienu dar atžvilgiu Norvegų konstitucija karaliaus galią 
susiaurina ir vienu — ją sustiprina. Susiaurina ji ją tuo, kad 
vieną ryškiausių karūnos prerogatyvos elementų — malonės 
arba bausmės dovanojimo galią — suvaržo nuostatu, kategoriš- 
kai reikalaujančiu, kad karalius tą galią vykdytų tiktai mini- 
sterių taryboje, vadinasi, kad kiekvienas malonės aktas būtų 
apsvarstytas kabinete su visomis procedūros formomis — pro- 
tokolu, rezervais, atskiromis nuomonėmis, jei jų būtų. šis pre- 
rogatyvos elementas, laikomas grynai asmeniniu karaliaus aktu, 
čia virsta formalaus visos vyriausybės bendradarbiavimo aktu. 
Praktikoje tai gal didelės reikšmės neturi, bet karaliaus prestižą 
tai užgauna. Ypatingas karaliaus malonės aprėžimas bylose, 
kurios buvo Rigsrato išspręstos Odelstingui kaltinant, sudaro 
paprastą reiškinį, kurį daugelyje konstitucijų sutinkame. Lei- 
dimas teismo nusmerktiesiems priimti arba atmesti karūnos 
malonę, kuris dažniausiai yra jungiamas su amnestija, o ne su 
karaliaus malone, paprastai, konstitucijose nėra minimas; jo 

"paminėjimas konstitucijoje taip pat karaliaus prestižui nepa- 
tarnauja (konstitucijos 20 str.). 

Karaliaus galia sustiprinama tuo, kad prekybos, muitų, 
pramonės (verslo) ir policijos srity karalius gali leisti vad. 
ordonansus (dekretus), laikinai turinčius įstatymų galios iki 
Stortingui susirinkus, šie karaliaus ordonansai negali būti prie- 
šingi konstitucijai ir Stortingo priimtiesiems įstatymams, va- 
dinasi — negali jų keisti. Iš to, kad konstitucija šių ordonansų 
galią pratęsia tiktai iki Stortingui susirinkus, reikia padaryti 
išvadą, kad šie ordonansai gali būti leidžiami tiktai tarp Stor- 
tingo kadencijų arba sesijų (konstitucijos 17 str.). 

Tai žymiai pakelia vyriausybės galią ir ypač yra charak- 
teringa tuo, kad žymiai skiriasi nuo klasikinių XVIII amžiaus 
demokratinio mokslo abiejų srovių — tiek Rousseau, tiek Mon- 
tesguieu — pažiūrų į pavedamą vyriausybei valdymą, kaip į 
grynai „vykdomąją“ funkciją (Rousseau), ir į tai, kad joks įsta- 
tymų leidimo elementas negali būti valdymo bei administraci- 
jos funkcijos organams pavestas (Montesguieu funkcionalinių 
valdžios galių suskirstymo teorija). Tai yra arba moderninės 


— 118 — 


evoliucijos reiškinys Norvegų konstitucijoje, arba kontraban- 
dinis, priešingas anų laikų demokratinėms pažiūroms pasisko- 
linimas iš monarchizmo šaltinių. 

Labai įdomi yra Norvegų Stortingo (parlamento) konstruk- 
cija šioje konstitucijoje. Plačiai žinomas yra ginčas, kurį kelia 
demokratijoje vienerių ar dviejų parlamento rūmų sistema. 
Daugely moderninių demokratinių valstybių, neišskiriant de- 
mokratinių respublikų, priimta dviejų rūmų sistema (vienerių 
rūmų sistema veikia tiktai keturiose Pabaltijo valstybėse — 
Suomijoje, Estijoje, Latvijoje, Lietuvoje; kaikuriose Balkanų 
valstybėse, pav., Graikijoj, Turkijoj; be to, Liuksemburge, Dan- 
cige ir nesuvereninėse valstybėse, kurios įeina į federacijas, 
pav., Šveicarijos kantonuos ir Vokiečių bei Austrijos „žemėse“ 
— „Lander“). 

Kitaip buvo demokratijos pradžioje. Ankstyva demokratinė 
valdžios konstrukcija — tiek tiesioginėje, tiek reprezentacinėje 
demokratijoje, išskyrus federacinę demokratiją, kaip USA, kur 
dviejų rūmų sistema yra sunaudojama dviem — tautos ir sufe- 
deruotų valstybių — atstovybėms sudaryti, — buvo priėmusi 
vienerių rūmų sistemą. Pati luominė ar aristokratinė dviejų 
rūmų sistemos kilmė turėjo ją diskredituoti demokratijos akyse. 
Pagaliau, kaip viena ir vienlypė yra tauta, demokratijos laiko- 
ma suverenine, taip viena ir vienlypė turinti būti tautos atsto- 
vybė įstatymams leisti, Kaip žinome, Didžioji Prancūzų Revo- 
liucija nuo to ir pradėjo demokratinės santvarkos įgyvendinimą, 
pareikalavus, kad Generaliniai Luomai (Etats Gėnėraux), kurie 
posėdžiavo atskirais luominiais rūmais (bajorija, dvasiškija, 
tretysis luomas), sueitų į vieną bendrą Tautos Susirinkimą 
(Assamblėe Nationale), kaip vieningos tautos organas, kuris 
tuo pačiu ir įgijo galios valstybės konstitucijai nustatyti ir įsta- 
tymams leisti. Ir dvi pirmos demokratinės Prancūzų konstituci- 
jos — 1791 ir 1793 m. konstitucijos — buvo numačiusios vie- 
nerių rūmų sistemos parlamentą. Tiesa, dvi vėlyvesnės Didžio- 
sios Revoliucijos konstitucijos, būtent, Revoliucijos III metų 
konstitucija ir Revoliucijos VIII metų konstitucija (pastaroji 
tarnavo ir Napoleono Didžiojo Imperijai) pakeitė vienerių rūmų 
sistemą dviejų rūmų sistema, bet šios dvi konstitucijos buvo 
išleistos prasidėjusios reakcijos metu, kada demokratinių są- 
vokų ir institucijų grynumas mažiau rūpėjo konstitucijos kū- 

rėjams, bet užtai jiems rūpėjo parlamento susilpninimas ir ypa- 
tingai vyriausybės sutvirtinimas; tad šiais sumetimais čia ir 
buvo įvesta dviejų rūmų sistema. 

Bet ypatingai dviejų rūmų sistemą išplėtė ir sutvirtino 
valdžios konstrukcijoje konstitucinė monarchija, kuri ieškojo 
sau pavyzdžių Anglijoje ir turėjo savo ypatingus tikslus, norė- 
dama, jei galima taip išsitarti, ,,„monarchizuoti“ demokratines 
institucijas ir išviso taip įpinti demokratinius padarinius į mo- 
narchinę santvarką, kad jie netektų ofenzyvinės jėgos ir liktų 
nepavojingi monarchijai. Tam ji sunaudojo ir aukštesniųjų 
rūmų instituciją, įvesdama į įstatymų leidžiamąjį parlamentą, 
greta tautos atstovybės rūmų, vadinamų žemesniaisiais, ir ka- 
raliaus skiriamus rūmus. Rodos, galėtų kilti klausimas, kam tai 
buvo reikalinga, jei konstitucinėje monarchijoje visur (išsky- 
rus, kaip matėme, Norvegiją ir Egiptą) karalius palikdavo sau 
parlamento priimtų įstatymų sankciją. Turėdamas sankciją, 
karalius galėjo kiekvieno jam nepageidaujamo įstatymo nepra- 
leisti, jo nepatvirtinęs. Bet tada demokratiniai elementai būtų 
galėję kelti liaudyje pasipiktinimą karaliaus asmeniu, nurody- 
dami savo agitacijoje, kad štai karalius priešinąsis tautos atsto- 
vų geriems sumanymams. Taigi karaliui rūpėjo, kad to nebūtų, 
kad jo naudojimasis sankcija būtų kuomažiausiai pastebiamas 
ir kad nekenktų sosto prestižui ir nepalaikytų prieš jį agitaci- 
jos. Karaliui rūpėjo, kad jam nepageidaujami įstatymų projek- 
tai visiškai neprieitų ligi jo; vadinasi, reikėjo žemiau, pačiame 
parlamente, padaryti užtvara, kuri sulaikytų visus karaliui ne- 
pageidaujamus įstatymų projektus, kad nereikėtų pačiam ka- 
raliui jo atmesti, šia užtvara ir turėjo būti aukštesnieji rūmai, 
susidedą iš karaliaus skiriamų asmenų. 

Demokratijai tai, žinoma, patikti negalėjo. Tiek senoji 
luominė ir aristokratinė, tiek naujoji monarchinė aukštesniųjų 
rūmų kilmė buvo priešinga demokratijos siekimams ir jos prin- 
cipui. Tačiau, iš kitos pusės, buvo pastebėta ir įvertinta prak- 
tiškoji dviejų rūmų sistemos reikšmė. Įsitikinta, kad dviejų 
rūmų sistema savaime yra įstatymų leidimo darbui naudinga, 
nes įstatymai yra priimami geriau apgalvoti, taip sankant — 
subrendę. Tiesa, įstatymų išleidžiama mažiau, bet jie rimtesni 
ir, be to, geriau tinka gyvenimui; vienerių rūmų priimami įsta- 
tymai yra griežtesni, bet gyvenimas mėgstąs kompromisus, o 

perdidelis socialinis griežtumas kenkiąs įvairiems reikalams. 
Tad dviejų rūmų parlamento leidžiami įstatymai esą artimesni 
gyvenimui, pastovesni ir tvirtesni, negu vienerių rūmų parla- 
mento įstatymai, kurie tenką taisyti, nuolat keisti, refor- 
muoti. 

Dėliai šitų konkrečių praktinių dviejų rūmų sistemos pa- 
tarnavimų, dviejų rūmų sistema nusistojo net daugely demo- 
kratinių valstybių. Bet aukštesniųjų rūmų konstrukcijos klau- 
simas taip ir liko galutinai neišspręstas demokratijoje. 


žinoma, demokratija atmeta luominę arba monarchinę 
aukštesniųjų parlamento rūmų struktūrą. Daugelyje valstybių 
ji jau seniai yra pakeista, o kur dar išliko, ten yra keičiama. 
Bet kaip sudaryti vienos tautos tai pačiai funkcijai dvejopa 
atstovybė, nelaužant demokratinių principų ir nepakeičiant jų 
„Sociokratiniais“? Aš čia nekalbu apie moderninę evoliuciją, 
kuri aukštesniųjų rūmų instituciją sunaudoja kaip tik sociokra- 
tiniams principams arba profesinės atstovybės reformai; tai 
jau išeina iš demokratijos ribų. Bet kaip tai padaryti demokra- 
tijos ribose? 

Moderninis demokratinės doktrinos šulas prof. Esmein 
(mirė 1914 m.) nurodo penkis aukštesniųjų parlamento rūmų 
konstrukcijos metodus, neprieštaraujančius demokratiniam 
principui; tai būtų: a) kitokis (būtent — mažesnis) atstovų 
skaičius aukštesniuosiuose rūmuose, negu žemesniuosiuose, pa- 
liekant kitais atžvilgiais vienodą abiejų rūmų struktūrą; 
b) ilgesnis aukštesniųjų rūmų narių mandatų laikas; c) stam- 
besnės rinkimų apygardos, renkant aukštesniuosius rūmus; 
d) aukštesniųjų rūmų rinkikams ir renkamiems nariams aukš- 
tesnis amžiaus cenzas; e) netiesioginiai — dviejų ar kelių 
laipsnių — rinkimai, renkant aukštesniuosius rūmus, Ištikrųjų 
daugely demokratinių valstybių kaiptik čia Esmein'o nurodyti 
metodai ir kombinuojasi aukštesniųjų parlamento rūmų kon- 
strukcijoje. 


Ir štai Norvegijoje šiuo atžvilgiu rado labai paprastą ir 
kartu gryniausiai demokratinį dviejų rūmų konstrukcijos būdą, 
kurio mokslininkai ir nepastebėjo. Jis ne tiktai doktrinos nėra 
cituojamas, bet ir neturi savy jokio spekuliatyvinio dirbtinumo, 
kurių turi net ir paties Esmein'o pasiūlymai, 

Būtent, Norvegija praktikuoja dviejų rūmų sistemą. Visas 
parlamentas, apimąs abiejus rūmus, vadinamas Stortingu, ku- 
rio žemesnieji rūmai vadinami Odelsting ir aukštesnieji — va- 
dinami Lagting. Tačiau nėra jokių skirtingų ir atskirų Odel- 
stingo ir Lagtingo rinkimų. Piliečių rinkikų (teisinės tautos) 
atžvilgiu tebėra vieningas Stortingas, ir jis vienas, kaip vien- 
lypė tautos atstovybė, yra vienais rinkimais, vienu balsavimų 
išrenkamas. Išviso Stortingą sudaro 150 atstovų, tame skai- 
čiuje 100 atstovų išrenkama sodžiaus apygardų ir 50 — miestų 
apygardų (konstitucijos 57 ir 58 str.) ; Stortingas išrenkamas 
(kadencija) 3 metams (71 str.). Kai jau Stortingas yra tautos 
išrinktas, jisai pats pirmame savo posėdyje iš savo tarpo iš- 
renka ij, dalį, kuri ir sudaro visai kadencijai aukštesniuosius 
rūmus — Lagtingą. Likę atstovai (3/4 visos atstovybės dalys) — 
sudaro Odelstingą (konstitucijos 73 str.). Tokiu būdu Norve- 
gijoje dviejų parlamento rūmų sistema nėra pagrįsta dviem 
tautos atstovybėmis. Tautos atstovybė yra viena ir vieninga: 
tai Stortingas. Dvieji šios atstovybės rūmai — tai tiktai jos 
darbo santvarkos elementas, tiktai funkeionalinis metodas. 

Šiuo Norvegijoje jungiama praktiškų dviejų rūmų sistemos 
patarnavimų nauda su demokratiniu vieningos tautos atstovy- 
bės principu. Tai labai įdomi ir charakteringa Norvegų konsti- 
tucijos sistema, vienintelė iš man žinomų. 

Bet ir parlamento darbo santvarkoje dviejų rūmų sistemos 
dėsnis kombinuojamas Norvegijoje su vienerių rūmų sistemos 
dėsniu. Būtent, nors rūmai (Odelsting ir Lagting) šiaip posė- 
džiauja skyrium, bet jeigu įstatymo projektas, dėl kurio redak- 
cijos tarp rūmų pasireiškė nuomonių skirtumas, du sykiu grįš 
iš vienų rūmų į kitus ir nebus pasiekta susitarimo, tai tada su- 
sirenka ne rūmai, bet Stortingas, kaip vienlypis vienerių rūmų 
seimas, ir sprendžia visų savo balsų dviem trečdaliais (konsti- 
tucijos 76 str.). 

Tarp kitų įdomių Norvegų konstitucijos nuostatų pažymė- 
tinas yra tas, kuris teisės klausimais leidžia Stortingui atsi- 
klausti Aukščiausiojo Teismo nuomonės (konstitucijos 83 str.). 
šis nuostatas, tarp kito ko, gali būti sunaudotas ir įstatymų 
konstitucingumui laiduoti (užtikrinti). 

Norvegų konstitucija yra viena tų, kurios autoriai, kaip 
tai atsitikdavo demokratijos jaunatvės metu, tikėjo žmogaus 

proto darbų tobulumu ir manė, kad sociališkai teisinių institu- 
cijų tarpe vienos esančios absoliutiškai blogos, kitos — absoliu- 
tiškai geros, galinčios laiduoti visuotinę žmonių laimę, neatsižvel- 
giant į vietos ir laiko sąlygas bei į socialinio kolektyvo išlavini- 
mą, jo reikalus, būdą ir nuotaiką. Ypatingai buvo pasitikėta de- 
mokratija ir jos principais bei padariniais; į tai buvo žiūrima, 
kaip į kažkokios apreikštos tiesos spindulį, kuris staiga suži- 
bėjo žmogaus sąmonėje ir parodė jam tikrąjį kelią į laimę. 
Toks ypatingas demokratinis tikėjimas, kurį dar kartais ir da- 
bar užtikti galima, buvo ypatingai išsiplėtęs ir stiprus demokra- 
tijos pradžioje, XVIII-me ir XIX-jo amžiaus pradžioje, kada 
dar demokratinė santvarka nebuvo išbandyta ir ruošėsi savo 
didžiajam karui su monarchizmu. Toks buvo tikybinis jauno- 
sios demokratijos ūpas Amerikoje, priimant USA konstituciją, 
toks jisai buvo ir Prancūzijoje Didžiosios Revoliucijos pradžio- 
je, bent 1789 — 1798 m. Savo socialinei kovai ir laimėjimui jau- 
noji buržuazija buvo reikalinga idealistinės nuotaikos ir tikėji- 
mo. Į savo Kuriamas konstitucijas revoliucinė buržuazija žiū- 
rėjo, kaip į gamtos proto reiškinį, į absoliuto ekspozitūrą, į 
naują geros naujienos evangeliją, žadančią žmonėms ir tau- 
toms naują laimės gadynę. Ją griauti, prieš ją kovoti galį tiktai 
neišmanėliai arba pikti žmonių priešai. Kiekviena tų laikų 
grupė, ėmusi kurti konstituciją, buvo įsitikinusi, kad ji tikrai 
valdanti žmonių laimės paslaptį ir kad jos konstitucinis kūri- 
nys esąs skiriamas amžiams, 

Toksai racionalistinis tikėjimas principais ir institucijomis 
išviso atsirado didžiųjų istorinių krizių, revoliucijų ir socialinių 
formų persilaužimo metu, kada senos civilizacinės brangenybės 
ir seni dievai griaunami, šalinami bei žudomi, o naujos išaugu- 
sios socialinės jėgos pirmą sykį neša į pasaulį ir parodo viešu- 
moje savo naujai užaugintas civilizacines tezes, dar neturinčias 
nė tradicijų, nė išlaikytų praktikos kvotimų. 

Ypatingai stiprus revoliucijos tėvynėje Prancūzijoje ir 
išviso Europoje buvo tikėjimas kaiptik „1789 metų principais“ 
ir juos dėstančia 1791 m. konstitucija. Ir ikišiol kaikuriuose 
Prancūzų visuomenės sluoksniuose „didieji 1789 m. principai“ 
sudaro sui generis tikybinį tabu, kurį šių sluoksnių kritika ne- 
drįsta liesti, o moderninės kalbos apie „demokratijos krizį“ yra 
šių sluoksnių laikomos burnojimu. 

Norvegų konstitucija, kaip jau esame sakę, yra tiesioginėje 
Prancūzų 1791 m. konstitucijos įtakoje. Ji taip pat stengiasi 
išlaikyti „didžiuosius 1789 m. principus“. Ir, matyti, jos kūrė- 
jai, tikri savo gadynės vaikai, buvo užsikrėtę tuo pačiu demo- 
kratiniu tikėjimu, kuris tuo laiku ir kitur tenka konstatuoti. 
O iš dalies jiems rūpėjo ir kas kita: apsisaugoti nuo Švedų, 
kaip tiktai besiruošiančių aneksuosi Norvegiją, ir prieš pas- 
tatyti jiems tokią tautinę šalies konstituciją, kurios jie nega- 
lėtų teisiškai pakeisti sava arba visiškai kitokia. Šio savo de- 
mokratinio tikėjimo ir šių rūpesčių išvadoje jie ir suformula- 
vo konstitucijai keisti nuostatą, kuriuo jie nustatė tam tikrą 
konstitucijai keisti tvarką ir kartu griežtai uždraudė keisti 
šios konstitucijos principus (konstitucijos 112 str.). Vadinasi, 
keisti leidžiama tiktai atskiri neesminiai nuostatai, tiktai ne- 
principinės smulkmenos, šiaip gi — konstitucinių principų sri- 
ty — Norvegų konstitucija yra absoliutiškai nelanksti (stangri). 

Visiškas konstitucijos nelankstumas, negalimumas ją pa- 
keisti, teisingai yra laikomas nesąmone; tai yra nesąmonė to- 
dėl, kad jokia žmonių karta neturi ir negali turėti absoliutinės 
galios suvereniškai valdyti visas būsimas kartas, nustatydama 
jiems draudimus kaip nors kitaip tvarkytis, negu tai esamajai 
kartai patinka; bet nesąmonė ir todėl, kad teisinė konstitucija 
visuomet yra šalies socialinių jėgų santykiavimo padarinys, ir, 
pasikeitus šiam santykiavimui — ji turės būti pakeista: jokie 
draudimai, jokie nuostatai to pakeitimo nesulaikys — jie dau- 
giausia pasieks to, kad, nesant teisinių kelių jai pakeisti, ji bus 
pakeista „kontrabandiniu“ keliu — perversmu arba revoliuci- 
ja. Ir jei, esant Norvegų konstitucijoje šiam draudimui, ji iš- 
tikrųjų išlaikė savo „principus“ daugiau kaip 100 metų, tai, 
beabejo, ne todėl, kad yra uždrausta keisti, bet todėl. kad 
demokratiniai jos principai kaiptik atitinka socialinių jėgų san- 
tykiavimą Norvegijoje ir nėra reikalingi pakeitimo. 

Viešųjų subjektyvinių teisių skyrius Norvegų konstituci- 
joje yra gana siauras ir pasenęs. šiuo atžvilgiu konstitucija se- 
ka labiau Anglų, negu Prancūzų Amerikonų pavyzdžiu ir su- 
tvarko ypač asmens (kūno, judesių, buto, turtų) neliečiamumą, 
užtai beveik nemini asmens laisvės, vad. psichinės autonomijos 
(išimtis — spaudos laisvė ir žodžio arba nuomonių reiškimo 
laisvė) ir socialinio veikimo srity (susirinkimų, draugijų ir są- 

jungų). Užtai moderninis yra turto konfiskacijos uždraudimas 
(konstitucijos 104 str.). 

Paskutinė šios Norvegų konstitucijos ypatybė, kurią norė- 
čiau nurodyti, liečia santykį valstybės su bažnyčia, arba ti- 
kybinio socialinio veiksnio teisinę padėtį valstybėje. šiuo atžvil- 
giu Norvegų konstitucija yra labai atsilikusi nuo moderninių 
šio santykio tvarkymo metodų. Ji ne tiktai neskelbia tikėjimo 
laisvės principo ir neatskiria tikybinių korporacijų — bažny- 
čių — nuo valstybės, pavesdama joms arba paprastą laisvų 
draugijų (sąjungų) teisinę padėtį (draugijų ir sąjungų steigi- 
mo laisvės ji taip pat nemini) arba privilegijuotą viešosios tei- 
sės korporacijų padėtį, — bet iš vienos pusės vieną bažnyčią 
— būtent evangelikų liuteronų bažnyčią (tikybą) — paskelbia 
valstybine tikyba ir įpina ją į valstybinę funkciją ir jos mecha- 
nizmą, kaip jųjų elementą, o iš kitos — apie betkurias kitas 
bažnyčias arba tikybas nieko nesako, lyg; kad jų nebūtų buvę 
(išimtis — jėzuitų atžvilgiu; konstitucijos 2 str. sako, kad jė- 
zuitai Norvegijoje nėra toleruojami; iš šio galima tiktai pada- 
ryti netiesioginę išvadą, jog kitos, evangelikų liuteronų, ti- 
kybos bei jų institucijos Norvegijoje bus toleruojamos; tačiau 
„toleravimas“ sudaro labai netobulą padėtį, daug žemesnę ir 
labiau priklausomą, negu teisinė laisvė). 

Už tai evangelikų liuteronų tikyba, kuriai suteikiama ofi- 
cialinis pačios valstybės tikybos privilegija, naudojasi ištikrųjų 
nepaprasta padėtimi. Pavyzdžiui, šios tikybos žmonėms valsty- 
bės konstitucija uždeda pareigą auklėti šioje tikyboje savo vai- 
kus (konstitucijos 2 str.). Ar Norvegų įstatymai apdraudžia 
šią konstitucinę pareigą kuriomis nors sankcijomis — mes to 
iš konstitucijos nežinome, bet pats tokios pareigos principo 
užfiksavimas konstitucijoje yra aiškiai priešingas moderniniam 
tikybinės laisvės principui. 

Aukščiausiojo valstybės magistsrato, demokratinio Norve- 
gų karaliaus atžvilgiu tikybinės laisvės principas yra griežtai 
ir kategoriškai griaunamas: karaliui ne tiktai uždedama pa- 
reiga palaikyti ir globoti evangelikų liuteronų tikybą, bet tie- 
siog imperatyviškai įsakoma dalyvauti šioje bažnyčioje, išpa- 
žinti jos tikybą (konstitucijos 4 str.). Karalius yra ipso jure 
(savaime) ir bažnyčios valdovas: jisai pats tvarko visa, kas 
liečia kultą ir ritualą (tikybines apeigas), taip pat visus ti- 

evea 


kybinius susirinkimus ir draugijas, pagaliau jisai prižiūri, kad 
dvasiškiai laikytųsi jiems skiriamų taisyklių (konstitucijos 16 
str.); visa tai liečia, žinoma, tiktai valstybinę evangelikų liu- 
teronų tikybą. Karalius, galėdamas šalinti įvairius aukštus val- 
dininkus, jų skaičiuje gali šalinti ir vyskupus (konstitucijos 
22 str.). i 

Ministerių kabinete (Taryboje) absoliutinis ministerių 
daugumas turi būti valstybinės evangelikų liuteronų tikybos 
(konstitucijos 12 str.) ir tie ministeriai, kurie nėra evangelikų 
liuteronų tikybos, negali dalyvauti kabineto posėdžiuose, kai 
jo yra svarstomi ir sprendžiami valstybinės tikybos klausimai 
(konstitucijos 27 str.). 


V. 


Turkų Respublikos pagrindinės santvarkos 
1924.1V.20. (1342 m. Ramazano 16 d.) įstatymas. 


Šioje įžangoje mes nežiūrėsime smulkiai visų karų, kuriuos 
vedė Turkai, ir visos jų veržimosi į Europą ir vėliau jų regre- 
so istorijos.  Sugriovę Graikų Bizantijos Imperiją, įsigalėję 
Konstantinopoly, susilieję su arabais į vieną galingą mahome- 
tonų jūrą, kurios pačiame tikybiniame principe glūdėjo šven- 
tasis propagandos karas su netikinčiaisias „giaurais“, kitaip 
sakant — su visais kitaip tikinčiais, laikomais „šunimis“ ir Die- 
vo pasmerktaisiais, karingi, drąsūs, fanatiškai nusiteikę Azijos 
gilumos sūnūs — turkai, atsidūrę ant paties svetimos didžio- 
sios rasės, svetimos didžiosios civilizacijos ir svetimos didžio- 
sios tikybos slenksčio, — Europos vartuose puolė krikščioniš- 
kąjį Europos pasaulį, pavergdami XV-— XVII amžiuose vieną 
tautą po kitos, užgrobdami visą plačią Balkanų teritoriją iki 
Vengrijos ir už Dunojaus Juodosios jūros pakrančiais, grasin- 
dami Rusijai, Ukrainai, Lenkijai, Austrijai, Venecijai. 

Kaip anksčiau arabai Ispanijoje, taip vėliau turkai Bal- 
kanuose sudarė iš esmės svetimą, priešingą Europos kultūrai 
gaivalą, su kuriuo ilgą laiką tegalėjo būti tiktai kovos san- 
tykiai. 

Nuo XVIII amžiaus, kai ėmė žymiau reikštis prasidėjusi 
kultūrinė turkų su Europa asimiliacija, kad ir ikišiol toli gra- 
žu dar nebaigta, — Turkų galia ėmė smukti. Prasidėjo jos re- 
greso, jos atoslūgio Europoje gadynė. šis reiškinys trūko visą 
XIX-jį ir XX-jo amžiaus pradžią. Po kiekvieno karo — o tų 
karų, nuo XVIII ir XIX amžiaus, ypač su Rusais, Turkai vedė 
daugybę — Turkų Imperijos šiaurės arba šiaurės rytų pakraš- 
čiuose, — Balkanų šiaurėje, už Dunojaus, prie Dniestro upės, 
Juodosios jūros pakranty, Kaukaze ar Užkaukazy, — kuri nors 
provincija atkrisdavo nuo valstybinio Turkų junginio, kuri 
nors tauta atsipalaiduodavo nuo Turkų jungo visiškai arba iš- 
dalies. Iš senosios Turkų Imperijos sudėties išeidavo viena že- 
mė po kitos, kaip salos iš bangų jūros atoslūgio metu. Vienos 

tų provincijų ir žemių, susiduriančios netarpiškai su stambių- 
jų Turkijos kaimynų — Austrijos (bei Vengrijos) ir Rusijos 
— teritorijomis, buvo tiesiog įjungiamos į šias kaimynines 
valstybes, kitos — giliau Balkanuose — virsdavo autonominė- 
mis ir pagaliau visiškai nepriklausomomis valstybėmis. šitaip 
per XIX amžių išaugo Balkanuose tarp Austrovengrijos ir Ru- 
sijos iš vienos pusės ir regresuojančios Turkijos iš kitos — eilė 
šių tautinių krikščioniškų europiečių rasės valstybių: Graikija, 
Rumunija, Serbija, Černohora, Bulgarija. Apie gresiantį iš 
Turkų Europai pavojų nebebuvo kalbos. šis baisus pavojus, 
kuris seniau vertė Europos tautas drebėti, dabar buvo paša- 
lintas. 

Europos diplomatų kalboje Turkija XIX amžiuje gavo 
„ligonio“ vardą, nes kaip turtingo, ypač bevaikio, ligonio pata- 
lą apstoja giminaičių krūva, laukiančių jo mirties, norėdami 
pagrobti jo turtus ir pasidalinti jo palikimu, o tuo tarpu, jam 
dar gyvam esant, jau kiekvienas jųjų, pasitaikius progai, šį tą 
iš jo daiktų pagrobia, nusineša ir skubina grįžti vėl naujos 
progos arba mirties laukti, — lygiai taip pat į Turkų tebeval- 
domus jų senosios imperijos, ypač Europos teritorijos likučius 
su Konstantinopoliu, o išdalies ir į jų Afrikos bei Azijos že- 
mes buvo visos eilės tiek kaimyninių, tiek tolimesnių, mažų 
ir didelių valstybių žiūrima, kaip į būsimąjį grobį, kuriam ten- 
ka išanksto ruošti pretenzijos ir teisės titulai, o tuo tarpu 
naudotis kiekvieno karo, krizio arba betkurios katastrofos ir 
nelaimės proga, kad galima būtų šis tas jau išanksto tvirtai į 
savo rankas suimti ir avansu realizuoti. Turkija dar tebegulė- 
jo ligos patale gyva, kai jau jos kaimynai draskė ją iš visų 
šonų ir grobė tai, ko ji jau išlaikyti negalėjo. Tiktai savitar- 
pinis valstybių pavydas, tiktai baimė pergreitai išaikvoti pali- 
kimo aruodus nepaliekant nieko sau rezervu sulaikydavo vals- 
tybes nuo skubaus „ligonio“ turtų atsargos likvidavimo. Bū- 
davo jau net ir tokių momentų, kada ligoniui jau buvo galima 
suduoti paskutinis mirties smūgis arba kada jis jau nuo gauto 
smūgio buvo bepradedąs merdėti, bent savo Europos valstybin- 
gumo atžvilgiu, bet, visdėlto jam dirbtinai buvo pratęsiama gy- 
vybė Europos teritorijoje tam, kad būtų sulaikyta ir pratęsta 
jo palikimo likvidacija, kad jo turtai liktų atsargoje dar tuo 
tarpu neišdalinti, 

Turkų jėgos ir ofenzyvinės nuotaikos silpnėjimą lydėjo 
jų kultūrinės asimiliacijos, jų „„europėjimo“ pažanga. Beabejo, 
jei ypač mes žiūrėsime Turkų liaudies mases, šis jų europėji- 
mo procesas ir ikišiol nėra pabaigtas. Visdėlto bent kultūrinės 
turkų tautos viršūnės ir net vidutiniai jų visuomenės klodai 
jau yra ryškiai sueuropinti ir labai toli nužengę nuo tos fa- 
natiškos tikybinės nuotaikos, kuri seniau varu varė turkus 
pulti Europą. 

Turkų valstybinis principas buvo pagrįstas panislamizmo 
idėja. Turkų valstybė — Ottomanų imperija — buvo despotiš- 
kai valdoma Osmanų dinastijos valdovo — sultono, kuris drau- 
ge buvo visų tikinčiųjų Mahometo sekėjų (mahometonų ar mu- 
zulmonų) vadas ir galva — kalifas. Kalifatas, tikybinė viso ma- 
hometonų pasaulio — islamo — vadovybė, buvo jungiamas 
su teritorine valstybės valdžia, šis tikybinis teokratinis valsty- 
bės valdžios pobūdis, paslėptas sultono asmeny, iš vienos pusės 
išplėsdavo valdžios absoliutizmą šaly, iš kitos — suteikdavo 
valstybei kažkokio ne vietos teritorinio, bet pasaulinio viso is- 
lamo tėvynės pobūdžio, panašiai į tai, kaip šiandien komunis- 
tų valdomoji Sovietinių Socialistinių Respublikų Sąjunga yra ne 
tiktai teritorinė vietos valstybė, bet pasaulinė komunistinio pro- 
letariato tėvynė, jų bendras organizacinis branduolys kovai su 
pasauliniu kapitalizmu ir buržuazija. šis panislamistinis Tur- 
kijos pobūdis, reiškiamas kalifato institucijos, įkūnytos Turkų 
valstybės valdžios viršūnėj, jos valdove, nepaprastu būdu veikė 
valstybės galią ir didino jos ekspansijos energiją. 

Islamo pasaulis, kurio organizuotą branduolį sudarė Otto- 
manų imperija (Turkija), apimdavo visą šiaurės Afriką nuo 
Egipto iki Maroko su giliais įdubimais į patį Afrikos centrą, 
o Azijoje ir išdalies Europoje — Arabiją, žymius Persų, Kau- 
kazo, Vidurinės Azijos ir Indijos plotus bei Krymo ir Rusų 
Europos pietų rytų sritis. Šių šalių jėgos stiprino Ottomanų 
imperiją ir teikdavo jai savo energijos baisiai ir žiauriai jos 
kovai su Europos krikščionių pasauliu. 

Panislamizmas kaip idėja ir kaip valstybinis Turkijos prin- 
cipas viešpatavo iki XX amžiaus, bet jo veikimo energija nuo- 
lat ėjo mažyn, todėl jo vieton į valstybinę santvarką ėmė skverb- 
tis kitokios naujos idėjos, keičiančios šios valstybės pobūdį ir 
jos socialinius tikslus. Ne tiktai pačioje Turkų valstybėje, bet 

ir plačiame islamo pasauly už jos ribų — panislamizmo ir jo 
politinės ekspozitūros — kalifato — idėja ir vaidmuo nusigy- 
veno ir smuko. Tiesa, į kalifo Seliamlikus Konstantinopoly vi- 
suomet atvykdavo svečių iš tolimiausių muzulmonų šalių. Kla- 
jokliai kirgizai, Bucharos pirkliai, balti beduinai iš Arabijos ir 
Afrikos dykumų, egiptiečiai ir indai  suvažiuodavo pamatyti 
kalifo ir morališkai atsigauti jo laiminimais. Tačiau tai buvo 
tiktai siipni atgarsiai to fanatiško entuziazmo, kuris seniau die- 
vino visus kalifo žodžius ir teikdavo jo asmeniui begalinę tų 
visų kraštų sielų jėgą. Liko dekoracija, liko šiokie tokie tradi- 
cijos reiškiniai, senų įpročių formulės ir automatiniai judesiai, 
bet tai jau nebuvo senoji gyva panislamo dvasia. Kiek iš idėja 
jau yra mūsų laikais nusmukusi — mes tai matome iš XX am- 
žiaus Didžiojo karo faktų. „Didžiojo karo metu argi šeikul-Is- 
lam ir kalifas neskelbė švento karo manifestų („fetva“), kvies- 
dami visas muzulmonų tautas skelbti karą netikintiems? O ta- 
čiau šis šaukimas nerado jokio atgarsio. Muzulmonai, Turkų 
priešų valdiniai, niekur nesukilo, Atvirkščiai — Indijos ir Af- 
rikos mMuzulmonai sudarė kaiptik geriausią dalį kariuomenės, 
kovojusios prieš Turkus Bagdado srity ir Dardanėliuose“, sako 
Gad Franco knygoje „Développements Constitutionnels en Tur- 
quie“ (Paris, Rousseau et C-ie, Editeurs, 1925 m., 106—107 
pusi. ). 

„Naujoji dvasia“, naujasis principas Turkų valstybingumo, 
kuris ėmė keisti senąjį galingą panislamizmo principą ir kurio 
reiškimasis sutampa su Turkų valstybinės ekspansijos sustab- 
dymu ir pradėjusiu reikštis jos regresu, — jau aiškiai pasirodė 
XIX amžiuje, bet pirmieji jos daigai priimta matyti XVIII 
amžiaus pabaigoje Sultono Selimo III ir jo įpėdinio Sultono 
Mahmudo laiku. 


Sultonas Selimas III, kuris yra laikomas pirmuoju Tur- 
kijos reformatorium, viešpatavo kaiptik tuo metu, kai Prancū- 
zijoje prasidėjo ir vyko Didžioji Revoliucija. Tačiau jo „re- 
formos“ ir išviso jo idėjos ir valdymo būdas nieko bendra ne- 
turėjo su tuo dideliu judėjimu, kurį vykdė Prancūzų Revoliu- 
cija. Ištikrųjų Selimas III jokių reformų ir neįvykdė ir netu- 
rėjo jokio reformų plano, jokios jų programos. Visas jo, kaip 
reformatoriaus, darbas apsireiškė tiktai šiokiu tokiu valdymo 
būdo pakeitimu, tačiau ir tai jau Turkijoje buvo nepaprasta 

naujiena. Būtent, jis galvojo apie kariuomenės pertvarkymą, 
apie kaikurias pataisas administracijoje, kad pašalintų vidaus 
netvarką ir modernizuotų kariuomenę, Turkijai pralaimėjus ke- 
lius karus. šiems reikalams aptarti jisai drįso sušaukti Tarybą, 
į kurią buvo pakviesti pasižymėję valstybės vyrai, veikėjai iš 
aukštųjų valdininkų tarpo. ši Taryba nė savo sudėtim, nė savo 
galia (tai buvo tiktai patariamasis ir šiam sykiui organas, ne- 
turįs nieko bendra su demokratiniu parlamentu) nebuvo panaši 
į demokratinius atstovavimo organus; tačiau ir tokia Taryba 
galingų janyčarų (ypatingos Turkų kariuomenės dalys, fana- 
tiškos ir tamsios, faktinai pasisavinusios didelę politinę galią 
valstybėje ir priešingos betkuriai pažangai ir reformai) bei 
tradicinės tvarkos šalininkų akyse buvo smerktina ir įtartina, 
kaip naujiena, priešinga tradicijai ir senoms despotiško valdy- 
mo formoms, 

Be to, Selimas III kvietė visus „geros valios“ žmones siū- 
lyti administracinių reformų ir pataisų ir siųsti jam memoran- 
dumus su atitinkamais nurodymais ir sumanymais. šių memo- 
randumų pasipylė labai daug. Jų rinkiniai sudaro didelius to- 
mus, tačiau nė vienas jųjų nesiūlo demokratinės tvarkos ir ne- 
kalba apie tautos teises. Buvo siūloma įsteigti įvairias nuolati- 
nes tarybas, sutvarkyti įsakymais ir reglamentais mokesčių 
sistemą ir jų ėmimo tvarką, versti karo veikalus iš svetimų kal- 
bų į turkų kalbą. Pamatinė konstitucinė reforma liko 
nepaliesta. Visus šiuos siūlymus ir tarybos sušaukimą 
galingi janyčarai, kurių Selimas atvirai nedrįso paliesti ar re- 
formuoti, laikė giaurų (krikščionių ir išviso „netikinčių“, vadi- 
nasi — nemahometonų) intrigomis. 

Ištikrųjų, iš visų šių debesų teiškrito labai menkas „refor- 
mų“ lietus. Griežtesnės priemonės prieš uždraustąjį alkoholio 
vartojimą, griežti įsakymai provincijų valdininkams sutvarkyti 
valdymą, ir štai visa. 

Selimas III mirė nužudytas. Jo įpėdinis buvo sultonas 
Mahmudas, kuris pagarsėjo kariuomenės reformatorium. Ši re- 
forma reiškėsi janyčarų panaikinimu, Tai buvo, beabejo, žygis 
sveikas ir drąsus, kuris paliuosavo valstybę nuo vienos tam- 
siausių jėgų viešpatavimo. šia prasme tai buvo žingsnis pir- 
myn — į pažangą, nes janyčarai priešinosi kiekvienai pažan- 
gai, kiekvienai reformai, kiekvienai naujai idėjai. Tačiau kartu 

tai buvo absoliutinės sultono valdžios sustiprėjimas, nes jany- 
čarai, virtę sui generis politine partija, slėgė paties valdovo ga- 
lią ir pasisavino sprendžiančią įtaką valstybės reikalams, o kar- 
tais net disponavo sostą, versdami valdovą būti jų reikalavimų 
įrankiu. 

Visa tai, kas buvo padaryta arba žadėta padaryti sultonų 
Selimo III ir Mahmudo laikais, nors ir kvepėjo modernine eu- 
ropine dvasia, visdėlto neturėjo jokio idėjinio ryšio su Didžią- 
ja Prancūzų Revoliucija ir jos reiškiamu liberaliniu bei demo- 
kratiniu judėjimu, kuris pradėjo vadovauti Europos socialinei 
ir teisinei evoliucijai. Visdėlto, jei nebūtų buvę to paruošiamojo 
darbo, ypač jeigu janyčarai nebūtų buvę panaikinti, tai Tur- 
kijoje nebūtų buvę galima pradėti jokios liberalinės reformos. 
O liberalinių reformų gadynė prasidėjo Turkijoje sultono Mah- 
mudo įpėdinio sultono Abdul-Medžid'o viešpatavimo metu. 

Yra ne visai ikišiol patikrintų davinių, kad jau sultonas 
Mahmudas savo viešpatavimo pabaigoje buvęs sumanęs su- 
teikti Turkijai moderninę konstituciją; jo artimi žmonės įtiki- 
nėję jį tai padaryti, ir jau konstitucijos tekstas buvęs paruoš- 
tas, tiktai senojo sultono mirtis sulaikiusi šią reformą. 

Liberalinių reformų gadynė XIX amžiuje priimta Turki- 
joje vadinti žodžiu tanzimat (šis žodis reiškia „tvarkymas“, 
„reforma“). Tanzimato visetas susideda iš eilės sultono įsaky- 
mų ir reskriptų (firmanų, arba hatti), kurių tarpe ypatingai 
svarbūs yra du aktai: vienas — tai vad. Giulhanė Hatti-Šerif, 
arba firman'as, iškilmingai paskelbtas 1839.XI.83, antras — tai 
Reformų firmanas, arba Hatti-hamaiun, išleistas 1852.X.28 ir, 
taip sakant, įregistruotas Paryžiaus Kongreso Taikos sutarty 
1856 m. 

šių aktų pirmasis — Giulkanė Haltti-šerif, iškilmingai pa- 
ties sultono Abdul-Medžido paskelbtas „Giulhanė Kioske“ sul- 
tono rūmuose, dalyvaujant aukštiems civiliniams ir karo val- 
džios vyrams, aukštiesiems islamo tikybos atstovams ir diplo- 
matiniam korpusui, — tai buvo sui generis pirma Lliberalinė, 
nors ir ne demokratinė, Turkų konstitucija. šios reformos ini- 
ciatorius ir akto autorius buvo šviesus liberalinis Turkų valsty- 
binis veikėjas — didysis viziras Rešid-Paša. 

šiuo Giulhanė Hatti-šerif'u sultonas paveda įvairioms ta- 
ryboms ruošti ir vykdyti įstatymus; pripažįsta visų ottoma- 

nų — Turkijos valstybės piliečių be tautybės ir tikybos skir- 
tumo — lygybę prieš įstatymus; uždraudė piliečių turto konfis- 
kavimą ir visokių nepaprastų asmeninių prievolių uždėjimą; 
iškilmingai pažadėtas piliečių gyvybės, garbės ir nuosavybės 
neliečiamumas, teisingas mokesčių suskirstymas ir rinkimas, 
kariuomenėn ėmimo sutvarkymas ir karo tarnybos laiko nusta- 
tymas; sultonas prisiekė gerbti ir saugoti šalies įstatymus ir 
skelbti tiktai tuos, kurie bus kompetentingų tarybų paruošti. 

Tad šis svarbiausias Tanzimato aktas jungė savy tris po- 
būdžius. Tai buvo: a) politiškai teisinis valdžios konstitucijos 
aktas; b) ottomanų (Turkijos valstybės piliečių, sultono valdi- 
nių) teisių deklaracija su dažnai kartojamais nurodymais į 
„įgimtąsias žmogaus teses“; c) būsimųjų darytinų reformų 
programa administracijos, teismo, fiskalinėje ir kariuomenės 
srityse. 

Tai buvo konstitucija — sultono iškilmingas pasižadėji- 
mas ottomanams ir Europai, kuriuo jis savo ikišiol absoliutinę 
galią aprėždavo įstatymu ir paversdavo teisine galia, tegalinčia 
reikštis tam tikromis konstitucinėmis formomis ir tam tikra 
konstitucine tvarka. Tarybų sistema suskirstė valstybės val- 
džios funkciją tam tikromis kompetencijų kategorijomis ir pats 
valdovas šios sistemos viršūnėje virto kompetentingu, tad — tei- 
siniu organu. Tai jau, beabejo, buvo žingsnis į konstitucinę mo- 
narchiją, absoliutizmo išsižadėjimas. Ji buvo valdovo „oktro- 
juota“ otiomanams — teritorinei tautai, pirmą sykį nuo amžių 
virstančiai iš sultono valdinių minios tam tikru sultono kontra- 
gentu, naujos santvarkos subjektu. Čia jau aiškus yra Didžio- 
sios Prancūzų Revoliucijos idėjų veikimas ir jų daromas seno- 
sios Rytų valstybinės koncepcijos laužymas. 


Tačiau būdama liberalinė, ši konstitucija dar nebuvo de- 
mokratinė ir šiuo požiūriu ji išsaugojo Rytų tradicijas prieš 
europeizmą ir prieš Didžiosios Revoliucijos padarinius. Kon- 
stitucija nenumatė jokių rinktinių organų, ji visą naują san- 
tvarką organizuoja tarybomis, kurių personalas yra paties sul- 
tono skiriamas, ir viršūnėje palieka vieną tą patį sultoną. Otto- 
manai gauna visas viešąsias subjektyvines teises, išskyrus po- 
" litines teises, kuriomis jie būtų susilyginę su sultonu ir pasiekę 
paritetą su juo. Karališkoji sultono galia lieka karališkąja, tik- 
tai nebe suverenine, bet teisine. 

Kodėl šis demokratinio principo vengimas ir pasitenkini- 
mas vien sultono skiriamomis tarybomis? Nesunku tai yra su- 
prasti. Rešid-Paša nedrįso šios naujienos įvesti. Tai būtų per- 
daug ryšku ir nepriimtina, ypač tikybinei pažiūrai į sultoną, 
kaip visų tikinčiųjų kalifą, kurio valdžios šaltinis — pats Die- 
vas. Tanzimato laiku senos tradicijos pažiūros ir pati panisla- 
mizmo idėja buvo dar perdaug giliai įsigalėjusi liaudyje. 

Negriaudamas tiesiog panislamizmo, bet iškreipdamas jo 
ryškiausią instituciją — kalifatą — liberalinėmis piliečių tei- 
sėmis,  Giulhanė-Hatti-šerif iškėlė naują valstybinį principą, 
vadinamą ottomanizmu. Ottomanais čia yra vadinami visi Tur- 
kijos gyventojai, sultono valdiniai, kitaip sakant — visa teri- 
torinė Turkų valstybės tauta (populus), susidedanti iš įvairiau- 
sių rasių, nacionalinių tautų, tikybų ir kalbų. Gaudami valsty- 
bėje visas viešąsias subjektyvines teises (išskyrus politines), 
kurias valstybė jiems aptarnauja ir apsaugoja, visi ottoma- 
nai — be tikybos skirtumo — virsta valstybėje subjektais, pi- 
liečiais, valstybinės funkcijos ne tik vykdytojais, bet ir naudo- 
tojais. Turkija, kuri ikišiol buvo tiktai islamo avangardas, jo 
siekimų reiškėjas, virsta — teritorine organizacija, aptarnau- 
jančia savo teritorijos gyventojus, jų reikalų reiškėja, jų, visų 
ottomanų, tėvyne, 

Ottomanizmas — tikybinio valstybės principo keitimas pi- 
lietiniu — yra charakteringas ir žymus visame Turkų valstybės 
reformos darbe, pradedant Tanzimatų ir baigiant „jaunųjų tur- 
kų“ konstitucinėmis bei demokvatinėmis XX amžiaus pradžios 
reformomis. Tačiau pradžioje — "Tanzimato metu — šis prin- 
cipo keitimas dar yra kiek slepiamas, šviesiems, išlavintiems, 
sueuropėjusiems turkams tai turėjo būti aišku. Beabejo, tai 
buvo aišku ir muzulmonų dvasininkams bei griežtai reakci- 
niams turkų elementams, kurie jautė Tanzimaią esant įtar- 
tiną, eretišką, priešingą panislamizmo tradicijoms, ir todėl su 
baime ir neapykanta žiūrėjo į naujų vėjų pūtimą valstybėje. 
Tačiau, kad nesusiorientuotų pačių turkų liaudies masės, ištiki- 
mos senoms tradicijoms ir nemėgstančios naujienų ypač tikybi- 
nės ideologijos srity, panislamizmo griovimo darbas buvo tyčia 
pridengtas įvairiomis kaiptik tikybinėmis formomis bei for- 
mulėmis. Pats Giulhenė-Hatti-šerif'o paskelbimas buvo atliktas 
tikybinės ceremonijos aktu. Į firmano tekstą buvo įrašytos 

tikybinės formulės. Pačioje teksto pradžioje nurodoma, kad 
Turkija buvusi stipri ir galinga tol, kol buvo gerbiami šventi 
Korano įsakymai ir šeriato taisyklės, o visos valstybės nelai- 
mės ir jos galios smukimas prasidėję nuo šių įsakymų ir nuo- 
statų laužymo. Kitoje vietoje firmanas kiekvienam, kuris drįstų 
priešintis „šiems konstituciniams įstatymams“, grasino Al- 
lah'o (Dievo) amžinuoju prakeikimu. 

Antras žymus Tanzimato gadynės aktas — tai 1852.X.28 
reformų firmanas, vadinamas 1852 m. Hatti-hamaiun. Šis fir- 
manas ir buvo įregistruotas į 1856 m, Paryžiaus Kongreso Tai- 
kos Sutartį. šiuo aktu buvo skelbiama vilajetų (provincijų) 
administracijos reforma, pagrįsta vietos gyventojų dalyvavimu 
vilajetų administracijoje, Tai buvo atidaromas kelias į demo- 
Įsratinę vietos savivaldybę. Ottomanizmo principas, ikišiol tik- 
tai liberalinis, dabar jau pamažu tampa demokratiniu. Visi 
vietos gyventojai — ottomanai, neišskiriant krikščionių, turi 
teisę dalyvauti administracinių tarybų rinkimuose. 

Tarp Guilhenė-Hatti-šerifo ir 1852 m. Hatti-hamaiun'o' 
buvo išleista ir keli kiti tos pačios pakraipos firmanai. Pagaliau 
Hatti-hamaiun'o principams įgyvendinti 1875 ir 1884 m. buvo 
išleisti du įstatymai apie vilajetų administracijos sutvarkymą. 

Visa tai sudaro vad. Tanzimatą, kuriame mes matome 
ottomanizmo principo tvirtėjimą. 

: Tačiau visas Tanzimato judėjimas — tai buvo labiau re- 
formų idėjos skleidimas, jų programos kėlimas ir principų po- 
puliarizavimas, ottomanizmo propoganda, negu tikras ir pozi- 
tyvinis reformų vykdymas. Tai buvo darbas ypač popierinis ir 
demonstratyvinis. Sueuropėjusių liberalinių turkų sluogsnis dar 
buvo siauras, o liaudies sąmonė dar nebuvo šioms 
naujoms idėjoms subrendusi, Liberalai "Turkų inteli- 
gentijos tarpe, beabejo, šioms reformoms pritarė, tačiau 
svarbiausias Tanzimato veiksnys buvo ne silpnas turkų liberaliz- 
mo judėjimas, bet politiniai valstybinio pobūdžio sumetimai, 
būtent — noras įtikinti Europą, kad Turkija esanti įžengusi į 
bendrąjį Europos civilizacijos ir konstitucinės evoliucijos kelią, 
modernizuojantisi ir suteikianti savo valdiniams ir valdomoms 
tautoms tas pačias teisines garantijas, kuriomis naudojasi ir 
kitų valstybių gyventojai. šiuo buvo manoma ir norima jei jau 
ne visiškai pašalinti, tai bent kiek sulaikyti Europos valstybių 

kišimąsi į valstybinius Turkų reikalus. Ypatingai čia veikė 
Prancūzų įtaka; Prancūzija, kurios liberalinės idėjos buvo Tan- 
zimato reiškiamos, Didžiosios Revoliucijos ir piliečio bei žmo- 
gaus teisių ideologijos tėvynė, pritardavo šiam politiniam Turkų 
kursui ir palaikydavo Tanzimato nuotaiką Turkuose. Todėl po 
1871 m., kada po nelaimingo karo su Prūsais Prancūzijos po- 
lLitinė įtaka nusmuko, nutrūko Tvrkuose ir Tanzimato judėjimas. 

Visdėlto, kad ir dirbtinis išdalies buvo šis liberalinis otto- 
manizmo reformų judėjimas Turkuose, jisai pamažu veikė 
Turkų šviesuomenės ir net liaudies sąmonę. Naujos idėjos da- 
rėsi labiau suprantamos ir ne tiek baisios, kaip jos galėjo išro- 
dyti iškarto. 

žymiausias  Tanzimato veikėjas — Rešid-Paša — buvo 
miręs; jo mokiniai ir darbo paveldėtojai — Aali ir Fuad-Paša, 
liberalai ir reformų šalininkai, būdami didžiaisiais vizirais ir 
užsienių reikalų ministeriais, stengėsi išlaikyti reformų liniją. 
Tačiau tuo laiku viešpatavęs sultonas Abdul-Azis pasidavė 
reakcijai. Tuo laiku Turkijoje iškilo naujas asmuo, kurio var- 
das užima garbingą vietą Turkų reformų judėjime. "Tas as- 
muo — tai Midhat-Paša. Tarnaudamas valstybės administraci- 
joje ir užimdamas įvairių vilajetų gubernatoriaus vietas, jis 
pasižymėjo nepaprastų gabumų ir takto administratorium. 
Jisai buvo aiškus liberalas ir patriotas, įsitikinęs ottomanizmo 
šalininkas, despotizmo ir smurto politikos priešininkas, nusi- 
statęs pagrįsti valdymą liberalinėmis piliečių teisėmis ir lais- 
vėmis, pagal Tanzimato tradicijas, ir demokratinės lygybės 
principu bei politinėmis teisėmis, pagal konstitucinę santvarką 
su piliečių renkamais tautos atstovybės organais įstatymams 
leisti. Didelis Midhato-Pašos populiariškumas vertė sultoną su 
juo skaitytis, tačiau visdėlto Midhat-Pašai nepavyko sulaikyti 
reakcinės kito valstybės veikėjo — Mahmudo-Nadimo — įtakos 
palinkus į despotizmą sultonui Abdul-Azis'ui. Tada Midhat- 
Paša, pasiremdamas liberaliniu vad. jaunųjų turkų judėjimu, 
paruošė perversmą, kuris pašalino nuo sosto Abdul-Azisą ir 
iškėlė sostan naują sultoną Murad'ą. 

Jaunieji turkai tuojau išplėtė spaudoje energingą konsti- 
tucinės reformos propagandą, tačiau perversmo dalyvių tarpe 
ir tarp pačių Midhat'o kolegų kilo ginčai ir nuomonių skirtu- 
mai. Buvo iškelta abejonė, ar liaudis yra užtenkamai subren- 

dusi konstitucinei ir demokratinei tvarkai priimti ir išlaikyti. 
Midhatui-Pašai, kuris svajojo apie netarpišką konstitucijos 
paskelbimą įžengiamuoju sultono Murado manifestu, teko pa- 
sitenkinti firmanu, skelbiančiu kelias smulkias reformas ir li- 
beralizmo pažadus. 

Tačiau Midhat-Paša budėjo. Didžioje aukštųjų valdininkų 
Taryboje jisai formaliai iškėlė konstitucijos paskelbimo klau- 
simą. Tačiau Šeik-ul-Islam ir susirinkusių daugumas pasisakė 
prieš tai.  Šeik-ul-Islam'o nuomone, užtenką sudaryti pastovi 
aukštųjų dvasininkų Taryba, kaip patariamasis organas, kuris. 
visais klausimais reikštų valdovui savo nuomonę; jokio ren- 
kamojo organo nereikią; prieš renkamąjį organą pasisakė ir kiti 
dalyviai. 

Po kelių mėnesių, pasinaudojęs nauja proga, Midhat-Paša 
vėl iškėlė konstitucijos klausimą. Progos suteikė tam tikras 
incidentas tarp Aukštosios Portos ir Austrijos, dėl kurio buvo 
sušaukta Didžioji Taryba. šį sykį Midhatui-Pašai pavyko įti- 
kinti kolegas, jog vienintelis kelias, kuriuo galima Turkija iš- 
gelbėti nuo katastrofos — tai konstitucijos priėmimas. Didžioji 
Taryba pritarė Midhato paruoštam konstitucijos tekstui ir dėl 
kaikurių smulkmenų, reikalingų pataisos, perdavė projektą ko- 
misijai. 

Konstitucijos projektas buvo išsiųstas susipažinti ir visiems 
valdančiosios dinastijos nariams, tarp kito ko ir princui Abdul - 
Hamidui, kuris, rodydamas savo liberalinę nuotaiką, pasisakė 
pritariąs projektui ir, jeigu jam tektų sostas, esąs pasiryžęs 
konstitucijos projektą priimti; jis nesutiksiąs kitaip valdyti, 
kaip tiktai šios konstitucijos pagrindais. Tris dienas vėliau sul- 
tonas Muradas, kuris buvo susirgęs proto liga, buvo pakeistas 
sultono Abdul-Hamido, kuris Midhatą-Pašą paskyrė didžiuoju 
viziriu ir sutiko oficiališkai paskelbti konstituciją. Ji ir buvo 
iškilmingai paskelbta 1876. XII. 10. 

Prieš paskelbiant konstituciją, sultonas Abdul-Hamidas dar 
su Midhat-Paša peržiūrėjo jos projektą ir vietomis ją pakeitė, 
sustiprinęs, žinoma, monarchinį principą. Tuo būdu ji skyrėsi 
nuo pirminio Midhat-Pašos projekto teksto. 

štai trumpai išdėstyti stambiausieji šios konstitucijos prin- 
cipai. Visų ottomanų teisių lygybė; visi be tikybos ir tautybės 
skirtumo — krikščionys lygiai su mahometonais — naudojasi 

ta pačia teisine padėtimi valstybėje. Visdėlto bažnyčios atsky- 
rimo nuo valstybės, kurį Midhat-Paša norėjo nustatyti, nėra. 
Iš vienos pusės sultonas lieka kalifu, viso tikinčiojo islamo 
galva, ir greta didžiojo vizirio, kaip aukščiausiojo sultono val- 
dininko bei patarėjo politiniams reikalams, panašaus į ministe- 
rių pirmininką, yra Šeik-ul-Islam, kaip kalifo vyriausias val- 
dininkas tikybiniams reikalams. Iš kitos pusės atskiroms tiky- 
binėms bendruomenėms suteikiama privilegijų, pav., konfesinės 
mokyklos krikščionims, privilegijos teismo srity,  apdėjimas 
bendruomenės narių mokesčiais bendruomenės reikalams. 

Įstatymų leidimas ir valdymas (administracija) suskirstyti 
tarp dviejų rūmų parliamento, sultono ir ministerių kabineto, 
paliekant sultonui sprendžiamąją galią. Atstovų rūmų nariai 
yra piliečių renkami dviem laipsniais slaptu balsavimu. Senato 
nariai — sultono skiriami. Ministeriai, didžiojo vizirio vado- 
vaujami, sudaro kabinetą, tačiau ne didysis viziris juos, kaip 
savo bendradarbius, pasirenka, bet. pats sultonas kiekvieną mi- 
nisterį  skyrium netarpiškai paskiria. Kilus konfliktui tarp 
Rūmų ir kabineto, pats sultonas sprendžia, ar Rūmai bus pa- 
leisti ar kabinetas bus pakeistas. Paleidus Rūmus, nauji rin- 
kimai turi įvykti per 6 mėnesius. Tarp parlamento sesijų vy- 
vriausybė turi galią leisti laikinuosius įstatymus. 

šioje konstitucijoje dar buvo vienas straipsnis (113 str.), 
kuris leido pačiam sultonui ištremti iš valstybės teritorijos 
kiekvieną asmenį, kuris, policijos žiniomis, būtų pavojingas 
valstybės saugumui. Pirmoji šio nuostato auka buvo — pats 
konstitucijos projekto autorius — Midhat-Paša, kurį sultonas 
Abdul-Hamidas, remdamasis šiuo straipsniu, ištrėmė. Išviso 
naujas sultonas, kuris iškarto, užimdamas sostą, rodė didelį pa- 
lankumą konstitucijai ir šiuo suviliojo patį Midhat-Pašą, pa- 
sirodė didžiausias šios konstitucijos priešas. Jis ne tiktai, betai- 
sydamas Midhato projekto tekstą, jį iškreipė, bet ir pasirūpino 
kuogreičiausiai visą šį konstitucinį bandymą likviduoti. 

1877 m. parlamentas buvo sušauktas, bet, kilus ginčams ir 
konfliktams, Rūmai 'buvo paleisti ir daugiau nebešaukiami ir 
neberenkami, nors oficiališkai 1876 m. konstitucija nebuvo pa- 
naikinta. 

Abdul-Hamidas grįžo į absoliutizmą ir tradicinį panisla- 
mizmą. Ottomanizmas buvo visiškai pamirštas. Jo viešpatavi- 

mas buvo vienas žiauriausiųjų. Prasidėjo griežčiausia reakcija, 
kuri truko 30 metų (nuo 1878—1908 m.). Sultonas Abdul-Ha- 
midas tiesiog sirgo persekiojimo manija. Reakcija buvo tokia, 
kad net patys žodžiai „teisingumas“, „laisvė“, „parlamentas“ 
buvo cenzūros braukiami ne tiktai iš dienraščių straipsnių, bet 
ir iš žodynų, o kaikurie „pavojingesnieji“ žodžiai buvo pašalinti 
net iš paties šventojo Korano teksto. 

Tuo tarpu visdėlto veikė Turkijoje mokyklos, sudarančios 
Tanzimato gadynės palikimą, jų tarpe ir aukštosios, kuriose 
buvo dėstomas akademinis mokslas, pav., Medicinos Mokykla, 
Teisių Mokykla, Karo Mokykla. Jų mokslas skleidė jaunojoje 
turkų kartoje modernines europines idėjas, pagaliau daugybė 
jaunųjų turkų mokėsi užsieny — Europos centruose: Paryžiuje, 
Berlyne... Europėjimas padarė didelę pažangą turkų, ypač inte- 
ligentų, sąmonėje. Judėjimas, vadinamas jaunųjų turkų juūdė- 
jimu, buvo platus ir nuolat augo. 

Jaunųjų turkų judėjimas buvo ne masinis, bet ypač inteli- 
gentinis judėjimas. Judėjimo ideologija buvo liberalinė ir demo- 
kratinė, pagrįsta klasikinėmis Didžiosios Prancūzų Revoliucijos 
idėjomis, tomis pačiomis, kurių daigai glūdėjo Tanzimato darbe 
it konstitucinėje Midhato-Pašos reformoje. šių idėjų ekspozi- 
tūrą sudarė klasikinis Turkų ottomanizmas. Politinis šios ideo- 
logijos siekimas buvo prancūziškojo tipo parlamentarizmas, 
laikomas idealu. Tačiau konkretus jaunųjų turkų judėjimo obal- 
sis buvo iškarto ne politinio idealo siekimas, bet 1876 m. konsti- 
tucijos atgaivinimas. Ji nebuvo panaikinta, jos galia nebuvo jokio 
sultono akto nutraukta. Atvirkščiai, kasmet oficialiniame Turkų 
Imperijos metrašty pačioje šio leidinio pradžioje ji buvo spaus- 
dinama su sultono laišku didžiajam viziriui Midhatui-Pašai, 
kaip jos priedu. šiuo buvo pabrėžiamas šios konstitucijos gy- 
vumas, josios galia, kaip aukščiausiojo valstybės įstatymo. Va- 
dinasi, jeigu ji neveikia, tai tiktai todėl, kad valdovas atidėjęs 
jos vykdymą. Patys šios konstitucijos nuostatai leidžia sultonui 
atidėti Rūmų posėdžius, šaukti jų sesijas, paleisti Rūmus. 
Abdul-Hamidas šiomis teisėmis ir pasinaudojęs, tačiau konsti- 
tucija, kaip šalies pagrindinis įstatymas, likusi nepaliesta. Ši- 
tokia buvo jaunųjų turkų tezė. Reikėjo tiktai pasiekti to, kad 
būtų pradėta konstitucija vykdyti, kad būtent Rūmai būtų su- 
šaukti (žinoma, ir išrinkti). 

šitoks buvo būvis XX amžiaus pradžioje. Inteligentinis, ne 
masinis jaunųjų turkų judėjimo pobūdis vertė juos ieškoti prie- 
monių savo politiniams tikslams pasiekti ne revoliucijoje, Get 
perversme. Išviso turkų liaudis dar buvo atsilikusi, ji nebūtų 
supratusi ir nebūtų konstitucinio liberalinio judėjimo griežtai 
parėmusi. Tai buvo viena priežastis, dėl kurios jaunieji turkai 
nepasirinko revoliucijos kelio, šis kelias jiems atrodė netikras; 
jie nebuvo demagogai; jie buvo pasiryžę Turkų valstybę gydyti, 
nors ir prieš patį turkų liaudies nusistatymą ; liaudies prietarai, 
liaudies tradicinė nuotaika veikė kaiptik prieš reformas. Są- 
mokslo kelias jiems rodėsi tikresnis. šia prasme juos veikė ir 
Rusijos pavyzdys: 1905 m. Rusijos revoliucija buvo stipri ma- 
siniu judėjimu; jos priemonės buvo — politiniai streikai, su- 
kilimai; dėl to ji neturėjo valdančiojo branduolio, neturėjo 
tikslios organizacijos; ji buvo gaivalinė. Jos priešas, carizmas, 
būdamas organizuotas ir šiek tiek suvaldąs kariuomenę, kuri 
iškarto buvo demoralizuota pralaimėtu karo su Japonais, pamažu 
atsigavo nuo pirmų revoliucijos smūgių ir, valdydamas ginklą 
bei organizuotą jėgą, numalšino revoliuciją: didžioji neorgani- 
zuota jėga pagaliau pasidavė mažesnei organizuotai jėgai, ir 
revoliucija buvo nugalėta. Iš šio jaunųjų turkų ir buvo pada- 
ryta išvada, jog laimėjimo kelias vedąs per tikslią, kad ir ne- 
didelių jėgų, organizaciją, per sąmokslą ir perversmą; o ypa- 
tingai esą reikalinga sunaudoti savo tikslams kariuomenę. 

Tarp 1905—1908 m. jaunieji turkai rengiasi savo suma- 
nytą darbą atlikti. Jie organizuojasi patys, įtraukia į savo 
organizacinius kadrus jaunuosius karininkus bei puskarinin- 
kius ir taip perkelia sąmokslą į kariuomenę, palikdami sau 
organizacinį vadovavimą. Jų šiam tikslui pasirinktoji organi- 
zacijos forma — tai buvo frankmasonerija. Jie eina į kontaktą 
su Prancūzų masonų Didžiaisiais Rytais, su kuriais juos suar- 
tina klasikinė liberališkai demokratinė Didžiosios Prancūzų 
Revoliucijos ideologija, pagrįsta žmogaus ir piliečio teisėmis 
bei reprezentacine demokratine valstybės valdžios santvarka, 
įsteigia pirmas Turkų masonų ložes Prancūzų Didžiųjų Rytų 
glėby, o išsiplėtę — išsiskiria į autonominę tautinę (valsty- 
biškai tautinę) Turkų masonų organizaciją. 

Greitu laiku jaunųjų turkų organizuojamas masonų judė- 
jimas žymiai išsiplėtė ir sustiprėjo. Į masonų organizaciją 


įtraukiami ir karininkai bei puskarininkiai. Judėjimo obalsis : 
konstitucija ir ottomanizmo idealai. 

Turkų tos gadynės masonai — patriotai, bet patriotai ne 
nacionalistai, bet valstybininkai. Jųjų idėja — sustiprinti ir su- 
cementuoti Turkų imperiją iš visų į ją įeinančių gaivalų, tiek 
turkų, tiek kitataučių, tiek mahometonų, tiek krikščionių ir 
žydų, visus sutaikius ir patenkinus bendrojoje visiems tėvy- 
nėje — ottomanų imperijoje. Jie tikėjosi šiuo būdu visus su- 
rišti į vieną solidarų bloką, į vieną bendrą valstybinį vienetą, 
kaip kad vieninga yra prancūzų valstybinė tauta, kuri susideda, 
be tikrų prancūzų, iš provansalų, baskų, bretonų, flamandų ir 
kitų, kalbančių įvairiomis kalbomis ir tarmėmis, bet sudaran- 
čių vieną tvirtą bendrosios tėvynės bloką, pasiryžusių tęsti 
savo valstybinį bendravimą ir ginti jį bendromis pajėgomis, 
nesvajojant apie kažkokį tėvynės suskaldymą atskiromis val- 
stybėmis. Jie tikėjosi šiuo ottomanizmu pašalinti įvairių krikš- 
čionių tautų, taip pat arabų ir kitų, valstybinį separatizmą ir 
kartu tuo pačiu atimti svetimoms valstybėms progą ir pagrindą 
kištis į Turkijos vidaus santykius ir savo intrigomis kelti viduje 
priešvalstybinius judėjimus, kad vėliau jos turėtų progos kelti 
karą prieš Turkiją tariamai skriaudžiamuosius užtariant, o 
ištikrųjų grobiant Turkijos žemes savo egoistiniais imperializ- 
mo tikslais. šis tarptautinis Turkijos garbės ir saugumo mo- 
mentas, jaunųjų turkų masonų judėjimo keliamas, buvo ypa- 
tingai vertinamas kariuomenės, ir todėl karių tarpe jisai žymiai 
praplito ir tapo populiarus. 

Masonų ložų ypatingai priviso Europos Turkijoje, maišy- 
tos gyventojų sudėties provincijose. Stipriausias judėjimo 
centras buvo Makedonijoje, o ypač Makedonijos uosto mieste — 
Salonikuose, kuriame buvo, taip sakant, judėjimo ir visos jo 
organizacijos generalinis štabas. 

Pats perversmas, kuris atgaivino konstituciją, įvyko kaip 
farsas. Patys jaunieji turkai stebėjosi, kad tai jiems taip greitai 
ir lengvai pavyko; jie patys to nelaukė. 1908—1909 metai buvo 
sunkūs Turkijos likimui; iš vidaus ir iš oro rinkosi debesiai, 
kurie pranašavo audrą. Tais metais Austrija paskelbė Bosnijos 
aneksavimą, Bulgarija nutraukė savo priklausomybės ryšius su 
Turkija, albanai buvo sukilę, o, be to, atėjo gandai apie Rusų 
caro pasikalbėjimus su kaikurių kitų valstybių valdovais dėl 


-—-— 


Turkijos likimo; esą, šiais pasikalbėjimais buvę nuspręsta lik- 
viduoti Turkų valdymą Europoje ir galutinai pagrobti Konstan- 
tinopolį, pavarius turkus į Aziją. 

Nervingoje politinėje Turkijos atmosferoje ypač šie gan- 
dai sukėlę triukšmo ir neramumo. Tai atsiliepė kariuomenėje, 
kurioje prasidėjo bruzdėjimas. Du puskarininkiai — Enver'as 
ir Niazi — su savo dalimis sukilo. Jaunieji turkai palaikė ju- 
dėjimą, siųsdami iš įvairių Europos Turkijos, o ypač Makedo- 
nijos, vietų telegramas į Konstantinopolį, į sultono rūmus, 
triukšmingai perdėdami ir iškreipdami faktus, šiomis triukš- 
mingomis žiniomis buvo inscenizuotas karinis sukilimas, o pa- 
prastas bruzdėjimas virto maištu, kuriuo patikėjo ir sultonas — 
senis Abdul-Hamidas, ir vyriausybė, ir sostinės spauda bei vie- 
šoji nuomonė. Ministerių kabinetas, susirinkęs, konstatavo, kad 
sukilimo tikslas, 1876 m. konstitucijos įgyvendinimas, nesąs 
priešingas veikiantiems įstatymams, nes konstitucija nenustojo 
galios, tiktai jos vykdymas buvo „laikinai“ sustabdytas. Tad 
sultono kalifo įsakymu buvo paskelbti Rūmų rinkimai ir jų 
sušaukimas. 1908 m. gruodžio mėn. Turkų parlamentas po 30 
metų pertraukos vėl susirinko. Sosto kalboje sultonas Abdul - 
Hamidas kalba apie valstybės konstituciją, kaip nusistojusį 
Turkų valstybės įstatymą, kurį tiktai laikinosios priežastys ne- 
leidžiančios vykdyti, duodamas suprasti, jog kaltė už tai ten- 
kanti nesąžiningiems ir suinteresuotiems valdovo patarėjams. 

Pirmas parlamento darbas buvo 1876 m. konstitucijos 
reforma. Konstitucija liko ta pati, tiktai atskiri kaikurie jos 
straipsniai buvo pakeisti. Pakeitimas buvo paskelbtas 1909 m. 
rugpiūčio mėn. ši reforma sutvirtino Turkijoje parlamentinį 
režimą (pertvarkytas ministerių skyrimas, konsoliduotas kabi- 
netas, sutvarkytas parlamento paleidimas, kontrasignacija ir 
ministerių kabineto politinis atsakingumas prieš rūmus). Tarp 
kito ko išbrauktas ir garsus 113 str., leidžiąs sultonui ištremti 
kiekvieną pilietį. 

Kol dar parlamente buvo svarstoma ši konstitucijos refor- 
ma, senis Abdul-Hamidas pamėgino dar sykį sugrąžinti sau 
absoliutinę valdžią. Jo draugų inspiruotos kariuomenės dalys 
1909 m. kovo mėn. padarė reakcinio pobūdžio sukilimą, reika- 
laudamos panaikinti konstituciją ir restauruoti senąjį kalifatą 
su panislamizmu ir neaprėžta sultono galia. Tačiau atvykusi iš 

Salonikų jaunųjų turkų draugo  Mahmudo-ševketo-Pašos ka- 
riuomenė numalšino sukilimą. Atstovų Rūmai, susekę šiame 
sukilime Abdul-Hamido ranką, pašalino senį nuo sosto. Nauju 
sultonu buvo paskelbtas Mehmed-Rešad. 

Konstitucijos reforma, įvykusi 1909 m. ir tęsiama toliau 
debatais dėl atskirų konstitucinių nuostatų ir principų pakei- 
timo, visdėlto paliko stiprią galią sultono rankose, ypač Senato 
konstrukcijos atžvilgiu (visi senatoriai buvo sultono skiriami). 

Jaunųjų turkų valdymas nebuvo jiems lengvas. Iš vienos 
pusės, Turkijai buvo lemta kaiptik šiuo laiku pergyventi pačius 
sunkiausius ir kritingiausius valstybinio gyvenimo metus. Iš 
kitos pusės, šalis dar neturėjo konstitucinio gyvenimo tradicijų, 
neturėjo prityrimo, nemokėjo taikintis prie naujų viešojo gy- 
venimo formų. Pagaliau jauniesiems turkams teko pergyventi 
tragiškas jų giliausios ideologijos krizis, kuris gal sunkiau juos 
užgavo, negu visos išorinės nelaimės, šiuo laiku palietusios 
Turkiją. i 

Visos jaunųjų turkų judėjimo ir organizacijos viršūnėje 
stovėjo vad. Vienybės ir Pažangos Komitetas (rodos, šis pava- 
dinimas — vienybė ir pažanga — yra kilęs iš pirmosios centri- 
nės jaunųjų turkų masonų ložos vardo). 

Ottomanizmo idealas, priimtas jaunųjų turkų, pasirodė vi- 
siškai netaikintinas Turkijai. Ottomanizmas, išsižadėdamas ti- 
kybinio panislamizmo, jungiančio turkus su visu plačiu maho- 
metonų pasauliu ir darančiu turkų jėgas organizuotu šio pa- 
saulio avangardu, ir pakeisdamas šį nusigyvenusį panislamizmą 
teritoriniu Turkijos valstybingumu, svajojo apie vieningą ne- 
dalomą Turkiją, kuri būtų visiems savo piliečiams gera ir brangi 
motina, jų visų lygiai mylima ir palaikoma, kaip bendroji ju 
visų tėvynė. Reikėjo, kad šitoksai idealas būtų ne tiktai turkų, 
bet ir kitų Turkijos tautų priimtas, kad būtent šios tautos pačios 
panorėtų ottomanizuotis ir išsižadėtų savo separatistinių idealų. 
O jos to kaiptik nenorėjo. Ottomanizmas pavėlavo bent šimt- 
mečiu. Dar Tanzimato laikais jisai buvo lengviau įgyvendinti. 
Išviso, kol dar Balkanuose nebuvo įsikūrusios ir įsigalėjusios 
vietos tautų valstybės — Graikija, Rumunija, Serbija, Bulga- 
rija, tol Turkijos valdiniai krikščionys — graikai, rumunai, 
serbai, bulgarai — būtų lengviau palenkti į ottomanizmą; už 
pilietinę laisvę ir lygybę, už valstybinę savo reikalų globą jie 

gal ir būtų virtę lojaliais ottomanais; būdami Turkijoje aprū- 
pinti ir patenkinti, jie nebūtų pasidavę vylingiems Rusijos bei 
Austrovengrų kurstymams, o savųjų valstybių, dar nepriklau- 
somybės neragavę, nebūtų tikėję įkurti. Bet jau XX amžiaus 
pradžioje padėtis buvo kitokia. Kiekvienas šių tautų likutis, 
gyvenąs Turkų tebevaldomose Balkanų provincijose, turėjo 
greta, artimoje kaiminystėje, savo nacionalinį valstybinį centrą, 
į kurį jisai orientavosi. Pakeisti šis savo užaugintas valstybinis 
nacionalizmas bendruoju Imperijos ottomanizmu šioms tau- 
toms nebuvo prasmės, juo labiau, kad šiuo turkų siūlomu ottc- 
manizmu jos, krikščionių tautos, nepasitikėjo; jie šį obalsį 
girdėjo iš turkų lūpų seniai ir daug sykių; dar nuo Tanzimato 
laikų joms buvo kalbama apie ottomanizmą, žadėta daug, bet 
galų gale jos nieko iš to ottomanizmo nėra gavusios; kas jų 
pasiekta — tas buvo tiktai karais ir sukilimais iškovota bevyk- 
dant savo nacionalizmo idealą, o ne ottomanizmu laimėta. 

Ir štai jauniesiems turkams, laimėjusiems kovą su panisla- 
mizmu ir paėmusiems į savo rankas valstybės valdžią ottomani- 
mui įvykdyti, į jų „broliškus“ ottomanistinius pasiūlymus ki- 
toms Turkijos tautoms bendradarbiauti ir bendromis pajėgo- 
mis kurti bendrąją Imperijos tėvynę, — tų tautų buvo atsakyta 
nacionalizmu ir atskiros kiekvienai tautai padėties, atskiros 
tautiškai teritorinės autonomijos reikalavimais. 

Padėtis buvo pikčiau, negu tragiška; ji buvo tragikomiška: 
pasirodė, kad ottomanizmo, kurio vardu kovojo jaunieji turkai, 
niekas nenori: turkų liaudies daugumas, jų masė, dar buvo 
linkusi į tradicinį  panislamizmą ir ottomanizmo idėjos dar 
nesupranta; o kitos tautos, išsvajoti būsimieji ottomanai, šios 
joms peršamos malonės nenori ir kratosi ottomanizmu, laiky- 
damosios kiekviena savo nacionalizme, kurio siekimai buvo 
aiškiai separatistiniai. Jaunieji turkai pasijuto baisiai izoliuoti 
su savo liberaline ottomanistine ideologija. Reikėjo įgyvendinti 
ottomanizmas kovojant prieš ottomanus. 

Jaunieji turkai atsidūrė kryžkely. Jie pyko. Ne tiktai krikš- 
čionių tautos — Makedonijos, Senosios Serbijos, Albanijos ser- 
bai, Makedonijos ir Turkijos bulgarai, Epiro, Makedonijos, 
Kretos, salų, Mažosios Azijos pakraščių, Konstantinopolio ir 
visoje Imperijoje išmėtyti graikai, pagaliau Azijos armėnai, 
bet ir mahometonų tikybos neturkų tautos — Europos albanai 

iv Azijos bei Afrikos arabai — ėmė kelti savo atskiro nacio- 
nalizmo vėliavas,  paneigdami jaunųjų turkų ottomanizmą. 
Visur iš visų pusių sukilimai, autonomijų reikalavimai. O jau- 
nieji turkai buvo šalininkai kaiptik vieningos unitarinės libe- 
ralinės valstybės, be jokių autonomijų. Autonomija, kaip jie iš 
Turkijos prityrimo žinojo, tai kelias į separatizmą, į provincijų 
visišką nepriklausomybę arba į jų įjungimą į kurią nors kaimy- 
aine valstybę. 

Iškarto jaunieji turkai ėmė kovoti su autonominiu kitų 
tautų judėjimu ir su pasikaxvojančiais sukilircais. Į šios rūšies 
judėjimus ir reikalavimus jie reagavo represijomis, kurių žiau- 
rumas galėjo drąsiai konkuruoti su sultono despotizmo gadynės 
žiaurumu. žinoma, tai negalėjo santykių pataisyti ir pakelti 
tautų simpatijų jaunųjų turkų skelbiamam ottomanizmui. Jau- 
nųjų turkų nusivylimas, žiaurios represijos, ottomanizmo krizė 
pagreitino 1912 m. Balkanų karą, kurio Turkai nelaukė ir kuris 
jiems buvo nelaimingas. 

Šiuo karu jie prarado didžiausių savo teritorijos dalį Eu- 
ropoje. O 1914 m. atėjo Didysis karas, kuriame Turkai atsi- 
dūrė Vokietijos ir Austrovengrų šalininkų eilėse. Jie buvo vi- 
sokiais būdais ir frontais puolami ir atakuojami — Dardanė- 
liuose, iš Makedonijos pusės, Mezopotamijoje, iš Užkaukazio 
Armenijoje... Jie gynėsi, kartais patys puolė, kovojo drąsiai, 
bet visdėlto liko nugalėti. 

Tačiau ne šios Didžiojo karo kančios sudaro svarbiausią 
js įdomiausią tolimesnės politinės Turkų evoliucijos elementą, 
bet visai kas kita. Turkija — vienintelė Didįjį karą pralaimė- 
jusių valstybių, kuri ne tiktai nusikratė šio pralaimėjimo pa- 
dariniais, bet ir sugebėjo pakilti ir su nepaprasta energija bei 
pakelta optimistine nuotaika įžengti į naują gyvą valstybės 
atgaivinimo ir sustiprėjimo kelią. Turkijos Didžiojo karo ben- 
drininkės — Bulgarija, Vengrija, Austrija, Vokietija — ikišiol 
nepasitaisė nuo gautų smūgių, velka savo prislėgtajį likimą ir, 
kaip našlės, verkia savo prarastos laimės ir didybės svajonių. 
Turkija jų tarpe viena gyva ir energijos kupina — nieko ne- 
verkia ir jokių prarastų svajonių nesigaili; atvirkščiai, ji 
kaiptik svajonėmis, idealu ir kūryba yra gyva ir eina stipryn. 
Kodėl? Ar ji mažiau, negu jos bendrininkės, prarado? Rodos, 
kaiptik atvirkščiai. Teritorijos atžvilgiu Balkanų ir Didžiojo 

karo padariniai taip Turkiją iš visų šonų apdraskė, kaip 
Austriją ir Vengrus. Beveik visos Europos (Balkanų) provin- 
cijos, be to, Arabija, Palestina, Syrija — atkrito nuo valsty- 
binio Turkų Imperijos junginio. Tai, kas dar liko turkiška — 
didžiulė tautinė Turkų Anatolija Azijoje su vakarų pakraščiais 
Europoje ir rytų pakraščiais prie sovietinės Armenijos ir so- 
vietinio Azerbeidžano, tai didysis nacionalinis Turkų branduolis 
su kurdais ir armenais rytų pakraščiuose, bulgarais — vakarų 
pakrašty, žymiai sumažėjusiu kiekiu išmėtytų graikų ir kosmo- 
politiniu Konstantinopoliu. Kitataučių (neturkų) elementas 
tiek sumažėjo šiame teritoriniame buv. Turkų Imperijos likuty, 
kad prieškarinei ottomanizmo ideologijai nebūtų buvę čia kas 
veikti. Kodėl gi Turkija taip lengvai pergyveno pralaimėto 
karo krizį? Beabejo, todėl, kad kaiptik tuo laiku Turkai pakeitė 
savo idealą ir kartu su juo — savo politinius obalsius ir sie- 
kimus. 

Balkanų karas, išdalies ir Didysis karas arba bent Turkų 
jame dalyvavimas, — tai buvo dar ottomanizmo evoliucijos 
vaisiai. Ir abu pralaimėtu karu sudavė, beabejo, didžiausius 
smūgius ottomanizmui. Jie lyg atkirto nuo Turkijos visus arba 
„beveik visus ottomanus neturkus, palikę Turkijoje tiktai turkus. 
Ottomanizmo idėjai tai buvo mirties smūgis. Balkanų karas 
atkirto nuo Turkijos beveik visas jos krikščionių žemes ir Alba- 
niją Europoje, Didysis karas atkirto Arabiją, Mezopotamiją, 
Palestiną, Syriją. Liko, kaip sakėme, turkiškoji Anatolija su 
vakarų ir rytų pakraščiais Europoje ir Azijoje. 

Jeigu ottomanizmas dar būtų turkų tarpe gyvas ir sveikas, 
tokie smūgiai būtų turkus prislėgę. Bet, kaiptik tuo pačiu laiku 
turkai patys nusikratė ottomanizmu ir faktų bei tam tikro ju- 
dėjimo įtakoje pakeitė viešpatavusią jų šviesuomenėje ideo- 
logiją. 

Mes jau buvome kalbėję apie ideologinį ottomanizmo krizį 
jaunųjų turkų tarpe tuoj po jų laimėto 1908-1909 m. pervers- 
mo. Jie atsidūrė kryžkely. Ottomanai neturkai ėjo prieš juos 
ir į peršamąjį jiems ottomanizmą atsakė savo tautiniais nacio- 
nalizmais, iš esmės separatistiniais. Kaiptik tuo laiku atsirado 
Turkijoje vienas naujas socialinis elementas, atvykęs iš kitur, 
negausus, bet stiprus savo įsitikinimu, pasiryžęs plėsti turkų 
tarpe savo naująją ideologiją, kurio palinkimai buvo iš esmės 

priešingi ottomanizmui ir kuris todėl, kad ir visa širdimi sim- 
patizuodamas Turkijai ir jungdamas savo ideologiją su Turkų 
valstybe, su tam tikru pasitenkinimu žiūrėjo į ottomanizmo 
bankrotą. Galima sakyti, kad šis elementas slaptai džiaugėsi 
Turkų teritoriniais pralaimėjimais, išjungiančiais iš valstybės 
neturkų tautybės gyvenamas žemes, nes šiuo buvo kaiptik ati- 
daromas kelias į naująją ideologiją turkų šviesuomenės ir liau- 
dies sąmonėje. šis naujas socialinis elementas, tai buvo turkų 
"ir totorių kilmės politiniai emigrantai, buvę Rusų 1905 m. re- 
voliucijos veikėjai, pabėgę iš Rusijos į artimą jiems Turkiją. 
Jų tarpe buvo žmonės energingi, įžymūs, tvirtos ideologijos. 
Jie atnešė su savimi naująjį nacionalistinį panturanizmo ar 
pantiurkizmo idealą, kuris turkų tarpe ikišiol buvo nežinomas. 
Tiek tradicinis turkų panislamizmas, tiek moderninis jų otto- 
manizmas jiems buvo lygiai svetimi. 

Kad turkų nacionalizmas, kuris atgaivino Turkiją po Di- 
džiojo karo, gimė ne pačioje Turkijoje, bet Rusijos teritorijoje 
tarp tiurkiškos arba turaniškos kilmės tautų ir tautelių, gyve- 
nančių Kaspijos pajūry, Volgos baseine, vidurinėje Azijoje ir 
Sibire ir pakilęs 1905 m. revoliucijoje buvo iš ten politinių 
emigrantų į Turkiją atgabentas, — tai faktas. Bet ottomaniz- 
mo krizis ir teritoriniai Turkijos pralaimėjimai žymiai paleng- 
vino šio nacionalizmo įsitvirtinimą turkų tarpe. Į visų kitų otto- 
manų nacionalizmus turkams neliko nieko kito, kaip atsakyti 
savo turkišku nacionalizmu. Jie taip ir padarė, įkalbėti savo Ru- 
sijos giminaičių. 

Iš emigrantų turkai sužinojo apie nacionalinį judėjimą, 
kilusį įvairių Rusijos teritorijoje gyvenančių tiurkiškų ir tura- 
niškų tautų, išmėtytų milžiniškame žemės plote nuo Volgos, 
Kaspijos jūros ir Persijos iki šiaurės Ledinuotojo vandenyno, 
ir apie ryšius tarp visų šitų nacionalinių judėjimų. Pantura- 
nizmas — naujos galingos visų turaniškos kilmės tautų — 
turkų, totorių, kirgizų, baškirų, jakutų, Altajaus turkų — fe- 
deracijos idėja rado karštų entuziastų pačių jaunųjų turkų 
tarpe. Vienas toks panturanizmo ideologas, Zija-Hek-Alp, dar 
prieš Karą buvo Vienybės ir Pažangos centro komiteto narys. 
Dar 1911 m. į šios partijos centro komitetą jau buvo išrinkti 
keli įžymūs Rusijos panturanizmo lyderiai — Haspinskas, Ali - 
Hussein-Zadė ir Akčura — iš politinių emigrantų tarpo. 

Nauja nacionalinė turkų orientacija į tiurkizmą arba 
panturanizmą išdygo ir subrendo labai greitu tempu. Ottoma- 
nizmas buvo užmirštas ir palaidotas.Tarp vad. tiurkizmo ir 
panturanizmo yra, taip sakant, kiekybinio turinio santykis; tai 
yra lyg kiekybiniai vieno idealo laipsniai, tarp kurių dar yra 
kartais dedamas trečias — tarpinis — laipsnis, vadinamas ohu- 
zianizmu. 

Tiurkizmu vadinamas siauras valstybinis turkų naciona- 
lizmas. Tiurkizmas, kaip sako Zija-Hek-Alp savo rašiny „Tiur- 
kizmo pagrindai“, reiškiąs visų svetimų neturkų gaivalų Turkų 
valstybėje asimiliaciją, o jiems nesutinkant asimiliuotis, jų vi- 
sišką iš Turkijos pašalinimą; tai reiškia taip pat turkų kalbos 
nuvalymą nuo arabiškų priemaišų ir jos suderinimą su turą- 
niškomis šaknimis, pagaliau turkų nacionalistinės kultūros įkū- 
rimą; be to, tiurkizmas esąs prieštikybinis — jisai kovojąs su 
islamu, atgreždamas turką nuo Mekkos į Altajų. 

Antras tiurkizmo laipsnis, to paties Zija-Hek-Alp'o apibū- 
dinimu, esąs ohuzianizmas; jisai reiškiąs valstybiškai naciona- 
lini ir kultūrinį tų šalių suvienijimą, kuriose gyvena Okuzo 
ainiai, pirmoje eilėje — Turkijos ir abiejų Azerbeidžiano — 
buvusiojo Rusų, dabar sovietinio Azerbeidžiano ir Persų Azer- 
beidžiano. 

Pagaliau žuranizmą Zija-Hek-Alp apibūdina kaip judėji- 
mą, jungiantį atskiras išmėtytas tiurkiškai totoriškos kilmės 
tautas. Turaniškas pasaulis apimąs milžinišką išdalies rytų 
Europos, o ypatingai Azijos plotą, į kurį įeina: Balkanų dalis, 
Mažoji Azija, Krymas, Kaukazas, Dagestanas, Astrachanė, 
Volgos sritis, Saratovas, Samara, Kazanė, Ufa, Orenburgas, 
Sibiras, Mongolija, Kinų ir Rusų Turkestanas, Buchara, Chiva, 
Chorazanas, arba Chorezma, Kaspijos pietų pakrantis ir abu 
Azerbeidžianai. Tai yra panturaniško maksimalizmo svajoja- 
moji sritis; kitos panturanizmo srovės, vadinamos pantiurkiz- 
mu, kiek susiaurina šią sritį, Panturanistai ar pantiurkistai, 
neišskiriant paties Zijos-Hek-Alp'o, nemano visame šiame plote 
įkurti vieningos nacionalinės turkų tautos, vieningos nacionali- 
nės kultūros ir unitarinės valstybės. Jie pripažįsta, kad kitos 
turkų totorių kilmės tautos, gyvenančios šioje teritorijoje, no- 
rinčios arba norėsiančios įkurti savo atskiras nacionalines kul- 
tūras ir įsteigti, greta Turkijos, savo nacionalines totorių, kir- 

kizų, baškirų, jakutų, Altajaus turkų ir kitų valstybes. Tačiau 
jos visos turėsiančios sudaryti vieną galingą Turano federaciją. 
Šitokios nacionalistinio pobūdžio idėjos ėmė plėstis turkų 
tarpe dar prieš Balkanų ir Didįjį karą ir Didžiojo karo metu. 
Ir charakteringa, kad kai liberalinės ottomanizmo idėjos plė- 
tėsi beveik išimtinai tarp šviesuomenės, sudarančios visą jau- 
nųjų turkų kontingentą, ir turkų liaudies beveik nepalietė, tai 
naujas nacionalistinis judėjimas, ypač po Didžiojo karo, ener- 
gingai ėjo gilyn į turkų liaudies mases, tapdamas populiariniu 
ne tiktai šviesuomenės, bet ir liaudies judėjimu. šis judėjimas, 
kuris Turkiją po Didžiojo karo atgaivino ir sutvirtino, yra 
įvairiais vardais žymimas. Kartais, atsižvelgiant į jo turinį, 
jis vadinamas turkų nacionalinė revoliucija, arba atsižvelgiant 
į ryškų šio judėjimo vado vaidmenį, jisai vadinamas kemalisti- 
niu judėjimu, arba pagaliau, atsižvelgiant į šio judėjimo centrą, 
jis vadinamas Anatolijos judėjimu, arba Angoros judėjimu. Ir 
reikia pastebėti, kad šio ideologiškai nacionalistinio judėjimo 
metodai ir jo nustatyti konstrukcijos pagrindai yra grynai de- 
mokratiniai. Iš tarpo daugelio žymių valstybės vyrų, kurie po 
Didžiojo karo įvairiose valstybėse griebėsi perversmo valstybės 
padėčiai sustiprinti ir santykiams pertvarkyti, kaip Leninas 
Rusijoje, Musolini Italijoje, maršalas Pilsudskis Lenkijoje, 
Primo-de-Rivera Ispanijoje, karalius Aleksandras su generolu 
živkovičiumi Jugoslavijoje, Hitleris Vokietijoje, — turkų 
Mustafa-Kemal-Paša, būdamas lygus didžiausiems jųjų, yra 
vienintelis, kuris tvirtai vedė valstybę nuosekliu demokratijos 
keliu, nesvyruodamas ir nesiorientuodamas į jokias kitas san- 
tvarkos formas. Ir jei apie kemalizmą sakoma (Zarevand, 
„Turcija i Panturanizm“, Paryžius, 1930 m.), kad tai esąs 
„šimtaprocentis tiurkizmas“, tai lygiai taip pat galima apie jį 
pasakyti, kad jisai esąs „šimtaprocentis demokratizmas““. 
šios kemalistinės „nacionalistinės turkų revoliucijos“ eiga 
buvo bendrais bruožais šitokia. Nebegalėdami tęsti karo, pri- 
sipažindami jį pralaimėję, 1918 m. spalių mėn. turkai kapitu- 
liuoja. 1918. X. 30. priešininkai pasirašo su Turkais Mudroso 
paliaubas. Pagal šiuos paliaubų nuostatus, sąjungininkams, 
Turkų priešininkams, leidžiama Turkų teritorijoje užimti visos 
strateginės pozicijos, kurios jų bus rastos saugumo sumetimais 
reikalinga užimti. Tai atidarė galimumą okupuoti betkurią 

Turkų teritorijos vietą. Sąjungininkai, ir ypač Graikai, plačiai 
šiuo pradėjo naudotis, siekdami įvairių savo grobimo tikslų. 
Galingas Britų ir Graikų laivynas užima vietas ties Konstan- 
tinopoliu, Turkijos Europos daly Turkija okupuojama Graikų, 
Italai daro okupacinį desantą Adalijoje, Anglų kariuomenė už- 
ima Mosulą ir įvairias Anatolijos geležinkelio vietas, Graikų 
kariuomenė, dalyvaujant Britų laivynui, daro desantą Smyr- 
noje ir žengia į Mažąją Aziją gilyn. Visa tai įvyksta tarp 
Mudroso paliaubų pasirašymo ir 1919 m. vasaros. 

Turkų nacionalistai negali pakęsti susidariusios padėties, 
kuri užgauna jų jausmus, žemina jų tėvynės garbę ir gresia 
valstybės saugumui. Jie pradeda bruzdėti; juos palaiko užgauti 
jausmai. Sultonas ir oficialinė Turkijos vyriausybė Konstan- 
tinopoly jokio autoriteto nė šaly, nė priešų akyse neturi; jie 
virsta žaislu priešų rankose. 


Nacionalinio judėjimo priešakin stoja Mustafa-Kemal - 
Paša, populiarus generolas, pasižymėjęs Didžiojo karo metu 
begindamas Dardanėlius ir Konstantinopolį. Būdamas paskir- 
tas trečiojo kariuomenės korpuso inspektoriumi, 1919 m. ge- 
gužės mėn. Mustafa-Kemal-Paša išvyksta iš Konstantinopolio 
į Anatoliją. Kaiptik tuo laiku Graikai buvo padarę desantą 
Smyrnoje. 

Mustafa-Kemal-Paša tuojau pradeda organizacinį darbą, 
kurio tikslas yra parengti pasipriešinimą. šiam darbui steigia- 
ma plati organizacija, pavadinta Anatolijos bei Rumelijos tei- 
sėms ginti sąjunga. Stovėdamas šios sąjungos viršūnėje ir jo- 
sios vardu Mustafa-Kemal-Paša pradeda veikti. Jisai sušaukia 
vieną po kito du kongresus, pirmąjį — Erzerume, antrąjį — 
Sivase. šie kongresai paruošė judėjimo programą ir iškėlė ju- 
dėjimo vadus. Sivaso kongrese buvo sudarytas vad. Hiati-item- 
silije — komitetas, būsimos Angoros vyriausybės branduolys. 
Tuo tarpu oficialinė Turkų vyriausybė Konstantinopoly, vei- 
kiama svetimų valstybių ir suprasdama, jog Kemalio judėji- 
mas atima valdžią iš jos rankų, ėmė jį smerkti. šeik-ul-Islam 
paskelbė Mustafą-Kemal ir jo šalininkus tėvynės išdavikais; 
iš Kemalio buvo atimta kariuomenės inspektoriaus vieta. Jisai 
pasiuntė į Konstantinopolį savo atsistatydinimo iš kariuomenės 
pareiškimą, bet pats vykti į Konstantinopolį atsisakė, Jis pa- 

liko Anatolijoje tęsti savo organicinio ir kartu ginklavimosi 
dabo. 

Mustafai-Kemaliui iškėlus reikalavimą sušaukti Tautos 
atstovybę (parlamentą), kuris, jo nuomone, turėjo susirinkti 
ne okupantų užimtame Konstantinopoly, bet kur nors ten, kur 
okupantų nėra, sultono vyriausybė, norėdama nukonkuruoti 
Mustafą-Kemalį, pati pasiskubino sušaukti parlamentą, bet, 
žinoma, Konstantinopoly. Kadangi paskutinio parlamento že- 
mesnieji rūmai buvo paleisti, tai dabar buvo paskelbti nauji 
rinkimai, kurie davė nacionalistinį atstovybės daugumą. Žymus 
atstovų skaičius priklausė kemalistiniam judėjimui. 

Parlamentas susirenka Konstantinopoly. 1920 m. sausio 
mėn. atstovų nacionalistų grupė įneša į parlamentą vad. Tau- 
tinės santaikos (Mitak-i-milli) projektą. Mitak-i-milli — tai 
yra tų reikalavimų ar sąlygų minimum, kurių patenkinimas, 
projekto autorių nuomone, galėsiąs laiduoti Turkų valstybės 
nepriklausomybę ir kurių pagrindais Turkų nacionalistai su- 
tinką pasirašyti teisingą ir pastovią taikos sutartį. štai svar- 
biausios Mitak-i-milli sąlygos: a) okupuotų Arabų sričių liki- 
mas turįs būti išspręstas plebiscitu; b) taip pat plebiscitu turįs 
būti nustatytas vakarų Turkijos likimas; c) turkų daugumo 
gyvenamos sritys jokiu būdu negalėsiančios būti iš Turkijos 
išskirtos; d) Marmuro jūros ir Konstantinopolio saugumas 
turįs būti laiduojamas; e) kapituliacijos turinčios būti panai- 
kintos (kapituliacijomis vadinami aktai, kuriais svetimos valsty- 
bės įvairiais laikais išsiderėjo sau teisę kištis į Turkų vidaus 
reikalus, ypač kontroliuodamos Turkų valdžios organų veikimą 
Turkų valdinių krikščionių atžvilgiu ir vykdydamos kaikurias 
tiesiogines valstybės funkcijas savo piliečių atžvilgiu Turkijos 
teritorijeje). 

1920 m. vasario mėn. Turkų parlamentas  Mitak-i-milli 
>riėmė. Į tai Europos valstybės atsakė desantu į Konstantino- 
poli, jo okupavimu, parlamento pašalinimu jėga ir kaikurių 
atstovų suėmimu. Kiti atstovai pabėgo į Anatoliją. 

Mitak-i-milli sudaro labai charakteringą Turkų naciona- 
listinės programos dokumentą. Mes matome, kad jis daro prin- 
cipišką skirtumą tarp turkų gyvenamų ir neturkų gyvenamų 
šalių, įeinančių į Turkų valstybės sąstatą. Turkų gyvenamas 
žemes jisai laiko pačia savo esme priklausančiomis Turkijos 

valstybei; apie jų išjungimą iš valstybės negalį būti ir kalbos, 
joks plebiscitas šio junginio nutraukti negalįs. Už tai neturkų 
gyvenamos žemės, kaip Arabų šalys ir maišyto sąstato Turkija, 
galinčios sau pačios plebiscitu išspresti savo valstybinį likimą; 
jųjų ryšys su Turkijos valstybe esąs neesminis ir turkai, pa- 
tys sau reikalaudami laisvės, smurtu jų laikyti savo valstybėje 
nenorį. Tačiau yra dar vieną neturkų arba negrynai turkų gy- 
venama šalis Turkijos sąstate, apie kurią Mitak-i-milli tyli: tai 
yra turkiškoji Armenijos dalis. Jos atžvilgiu plebiscito prin- 
cipas nekeliamas. Ar tai atsitiktinis užsimiršimas? Anaiptol. 
Turkų nacionalizme Armenijos klausimas turi ypatingos reikš- 
mės, kuri neleidžia Turkams išsižadėti šios šalies. Armenija 
atidaro Turkams kelią į Azerbeidžianą ir tuo pačiu yra raktas 
iš Turkijos į Turaną; ši šalis, priklausydama Turkijai, jungia 
ją su visomis turaniškomis tautomis, o būdama nepriklausoma, 
skiria ją nuo tų tautų. Ir todėl Turkai, sutikdami išsižadėti 
visų neturkų provincijų, Armenijai daro išimtį ir jos suturki- 
nimą laiko nacionalinės programos elementu. 

Anglų okupacija Konstantinopoly, parlamento išvaikymas, 
atstovų suėmimai — vaizdžiai parodė, kokia yra oficialinės 
Turkų valdžios Konstantinopoly galia, koks yra sultono val- 
džios autoritetas ir kas yra tikras oficialinis Turkijos valdovas. 
Faktai įrodė Mustafos-Kemalio-Pašos žodžių teisybę. Jisai visą 
laiką sakė, jog laisvos valstybės vyriausybė negalinti būti oku- 
puotoje valstybės sostinėje, nes ji turinti virsti okupantų verge 
ir tarnauti jiems, o ne savo valstybei. Sultono vyriausybė, pa- 
tekusi į okupantų nelaisvę, nesanti Turkijos tautinė vyriausybė 
ir neturinti nė jėgos, nė autoriteto rūpinti valstybinius reikalus. 
Įvykę faktai, patvirtinę Kemalio tezę, galutinai sugriovė Kons- 
tantinopolio autoritetą šaly, o už tai žymiai pakėlė Kemalio 
autoritetą. Viskas, kas turkų tarpe buvo gyva, suprato, kad sul- 
tonas ir ministerių kabinetas su didžiuoju viziriu ir Šeiku-ul- 
Islamu Konstantinopoly — tai tiktai bejėgės marionetės oku- 
pantų anglų rankose, tai tiktai tušti tradiciniai titulai ir var- 
dai, į kuriuos įsiliejo svetima esmė ir priešo jėga. Ir visa gyva 
Turkija atsigręžė nuo šios orficialinės valdžios šmėklos, vaidi- 
nančios kažkokią komediją prie senosios panislamiškos ir otto- 
maniškos Turkijos imperijos lavono. 

Greta anosios mirusios ir pūnančios Turkijos lavono, Ana- 

tolijoje auga ir organizuojasi jaunoji gyva ir energinga laisva 
nacionalinė Turkija — Kemalio-Pašos Turkija, kurios valdžia 
yra aprūpinama privatinės savanorių organizacijos jėgomis, 
veikiančiomis socialinio solidarumo principu. 

Stovėdamas Anatolijos bei Rumelijos teisėms ginti sjun- 
gos viršūnėje, Kemal-Paša šios sąjungos vardu leidžia atsišau- 
kimus į visus turkus ir kviečia išvaikyto parlamento atstovus 
rinktis Anatolijos sostinėje ir viso judėjimo centre — Ango- 
roje — tęsti valstybinį darbą. Ištikrųjų pabėgę iš Konstanti- 
nopolio atstovai renkasi Angoroje, kur suplaukia taip pat visos 
gyvos valstybinio aparato jėgos, politiniai veikėjai, administra- 
toriai, valdininkai, karininkai. Parlamento sąstatas, kurio bran- 
duolį sudaro senieji atstovai, papildomas naujai išrinktais ats- 
tovūis — po penkis iš kekvieno sandžako (rinkimai buvo at- 
likti dviem laipsniais; rinkėjų kolegiją sudarė administracinės 
tarybos ir valsčių bei miestų tarybų nariai ir Anatolijos bei 
Rumelijos teisėms ginti sąjungos vietinių grupių nariai). 

1920 m. balandžio mėn. Angoroje įvyko pirmas šio steigia- 
mojo Turkų parlamento, pasivadinusio Didžiuoju Tautos Susi- 
rinkimu, posėdis. 

Parlamento įsikūrimas Angoroje suteikė nacionališkai 
valstybiniam turkų judėjimui naują pagrindą. Tas, kas iki- 
šiol buvo Anatolijoje daroma Mustafos-Kemalio-Pašos pastan- 
gomis, tai buvo privatinės tam tikros draugijos iniciatyvos 
darbas. Tiesa, ši draugija tvarkė valstybinį administracinį apa- 
ratą, reformavo ir valdė kariuomenę, ji, taip sakant, pavadavo 
nesamą valstybės valdžią, bet visdėlto pati valstybės valdžios 
nesudarė. Dabar Didysis Tautos Susirinkimas Angoroje tai 
jau buvo valstybės valdžios organas. Būdamas vienas, jis sa- 
vaime sukoncentravo savy visą suvereninę valstybės valdžią 
ir tapo diktatoriškos suvereninės galios organu, tuo pačiu ei- 
damas ir steigiamosios galios funkcijas. Visa, kas ikišiol buvo 
Anatolijos bei Rumelijos teisėms ginti sąjungos padaryta arba 
pradėta daryti, dabar jau buvo pavesta Didžiojo Tautos Susi- 
rinkimo valdžiai ir jo įsteigtai, jo priklausomai  Vykdomųjų 
Vekilių (Komisarų) Tarybos vyriausybei. 

Angoros Didžiojo Tautos Susirinkimo valdžia turėjo tris 
svarbiausius uždavinius, kuriuos visus, Mustafai-Kemaliui-Pa- 
šai vadovaujaat, ji ir pajėgė nuo 1920 iki 1924 m. atlikti, Tai 

buvo: a) valstybės aparato sutvarkymas ir valstybės konsti- 
tucijos nustatymas: b) valstybės teritorijos nuo visokių oku- 
pantų nuvalymas ir c) taikos sutarties su Entante's valstybė- 
mis sudarymas. 

Konstitucinės reformos kelią ir galutinės konstitucinės 
santvarkos analizą mes peržiūrėsime kiek žemiau, o tuo tarpu 
bendrais bruožais paliesime politinę turkų darbo sritį. 

1920 m. gegužės mėn., kartu su Angoros vyriausybės (Vyk- 
domųjų Komisarų Tarybos) sudarymu, Didysis Tautos Susi- 
rinkimas iškilmingai pareiškia senajai Konstantinopolio vyriau- 
sybei, kad vienintelė teisėta Turkų valdžia esanti jo, Didžiojo 
Tautos Susirinkimo, valdžia. Tų pačių metų birželio mėn. Didy- 
sis Tautos Susirinkimas priėmė rezoliuciją, skelbiančią, jog visi 
Konstantinopolio vyraiusybės aktai, sutartys ir konvencijos, 
sudaryti su svetimomis valstybėmis Konstantinopolio okupaci- 
jos metu, neturi ir neturėsią galios Turkijos valstybėje. 

Tuo tarpu Konstantinopolio „vyriausybė“, netekusi val- 
džios ir autoriteto šaly ir visiškai pasidavusi okupantų galiai, 
vedė su Entante's valstybėmis kažkokias derybas dėl taikos su- 
tarties ir 1920.VIII.10. Turkijos vardu pasirašė Sevro sutartį. 
Nacionalinė Angoros vyriausybė šios sutarties nepripažino. 
Turkų liaudyje kilo didžiausias pasipiktinimas Entante's ir 
Konstantinopolio „vyriausybės“ darbais. 

Angoros vyriausybė laikosi ir jos autoritetas auga. Visa 
Turkija tik ją vieną tepripažįsta. Pamažu ir Entante's valsty- 
bės bei okupantai įsitikina, jog Konstantinopolio sultono vy- 
riausybė — tai fikcija, tiktai pačių okupantų palaikoma, kuri 
tik tiek teturi jėgos, kiek jai jos okupantai suteikia, o tikroji 
Turkijos jėga — Angoroje, su kuria reikią skaitytis, norint ką 
nors iš Turkijos laimėti, arba kurią reikia nugriauti; tačiau nu- 
griauti Kemalio veikalas, kristalizuotas Didžiojo Tautos Susi- 
rinkimo vyrausybės, tai jau nesąs lengvas darbas, nes tai esanti 
tvirta ir organizuota jėga, kurią reikėtų nugalėti. Tam pasiekti 
reikėtų pradėti naujas karas su atgaivinta jauna nacionaline 
Turkija. Įvairių aplinkybių verčiamos Europos valstybės 1920 
m. pabaigoje ir 1921 m. pradžioje atšaukia iš Anatolijos sa- 
vo okupacinės kariuomenės dalis, kurios buvo užėmu- 
sios kaikurias šios provincijos vietas. 1921 metų spalių 
mėn. Prancūzija, kuri išviso tradiciškai yra draugiška Turki- 

jai, sudaro su Angoros vyriausybe sutartį apie Kilikijos eva- 
kuaciją; Turkai užima šią sritį, be to, jie skyrium susitaria tam 
tikrais klausimais su Italija. šiuo būdu Angoros vyriausybė yra 
išdalies pripažinta Entante's valstybių, bent Prancūzijos ir Ita- 
lijos. Tai yra jos žymus laimėjimas, 


šie atskiri Entante's valstybių susitarimai su „revoliuci- 
ne“ Angoros valdžia — tai buvo padarinys ne tiktai augančio 
Angoros prestižo arba ypatingų tų valstybių simpatijų turkų 
tautai, bet dar labiau jųjų baimės Sovietų įtakos Turkijai. Be 
abejo, tarp Angoros ir Maskvos buvo tam tikras draugiškumo 
kontaktas. šį kontaktą palaikė bendroji Entante's neapykanta, 
bendrasis Angorai ir Maskvai pavojus iš Europos ir bendrieji 
artimiausieji jų politikos tikslai Užkaukazy. Trys įsikūrusios 
Užkaukazy nacionalinės respublikos — Gruzija, Armenija ir 
Azerbeidžianas, ypač dvi pirmosios, buvo Entante's globojamos 
ir politiškai buvo jos ekspozitūromis tarp nacionalinės Turkijos 
iš vienos pusės ir sovietinių Rusijos bei Ukrainos iš kitos. So- 
vietinės Rusijos ir Ukrainos saugumas rytuose reikalavo šių 
respublikų susovietinimo. O Turkijai rūpėjo iš vienos pusės tai, 
kad Entante's įtaka neįsigalėtų jos rytų pasieniuose ir neparali- 
žuotų čia jos būsimos nacionalinės ekspansijos į tiurkiškas ša- 
lis, o iš kitos — tai, kad Armenijos respublika nesustiprėtų, 
neišsiplėstų į armeniškus vilajetus, Turkijoje ir neskirtų Tur- 
kų nuo Azerbeidžiano, sudarančio kelią į panturanizmą arba 
pantiurkizmą. Tiesa, Sevro sutartis, sudaryta  Entante's su 
Konstantinopolio vyriausybe, sudarė Armenijos valstybę iš buv. 
tusų Armenijos dalies, bet leido Wilsonui arbitrališkai nusta- 
tyti Armenijos sienas su Turkija, įjungiant į Armeniją ir kai- 
kurias armeniškas Turkijos žemes, ką Wilsonas ir buvo pada- 
ręs. Užtai Sovietai, sovietindami (sovietizuodami) Armeniją 
Turkams pritariant, ne tiktai nieko jai, Armenijai, iš Turkų 
neužgrobė, bet dar kaikurias jos buvusias rusiškas sritis Tur- 
kams perleidė ir Nachičevano sritį, kaip koridorių į Azerbei- 
džianą, pavedė Azerbeidžiano protektoratui, išėmę ją iš sovieti- 
nės Armenijos teritorijos. Tokiu būdu Užkaukazio respublikų 
sovietinimas, atpalaiduojantis jas nuo Entante's įtakos, buvo 
tiek Maskvai tiek Angorai naudingas, ypač kai jis buvo jun- 
giamas su Armenijos nacionalinių tikslų paaukojimu pantura- 

nistiniams ar pantiurkistiniams turkų nacionaliniams troš- 
kimams. 

Šis turkiškai sovietinis kontaktas Europai pasirodė baisus. 
Europa buvo linkusi matyti turkų sovietinimo ženklą net pa- 
čioje Angoros vyriausybės konstrukcijoje ir jos pavadinime 
(Vykdomųjų Komisarų Taryba), nepastebėjusi, kad ši kons- 
trukcija ištikrųjų yra artimesnė Didžiosios Prancūzų Revolių- 
cijos Konvento diktatūros režimui arba Prancūzų Tautos Su- 
sirinkimo valdžios režimui nuo 1871—1873 m. Thiers'o pre- 
zidentavimo metu, negu sovietiniam režimui su jo Sovnarkomu 
(Liaudies Komisarų Taryba). Europai baisus buvo Turkijos 
sovietinimo pavojus, kurio ji bijojo dėl senosios turkų įtakos 
mahometonų pasauliui Šiaurės Afrikoje ar Indijoje. 

Prancūzija ir Italija pirmos ėmė ieškoti kontakto su jau- 
na Angoros Turkija, Anglija, tais pačiais sumetimais ieškoda- 
ma kontakto su Sovietais, Turkijos atžvilgiu laikėsi griežčiau. 
Pasitikėdami Anglijos griežtumu ir jos globojami graikai, kurie 
jau nuo 1919 m. buvo atgabenę savo kariuomenę į Mažąją Aziją 
ir okupavę įvairias vietas, veržėsi vis gilyn ir jau buvo nelabai 
toli nuo pačios Angoros. 

Tada kemalistai, pasinaudodami žymiai sustiprėjusia stra- 
tegine ir politine Turkų padėtimi, ryžtasi pagaliau pereiti į 
ofenzyvą. 1922 m. jie pradeda karą su Graikais. Turkų kariuo- 
menė puola Graikus, keliais energingais smūgiais sumuša ir 
visiškai sutriuškina Graikų jėgas. Karas buvo nepaprastai grei- 
tas ir trumpas, smūgiai — sunkūs, kaip perkūnija, Turkų lai- 
mėjimas — visiškas. Visa Graikų okupacija, visa jų karinė 
jėga ir pasipriešinimo galia — sunaikinta ir likviduota. 1922 
mm. spalių mėn. Graikai pasirašo su Turkais Mudanijos karo 
paliaubas. šia proga Turkai likviduoja Graikų kolonijas Ma- 
žosios Azijos pakraščiuose. Dešimtimis tūkstančių jie sodina 
graikus į laivus ir siunčia juos į Graikiją, iš kur graikai tokiu 
pat būdu grąžina turkams Graikijos valstybėje esamus turkus. 
Tai buvo grandiozinis ir, beabejo, barbariškas abiejų pusių ma- 
žumomis nusikratymas, radikalinis tautinių mažumų proble- 
mos išsprendimas, savosiomis mažumomis pasikeitimas. 

Maždaug tuo pačiu laiku 1922. XI. 1. Didysis Tautos Susi- 
rinkimas Angoroje priėmė nutarimą apie sultono galios panai- 
kinimą. Konstantinopolio sultono „vyriausybė“ jau tuo laiku 

buvo tiek bejėgė ir. nusigyvenusi, kad jau ir pati nebemėgino 
kovoti prieš šį nutarimą. Ji ramiai likvidavosi ir mirė. 

1922. XI. 21. Lozanoje (Šveicarijoje) atidaroma taikos 
konferencija tarp iš vienos pusės Entante's valstybių ir Grai- 
kijos, o iš kitos — Turkijos, Niekas jau, neišskiriant Anglijos, 
nedrįsta abejoti Angoros vyriausybės titulais atstovauti Tur- 
kijai. Senosios Ottomanų Imperijos, sultono ir kalifo Turkijos, 
pralaimėjusios Didįjį karą, jau nebėra; ji mirė, pačių turkų 
palaidota. Jaunoji nacionalinė Turkų valstybė dalyvavo Loza- 
nos taikos konferencijoje, kaip rimta kūrybinė jėga, sutvarkiusi 
valstybinį Ottomanų Imperijos palikimą, ir kaip karo su Grai- 
kais laimėtoja. 1928. VII. 23. pasirašoma Lozanos taikos su- 
tartis, kuri sutvarkė ir sankcionavo tarptautinę reformuotos na- 
cionalinės Turkų valstybės padėtį. šios sutarties nuostatai buvo 
Turkijai naudingi. Vykdant Lozanos taikos sutartį, senoji Im- 
perijos sostinė Konstantinopolis 1923. X. 3. grąžinama Turkijai 
ir užimama jos kariuomenės. Tačiau nacionalinės Turkų valsty- 
bės sostinė paliekama Angoroje, 

Pagaliau 1924 m. Didysis Tautos Susirinkimas galutinai 
priėmė naująją demokratinės Turkų Respublikos konstituciją, 
promulguotą 1924. IV. 20. (islamo kalendoriaus 1342 m. Ra- 
mazano mėn, 16 d.). 

Iškarto, kai 1920 m. Didysis Tautos Susirinkimas susirinko 
Angoroje ir pradėjo vykdyti valstybės valdžią, kilo klausimas, 
kokia yra konstitucinė Didžiojo Tautos Susirinkimo padėtis ir 
galia: ar jisai yra tiktai paprastas, veikiančiosios valstybės 
konstitucijos numatytas įstatymams leisti parlamentas, ar stei- 
giamosios galios organas — konstituanta, kurio tikslas yra iš- 
naujo sutvarkyti valstybės valdžią ir nustatyti naują konsti- 
tuciją, ar pagaliau jisai yra tiktai laikinosios valdžios organas, 
pavaduojąs negalinčią dėl svetimos okupacijos veikti konstitu- 
cinę valdžią, turįs tiktai laikinąjį tikslą — išvaduoti valstybę 
nuo svetimųjų jėgų, kad galėtų atgimti jos konstitucinė val- 
džia, kuri ir turės arba konstitucijos numatytais keliais nusis- 
tatyti keisti konstituciją arba valdyti valstybę senosios konsti- 
tucijos tvarka, 

Viso judėjimo širdis ir galva — Mustafa-Kemal-Paša, ku- 
ris visą laiką buvo ne tiktai viso valstybinio aparato organi- 
zatorius, visos Angoros politikos vedėjas ir vykdytojas, karo 

pajėgų tvarkytojas ir vadas, karo žygių prieš Graikus laimėto- 
jas, visos diplomatinės Angoros akcijos iki Lozanos sutarties 
tvarkytojas, bet ir ideologinės bei konstitucinės reformos su- 
manytojas ir autoritetingas vadovas, — savo įžengiamoje pro- 
graminėje kalboje pasisakė už trečiąją tezę. Didysis Tautos Su- 
sirinkimas Angoroje negalįs pasitenkinti paprastojo konstitu- 
cinio įstatymų leidėjo galia bei kompetencija, kol kiti konstitu- 
cinės valdžios elementai yra paraližuoti Konstantinopolio oku- 
pantų nelaisvėje. Būdamas vienintelis konstitucinių organų, 
kuris turi galimumo laisvai veikti, jisai turįs vienas visą vals- 
tybės valdžią aprūpinti. Tiek įstatymų leidimas, tiek valdymas 
esą jo vieno rankose. Vyriausybė, kurią jis įkurs, būsianti jo 
vyriausybė, jam vienam atsakinga ir jo priklausoma. Žmonės, 
kurie bus jo į tą vyriausybę paskirti, būsią ne jo paritetiniai 
bendrininkai valdymo srity, bet jo agentai — komisarai, vei- 
kią jo galios titulu ir jo imperatyviniu nusistatymu. Vadinasi, 
visa valdžios galia koncentruojasi Didžiajame Tautos Susirin- 
kime. Tačiau, iš kitos pusės, kol kiti valstybės valdžios veiks- 
niai, kurie jam tenka laikinai pavaduoti, nebus paliuosuoti nuo 
okupantų valdžios ir negalės laisvai veikti bei tarti savo Žodį, 
tol Didysis Tautos Susirinkimas vienas neturėsiąs imtis ini- 
ciatyvos keisti pačią valstybės konstituciją ir vykdyti steigia- 
mają galią. 

Tokiu būdu, Mustafos-Kemal-Pašos mintimi, Didysis Tau- 
tos Susirinkimas esąs vienintelis valstybės valdžios organas, 
tačiau laikinas ir neturįs savintis steigiamosios galios. Konsti- 
tucija tuo tarpu liekanti sena, jos reforma, — tai esąs tolimes- 
nis darbas, kai jau sultonas ir kalifas būsią grąžinti Turkų val- 
džiai ir bendradarbiausią su parlamentu. Tokia buvo Kemalio 
pradžios tezė, su kuria ir Didysis Tautos Susirinkimas sutiko. 

Todėl iškarto Didysis Tautos Susirinkimas nesiėmė kons- 
titucijos keitimo darbo. Konstitucijai negalint veikti ir Didžia- 
jam Tautos Susirinkimui laikinai likus veninteliam ir perma- 
nentiniam valstybės valdžios organui — jisai tuo pačiu virto 
faktinės diktatūros organu, bet šią savo diktatūrą jisai pats 
suvaržė tam tikru apibrėžtu tikslu; šis tikslas gali būti apibū- 
dintas šiaip grąžinti valstybei sąlygas jos konstitucinei san- 
tvarkai atstatyti. 

Priėmęs šią savo valdžios koncepciją, Didysis Tautos Su- 

sirinkimas pradėjo savo teisinio valstybės tvarkymo darbą ne 
nuo naujos konstitucijos projekto, bet nuo konstitucinio įsta- 
tymo, turinčio užfiksuoti aukščiau išdėstytą laikinąją Didžio- 
jo Tautos Susirinkimo diktatūros santvarką apibrėžto tikslo 
ribose, Tai ir buvo padaryta 1921. I. 20, Pagrindinės organiza- 
cijos įstatymu. 

Valstybės vidujinis tvarkymas ir išorinio jos saugumo už- 
tikrinimas reikalavo nuolatinio veiklumo ir energijos. Musta- 
fa-Kemal-Paša, Didysis Tautos Susirinkimas ir Vykdomųjų Ko- 
misarų Taryba veikė einamųjų reikalų ribose, nespręsdami 
konstitucinių klausimų, laikinai sutvarkytų Pagrindinės orga- 
nizacijos įstatymo. Tačiau jau 1922 m. apibrėžtas šiai laikina- 
jai santvarkai tikslas buvo pasiektas. Kai per dvi savaites kare 
su Graikais didelė okupacinė 200000 Graikų kariuomenė buvo 
visiškai sumušta ir likviduota, kai Mudanijos paliaubos bai- 
gė karą, Anatolija ir Europos Turkija su Konstantinopoliu bu- 
vo paliuosuota nuo okupantų, o tuo pačiu ir sultono bei kalifo 
valdžia Konstantinopolyų buvo atpalaiduota nuo svetimos oku- 
pantų jėgos, tai vėl kilo konstitucinis Turkų valstybės valdžios 
klausimas. Dviejų — Konstantinopolio (sultono-kalifo, didžiojo 
viziro, šeil-ul-Islamo ir kabineto valdžios) ir Angoros (Musta- 
fos-Kemal-Pašos, Didžiojo Tautos Susirinkimo ir Vykdomųjų 
Komisarų Tarybos valdžios) — valdžių dualizmas nebegalėjo 
būti tęsiamas. 

Tuo laiku Europos valstybės pakvietė Turkus atvykti į Lo- 
zanos taikos konferenciją Turkų tarptautinei padėčiai galuti- 
nai sutvarkyti. Pakvietimas buvo adresuojamas Turkų tiek 
Konstantinopolio, tiek Angoros vyriausybei. Konstantinopolio 
valdžios didysis viziras, senis Tevfik-Paša kreipėsi telegrafu į 
Angorą, siūlydamas Angorai susitarti su Konstantinopoliu dėl 
bendrojo solidaraus turkų fronto Lozanoje. šis pasiūlymas su- 
kėlė audrą Angoroje. Didysis Tautos Susirinkimas nenorėjo nie- 
ko girdėti apie betkokį susitarimą su Konstantinopiliu. Deba- 
tuose buvo nurodoma, kad Didysis Tautos Susirinkimas vienas 
esąs absoliutinis valstybės šeimininkas, nes Aukštoji Porta ir 
sultonas esą išdavę tėvynę ir nusižengę turkų tautiniams rei- 
kalams. Kaikurių buvo net siūloma iškelti formalus kaltini- 
mas sultonui ir jo ministeriams, kurie, pasiremdami svetima 
okupantų jėga, kovojo prieš Kemalio kariuomenę ir stengėsi nu- 

slopinti visą kemalistinį judėjimą, o dabar, kai kemalistai 
prieš juos laimėjo ir išvadavo valstybę, mėginą pasinaudoti lai- 
mėjimu ir pasidalinti garbe su Angora. Tarp įvairių iškeltų su- 
manymų — vienas sumanymas buvo paties Mustafos-Kemalio- 
Pašos patiektas. 

šis sumanymas iškėlė dvi tezes: a) naujoji tautinė Turkų 
vyriausybė Angoroje pakeitė senąją panaikintą Ottomanų Im- 
periją ir sudaro vienintelę valstybės valdžią; b) kalifatas at- 
skiriamas nuo panaikintos sultono galios ir, priklausydamas 
Osmanų dinastijai, sudaro grynai tikybinę islamo vadovybę; 
kalifu Didysis Tautos Susirinkimas išrenka vieną šios dinasti- 
jos narį, kuris, jo nuomone, esąs tinkamiausias tiek dėl savo 
žinių, tiek dėl savo būdo, Mustafo-Kemalio-Pašos pasiūlymas 
buvo priimtas Didžiojo Tautos Susirinkimo. "Tai yra 1922. 
XI. 1. įstatymas, susidedąs iš 2 straipsnių. Gindamas savo pa- 
siūlymą, savo kalboje Mustafa-Kemal stengėsi įrodyti, kad 
kalifo galia galinti visiškai nepareiti nuo politinės galios, kad 
islamo prestižas kaiptik pakilsiąs tuo, kad jo vadovybė nebus 
surišta su eilinės politikos laimėjimais ir pralaimėjimais. 

Šis įstatymas — tai jau buvo gili revoliucija ir senosios 
konstitucijos suardymas. Sultonas, šiuo įstatymu, buvo panai- 
kintas, kaip nesuderinamas su vieningu visos tautos suvereni- 
tetu. Parlamentas, kurio diktatūra ikitol buvo laikoma laikina, 
lieka nuolatiniu vieninteliu absoliutinės galios valdžios centru. 
Nieko panašaus į parlamentarizmą. Parlamento pirmininkas 
yra valstybės galva ir kartu Komisarų Tarybos pirmininkas. 
Nėra jokios galios, jokio organo, kurie galėtų pasipriešinti Tau- 
tos Susirinkimui (parlamentui) ir sulaikyti kurį nors jo aktą. 


Kalifato atskyrimas nuo sultonato -— tai buvo žygis labai 
drąsus. Ikišiol šios dvi galios buvo visuomet sujungtos, viena 
nuo kitos neatskiriamos. Bet dar didesnės drąsos būtų reikėję 
tam, kad iškarto, naikinant sultonatą, ir kalifatas būtų tuo 
pačiu panaikintas. Todėl jisai buvo paliktas, atplėštas nuo savo 
tradicinio politiškai valstybinio pamato. 


Visdėlto iškarto, jau panaikinus sultonatą ir tvirtai padė- 
jus valdžios pagrindan tautos suvereniteto principą, buvo 
vengiama respublikos vardo. Buvo bijoma, kad šis vardas bū- 
siąs nepopuliarus ir kenksiąs naujos santvarkos įsigyvenimui, 

Į mėginimus įrodyti, kad ištikrųjų Turkija jau virto respub- 
lika, buvo žiūrima, kaip į provokaciją. 

Tačiau faktų ir institucijų logika veikė ir pamažu vertė 
vadinti viską savo tikrais vardais. Naujas 1923. X. 29. kons- 
titucinis įstatymas jau drįso paskelbti respubliką ir kartu 
įsteigti respublikos prezidento organą. Pagaliau 1924 m. pra- 
džioje padaryta paskutinis žingsnis į naująją santvarką. Kaip 
esame sakę, panaikinus sultonatą, nuo kurio buvo atskirtas ka- 
lifatas, kalifatas buvo paliktas nepaliestas. Tai buvo drąsu, 
bet tai buvo ir atsargu. Turkų liaudies sąmonėje negalėjo iš- 
karto išnykti visi seniausios panislamizmo tradicijos pėdsakai. 
Nežinia buvo, kaip reaguos liaudies sąmonė į sultonato panai- 
kinimą. Tad bent kalifatas palikta tradicijai nužeminti. Bet, 
kai buvo pastebėta, kad jokio triukšmo dėl sultonato panaiki- 
nimo nekyla, tada pamažu pradėta galvoti apie tai, ar reikia 
palikti kalifatas ir ar nebūtų tiksliau drauge su sultonatu pa- 
naikinti ir kalifatas. Pastebėta, kad kalifas, išskyrus pamaldas 
ir ceremonijas, neturės jokios ypatingos funkcijos, tačiau, jei 
bus sudarytas organas, tai jis pats stengsis išplėsti savo funk- 
cijas, o kadangi kalifo titulas bus išlaikytas buvusiųjų sultonų 
dinastijoje, tai yra pavojaus, kad šios dinastijos nariai — ka- 
lifai bus linkę intrigomis ir perversmais grąžinti sau politinę 
sultono galią. Žodžiu, kalifato institucija — tai įvairiausių gali- 
mų komplikacijų šaltinis, pavojingas viešajai tvarkai ir Turkų 
valstybės saugumui. šių samprotavimų išvadą ir sudarė 1924 
m. kovo mėn. įstatymas, kuriuo Didysis Tautos Susirinkimas 
panaikino kalifatą. 

Šitokia buvo Turkų tautinės konstitucinės reformos eiga. 
Viskas čia buvo Mustafos-Kemal-Pašos paruošta ir jo suma- 
nymais skelbiama. Tada, pagaliau, buvo suredaguota ir išleis- 
ta veikianti 1924. IV. 20 (1342 Ramazano 16 d.) Turkų kons- 
titucija, pakeitusi senąją 1876 m. Midhato-Pašos konstituciją, 
reformuotą — jaunųjų turkų 1909 m. *). 

KĒ. N. Durdenevskij ir E. F. Lundšuveit, Konstituciji Vostoka, 
Leningradas, Gosizdat, 1926 m., skyrius „Turcija“ su konstitucijos tekstu, 
35—50 pusl. 

Gad Franco, Développoments Constitutionnels en Turquie, Paris, 
Librairie Arthur Rousseau, 1925 m., su konstitucijos tekstu, 1—160 pusl.; 

Zarevand, Turcija ir Panturanizm, Paryžius 1930 m., su Andriaus 
Mandelštam'o įžanga, 1—168 pusl. 

Turkų 1924 m. konstitucijos I skyrius (1-8 str.), pava- 
dintas „„Bendraisiais nuostatais“, patiekia valstybės santvarkos 
principus ir kartu valdžios organizacijos schemą. Čia nusta- 
toma valstybės forma, jos tikyba, kalba ir sostinė, Būtent, jos 
forma yra respublika, jos tikyba („Turkų Respublikos tikyba“) 
— muzulmonų, jos oficialinė kalba — turkų, jos sostinė — An- 
gora (konstitucijos 1-2 str.). 

Charakteringa yra valstybinės tikybos principo pabrėži- 
mas šioje demokratinėje ir liberalinėje konstitucijoje; šis prin- 
cipas, sunkiai suderinamas su aukštai išplėstu ir kitoje konsti- 
tucijos vietoje tiksliai išdėstytu piliečių laisvės („status liber- 
tatis“, tame skaičiuje ir psichinės autonomijos) principų yra 
čia ne tiktai pabrėžiamas, bet dargi nustatomas kaip vienas 
pagrindinių pačios valstybės santvarkos ramsčių. Tačiau Tur- 
kų tarpe tai suprantama: tai yra auka tradicijai, tai nusilei- 
dimas, kurio kaina Turkija, panaikinus kalifatą ir nutraukusi 
panislamizmo ryšius, įsigijo respubliką. 

Kad Turkų respublika yra demokratinė, tai matyti iš la- 
bai griežto tautos suvereniteto principo pabrėžimo konstituci- 
joje. Neužteko pasakyti, kad „suverenitetas priklauso tautai“, 
pridėta dar: „be rezervų ir sąlygų“ (konstitucijos 3 str.). 

Tai yra principai. Kaipgi tačiau yra organizuojama ši de- 
mokratinė tautos respublika? 

Tiesioginio arba pusiau tiesioginio pačios teisinės tautos 
valdymo jokių pėdsakų konstitucijoje nerandame. Niekur taip 
pat tautos renkami atstovai neveikia imperatyviniu mandatu. 
Tautos renkami atstovai, pagal konstituciją, yra tiktai parla- 
mento, vadinamojo Didžiojo Tautos Susirinkimo, nariai. Jie 
negauna jokių įsakymų arba instrukcijų iš juos išrinkusių pi- 
liečių, nėra atšaukiami piliečių rinkikų nutarimais, be to, Di- 
dysis Tautos Susirinkimas išviso niekeno negali būti paleis- 
tas, jisai tiktai pats save paleisti gali, nutaręs padaryti nau- 
jus rinkimus prieš pasibaigus kadencijai (konstitucijos 25 str.). 
Vadinasi, renkamųjų atstovų mandatas (jokio kito organo per- 
sonalas nėra piliečių rinkikų renkamas) yra reprezentacinis, 
o ne impratyvinis, kitaip sakant, Turkijoje demokratija yra 
grynai reprezentacinė, vadinasi — klasikinė, Didžiosios Pran- 
cūzų Revoliucijos nustatyto tipo. 

Tačiau, klasikine teorija, reprezentacija nėra būtinai rei- 

kalinga reprezentanto išrinkimo, Reprezentacinis mandatas tam 
tikram organui ar asmeniui gali būti pavestas ir tiesiog pačios 
konstitucijos, nesikišant piliečiams rinkikams (teisinei tautai) 
balsavimu. Tai yra vadinamoji konstitucinė reprezentacija. 
Tipingą šitokios konstitucinės reprezentacijos pavyzdį mes ran- 
dame demokratinėje konstitucinėje monarchijoje, kurios klasi- 
kinį pavyzdį mes randame kaiptik Didžiojoje Prancūzų Revo- 
liucijoje, būtent — jos pirmoje 1791 m. konstitucijoje: pavel- 
dėtinis karalius, konstitucijos imperatyvais, buvo tautos repre- 
zentantas vykdomajai galiai reikštis. šis reprezentacinis galios 
delegavimas iš suvereninės tautos į konstitucinį karalių įvykda- 
vo ipso jure pačiu konstitucijos imperatyvų, netarpininkaujant 
nė teisinei tautai, nė jos išrinktajam parlamentui. 

Konstitucinės reprezentacijos idėja klasikinėje reprezenta- 
cinės demokratijos teorijoje turi artimo ryšio su kitu klasiki- 
niu organizaciniu šios demokratijos valdžios principu, būtent su 
vadinamuoju funkcionaliniu valdžios (arba valdžios galių) sw- 
skirstymu. Dažnai, kad ir esant šiam suskirstymui, atskirų 
suskirstytų funkcionalinių galių reiškėjai — parlamentas, val- 
dovas arba respublikos prezidentas, teisėjai — ne visi yra pa- 
čios teisinės tautos balsavimu renkami, Principiškai visur tei- 
sinės tautos yra renkami parlamento (bent jo žemesniųjų rū- 
mų) nariai, tačiau respublikos prezidentas ir teisėjai gali ir 
nebūti renkami; prezidentas būna parlamento renkamas, ne- 
virsdamas dėliai to jo agentu, teisėjai būna vyriausybės arba 
parlamento skiriami, rezervuodami pagrindinio valdžios orga- 
no padėtį ir nepareidami nuo juos išrinkusiojo organo ir va- 
dovaudamiesi savo nevaržomu nusistatymu savo funkcionalinės 
galios ribose. Valdžios galių suskirstymo logika, jie visi yra 
paritetiniai, pagrindiniai, atstovaują ne kitas kitam, bet kiek- 
vienas — suvereninei tautai, kaip jos reprezentantas jam de- 
leguotoje galios srity. 

Šitokie yra klasikinės reprezentacinės demokratijos orga- 
nizaciniai principai. 

Tačiau Turkų konstitucija, organizuodama griežtai repre- 
zentacinę demokratiją, jų nesilaiko. Iš vienos pusės — teismo 
atžvilgiu — ji lyg palaiko valdžios funkcionalinį suskirstymą, 
autonomizuodama teismą ir išskirdama teismo galią iš betkurio 
ierarchinio ryšio su Didžiuoju Tautos Susirinkimu ir suteik- 

dama teisėjams konstitucinę tautos reprezentacija. Tačiau, iš 
kitos pusės, išskyrus tiktai teismo funkciją, ji tautos reprezen- 
taciją jungia su renkamumu teisinės tautos balsavimu ir, at- 
mesdama klasikinį valdžios suskirstymą, kategoriškai skelbia 
veprezentacinį valdžios monizmą, sukoncentruotą viename aukš- 
čiausiame visos valdžios organe — Didžiajame Tautos Susi- 
rinkime. 

Tiesą pasakius, šita konstitucinė monistinės reprezentaci- 
nės demokratijos konstrukcija, kurią turkai laikė savo ypatin- 
gu išradimu ir kuria jie didžiuojasi, kaip nepaprastu demokra- 
tijos laimėjimu, ir savo konstitucijoje ryškiai ir demonstraty- 
viškai pabrėžia, ištikrųjų nesudaro jokios konstitucinės nau- 
jienos, nė ypatingo demokratijos laimėjimo arba pagilinimo. 

Šitoksai monistinės reprezentacinės demokratijos arba, 
kitaip sakant, renkamojo vienerių rūmų reprezentacinio parla- 
mento diktatūros režimas yra mums gryniausia savo forma ži- 
nomas iš tos pačios Didžiosios Prancūzų Revoliucijos. Tai buvo 
Konvento diktatūra, kada visi valstybės valdžios veiksniai buvo 
pavesti Konvento žiniai ir jo imperium'ui. Tai yra taip pat su- 
vereninio steigiamojo seimo režimas, kai naujai demokratinei 
valstybei įsikūrus arba įvykus demokratinei revoliucijai, šau- 
kiamas konstituciniam šios valstybės sutvarkymui steigiamasis 
seimas, laikomas absoliutiniu šalies šeimininku, nes dar jokių 
kitų valdančių organų nėra, o visa, kas laikinai sudaroma arba. 
kas bus įsteigta, nuo jo nuožiūros pareina. Tačiau, be konven- 
to diktatūros pačios revoliucijos metu ir be suvereninio stei- 
giamojo seimo, skiriamo konstitucinei valstybės santvarkai ir 
jos būsimai valdžiai sutvarkyti konstitucinio krizio metu, šio 
režimo embrijonas įsigyveno ir tvirtai įsigalėjo Europos kon- 
tinento konstitucinėje teisėje demokratijai kovojant su monar- 
chizmu konstitucinėje monarchijoje. Konstitucinėje monarchi- 
joje žmonės priprato žiūrėti į parlamentą, kaip į vienintelį tik- 
rą ir demokratiškai teisėta valdžios veiksnį, pagrįstą tautos 
suverenitetu, kai tuo tarpu karališkoji vyriausybė sudaranti 
kažkokį uzurpatorišką veiksnį, įtartiną ir reikalingą nuolati- 
ės stiprios parlamento priežiūros. šioje kovoje prieš monar- 
chizmą demokratija laikė parlamentą savo organu, o vyriau- 
sybę — priešo organu. Laimėjusi kovą, demokratija šią pažiūrą 
į parlamentą ir vyriausybę perkėlė ir į demokratinę parlamen- 

tinio režimo Europos kontinento respubliką, sudarydama ypa- 
tingą prancūziško tipo parlamentarizmą, kuris pasižymi kaip- 
tik ryškia reprezentacinio parlamento hegemonija ir vyriausy- 
bės pažeminimu ir pavergimu su aiškiu palinkimu į tai, ką 
mes vadiname „seimokratija“. Šitoks iškreiptas prancūziškas 
seimokratinių tendencijų parlumentarizmas, vedąs į konvento 
diktatūros atgaivinimą ir iš esmės sudarąs monistinę reprezen- 
tacinę demokratiją, yra ypatingai įsigalėjęs Prancūzijoje ir 
jos pavyzdžiu buvo, kaip žinoma, įsiveržęs į visą eilę, ypač 
naujų pokarinių demokratinių respublikų, konstitucijų. Tačiau 
Europos kontinente prieš jo palinkimo padarinius paskutiniais 
laikais prasidėjo gan stipri reakcija, einanti dviem arba net 
trimis keliais: a) tiesioginės arba bent pusiau tiesioginės de- 
mokratijos plitimu, b) vyriausybės stiprinimu jos paritetui su 
parlamentu atstatyti ir c) naujomis visuomeninėmis konstitu- 
cinėmis reformomis, pakeičiančiomis demokratiją sociokratija. 

Tad Turkų naujasis režimas nieko ypatingo naujo nesu- 
daro. Jisai tiktai atvirai skelbia ir demonstratyviškai afišuoja 
tai, kas Europos kontinente taip pat yra daugelyie valstybių 
ryšku, bet kas ten yra kiek slepiama ir pridengiama įvairiais 
fygų lapais, pasiskolintais iš naikinamo valdžios funkcijų su- 
skirstymo formos likučių. 

šitas konvento diktatūros tipo režimas nėra ir perdaug 
demokratinis. Kaiptik priešingai — jo pritaikymas reprezen- 
taciniam parlamentui, „seimokratinių“ palinkimų išplėtimas 
ir palaikymas dažniausiai kaiptik slepia tam tikrą nepasitikė- 
jimą pačia liaudimi, jos neužtenkamu politiniu subrendimu. 
Tai kaiptik ir yra Turkijoje, kur visų šių konstitucinių refor- 
mų ir konstitucinės pažangos iniciatyva ėjo ir tebeina iš švie- 
suomenės, o ne tiesiog iš liaudies. Tiesa, Turkų liaudis jau ne- 
besipriešina reformoms ir sugyvena su jomis, bet visdėlto ji 
su savo giliomis tradicijomis kiek lieka užpakaly ir šviesuome- 
nė kiek dar bijo šių tradicijų reakcijos. Todėl ji ir stiprina 
reprezentacinį parlamentą, nedrįsdama pasiremti tiesiog liau- 
dimi. šiuo tenka aiškinti Turkijos pasirinkta grynai reprezen- 
tacinė demokratijos forma ir toji kryptis, kuri čia liko konsti- 
tucijos demokratijai suteikta. Turkų demokratiškai tautinių 
reformų iniciatorė ir vykdytoja — Turkų šviesuomenė kemalis- 
tinio Angoros judėjimo — iš vienos pusės dar nedrįsta visiš- 

kai pasitikėti liaudimi, o iš kitos pusės — bijo personalinio su- 
vereniteto reakcijos, bijo sultonato ir kalifato reakcijos, kurios 
branduoliai galėtų įsikurti vyriausybėje. Todėl ji iš vienos 
pusės pasirenka reprezentacinę demokratiją, o iš kitos — orien- 
tuoja ją į monistinę aiškios parlamento hegemonijos kryptį, 
slopindama vyriausybės galią vieningoje ir „suvereninėje“ Di- 
džiojo Tautos Susirinkimo galioje. 

šitokia yra prasmė garsaus Angoros konstitucijos nuos- 
tato, kuris pareiškia, jog Didysis Tautos Susirinkimas yra „tik- 
ras ir vienintelis“ tautos reprezentantas, kuris „tautos vardu“ 
„naudojasi suverenine teise“ (konstitucijos 4 str.). Nepasiten- 
kindama šiuo pareiškimu, ji dar priduria, jog įstatymų lei- 
džiamoji galia („teisė leisti įstatymus“, kaip išsitaria prancū- 
zų šios konstitucijos tekstas) ir vykdomoji galia koncentruo- 
jamos Didžiajame Tautos Susirinkime (konstitucijos 5 str.), 
ir toliau paaiškina, kad teisę leisti įstatymus Susirinkimas 
vykdo netarpiškai pats (konstitucijos 6 str.), o vykdomosios 
galios teisę jis vykdo tarpininkaujant Respublikos prezidentui 
per šios galios agentus, paskirtus Tarybos pirmininko (Vyk- 
domųjų Komisarų Tarybos); kad būtų aiškiau ir smarkiau — 
priduriama, jog Susirinkimas, panorėjęs, visuomet („à tout 
moment“) gali kontroliuoti ir „griauti“ („faire tomber“) 
vyriausybę (konstitucijos 7 str.). 

šiai valstybės valdžios konstrukcijai, kuri remiasi katego- 
riška reprezentacinio parlamento hegemonija ir šį parlamentą 
paskelbia tikru ir vieninteliu tautos reprezentantu, kuris tautos 
vardu naudojasi suverenine teise, vadinasi — yra visiškas vi-- 
sos valdžios šeimininkas, — kiek prieštarauja teismo galios iš- 
skyrimas ir jos pavedimas tautos vardu vykdyti nepriklauso- 
miems teisėjams (konstitucijos 8 str.). šiuo teisėjai virsta 
taip pat tautos 7eprezentantais, veikiančiais tiesioginiu tautos. 
vardu paritetiniais savo funkcijos ar galios srity Didžiajam 
Tautos Susirinkimui. Ištikrųjų, kaip matyti iš konstitucijos 
skyriaus, skirto „Teismo galiai“ (konstitucijos IV skyrius, 
58—60 str.), fukcionalinės teismo galios atskyrimas nuo įsta- 
tymų leidimo ir valdymo (administracijos) yra visiškai išlai- 
kytas. Vadinasi, monistinė reprezentacinė demokratijos kons- 
trukcija, kuri stato Turkų valdžios viršūnėje Didįjį Tautos Su- 
sirinkimą ir suteikia jam valdžios monopolį, ištikrųjų palyti 

tiktai politinę galią — įstatymų leidžiamąją ir valdomąją, bet 
ne grynai įstatyminę teismo galią. Tačiau ir šis reiškinys yra 
Turkijai bendras su seimokratiniais Europos kontinento 
(Prancūzijos) pariamentarizmo palinkimais: ir ten parlamento 
ir vyriausybės pariteto naikinimas reprezentacinio parlamen- 
to hegemonijos naudai dažniausiai apeina teismą; tiesa, šie pa- 
linkimai kartais užgauna pačią teismo funkciją, siaurindami 
ją ir neduodami išsiplėsti kaikurioms teismo lytims, pav., 
konstituciniam teismui, išdalies net administracinio teismo kai- 
kuriems elementams, bet imperatyvinei teismo galiai jie ne- 
kliudo ir yra visiškai suderinami su teisėjų nepriklausomybės 
stiprinimu. 

Įžanginiai Turkų konstitucijos 1-8 straipsniai,  sudarą 
„Bendrųjų nuostatų“ skyrių, yra charakteringiausi; juose glū- 
di visa organizacinė programa — visa valdžios schema. 

Didysis Tautos Susirinkimas — vienerių rūmų parlamen- 
tas — yra sudaromas demokratiniais rinkimais. Balsavimo bū- 
das ir rinkimų sistema konstitucijos nenustatoma. Užfiksuo- 
tas yra tiktai balsavimo visuotinumo (konstitucijos 10 str.) ir 
lygybės principas (pastarasis eina iš bendrojo lygybės princi- 
po griežtumo, pareikšto konstitucijos 69 str.). Kiti balsavimo 
požymiai, ypač „tiesioginis, slaptas“, nefiksuojami. Konstitucija 
taip pat nesprendžia, ar rinkimai bus mažoritariniai ar pro- 
porciniai. Visą tai perkeliama į šiaip rinkimų įstatymą. Tačiau 
visuotinis balsavimas, kurį Turkų konstitucija paskelbia, turi 
šiokių tokių rezervų. Būtent — jis yra aprėžtas trimis cenzais. 

Pirmas šių cenzų, pats žymiausias, yra tas, kuris iki XX 
amžiaus viešpatavo visame pasaulyje ir su kuriuo žmonės buvo 
taip susigyvenę, kad jo tiesiog nepastebėdavo ir, nors jis at- 
kerta nuo politinių teisių bent pusę tautos narių, sumažinda- 
mas teisinę tautą pusiau, visdėlto toks aprėžtas balsavimas ir 
buvo vadinamas kaiptik „visuotiniu“; tai yra lyties cenzas — 
vyrų balsavimo teisė, vyrų teisinė tauta, kurioje moterys neda- 
lyvavo. Ištikrųjų, kol Suomija 1906 m. pirma padarė drąsų 
žygi ir suteikė politinio balsavimo teisę moterims, tol niekas 
neabejojo, kad balsavimas, aplenkiąs moteris, bet pripažintas 
visiems vyriškiams, tai ir esąs visuotinis balsavimas. Nuo 1906 
m., Suomijos pavyzdžiu, žymus valstybių daugumas pripažino 
moterims balsavimo teisę. Tiktai Prancūzija ir kelios kitos 

valstybės Europoje išlaikė vyrų politinį monopolį. Tą patį pa- 
darė tautiškai demokratinė Turkija. Kas tačiau žino, kaip p2- 
žeminta buvo Turkų moteris, kaip ji buvo islamo šalinama iš 
socialinio gyvenimo ir net pasirodyti viešai negalėjo kitaip, 
negu uždengus veidą, kad svetimi vyrai jos nematytų, kas žino, 
kaip ji buvo auklėjama ir laikoma savo tėvo, vėliau vyro ver- 
eijoje, būdama ne žmogumi — teisių subjektu, bet vyrų pra- 
mogos ir prabangos objektu, tas gal nenustebs, kad turkai 
nedrįso iškarto suteikti moteriai lygių su vyrais politinių tei- 
sių. Moterų emancipacija padarė naujoje Turkijoje milžinišką 
pažangą, tačiau balsavimo teisės Turkų moterys dar nėra įgi- 
jusios. Antrasis cenzas, tai paprastas amžiaus cenzas, vienin- 
telis, kaip sakoma, cenzas, kuris demokratinei lygybei neprieš- 
tarauja. Šis amžiaus cenzas balsavimo teisei vykdyti Turkijoje 
yra labai žemas — 18 metų; užtai amžiaus cenzas būti išrink- 
tam — aukštas, 30 metų amžiaus. Pagaliau tretysis cenzas ga- 
lima pavadinti tautinio išsilavinimo cenzu: tai mokėjimas tur- 
kiškai skaityti ir rašyti (konstitucijos 10-12 str.). 

Didysis Tautos Susirinkimas renkamas 4 metams. Kaden- 
cijos pabaigą sutampa su naujai išrinktojo kadencijos pradžia. 
Kadencija negali būti nutraukta, nes Didžiojo Tautos Susirin- 
kimo niekas paleisti negali; jis tiktai pats gali savo nutari- 
mu sutrumpinti šiam sykiui savo kadenciją, anksčiau paskyrus 
naujus rinkimus. Savo sesijų jisai pats yra šeimininkas metų 
bėgy; tiktai vienos kadencijos pradžia yra pačios konstituci- 
jos fiksuota, šiaip gi jis pats jas nustato ir pats sau atosto- 
gas skirias. Atostogų metu jisai yra pirmininko šaukiamas į 
nepaprastą sesiją, pareikalavus atstovų 1/„ daliai, o Respublikos 
prezidento ir Didžiojo Tautos Susirinkimo iniciatyva jisai gali 
būti ne „šaukiamas“, bet „kviečiamas“ susirinkti (konstituci- 
jos 13, 14, 19 str.). 

Įstatymų leidimo srity Didysis Tautos Susirinkimas vienas 
yra sprendėjas; tiesa, įstatymų iniciatyva be Didžiojo Susirin- 
kimo narių priklauso ir vyriausybei, kurios projektai yra iš- 
anksto išsvarstomi Valstybės Tarybos, pareiškiančios dėl jų 
savo patariamąją nuomone (konstitucijos 15 ir 51 str.). Ta- 
čiau projekto priėmimas pareina tiktai nuo Didžiojo Tautos 
Susirinkimo. Respublikos prezidentas šiuo atžvilgiu turi tiktai 
silpnąjį reliatyvinį veto: jisai per 10 dienų gali grąžinti Di- 

džiajam Tautos Susirinkimui jo, Susirinkimo, priimtąjį įstaty- 
mo projektą su savo, prezidento, pastabomis; jeigu visdėlto Su- 
sirinkimas, apsvarstęs vyriausybės pastabas, antrą sykį tą patį 
projektą priima (jokio kvalifikuoto daugumo, jokios procedū- 
ros nereikia), tai tuo pačiu prezidento veto yra nugalėtas, ir 
projektas skelbiamas įstatymu; konstiticinių įstatymų projektų 
ir biudžeto prezidento veto visiškai liesti negali (konstituci- 
jos 35 str.). 

Konstitucijos keitimo (konstitucinių, arba „pamatinių“, 
įstatymų) atžvilgiu Didysis Tautos Susirinkimas turi monopolį. 
Tai yra tiesioginis konstitucijos 4 str. padarinys: ištikrųjų, jei 
Didysis Tautos Susirinkimas yra „tikras ir vienintelis“ tautos 
reprezentantas, kurs tautos vardu naudojasi jos suverenine tei- 
se, tai savaime aišku, jog steigiainąją galią tiktai jis vienas 
reikšti tegali. Todėl šiuo atžvilgiu vyriausybė neturi jokios ini- 
ciatyvos, nė veto, Tiktai steigiamajai galiai iš Didžiojo Tautos 
Susirinkimo reikalaujama griežtesnio, labiau vienlypio nusista- 
tymo. Konstitucijos pakeitimo iniciatyvai iškelti neužtenka 
kiekvieno atskiro atstovo pasiūlymo: ji turi būti iškelta raštu 
ir pasirašyta bent trečdalio viso įstatyminio atstovų skaičiaus. 
Be šitokio pasiūlymo pakeitimas yra neleistinas ir nesvarstyti- 
nas. Pakeitimas yra priimamas tiktai kvalifikuoto dviejų treč- 
dalių visų balsų daugumo (konstitucijos 102 str.). 

Vienam konstitucijos nuostatui padaryta išimtis: jis yra 
visiškai nelankstus (stangrus); jis negali būti konstitucingai 
pakeistas; draudžiama net pats pasiūlymas jį pakeisti. Tai yra 
Angoros konstitucijos 1 str. nuostatas, kuris paskelbia Turkų 
valstybę respublika. Tai yra Prancūzų 1884 m. konstitucinio 
įstatymo sekimas. Matyti, Turkų konstitucijos autoriai manė, 
kad jei Prancūzijoje respublika nusistojo ir nebuvo pakeista 
monarchija, tai kaiptik dėliai to, kad tai buvo uždrausta daryti. 
Naivus buržuazinių demokratijos entuziastų tikėjimas, dar 
Ferdinando Lassalio XIX amžiuje pajuoktas. šiems entuzias- 
tams atrodo, kad užtenką betkuris nuostatas dekretuoti, įrašyti 
į konstituciją, paskelbti neliečiamu ir prisiekti jį saugoti — ir 
jau nuostatas būsiąs amžinai įtvirtintas. Ištikrųjų gi, jei Pran- 
cūzijoje nuo 1884 m. ikišiol respublika nebuvo pakeista monar- 
chija, tai visiškai ne todėl, kad yra konstitucinis įstatymas, 
kuris draudžia tai daryti ir net siūlyti, o todėl, kad Prancūzijo- 

je respublikos socialinės jėgos yra stipresnės negu tos, 
kurios stengiasi atgaivinti monarchiją. Jei būtų buvę 
atvirkščiai — tai monarchinės socialinės jėgos, negalėdamos 
pakeisti respublikos konstituciniu keliu, būtų ją pakeitusios per- 
versmu arba revoliucija. Ir Turkų respublikos pastovumas pa- 
reis ne nuo šio draudimo (konstitucijos 102 str, 3 abz.), o nuo 
socialinių jėgų santykiavimo šaly. 

Be steigiamosios ir įstatymų leidžiamosios galios, Didžia- 
jam Tautos Susirinkimui, kaip jau esame sakę, priklauso ir val- 
domoji, arba, kaip ją Turkų konstitucija vadina, „vykdomoji“ 
galia. Nors konstitucija principiškai pareiškia (konstitucijos 7 
str.), jog šią galią Susirinkimas vykdo per vyriausybę (Respub- 
likos prezidentą ir Vykdomųjų Komisarų Tarybą), tačiau iš 
konstitucijos 26 str., kuris išvardino atskiras Susirinkimo kom- 
petencijos atribucijas, mes konstatuojame, kad daugelis val- 
domosios funkcijos aktų yra netarpiškai paties Didžiojo Tau- 
tos Susirinkimo atliekami. 

Respublikos prezidentas yra Didžiojo Tautos Susivinki- 
mo renkamas. Nors vienoje vietoje konstitucija jį vadina „vals- 
Lybės galva“ (prancūzų tekste „chef de PEtat“, tačiau jau iš 
programinės valdžios organizacijos schemos (konstitucijos 1-8 
str.) mes buvome matę, kad Respublikos prezidentas nėra jo- 
kios funkcionalinės konstitucinės galios reiškėjas („titulaire“). 
Jo pavadinimas „valstybės galva“ gali turėti tiktai tos reikšmės, 
kad ceremonijose ir iškilmėse jisai, taip sakant, personifikuoja 
valstybę. Respublikos prezidentas yra renkamas iš Didžiojo 
Tautos Susirinkimo tarpo visam susirinkimo kadencijos laikui. 
Vadinasi, kelias į prezidentūrą veda per Didįjį Tautos Susivin- 
kimą. Ir jį išrinkus, jo ryšys su Susirinkimu nėra nutraukia- 
mas. Tiesa, būdamas prezidentu, jisai negali dalyvauti Susirin- 
kimo debatuose ir negali balsuoti Susirinkime, bet jis lieka Su- 
sirinkimo nariu ir tam tikrų ceremonijų atsitikimais pirmi- 
ninkauja Susirinkimui, o taip pat gali pirmininkauti Vykdomų- 
jų Komisarų Tarybai. Prezidentui negalint eiti savo pareigų, 
jį laikinai pavaduoja Susirinkimo pirmininkas (konstitucijos 
31-33 str.). Tad Respublikos prezidentas yra Didžiojo Tautos 
Susirinkimo žmogus. Taip pat Susirinkimo žmogus yra prem- 
jeras ar pirmasis ministeris — Vykdomųjų Komisarų Tarybos 
pirmininkas, kurį Respublikos prezidentas skiria iš Didžiojo 

Tautos Susirinkimo narių ir kuris vykdomuosius komisarus 
(ministerius) — savo bendradarbius pats pasirenka (konsti- 
tucijos 44 str.). 

Respublikos prezidentas promulguoja ir skelbia Didžiojo 
Tautos Susirinkimo leidžiamus įstatymus, turi, kaip esame sa- 
kẹ, silpnąjį reliatyvinį veto, kasmet turi tam tikroje kalboje 
duoti Susirinkimui lyg apyskaitą viso to, kas per metus vyriau- 
sykbės yra padaryta ir kas ateinančiais metais manoma padaryti 
(konstitucijos 36 str.). Karo vadovybė, pagal konstituciją, glūdi 
pačioje Didžiojo Tautos Susirinkimo teisinėje asmenybėje, ta- 
čiau to asmens šiuo atžvilgiu reprezentantas yra Respublikos 
prezidentas; tiktai šiuo painiu ir priklausomu titulu preziden- 
tas -disponuoja šią vadovybę, pats tačiau negalėdamas jos ne- 
tarpiškai vykdyti (konstitucijos 40 stv.). Prezidento malonės 
(bausmės dovanojimo ir mažinimo) galia — labai siaura, ap- 
rėžta tam tikromis sąlygomis (konstitucijos 42 str.); užtai 
neaprėžta yra Didžiojo "Tautos Susirinkimo malonės galia 
(konstitucijos 26 str.). 

Paleisti Didįjį Tautos Susirinkimą Turkų Respublikos 
prezidentas, žinoma, negali. Visi prezidento aktai yra reikalingi 
premjero ir atitinkamo ministerio kontrasignacijos (konstitu- 
cijos 39 str.) ; asmeniškai jisai atsako tiktai baudžiamąja tvar- 
ka (konstitucijos 41 stv.). 

Tai, kas priimta vadinti vyriausybe, susideda Turkijoje 
iš politiškai neatsakingo Respublikos prezidento ir atsakingo 
priklausomojo organo — Vykdomųjų Komisarų Tarybos, kuri 
visiškai pareina nuo Didžiojo Tautos Susirinkimo. Komisarai 
yra panašūs į ministerius; jie stovi atskirų administracijos 
šakų (ministerijų) priešaky, o visi drauge sudaro solidarią 
kolegiją, vadovaujamą premjero (analogija ministerių kabine- 
tui). Tačiau pats jų pavadinimas komisarais, o ne ministeriais, 
yra charakteringas: jisai tyčia pabrėžia jų grynai priklausomą 
valdžios agentų, o ne valdančiųjų konstitucinės padėties pobūdį. 
Tiesa, Didysis Tautos Susirinkimas neturi jokios tiesioginės 
įtakos Vykdomųjų Komisarų Tarybos narių skyrimui; prem- 
jerą skiria Respublikos prezidentas, o kitus komisarus pasi- 
renka pats premjeras. Bet, būdama sudaryta, Vykdomųjų Ko- 
misarų Taryba tuojau turi prisistatyti Didžiajam Tautos Su- 
sirinkimui, kad gautų jo pasitikėjimą, sudarantį jai lyg man- 

datą veikti; bet, ir gavusi pasitikėjimo pareiškimą, ji lieka vi- 
siškai priklausoma ir atsakinga, nes Didysis Tautos Susirinki- 
mas nuolat ją kontroliuoja ir kiekvieną momentą gali ją pa- 
smerkti, kas yra lygu jos pašalinimui; prieš Didžiojo Tautos 
Susirinkimo nusistatymą Vykdomųjų Komisarų Taryba jokio 
ginklo apsiginti neturi (konstitucijos 7, 44 ir 46 str.). 

Paskutinis konstitucinis organas, kuris tačiau valdymo ir 
įstatymų leidimo srity jokio imperiumo neturi, tai — Vals- 
tybės Taryba. Kaip administracinių skundų bei ginčų spren- 
dėja, Valstybės Taryba yra administracinio teismo funkcijos 
organas. Be to, ji yra ekspertyzos organas, kaip nuomonės reiš- 
kėja vyriausybės iniciatyva keliamiems įstatymų projektams ir 
svarsto vyriausybės leidžiamus reglamentus. Įstatymu jai gali 
būti pavedamos ir kitos funkcijos. Jos nariai yra Didžiojo Tau- 
tos Susirinkimo skiriami iš aukštų kvalifikacijų asmenų, pasi- 
žymėjusių mokslu, profesinėmis žiniomis, prityrimu ir turinčių 
ypatingą aukštą tarnybinį stažą (konstitucijos 51 ir 52 str.). 

Konstitucija suteikia vyriausybei *eglamentinę galią ista- 
tymams vykdyti. Šie reglamentai arba nurodo įstatymo vyk- 
dymo būdą arba tvarko smulkmenas įstatymų nuostatų ribose. 
Jie yra Vykdomųjų Komisarų Tarybos ruošiami ir Valstybės 
Tarybos svarstomi, o gavę Respublikos prezidento parašą ir 
būdami paskelbti, jie įgyja imperatyvinės galios. Įdomu, kad 
ginčai dėl šių vyriausybės reglamentų teisėtumo yra spren- 
džiami ne Valstybės Tarybos, kuri yra administracinio teismo 
organas, bet paties Didžiojo Tautų Susirinkimo, kuriam, pagal 
konstitucijos 26 str., tarp kito ko priklauso autentiškas įstaty- 
mų aiškinimas (konstitucijos 52 str.). 

Viešųjų subjektyvinių teisių skyriuje (konstitucijos V sky- 
rius, 68-88 str.) viešpatauja klasikinis liberalizmas. Sąry- 
šy su tuo tiksliausiai sutvarkoma ypač toji vad. viešųjų subjek- 
tyvinių teisių sritis, kurią priimta vadinti status libertatis 
(laisvoji asmens padėtis valstybėje). Pačioje šio skyriaus įžan- 
goje iškeliami ir apibūdinami du svarbiausieji principai: libe- 
valinis status libertatis ir demokratinis status  egalitatis 
(konstitucijos 68 ir 69 str.). 

Į atskirų laisvių šabloną (tradicinį katalogą) įrašomos 
šios: asmens neliečiamumas, sąžinės, įsitikinimų, tikybos, kulto, 
mąstymo, kalbos, skelbimo, keliavimo, sutarčių, darbo, daiktų 

valdymo, susirinkimo, draugijų ir bendrovių steigimo, spaudos, 
mokymo laisvė, gyvybės, turto, garbės ir buto neliečiamumas 
(konstitucijos 70, 71, 75, TT ir 80 str.). Laisvės ir teisių garan- 
tijoms paskirti konstitucijos 72-74, 76-77, 81 ir 93 str. Lais- 
vės ribas nustato 78, 79 ir ypač 86 str., kuris numato suvar- 
žyus dėl nepaprastos padėties šaly ir nustato šių suvar- 
žymų tvarką bei ribas. 

Peticijų teisė (konstitucijos 82 str.), viešųjų. mokesčių 
principai (konstitucijos 84 ir 85 str.) ir privalomas pradžios 
mokslas (konstitucijos 87 str.) papildo šį skyrių. 

Lieka VI skyriaus trys skirtys (apie vilajetus, apie val- 
dininkus, apie finansus), kurios nieko ypatingai naujo ar įdo- 
maus nenustato. Apie konstitucijos keitimą jau esame kalbėję. 


VI. 


Rumunijos Karalystės 1923.1ll.28. konstitucija. 


šių laikų Rumunija buvo sudaryta iš žemių, kurios per 
ilgus amžius sudarydavo dvi atskiras kunigaikštijas: Valakiją 
— vakaruose ir Moldaviją — rytuose, Kiekviena šių kunigaikš- 
tijų buvo valdoma savo kunigaikščio, vadinamo kospodar'u. 
Valakijos centrą sudarė dabartinė Rumunijos sostinė — Bu- 
kareštas (Bukurešti), Moldavijos sostinė buvo Jasai (Jassy). 
Vakarų kunigaikštija — Valakija — buvo kiek labiau civili- 
zuota, Moldavija — atidaryta į pietų Ukrainos stepes ir Juo- 
dosios jūros šiaurės pakraščių tuščius plotus, gyvenamus įvai- 
rių perėjūnų, buvo pusiau laukinė. 


Pagrindinių Valakijos ir Moldavijos gyventojų elementą 
sudaro romanizuoti senovės Dakijos, Romos provincijos, gy- 
ventojai, kurie, kad ir įterpti tarp slavių, išlaikė kiek iškreiptą 
letynų kalbą. Moldavijoje — ypač jos šiaurės (Bukovina) ir 
rytų (Besarabija) dalyse — gyveno ir žymus skaičius slavių 
— rusinų (ukrainiečių). Lotyniškasis šių gyventojų — ypač 
valakų — pobūdis buvo tiek ryškus, kad, pavyzdžiui, lenkai, 
kurie anksčiau ir arčiau buvo susipažinę su valakais (lenkiškai 
Wolochy, Wotosi, Woloszezyzna), vėliau, susipažinę su italais ir 
pastebėję valakų ir italų kalbos panašumą, ėmė Valakijos ir 
valakų vardu vadinti Italiją ir italus ir tebevadina juos šiaip 
ikišiol (Włochy, Włosi). 


Valakija buvo Vengrų, Moldavija — Lenkų vasalė. Abi 
kunigaikštijos buvo Turkų pavergtos: Valakija — daug anks- 
čiau, XIV amžiuje, Moldavija — XVI amžiaus pradžioje. Vis- 
dėlto kunigaikštijos yra netarpiškai hospodarų valdomos; tie- 
sioginėmis Turkų provincijomis jos nevirto; hospodarai yra 
iš vietos kilmės žmonių tarpo, tiktai yra ne renkami, kaip bū- 
davo seniau, bet Turkų valdžios skiriami. Kaikuriems tų laikų 
hospodarams net, pavykdavo laikinai nusikratyti Turkų jungo 
ir įkurti didelė nepriklausoma valstybė; šitaip, pavyzdžiui, apie 
1600 m. hospodaras Mykolas Narsusis įkūrė nepriklausomą 

valstybę iš sujungtų abiejų kunigaikštijų ir gretimos šiaurėje 
Transilvanijos. 

Šitaip buvo iki 1716 m. Nuo tų metų Valakijos sostas pa- 
tenka į fanariotų rankas (fanariotais buvo vadinami Konstan- 
tinopolio graikai). 

Ir Moldavija iki maždaug to pat laiko buvo savo hospodarų 
valdoma; Moldavijos hospodarai iškarto buvo paveldėtiniai, vė- 
liau — renkami; jie dažnai sueidavo į santykius su lenkais, su 
kazokais, zaporožcais, su Chmielnicku, su rusais (Petru Di- 
džiuoju). Vėliau ir Moldavijoje įsiviešpatavo fanariotai. 

Svetima fanariotų valdžia baisiai išnaudojo ir alino abi ne- 
laimingas šalis. XVIII amžiuje prasidėję Rusų karai su Tur- 
kais pagerino kunigaikštijų politinę padėtį; Rusai virsta jų 
užtarytojais ir globėjais. Kunigaikštijos vėl atgauna savo hos- 
podarus, kurių galia didėja. Tame pačiame XVIII amž. Austija 
pagrobė iš Moldavijos Bukoviną, o XIX amž. pradžioje Rusai pa- 
grobė iš jos Besarabiją. Transilvanijoje Austrija naudojasi ru- 
munais prieš madjarus (vengrus) ir ypač imperatoriaus Juo- 
zo II laikais, šelpia juos, kolonizuoja, steigia rumunų mokyklas 
bei įstaigas. Transilvanijos rumunai aukštai pakilo civilizaci- 
jos atžvilgiu ir skaičiumi, 

XIX amžiuje — apie 1816—1820 m. — Valakijoje ir Mol- 
davijoje prasidėjo stiprus rumunų tautinis judėjimas, kuris 
jungiasi ypač su vardais Georgo Lazar'io literatūroje ir Vladi- 
mirescu — politinėje srity. 1822 m. kunigaikštijoms grąžinta 
teisė turėti „savo“ renkamus hospodarus. Nauji tautiniai hos- 
podarai sutvarko administraciją, pagerina valstiečių padėtį, 
kelia švietimą, teatrus, spaudą. 


Akermano (1826 m.) ir Adrianopolio (1829 m.) taikos 
sutartimis tarp Rusų ir Turkų Valakija ir Moldavija beveik 
visiškai atsikrato Turkų. Turkijos suverenitetas reiškiasi tiktai 
duokle, kurią kunigaikštijos turi mokėti Turkijai, bet į jų vi- 
daus reikalus Turkija kištis negali. Užtai labai padidėjo Rusų 
įtaka ir Rusų kišimasis į kunigaikštijų valdymą. Rusai, kurie 
iki 1834 m., per septynerius metus buvo okupavę kunigaikštijų 
teritorijas, steigė komisijas įvairioms reformoms vykdyti ir 
patys jose dalyvavo. 1831 m. buvo paskelbtas organiškas hn» 
nigaikštijų statutas. 

Nuo 1830—1848 m. Valakiją valdo hospodarai Aleksand- 
ras Ghika ir vėliau Bibescu, Moldaviją — Mykolas Sturdza. 

Ateina 1848 metai, pavadinti „tautų pavasariu“, kada per 
visą Europą praūžė revoliucijos banga. Prancūzijoje, Vokieti- 
joje, gretimoje Vengrijoje — revoliucijos, sukilimai, laisvės 
ir konstitucijos reikalavimai. Revoliucinis judėjimas pasiekia 
ir Rumuniją. Moldavijoje jis liko greitai numalšintas, bet Va- 
lakijoje jisai laimi. Valakijos hospodaras Bibescu abdikuoja; 
reikalaujama konstitucinės liberalinės tvarkos; pradedama kal- 
bėti apie tautos politinę vienybę, apie abiejų kunigaikštijų su- 
liejimą į vieną politinį vienetą. Caras Mikalojus I, griežtas re- 
voliucijos priešas, monarchinio legitimizmo gynėjas Europoje, 
su pasibiaurėjimu žiūri į rumunų bei vengrų darbus. Austrijai 
pagelbėti jis siunčia savo kariuomenę prieš sukilusius vengrus 
ir susitaręs su turkais jis drauge su jais okupuoja Rumunų 
kunigaikštijas. Okupacija trunka iki 1849 m. Restauruojama 
1831 m. Organiškas Statutas, tačiau be hospodarų rinkimo tei- 
sės: hospodarai bus Rusų ir Turkų skiriami. 


1854—1856 m. — Rytų (arba Krymo) karas. Rumunų ku- 
nigaikštijose varžosi Rusų, Turkų ir Austrijos įtaka. Rusai 
okupuoja kunigaikštijas, hospodarai bėga į Vieną. Tačiau Ru- 
sai pralaimi karą, Paryžiaus taikos sutartimi vėl išnaujo su- 
tvarkomas kunigaikštijų likimas. Paliekamas nominalus Tur- 
kijos suverenitetas, kuris reiškiasi duokle, o Rusų protektoratas 
pakeičiamas kolektyviniu Europos didžiųjų valstybių protekto- 
ratu; Moldavijai grąžinama Besarabijos pietų vakarų dalelė, 
kuri atskiriama nuo Rusijos teritorijos. 

Unitarinės Rumunijos įsteigimo judėjimas jau seniai buvo 
patriotų keliamas ir ypač nuo 1848 m. pasidarė papuliarus. 
Šis judėjimas atitiko vad, nacionalinį principą, kuris tuo laiku 
(1854—1856 m.) ėmė vyrauti Europos tarptautinėje politikoje. 
Senų monarchijų (Rusijos, Austrijos) šis principas buvo lai- 
komas revoliuciniu, nes jisai joms gresė pavojumi (lenkų, suo- 
mių klausimas Rusijoje; vengrų, italų klausimas Austrijoje) ; 
bet pavergtų tautų jis entuziastiškai sveikinamas; jų pirmose 
eilėse stovi italai, kurie nepraleidžia nė vienos progos, kad-ką 
nors laimėtų ir prisiartintų prie savo tautinio idealo — suvie- 
nytos vieningos Italijos. Ta pačia kryptimi ir tuo pačiu prin- 
cipu veikia vokiečiai, tas pats idealas dega vengrų, lenkų ir 

rumunų širdyse. Oficiališkai nacionaliniam principui globoja 
ir jį skelbia Napoleonas III, kurio Imperija Prancūzijoje pa- 
mėgdžioja Napoleono Didžiojo politiką. Tad jau Paryžiaus 
Kongrese (1856) pradedama oficiališkai kalbėti apie Rumuniją, 
kaip tautinį dviejų kunigaikštijų — Valakijos ir Moldavijos — 
vienetą; kalba apie tai kaiptik Prancūzai. Tačiau dar nieko 
šiuo klausimu nepadaryta. Paryžiaus 1858 m. konferencijose 
Valakija ir Moldavija vadinamos „Jungtinėmis provincijomis“ 
(arba kunigaikštijomis), bet visdėlto su atskirais hospodarais. 

1859 m. išrenkamas bendras hospodaras Aleksandras Cuza; 
jis buvo išrinktas abiejų kunigaikštijų atstovybių ir gavo Ru- 
munijos kunigaikščio titulą. 1862 m. dviejų kunigaikštijų at- 
stovybės susiliejo į vieną bendrą Tautos Atstovybeę Bukarešte, 
kaip Rumunijos sostinėje. 

Cuza vedė agrarinę reformą, kuriai atstovybė buvo prie- 
šinga. 1866 m. įvyko perversmas. Kunigaikštis Cuza, suimtas, 
abdikuoja. Atstovybės Rūmai (Cuza reformavo tautos atsto- 
vybę dvejais rūmais) paskelbė Rumunijos kunigaikščiu princą 
Karolį Hohenzolerną ; kartu buvo išleista konstitucija. 

Apie 10 metų truko įvairūs bruzdėjimai, netvarka, vyriau- 
sybių nepastovumas; kunigaikštis Karolis buvo nepopuliarus, 
manė jau pats abdikuoti. 

1877 m. Rumunija pasiskelbė visiškai nepriklausoma val- 
stybe, nutraukdama vasalinius ryšius su Turkija. Tuo pat laiku 
Rumunija dalyvavo Rusų kare su Turkais, bet Berlyno taikos 
sutartimi turėjo Rusijai perleisti savo valdomąją Besarabijos 
dalį, o užtai gavo Dobrudžą. 

1881 m. Rumunijos parlamentas paskelbė Rumuniją ka- 
valyste. Karaliumi tapo tas pats kunigaikštis Karolis I Hohen- 
zolernas. 

Nuo 1881 iki 1913 m. Rumunija gyvena ramiai. Ji neda- 
lyvavo nė 1885 m. Serbų Bulgarų kare, nė pirmajame 1912 m. 
Balkanų kare. Vieninteliai, sukėlę tarptautinį triukšmą, tų lai- 
kų įvykiai Rumunijoje, kurie sudaro jos negarbės dėmę, tai — 
žydų pogromai. Nors Berlyno taikos sutartis privertė Rumu- 
niją paskelbti tikybinę ir tautinę toleranciją, tačiau žydai ir 
toliau buvo joje prilyginami „svetimšaliams“ ir lygiomis su ru- 
munais teisėmis nesinaudojo. žydų pogromais pasižymėjo ypač 
Moldavija, tamsesnė ir labiau atsilikusi Rumunijos dalis. 

Visą šitą ilgą 30 metų laikotarpį Rumunija ištikimai lai- 
kėsi Vokiečių bei Austrų politikos, kurios ramsčiu Balkanuose 
ji buvo. Ji buvo net formališkai prisidėjusi prie „Trijų sąjun- 
gos“ (Vokiečių, Austrovengrų ir Italų sąjunga). Tiesa, tautiniu 
atžvilgiu ji su Vengrais turėjo nuolatinį konfliktą dėl Transil- 
vanijos, kurioje vyrauja rumunų tautinis elementas, vengrų slė- 
giamas ir denacionalizuojamas; be to, ginčas ėjo ir dėl kitos 
provincijos — Banato, kuriame buvo maišytas rumunų ir serbų 
elementas, vengrų lygiai slėgiamas. Istorinės rumunų preten- 
zijos lietė ir Austrijos valdomą Bukoviną. Tačiau, iš kitos pu- 
sės, su Rusais Rumunija turėjo istorinį ginčą dėl Rusų už- 
grobtos Besarabijos ir gerai nujautė Rusų veržimosi į Konstan- 
tinopolį pavojų. Kelias Rusams į Konstantinopolį vedė kaiptik 
per. Rumuniją, tad nuolatinis Rusų veržimasis į tą Rytų sosti- 
nę turėjo eiti per Rumunijos pavergimą. Besarabijos atplėši- 
mas — tai buvo tiktai epizodas. Rusų protektoratas Rumunijai, 
Rusų nuolatinis kišimasis į Rumunų reikalus ir jų tvarkymas 
turėjo atrodyti Rumunų patriotams įtartinas. Be to, pats ka- 
ralius Karolis I, kaip vokiečių kilmės žmogus ir Vokiečių di- 
nastijos šakos narys, prūsų tradicijų auklėtinis, labiau pasiti- 
kėjo vokiečiais, negu rusais. 

Geografinė Rumunų teritorijos padėtis labai painiojo ir 
sunkino jos politiką. Įterpta tarp slavių žemių, skirianti Ser- 
bus ir Bulgarus nuo Rusų, be to, gulinti, kaip esame sakę, ant 
paties tiesioginio ir artimiausio kelio iš Rusų į Konstantinopolį, 
— Rumunija buvo nuolatiniame Rusų ekspansijos šia krypti- 
mi pavojuje. Visi Rusų imperializmo troškimai ir pageidavimai, 
visos jų ambicijos ir svajonės pasiekti Konstantinopolį ir Ad- 
riatiką, ištiesti ranką „broliams“ bulgarams ir serbams, visa 
Rusų Balkanų politika — šiaip ar taip turėjo paliesti Rumu- 
niją ir, žinoma, nežadėjo jai nieko gero. Gelbėdamasi nuo šito 
Slavių ir Rusų imperializmo pavojaus — Rumunija turėjo pulti 
į Vokiečių ir Vengrų glėbį, paaukodama pastariesiems savo bro- 
lius Transilvanijoje, turtingiausioje ir kultūringiausioje Ru- 
munų tautos šaly, ir Banate. O gelbėdamasi nuo madjarų — 
ji vėl turėjo patekti į Rusų glėbį. 

Visa tai darė Rumunų politiką neaktyvią ir nepastovią. Ji 
neina tiesia linija, kuria nors viena griežta kryptimi, bet nuo- 
lat dairosi, svyruoja ir veikia „vom Fall zum Fall“. Kad ir iš- 

tikima Vokiečių-Austrų-Italų sąjungai per ilgą laikotarpį ir 
net iki pačios seno karaliaus Karolio mirties Didžiojo karo 
pradžioje (1914 m.), Rumunija visdėlto seka aplinkybes, kad 
galėtų prie progos pasirinkti vieną ar kitą kelią. Jos principas 
— laisvos rankos ir oportunistinis draugų pasirinkimas. 

Serbų-Bulgarų-Graikų sąmoksle prieš Turkus, kuriuo šios 
Balkanų valstybės reagavo į Austrijos paskelbtąjį Bosnijos ir 
Hercogovinos aneksavimą, Rumunija nedalyvavo. Tad ji neda- 
lyvavo ir pirmajame 1912 m. Balkanų kare, kada sąmokslinin- 
kai staiga puolė Turkus visose jų Europos provincijose. žinomas 
yra tragingas šio karo finalas. Sunkiausia karo našta teko bul- 
garams, kurie siauru frontu stūmė turkus Konstantinopolio 
link, atkakliai kovodami ir sutikdami griežtą narsiosios turkų 
kariuomenės pasipriešinimą, kai tuo tarpu užpakaly serbai ir 
graikai kovojo su atskirtomis nuo savo bazės palaidomis tur- 
kų kariuomenės dalimis bei turkų garnizonais serbų ir graikų 
apgultose tvirtovėse. Bulgarai turėjo įtempti visą energiją fron- 
tui išlaikyti, o serbų ir graikų energija buvo skiriama turkų 
dalims užpakaly likviduoti ir „išvaduotoms“ provincijoms oku- 
puoti. Sąjungininkų buvo išanksto susitarta dėl būsimojo gro- 
bio pasidalinimo. Karo metu sąjungininkai laikinai okupavo bet- 
kurią Turkų provinciją, nežiūrėdami, kad būtinai okupuotų tas, 
kuriam ši provincija yra sutartimi skiriama. šiuo būdu į serbų 
ir graikų rankas karo okupacijos titulu pateko ir tie plotai, 
kurie sutartimi buvo bulgarams skiriami — yatingai Make- 
donijoje. 

Tarp iš Turkų pagrobtų provincijų buvo ir Albanija, ku- 
rios gyventojai sudaro atskirą nacionalinę tautą.  Sąjunginin- 
kų sutartimi, Albanija turėjo būti padalinta tarp Serbų ir 
Graikų. Tačiau albaniečiams prašant, Austrijai ir Italijai įsi- 
kišus, serbai ir graikai buvo priversti apleisti Albanijos te- 
ritoriją, kurioje buvo paskelbta atskira nepriklausoma Alba- 
nijos valstybė su sostine Durazzo (eventuališkai Valona) ir pra- 
dėta organizuoti jos valdžia. Tada Serbai ir Graikai, netekę 
Albanijos, patys kompensavo save okupuotoje Makedonijoje iš 
žemių, turėjusių tekti Bulgarams. Kaip pagaliau pabaigę karą, 
Bulgarai pareikalavo iš savo sąjungininkų perleisti jų okupuo- 
tas žemes, turinčias sutarties titulu tekti Bulgarams, Serbai 
ir Graikai atsisakė pasitraukti ir pareiškė savo nusistatymą pa- 

silikti šiose Makedonijos žemėse, kompensuojančiose jiems pra- 
rastą Albaniją. Bulgarija prieš tai protestavo, reikalavo vyk- 
dyti sutartį, nesutiko išsižadėti Makedonijos, kurioje Bulgarai 
keliasdešimt metų palaikė nuolatinį bruzdėjimą ir partizanų 
kovą su Turkais. Ištikrųjų tautiškai maišytoje Makedonijoje 
bulgarai sudaro ryškiausį ir veikliausiąjį elementą. Tad į Ma- 
kedoniją bulgarai žiūrėjo ne kaip į karo grobį, kuris gali būti 
skirstomas, kaip norima, ir gali būti, reikalui atsitikus, mai- 
nų ir kompensacijos objektu („netekom Albanijos — paimsime 
Makedoniją“), bet kaip į savo tautos palikimą, kuris turi tekti 
ne kam kitam, kaip tiktai Bulgarų tautinei valstybei. 

Tačiau Rusų caras Mikalojus II, kuriam šis ginčas buvo pa- 
siūlytas išspręsti, pasisakė už serbų ir graikų tezę, pasmerk- 
damas bulgarų tezę. Į tai bulgarai atsakė karu prieš buvusius 
savo sąjungininkus. Tai buvo antras 1918 m. Balkanų karas. 
Į šį karą įsikišo ir atsargi Rumunija, žinoma — prieš bulgarus. 
Užpulti serbų, graikų ir rumunų — bulgarai buvo nugalėti. 
Rumunai virto arbitrais, taikos sprendėjais. Makedonija li- 
ko Serbų ir Graikų rankose, Rumunai, žinoma, neužmiršo ir 
savęs, pagrobę iš Bulgarų jų Dobrudžos dalį. šis ne tiek garbin- 
gas, kiek gudrus ir pelningas Rumunijos žygis žymiai pakėlė 
jos autoritetą Balkanuose. Tai buvo prieš patį Didįjį karą. 
šitie įvykiai suartina Rumuniją su Rusija, kuri globojo 
Serbiją. 

Rumunijos santykiai su Rusija, kurie nuo 1878 m. Rusų 
Turkų karo, kai Rusija iš savo karo sąjungininkės Rumunijos 
pagrobė paskutinį Bėsarabijos kąsnelį, buvo labai įtempti, stai- 
ga pagerėjo ir pradžioje 1914 m. Rusų caras vizitavo karalių 
Karolį ir aplankė Rumuniją, širdingai sveikinamas. 

Didžiojo karo pradžioje Rumunija svyravo. Abi kariaujan- 
čios šalys stengėsi patraukti Rumuniją savo pusėn. Vokiečiai ir 
Austrai žadėjo Rumunams iš Rusų Besarabiją, gal ir Odesą. 
Rusai ir vakarų santarvininkai viliojo ją Transilvanijos, Ba- 
nato ir Bukovinos pažadais. Kol gyvas buvo senasis karalius, 
įsitikinęs germanofilas, tol tegalėjo būti kalba apie Rumuni- 
jos įsikišimą karan su Rusais arba apie jos neitralitetą. Įsiki- 
šimas prieš Austrus ir Vokiečius buvo mažai tikėtinas. Bet 
karo pradžioje karalius Karolis I mirė ir sostan įžengė kara- 
lius Ferdinandas, kuris per savo žmoną, karalienę Mariją, tu- 

rėjo ryšius su vakarų santarvininkais. Liberalai, Santarvės ša- 
lininkai, taip pat Transilvanijos emigrantai, pakėlė galvą. Val- 
džia oficiališkai dar laikėsi neitraliteto, bet šaly nuotaika kei- 
tėsi intervencijos kryptimi ir kaiptik prieš vokiečius bei austro- 
vengrus. Italijos įsikišimas karan prieš austrus buvo Rumuni- 
joje sutiktas entuziastiškai. 1915 m. jau buvo aišku, kad Ru- 
munija įsileis į karą. 

Rusų pralaimėjimai Kurše, Lietuvoje, Lenkijoje, Voluinė- 
je ir Galicijoje, taip pat Serbų katastrofa neatbaidė Rumunų. 
Atvirkščiai, stipri ir karą laimėjanti Rusija būtų Rumunams 
baisesnė, negu sumuštoji ir pavaryta nuo savo vakarų sienų 
Rusija. Dabar Rumunai būtų kaiptik laiku įsikišę į karą. Nau- 
jos fronto linijos pratęsimas, naujų pajėgų karan įvedimas. 
turėjo Rumunams Rytų fronte suteikti nepaprastą padėtį ir 
vaidmenį. Rumunai būtų buvę Rytų fronto išgelbėtojai. Rusija 
nebedrįsianti jos skriausti, Anglija, Prancūzija, Italija ir Ser- 
bija būsiančios jai dėkingos už Rytų fronto atgaivinimą ir prie- 
šo jėgų atitraukimą nuo Vakarų fronto. 

Ir štai 1916 m. Rumunija paskelbia karą Austrams, Veng- 
rams, Vokiečiams, Bulgarams, Turkams. Tačiau Vokiečiai dar 
randa užtenkamai jėgų ir energijos suduoti griežtą smūgį nau- 
jam priešininkui ir vėl sutrumpinti naujai išsitęsusį frontą. 
Vokiečių generolas Mackensen ne tiktai atremia Rumunų pas- 
tangas įsiskverbti į Transilvaniją, bet ofenzyviškai įžengia į 
Rumunijos teritoriją, okupuoja visą Valakiją su valstybės sos- 
tine Bukareštu ir žymią Moldavijos dalį, o bulgarai išvaro 
rumunus iš Dobrudžos, Rumunų frontas Moldavijoje sueina į 
vieną liniją su Rusų frontu, Rumunų kariuomenė lieka tiktai 
priedas prie milžiniškos Rusų kariuomenės, 

1917 m. Rusų revoliucija, išpradžių demokratinė, vėliau 
komunistinė sovietinė, per Rusų kariuomenę perkelia bruzdė- 
jimą ir į Rumunų kariuomenę bei išviso į neokupuotą Rumu- 
nijos dalį. Bolševikų viešpatavimas, Bresto taika — tai buvo 
smūgiai Rumunų karo siekimams. Tačiau Rumunų laimei 1918 
m. rudenį subruzdo visas Vokiečių ir Austrų frontas. Priešas 
paties likimo likviduotas, Austrijos ir Vengrų valdžia sutriuš- 
kinta, šių valstybių provincijos laukia naujų šeimininkų, Ru- 
munija užgrobia Transilvaniją iš Vengrų ir Bukoviną iš Aus- 
trijos, dėl Banato padalinimo kyla ginčas su Serbais; be to, jai 

tenka dar keli smulkesni buv. Vengrų teritorijos sklypai (Kri- 
zan, Satmara, Marmuraš). Visa tai Rumunams pripažįstama 
taikos sutartimi. Slinkdama į šiaurę ir šiaurės vakarus buv. 
Vengrijos pakraščiais, Rumunija prieina bendrąją sieną su 
Čekoslovakų respublika ir skiria Vengriją nuo Lenkijos. Bet 
gudriai Rumunijai neužteko imti iš vieno šono. Pridengta iš 
šiaurės Lenkų Bolševikų, o iš rytų Denikino Bolševikų karo, 
apsaugota nuo Raudonosios armijos įsikišimo, gulėjo greta Ru- 
munijos valstybinės teritorijos — Besarabija, daugiausia Uk- 
rainiečių gyvenama. Rumunai ją pagrobė kaip istorinį Mol- 
davijos paveldėjimą. 

Išviso Rumunija po Didžiojo karo daugiau kaip dvigu- 
bai padidėjo. Po Didžiojo karo liaudies bruzdėjimui nuramin- 
ii teko pravesti plačią žemės reformą ir paskelbti visuotinio 
balsavimo principus. Tai ir buvo padaryta 1919—1921 m. Be 
to, 1922 m. buvo paskelbti rinkimai į Steigiamąjį Seimą, kuris 
Rumunijoje, kaip ir paprastas parlamentas, susidėjo iš dviejų 
rūmų. Tais pačiais metais rudenį Steigiamojo Seimo rūmai su- 
sirinko ir jau 1923 m. kovo mėnesį priėmė konstituciją, o kara- 
lius ją patvirtino ir paskelbė. 

ši konstitucija labai mažai tesiskiria nuo senosios, veiku- 
sios ikitol 1366 m. konstitucijos. Tai ir yra anoji konstitucija, 
vietomis kiek perdirbta.1) 

Jeigu naujoji 1923 m. Rumunų konstitucija kartoja su kai- 
kuriomis pataisomis senąją 1866 m. Rumunų konstituciją, tai 
ši senoji konstitucija savo ruožtu taip pat nėra originali ir yra 
beveik nurašyta — su tam tikrais pakeitimais bei pataisomis 
— iš 1831 Belgų konstitucijos, kurios vertimą aš esu paskelbęs 
pirmajame „Įvairių valstybių konstitucijų“ rinkiny (žr. „Tei- 
sės“ žurnalo II priedą). Nauji pakeitimai, padaryti Rumunų 
konstitucijos 1923 m. redakcijoje, nėra tiek ryškūs, kad šis kil- 
minis Rumunų konstitucijos panašumas į Belgų konstituciją 
būtų nuo to žymiai nukentėjęs. Visa konstitucijos sistema, pla- 
nas, skyriai ir skirtys (vienintelė Rumunų konstitucijoje nau- 
ja skirtis, kurios Belgų konstitucijoje nėra, tai — skirtis apie 
Įstatymų leidimo reikalams tarybą), bendrieji valdžios san- 


1) Žr. Brokhauzo ir Jefrono Enciklopedijoje rusų kalba straipsnį 
„Rumunija“; žr. taip pat Durdenevskio „Poslevojennyje konstituciji Za- 
pada“, II sąsiuvinį, 134—135 pusl., Leningrad, Gosizdat, 1926 m, 

tvarkos principai, — tie patys. Daugelis nuostatų — žodis į žo- 
dį nurašyta iš Belgų konstitucijos. Išviso Belgų demokratinė 
1831 m. konstitucija, pagrįsta pirmąja (1791 m.) Didžiosios 
Prancūzų Revoliucijos konstitucija, sudaro moderninėje konsti- 
tucinėje istorijoje tam tikrą ryškų tipą, kuris buvo priimtas 
pavyzdžiu daugeliui kitų valstybių konstitucijų. Ypatingai di- 
delis konstitucinis 1848 m. judėjimas Vokiečiuose veikė Belgų 
konstitucijos įtaka. Tų laikų Frankfurto, Berlyno ir Vienos stei- 
giamieji susirinkimai, kurie stengiasi pagrįsti savo sudaromas 
konstitucijas demokratiniais principais, tačiau nenaikinant val- 
dovų, skolinasi savo darbui pavyzdžius iš Belgų konstitucijos 
nuostatų. Mūsų laikais Belgų konstitucinio šablono ypač griež- 
tai laikosi Rumunija ir Egiptas (naujoji Egipto 1923.IV.19. 
konstitucija). 

Reikėtų laukti, kad Rumunų konstitucijos organizuojamoji 
konstitucinė monarchija bus grynai demokratinė, pagrįsta vie- 
nu ir vieningu tautos suverenitetu. šiuo atžvilgiu Belgų kons- 
titucija yra aiški. Apie tai kalba Belgų konstitucijos įžanginis 
žodis, kuris skamba: „Belgų tautos vardu Tautos Kongresas 
nutaria“, ir pamatinis straipsnis skyriuje „Apie valdžią“, kuris 
sako: „Visa valdžia eina iš tautos. Ji yra vykdoma konstitu- 
cijos nustatyta tvarka“ (Belgų konstitucijos 25 str.). Čia nėra 
jokių monarchinio suvereniteto žymių: ir pati tauta viena nusta- 
čiusi konstituciją ir iš jos vienos einanti visa valdžia, kuri bus 
vykdoma tautos nustatytos konstitucijos tvarka, Karalius (val- 
dovas) ar karūna čia tautos steigiamajame darbe nedalyvauja; 
iš to iškarto aiškėja, kad jis ir jokios suvereninės galios neturi. 
Apie karalių konstitucija ima kalbėti tiktai tada, kada ji su- 
tvarko konstitucinį tautos valdžios vykdymą. Vadinasi, karalius 
esąs ne suvereninės steigiamosios, bet įsteigtosios konstitucinės 
valdžios organas: tauta per konstituciją jį pastačiusi ir pavedu- 
si jam, kaip savo organui, tam tikrą teisinę veikimo sritį. Kaip 
matome, Belgų konstitucija čia labai arti prieina Rousseau de- 
mokratinės monarchijos konstrukciją: šis griežčiausias demo- 
kratijos — dargi tiesioginės demokratijos — šalininkas ir apaš- 
talas, kaip žinoma, rasdavo, jog paveldėtinis karalius išviso de- 
mokratijos principams neprieštaraująs, jeigu tiktai iš jo bus 
atimta steigiamoji ir įstatymų leidimo galia ir jeigu jis bus 
paliktas kaip tautos įkurtas organas įstatymams vykdyti; tai 

ir buvo konstitucija, kurią mėgino įgyvendinti 1791 m. Pran- 
cūzų konstitucija ir vėliau 1831 m. Belgų konstitucija, nors 
pastaroji toliau, kaip pamatysime, visdėlto padarė kelius prin- 
cipinius nusileidimus ir monarchiniam dėsniui, Tačiau princi- 
piškai, kiek tai matyti iš įžangos ir 25 str., Belgų konstitucija 
steigia grynai demokratinę monarchiją. 

Rumunijos konstitucija čia įveda kelias smulkias, bet cha- 
rakteringas pataisas, kurios keičia šios konstitucinės monarchi- 
jos principą ir būtent daro ją ne grynai demokratine, bet ti- 
pingai kompromisine, nustatyta abiem suverenitetais — demo- 
kratiniu tautos suverenitetu ir monarchiniu valdovo (ar ka- 
rūnos) suverenitetu. Tiesa, pamatinis valstybės valdžios sky- 
riaus straipsnis — 33 str., kuris atitinka Belgų konstitucijos 
25 str., taip pat visą valdžią išveda iš tautos ir numato jos 
konstitucinį vykdymą, kuriame, kaip ir Belgijoje, dalyvauja 
karalius. Tačiau konstitucijos įžangos žodžiai jau kitaip skam- 
ba; pirma — pati konstitucija pavadinta „Rumunijos karalystės 
konstitucija“ (Belguose ji pavadinta „Belgų“ ar „Belgijos“ kons- 
titucija, nenurodant, ar tai yra karalystė, monarchija, ar res- 
publika) ; taip pat šis pavadinimas, pabrėžiąs monarchinę vals- 
tybės formą, kartojamas 1-me Rumunijos konstitucijos straips- 
ny, kurio atitinkamo Belgų konstitucijoje visai nėra; šiame 1 
str. sakoma, jog Rumunijos karalystė yra vieninga ir nedaloma 
valstybė. Skaitydami Belgų konstituciją, mes nė iš jos įžangos, 
nė iš pavadinimų, nė iš pirmųjų dviejų skyrių (dalių) nuosta- 
tų (I dalis „Apie teritoriją ir jos padalinimus“; II dalis „Apie 
Belgus ir jų teises“) nieko dar nežinome, ar ten šios demokra- 
tinės valstybės valdžios organų tarpe yra karalius ar nėra; tik- 
tai III dalyje („Apie valdžią“), kai jau pradedama kalbėti apie 
tai, kas „vykdo“ valdžią konstitucijos numatyta tvarka, mes 
sužinome apie karalių, kaip įsteigtosios valdžios organą. 

Rumunijoje tiek iš konstitucijos įžangos žodžių, tiek iš jos 
pavadinimo, tiek iš 1 str. teksto — mes iškarto sužinome apie 
karalių ir monarchiją. Charakteringiausia — įžanga. Konsti- 
tuciją paskelbia karalius Ferdinandas I, kuris yra karaliumi 
„Dievo malone“ ir „tautos valha“. Jisai skelbia, jog „Steigia- 
masis tautos susirinkimas priėmė“ „ir Mes pritariame ir sank- 
cionuojame“ šią konstituciją. Vadinasi, Rumunijos konstitucija 
yra dviejų lygių suverenų — tautos ir karaliaus — susitarimo 

padarinys: tautai nepriėmus, karalius nebūtų galėjęs jos pa- 
skelbti, bet užtai neužtenka ir tautos priėmimo be karaliaus 
sankcijos. Sankcija — patvirtinimas galėjo būti karaliaus duo- 
tas arba neduotas, o karaliui nesankcionavus — nebūtų buvę 
konstitucijos. Vadinasi, karalius ir tauta — lygūs suvereninės 
steigiamosios galios subjektai. 

Tiek Belgijos, tiek Rumunų demokratija yra reprezentaci- 
nė. Jokių demokratinio tiesioginio valdymo institucijų (išskyrus 
angliškąjį apeliavimą į tautą paleidžiant parlamentą) abi kons- 
titucijos nežino. Bet Rumunų konstitucija dar ypatingai pa- 
brėžia reprezentacinį demokratinio valdymo pobūdį, pareikš- 
dama jį kaip konstitucinį principą, ko Belgų konstitucija neda- 
ro. Būtent, Rumunų konstitucijos 33 str., paskelbdamas, kad 
visa valstybės valdžia einanti iš tautos, tuojau priduria, jog 
vykdyti šią savo valdžią tauta tegalinti tik deleguodama ją tam 
tikriems konstituciniams organams. Analoginis Belgų konstitu- 
cijos 25 str. šio rezervo neturi. 

Tuo pačiu steigiamosios ir įsteigtosios valdžios klasifika- 
cija, charakteringa klasikinei reprezentacinei demokratijai, yra 
tiksliai išlaikyta Rumunijos konstitucijoje. Atskirų funkciona- 
linių valdžios galių, kaip suvereniteto elementų, delegavimas 
atskiriems konstituciniams valdžios organams, sudarąs teisinį 
titulą įsteigtosios valdžios funkcijų  suskirstymui klasikinėje 
reprezentacinėje demokratijoje, todėl yra aiškesnis Rumunų 
konstitucijoje (tai sudaro Rumunų konstitucijos trečiojo sky- 
riaus bendrąją dalį — 33 - 40 str.). Tačiau abejose — tiek 
Belgų, tiek Rumunų — konstitucijose įsteigtosios valdžios funk- 
cijų (funkcionalinių galių) suskirstymo konstrukcija turi kla- 
sikinės reprezentacinės demokratijos atžvilgiu vieną trūkumą, 
arba nenuoseklumą, kuris yra aiškus įterptojo į šią demokra- 
tinę konstrukciją monarchizmo padarinys. Būtent, šis suskirsty- 
mas remiasi ir numato, kaip esame sakę, atskirų funkcionalinių 
galių delegavimą atskiriems konstituciniams organams. Tuo 
tarpu čia vienas šių konstitucinių organų — kaiptik karalius — 
dalyvauja visų galių vykdyme: a) jisai su parlamento rūmais 
— Atstovų Rūmais ir Senatu — dalyvauja įstatymų leidime ir 
būtent dalyvauja jame sprendžiamuoju balsu, kaip lygus Rū- 
mams šios galios subjektas (jam priklauso įstatymų sankcija, 
vadinasi, — jis gali juos tvirtinti arba netvirtinti (Rumunų 

konstitucijos 34 str., Belgų konstitucijos 26 str.); b) jam pri- 
klauso arba jam pavedama konstitucinė vykdomoji valdžia (Ru- 
munų konstitucijos 39 str., Belgų konstitucijos — 29 str.); 
ir c) teismo sprendimai vykdomi jo, karaliaus, vardu (Rumunų 
konstitucijos 40 str., Belgų — 30 str.). 

Tai yra aiški monarchinio suvereniteto liekana šiose kons- 
titucijose. Delegavimu vykdo savo valdžią tiktai tauta; tad ji 
ir suskirstoma funkcionalinėmis galiomis tarp įvairių tautos 
reprezentantų, kuriems deleguojamos atskiros galios — suve- 
reniteto elementai, Tačiau tautos bendrininkas — antras suve- 
renas, karalius, — savo galios niekam nedeleguoja, nes jis yra 
vienas ir lieka veiklus. Tad jis turi būti visur, visose valdžios 
funkcijose, visos valdžios vykdyme. Jis pats netarpiškai, pagal 
konstituciją, tęsia savo suvereninę galią, kuri tačiau, suvaržyta- 
konstituciniu kompromisu su antru suverenu — tauta, virto 
konstitucine, teisiškai aprėžta. 

Rumunijos konstitucijoje tai yra suprantama ir logiškai su- 
derinta su kompromisiniu valdžios principu, pareikštu konstitu- 
cijos įžangoje. O Belgų konstitucijoje, kuri įžangoje ir visame 
savo tekste skelbia grynai demokratinį principą, o karalių pa- 
žįsta tiktai kaip įsteigtosios valdžios (tautos valdžios) organą, 
— tai yra nenuoseklu: tai yra nelauktas ir netikėtas monarchi- 
nio suvereniteto staiga kažin iš kur, kaip Pilypo iš kanapių, iš- 
šokimas. Tai rodo, kad jau ir Belgų konstitucijoje glūdėjo pa- 
slėptas monarchinis suverenitetas, nors jis ten buvo dirbtinių, 
grynai demokratinių formulių rūpestingai paslėptas. Rumuni- 
ja jį dešifravo ir pačiuose principuose restauravo kompromisi- 
nį konstitucinės monarchijos pobūdį. 

Tačiau toji monarchinio pobūdžio aplinkybė, kad karalius 
šiokių ar kitokiu būdu dalyvauja visų funkcionalinių galių vyk- 
dyme, kaip veikiančių delegavimo titulu tautos reprezentantų 
bendradarbis, — kad ir sudaro monarchinio suvereniteto padari- 
nį, visdėlto jau nebereiškia paties suvereniteto. šis karaliaus da- 
lyvavimas visose funkcionalinėse valdžios galiose nėra suvereni- 
nis ir diktatorinis, bet yra grynai konstitucinis. Kompromisinės 
konstitucinės manarchijos principu, pats kompromisas, įvykęs 
tarp dviejų pirmykščių suverenų — karaliaus ir tautos — kons- 
titucijai nustatyti, daro karališkas funkcijas aprėžtomis, teisi- 
nėmis, pagrįstomis jau ne suverenumo, bet kompromiso titulu., 

Karalius jau tegali veikti tiktai kompromiso ribose. Tos ribos 
— kompromisinės konstitucijos nuostatai. 

Tad visiškai teisingai ir logiškai Rumunų konstitucija, kad 
ir neslepianti savo kompromisinės monarchiškai demokratinės 
kilmės, vadinasi — monarchinio suverenumo greta demokratinio 
pačiame konstituciniame kompromise, — įvykus šiam kompro- 
misui ir bereikšdama jį, — nebepažįsta kitokios karaliaus ga- 
lios, kitokios jo funkcijos, teisių ir kompetencijos, kaip tiktai 
konstitucinės, vadinasi — teisinės, o ne suvereninės. Šia pras- 
me Rumunų konstitucija visai teisingai ir tiksliai kalba apie 
paveldėtinius „konstitucinius karaliaus įgaliojimus“ (Rumunų 
konstitucijos 77 str.) ir dar sykį pabrėžia, kad be šios konsti- 
tucijos suteiktų jam įgaliojimų — jokių kitų karalius neturi 
(Rumunų konstitucijos 91 str.). 

Iš kitos pusės, karalius yra rimtai saugojamas nuo kontra- 
bandinio savo bendrininkės tautos organų kėsinimosi veikti 
jo galią ir varžyti jo nepriklausomybę. Tai liečia karaliaus 
„civilinį lapą“, vadinasi — tą piniginę sumą, kuri yra kasmet 
iš valstybės iždo skiriama karaliui ir jo dvarui (kiemui) išlai- 
kyti bei jo reprezentacijos reikalams, Kad šiuo atžvilgiu karalius 
nepareitų nuo parlamento rūmų, nustatančių biudžetą ir išlai- 
dų sąmatą, — konstitucija įsako, kad kiekvienam karaliui įžen- 
gus į sostą bus iškarto visam jo karaliavimo laikui įstatymo 
keliu nustatytas jo civilinis lapas, kuris tuo pačiu negalės būti 
kasmet keičiamas (Rumunų konstitucijos 89 str.). Visa tai 
yra ir Belgų konstitucijoje, iš kurios Rumunų konstitucija tai 
skolina (Rumunų konstitucijos 77, 89 ir 91 str. atitinka Belgų 
konst. 60, 77 ir 78 straipsnius). 

Charakteringa yra taip pat, kaip monarchinio principo 
reiškimasis, karaliaus tiek Rumunijoje, tiek Belgijoje dalyva- 
vimas konstitucijos keitime. Konstitucijoje ką nors pakeisti 
arba jai papildyti, be tam tikros procedūros, į kurią tarp kitko 
ko įeina paties reikalo konstatavimas, tada abiejų parlamento 
rūmų ipso jure paleidimas, naujų Rūmų išrinkimas, tam tikras 
kvorumas, tam tikras kvalifikuotas daugumas, — reikalinga ir 
karaliaus sankcija (Rumunų konstitucijos 129 ir 130 str., Bel- 
gų konstitucijos 131 str.; Rumunų konstitucija, be to, laiduoja 
karaliui ir iniciatyvą konstitucijai keisti). Rumunų konstituci- 
joje tai yra visai nuoseklu ; jei konstitucija yra karaliaus ir tau- 

tos kompromiso vaisius, tai aišku, kad kompromiso pakeitimas 
yra reikalingas abiejų kompromiso dalyvių sutikimo — naujo 
susitarimo. Tai yra teisinis principas. Užtai, pagal grynai de- 
mokratinį Belgų konstitucijos titulą, kur karalius atsiranda tik- 
tai iš konstitucijos, kaip tautos įsteigtosios valdžios tam tikras 
organas, tai nėra nė būtina, nė savaime suprantama. Tačiau, 
kaip jau turėjome progos matyti, Belgų konstitucijoje šiuo at- 
žvilgiu išviso nuoseklumas nėra išlaikytas: ji svyruoja tarp 
gryno demokratinio principo ir nusileidimo monarchizmui, ku- 
rio pėdsakai keliose vietose reiškiasi, Karaliaus dalyvavimas 
konstitucijos keitime abiejų konstitucijų yra laikomas tiek 
svarbiu ir esminiu, jog regentūros metu, kada pats karalius as- 
meniškai veikti negali, betkurie konstitucijos pakeitimai išviso 
yra draudžiami (Rumunų konstitucijos 85 str., Belgų konsti- 
tucijos 84 str.). 

Rumunijoje, kaip ir Belgijoje, veikia dviejų parlamento 
rūmų sistema — Atstovų Rūmai ir Senatas. Abeji rūmai gali 
būti paleisti. Rūmų paleidimas, sudarąs angliškąjį metodą ape- 
liuoti į teisinę iautą ir gauti jos sprendimą, pareiškiamą naujo 
rūmų sąstato išrinkimu, yra čia numatomas dvejopas. Būtent, 
vienas parlamento rūmų paleidimas — būtinai abiejų kartu — 
įvyksta ipso jure; tai yra rūmų paleidimas sąryšy su iškeltu 
konstitucijos keitimu; kai jau senieji rūmai priėmė pasiūlymą 
keisti konstituciją ir nustatė, kas yra jųjų nuomone keistina, 
jie yra savaime paleidžiami, ir teisinė tauta naujais rinkimais 
pasisako už pasiūlytąjį konstitucijos keitimą arba prieš jį, iš- 
vinkdama pritariantį pasiūlymui arba priešingą jam daugumą. 
Antras parlamento rūmų — abiejų kartu arba kurių nors vienų 
— paleidimas įvyksta karaliaus įsakymu ad hoc (vyriausybės 
nutarimu, nes, žinoma, karaliaus įsakymas yra reikalingas kon- 
trasignacijos). Šis paleidimas sudaro paprastą parlamentinio 
režimo instituciją, kuria parlamentinė vyriausybė gali, kilus 
konfliktui su parlamentu, apeliuoti į teisinę tautą, šiuo išlai- 
kydama savo paritetą su parlamentu (Rumunų konstitucijos 
90 str. 6 ir 7 abzacai, Belgų Konstitucijos 71 str.). 

Žemesnieji Rūmai — Atstovų Rūmai — Rumunijoje ren- 
kami visuotiniu, lygiu, tiesioginiu, priverstiniu ir slaptu bal- 
savimu; rinkimų sistema turi būti nustatyta tokia, kad laiduo- 
tų ir mažumai atstovavimą (Rumunų konstitucijos 64 str.), 

Belgų konstitucija (47 ir 48 str.) skelbia tuos pačius princi- 
pus, tiktai aiškiau pabrėžia proporcingumo principą mandatų 
suskirstyme (mažumos atstovavimas nebūtinai sutampa su pro- 
porciniu atstovavimu; proporcinis atstovavimas numato, kiek 
leidžia mandatų skaičius, visų kiek žymesnių balsavusių grupių 
mandatais aprūpinimas, o mažumos atstovavimo garantavimas 
gali būti išviso suderintas ir su mažoritariniam principui su 
tam tikro proporcingo mandatų skaičiaus rezervavimu kuriai 
nors vienai stambiausiajai mažumai arba išanksto nenuma- 
tytai ir turinčiai apsireikšti per rinkimus arba konkrečiai ir 
išanksto žinomai, pav., nacionalinei, tikybinei ir t. t.; pasta- 
ruoju atžvilgiu mažumos atstovavimą gali laiduoti kurijų rin- 
kimų sistema; stambios mažumos atstovavimą organizuoja taip 
pat tokios rudimentinės pusiau proporcinės sistemos, kaip ku- 
muliatyvinio ir aprėžto balsavimo sistemos; (žr. šiuo reikalu 
mano „Reprezentaciją ir mandatą“, 95—97 ir 169—197 pusl.). 
Tad Rumunų balsavimo ir rinkimų principai skiriasi nuo Bel- 
gų principų ne tiek aiškiu proporcingumu, bet užtai griežtesniu 
visuotinumu, nes Belguose (konstitucijos 47 str.) yra dar už- 
silikęs apsigyvenimo cenzas (6 mėnesių išgyvenimas tame pa- 
čiame valsčiuje). Pasyvinei rinkimo teisei (būti išrinktam) 
abi konstitucijos palieka amžiaus cenzą iki 25 metų. 

Visa tai tačiau liečia tiktai vyrus. Moterų atžvilgiu abi 
konstitucijos daro rezervus. Rumunų konstitucija (6 str.) sa- 
ko, kad sąlygos, kurioms esant moterys gali vykdyti politines 
teises, bus nustatytos tam tikrų įstatymų. Vadinasi — mote- 
rims čia žadama ne lygybė su vyrais, bet tam tikros (vadinasi 
— ypatingos) sąlygos naudotis šiomis teisėmis. Be to, konsti- 
tucija reikalauja, kad tie liečią moterų politines teises įstaty- 
mai būti priimti 2/; balsų daugumo; vadinasi jie gali būti ir ne- 
priimti. Belgų konstitucija (47 str.) šiuo atžvilgiu kiek kitaip 
sutvarko reikalą: ji moterų balsavimo teisę (o ne išviso poli- 
tines jų teises) taip pat paveda tam tikram įstatymui, kuris taip 
pat turės būti priimtas kvalifikuoto 2/4 balsų daugumo; Belguose 
šis įstatymas tiktai „galės“ suteikti moterims šią teisę, bet už- 
tai ne „ypatingomis sąlygomis“, o kaiptik „tomis pačiomis sąly- 
gomis“, kaip ir vyrai. 

Jau kalbėdamas apie Airijos ir Norvegijos konstitucijas, 
aš buvau paminėjęs, kad mūsų laikais aukštesniųjų parlamento 

rūmų atžvilgiu ima reikštis tam tikra konstitucinė tendencija 
pakeisti šios institucijos personalinę konstrukciją ir jos funk- 
cionalinį pobūdį. Iki šiai tendencijai pradėjus reikštis, aukštes- 
niųjų parlamento rūmų konstrukcija būdavo: arba a) luominė 
ir būtent aristokratinė — tai yra pati pirmykšti šios institu- 
cijos forma, kurios šaknys glūdi luominėje viduramžių socia- 
linėje santvarkoje, iš kurios ji ir buvo paveldėta; arba b) 
monarchinė, kai valdovai, steigdami konstitucinę monarchiją 
ir palikdami sau įstatymų sankciją, stengėsi tarp demokratinės 
tautos atstovybės ir savęs pastatyti tarpinį organą, kuris, bū- 
damas karaliaus skiriamas ir todėl susidedąs iš ištikimų kara- 
liui asmenų, pats stabdytų radikalinius žemesniųjų rūmų refor- 
mų. projektus, tuo paliuosuodamas karalių nuo nepopuliaraus 
asmeniško kišimosi ir veto reiškimo (sankcijos nedavimo) ; 
arba c) demokratinė, kai laimėjusi kovą su monarchizmu de- 
mokratija, principiškai atmesdama luominės (aristokratinės) ir 
monarchinės kilmės aukštesniuosius rūmus, bet įvertindama nau- 
dingus praktiškus dviejų parlamento rūmų patarnavimus, pa- 
likdavo šią instituciją bendroje konstitucinių organų santvar- 
koje, reformavus ją tiktai jos konstrukcijos atžvilgiu, būtent — 
surišdavo ją kuriuo nors būdu su teisine tauta. 

Pirmosios (luominės aristokratinės) konstrukcijos tipo 
aukštesniųjų rūmų klasikinį pavyzdį sudaro Lordų Rūmai 
Anglijoje. Antrosios (monarchinės) konstrukcijos tipo aukš- 
tesniaisiais rūmais yra, pavyzdžiui, Japonijos Perų Rūmai. 
Trečiosios (demokratinės) konstrukcijos tipo aukštesnieji rū- 
mai yra, pav., Prancūzų, Lenkų ar Čekoslovakų Senatai arba 
konstitucinėje monarchijoje — Ladstingas Norvegijoje. 

Tačiau naujausiais laikais, sąryšy su keliamąja visuomenės 
konstitucinės reformos idėja, pradėta kelti mintis apie šios 
institucijos (aukštesniųjų rūmų) pirmoje eilėje šiai reformai 
sunaudojimą, išmėginant joje naujas idėjas. Greta žemesniųjų 
rūmų (seimo), kaip tautos arba masinio individų skaičiaus ats- 
tovavimo organo („politinės atstovybės“ — kaip kartais sako- 
ma), aukštesnieji rūmai būtų sunaudoti „socialiniams (grupi- 
niams) reikalams (interesams)“ atstovauti, o ypatingai virstų 
organizuotos profesinės atstovybės organu. Tai yra mintis, ku- 
rią, tarp kito ko, jau nuo XX amžiaus pradžios energingai 
kėlė Duguit Prancūzijoje (žr. mano „Reprezentaciją ir manda- 

tą“, 180—132, 154—160, 194—203 ir 216 ir kit. pusl.) ir ku- 
rios šalininkų skaičius nuolat auga ne tiktai tarp atskirų moks- 
lininkų ar politikų, bet ir tam tikrų srovių tarpe. 


šia kryptimi kaikuriose valstybėse ir pradėta reformuoti 
aukštesniųjų parlamento rūmų konstrukcija. Tarp valstybių, 
kurios nuėjo šiuo keliu, kaiptik yra Belgija, Rumunija, Airija. 
Belgijoje šios tendencijos pataisyti šabloniškiems individualinio, 
kiekybinio balsavimo padariniams įvairių socialinių reikalų ka- 
tegorijų veiksniu ėmė reikštis dar XIX amžiaus pabaigoje pa- 
čių Atstovų Rūmų rinkimų atžvilgiu. Būtent, 1893 m. įstaty- 
mu lygus balsavimas buvo pakeistas vad. pliuraliniu balsavimu, 
kuris tam tikrų socialinių kategorijų asmenims (kvalifikuota 
šeimyninė padėtis, kvalifikuotas amžius, kvalifikuotas mokslas, 
tam tikras mokamų mokesčių kiekis) suteikdavo po du ir ligi 
trijų balsų vienam rinkikui. Tačiau šis socialinių kvalifikacijų 
įvertinimas politiniuose rinkimuose į seimą turįs daug ydų (žr. 
mano „„Reprezentaciją ir mandatą“, 164—166 pusl.). 1919 m. 
buvo Belguose panaikintas. 

Užtai socialinis atstovavimo principas, keičiąs tautinį gry- 
nai teritorinį principą ir realizuojamas kitokiais metodais, bu- 
vo perkeltas iš žemesniųjų atstovų rūmų rinkimų į senato rin- 
kimus. Kaip tai atrodo Airijoje — mes jau apie tai kalbėjome. 
Belgijoje ir Rumunijoje tai pasiekiama vėl kitaip negu Airi- 
joje ir kitaip Belgijoje, dar kitaip Rumunijoje. 

Būtent, Rumunijoje personalinis Senato sąstatas yra šiaip 
sudaromas. Viena stambioji senatorių grupė yra renkama, ant- 
rą jų grupę sudaro senatoriai „ipso jure“, kurie tampa sena- 
toriais be jokio mandato (be išrinkimo), bet savaime — dėl 
tam tikros savo socialinės padėties arba viešosios funkcijos. 


Pirmosios, renkamos, senatorių grupės yra keturios nely- 
gios kategorijos. Į pirmą renkamųjų senatorių kategoriją įeina 
senatoriai, renkami demokratine tvarka; balsavimas čia, kaip 
ir rinkimuose į Atstovų Rūmus, yra visuotinis, lygus, priversti- 
nis, tiesioginis ir slaptas, tiktai amžiaus cenzas yra pakeltas 
iki 40 metų ir nenumatomas mažumos atstovavimas, vadinasi 
— rinkimų principas yra mažoritarinis ; skaičių šitaip renkamų 
senatorių nustato įstatymas (konstitucijos 68 str.). Antrą ren- 
kamųjų senatorių kategoriją sudaro senatoriai, renkami vietos 

savivaldybių narių. Būtent, visi renkamieji vietos kaimų ir mies- 
tų bendruomenių tarybų bei departamentų tarybų nariai kole- 
giališkai išrenka lygiu, priverstinu ir slaptu balsavimu po 
vieną senatorių nuo kiekvieno departamento (departamentas — 
administracinis Rumunijos teritorijos padalinimas) (konstitu- 
cijos 69 str.). ši kategorija yra skiriama, matyti. vietos reika- 
lams centro valdžioje reikšti. Trečią renkamųjų senatorių ka- 
tegoriją sudaro organizuoto profesinio atstovavimo senatoriai. 
šitai atstovybei sudaryti valstybės teritorija suskirstoma ypa- 
tingomis apygardomis, kurių negali būti daugiau, negu šešios. 
Renka profesinių Rūmų nariai, būtent, skyrium Prekybos Rū- 
mų, skyrium Pramonės Rūmų, skyrium Darbo Rūmų ir sky- 
rium Žemės Ūkio Rūmų nariai, suėję į atskirą tų Rūmų kole- 
giją; jie išrenka po vieną senatorių nuo kiekvienos profesinės 
kategorijos ir nuo kiekvienos apygardos. "Tai yra aiškiausia 
socialinių reikalų atstovavimo senatorių kategorija; šių sena- 
torių skaičius — 24 (kiekvienos keturių profesinių kategorijų 
po vieną senatorių nuo 6 apygardų) (konstitucijos 71 str.). Pa- 
galiau ketvirtą renkamųjų senatorių kategoriją sudaro univer- 
sitetų atstovai — po vieną senatorių nuo kiekvieno universi- 
teto; renka universiteto profesūros visetas iš savo tarpo (kons- 
titucijos 71 str.). 

Senatoriai ipso jure yra senatoriais, kaip sako Rumunijos 
konstitucija (72 str.), dėl savo „aukštosios padėties valstybėje 
arba bažnyčioje“. Charakteringa, kad šitokiu būdu greta man- 
datinės demokratinės ir mandatinės vietos reikalų, organizuotų 
profesinių junginių ir universitetų atstovybės steigiama ir baž- 
nyčių (tikybinių socialinių junginių) reprezentacija Senate. 

Senatoriai ipso jure susideda iš dviejų kategorijų: pirmąją 
šios grupės kategoriją sudaro senatoriai „ex officio“; čia se- 
natoriaus titulas ir funkcija yra surišta su tam tikra užimama 
vieta ir trunka tol, kol asmuo šią vietą užima; šios kategorijos 
senatoriai reprezentuoja tuos socialinius vienetus ar įstaigas, 
kurių funkcijai priklauso toji vieta (tarnyba). šios kategori- 
jos yra penkios senatorių rūšys (konstitucijos 72 str.) : a) sos- 
to įpėdinis, b) šalies metropolitai, c) stačiatikių rumunų ir 
graikų katalikų bažnyčios ordinariniai vyskupai, d) valstybės 
pripažintų tikybų vyriausieji, jeigu šios tikybos narių skaičius 
valstybėje prašoka 200.000 ir jei jie yra pagal šalies įstaty- 

mus išrinkti, taip pat musulmonų aukščiausias valstybėje ats- 
tovas, e) Rumunų Akademijos prezidentas. 


Antrą senatorių ipso jure kategoriją sudaro senatoriai, 
kurie gali neatstovauti jokiems socialiniams veiksniams, bet 
kurie dėl savo ypatingų patarnavimų valstybei, dėl savo vals- 
tybinio veikimo stažo, prityrimo, žinių turi ypatingų aukštų 
asmeninių kvalifikacijų, darančių jų dalyvavimą įstatymų lei- 
dimo darbe ypatingai pageidaujamą. Tai būtent yra (konsti- 
tucijos 73 str.): a) buvę Ministerių Tarybos pirmininkai (bu- 
vę premjerai) su ketveriais šios tarnybos (vietos) stažo metais 
ir šiaip ministeriai su šešerių metų stažu; b) buvę įstatymų lei- 
džiamųjų įstaigų (rūmų) pirmininkai, kurie ėjo šias pareigas 
bent per 8 paprastas sesijas; c) buvę senatoriai ir atstovai, turė- 
ję rinkimų mandatą bent per 10 kadencijų; d) buvę pirmieji Vy- 
riausio Kasacinio ir Jurisdikcinio Teismo pirmininkai, jei tų ar- 
ba to paties teismo paprasto pirmininko vietą ėjo 5 metus; c) 
atsargos ir pensijos generolai, jei bent 3 mėnesius jie, būdami 
karo vadais, vadovavo kariuomenei, veikiančiai prieš prie- 
šą, arba taikos metu per 4 metus ėjo vyriausio štabo vir- 
šininko arba generalinio kariuomenės inspektoriaus parei- 
gas, ir pagaliau f) buvę Tautos Susirinkimų  Kišinove, Čer- 
novicuose ir Alboje-Julijoje pirmininkai, kurie Didžiojo karo 
pabaigoje paskelbė atitinkamų provincijų įjungimą į Rumuniją. 


Belgijoje, kur Senato konstrukcija taip pat yra nukreip- 
ta į ypatingų aukštųjų kvalifikacijų parinkimą ir įvairių so- 
cialinių interesų atstovavimą, šios konstrukcijos mechanizme 
yra kiek kitoks. Ten, išskyrus karaliaus sūnus arba kitus Bel- 
gijos princus (konstitucijos 58 str.), kitokių ipso jure sena- 
torių nėra. Senatoriai ten yra renkami arba demokratine tvar- 
ka, arba provincijų tarybų, arba paties Senato (kooptacija) 
(Belgų konstitucijos 53 str.). Tiktai teisinės tautos gali būti 
renkami senatoriais ne betkas, bet tiktai tam tikrų kvalifika- 
cinių ir socialinių kategorijų asmenys; šių kategorijų kons- 
titucija nurodo 21 (Belgų konstitucijos 53 bis str.). 


Senato funkcijos atžvilgiu Rumunų ir Belgų konstitucijos 
laikosi klasikinio principo lygybės. Tai reiškia, kad įstatymo 
projektas tiktai tada yra parlamento priimtas ir patiekiamas 
karaliaus sankcijai, kada abeji rūmai jį priėmė daugumu bal- 

su skyrium balsuojant ir visiškai vienodo teksto (Rumunijos 
konstitucijos 34 str.). 

Belgų ir Rumunų konstitucijos perdaug smulkiai parla- 
mentinio režimo neprecizuoja, palikdamos jam gana plačią 
plėtimosi laisvę. šis vengimas kištis į parlamentarizmo smulk- 
menas ir tvarkyti jas griežtais konstituciniais imperatyvais 
buvo iki Didžiojo karo tradicinis ir rėmėsi grynai precedentiniu 
parlamentarizmo pobūdžiu pačioje Anglijoje, iš kurios jis buvo 
paskolintas. Ir kontinento konstitucinėse monarchijose parla- 
mentarizmo detalės buvo paliekamos konstituciniams įpročiams: 
tai atrodė geriau tinką kompromisinei šio režimo esmei. 
Tiktai po Didžiojo karo priėmusių parlamentarizmą demokra- 
tinių respublikų konstitucijose pradėta jis smulkiau bei tiks- 
liau reglamentuoti, Ir nors Rumunų konstitucija buvo išnaujo 
peržiūrėta po Didžiojo karo, o pagaliau ir pati Belgų konsti- 
tucija buvo pakeista 1920 ir 1921 m., vadinasi — jau po karo, 
visdėlto jos šiuo atžvilgiu nenuėjo parlamentinių demokratinių 
respublikų pėdomis ir pasiliko ištikimos konstitucinės monar- 
chijos metodui. 

Tačiau kad ir negriežtai pareikštas ir smulkiai neformali- 
zuotas — parlamentinis režimas visdėlto abejose valstybėse 
neabejotinai yra. Tai matyti iš to, kad vyriausybę sudaro ne 
tiktai karalius vienas, bet ir jo skiriamieji ministeriai, kurie 
sudaro ministerių kabinetą („Ministerių Tarybą“), jųjų vado- 
vaujamą, kuriam karalius buvo pavedęs sudaryti „vyriausybę“ 
ir kuris vadinamas Mimisterių Tarybos Pirmininku (Rumunų 
konstitucijos 92 ir 98 str. Belgų konstitucijoje atitinkamų 
straipsnių nėra); ministeriais gali būti parlamento rūmų na- 
riai, jie dalyvauja parlamento posėdžiuose, jųjų veikimas yra 
parlamento rūmų kontroliuojamas, visi karaliaus aktai yra 
kontrasignuojami ministerių, kurie už juos ir išviso už kara- 
liaus darbus atsako rūmams, iš kitos pusės, rūmai, kaip jau 
esame sakę, gali būti kiekvieni skyrium ar abeji kartu vy- 
riausybės paleisti (Rumunų konstitucijos 46, 96, 50, 58, 87, 97 
ir 90 str.; Belgų konstitucijos 36, 88, 40, 48, 63, 64, 89 ir 
71 str.) 

Rumunų konstitucinę naujieną sudaro vad. Įstatymų leidi- 
mo reikalams Taryba (Rumunų konstitucijos 76 str.). Belgų 
konstitucija šios institucijos visiškai nežino. Tai yra pataria- 

mas, neturįs imperatyvinės galios organas, kuris — reikia ma- 
nyti (jo organizaciją konstitucija paveda tam tikram įstaty- 
mui) — bus sudarytas iš aukštų kvalifikacijų (stažo, prityrimo, 
žinių) žmonių; visi keliamieji įstatymų projektai (išskyrus 
biudžeto kreditų projektus), prieš juos pradėjus svarstyti par- 
lamente, bus įnešami į šią Tarybą apsvarstyti ir nuomonei 
pareikšti; Tarybos pareikštoji motyvuota nuomonė nevaržo įs- 
tatymų leidėjo, bet turi būti išklausyta — tai yra sui generis 
privalomos „specų“ ekspertyzos organas, ši Tarybos funkcija 
bus sunaudojama taip pat ruošiant reglamentus įstatymams 
vykdyti. žinoma, šios institucijos naudingumas ir svarba žymiai 
pareis nuo to, kaip bus organizuotas jos sąstatas ir kiek auto- 
ritetinga bus jo nuomonė. 

šis Rumunų konstitucinis organas turi panašumo išdalies 
į klasikinę prancūziškojo tipo valstybės tarybą (, Conseil 
d'Etat“), o antra vertus — į tą funkcionalinį organą, kuriuo 
aukštesniuosius parlamento rūmus (senatą) paverčia naujau- 
sioji konstitucinė aukštesniųjų rūmų evoliuciją. ši evoliucija, 
kuri iš vienos pusės atima iš aukštesniųjų rūmų sprendžia- 
mąją įstatymams leisti galią ir paverčia juos reliatyvinio veto 
organu, iš kitos keičia jų sąstatą, mėgindama tam tikromis as- 
meninėmis aukštomis kvalifikacijomis arba netarpišku tam tik- 
rų socialinių junginių atstovavimu pakelti socialinį jų reiškia- 
mos nuomonės autoritetą, reiškiasi daugely valstybių. Sąstato 
keitimo atžvilgiu ji, kaip matome, apsireiškė kaiptik ir Rumu- 
nijoje bei Belgijoje (taip pat Airijoje); o funkcijos keitimo 
atžvilgiu Rumunija ir Belgija paliko savo senatams klasikinę 
funkciją, tačiau Rumunija šiuo atžvilgiu pamėgino įkurti atski- 
rą aukštų „specų“ kolegiją greta parlamento rūmų. 

Charakteringa yra Rumunų ir Belgų konstitucijoms dar 
tai, kad valstybės valdžios skyriuje, bendrojoje šio skyriaus 
daly, jos abi, apibūdinusios pradžioje tautos suverenumą arba 
suvereninę tautos valdžią ir toliau kalbėdamos apie atskiros 
valdžios galias, tautos per konstituciją deleguojamas atskiriems 
konstituciniams organams, mini: a) įstatymų leidžiamąją ga- 
lią, b) vykdomąją galią, c) teismo galią ir pagaliau, lyg tai bū- 
tų ketvirtoji paralėlė galia, — d) departamentų ir bendruome- 
nių vietos reikalų rūpinimą, kuris pavedamas departamentų 
ir bendruomenių taryboms (Rumunų konstitucijos 33—40 ir 41 

str., Belgų konstitucijos 25—380 ir 31 str.). O toliau visa šita 
dalis „apie valdžią“ suskirstoma skyreliais ar skirtimis: „Apie 
Tautos Atstovybę“ (Belguose „Apie rūmus“), „Apie Atstovų 
Rūmus“, „Apie Senatą“, „Apie Karalių“, „Apie ministerius“, 
„Apie teismo valdžią“, „Apie departamentų (provincijų) ir 
bendruomenių institucijas“. Tokiu būdu konstitucinių funkci- 
jų ir organų ierarchijoje „vietos reikalai ir jų tvarkymo galia“ 
statoma greta įstatymų leidžiamosios, vykdomosios ir teismo, 
o vietos savivaldybės organai statomi greta parlamento, vy- 
riausybės ir teismų. Tai yra ypatingas „selfgovernment'o“ prin- 
cipo išaukštinimas. 

Įstatymų konstitucingumo kontrolės ir garantijų klausi- 
mui Rumunijos konstitucija turi charakteringą nuostatą, kurio 
visiškai nėra Belgų konstitucijoje. Būtent, Rumunų konstitu- 
cija (103 str.) kategoriškai šiuo atžvilgiu priima vad. Amerikos 
sistemą, kuri draudžia teismui taikinti nekonstitucingą įstaty- 
mą, nors ir neduoda teismui galios panaikinti šitokio įstaty- 
mo; tačiau priimdama Amerikos sistemą — ji ją kiek susiau- 
rina ir organizuoja. Būtent, ne kiekvienas teismas, bet tiktai 
vienas Kasacinis Teismas gali svarstyti iškeltąjį įstatymo kons- 
titucingumo ar nekonstitucingumo klausimą ir turi tai apsvars- 
tyti būtinai bendrajame visų savo skyrių susirinkime. Vadinasi, 
Amerikos sistema čia pritaikinta kasaciniam procesui; tuo pa- 
čiu kiti teismai turi laikytis Prancūzų sistemos; bet visdėlto, 
kadangi kiekviena byla gali pasiekti kasacijos (Rumunijoje tai 
pačios konstitucijos garantuojama — konstitucijos 103 str. 3 
abzacas), tai kiekvienoje byloje yra galimumo apsiginti nuo ne- 
konstitucingo įstatymo. 

Piliečių teisių skyrius Rumunų konstitucijoje yra daug la- 
biau detalizuotas, negu Belgų konstitucijoje, kur jis yra arti- 
mesnis klasikiniam liberaliniam šablonui. Ypatingai Rumunų 
konstitucija tame skyriuje palyti įvairius socialinės apsaugos 
klausimus ir kaikurias socialines ekonominių teisių reformas, 
kurių Belgų konstitucija nenumato. Išviso ūkio srity Belgų 
konstitucija yra ištikima liberalizmui, o Rumunų konstitucija 
rodo palinkimą į intervencionizmą. 

Žymiai skirtinga yra Rumunijoje konstitucinė bažnyčių 
padėtis valstybėje, palyginus ją su šio socialinio veiksnio pa- 
dėtimi Belgijoje. Nors Belgijoje katalikai sudaro stiprią so- 

cialinę bei politinę srovę, kurios partinė ekspozitūra sugeba 
kartais paimti valstybės valdžią į savo rankas, tačiau mes Bel- 
gų konstitucijoje nerandame jokių Romos katalikų bažnyčiai 
skiriamų privilegijų ir jokio formalaus bažnyčios reikalų įter- 
pimo į valstybės funkciją. Tikybinio ar bažnytinio pobūdžio 
klausimams čia yra skiriami keli trumpi principiniai nuostatai: 
jųjų vienas laiduoja kulto ir viešojo apeigų atlikimo laisvę 
(Belgų konstitucijos 14 str.) ; antras nustato, kad niekas negali 
būti verčiamas dalyvauti tikybiniuose aktuose bei ceremonijose 
(konstitucijos 15 str.); pagaliau tretysis nuostatas draudžia 
valstybei kištis į betkurios tikybos tarnautojų skyrimą ir nuro- 
dyti tarnybos vietos, o taip pat valstybė negali bažnyčioms ir jų 
tarnautojams drausti susirašinėti su savo vyresniasiais ir skelb- 
ti savo aktus, išskiriant paprastą jų atsakingumą spaudos bei 
skelbimo atžvilgiu (Belgų konstitucijos 16 str.; be to, šiame 
straipsny minimos dar civilinės jungtuvės, kurios turi būti da- 
romos prieš bažnytinį palaiminimą). Nėra čia privilegijų nė 
bendrai bažnyčioms, nė kuriai nors vienai jųjų, bet ir bažnyčių 
laisvė valstybėje yra stipriai saugojama; be to, sudaroma bend- 
ra vienoda padėtis visoms bažnyčioms. Tai yra bažnyčių nuo 
valstybės atskyrimo režimas, 

Rumunijoje yra kitaip. Ir čia debiutuojama laisvės principo 
paskelbimu : sąžinės laisvė esanti visiška, visiems kultams vals- 
tybė laiduojanti lygią laisvę ir globa, kiek tiktai jų vykdymas 
neužgauna viešosios tvarkos, gerų įpročių ir valstybinės san- 
tvarkos. Tačiau štai į šią „valstybinę santvarką“ įeina kaiptik 
dviejų, o ypač vienos bažnyčios privilegijuota padėtis, kuri 
ir griauna visą tą iškilmingą lygybės principą. 

Būtent, dvi bažnyčios išskiriamos iš bažnyčių viseto ir pa- 
vadinamos „Rumunų bažnyčiomis“; tai yra: stačiatikių krikš- 
čionių bažnyčia ir graikų katalikų bažnyčia; jų pirmoji yra 
konstitucijos paskelbta svarbiausiąja Rumunų valstybės baž- 
nyčia; tai motyvuojama konstitucijoje tuo, kad ji esanti žy- 
maus Rumunų tautos daugumo tikyba; antroji — graikų kata- 
likų — konstitucijos statoma „pirmon vieton““ visų kitų kultų 
atžvilgiu. 

Konstitucija įsikiša į stačiatikių Rumunų bažnyčios orga- 
nizaciją ir gana smulkiai ją sutvarko, pavesdama tikslesnį su- 
tvarkymą valstybiniam įstatymui, kuris turi normuoti šios 

bažnyčios ir funkcijų ir organus ir organų personalo skyrimą 
bei rinkimų ir veikimo metodus (visa tai išdėstyta Rumunų 
konstitucijos 22 str.). Čia priminsime dar nelygią bažnyčių re- 
prezentaciją Rumunų Senate, apie kurią aukščiau buvome iš- 
sitarę. 

Baigdami nurodysime dar į vieną Rumunų konstitucijos 
nuostatą. Tai yra Rumunų konstitucijos 3 str., kuriam analo- 
ginio Belgų konstitucijoje nėra. Jisai sako, kad Rumunijos te- 
ritorija negali būti kolonizuojama svetimos kilmės tautybių. 
Tai reiškia, kad įvairios tautinės mažumos Rumunijos piliečių 
tarpe, kurių yra išviso daug (vengrai "Transilvanijoje 
ir Banate, vokiečiai ten pat ir Bukovinoje, serbai Ba- 
nate, bulgarai Dubrudžoje, ukrainiečiai Besarabijoje ir 
Bukovinoje, rusai Besarabijoje, lenkai Bukovinoje, žydai 
ir čigonai visoje šalyje), negali būti sunaudoti kaip nau- 
jakurių elementas. Žinoma, tai nedraudžia jiems šiaip 
įsigyti nekilnojamojo turto, bet jokia valstybinė ar pri- 
vatinė tiksli šių turtų parceliacija kolonizavimo tikslais ne- 
gali būti tarp šių nerumunų kilmės piliečių vedama. Tai yra 
retas pavyzdys ne tiktai įstatyminio, bet tiesiog konstitucinio 
griežtos nacionalistinės politikos užfiksavimo. Paprastai šios 
rūšies principai moderninėse demokratinėse valstybėse yra 
slepiami. a 


VII. 


Laisvojo Dancigo Miesto 1922 m. konstitucija. 


Dancigas (Danskas, Gedainė, Gedonys; vokiškai Danzig) 
— senas prekybinis miestas ir uostas pietrytiniame Baltijos 
jūros pakranty, kurio svarba prekybai ypač pareina nuo to, 
kad jisai guli didelės Vyslos upės žiotyse ir tokiu būdu turi ir 
aptarnauja jūros laivininkyste platų hinterlandą, susidedantį 
iš šios upės upyno ir sudarantį ypač etnografines Lenkų, o iš 
dalies net ir Ukrainiečių žemes. Miestas ir uostas su senomis 
tradicijomis, priklausęs prekybinei politinei Hanzos sąjungai, 
vėliau — iki XVIII amžiaus pabaigos — Lenkijai, kaip jos 
valstybinis uostas, per kurį ėjo į pasaulį beveik visa jos javų 
ir kitų žemės ūkio gaminių prekyba su užsieniais. 

Nors ir stovėjo lenkų ir kašubų liaudies apgyventoje teri- 
torijoje, Dancigas nuo senų laikų liko vokiečių kolonizuotas ir 
yra tautiškai vokiškas miestas. Mūsų laikais jau ir Dancigo 
sodžiaus apylinkė yra daugiausia vokiška; lenkai joje sudaro 
mažumą, bet ikišiol neišnyko vietos gyventojų tarpe. Nepaisant 
savo vokiškos tautinės spalvos, Dancigas iki paties Lenkijos 
Respublikos žlugimo XVIII amžiaus pabaigojė buvo politiškai 
Lenkijos valstybei ištikimas ir priešinosi Prūsų pastangoms 
atskirti jį nuo Lenkijos ir aneksuoti. Tačiau galutinis Lenkijos 
žlugimas nulėmė ir Dancigo likimą. Drauge su Lenkijos šiau- 
rės vakarų žemėmis jisai teko Prūsams. 


XX amžiuje Didžiojo karo metu vokiškasis Dancigas pri- 
klausė Vokietijai. Jisai jau ir valstybiškai buvo visiškai suvo- 
kietėjęs. Jokių jo lenkiško valstybiškumo tradicijų jame neliko. 
Tačiau, atsižvelgdamos į geografinę Dancigo padėtį Vyslos 
žiotyse ir į ekonominį jo uosto ryšį su Lenkijos teritorija ir su 
Lenkijos importo bei eksporto prekyba, Entente valstybės, lik- 
viduodamos karą ir, tarp kito ko, tvarkančios besikuriančią 
Lenkijos valstybę, — sumanė Dancigą iš Vokietijos išskirti. 
Lenkai norėjo ir reikalavo, kad Dancigas būtų tiesiog įjungtas 
į Lenkiją drauge su visa Lenkų Pajūriu (Pajūrio, ar Pamarės, 
vaivadija), sudarančias garsųjį „Lenkų koridorių“, skiriantį 

Rytų Prūsus nuo likusios Vokiečių Reicho teritorijos. Entente 
taip toli nueiti nesutiko, tačiau visdėlto Versalės sutartimi Dan- 
cigą išskyrė iš Vokietijos ir vėliau iš Dancigo su apylinkėmis 
sudarė atskirą pusiau nepriklausomą valstybėlę, pavadintą 
Laisvuoju Dancigo Miestu (Freie Stadt Danzig) ir pareinančią 
nuo Tautų Sąjungos, be to, išdalies Lenkijos protektorato su- 
varžylą. 

Laisvojo Dancigo Miesto konstituciją turėjo priimti lais- 
vai išrinktoji Dancigo atstovybė (Steigiamasis Susirinkimas), 
susitarusi su Tautų Sąjungos paskirtu vyriausuoju komisaru. 

Apie 3 metus (nuo 1919 iki 1922 m,) truko Dancigo kon- 
stitucijos paruošimas, sukeldamas įvairių ginčų tarp Laisvojo 
Miesto ir Tautų Sąjungos. Pagaliau Tautų Sąjungai kiek ener- 
gingiau paveikus, konstitucija su Tautų Sąjungos reikalauja- 
momis pataisomis liko paskelbta ir pradėjo veikti. 

Dėl Dancigo „laisvės“ tenka maždaug tas pats pareikšti, 
ką esame pastebėję Airijos atžvilgiu. Dancigas nėra laisvas 
tikra to žodžio prasme, nes jis yra tvarkomas konstitucijos, 
kurios jis pats pasirinkti negalėjo ir kuri sudaro kompromisą 
tarp jo ir Tautų Sąjungos; be to, jis nėra šios konstitucijos 
šeimininkas, nes jis jos savo nuožiūra negali keisti. Tiesa, jisai 
gali pats suprojektuoti betkurį konstitucijos pakeitimą, bet kad 
šis pakeitimas įsigalėtų ir imtų veikti — reikia, kad jis būtų 
praneštas Tautų Sąjungai ir kad pastaroji pareikštų pritarimą 
(49 konstitucijos str., 3 abzacas). Vadinasi, kompromisas apima 
ir ateitį. Swvereninės steigiamosios galios Dancigas neturi. 

Be to, priklausomoji Dancigo padėtis reiškiasi dar štai 
kuo: 

Tautų Sąjungos atžvilgiu: a) Tautų Sąjungai reikalaujant, 
Dancigo vyriausybė (Senatas) turi teikti jai oficialinių žinių 
ir pasiaiškinimų, liečiančių viešuosius Dancigo reikalus (42 
str.) ir b) be Tautų Sąjungos kiekvienam sykiui leidimo Dan- 
cigas negali suteikti savo teritorijos ar uosto karo ar laivyno 
bazei, taip pat pats negali steigti tvirtovių arba leisti gaminti 
amunicijos ir karo medžiagos (5 str.) 

Lenkijos atžvilgiu: išorinius Dancigo reikalus ir jo santy- 
kius su svetimomis valstybėmis tvarko ir aprūpina jam Len- 
kija, kurios globoje ar protektorate jis šiuo atžvilgiu yra (tai 
išeina ne tiesiog iš Dancigo konstitucijos, bet iš Versalio Tai- 

kos Sutarties 104 str., kuris šiuo reikalu kelis sykius yra Dan- 
cigo konstitucijos minimas). 

Vyriausieji konstituciniai Dancigo valdžios organai, ski- 
riami įstatymų leidimui ir valdymui (administracijai), yra du: 
Folkstagas (Volkstag — Seimas) ir Senatas. Įdomi ypač pa- 
starojo (Senato) konstrukcija ir funkcija bei santykis su Folk- 
stagu. Dancigo Senatas — tai jo vyriausybė. 

Iš trijų vyriausybės tipų, sutinkamų demokratinėse val- 
stybėse, — vienasmeninės vyriausybės (prezidentinis režimas, 
praktikuojamas USA ir išviso Amerikos valstybėse, klasikinės 
reprezentacinės demokratijos režimas Prancūzų 1791 m. kon- 
stitucijos ir Prancūzų Antrosios Respublikos, praktikuojamas 
kartais taip pat steigiamojo seimo metu, kaip, pav., Prancūzi- 
joje 1871—1873 m. Thiers'o prezidentavimo metu), ko- 
legialinės vyriausybės (Didžiosios Prancūzų Revoliucijos 
1793 m. konstitucijos ir III m. konstitucijos Direktori- 
jos režimas, moderninis direktorinis konstitucinis reži- 
mas Šveicarijos federacijoje ir kantonuose, iš dalies Es- 
tijos guasi parlamentinis režimas) ir maišytos vyriausybės, 
kurioje vienasmeninis principas kombinuojasi su kolegialinių 
(parlamentinis režimas, kuriame vyriausybę sudaro vienasme- 
ninis konstitucinis valdovas arba respublikos prezidentas ir 
kolegialinis ministerių kabinetas, kuriame tačiau taip pat išsi- 
skiria vienasmeninis kabineto lyderio — premjero, ministerių 
pirmininko, kanclerio — vaidmuo), — Dancigas pasirinko ko- 
legialinį tipą. Jo vyriausybė — Senatas — yra sui generis di- 
rektorija, nors ji ir žymiai skiriasi nuo klasikinės moderninės 
direktorijos — Šveicarijos Sąjungos Tarybos (kantonų Mažo- 
sios Tarybos). 

Kad Dancigo vyriausybė yra grynai kolegialinė, — šia 
prasme direktorinė, — o ne maišyta (ne kombinuota pusiau as- 
meniška, pusiau kolegialinė), tai matyti iš to, kad nors yra 
Senato pirmininkas, konstitucijos vadinamas Senato prezidentų 
(ir vicepirmininkas), bet šis pirmininkas beveik jokios asme- 
ninės funkcijos ir galios neturi (šiokią tokią tariamą išimtį 
nustato 36 str.) ir neišsiskiria iš Senato kolegijos, būdamas tiktai 
jos pirmininkaująs narys, o net tokios klasikinės vienasmeni- 
nės galios funkcijos, kurios parlamentiniame maišyto vyriau- 
sybės tipo režime pavedamos valdovui ar respublikos preziden- 

tui arba premjerui, čia pareina nuo Senato ir nėra jo prezi- 
dentui (pirmininkui) priskirtos, pav., bausmės dovanojimas (40 
konstitucijos str.), valstybės atstovavimas (41 konstitucijos 
str.; šiuo atžvilgiu Dancigo vyriausybės direktorizmas prašoko 
net Šveicarijos federacijos direktorizmą) ; taip pat Senatas in 
corpore nustato vedamos politikos kryptį (38 konstitucijos str.), 
jisai skelbia įstatymus ir skiria valdininkus (39 konstitucijos 
str.). Tokiu būdu Senato prezidentas nėra jo lyderis, kaip kad 
ministerių pirmininkas kabineto atžvilgiu. Net ir tas vienin- 
telis 36 konstitucijos str., kuris kalba apie vienasmeninį Senato 
prezidento vaidmenį, konkrečiai tą jo veikimą susiaurina tiktai 
iki tų atsitikimų, kada yra būtinas skubus nutarimas ar įsa- 
kymas, kai negalima laukti Senato kolegijos nutarimo; bet ir 
tada Senato pirmininkas turi susitarti bent su vicepirmininku 
arba vyriausiuoju senatoriumi ir apie šį savo aktą pranešti 
Senatui jo artimiausiajame posėdy, o Senatui leidžiama šis 
pirmininko aktas patvirtinti arba panaikinti priešingų nu- 
tarimu. 

šiaip gi Senato prezidentas yra kolegijoje kaip vienas jos 
narių, tiktai ex officio pirmininkauja posėdžiuose ir balsams 
pasidalinus lygiomis — savo balsu nusveria lygybę; visi Se- 
nato aktai priimami balsavimu daugumo principų (37 konsti- 
tucijos str.). 

Tad Dancigo vyriausybės direktorizmas yra visiškas, vie- 
nu atžvilgiu (41 str.) prašokąs net šveicariškąjį federacinį di- 
rektorizmą. 

Tačiau Dancigo konstitucinis režimas visdėlto nėra klasi- 
kinis direktorinis, kurio tobulą tipą reiškia Šveicarijos direkto- 
rinis režimas. Pastarajame režime direktorinė kolegija sudaro 
ne valdančiąją politinės galios kolegiją greta parlamento, bet 
grynai technikinę, pagelbinę parlamentui aukštųjų valdininkų 
— „specų“ — kolegiją, kurios žinioje yra visa priklausomoji 
administracija ir kuri pati veikia kaipo valdymo reikalams 
taryba prie parlamento; ji ten paruošia parlamentui darbą, 
gauna iš jo šiuo atžvilgiu nurodymų ir direktyvų, patarnauja 
jam, kaip specų kolegija, o atskiri jos nariai — kaip ekspertai, 
įvairių sričių žinovai; jos nariai yra renkami tam tikram lai- 
kui ir šio laiko ribose negali būti parlamento nuožiūra šalinami, 
bet už tai turi parlamento nutarimams pasiduoti kaip valdi- 

ninkai ir jokios galios parlamento atžvilgiu nė patys skyrium, 
nė in corpore neturi ir į jokią konkurenciją su parlamentu, į 
legijos pobūdžiu. Tai yra žymu pačioje Dancigo Senato kon- 
strukcijoje ir kaikuriose jo funkcijose. 


Dancige ne visai taip yra. šveicariškas direktorinės tary- 
bos principas čia yra ypatingu būdu sukombinuotas su parla- 
mentiniu valdančiosios ministerių kabineto politinės galios ko- 
legijos pobūdžiu. Tai yra žymu pačioje Dancigo Senato konsti- 
tucijoje ir kaikuriose jo funkcijose. 


Senato konstrukcijos atžvilgiu charakteringas yra 25 kon- 
stitucijos str. Būtent, Senatas susideda iš dviejų grupių: vieną 
sudaro Senato prezidentas ir septyni pagrindiniai senatoriai, 
antrą — viceprezidentas ir trylika pagelbinių senatorių (išviso 
kolegijoje yra prezidentas, viceprezidentas ir 20 senatorių). 
Visus išrenka Folkstagas (Seimas), bet pirmosios grupės na- 
rius išrenka 4 metams (Folkstago kadencijos laikas, tačiau 
Volkstago ir šios senatorių grupės kadencijos terminas nevisiš- 
kai sutampa, nes senatoriai pradeda savo kadenciją nuo 
antrųjų Folkstago kadencijos metų ir baigia pirmaisiais būsi- 
mojo Folkstago kadencijos metais), o antrosios grupės narius 
išrenka neaprėžtam laikui — iki kol jie visi en bloc arba jų 
kiekvienas skyrium naudosis  Folkstago pasitikėjimu (tokiu 
būdu antroji senatorių grupė su viceprezidentu yra sukon- 
struuota parlamentinio režimo principų — yra reikalinga Folk- 
stago pasitikėjimo) ; tai rodo, kad jiems norima suteikti inicia- 
tyvinio valdančiųjų arba bent guasi valdančiųjų pobūdžio ir 
šio pasitikėjimo ribose pavesti jiems quasi paritetas su Folk- 
stagu (29 konstitucijos str.). 34 ir 35 konstitucijos str. taip 
pat pabrėžia šį Senato dualizmą, sudaromą dviem senatorių 
grupėmis — profesinių tarybininkų ar „specų“ grupe, kurioje 
dominuoja valdininkų pobūdis, ir politinės galios ministerių 
grupe iniciatyviškai valdančia Folkstago pasitikėjimu. Antroji 
grupė sudaro senato daugumą, tad ji yra sprendžiamoji. Pir- 
moji grupė, valdininkų grupė, sudaranti mažumą ir veikianti ne 
iniciatyviškai Folkstago pasitikėjimu, bet Folkstago direktyvo- 
mis ir nurodymais, sudaro permanentinį Senato kolegijos ele- 
mentą, reiškiantį administracijos tęstinumą ir rišantį kolegijos 
direktorizmą kadencijos ribose. 

Tačiau išviso ši konstrukcija yra paini ir dirbtinė. Sujun- 
gimas šių dviejų priešingų principų turi, be abejo, nepatogumų 
ir turi vesti į jų kovą Senato viduje. Galima tiktai spėti, kad 
kontinentinis šio įvesto į Dancigo Senatą parlamentarizmo po- 
būdis, kuris parlamentinius ministerius daro visiškai pareinan- 
čius nuo Folkstago pasitikėjimo, neleisdamas jiems atsikirsti 
Folkstago paleidimu (ši institucija yra visiškai nežinoma Dan- 
cigo konstitucijai), palenkia ir šios grupės senatorius Folkstago 
hegemonijai, nelabai besiskiriančiai nuo jo viešpatavimo kitai 
senatorių grupei. 

Saąryšy su šia vyriausybės (Senato) konstrukcija ir pilnoje 
harmonijoje su kontinentine parlamentarizmo kryptimi, Folk- 
stagui pavedama griežta vyriausybės ir visos administracijos 
kontrolė su tokiomis stipriomis šios kontrolės priemonėmis, 
kaip ypač ankietų ir tardymo komisijos (19 konstitucijos str.). 
Užtai netikėtas yra pavedimas šiai kontinentiškai parlamenti- 
nei ir pusiau direktorinei priklausomai vyriausybei (Senatui) 
tokių ryškių galios ir atsikirtimo prieš Folkstagą priemonių, 
kaip reliatyvinis veto ir ypač apeliacija į teisinę tautą (į refe- 
randumą) tais atsitikimais, kai Folkstagas nesutiko su Senato 
vetu (43 konstitucijos str.). Pastarosios dvi institucijos įveda 
Senatą į įstatymų leidimo funkciją Folkstago partneriu šioje 
valdžios srity. Tai yra ryškiausias Senato politinės galios mo- 
mentas, griežtai priešingas šveicariškam direktorizmui. 

Pusiau tiesioginio demokratinio valdymo institucijos, pri- 
imtos Dancigo konstitucijos, yra šios: liaudies iniciatyva ir 
referendumas. Referendumas konstitucijai keisti yra kvalifi- 
kuotas, įstatymams leisti — paprastas. Jisai yra fakultatyvinis 
ir daromas arba Senatui pareikalavus, arba paisant liaudies 
iniciatyvos. Abiem atsitikimais jisai veikia kaip apeliacinė pro- 
cedūra, Folkstagui atmetus projektą (43 ir 47—49 konstituci- 
jos str.). 

Dancigo konstitucija numato profesinio atstovavimo orga- 
nus (ūkio tarybų, arba rūmų, instituciją), kurie veikia kaipo 
valdymo reikalų tarybos, tačiau su tam tikrais politinės galios 
momentais, kaip ypač įstatymų iniciatyva; jie yra ir privalomos 
ekspertyzos organai ekonominės ir socialinės politikos įstaty- 
mams (46 konstitucijos str.). Konstitucija numato ir ypatingą 
Finansinę Tarybą, kuriai paveda gana platų ir svarbų kišimąsi 


į Folkstago įstatymų leidžiamąją funkciją viešųjų finansų srity 
(56 konstitucijos str.). Tačiau šios Finansinės Tarybos sąstato 
ir konstrukcijos konstitucija nenustato. 

Labai gerai yra Dancigo konstitucijos aprūpintas teismo 
nepriklausymas — ne tiktai teisėjų nepašalinamumas ligi gyvos 
galvos arba ligi įstatyminės amžiaus ribos, bet ir ypatingas jų 
skyrimo bei avansavimo mechanizmas, nepareinąs nuo politinių 
vyriausybės sumetimų; būtent, teisėjai yra renkami ypatingos 
komisijos, kurią sudaro Senato prezidentas ir vienas senatorius, 
trys Folkstago pirmininkai, teismo pirmininkas, trys teisėjų 
atstovai, visų teisėjų renkami į šią komisiją, ir du advokatū- 
ros atstovai, visų advokatų renkami į komisiją, — išviso ko- 
misijoje yra 10 narių (64 ir 65 konstitucijos str.). 

Dancigo konstitucijoje, be to, yra daug modernizmo, ku- 
riame žymi yra 1919 m. Vokiečių Veimaro konstitucijos įtaka. 
Tai liečia ypač „ūkio gyvenimo“ skyrių ir skyrių „apie valdi- 
ninkus“, taip pat kitus konstitucijos pabaigos skyrius. Tiesa, 
mes čia nerandame garsaus Veimaro konstitucijos 158 str., 3 
posmo principo: „Nuosavybė uždeda pareigas. Jos naudojimas 
turi būti kartu tarnyba bendrajam labui“. Bet žymi yra nekil- 
nojamojo turto naudojimo socializacija, rentos nacionalizacijos 
principas, pramonės įmonių funkcionalinio socializavimo gali- 
mumas (111 ir 112 konstitucijos str.) ir t. t, 


VIII. 


Lenkijos Respublikos 1921.Ill.17. konstitucija 
su 1926 m. pataisomis. 


Lenkijos padalinimas tarp 3 kaimynų XVIII amžiaus pa- 
baigoje iškarto visiškai likvidavo Lenkijos valstybę. Tačiau 
senos ir nusistojusios tautinės valstybės panaikinimas smurtu 
negalėjo palaidoti pačios šios valstybės problemos. Gyvai esant 
lenkų tautai, gyvas liko Europoje ir Lenkijos valstybės klausi- 
mas, ypač kad prieš patį Lenkijos teritorijos pagrobimą Len- 
kijoje buvo kilęs gilus valstybės reformos judėjimas, kuris, be- 
abejo, būtų atgaivinęs Lenkiją ir būtų grąžinęs jai jėgas išsi- 
laikyti ir susitvarkyti, jei kaimynai — Rusai, Prūsai ir Austri- 
ja — nebūtų jos puolę, nugalėję ir pasidalinę, kol dar reformos 
vaisiai negalėjo pasireikšti ir sustiprinti valstybės atsparumo. 
1792 m. karas ir 1794 m, Kosčiuškos sukilimas pasibaigė Lenkų 
pralaimėjimu, ir 1795 m. Lenkija, kaip valstybė, galutinai 
išnyko. 

Tačiau lenkų patriotai emigrantai tebesvajoja apie tėvy- 
nės atgaivinimą, ir tolimose Vakarų žemėse ima organizuoti 
Lenkų karo pajėgas. Prancūzų revoliucija ir Napoleono karo 
žygiai suteikia lenkų patriotams dirvos veikti ir gaivinti viltį. 
Iš senosios tvarkos, veikiančios monarchinio legitimizmo ir sta- 
tus guo principais, kurios rėmėjų tarpe buvo kaiptik padalinu- 
sios Lenkiją valstybės, — lenkai nieko tikėtis negalėjo. Jųjų 
viltys galėjo juos jungti tiktai su tais, kurie buvo iškėlę naujos 
revoliucinės tvarkos obalsius ir kurie buvo reikalingi pagelbos 
kaiptik visų tų jėgų, kurios buvo nepatenkintos status guo ir 
kurios vienos negalėjo išsivaduoti. Napoleono armijoje, veikian- 
čioje Italijoje, įsikūrė lenkų legionai. Su Napoleono kariuo- 
mene legionai žengia į Prūsų žemes, o Prūsams tuo laiku kaip- 
tik priklausė didžiausioji Lenkų žemių dalis, nes Rusija XVIII 
amžiaus padalinimais buvo pagrobusi tik Lietuvos žemes, o iš 
Lenkijos valstybės tiktai nelenkiškas Ukrainos žemes. 

Prūsų Lenkų provincijose lenkų legionai sulaukia gyven- 
tojų simpatijų, įvykdo sukilimą ir išauga į teritorinę karo jėgą. 

1807 m. Tilžės taikos sutartimi iš Prūsų pagrobtų Lenkų že- 
mių, kad ir ne visų (be to čia įeina ir Lietuvos dalelė, būtent, 
mūsų Užnemunė, arba kitaip, vadinamoji Suvalkija) — Napo- 
leonas įkuria Varšuvos kunigaikštystę, kuri turėjo būti būsimos 
Lenkijos branduolys. Per 1809 m. karą su Austrija Varšuvos 
kunigaikštystė atgauna iš Austrijos Lenkų žemių dalį. 

Napoleono Didžiojo žlugimas paveikė Lenkijos likimą. Var- 
šuvos kunigaikštystė, kiek apkarpyta, atgavo Lenkijos kara- 
lystės vardą, tačiau ši karalystė liko, sujungta su Rusija ir jos 
karalium tapo Rusų caras. Tikėtis, kad Rusų caras, absoliutinis 
valdovas Rusijoje, sugebėtų būti lojalus konstitucinis karalius 
Lenkijoje, buvo naivu, Kyla konfliktai tarp karaliaus ir seimo, 
pagaliau 1830 m. įvyksta Lenkijoje sukilimas, seimas paskelbia 
caro detronaciją (pašalinimą nuo Lenkų sosto) ir karą Rusijai. 
Tačiau Lenkija pralaimi karą. Rusija panaikina Lenkų konsti- 
tuciją, seimai nebešaukiami, Lenkija yra valdoma, kaip Rusų 
provincija, nors dar iškarto naudojasi kaikuriomis savo vie- 
šosios teisės institucijomis. 

Ir kitose Lenkijos dalyse nėra ramu. Apie 1846 m. ruo- 
šiamas sukilimas Austrijos valdomoje Lenkų žemėje (Galici- 
joje), 1848 m. pasireiškia sukilimas Prūsų Lenkų žemėje, tais 
pačiais metais, Austrijai, Prūsams ir Rusijai susitarus, Austri- 
jos aneksuojamas ir įjungiamas į Galiciją laisvas Krokuvos 
miestas, paskutinis laisvas Lenkų žemės sklypas, kurį 1815 m. 
Vienos kongresas buvo paskelbęs laisvu miestu. Rusų Lenkijoje 
visą tą laiką eina bruzdėjimai, susekami sąmokslai, pasikartoja 
egzekucijos ir ištrėmimai į Sibirą. Pagaliau 1863 m. Rusų Len- 
kijoje įvyksta naujas sukilimas, kuris vėl Rusams pavyksta 
numalšinti. 

Nuo 1863-1864 m. iki 1905 m. Lenkijoje „ramu“. Sukilimų 
nėra, sąmokslai nepasikartoja, jaunoji buržuazinė karta iškelia 
pozityvizmo obalsį prieš senąjį sukilėlių romantizmą. Užtat šiuo 
laiku, dviem paskutiniais XIX amžiaus dešimtmečiais, ima 
augti Lenkijoje naujas galingas socialinis judėjimas — socia- 
lizmas, kuriam arba bent kurio tam tikroms srovėms nesveti- 
mos buvo ir senų demokratinių patriotų sukilėlių tradicijos. 
Ypatingai šiuo atžvilgiu yra pasižymėjusi 1891 m. įsteigtoji 
Lenkų socialistų partija „PPS (Polska Partija Socjalistyczna), 
kurioje labai stipri buvo romantikų patriotų srovė, jun- 

gianti Lenkijos nepriklausomybės išvadavimą su socialinės pro- 
letariato revoliucijos obalsiais. 

Tuo laiku Lenkija — ypač jos Rusijos valdomoji dalis — 
ekonomiškai žydėjo. Išsiplėtė stambioji pramonė, žemės ūkio 
šalis virto turtinga kapitalistine pramonės ir anglių kasyklų 
šalimi. Didelė socialinė klasinė kova pakeitė senąją sąmokslų 
ir sukilimo ideologiją.  Pozityvistinė srovė, viešpatavusi po 
1863 m. sukilimo, suskilo į dvi priešingas sroves — iš vienos 
pusės į socialistinį judėjimą, kurio viename sparne rado sau 
vietos ir senas patriotų sukilėlių romantizmas, ir iš kitos pu- 
sės — į reakcinį nacionaldemokratinį judėjimą, iš esmės nacio- 
nalistinį, bet labai tolimą nuo betkurio romantizmo, gerbiantį 
jėgą ir aukštai keliantį jėgos ideologiją. 

Taip buvo iki 1905 m. Rusų Lenkijoje. Tuo pat laikotar- 
piu Austrijos Lenkija sulaukė žymaus savo teisinės padėties 
pakeitimo.  Autonominėje Galicijoje šalies šeimininkais tapo 
lenkai; lenkų kalba grįžo į viešąsias įstaigas, lenkų kultūra 
galėjo laisvai plėstis. Lenkų mokyklos, lenkų universitetas, 
lenkų mokslas ir menas ėmė žydėti. Atsirado ir lenkų valdinin- 
kija, lenkų biurokratija valstybiniam aparatui valdyti. Užtai 
čia ūkio atžvilgiu šalis buvo nuvargusi ir atsilikusi, Aukštoji 
Vakarų provincijų — tikrosios Austrijos, Čekijos — pramonė 
slėgė Galicijos ūkio evoliuciją, 

Politinėje srity Lenkų įtaka auga Vienoje ir virsta vienu 
svarbių politinių veiksnių Habsburgų monarchijoje. 

Pagaliau vokiškoje (Prūsų) Lenkijos daly padėtis liūdniau- 
sia. Tautinis mokslas, menas visiškai merdi, Kova čia einą 
griežčiausia, bet elementarinė ir žiauri — kova dėl būvio. Čia 
jau negalvojama apie politinį šalies sutvarkymą, apie jo teisinį 
„status“, apie šiokias ar kitokias reformas. Tautinė problema 
čia visa reiškiasi trumpa formule: išsilaikyti. Vokiečiai lenkiš- 
kose provincijose iškėlė prieš lenkus visiškos jų eksterminaci- 
jos — „išrovimo“ — obalsį. Kovos priešaky stojo garsioji 
Rytų provincijų sąjunga (Ostmarkenverein), pusiau pri- 
vatinė, pusiau valstybinė organizacija, vadovaujama garsiųjų 
Hakatistų (tam tikra idėjinė žiauriausiųjų Prūsų naciona- 
listų srovė, kurios tikslas buvo visiškai sunaikinti lenkų ele- 
mentą; ji gavo vardą nuo trijų raidžių HKT, kuriomis prasi- 
deda trijų jos vadų pavardės) ; valstybės biudžeto lėšomis buvo 

varoma energinga vokiečių ūkininkų kolonizacija iš lenkų at- 
perkamose žemėse, o pats šiam tikslui žemės iš lenkų išpirkimas 
(ne tiktai dvarų, bet ir lenkų valstiečių ūkių) buvo daromas 
priverstinio nusavinimo keliu. Lenkų kalba ne tiktai visiškai 
išmesta iš mokyklos, kurioje mokėsi lenkų vaikai, bet vietomis 
ir iš draugijų posėdžių bei susirinkimų, nors tai būtų Lenkų 
draugijos ir jų susirinkimai. 

žodžiu, nacionalinė kova ten buvo baisi ir žiauri, Tačiau 
šioje kovoje lenkų ūkininkai ekonomiškai sustiprėjo ir pasisa- 
vino iš savo priešų vokiečių daug ūkio metodų tvarkytis ir or- 
ganizuotis. Lenkų gaivalas čia buvo stipriausias Poznanės pro- 
vincijoje, žymiai silpnesnis Pajūryje (Pomeranijoje) ir Vakarų 
Prūsuose, ir visiškai prislėgtas ir nykstąs Rytų Prūsų Mozū- 
ruose. Tuo pat laiku prasidėjo žymus Lenkų tautinio atgimimo 
procesas turtingos Aukštosios Silezijos pramonės srity, kuri 
jau daug šimtmečių buvo nuo Lenkijos atskirta. Tai buvo atgi- 
mimo judėjimas liaudies tarpe, iš esmės demokratinis. 

Ateina 1905 m, Rusijoje. Rusų Japonų karas (1904-1905), 
bruzdėjimas ir revoliucija (1905—1907 m.). Rusų Lenkija veik- 
liai dalyvauja revoliuciniame Rusijos judėjime. Lenkijos sosti- 
nėje, Varšuvoje, ir kituose stambiosios pramonės Lenkijos 
centruose kyla ekonominiai ir politiniai streikai, masinės ma- 
nifestacijos, mitingai, teroro aktai. Judėjimui vadovauja socia- 
listai. Tačiau judėjimas yra ypač socialinio ir bendro valsty- 
binio politinio pobūdžio. "Tai nėra Lenkų tautinis sukilimas. 
Tiesa, iškeliamas Rusų Lenkijos autonomijos obalsis, bet šį 
obalsį priima ir Rusų revoliucija. 

Bet ir šitame revoliuciniame judėjime Lenkija nėra vie- 
ninga: prieš socialistų vedamąjį judėjimą pasisako ir pradeda 
griežtai prieš jį kovoti Lenkų nacionaldemokratai (vadinamieji 
endekai), sudarą sociališkai reakcinį, ultranacionalistinį ele- 
mentą. Endekai žiūri su nepasitikėjimu į Rusų revoliucijos jė- 
gas; jie susitaikintų su oficialine carų Rusija, su Rusų nacio- 
nalistais tąja sąlyga, kad Rusija suteiktų Lenkijai autonomiją 
ir kuomažiausia į jos reikalus bei vidaus santykius kištųsi, o 
ypatingai pasidalytų su Lenkija buv. Lenkų Lietuvių respubli- 
kos „rytų žemėmis“ (Lietuva, Gudija, gal išdalies šis tas iš 
Ukrainos). Jokios revoliucijos endekai nenori, bijo jos ir nepa- 
sitiki ja. 

Tačiau tarp šių dviejų stiprių Lenkijoje srovių — revo- 
liucinės socialistų srovės ir nacionalistinės spekuliatyvinės en- 
dekų srovės — 1905 m. visdėlto, kad ir silpnai, pasireiškė ir 
trečioji, grynai tautinė, srovė, tęsianti romantinę Lenkų sukili- 
mų tradiciją. Šios srovės elementai, karšti, bet neskaitlingi, ne 
masiniai, buvo prisiglaudę PPS socialistų partijoje. Jie buvo 
ten sudarę pusiau autonominę Kovos organizaciją („Organi- 
zacja bojowa“, populiariškai vadinamą „Bojėwka“). šita Bo- 
juvka, kurios idėjinis ir darbo vadas buvo kilęs iš Lietuvos 
„draugas Juozas Pilsudskis“, prityręs ir gabus revoliucininkas, 
senas ir populiarus partinis veikėjas, kurio gyvenimo nuotykiai 
buvo nepaprasti, kaip pasaka, — buvo skiriama individualinio 
ir masinio teroro aktams vykdyti, organizuoti ir veiklią kovą 
su valdžia, griauti ir ardyti valdžios aparatą, naikinti valdžios 
priemones apsiginti ir ginkluotas valdžios pajėgas, ypatingai 
susisiekimo priemones, konfiskuoti revoliucijos tikslams val- 
džios lėšas ir turtą ir t. t. 

ši Bojuvka ėmė energingai veikti ir išplėtė Lenkijoje sui 
generis ginkluotą partizanų kovą prieš Rusų valdžią Lenkijos 
nepriklausomybės vardu. Rusų Japonų karo pradžioje pats Pil- 
sudskis buvo mėginęs eiti su Japonais į oficialų kontaktą ir 
sudaryti su jais sui generis bendradarbiavimo sutartį, kuri 
pripažintų Lenkų Kovos organizaciją lyg dalyvaujančią kare 
šalimi. Pilsudskio vedama Bojuvka ištikrųjų pasižymėjo ne- 
paprastai drąsiais teroro ir kitais valdžios puolimo aktais. Ta- 
čiau tai buvo ir liko tiktai atskiri aktai; masinio judėjimo Bo- 
juvkai nepavyko išplėsti. Pačioje PPS partijoje kilo reakcija 
prieš Bojuvkos veikimą, kaip neturintį nieko bendra su darbi- 
ninkų reikalais ir socialine revoliucija. Buvo taip pat nurodo- 
ma į Bojuvkos būrių ištvirkimo pavojų, į kartais neaiškias 
sienas tarp Bojuvkos darbų ir paprasto banditizmo, į tam tikrą 
revoliucijos demoralizaciją. 1906 m. partijoje net įvyko skili- 
mas: iš vienos pusės tautinės Bojuvkos ir sukilimo ideologijos 
šalininkai — nacionalsocialistai — sudarė ,„PPS revoliucinę 
frakciją“, iš kitos kairieji, socialinės klasinės proletariato re- 
voliucijos šalininkai — sudaro „PPS — kairiąją“ („PPS — 
lewica“) partiją. 

Bet jau tuo laiku revoliucija Rusijoje buvo pralaimėta ir 
baigiama. Prasidėjo Stolypino ir reakcijos laikai. Oficialinėje 


14 


— 210 — 


Rusijos Lenkų politikoje, kuri reiškėsi rinkimais į Rusijos 
Dūmą (parlamento žemesniuosius rūmus) ir veikimu šioje Dū- 
moje, — be jokios konkurencijos viešpatauja endekai. Tačiau 
tuo pat laiku (nuo 1908 m. sistematingai) Austrijos Galicijoje 
Juozas Pilsudskis, nujausdamas artėjantį karą, ima Lenkų 
jaunimo tarpe organizuoti plačią tautinę Šaulių sąjungos 
(Strzelcy) ginkluotą pusiau karinę organizaciją. Judėjimas 
plečiasi, virsta labai populiariu ir masiniu. Ruošiami karininkų 
kursai, mokomi ir ginkluojami šauliai, plečiama ideologija suki- 
limo ir Lenkų tautinio karo su Rusija Didžiajame kare. Austrija 
judėjimą toleruoja, dargi padeda jam plėstis ginklais bei amu- 
nicija, tikėdamasi Didžiajame kare sunaudoti jį prieš Rusus. 

1914 m. staiga, kaip perkūnas, užsidega Didysis karas. 
Lenkijos ir Lenkų tautos padėtis Didžiojo karo metu yra pai- 
niausia. 

Pirmą sykį nuo Lenkijos padalinimo karas prasidėjo tarp 
ją pasidalinusių valstybių — Rusijos, Prūsų ir Austrijos. Abie» 
jose kariaujančiose pusėse yra žymios Lenkijos ir Lenkų tautos 
dalys. Lenkijos likimo problema kyla savaime. Abi kariaujan- 
čios pusės turėjo ją iškelti ir savotiškai ją spręsti, viliodamos 
lenkus. Kaip gi reaguos į tai patys lenkai? Jie reaguoja toli 
gražu nevienodai. 

Pirmas ir iškarto pasisako Juozas Pilsudskis su savo šau- 
liais, kurių tarpe be Galicijos lenkų yra žymus skaičius ir 
Rusijos lenkų jaunimo. Jis pasisako ne žodžiais, bet žygiu, 
kuris yra aiškus ir griežtas. Jisai su savo Lenkų šauliais, su 
jokia karo vadovybe nesusitaręs, nors su Austrijos žinia ir 
faktiškai jai tai toleruojant, 1914 m. rugpiūčio 6 d. įžengia iš 
Krokuvos į Rusijos teritoriją ir užima Miechovą ir Kielcus, 
paskelbdamas manifestą apie Lenkų karą su Rusais. 

Pilsudskio planas — iškelti Lenkų tautinį sukilimą Rusų 
Lenkijoje, proklamuoti ten Lenkų tautinę vyriausybę, pada- 
ryti mobilizaciją ir kurti Lenkų tautinę kariuomenę, kuri žy~ 
giuotų į priekį, vydama rusus, bendrai veikdama su Austrijos 
ir Vokiečių kariuomene, kaip jų sąjungininkė, bet ne kaip jų 
kariuomenės dalis. šis Pilsudskio planas tačiau nepavyksta. 
Rusų Lenkų tarpe sukilimo obalsis neranda pritarimo, Pilsuds- 
kio šaulių žygis apsuptas tuštumos, niekeno, išskyrus jaunimo 
dalį ir kaikuriuos kairiuosius elementus, nepalaikomas. Rusų 


— 211 — 


lenkai bijo ir nekenčia vokiečių. Endekai griežtai pasipriešina 
sumanymui, Varšuva pasisako už Rusus. šaulių ir Galicijos 
jaunimo entuziazmas virsta „splendid isolation“. Tuo tarpu 
šauliai, jau įžengę į Rusijos teritoriją ir tebežengią ten iš Kro- 
kuvos naujais būriais reikia tvarkyti, maitinti, rūpinti, Reika- 
lingos lėšos ir stipri pastovi karinė organizacija. Pilsudskis 
priverstas nusileisti, ir sutinka priimti Austrų karo vadovybės 
propoziciją sudaryti iš savo laisvų „Lenkų šaulių“ — „Lenkų 
legioną Austrų kariuomenėje“. 


Tuo tarpu vyriausiasis Rusijos kariuomenės vadas iš savo 
pusės leidžia garsųjį manifestą lenkų tautai, kuriame jis Ru- 
sijos vardu žada lenkams „įgyvendinti jų tėvų svajones“ — 
sujungti visas Lenkų žemes į vieną autonominę Rusų carų 
valdomą Lenkiją. Ši programa numato sujungti Prūsų valdo- 
mas Lenkų žemes ir Austrijos valdomą Lenkų Galiciją (gal tik 
Vakarinę, nes Rytų Galiciją, kaip ukrainiečių gyvenamą, Rusai 
laikė rusiška) su Rusų Lenkija. Tokiu būdu prieš Pilsudskio 
ir prieš Galicijos lenkų obalsį Lenkijos nepriklausomybės (be 
vienybės, nes anoje pusėje niekas nesvajojo apie Prūsų Len- 
kiją) liko Rusų iškeltas Lenkijos vienybės obalsis (bet ir užtai 
be nepriklausomybės, nes buvo žadama tiktai autonomija Ru- 
sijos Imperijos ribose). Endekai pasisakė už Rusų Lenkijos 
vienybės tezę. šiai tezei buvo iškarto palanki ir beveik visa 
Rusų Lenkija, Rusiškai Lenkijos vienybės tezei pritarė ir Prūsų 
lenkų (ypač Poznanės lenkų) viešoji nuomonė, kuri, žinoma, 
viešai šiuo pasisakyti negalėjo, bet troško Rusų laimėjimo ir 
su nepasitikėjimu skersavo į legionus ir į Galicijos lenkų ūpą. 


O Galicijos lenkai, įkūrę Vyriausiąjį tautos komitetą ir 
oficiališkai rėmę Lenkų legionus, nebuvo vieningo nusistatymo. 
Ypač vėliau čia paaiškėjo dvi skirtingos srovės, kurios varžėsi 
ir legionuose, skaldydamos šį judėjimą. Kairioji Galicijos lenkų 
srovė buvo solidari su Pilsudskiu ir siekė Lenkijos nepriklau- 
somybės bent iš dviejų Lenkijos dalių — Rusų ir Austrijos 
Lenkijos. Antroji srovė laikėsi austriškosios ar Habsburgų 
monarchijos koncepcijos: jos idealas buvo Rusų Lenkijos su- 
jungimas su Galicija Habsburgų monarchijos ribose; šis idea- 
las buvo paremtas viltimi, kad Austrija, gavusi tokį žymų Len- 
kijos teritorijos objektą, turėsianti bent persitvarkyti ir pa- 

vesti Lenkams tokią pat padėtį, kokia naudojasi Austrijos at- 
žvilgiu vengrai. 

1915 m. visą Rusų Lenkiją užima Vokiečiai ir Austrai. 
Sostinė, Varšuva, Vokiečių okupuojama. Austrų okupacijai 
tenka Rusų Lenkijos pietų dalis su centru Liubline. Lenkų le- 
gionai į Varšuvą neįleidžiami. Legionuose ir legionų šalininkų 
tarpe skilimas tarp pilsudskininkų, griežtai nusistačiusių už 
nepriklausomybę, ir austrofilų, eina gilyn, Legionų karo vado- 
vybė, Austrams ir Vokiečiams leidus, organizuoja okupuotoje 
Rusų Lenkijoje savanorių verbavimą į legionus, tačiau Pilsuds- 
kis paskelbia įsakymą, draudžiantį eiti į legionus, kol okupantai 
neleidžia Lenkams kurti nepriklausomos valstybės ir paversti 
legionus tautine valstybine Lenkų kariuomene. Už tai Pilsuds- 
kis su savo ištikimais šauliais ir tam tikros politinės organiza- 
cijos padedamas steigia okupuotoje Lenkijoje slaptą karinę 
jaunimo organizaciją P. O. W. (Polska Organizacja Wojskowa), 
turinčią sudaryti sukilėlių arba tautinės kariuomenės kadrus. 

Pamažu vad. Rusų orientacija Rusų Lenkijoje apmiršta, 
bet kylanti jos vietoje nepriklausomybės orientacija nėra vie- 
ninga: viena jos srovė su Pilsudskiu priešaky iškelia sukilimo 
ideologiją ir organizuoja jėgas šaly, antroji — orientuojasi į 
Vakarų Europą ir veikia per tautinius komitetus Paryžiuje 
bei Šveicarijoje. Rusų orientacija ilgiausiai išsilaiko Prūsų 
Lenkijoje. Austrų orientacija gyvuoja Galicijoje, oficialinėje 
legionų vadovybėje ir jos įstaigose, be to, reiškiasi silpnu poli- 
tiniu judėjimų Austrijos okupuotoje Rusų Lenkijoje ir Var- 
šuvoje, 

Karui tęsiantis ir Vokiečiams besivaržant su priešais ir 
politinėje srity, 1916.XI.5. Vokiečių ir Austrijos imperatoriai, 
aplinkybių verčiami, skelbia nepriklausomos Lenkijos karalystės 
manifestą. Įkuriama Lenkijos valstybės taryba, vėliau Regen- 
tūros taryba iš trijų asmenų, turinčių pavaduoti nesamąjį Len- 
kijos karalių. Pilsudskis, kurio įtaka Lenkijoje auga ir kurio 
judėjimas sudaro šaly rimčiausią jėgą, išėjęs iš legionų, rei- 
kalauja perduoti lenkams Lenkų karo pajėgų tvarkymą ir dis- 
poziciją. Okupantai tačiau to bijo ir vengia aiškaus sprendimo. 
Jie tiktai perkelia Lenkų legionus iš karo lauko į Rusų Lenkiją, 
garnizonuoja juos keliose vietose ir... patys kariškiai legioninin- 
kus moko, 

Pagaliau 1917 m. okupantai perleidžia Lenkų valstybinių 
organų žiniai dvi vadybas — švietimą ir teismą — ir tuo pat 
laiku ima organizuoti Lenkų valstybines karo pajėgas (Polnische 
Wehrmacht). Tačiau ši- Polnische Wehrmacht lieka vokiečių 
vadovybėje; ji sudaroma iš būsimųjų savanorių ir iš legioni- 
ninkų, iš kurių reikalaujama ištikimumo priesaikos, bet ištiki- 
mumo ne tiktai Lenkų valstybei, bet ir ginklų draugystei su 
Vokiečiais; Austrija šiam reikalui perleidžia Lenkijai savo tei- 
ses į Lenkų legionus, kaip Austrijos kariuomenės dalj. Pilsuds- 
kis duoda legionininkams jsakymą atsisakyti prisiekti. Legio- 
nininkai — buvę Rusų valdiniai — prisiekdinami; buvę Pil- 
sudskio pulkai priesaikos nepriima. Kareiviai ir karininkai vo- 
kiečių nuginkluojami ir internuojami karo nelaisvų stovyklose. 
Pats Pilsudskis išvežamas ir kalinamas Magdeburgo pily. Le- 
gionininkai — Austrijos piliečiai — mobilizuojami į Austrų 
kariuomenės pulkus ir siunčiami į Italų frontą. Į Polnische 
Wehrmacht patenka vos miniatiūrinė buv, legionininkų dalelė 
— pora tūkstančių žmonių, sutikusių prisiekti, daugiausia oku- 
pacijos metais įstojusių savanorių ir iš dviejų II brigados le- 
gionų pulkų, kuriuose Pilsudskio įtaka visuomet buvo silpna. 

Tuo laiku (1917 m.) Rusijos revoliucinė valdžia taip pat 
skelbia Lenkams manifestą, žadėdama jiems vienybę ir laisvę, 
nors tebeminėdama federaciją su Rusija. Okupuotoje Lenkijoje, 
kurią jau Pilsudskis įtraukė į veiklų nepriklausomybės judėji- 
mą, šie tolimos Rusijos pažadai nedaro viešajai nuomonei jokio 
įspūdžio. 1917 m. spalių mėn. bolševikų perversmas Rusijoje 
taip pat jokios įtakos Lenkų nusistatymui nepadarė. Iš Rusi- 
jos grįžta emigrantai ir tremtiniai, plaukia žinios, senos rusiš- 
kos politinės simpatijos galutinai žūsta. Buržuazija ir ypatin- 
gai endekai, kurie buvo šių simpatijų reiškėjai, dabar nuo jų 
kratosi. 

Pilsudskis sėdi Magdeburgo pily, bet šaly veikia pilsuds- 
kininkai, kurių organizacija ir jėgos eina stipryn. 1918 m. ru- 
denį Vokiečiai ir jų sąjungininkai pralaimi karą ir subyra. 
Austrijai subyrėjus, Galicijos lenkai skelbia Galicijos įjungimą 
į Lenkijos valstybę. Prieš Lenkijos Regentūros tarybą, sudarytą 
okupantų jėgomis ir tebevaldančią Varšuvoje okupantams pa- 
dedant, Liubline steigiama naujoji revoliucinė Lenkų valdžia 
su žinomu senu Galicijos socialistu Dašynskiu priešaky. Tiek 

revoliucinė Liublino valdžia, tiek Varšuvos regentūros taryba 
šaukiasi Pilsudskio autoriteto. Staiga Vokietijoje įvyksta re- 
voliucija, ir lapkričio 11 d. subyra visa Vokiečių okupacinė 
jėga. Vokiečių karininkai atstatomi, steigiamos kareivių tary- 
bos. Pilsudskio įsakymu Lenkų karinė organizacija (P. O. W.) 
mobilizuojama ir iškarto tą pačią dieną visuose Lenkijos mies- 
tuose ir miesteliuose Vokiečių kareiviai organizuotos Lenkų 
jaunuomenės puolami, be pasipriešinimo nuginkluojami ir iš- 
vejami iš Lenkijos. Visais traukiniais, visomis geležinkelių li- 
nijomis nuginkluoti vokiečių kareiviai ir karininkai skuba iš 
Lenkijos. Per vieną dieną Lenkija apvaloma nuo karo okupa- 
cijos. 

Vokiečiai paleidžia iš Magdeburgo Pilsudskį, kuris grįžta 
Varšuvon. Regentūros taryba abdikuoja į jo rankas. Liublino 
Dašynskio vyriausybė taip pat pripažįsta Pilsudskį šalies vir- 
šininku. Pilsudskis paima valdžią „Valstybės viršininko“ ti- 
tulu, paleidžia Regentūros tarybą ir Liublino vyriausybę, pa- 
veda dešiniajam socialistui Moračevskiui sudaryti ministerių 
kabinetą ir skubos keliu skelbia Lenkijos steigiamojo seimo 
rinkimus, kuris 1919 m. vasario mėn. ir susirenka Varšuvoje. 

Tuo laiku įvyko sukilimas Prūsų Lenkijos daly — Pozna- 
nės krašte, kuris įsijungia į Lenkiją, o Rytų Galicijoje lenkai 
numalšina ukrainiečių sukilimą. 

Du klausimu iškyla pirmon eilėn: Lenkijos konstitucinės 
santvarkos klausimas ir Lenkijos sienų klausimas. Pirmąjį turi 
spręsti Steigiamasis seimas, atsižvelgdamas į socialinių jėgų 
santykiavimą šaly. Čia kova eina tarp dviejų didelių politi- 
nių blokų. Pirmajam blokui vadovauja endekai, didžiausieji 
Pilsudskio priešai, kurie juo nepasitiki ir nekenčia jo, nega- 
lėdami dar juo nusikratyti. Su endekais eina chadekai — krikš- 
čionys demokratai ir Poznanės lenkai — visi Pilsudskio prie- 
šai. Prieš endekų bloką stoja kairysis blokas, kuris susideda 
iš pilsudskininkų, socialistų PPS ir radikalinių valstiečių gru- 
pių. Yra ir konservatorių pilsudskininkų pakraipos. Svyruojantį 
centrą sudaro didžiulės pasiturinčių valstiečių Piast grupė (ats- 
tovo Witos'o grupė). Abiejų blokų jėgos — beveik lygios. Tad 
konstitucija tegali būti jų kompromisu priimta. Tačiau neapy- 
kanta ir politinė kova tarp dviejų priešingų blokų perdaug 
aistringa, kad jie būtų galėję susitarti dėl visos konstitucinės 

santvarkos plano. Tenka derėtis ir ieškoti kompromiso kiek- 
vienam konstitucijos nuostatui ad hoc — kiekvieną konstitu- 
cijos straipsnį svarstant. Tai daro visą konstitucijos veikalą at- 
sitiktinį, sulipdytą iš atskirų kompromisinių nuostatų. Darbą 
trukdė dar išoriniai įvykiai, karo ir įvairių svajonių laimėjimai 
ir pralaimėjimai, kurie lydėjo Lenkų konstitucijos kūrimo dar- 
bą nuo 1919 ki 1921 m. 

Išviso šiam konstituciniam kompromisui Lenkijoje charak- 
teringa yra viena nepaprasta aplinkybė. Būtent, po Didžiojo 
karo visose valstybėse, kurios tuo laiku priėmė arba pakeitė 
savo konstituciją, ypač demokratinės respublikos konstituciją, 
reiškiasi šioks toks varžymasis tarp dešiniųjų konservatyvinių 
ir kairiųjų radikalinių elementų; šiame procese visur pastebi- 
ma, kad kairysis sparnas, veikiąs Prancūzų ir Šveicarų demo- 
kratinėje konstitucinėje įtakoje, stengiasi pagilinti tiesioginę 
demokratiją, pasiskolindamos tam Šveicarijos konstitucinės 
teisės institucijas, o parlamento su vyriausybe santyky sekti 
prancūziškuoju parlamentarizmu, slopinančiu vyriausybę ir or- 
ganizuojančiu aiškią parlamento (seimo) hegemoniją. Užtai 
dešinysis sparnas gina reprezentacinę demokratiją ir stengiasi 
sustiprinti vyriausybę prieš parlamentą (seimą), sekdamos 
konstitucinės monarchijos pracedentais. Kiek kitaip buvo tik- 
tai Vokietijoje, bet tai ypatingais sumetimais ir atsižvelgiant 
į nepaprastą kūrybinę mintį, įdėtą į Vokiečių Veimaro konsti- 
tuciją, nutolusią nuo betkurių konstitucinių šablonų ir radusią 
originalinius sprendimus. 

Lenkijoje buvo atvirkščiai, ypač svarbiu parlamento ir 
vyriausybės santykio klausimu. Dėl nepaprasto „valstybės 
viršininko“, vėliau „Pirmojo Lenkijos maršalo“ Pilsudskio au- 
toriteto į vyriausybę buvo žiūrima, kaip į Pilsudskio galios 
sritį, o į seimą, kaip į tą vienintelę jėgą, kuri valstybėje pa- 
jėgtų pasipriešinti Maršalui ir sulaikyti jo diktatūrą. Todėl 
Lenkijoje konstituciją beruošiant ir besvarstant kaiptik kai- 
rieji, kurių tarpe vyrauja pilsudskininkų įtaka, stengiasi išplės- 
ti vyriausybės galią prieš seimą, kai tuo tarpu dešinieji, Pil- 
sudskio priešai, yra pasiryžę pavergti vyriausybę seimui ir iš- 
kelti reprezentacinio seimo galią net ligi „seimokratijos“. Ko- 
kios buvo šių tendencijų išdavos konstituciniame kompromise — 
tai mums teks dar pasakyti. 

Lenkijos sienų klausimas buvo antras dar painesnis klau- 
simas, su kuriuo atgimstančiai Lenkijos valstybei teko susidurti 
ir kurio sprendimas turėjo didžiausios įtakos jos vidaus ir išori- 
niams santykiams. Vakarų sienas, kiek jos ėjo per buvusias 
Vokiečių Reicho ir Austrijos teritorijas, nustatė Lenkijai 
Entante's valstybės, Tai buvo Lenkijos siena su Vokietija, su 
Čekoslovakija ir su Rumunija. šioje srity, ypač šiaurės vaka- 
ruose (siena su Vokietija), siena yra bendrais bruožais teisin- 
ga. Beabejo, ji turi tiek Lenkijai, tiek ypač. Vokietijai tam 
tikrų nepatogumų (vad. Lenkų koridorius, įjungimas į Lenkiją 
turtingos Aukštosios Silezijos srities), bet šios sritys yra iš es- 
mės lenkiškos, tiktai Vokiečių iš viršaus germanizuotos, ku- 
riose jau buvo kilęs tautinis lenkų judėjimas. Teisinga buvo 
jos grąžinti tautinei Lenkijos valstybei. 

Vienintelis nenuoseklumas Lenkijos vakarų sienų srity 
— tai įjungimas į Lenkiją ukrainiečių gyvenamos Rytų Gali- 
cijos prieš pačių ukrainiečių norą, o jei jau tas įjungimas pa- 
sirodė neišvengiamas, tai nenuoseklumą sudaro bent tai, kad 
tai liko neapdrausta tikra ir plačia šios šalies autonomija. 

Daug painesnis ir galų gale daug blogiau išspręstas buvo 
Lenkijos rytų sienų klausimas buvusios Rusijos teritorijos ri- 
bose. Vakarų Europa šį klausimą spręsti atsisakė, vengdama 
skaldyti buvusią savo sąjungininkę, Rusiją. Be to, ir esamieji 
buv. Rusijos viešpačiai, bolševikai, jokių Europos įsakymų ne- 
būtų klausę. Faktiškai klausimas buvo paliktas išspręsti įvy- 
kiams netarpiškų Lenkų santykių su bolševikais ir su kitomis 
tautomis, kurios ėmė valstybiškai organizuotis anoje teri- 
torijoje. 

Kaip lenkai pasinaudojo tąja įvykių laisve — mes gerai at- 
mename, o lietuviai ypatingai tai pajuto, netekę savo sostinės 
— Vilniaus, kuris atsidūrė lenkų rankose. 

Dešinysis lenkų blokas, endekų vadovaujamas, išviso jo- 
kios aiškios Lenkijos rytų programos neturėjo. Patys endekai 
buvo šalininkai įjungimo Lenkijon ypač vakarų Gudijos ir iš- 
viso tokių Gudų, Ukrainiečių ir Lietuvių žemių ploto, kuris 
nebūtų perdaug didelis ir nepersvertų etnografinės Lenkijos ir 
kurį Lenkija pajėgtų polonizuoti, paliekant kitą šių žemių 
dalį Rusijai. Kitaip žiūrėjo į šį klausimą Pilsudskis, pats kilęs 
iš Lietuvos. Jisai buvo šalininkas plačios guasi federa- 


— 217 — 


cinės valstybinės konstrukcijos, sui generis „Lenkų dominijų 
imperijos“ rytuose, kurios blokas, Lenkijos vadovaujamas, 
apimtų visą Lietuvą, Gudiją ir Ukrainą bent iki Kijevo imtinai 
ir Dniepro upės, su vasalinėmis pusiau nepriklausomomis Lat- 
vija, Estija ir gal Rumunija šio bloko periferijose. Pilsudskio 
pažiūromis, tai esąs „Jogailaičių idėjos“ kūrinys, tvirtovė prieš 
Rusus. šitokia valstybė tai būtų buvusi ne tautinė Lenkija, bet 
Lenkų imperija su keliais tautiniais vienetais — nariais. Kad 
ši plati imperialistinė programa būtų galėjusi būti įvykdyta, 
reikėjo užimti ne kaikuriuos Lenkijos rytuose pakraščius (Kre- 
sy Wschodnie), kuriuos lenkai tuojau panorėtų lenkinti ir tau- 
tiškai asimiliuoti, bet užimti ir tvirtai laikyti rankose didžiau- 
sius šios būsimos imperijos plotus su visomis tautinėmis to 
bloko narių sostinėmis — Varšuva, Vilniumi, Minsku ir Kijevu. 


Bevykdydamas šį platų sumanymą, Pilsudskis nuo 1919 
m. ima energingai kurti ir plėsti kariuomenę ir pamažu spausti 
ir varyti bolševikus. Jisai užima Vilnių, vėliau Minską, padeda 
latviams pašalinti raudonarmiečius iš Latgalijos, 1920 m. pa- 
vasarį, sudaręs sutartį su Rusų Ukrainos sukilėlių vadu Pet- 
liura, užima Kijevą. Tačiau čia karo laimė pameta lenkus. Bol- 
ševikų raudonoji armija pereina į kontrofenzyvą ir veja lenkus 
iš Kijevo, iš Minsko, iš Vilniaus, įžengia į tikrą Lenkiją, 
užima dedesnę dalį dešiniojo Vislos kranto, prieina pačią 
Varšuvą. 

Tuo tarpu 1920.VIL 12. Maskvos taikos sutartimi su 
RSFSR-u (Rusijos socialistinė fedaralinė sovietinė respublika) 
Lietuva išsidera rytų sienas ir pagal šią sutartį apima savo 
sostinę Vilnių. Taip pat, pasišalinus lenkams iš Suvalkų, 
Lietuva buvo užėmusi šią vietą ligi Augustavo, kaip istorinės 
Lietuvos dalį. 


Ties Varšuva karo laimė tarp Lenkų ir Raudonosios ar- 
mijos vėl persilaužė. Lenkai smarkiai sumušė raudonuosius ir, 
kaip patys pirma buvo vejami, taip greitai ėmė dabar vyti bė- 
gančius rusus. Drauge ties Augustavu, ties Seinais, pagaliau 
ties Varėna lenkai puolė ir lietuvius, atmušdami juos į šiaurę 
ir į vakarus. Vilniui pavojaus pašalinti susirenka Suvalkuose 
Lietuvių - Lenkų konferencija demarkacijos linijai tarp Lenkų 
ir Lietuvių valdomųjų plotų nustatyti. Bolševikai, nuvyti jau 

ligi Minsko gubernijos, taip pat pradeda taikos derybas su 
lenkais Rygoje. 

Lenkijoje kyla taikos troškimas. Karo frontas toli nuo 
tikrosios Lenkijos, bolševikai sumušti. Pilsudskio imperialistiš- 
kas planas, apimąs teritoriją nuo Baltijos jūros ligi Dniepro ir 
beveik Juodosios jūros („od morza do morza“), neberanda Len- 
kuose pritarimo. Pats Pilsudskis nedrįsta pakartoti ekspedicijos 
į Minską ir Kijevą. Tačiau Lenkijos Maršalas yra atkaklus. 
Negalėdamas savo sumanymo įvykdyti tiesiog, atviru lojaliu 
veikimu, jisai dar bando pasiekti tai klastingu būdu, taip sa- 
kant, kontrabandos keliu. 

Lenkai Suvalkuose susitaria su Lietuviais dėl demarkaci- 
jos linijos, kuri Vilnių palieka lietuvių pusėje, ir pasirašo apie 
tai sutartį. Jie taip pat susitaria su Rusais Rygoje ir nustato 
sienas, kurios maždaug atatinką faktinę šalių padėtį. Bet tuo 
pat laiku Pilsudskis, negalėdamas pats oficialiai žengti su Len- 
kų kariuomenę į Kijevą, Minską ir Vilnių, paleidžia šiomis tri- 
mis kryptimis tris klastingus šūvius: jisai paleidžia Petliurą 
į Ukrainą, avantiuristą  Bulak-Balachovičių į Gudiją ir — 
Suvalkų sutartį Lenkams su Lietuviais pasirašius — kitą dieną 
inscenizuoja Lenkų kariuomenės dalies tariamąjį „maištą“ ir 
šių „maištininkų“ vadui Lenkų generolui Želigovskiui slaptai 
įsako žengti į Vilnių, užimti jį, paskelbti ten „Vidurinės Lietu- 
vos“ įkūrimą ir, nesusitarus su lietuviais, tęsti ofenzyvą į Lie- 
tuvą gilyn. 

Su Petliura ir Bulak-Balachovičium greit apsidirba bolše- 
vikai, bet Želigovskiui pavyksta įsiveržti į Vilnių ir užimti 
Lietuvos rytų dalį, kol pagaliau Lietuvių organizuotas pasiprie- 
šinimas ir didžiulių Entante's valstybių intervencija sustabdo 
šiuos karo veiksmus. 

Šitaip baigiamas šis Lenkų karas dėl rytų sienų. Pilsuds- 
kio politika, kuri Lenkijoje Didžiojo karo ir okupacijos metu, 
pagrįsta Lenkijos nepriklausomybės idėja, nugalėjo visas kliū- 
tis ir laimėjo, čia, Rytuose, visiškai pralaimėjo. Pilsudskio rytų 
politika, kuri neįvertino vietos tautų laisvės troškimo ir norėjo 
remtis įvykusiais smurto faktais, turėjusiais palenkti šių tautų 
nusistatymą, pasirodė visiškai nevaisinga ir bejėgė, Tai, kas 
buvo pasiekta, neturi savy jokių žymių to didingo Lenkų domi- 
nijų imperijos sumanymo, apie kurį Maršalas svajojo. Laimėjo 

Lenkų rytuose endekų programa — įjungimas į Lenkiją „Rytų 
pakraščių“, sudarytų iš pagrobtų Ukrainiečių, Gudų ir Lietu- 
vių sričių su Vilniumi tokiame plote, kuriame Lenkai tikisi 
vietos liaudį polonizuoti ir praryti. Tai yra nelemta šios Europos 
srities „balkanizavimo“ politika, kurios padariniai žada daug 
skausmo tiek Lenkams, tiek Lietuviams, Gudams ir Ukrainie- 
čiams. Maršalas Pilsudskis, kurio vaidmuo Lenkijos nepriklau- 
somybės atžvilgiu Didžiojo karo ir okupacijos metu buvo ištikrų- 
jų didelis ir tiesus ir kurio vardas šiuo atžvilgiu liks Lenkijoje 
aukštas jos didžiausiųjų vyrų tarpe, — išspręsti Rytų proble- 
mos nesugebėjo: jisai čia yra mažas klystąs politikas, kurio dar- 
bai neišsprendė, bet supainiojo santykius. 

1921,III.17. buvo pagaliau steigiamojo seimo priimta ir pa- 
skelbta naujoji Lenkijos respublikos konstitucija. Ji tam tikru 
atžvilgiu yra charakteringa, bet toli gražu nėra tobula. Ypatin- 
gai valdžios sutvarkymu ji yra viena silpniausių pokarinių kons- 
titucijų tarpe, Nerandame joje beveik jokios kūrybinės minties 
— tiktai šablonus, paskolintus daugiausia iš Prancūzų konsti- 
tucinės praktikos ir dar labiau gilinančius prancūziškąjį moder- 
ninio parlamentarizmo iškreipimą. 

Charakteringa, kad kaiptik tuo laiku, kai visos naujos 
pokarinės respublikų konstitucijos (o viena net ir konstitucinės 
monarchijos — Airijos — konstitucija) ima orientuotis pusiau 
tiesioginės demokratijos kryptimi, skolindamos ir net gilinda- 
mos (ypač Vokietija) šveicariškąsias tiesioginio demokratinio 
valdymo institucijas, Lenkijos respublikos konstitucija viena 
nieko apie šį judėjimą nežino ir lieka iki galo ištikima gry- 
niausiam reprezentacimam Prancūzų XIX amžiaus sistemos 
valdymui. Niekur Lenkijos konstitucijoje mes nerandame ma- 
žiausiojo pėdsako liaudies iniciatyvos, liaudies veto, referendu- 
mo, plebiscito, imperatyvinio mandato. Visur kitur — Vokiečių 
Reiche (ypatingai), Austrijoje, Čekoslovakijoje, Estijoje, Lat- 
vijoje, Lietuvoje (1922 m. konstitucija), o iš konstitucinių mo- 
narchijų — Airijoje — mes bent kiek šios krypties palinkimo 
rasime, Lenkijoje — nė mažiausio ženklo nėra. Jos konstituci- 
ja yra šiuo atžvilgiu visiškai solidari su prancūziškąja. Tiesa, 
šiuo atžvilgiu ji stovi greta Suomijos konstitucijos, kuri taip 
pat organizuoja grynai reprezentacinį valdymą. Bet Suomijoje 
tai įvyko iš dalies dėl to, kad po Didžiojo karo ji pati pirmoji 

susikūrė konstituciją, kol dar šios naujos konstitucinės srovės 
ėmė aplinkui reikštis. 

O visdėlto ir Suomijoje mes — bent vienu atžvilgiu — šiokį 
tokį plebiscitinio pobūdžio (angliškos, ne šveicariškos tiesiogi- 
nės demokratinės sistemos) tautos atsiklausimą turime. Tai 
yra atsitikimas, numatytas Suomijos 1919 m. konstitucijos 19 
str. Pagal šį straipsnį, Suomijos respublikos prezidentas sank- 
cionuoja (tvirtina) seimo priimtus įstatymų projektus; jei per 
3 mėnesius prezidentas įstatymo nesankcionuoja, jis laikomas 
atmestas, tačiau jei naujos kadencijos seimas, susirinkęs po 
artimiausių seimo sąstato rinkimų, priims absoliutiniu balsų 
daugumu tą patį įstatymo projektą be jokių pakeitimų, tai pri- 
imtasis projektas turi būti paskelbtas ir įsigali be prezidento 
sankcijos. Kas čia yra? O gi tarp projekto atmetimo prezidento 
vetu ir jo nauju priėmimu naujos kadencijos seimo nutarimu 
įvyko seimo rinkimai tautos balsavimas. Jeigu naujai išrinkta- 
sis seimo daugumas yra pasiryžęs priimti prezidento atmestąjį 
įstatymo projektą, tai jis tą galią gauna iš įvykusių rinkimų, 
iš teisinės tautos, kuri, žinodama prezidento nusistatymą, vis- 
dėlto sąmoningai išrinko tokį daugumą, kuris šiuo atžvilgiu 
prezidentui nepritaria. Dažniausiai, esant tokioms aplinky- 
bėms, tarp rinkimų obalsių balsavimo metu, buvo kaiptik iš- 
keltas ir šio atmestojo projekto atgaivinimas, Tad čia preziden- 
to veto nugali pačių piliečių - rinkikų intervencija, pareiškiama 
plebiscitiniais rinkimais. Čia glūdi pusiau tiesiogino demokra- 
tinio valdymo bent šioks toks pėdsakas. Lenkijoje absoliučiai 
nėra nieko panašaus. 

Vadinasi, Lenkija dar griežčiau laikosi reprezentacinio 
valdymo negu Suomija. šiuo atžvilgiu ji gali lygintis su Pran- 
cūzija ir Turkija. Jau savaime reprezentacinis parlamentas 
(seimas) yra stipresnis ir valdžios atžvilgiu smarkesnis, negu 
parlamentas tiesioginės demokratijos režime, kuriame pati tei- 
sinė tauta gali arba kištis į parlamento darbą arba šį darbą re- 
formuoti.  Reprezentacinis parlamentas yra pats savo darbo 
vienintelis šeimininkas; jisai savo darbais ponauja. Ši repre- 
zentacinio parlamento galia dar ryškiau išplečiama ten, kur 
tiktai parlamentas yra pačios teisinės tautos renkamas, o par- 
lamento konkurentė konstitucinėje įsteigtoje valdžioje — vy- 
riausybė — šio teisinės tautos rinkimų titulo neturi. šiaip 

kaiptik ir yra Lenkijoje. Čia vyriausybė — bendru parlamenta- 
rizmo šablonu — susideda iš dviejų veiksnių, kurių vienas — 
valdovas ar respublikos prezidentas — principiškai reiškia jos 
neatsakingumą ir paritetą su parlamento rūmais, o antrasis — 
ministerių kabinetas — reiškia jos veiklumą. Ir štai Lenkijos 
respublikos prezidentas, kaip ir daugely kitų Europos par- 
lamentinio režimo respublikų (išimtį Europoje sudaro Vokie- 
čių Reichas, Suomija ir Lietuvos 1928 m. konstitucija) yra ne 
teisinės tautos, bet parlamento renkamas. Lenkijoje preziden- 
tą renka 7 metams (vad. prancūziškas septennatas) "Tautos 
Susirinkimas (konstitucijos 39 str.), vadinasi — tam tikras 
steigiamosios galios organas, bet šis Tautos Susirinkimas su- 
sideda iš Seimo ir Senato (vadinasi, parlamento) narių, suei- 
nančių į bendrąjį posėdį; vadinasi — prezidentas yra ne betar- 
piškai pačios tautos, bet parlamento pasitikėjimo žmogus. 

Savaime šis prezidento rinkimo būdas stato prezidentą kiek 
žemiau parlamento; jisai neturi to autoriteto, kurį demokrati- 
joje suteikia valdžios organui jo išrinkimas pačios tautos bal- 
savimu; šis autoritetas paliekamas vienam parlamentui. 

Bet parlamento renkamas prezidentas dar ir kitu atžvil- 
giu yra silpnesnis už tautos renkamąjį prezidentą. Parlamento 
daugumas lankstesnė kolegija, negu piliečių - rinkikų visetas: 
jis gali tiksliau apsvarstyti kandidatūras, gali susitarti, sugeba 
geriau įvertinti žmonių kvalifikacijas. Piliečių masei yra žino- 
mi tiktai ryškesni žmonės, kurie tuo pačiu sudaro aiškesnes ir 
griežtesnes individualybes; patekę į valdžią, šie žmonės turės 
savo tam tikrą nusistatymą, varys tam tikrą politikos liniją, 
stengsis plėsti savo įtaką. Pačiai tautai renkant prezidentą, 
kova eis tarp žymesnių ir plačiau žinomų kandidatų. Ir išrink- 
tas bus vyras su žymiu vardu, vyras didelio asmeninio autori- 
teto. Visai kas kita bus parlamentui renkant prezidentą. Par- 
lamento daugumo nariai, profesiniai politikanai, susirūpinę 
savo galios ir prestižo išlaikymu, bus linkę išrinkti prezidentu 
klusnų ir dėkingą manekeną, kuris moka gražiai lenktis, tarti 
gražius sakinius, visiems, kiek galima, patikti ir mažiausia 
asmeninės galios reikšti. Tad parlamento renkamas preziden- 
tas bus, kaip bendra taisyklė, pasyvus vyras; jisai bus arba la- 
bai pasenęs ir nuvargęs, arba labai švelnus, minkšto būdo, išti- 
kimas jį išrikusiam daugumui, nusileidžiąs jam. Kitokio kan- 

didato parlamento daugumas nerinks. Tad ši prezidento padėtis 
dar labiau kels ponaujantį reprezentacinio parlamento vaid- 
menį. Tai viskas ir yra Lenkų 1921 m. konstitucijoje. 


Oficiališkai Lenkų 1921 m. konstitucija skelbia įsteigto- 
sios konstitucinės valdžios funkcijų (galių) suskirstymą tarp 
paritetinių parlamento, vyriausybės ir teismų (konstitucijos 
2 str.). 

Tačiau, kaip matome, jau dvi pirmos mūsų peržiūrėtos 
žymės — grynai reprezentacinis valdymas ir respublikos pre- 
zidento rinkimų būdas — veikia prieš šį paritetą parlamento 
galios naudai, Ar tai visa? Toli gražu ne visa. 

Konstitucija numato dvejus parlamento rūmus — Seimą 
ir Senatą. Rodos, tai turėtų parlamentą kiek susilpninti, veik- 
ti prieš jo hegemoniją valdžioje, nes dviejų rūmų parlamen- 
tas visuomet savaime yra ne toks griežtas, kaip vienerių rūmų 
seimas. Tačiau Lenkų Senatas yra reformuotų funkcijų Sena- 
tas ir iš dalies tam sunaudotas, kad kaikurias įstatymų leidi- 
mo atžvilgiu funkcijas perkeltų iš vyriausybės į parlamentą (į 
jo aukštesniuosius rūmus) ir šiuo dar labiau vyriausybę su- 
silpnintų. 

Konstrukcijos ir sąstato atžvilgiu Lenkų Senatas priklau- 
so demokratiniam aukštesniųjų rūmų tipui. Jis, kaip Seimas, 
yra renkamas visuotiniu, lygiu, tiesioginiu ir slaptu balsavimu 
proporcinio atstovavimo pagrindais, tiktai rinkimų  apygar- 
dos sudaromos stambesnės, amžiaus cenzas kiek pakeliamas, 
išrinktųjų skaičius mažesnis. Senatas, kaip ir Seimas, atnauji- 
namas iškarto, jo kadencija sutampa su Seimo kadencija, Sei- 
mo paleidimas savaime veikia ir Senato paleidimą, abiejų rūmų 
sesijos sutampa, vadinasi — vieni rūmai be kitų posėdžiauti 
negali (konstitucijos 36 ir 26 str.). 


Bet ką gi demokratinis Senatas daro? kuri yra jo funk- 
cija? Jisai įstatymų leidimo atžvilgiu turi reliatyvinį veto; 
tai reiškia, kad kiekvieną Seimo priimtą įstatymo projektą 
Senatas gali grąžinti Seimui su savo pastabomis (jei negrąži- 
na, tai pats jo keisti negali); tačiau jeigu Seimas 11/,4 daly- 
vaujančių balsavime balsų daugumu (t. y. beveik paprastas 
absoliutinis daugumas) atmes Senato pastabas, tai Senato veto 
lieka nugalėtas, ir projektas skelbiamas ir virsta įstatymu; 

tad Senato reliatyvinis veto yra labai silpnas ir lengvai nuga- 
limas (konstitucijos 35 str.). 

Tokiu būdu, ištikrųjų, įstatymus svarsto ir priima (leidžia) 
vieneri rūmai — Seimas. Aukštesnieji rūmai (Senatas) su- 
daromi tiktai tam, kad sektų žemesniųjų įstatymų leidžiamąjį 
darbą ir, prieš jį baigiant. kreiptų įstatymo leidėjo dėmesį į 
tai, kas jo liko nepastebėta, neapsvarstyta, nevisiškai peržiū- 
rėta. Beabejo, šiam aukštesniųjų rūmų funkcijų pakeitimui 
nieko iš esmės prikišti negalima; tai visiškai atitinka bend- 
rąją Moderninę aukštesniųjų rūmų funkcionalinę evoliuciją 
(mes į tai jau nurodėme Airijos konstituciją svarstydami) ; tai 
veda į tikslesnį aukštesniųjų rūmų praktiškų patarnavimų iš- 
naudojimą, drauge išvengiant dviejų rūmų sistemos nepato- 
gumo (kai reikalaujama, kad abieji rūmai būtinai priimtų tą 
patį projekto tekstą). Galima taip pat sutikti, kad kolektyvas 
(kolegija) tam tikru atžvilgiu geriau sugebės atlikti veto funk- 
ciją ir iškelti visas pastabas ir rezervus prieš naujai priim- 
tąjį projektą, negu tai sugebėtų padaryti vienasmeninis or- 
ganas — prezidentas — arba negu tai sugebėtų padaryti mi- 
nisterių kabinetas, kuris parlamentiniame režime yra politiškai 
vienlypis ir gali neturėti įvairių niuansų. Tiesa, Lenkų konst- 
rukcijai tenka prikišti bent tai, kad jeigu jau keičiama funk- 
cionalinė Senato konstitucija, tai reikėtų jau kartu, sekant, pav., 
Airija, suderinti su šia reforma ir personalinę Senato kons- 
trukciją, atsižvelgiant ne tiktai į tai, kad Seimas būtų demo- 
kratiškai išrinktas, bet ir į tai, o gal ypatingai į tai, kad į 
šią kolegiją patektų aukštų kvalifikacijų žmonės, specai, sugebą 
pastebėti visa tai, ką jų demokratiniai kolegos — Seimo atsto- 
vai — paliko nepastebėję. Šio logiško aukštesniųjų rūmų refor- 
mos papildymo Lenkų konstitucija, įsipainiojusi į šablonus ir 
kompromisinius takelius, nedaro. 

Bet šiaip ar taip, reliatyvinio veto funkcijos perkelimas iš 
vyriausybės (respublikos prezidento) į Senatą, vyriausybę, be- 
abejo, labiau silpnina, nes vyriausybė netenka ir šio paskutinio 
įrankio veikti įstatymų leidimo: ypatingai tai vyriausybę silp- 
nina todėl, kad šios funkcijos iš jos atėmimas Lenkijoje nėra 
niekuo kompensuojamas (kaip, pav., šios funkcijos perkėlimas iš 
prezidento į aukštesniuosius rūmus yra kompensuojamas Vo- 
kiečių Reiche tuo, kad ten už tai prezidentas gali dėl parlamen- 

to priimamų įstatymų projektų apeliuoti į teisinę tautą (žr. Vo- 
kiečių Reicho konstitucijos 73 ir 74 str.). Vadinasi, ir čia mums 
tenka konstatuoti vyriausybės smukimas. 

Dar ryškesnis yra vyriausybės galios smukimas Seimo 
paleidimo atžvilgiu. ši institucija — vyriausybės (prezidento) 
galia paleisti Seimą — tai kertinis akmuo parlamentarizmo 
konstrukcijoje. 

Klasikiniame anglų XIX amžiaus (karalienės Viktorijos 
meto) parlamentarizme tai buvo toji institucija, kuri išlaiky- 
davo paritetinę lygsvarą tarp Karūnos ir Rūmų; kai tarp 
Bendruomenių rūmų daugumo iš vienos pusės ir bendradarbiau- 
jančio su ja ministerių kabineto iš antrosios nutrūkdavo pasi- 
tikėjimo santykis, tai arba kabinetas atsistatydindavo arba Ka- 
rūna paleisdavo Bendruomenių rūmus, apeliuodama dėl kon- 
flikto į tautą (piliečių rinkikų kolektyvą). Kontinentiniame par- 
lamentarizme, kuris išviso yra palinkęs į parlamento hegemo- 
niją, ne visuomet šis pasirinkimas yra; čia veikia bendra tai- 
syklė, kad rūmams pareiškus vyriausybei nepasitikėjimą— vy- 
riausybė (kabinetas) turi būtinai atsistatydinti; kartais tie- 
siog expressis verbis draudžiama paleisti rūmai tada, kai ne- 
pasitikėjimas jau yra vyriausybei pareikštas (Airijos konsti- 
tucijos 28 ir 58 str.). Tačiau šiaip rūmų paleidimas beveik 
visur kontinentiniame parlamentarizme paliekamas vyriausy- 
bės prerogatyvai (išimtys: Latvija, kur prezidentas gali tiktai 
pasiūlyti tautai paleisti Seimą referendumu, bet pats savo ga- 
lia jo paleisti negali, — Latvijos konstitucijos 48 str.; Estija, 
kur išviso prezidento nėra ir kur vyriausybė — kabinetas — 
tiesiog ir visiškai nuo Riigikogu — Estų Seimo — pareina). 
Tad vyriausybė visdėlto gali pasinaudoti šia institucija, gali, 
kilus konflikui (kol dar nepasitikėjimas nėra formališkai pa- 
reikštas), apeliuoti prieš rūmų daugumą į teisinę tautą, paleis- 
dama seimą; tai veikia naudai jos pariteto su seimu, nes šiuo 
čia tauta, kuri demokratijoje ponauja visai valstybės valdžiai. 
Seimas nėra jos visiškas valdovas. 

Kaip gi tvarko šį reikalą 1921 m. Lenkų konstitucija? 
Čia pirmoje vietoje mes randame didingą nuostatą, kuris lei- 
džia pačiam Seimui save paleisti (konstitucijos 26 st.). Seimas 
tai gali nutarti kvalifikuotu 2 balsų daugumu, esant kvorumui, 

susidedančiam bent iš 4 visų atstovų. šitas paties savęs paleidi- 
mas — tai yra didelė Seimo daugumo privilegija, nes Seimas 
galėtų niekuomet, nelaukti kadencijos galo ir kiekvienoje kaden- 
cijoje pasirinkti tokį savęs paleidimo momentą, kuris yra pa- 
togiausias esamajam daugumui ir didina jo laimėjimo šansus. 
Piliečiai — rinkikai — tai daugiausia ne partijos žmonės. Rin- 
kimų vaisiai žymiai pareina nuo piliečių ūpo; reikia mokėti tą 
ūpą pagauti ir pasinaudoti juo rinkimams, kai momentas yra 
patogus. 

Tiesa, Lenkų konstitucija (tas pats 26 str.) leidžia res- 
publikos prezidentui paleisti Seimą, bet... tiktai Senatui sutin- 
kant. Senato sutikimas yra reikalingas kvalifikuoto 3/5 visų. 
senatorių balsų daugumo. Tai yra nuostatas, pasiskolintas iš 
Prancūzijos, kur ištikrųjų atstovų rūmų paleidimas visiškai iš- 
nyko ir nėra praktikuojamas. Ištikrųjų sunku tikėtis, kad res- 
publikos prezidentas — ypač toks kuklus parlamento išrink- 
tas — kada nors drįstų kreiptis į Senatą šiuo reikalu. Lenkijoje 
tai yra dar labiau apsunkinta, negu Prancūzijoje, nes Lenki- 
joje, kaip esame sakę, Senatas, sutikęs paleisti Seimą, tuo 
pačiu būtų ir save paleidęs. Sunku rasti įstaiga, kuri ne savo 
nusistatymu, bet kito organo pasiūlymu sutiktų sau „harakiri“ 
padaryti. 

Seimo (tuo pačiu ir Senato; konstitucijos 36 str.) kaden- 
cija trunka 5 metus (konstitucijos 11 str.). Tai laikotarpis il- 
gas, ypač reprezentaciniame valdyme ir dargi tokiame, kuria- 
me neveikia Seimo paleidimas ir kuriame tiktai jis pats save 
paleidžia. Tai vėl Seimo galios veiksnys. 

Tiesa, respublikos prezidentas sušaukia, atidaro, atideda 
ir uždaro tiek Seimą, tiek Senatą (konstitucijos 25 st.). Bet 
visi šitie aktai yra to paties konstitucijos straipsnio taip smul- 
kiai reglamentuojami, kad prezidento iniciatyvai ir nuožiūrai 
beveik nieko nepaliekama. Daugumą šių aktų jisai tiesiog auto- 
matiškai atlieka. Jo galiai tai beveik nieko neduoda, tiktai kiek 
jo prestižą palaiko. 

Prezidentui negalint eiti savo pareigų. jį pavaduoja ne 
vyriausybės narys, vadinasi — ne ministeris pirmininkas 
(premjeras), bet Seimo maršalas (Seimo maršalu vadinamas 
Seimo pirmininkas) (konstitucijos 40 str.). Atsižvelgiant į 
Seimo atžvilgiu visiškai priklausomą ministerių kabineto padėtį 

Lenkijoje, tai yra suprantama. Bet vėl tai Seimo autoritetą ke- 
lia. Seimo maršalas yra Lenkijoje nuolatinis, išrenkamas visai 
kadencijai, einąs pareigas iki susiorganizuojant naujam Seimui 
(konstitucijos 28 str.). 

Pats respublikos prezidentas visdėlto Lenkijoje lieka neat- 
sakingas prieš Seimą (išskyrus baudžiamąją jo atsakomybę, 
tvarkomą konstitucijos 51 str.). Tokio nuostato, kaip kad Lat- 
vijos konstitucijoje (51 str.) arba Lietuvos 1922 m. konstituci- 
joje (44 str.), kuris leistų Seimui kvalifikuotu balsų daugumu 
šalinti prezidentą, — Lenkijos konstitucijoje visdėlto nėra. Ta- 
čiau jeigu dėl betkurios priežasties respublikos prezidentas per 3 
mėnesius neina savo pareigų — Seimas sprendžia klausimą, ar 
nėra reikalo paskelbti prezidento vietą vakuojančia, vadinasi 
— esant šiai aplinkybei gali netiesioginiu būdu prezidentą pa- 
šalinti (konstitucijos 42 str.). 

Kontrasignacija veikia Lenkijoje be išimčių (konstituci- 
jos 44 str.). Tuo pačiu veiklųjį vyriausybės veiksnį sudaro 
miusterių kabinetas („Ministerių Taryba“ — Lenkų konstitu- 
cijos terminologija; 53 str.). Tai visiškai kaip reikiant par- 
lamentarizmo principų atžvilgiu. 

Bet jeigu respublikos prezidentas yra bejėgis ir jeigu kons- 
titucija pasirūpino apiplėšti jo autoritetą ir prestižą Seimo 
naudai, palikdama jį kad ir pažemintą, bet visdėlto neatsakin- 
gą, tai jau ministerių kabinetas yra visiškai Seimo žinioje, jo 
priklausomas ir jo veikiamas. Tikrasis veikliosios vyriausybės 
šeimininkas yra ne ministerių kabinetas ir ne premjeras, ir ne 
respublikos prezidentas, bet — Seimas per savo daugumą. 
Visa eilė konstitucijos straipsnių (33, 34, 43, 45, 46, 56, 57 ir 58 
str.) tvarko šią ministerių ir jų kabineto atsakomybę Seimui. 
Konstitucija neapsaugoja nepasitikėjimo pareiškimo ministe- 
riams ir kabinetui jokiais rezervais, jokiomis šio akto rimtumo 
garantijomis; ji net nereikalauja formalaus nepasitikėjimo pa- 
reiškimo, nenustato jam jokių sąlygų ir tiesiog sako, jog ka- 
binetas ir atskiri ministeriai atsistatydina „Seimui reikalau- 
jant“ (konst. 58 str.). Tai yra ministerių šalinimo galia. To- 
kiu būdu Seimo ponavimas vyriausybei yra, pagal 1921.III.17 
konstituciją, visiškas, 

Visa tai, sąryšy su grynai reprezentaciniu valdymu, išlai- 
kytu be jokių išimčių, duoda pagrindo tvirtinti, kad ši Lenkijos 

konstitucija organizuoja Seimo diktatūrą, vadinasi — per par- 
lamentarizmo iškreipimą siekia konvento režimo, arba, kitaip 
sakant, pakeičia demokratiją — vad. „seimokratija“. 


Ši aiški tendencija į reprezentacinio Seimo diktatūrą reiš- 
kiasi Lenkų konstitucijoje ir teismo atžvilgiu, būtent tuo, kad 
konstitucija tiesiog draudžia teismui svarstyti betkurio įstaty- 
mo teisėtumą (konstitucingumą), jei tiktai įstatymas yra nus- 
tatyta tvarka paskelbtas (konstitucijos 81 str.). Toks uždrau- 
dimas, kuris verčia teismą taikyti ir daryti teisines išvadas iš 
įstatymo arba jo nuostato net, tada, kai šis įstatymas arba jo 
nuostatas aiškiai ir griežtai prieštarauja konstitucijai arba ku- 
riam nors jo nuostatui, yra nusistojęs Prancūzijoje ir daugely 
Europos kontinento valstybių. Jis yra vadinamas Prancūzų 
sistema. Jis yra tiesioginės seimo hegemonijos, o juo labiau dik- 
tatūros, padarinys, nes, žinoma, diktatorius nemėgsta, kad kas 
nors galėtų kelti abejojimą dėl jo darbo teisėtumo ir nesiskai- 
tyti su juo kaip nekonstitucingu. Tai užgautų seimo ponišku- 
mo prestižą, darytų jo darbus ginčytinus. Tačiau šito draudimo 
padarinys reiškiasi šia teze: konstitucija turi galios tiek, kiek 
ji neprieštarauja paprastam seimo išleistam įstatymui. Aišku, 
kad šitokia tezė, apdraudžianti seimo diktatorišką galią, 
griauna pačią konstitucinės santvarkos esmę, kuri glūdi konsti- 
tucijos pripažinime aukščiausiąja šalies (valstybės) teise, nuo 
kurios pareina visa kita teisė ir visa konstitucinių valdžios or- 
ganų darbų galia. 

Todėl, nors šis draudimas, kurio tėvynė yra Prancūzija, 
nusistojo daugelio kitų Europos valstybių praktikoje, kaip pa- 
linkimo į seimokratiją reiškinys, tačiau konstitucijose vengia- 
ma apie tai kalbėti; tiesiog ši problema konstitucijose nutylima 
ir apeinama, paliekant ją praktikai atitinkamos interpretacijos 
keliu; ji nutylima, nes šios tezės pareiškimas keistai atrodo 
konstitucijoje: kam gi statyti visa paini konstitucinė struktūra, 
jei vėliau vienu pačios konstitucijos sakiniu viskas sugriau- 
nama. Verčiau arba visiškai nesirūpinti statyba arba neminėti 
ją griaunančio sakinio; o Lenkų konstitucija pareiškia tai 
expressis verbis, pavesdama šiam tam tikrąjį straipsnį. 


Konstitucinės valdžios organizacija, ypač bendradarbia- 
vimo santykis tarp parlamento ir vyriausybės — tai silpniau- 

siji Lenkų konstitucijos dalis, Bet tai kaiptik yra pati svarbiau- 
sioji konstitucinės teisės sritis. 

Tačiau kaikuriais atžvilgiais 1921 Lenkų konstitucija yra 
įdomi ir turininga. Tai liečia ypač savivaldybės sritį. Jeigu 
valstybės centro valdyme ji vengia tiesioginės demokratijos ir 
dirbtinai visokiais būdais išplečia seimo diktatūrą, tai atskiruo- 
se socialinių reikalų srityse ji įvairioms socialinėms grupėms 
paveda plačią savivaldybę, kurią gana tiksliai konstitucijoje su- 
tvarko. Tiktai ne viskas šioje srity, kas yra konstitucijoje nu- 
matyta, liko jau įgyvendinta. 

Konstitucija numato keturias savivaldybių rūšis: a) vietos 
savivaldybę, b) profesinę savivaldybę, c) nacionalpersonalinę 
tautinių mažumų savivaldybę ir d) tikybinę savivaldybę. 

Vietos savivaldybei skiriami konstitucijos 65—67 str. Kon- 
stitucija (65 str.) suderina vietos savivaldybę su administraci- 
niu valstybės teritorijos padalinimu ir organizuoja ją keturiais 
laipsniais: žemiausiąjį laipsnį sudaro kaimo bendruomenės ir 
miesto bendruomenės; antrąjį laipsnį sudaro apskritys; trečiąjį 
laipsnį — vaivadijos; ketvirtąjį — fakultavyvinį — laipsnį su- 
daro įvairių žemesniųjų laipsnių savivaldybių junginiai, kurie 
gali būti atskirų savivaldybių vienetų steigiami bendromis jė- 
gomis tam tikriems tikslams siekti arba tam tikriems darbams 
atlikti, kiek šie tikslai arba darbai išviso įeina į vietos savival- 
dybės sritį; tačiau šie fakultatyviniai funkcionaliniai savivaldy- 
bių junginiai turi tiktai civilinės teisės asmenybę, o viešosios 
teisės asmenybę gali įgyti tiktai įstatymu. Sprendžiamoji galia 
savivaldybių vienetuose priklauso renkamoms taryboms; vyk- 
domieji organai yra tų tarybų renkami, o antrojo ir trečiojo 
laipsnio — apskričių ir vaivadijų savivaldybėse — kombinuo- 
jami iš dviejų elementų — tarybą renkamojo ir valstybės val- 
dininkų, atstovaujančių tam tikras administracines vadybas; 
valdininkų elementui pavedama ir pirmininkavimas vykdomuo- 
se savivaldybių organuose (67 str.). Be to, valstybės vietos ad- 
ministracijoje, kuriai konstitucija skiria dekoncentracijos prin- 
cipą (sprendimo iniciatyva perkeliama iš centro į vietas ir vie- 
tose sudaroma gana stiprios galios atsakingi prieš centrą vir- 
šininkai), dalyvauja ir renkamasis elementas (vad. siauroji sa- 
vivaldybė; 66 str.). 

Profesinę ūkio savivaldybės organizaciją numato 68 

konstitucijos str. Tai yra vad. Ūkio Rūmų (kitur va- 
dinama ūkio tarybų) institucija. Nekalbant apie sovie- 
tines respublikas, kuriose ši institucija yra gavusi ypa- 
tingą pobūdį, išviso moderninių valstybių tarpe septynios 
valstybės yra užfiksavusios šias institucijas savo kon- 
stitucinėje santvarkoje. Tai yra: Vokiečių Reichas, Lenkija, 
Lietuva, SHS, Airija, Dancigas ir Rumunija. Plačiausiai tiek 
organizacijos, tiek funkcionalinės galios atžvilgiu tai yra pada- 
riusi Vokietija. Lenkija čia užima antrąją vietą. Konstitucija 
numato eilę atskirų profesinių ūkio rūmų (žemės ūkio, preky- 
bos, pramonės, amatų, samdomojo darbo rūmai) ir jų federa- 
cinį centro organą — Vyriausius Respublikos ūkio Rūmus 
(„Naczelna Izba Gospodarcza Rzeczypospolitej“); kompetenci- 
ja: ekonominė ekspertyza, ūkio santykių tvarkymas ir dalyva- 
vimas vyriausybės įstatymų iniciatyvoje ekonominių įstatymų 
sumanymų srity bendradarbiaujant, su vyriausybe. šiuo bendra- 
darbiavimu ši profesinė savivaldybė sunaudojama kaip taryba 
ūkio valdymo reikalams. 

Lenkija yra viena tų keturių valstybių, kurios po Didžiojo 
karo įrašė į savo konstitucijas nacionalpersonalinę savo tauti- 
nių mažumų savivaldybę („autonomiją“). Tai yra padariusios 
Estija, Lietuva, Lenkija ir (ne visiškai aiškiai) Čekoslovakija, 
Tiesa, ikišiol šių keturių valstybių tiktai viena, Estija, yra 
šį savo konstitucinį pasižadėjimą įvykdžiusi (Estijos 1925.II.12 
įstatymas). Tačiau principas ir konstitucinis pasižadėjimas yra 
aiškiai pareikšti. 

Tikybinė savivaldybė tąja prasme, kad bažnyčioms (Ro- 
mos katalikų bažnyčiai, tikybinių mažumų bažnyčioms ir ki- 
toms valstybės pripažintoms bažnyčioms), kaip tikybiniams 
socialiniams junginiams, leidžiama tvarkytis savo auto- 
nominės (bažnytinės) teisės nuostatais, kiek pastarieji 
neprieštarauja valstybės įstatymams, — nieko nepaprasto 
savaime nesudaro, Tačiau Romos katalikų bažnyčios at- 
žvilgiu konstitucija šio rezervo apie jos teisės (kano- 
nų teisės) neprieštaravimą valstybės teisei nenustato, ma- 
tyti, išanksto, kaip katalikų valstybė, pasitikėdama šios 
bažnyčios teise. Bet įdomiausia šiuo atžvilgiu yra ne tai, o kas 
kita. Būtent, Lenkų konstitucija (114 ir 115 str.) nustato prin- 
cipą, jog valstybės santykis su šiomis įvairiomis bažnyčiomis 

(išskyrus Romos katalikų bažnyčią), arba, kitaip sakant, šių 
autonominių bažnyčių teisinė padėtis valstybėje bus nustatyta 
įstatymo keliu, susitarus su jų teisiniais reprezentantais. Tai 
jau yra toli einąs principas: įstatymas pamatuojamas susita- 
rimu; visdėlto sprendžiąs čia yra valstybės įstatymas, vadina- 
si — valstybės imperium'o metodas. Užtai Romos katalikų baž- 
nyčios atžvilgiu konstitucijoje nustatomas tiesiog nepaprastas 
principas: valstybės santykis su šia bažnyčia turi būti nustaty- 
tas sutartimi („uklad“), vadinasi — konkordatu su šv. Sostu 
ir pabrėžiama, kad šis konkordatas turi būti Seimo ratifikuotas. 
Čia jau kalbama ne apie „įstatymą, pagrįstą susitarimu“, bet 
apie ratifikuojamąją sutartį (konkordatą). šiuo aiškiausiai su- 
teikiamas konkordatui tarptautinės sutarties pobūdis ir Romos 
katalikų bažnyčios atžvilgiu išsižadama valstybės „imperii“. 
Tai yra ryškus nusileidimas bažnyčiai ir priėmimas jos teisės, 
jog bažnyčios valdžios — „sacerdotii““ — atžvilgiu valstybės 
valdžios „imperium“ yva bejėgis. Iš man žinomų veikiančiųjų 
konstitucijų tarpo ši konstitucija yra vienintelė, kuri šį valsty- 
bės nusileidimą bažnyčiai rado reikalinga pačioje konstitucijoje 
užfiksuoti. 

Tikybinio veiksnio atžvilgiu 1921 m. Lenkų konstitucija, 
be to, turi vieną kurjozą (curiosum). Būtent, respublikos pre- 
zidento priesaikos formulėje (54 str.) yra pradžioje šie žodžiai: 
„Prisiekiu Visagaliui Dievui, Vienam Trijuose Asmenyse“. Kon- 
stitucija nenumato, kad ši priesaika būtų galima pakeisti iškil- 
mingu pasižadėjimu arba kad jos formulės tekstas būtų lei- 
džiamas keisti. Tačiau formulės žodžiai „Dievui, Vienam Tri- 
juose Asmenyse“ daro šią priesaiką nepriimtiną netiktai tiems 
išrinktiems asmenims, kurie išviso ne tiki Dievo, bet ir tiems, 
kurie nepriima „Trijų Dievo Asmenų“ dogmos. Tad iš šio kate- 
goringo nuostato reikėtų padaryti išvadą, kad Lenkijos respub- 
likos prezidentu gali būti tiktai tikįs krikščionis katalikas arba 
bent priklausąs tokiai krikščionių bažnyčiai, kuri šią dogmą 
priima. 

Charakteringa yra Lenkų konstitucijos pažiūra į žemės 
nuosavybę, į kurią įvedama ryškus socialinis momentas, kei- 
čiąs grynai privatinį šios institucijos pobūdį (konstitucijos 
99 str.). 

Galų gale tenka paminėti plati vyriausybės ir administra- 

cijos reglamentinė galia, skiriama įstatymams vykdyti (konsti- 
tucijos 3 ir 44 str.). ši galia, beabejo, kiek pakelia vyriausy- 
bės ir net priklausomos administracijos autoritetą, Tai yra in- 
stitucija, Lenkų pasiskolinta taip pat iš Prancūzijos, būtent, 
iš garsiosios „tutelle administrative“ („administracinė globa“), 
kuri valstybės administraciją daro tarpininke tarp piliečių ir 
įstatymų. Tai yra institucija, kurią Prancūzijoje išauklėjo ir iš- 
plėtė ypač Napoleono I ir Napoleono III Imperija. Lenkų konsti- 
tucija pažįsta ir teisinį korektyvą šiai institucijai — adminis- 
tracinį teismą (konstitucijos 73 str.). 

Gana savotiški yra Lenkų konstitucijos keitimo tvarkos nuo- 
statai. Bendra jos keitimo tvarka nieko nepaprasta nesudaro: 
ji numato ypatingą sumanymo iškėlimo tvarką, kvorumą ir kva- 
lifikuotą balsų daugumą. Bet yra dvi išimtys ir jos yra cha- 
rakteringos: pirmoji leidžia antrajam (antros kadencijos) Sei- 
mui keisti konstituciją palengvinta tvarka; čia mes galime rasti 
analogiją su tuo Airijos konstitucijos nuostatu, kuris per pir- 
muosius aštuonerius naujos konstitucijos veikimo metus daro 
ją visiškai lanksčią (mūsų peržiūrėtos Airijos konstitucijos 50 
str. nuostatas); ištikrųjų mintis abiejuose atsitikimuose yra 
ta pati: nustatyti konstitucijos išbandymo laikas ir šio laiko 
ribose leisti ją lengviau keisti. Mintis, beabejo, sveika. Antroji 
išimtis atgaivina senąją Lenkų 1791.V.3 konstitucijos tradici- 
ją: kas 25 metai vykdoma periodiška eilinė konstitucijos revizi- 
ja (konstitucijos keitimui pavestas Lenkų konstitucijos 
125 str.). 

Šitaip bendrais ir charakteringiausiais bruožais atrodo 
1921.III.17 Lenkų konstitucija. Jai veikiant, gudriai pasinaudo- 
ję diktatoriška reprezentacinio Seimo hegemonija, Lenkijos 
valdžioje pamažu įsigalėjo oportunistiniai centro elementai, 
ypač valstiečių Piast partija, atstovo Witoso valdoma, kuri, eks- 
ploatuodama valstybę įvairiems savo partijos ir savo rėmėjų bei 
šalininkų reikalams, ėmė vis labiau orientuotis į dešinįjį politinį 
sparną — į endekus. Maršalas Pilsudskis, populiarus šiaip šaly 
ir ypač kariuomenėje, visiškai pasišalino nuo valdžios ir oficia- 
laus veikimo. Tačiau senas sąmokslininkas Maršalo asmeny ne- 
nurimo. Jisai ruošė perversmą, ir 1926 m. gegužės mėnesį jisai 
tą perversmą su ištikimomis jam kariuomenės dalimis įvykdė. 
Be ypatingų sunkumų, tačiau visdėlto kruvinais karo žygiais 

jisai paėmė Varšuvą ir Belvederą (Respublikos prezidento bu- 
veinę). Respublikos prezidentas Stanislovas Wojciechowski at- 
sistatydino. šalis pasidavė Maršalo Pilsudskio galiai. Kairio- 
sios grupės (išskyrus komunistus) pritarė Pilsudskiui. Tačiau 
Pilsudskis nesutiko priimti prezidento vietos, kuri būtų suvar- 
žiusi jo iniciatyvą. Į prezidentus buvo išrinktas ištikimas Pil- 
sudskiui asmuo — prof. Ignas Moscicki. Pilsudskis išviso nepa- 
norėjo dalyvauti oficialinėje valdžioje arba bent stovėti forma- 
liškai jos priešaky. Sau jisai rezervavo tiktai karo ir kariuome- 
nės reikalus, šiaip gi ministerių pirmininko ir ministerių vietas 
jisai apstatė savo ištikimais žmonėmis. Konstitucija buvo fak- 
tiškai suardyta, bet; formališkai nepaliesta. Vyriausybė, kuri, 
pagal konstituciją, turėjo būti Seimo daugumo žinioje, pateko 
Maršalo Pilsudskio žinion. Maršalas tapo neoficialus, užkulisi- 
nis, bet tikras veikliosios valdžios režisierius, faktinis diktato- 
rius; vyriausybė — tiktai jo galios šešėlis, lankstus įrankis jo 
rankose. 

Iškarto 1926 m. buvo iškelta konstitucijos reformos idėja. 
Keli konstitucijos straipsniai buvo tais pačiais 1926 m. pakeisti, 
bet toliau ikišiol nenueita. Prasidėjo Maršalo Pilsudskio kova 
su priešininkais Seime ir su pačiu Seimu. šios kovos eigoje į 
griežtų Pilsudskio priešų eiles perėjo ir Lenkų socialistai PPS, 
iš kurių pats Pilsudskis buvo kilęs ir kurie dar iki 1926 m. juo 
pasitikėjo ir jį rėmė. Pagaliau, ne be griežto vyriausybės spren- 
dimo, 1931 m. Pilsudskiui pavyko nukariauti Seimo (ir Senato) 
daugumą ir pavergti sau parlamentą, kurio sąstate vyrauja pil- 
sudskininkai. Tačiau, nors yra paruošti keli naujos Lenkų kon- 
stitucijos projektai, ikišiol konstitucija liko sena (su 1926 m. 
pakeitimais). Tiesa, ši konstitucija veikia tiek, kiek Maršalas 
Pilsudskis jai veikti leidžia, bet naujos, sukurtos Pilsudskio 
mintimis, vis dar nėra. 

Pataisos, įneštos į Lenkų 1921 m. konstituciją 1926 m. kon- 
stitucinio įstatymo, kad ir nesudaro visos sumanytos konstitu- 
cinės reformos, visdėlto svarbios ir reikšmingos. Jos yra pas 
mus nurodytos išnašose prie pagrindinio konstitucijos teksto. 
Tose išnašose paduodama pakeistų ar papildytų straipnių teks- 
tas 1926 m. redakcijos. 

Būtent, svarbiausieji konstitucijos pakeitimai yra šie: 

22 str., kuris apsaugoja atstovo funkciją nuo korupcijos, 

papildomas nauju abzacu, kuris nustato sankcijas atstovams, 
peržengusiems tam tikrą draudimą. 

Žymiai pakeistas 25 str., kuris labai savotiškai, bet tiksliai 
reformuoja biudžeto ir karo kontingento priėmimo tvarką, ap- 
saugodamas valstybę nuo netvarkos šioje svarbiausioje jos gy- 
venimo ir valdymo srity. Čia biudžeto atžvilgiu nustatomi griežti 
sutrumpinti terminai biudžetui svarstyti ir priimti tiek Seime, 
tiek Senate, perkeliant tam tikrais atsitikimais sprendžiamąją 
įstatymų leidžiamąją galią iš Seimo į Senatą, arba, jei abeji rū- 
mai apsileidžia, visiškai paliuosuojant biudžetą nuo rūmų sank- 
cijos; tačiau šiuo nepaliečiama Seimo teisė visiškai atmesti vy- 
riausybės patiektą biudžetą, kaip politinė priemonė veikti vy- 
riausybę; biudžeto iniciatyva pavedama tiktai vyriausybei; Sei- 
mui esant paleistam, biudžetas ir karo kontingentas nėra pri- 
imtas, — vyriausybė įgaliojama daryti išlaidas, rinkti pajamas 
ir imti naujokus pereitų metų biudžeto bei kontingento ribose. 

Labai svarbi yra 26 str. reforma. Seimo paleidimas jo pa- 
ties nutarimu atkrinta. Paleidžia Seimą ir Senatą tiktai Res- 
publikos prezidentas — be jokio Senato pritarimo, tiktai minis- 
terių kabinetui pasiūlius ir motyvuotu raštu, bet ne daugiau 
kaip vieną sykį dėl vienos priežasties. 

44 str. turi tris naujus abzacus, kurie suteikia vyriausybei 
(prezidentui su kontrasignacija visų ministerių ir kabinetui 
siūlant) labai svarbią teisę, rūmams esant paleistiems, arba ir 
šiaip kitu laiku, bet tada tiktai tam tikru įstatymu, leisti lai- 
kinuosius įstatyminės galios dekretus (įsakymus), kurie vėliau 
turės būti Seimui patiekti; ši galia aprėžiama tam tikrais re- 
zervais. 

58 str. įrašyta naujas abzacas, kuris kiek suvaržo Seimo 
galią reikalauti ministerių kabineto arba atskirų ministerių pa- 
sišalinimo. Toksai pasiūlymas negali būti Seimo balsuojamas 
tame pačiame posėdyje, kuriame jisai yra iškeltas. šis nuosta- 
tas laiduoja šitokio reikalavimo rimtumą ir apsaugoja vyriau- 
sybės likimą nuo atsitiktinių Seimo kolegijos ūpo padarinių. 

štai ir visa Lenkų konstitucinė 1926 m. reforma, sudaranti 
pirmąjį 1926 m. gegužės mėn, perversmo vaisių. Nuodugni pa- 
grindinė konstitucinė reforma, sudaranti Maršalo Pilsudskio 
valdžios programą, dar tebėra sumanymuose. O tuo tarpų — 
konstitucija sau, o valdžios konstitucinė praktika sau, 

LAISVOSIOS PRŪSŲ VALSTYBĖS 
KONSTITUCIJA. 


1920 m. lapkričio mėn. 30 d. 


Laisvosios Prūsų Valstybės konstitucija. 


1920 m. lapkričio mėn. 30 d. 


Prūsų tauta Steigiamajam Žemės Susirinkime nustatė sau 
šią konstituciją, kuri čia skelbiama: 


I SKYRIUS. 
Valstybė, 
1 straipsnis. 
1) Prūsai yra respublika ir Vokiečių Reicho narys. 
2) Prūsų sutikimas, numatytas Reicho konstitucijoj teri- 
torijos pakeitimams, duodamas įstatymu. 
3) Žemės spalvos: juoda — balta. 
4) Oficialinė ir viešosios tarnybos kalba yra vokiečių 
kalba. 


II SKYRIUS. 


Valstybės valdžia. 
2 straipsnis. 


Valstybės valdžios subjektas yra tautos visetas. 


3 straipsnis. 

Tauta reiškia savo valią, eidama šios ir Reicho konstitu- 
cijos nuostatais, netarpiškai tautos balsavimu (tautos iniciaty- 
va, referendumu ir rinkimais) ir tarpiškai per organus, suda- 
rytus konstituciniu būdu. 


4 straipsnis. 
1) Balsavimo teisę turi visi Reicho vokiečiai, vyrai ir mo- 
terys, sulaukę ne mažiau kaip dvidešimt metų amžiaus, gyveną 
Prūsuose. l 

2) Balsavimas yra visuotinis, lygus, vykdomas slaptai ir 
netarpiškai. Balsavimo diena turi būti sekmadienis arba bend- 
roji šventė. 

3) Smulkmenas nustato įstatymas. 


5 straipsnis. 


Balsuoti neturi teisės: 

1) kuriam atimtos teisės, kuris dėl psichinių trūkumų ar 
šiaip dėl ko nors laikinai yra globojamas; 

2) neturįs pilietinių garbės teisių. 


6 straipsnis. 
1) Tautos iniciatyva gali būti šiems reikalams: 
a) konstitucijai keisti, 
b) įstatymams leisti, keisti arba panaikinti, 
c) Landtagui paleisti. 

2) Tautos iniciatyva turi būti pareikšta Ministerių Kabi- 
netui, kuris, pareiškęs savo nuomonę, tuojau pristato ją Land- 
tagui. Pirmuoju ir antruoju punktu numatytais atsitikimais 
tautos iniciatyva turi būti pagrįsta paruoštu įstatymo projektu. 
Antruoju punktu numatytu atsitikimų tautos iniciatyva turi 
teisinės galios tik tada, kai iškelia vienos dvidešimtosios dalies 
visų turinčių balsavimo teisę piliečių, pirmu ir trečiu atsitiki- 
mu — vienos penktosios dalies. 

3) Finansiniais, mokesčių įstatymų ir atlyginimo reikalais 
tautos iniciatyva neleidžiama. 

4) Referendumas įvyksta tautos iniciatyva ir kitais nuro- 
dytais konstitucijoj atsitikimais; jis turi teisinės galios tik ta- 
da, jei jame dalyvavo turinčių balsavimo teisę piliečių dau- 
gumas. 

5) Referendumas nedaromas tada, jei Landtagas priėmė 
tautos iniciatyva iškeltą sumanymą. 

6) Priėmimas pasiūlymų konstitucijai pakeisti arba Land- 
tagui paleisti yra reikalingas turinčių balsavimo teises piliečių 
daugumo pritarimas. Kitais atsitikimais užtenka paprasto pa- 
duotų teisėtų balsų daugumo. 

Balsuoti galima tiktai už ar prieš. 

7) Tautos iniciatyvos ir referendumo tvarką nustato 
įstatymas. 

7 straipsnis. 
Ministerių Kabinetas yra aukščiausias vykdomasis ir val- 
domasis valstybės organas. 


8 straipsnis. 
1) Teisingumas vykinamas nepriklausomo ir žiūrinčio tik 
įstatymų teismo. 
2) Sprendimai skelbiami ir vykdomi tautos vardu. 


III SKYRIUS. 


Landtagaš. 
9 straipsnis. 

1) Landtagas susideda iš prūsų tautos atstovų. Atstovai 
yra tautos viseto reprezentantai ir renkami proporcingų rin- 
kimų dėsniais. 

2) Tegali būti renkami turį balsavimo teises piliečiai, 
sukakę dvidešimt penkerius metus. 


10 straipsnis. 

Atstovai balsuoja savo laisvu įsitikinimu, žiūrėdami 
tik tautos gerovės; jie nėra suvaržyti jokių nurodymų ir 
įsakymų. 

11 straipsnis. 

1) Valstybės ir viešosios teisės korporacijų valdininkai, 
tarnautojai ir darbininkai neturi gauti atostogų atstovo parei- 
goms eiti. 

2) Įstatytiems į Landtagą kandidatams savo išrinkimui 
paruošti turi būti duota reikalingų atostogų. 

3) Išlaikymas ir alga turi būti toliau mokama. 

4) Reicho konstitucijos 137 straipsniu priklausančios 
tikybinėms organizacijoms teisės aukščiau išdėstytų nuostatų 
neliečiamos. 

12 straipsnis. 

1) Rinkimų teisėtumą tikrina įsteigtas prie Landtago Rin- 
kimų Tikrinamasis Teismas. Jis taip pat sprendžia, ar atstovas 
nustoja mandato teisių. 

2) Rinkimų Tikrinamasis Teismas susideda iš Landtago 
narių, kuriuos jis renka šių rinkimų kadencijai, ir Aukščiausiojo 

'Administracinio Teismo narių, kuriuos skiria šio teismo prezi- 
diumas tam pačiam laikui. 

3) šios bylos varomos Rinkimų Tikrinamajame Teisme 
viešai ir žodžiu, dalyvaujant trims Landtago nariams ir dviem 
profesiniam teisėjams. 

4) Išskyrus patį bylų nagrinėjimo posėdį, visas kitas bylų 
varymo darbas Rinkimų Tikrinamajame Teisme priklauso vie- 
nam paskirtam Aukščiausiojo Administracinio Teismo nariui, 
kuris nepriklauso Rinkimų Tikrinamajam Teismui. 

5) Smulkmenas nustato įstatymas. 


13 straipsnis. 
Landtagas renkamas keturiems metams. Naujieji rinki- 
mai turi įvykti prieš pasbaigiant šiam laikui. 


14 straipsnis. 

1) Landtagas paleidžiamas jo paties nutarimu arba nuta- 
rimu komisijos, sudarytos iš ministerio pirmininko ir Landtago 
bei Valstybės Tarybos pirmininkų, arba referendumu. Referen- 
dumas gali būti atliktas ir Valstybės Tarybos nutarimu. 

2) Landtagui paleisti jo paties nutarimu yra reikalingas 
pritarimas daugiau kaip pusės jo visų narių. 


15 straipsnis. 
Landtagą paleidus, nauji rinkimai turi įvykti per šešias- 
dešimt dienų. 


16 straipsnis. 
Kai senasis Landtagas paleistas, naujojo Landtago ka- 
dencija prasideda nuo naujųjų rinkimų dienos, o kitais atve- 
jais — nuo senojo Landtago kadencijos pabaigos. 


17 straipsnis. 

1) Landtagas susirenka Ministerių Kabineto būstinėj. 

2) Po rinkimų, jei Ministerių Kabinetas Landtago anks- 
čiau nešaukia, Landtagas į pirmąją sesiją susirenka trisdešimtą 
dieną nuo savo kadencijos pradžios. 

3) Kitais atvejais Landtagas susirenka kiekvienų metų 
lapkričio mėnesio antrąjį antradienį.  Landtago pirmininkas 
turi jį anksčiau sušaukti, jei to reikalauja Ministerių Kabinetas 
arba mažiausia vienas penktadalis Landtago narių. 

4) Landtagas nustato sesijos pabaigą ir naują susirinki- 
mo dieną. 


18 straipsnis. 
Landtagas renka savo pirmininką, jo pavaduotojus ir ki- 
tus prezidiumo narius. 


19 straipsnis. 
Tarp dviejų sesijų, o taip pat iki naujai išrinktojo Land- 
tago susirinkimo, paskutinės sesijos pirmininkas ir jo pavaduo- 
tojai savo pareigas eina toliau. 


20 straipsnis. 

Pirmininkas ministerio teisėmis valdo visus Landtago ūkio 
reikalus pagal valstybės biudžetą. Jam priklauso tarnybinė vi- 
visų Landtago valdininkų ir tarnautojų priežiūrą, samdomųjų 
tarnautojų priėmimas ir atleidimas, o taip pat Landtago prezi- 
diumui patarus — etatinių Landtago valdininkų priėmimas ir 
atleidimas. Jis atstovauja valstybei visuose savo vadybos tei- 
siniuose dalykuose ir ginčuose. Jis yra Landtago rūmų šeiminin- 
kas ir jam priklauso Rūmų policija. 


, 2i straipsnis. 

1) Landtago nutarimai turi galią, jei juos priimant da- 
lyvauja daugiau kaip pusė jo visų narių. 

2) Rinkimams, vykstantiems Landtage, statute, šiuo at- 
žvilgiu, gali būti padaryta išimčių. 

22 straipsnis. 

1) Landtagas priima savo nutarimus paprastu balsų 
daugumu. 

2) Išimtis gali nustatyti įstatymas, o rinkimams — sta- 
tutas. 

23 straipsnis. 

Landtago plenumo posėdžiai yra vieši. Atskiriems darbo- 
tvarkės punktams svarstyti Landtagas, penkiasdešimt atstovų 
pasiūlymu, dviejų trečdalių balsų daugumu, gali posėdžiauti už- 
daromis durimis. šis pasiūlymas svarstomas slaptame posėdy. 


24 straipsnis. 
Landtagas ir kiekviena jo komisija gali reikalauti bet 
kurio ministerio dalyvavimo. Ministeriai ir jų paskirtieji atsto- 

vai gali atvykti į Landtago ir jo komisijų posėdžius. Jie gali 
be eilės ir nežiūrėdami darbotvarkės gauti žodį. Jie yra pirmi- 
ninko drausmės galioje. 


25 straipsnis. 

1) Landtagas gali ir, jei pasiūlo penktadalis teisinio 
jo narių skaičiaus, turi paskirti Tardymo Komisijas. šios Komi- 
sijos viešuose posėdžiuose renka įrodymus, kuriuos jos, arba 
pasiūlymo iniciatoriai, išranda esant reikalingus. Dviejų treč- 
dalių daugumas jos gali nutarti uždaryti posėdžio duris. Statu- 
tas nustato komisijų veikimo tvarką ir jų narių skaičių. 

2) Teismai ir administracijos organai turi patenkinti šių 
komisijų reikalavimus įrodymams surinkti. Joms pareikalavus, 
įstaigų raštai turi būti patiekti. 

3) Komisijoms ir jų pavestoms įstaigoms renkant įrody- 
mus, veikia tam tikri baudžiamojo proceso nuostatai, tačiau 
laiškų, pašto, telegrafo ir telefono paslaptis neliečiama. 


26 straipsnis. 

Landtagas paskiria nuolatinę Komisiją tautos atstovybės 
teisėms apsaugoti santykiuose su Ministerių Kabinetu, tarp se- 
sijų ir tarp kadencijų, kaip senajai kadencijai pasibaigus, taip 
pat ir Landtagą paleidus. šita Komisija turi ir tardymo komi- 
sijos teises. Jos sudėtis tvarkoma statuto. 


27 straipsnis. 
Landtagas jam adresuotus prašymus gali nusiųsti Minis- 
terių Kabinetui ir iš jo reikalauti žinių apie atsiųstus prašy- 
mus ir skundas. 


28 straipsnis. 

1) Landtago nariai gauna teisę veltui važinėti visais vokie- 
čių geležinkeliais — buvusiais Prūsų - Hesų geležinkelių ben- 
drovės srityje ir gauna atlyginimą. Be to, pirmininkas per visą 
savo tarnybos laiką gauna reprezentacinį atlyginimą. 

2) Atsisakyti nuo šio atlyginimo neleidžiama. 
3) Smulkmenas nustato įstatymas. 


29 straipsnis. 
1) Landtagas priima įstatymus remdamasis šia konsti- 
tucija; jis tvirtina pajamų ir išlaidų sąmatas; jis nustato val- 

stybės reikalų valdymo pagrindinius dėsnius ir saugoja jų vyk-- 
dymą. Valstybės sudarytos sutartys, jei jos liečia įstatymų lei- 
dimo sritį, yra reikalingos jo pritarimo. 

2) Landtagas nustato sau statutą šios konstitucijos 
ribose. 


30 straipsnis, 

Landtago nutarimas keisti konstituciją turi galią tik ta- 
da, kai dalyvauja bent du trečdaliai teisinio narių skaičiaus 
ir kai tam pritaria ne mažiau kaip du trečdaliu dalyvaujančių 
narių. 


VI SKYRIUS. 


Valstybės Taryba. 
31 straipsnis. 


Provincijoms atstovauti įstatymų leidime ir valstybės 
valdyme steigiama Valstybės Taryba. 


32 straipsnis 

1) Valstybės Taryba susideda iš provincijų atstovų. Pro- 
vincijomis čia laikomi Rytų Prūsai, Brandenburgas, Berlyno 
miestas, Pamariai, Poznanės — Vakarų Prūsų pasienio sritis, 
žemesnioji Silezija, Aukštesnioji Silezija, Saksonija, šlezvigas 
Holšteinas, Hannoveris, Vestfalija, Reino provincija ir Hesse- 
nas-Nasau. 

2) Kiekvieniems 500 000 kurios nors provincijos gyvento- 
jų tenka vienas atstovas, tačiau kiekviena provincija siun- 
čia į Valstybės Tarybą mažiausia tris atstovus. Likučiai, sudarą 
daugiau kaip 250 000 gyventojų, laikomi lygūs pilniems 500 000. 

3) Be to, vieną atstovą siunčia ir Hohencolernų žemės. 

4) Provincijų atstovų skaičius iš naujo nustatomas Mi- 
nisterių Kabineto po kiekvieno visuotinio gyventojų surašymo 
ir keičiant, provincijų teritorijas. 


33 straipsnis 
1) Valstybės Tarybos nariai ir jų pavaduotojai renkami 
provincijų Landtagų (Berlyne — miesto atstovų susirinkimo, 
Hohencolernų žemėse ir Poznanės — Vakarų Prūsų pasienio 
srityje — bendruomenių landtagų). Hohencolernų žemėse ren- 

kama mažoritarinių, kitur proporcingų rinkimų dėsniais. Ren- 
kamas gali būti kiekvienas turįs balsavimo teises, sukakęs 25 
metus amžiaus ir išgyvenęs šioj provincijoj vienerius metus. 

2) Niekas negali būti kartu Landtago ir Valstybės Tarybos 
narys. Landtago nariai, sutikę būti išrinkti į Valstybės Tarybą, 
iš Landtago išstoja. Valstybės Tarybos nariai, priėmę išrinkimą 
i Landtagą, išstoja iš Valstybės Tarybos. 

3) Valstybės Tarybos nariai eina savo pareigas tol, kol su- 
sirenka naujai išrinktieji nariai. 

4) Valstybės Tarybos nariai iš naujo renkami netarpiškai 
po atskirų provincijų Landtagų (miesto atstovų susirinkimo, 
bendruomenių Landtagų) naujų rinkimų. 


34 stralpsnis. 

Valstybės Tarybos nariai balsuoja savo laisvu įsitikinimu, 
težiūrėdami tik tautos gerovės; jie nėra suvaržyti jokių įsaky- 
mų ir nurodymų. 

35 straipsnis. 

Nė vienas Valstybės Tarybos narys, išskyrus jo atsa- 
kingumą pačiam susirinkimui, niekuomet negali būti dėl jo 
balsavimo arba dėl jo padarytų, einant savo pareigas, pareiški- 
mų nei teismo, nei kuriuo kitu būdu kaltinamas ar šaukiamas 
tieson. 

36 straipsnis. 

1) Valstybės ir viešosios teisės korporacijų valdininkai, 
tarnautojai ir darbininkai nėra reikalingi atleisti atostogų Val- 
stybės Tarybos nario pareigoms eiti. ` 

2) Išlaikymas ir alga turi būti mokama toliau. 


37 straipsnis. 


Valstybės Taryba renka savo pirmininką, raštvedžius, jų 
pavaduotojus ir tvarko savo reikalus statutu. 


38 straipsnis. 

1) Pirmą kartą Valstybės Tarybą sušaukia Ministerių Ka- 
binetas. Kitais atvejais ji susirenka savo pirmininko kviečia- 
ma, kaip dažnai tai yra reikalinga. Pirmininkas turi sušaukti 
Valstybės Tarybą, jei to reikalauja vienas penktadalis jos narių, 

arba visi vienos provincijos atstovai, arba Ministerių Kabi- 
netas. 

2) Valstybės Tarybos nutarimai turi galią, jei juos pri- 
imant dalyvauja daugiau kaip pusė jos narių. Balsuojant spren- 
džia paprastas balsuojančių daugumas. 

3) Valstybės Tarybai priimant nutarimus, numatytus 14 
-tame ir 42-ro straipsnio 1 abzace, balsavimas turi būti vardinis. 


39 straipsnis. 

1) Valstybės Tarybos plenumo posėdžiai yra vieši. Dviejų 
trečdalių daugumu Valstybės Taryba gali nutarti atskiriems 
darbotvarkės punktams nagrinėti uždaryti posėdžio duris. Pa- 
siūlymas uždaryti posėdžio duris svarstomas slaptame posėdyje. 

2) 24 straipsnio nuostatai čia taikomi. 


40 straipsnis. 

1) Valstybės Taryba turi būti Ministerių Kabineto nuolat 
informuojama apie valstybės reikalus. 

2) Prieš įnešdamas įstatymų sumanymus, Ministerių Ka- 
binetas turi leisti Valstybės Tarybai pareikšti savo nuomonę. 
Valstybės Taryba savo neigiamą nuomonę gali pareikšti Land- 
tagui raštu. 

3) Valstybės Taryba turi teisę įnešti į Landtagą įstatymo 
sumanymus per Ministerių Kabinetą. 

4) Prieš išleidžiant Reicho ir Valstybės įstatymams vyk- 
„dyti reglamentus, o taip pat prieš išleidžiant, bendrus organiza- 
cinius Ministerių Kabineto paliepimus, turi būti atsiklausta 
Valstybės Tarybos ar jos atatinkamos komisijos. 


41 straipsnis. 

Valstybės Tarybos nariai pagal įstatymą gauna kelionės 
ir kitų išlaidų atlyginimą. Atsisakyti nuo šių atlyginimų nelei- 
džiama. 

42 straipsnis, 

1) Valstybės Taryba gali pareikšti protestą prieš Land- 
tago priimtus įstatymus. 

2) Protestas turi būti pareikštas Ministerių Kabinetui per 
dvi savaites nuo Landtago galutinio balsavimo ir motyvuotas 
vėliausiai per dvi ateinančias savaites. 

3) Protestuojant įstatymams duodamas Landtagui iš nau- 
jo priimti. Jei Landtagas savo pirmąjį nutarimą dviejų treč- 
dalių daugumu atnaujina, tai jis pasilieka. Jei naujame Land- 
tago nutarime už pirmąjį nutarimą balsuoja tik paprastas dau- 
gumas; tai jis negalioja, jei to nepatvirtina Landtago padarytas 
tautos referendumas. 

4) Valstybės Tarybos sutikimas reikalingas tada, kai 
Landtagas nori nustatyti išlaidas, kurios yva didesnės už tą su- 
mą, kurią pasiūlė arba priėmė Ministerių Kabinetas. Valsty- 
bės Tarybai nesutikus, Landtago nutarimas turi tik tiek galios, 
kiek jis atatinka Ministerių Kabineto pasiūlymą ar sutikimą. 
Referendumas šiuo atveju neleidžiamas. 


43 straipsnis. 
Smulkmenas nustato įstatymas. 


V SKYRIUS. 
Ministerių Kabinetas. 
44 straipsnis 
Ministerių Kabinetas susideda iš ministerio pirmininko ir 
ministerių. 
45 straipsnis. 


Landtagas renka ministerį pirmininką, nestatydamas jam 
jokių sąlygų. Ministeris pirmininkas skiria kitus ministerius. 


46 straipsnis, 

Ministeris pirmininkas nustato vyriausybės politikos 
kryptį ir už tai atsako prieš Landtagą. šios krypties ribose 
kiekvienas ministeris valdo jam pavestą reikalų sritį savaran- 
kiškai ir taip pat pats atsako prieš Landtagą. 


47 straipsnis. 
1) Ministeris pirmininkas pirmininkauja Minitserių Kabi- 
netui ir veda jo reikalus. 


2) Ministerių Kabinetas sprendžia klausimus dėl atskirų 
ministerių kompetencijos tiek, kiek apie tai įstatymų nuosta-- 

tuose nepasakyta. šie nutarimai turi būti neatidėliojant prista- 
tomi Landtagui ir, jam reikalaujant, turi būti keičiami arba pa- 
naikinami. 

3) Nuomonių skirtumai klausimais, liečiančiais kelių mi- 
nisterių reikalų sritį, pavedama apsvarstyti ir nuspręsti Minis- 
terių Kabinetui. 


48 straipsnis, 


Ministeriai turi teisę reikalauti algos. Pensijas ir likusių 
po mirties aprūpinimą nustato tam tikras įstatymas. 


49 straipsnis. 


Ministerių Kabinetas atstovauja valstybei išoriniuose san- 
tykiuose. 


50 straipsnis. 
Ministerių Kabinetas priima įstatymų projektus, kurie 
turi būti pristatyti Landtagui. 


51 straipsnis. 
Ministerių Kabinetas leidžia įstatymams vykdyti regla- 
mentus, kiek įstatymas tai nepaveda atskiriems ministeriams. 


52 straipsnis. 
Ministerių Kabineats skiria netarpiškus Valstybės val- 
dininkus. 


53 straipsnis. 
Ministerių Kabinetas skiria Reicho Tarybos narius, kiek 
jie, Reicho konstitucijos 63 straipsniu, nėra skiriami provin- 
cijų valdybų. 


54 straipsnis. 
1) Ministerių Kabinetas tautos vardu vykdo bausmės do- 
vanojimo teisę. 
2) Ministeriui, nubaustam už jo tarnybinį nusikaltimą, 
ši teisė gali būti įvykdyta tiktai Landtago pasiūlymu. 
8) Visuotinė amnestija arba bausmių sumažinimas, lie- 
čiąs tam tikrą teismui priklausomą baudžiamųjų bylų rūšį, ar- 

ba atskiras teismui priklausomas baudžiamąsias bylas, tegali 
būti paskelbtas įstatymo keliu. 


55 straipsnis. 

Jei viešojo saugumo palaikymas arba nepaprastos var- 
gingos būklės pašalinimas reikalauja ir jei tuo laiku nėra susi- 
rinkęs Landtagas, tad Ministerių Kabinetas, susitaręs su 26 
straipsnyje numatyta nuolatinė Komisija, gali leisti konstitu- 
cijai neprieštaraujančius reglamentus, turinčius įstatymų ga- 
lios. šie reglamentai turi būti pristatyti Landtago artimiausiam 
posėdžiui patvirtinti. Jei Landtagas atsisako patvirtinti, tai 
toks reglamentas turi būti tuojau paskelbtas įstatymų rinki- 
nyje neturįs galios. 


56 straipsnis. 
Ministeriai, prieš pradėdami eiti savo pareigas, prisie- 
kia, kad jie savo tarnyboje težiūrės tik tautos gerovės, elgsis 
nepartiškai, bus ištikimi konstitucijai ir įstatymams. 


57 straipsnis, 

1) Savo tarnybos darbų atžvilgiu, kaip visas Ministerių 
Kabinetas, taip pat ir kiekvienas atskiras ministeris yra reika- 
lingi tautos pasitikėjimo, kuris reiškiamas Landtago. Landtagas 
aiškiu savo nutarimu gali pareikšti Ministerių Kabinetui arba 
atskiram ministeriui nepastikėjimą. Bet kai jau yra pareikšta 
teisėta tautos iniciatyva Landtagui paleisti, nepasitikėjimo pa- 
reikšti nebegalima. 

2) Pasiūlymas tokiam nutarimui padaryti turi būti pası- 
rašytas mažiausiai trisdešimties atstovų. 

3) Pasiūlymas gali būti balsuojamas ne anksčiau kaip 
antrą dieną jį apsvarsčius. Jis turi būti išspręstas per keturio- 
liką dienų nuo jo iškėlimo laiko. 

4) Pasitikėjimo klausimas turi būti sprendžiamas vardi- 
niu balsavimu. 

5) Nepasitikėjimo nutarimas turi galią, jei jam pritaria 
mažiausiai pusė atstovų, iš kurių tuo laiku susideda Landtagas. 

6) Priėmus nutarimą, jo paleistieji ministeriai turi atsi- 
statydinti. Tačiau ministeris pirmininkas atsistatydina tik tada, 
jei jis nepasinaudoja savo teise pasiūlyti paleisti Landtagą arba 
jei jo pasiūlymas yra komisijos atmestas, 

7) šie nuostatai veikia atatinkamai ir tuo atveju, kai pa- 
sitikėjimo klausimą iškelia visas Ministerių Kabinetas ar vienas 
atskiras ministeris. 


58 straipsnis. 


1) Landtagas turi teisę pašaukti kiekvieną ministerį val- 
stybės teisman už nusikalstamą konstitucijos ar istatymų per- 
žengimą. Pasiūlymas kaltinimui iškelti turi būti pasirašytas 
mažiausiai šimto Landtago narių ir dar reikalingas daugumo, 
numatyto konstitucijai keisti, sutikimo. 

2) Valstybės teismo sudėtį, jo procesą ir jo kompetenciją 
tvarko įstatymas. 


59 straipsnis. 


1) Kiekvienas ministeris gali atsistatydinti kiekvienu 
laiku. 

2) Visam Ministerių Kabinetui atsistatydinus, atsistaty- 
dinę ministeriai eina savo pareigas tol, kol nauji ministeriai jas 
pasiima. 


Vi SKYRIUS 


Įstatymų leidimas. 
60 straipsnis. 
Ministerių Kabinetas skelbia Prūsų įstatymų rinkinyje: 
konstituciniu būdu priimtus įstatymus ir Landtago patvirtintas 
Valstybės sutartis. 


61 straipsnis. 

1) Įstatymas yra privalomas, jei jis išleistas konstituciniu 
būdu ir paskelbtas Ministerių Kabineto nustatyta tvarka. Skel- 
biant turi būti pažymėta, kad įstatymas yra priimtas Landtago 
ar tautos referendumo. šiuo nepaliečiami Reicho konstitucijos 
13 straipsnio nuostatai. 

2) Jei įstatymai nenustato kitaip, tad jis įgyja galią ketu- 
rioliktą dieną po išleidimo tos įstatymų rinkinio dalies, kurioj 
įdėtas skelbimas. 

8) Įstatymai turi būti paskelbti per vieną mėnesį. 

62 straipsnis. 
Landtago atmesti įstatymo projektai negali būti pasiūlyti 
vėl svarstyti toj pačioj sesijoj, išskyrus tai, kai tas pasiūlymas 
iškeliamas tautos iniciatyvos. 


VII SKYRIUS. 


Finansai. 


63 straipsnis. 


1) Landtagas rūpinasi Valstybės išlaidoms paskirti reika- 
lingų lėšų. 

2) Visos Valstybės pajamos ir išlaidos turi būti kiekvie- 
niems finansiniams metams apskaičiuotos ir įrašytos Valstybės 
biudžeto sąmaton. Biudžeto sąmata, prieš prasidedant finansi- 
niams metams, nustatoma įstatymo. 

3) Apskritai imant, išlaidos yra tvirtinamos vieneriems 
metams; atskirais atsitikimais jos gali būti tvirtinamos ir ilges- 
niam laikui. šiaipjau biudžeto įstatyme neleistini jokie nuosta- 
tai, išeiną iš finansinių metų ribų arba neliečią Valstybės ar jos 
valdymo pajamų ir išlaidų. 


64 stralpsnis. 

Jei iki finansinių metų galo Valstybės biudžeto sąmata 
ateinantiems metams nėra įstatymu nustatyta, tai iki jai įsiga- 
lėjus, Ministerių Kabinetas yra įgaliojamas: 

1) daryti šias reikalingas išlaidas, 

a) išlaikyti teisėtai veikiantiems įrengimams ir nusta- 
tytiems įstatymu darbams vykdyti, 

b) teisinėms valstybės prievolėms vykdyti, 

c) statybos ir kitiems darbams tęsti, kurių išlaidų su- 
mos jau buvo patvirtintos pereitų metų biudžete, o 
taip pat ta pačia sąlyga jų visiems pagalbiniams 
darbams tęsti; 

2) išleisti kiekvieniems trims mėnesiams tiek iždo bilietų, 
kad jų suma nebūtų didesnė už vieną ketvirtadalį visos praeitų 
metų biudžeto sumos, kiek atskiru įstatymu nustatytos paja- 
mos iš mokesčių, rinkliavų ir kitokių šaltinių nepadengia 1 ab- 
zace nurodytų išlaidų. 


65 straipsnis. 


Kredito keliu lėšų gali būti parūpinama tiktai esant ne- 
paprastam veikalui ir apskritai tiktai tokioms išlaidoms, iš kurių 
laukiama naudos. Toks parūpinimas ir Valstybės garantijų iš- 
davimas vykdomi tiktai įstatymu. 


66 straipsnis. 


Landtago nutarimai, kurie nustato išlaidas išeinančias 
iš biudžeto ribų arba kurie ateityje tokias išlaidas numato, 
turi kartu nustatyti, kokiu būdu tos išlaidos bus padengtos. 


67 straipsnis. 


1) Biudžetą peržengiant arba nenumatytoms biudžete iš- 
laidoms yra reikalingas Landtago papildomas patvirtinimas, 
kuris turi būti gautas per ateinančius finansinius metus. 

2) Biudžetui peržengti ir nenumatytoms biudžete išlai- 
doms yra reikalinga finansų ministerio sutikimas. šis sutikimas 
gali būti duotas tiktai esant iš anksto nenumatytam ir neišven- 
giamam reikalui. 


68 straipsnis. 


Biudžeto apyskaitos tikrinamos ir nustatomos Aukščiausių 
Atsiskaitymo Rūmų. Bendra kiekvienų metų biudžeto apyskai- 
ta ir Valstybės skolų apžvalga su  Aukščiausių Atsiskaitymo 
Rūmų pastabomis patiekiama Landtagui, kad tuo būdu būtų 
atleistas finansų ministeris nuo biudžeto vykdymo atsakin- 
gumo. 


69 straipsnis. 


Pelningų valstybės įmonių finansams valdyti ir tvarkyti 
gali būti išleistas įstatymas, atleidžiąs nuo 63 iki 68 straipsnių 
nuostatų. 


VIII SKYRIUS. 


Savivaldybės. 
70 straipsnis. 


Politinėms bendruomenėms ir bendruomenių sąjungoms 
laiduojama savivaldybės teisė saviems reikalams Valstybės prie- 
žiūroj, kuri yra tvarkoma įstatymu. 


71 straipsnis. 

1) Valstybė skirstoma provincijomis. 

2) Provincijų skirstymas į apskričius, miestus, sodžiaus 
bendruomenes ir kitas bendruomenių sąjungas, taip pat, ben- 
druomenių sąjungų statutai, teisės ir pareigos yra tvarkomos 
įstatymo. 


72 straipsnis. 
1) Pagal įstatymą provincijos valdo per savo organus: 
a) savarankiškai joms įstatymu priklausomus ar jų 
pačių laisvai perimtus savuosius reikalus (savival- 
dybės reikalai), 
b) kaip valstybės vykdomieji organai, joms pavestus 
valstybės reikalus (pavestieji reikalai). 
2) Įstatymas praplės perduotų provincijoms savivaldybės 
reikalų ribas ir perduos joms pavestuosius reikalus. 


73 stralpsnis. 
Provincijų landtagai pagal provincijos įstatymus gali 
leisti greta vokiečių kalbos: 

a) kitą mokslų dėstomąją kalbą svetimų kalbų tautos 
dalims, bet kartu apsaugojant ir vokiečių mažu- 
mas, 

b) kitą tarnybinę kalbą maišytų kalbų žemės dalyse. 


74 straipsnis. 

Tautos atstovybės rinkimų pagrindiniai dėsniai galioja ir 
rinkimams į provincijų, apskričių ir bendruomenių atstovybes. 
Tačiau rinkimams į bendruomenių atstovybes balsavimo teisė 
gali būti įstatymu padaryta pareinama nuo tam tikro gyvenimo 
laiko šioje bendruomenėje. 

75 straipsnis. 

1) Valstybės ir viešosios teisės korporacijų valdininkai, 
tarnautojai ir darbininkai neturi gauti atostogų provincijos, 
apskrities ar bendruomenės atstovybės nario pareigoms eiti. 

2) Išlaikymas ir alga turi būti toliau mokama. 


IX SKYRIUS. 


Tikybinės organizacijos. 
76 straipsnis. 

1) Kas nori išstoti iš viešosios teisės tikybinės bendruo- 
menės ir kad jo išstojimas turėtų teisines išdavas, tas turi savo 
išstojimą pats pareikšti teisme arba paduoti vienašališką pa- 
reiškimą vieša paliudyta forma. Išstojančio mokesčių prie- 
volės pranyksta ne anksčiau, kaip pasibaigus tiems mokesčių 
metams, kuriais yra paduotas išstojimo pareiškimas. 

2) Smulkmenas nustato įstatymas. 


X SKYRIUS. 


Valstybės valdininkai. 


77 straipsnis. 

1) Valstybės valdininkais gali būti paskirti visi Reicho 
piliečiai, nežiūrint lyties ir ligšiolinės profesijos, jei jie turi ati- 
tinkamų tai tarnybai kvalifikacijų. 

2) Reikalingas atskiroms tarnybos kvalifikacijas nustato 
įstatymas. 

78 straipsnis. 

Kiekvienas Valstybės valdininkas turi prisiekti, kad jis 
pavestąją tarnybą atliks nepartiškai, savo geriausiu žinojimu 
ir galėjimu ir sąžiningai vadovausis konstitucija. 


79 straipsnis. 
1) Valstybės valdininkai prieš jų norą gali būti atleidžia- 
mi tik įstatymų numatytais atvejais ir formomis, laikinai ar 
galutinai paskirti pensininkais arba perkelti į kitą tarnybą su 
mažesne alga. 


2) Jų turto teisės pretenzijoms ir jų įpėdiniams teisinis 
kelias yra atviras. 
80 straipsnis. 
Kitais atvejais valdininkų teisė tvarkoma įstatymu Reicho 
teisės ribose. 


IX SKYRIUS. 


Pereinamieji ir galūtinieji nuostatai. 


81 straipsnis. 

1) 1850 metų sausio 31 d. konstitucija ir 1919 metų kovo 
mėn. 20 d. įstatymas apie laikinąjį Valstybės valdžios sutvarky- 
mą Prūsuose panaikinami. 

2) šiaip veikią įstatymai ir įsakymai galioja tiek, kiek 
ši konstitucija jiems neprieštarauja. 


82 straipsnis. 

1) Teisinė galia, kuri buvusiais įstatymais, įsakymais ir 
sutartimis priklausė Karaliui, pereina Ministerių Kabinetui. 

2) Teisės, kurios priklausė Karaliui kaip žemės bažnyčios 
valdytojui, vykdomos trijų Ministerių Kabineto skiriamų even- 
gelikų tikybos ministerių iki tol, kol evangelikų bažnyčios, val- 
stybės patvirtintu bažnytiniu įstatymu, neperkels šių teisių į 
bažnytinius organus. 

3) Kitokios iki šiol karaliaus vykdomos teisės tikybinių 
organizacijų atžvilgiu iš naujo tvarkomos Reicho konstitucijos 
137 straipsnio prasme. 


83 straipsnis. 
Vienam suinteresuotam pasiūlius, esąs patronatas turi būti 
panaikintas, kai tik teisinės turto prievolės bus atliktos. Įsta- 
tymas tvarko būdus ir nustato dėsnius toms prievolėms atlikti. 


84 straipsnis. 
Veikiantieji mokesčiai ir rinkliavos imami toliau iki jų 
pakeitimo arba panaikinimo. 


85 straipsnis. 
Iki pirmam Landtagui susirenkant, Žemės Susirinkimas 
pavaduoja Landtagą. 

86 straipsnis, 

Iki išleisiant įstatymą, numatytą 72-me straipsnyje; obėr: 
prezidentai, vyriausybės prezidentai ir provincijų mokyklų ko- 
legijų ir žemės kultūrinės valdybos pirmininkai skiriami susi- 
tarus su provincijos komisija. 


87 straipsnis. 
Konstituciniai ginčai sprendžiami Vaistybės teismo. 


88 straipsnis. 


Konstitucija įgyja galią paskelbimo dieną, išskyrus 
straipsnius nuo 31 iki 43, 72 ir 86. šie nuostatai įgyja galią tik 
tada, kai bus iš naujo pagal 74 straipsnį išrinkti provincijų 
Landtagai. 


Berlynas, 1920 m. lapkričio m. 30 d. 


Prūsų valstybės vyriausybė. 
Braun. Fischbeck. Haenisch. am Zehnhoff. 
Veser. Stegerwald. Severing. Lidemann. 


LAISVOSIOS AIRIJOS VALSTYBĖS 
KONSTITUCIJA. 


1922 m. gruodžio mėn. 5 d. 


Aktas apie Laisvosios Airijos Valstybės 
Konstituciją. 


1922 m. gruodžio mėn. 5 d. 


Kadangi: 
pagal Susitarimo aktą dėl Laisvosios Airijos Valstybės 
įkūrimo 1922 met. susirinkęs Parlamentas ir posėdžiaudamas 
Steigiamojo Susirinkimo vardu Laisvosios Airijos Valstybės 
konstitucijai sudaryti priėmė įstatymą, čia vadinamą Steigia- 
muoju aktu, dedamą ypatingoje dalyje, kuriuo remiantis Stei- 
giamojo akto „pirmąjį priedą“ sudarančioji konstitucija skel- 
biama Laisvosios Airijos Valstybės konstitucija; 
Kadangi, toliau, 
remiantis Steigiamuoju aktu, minėtajai konstitucijai taikomos 
žemiau išdėtos normos, būtent: 
„minėtoji konstitucija bus aiškinama atsižvelgiant į Su- 
sitarimo straipsnius, laikomus Didžiosios Britanijos ir 
Airijos sutartimi, žemiau vadinamus „Pridėtąją sutarti- 
mi“, ir įtrauktus čia pridėtame Antrajame priede, ku- 
riam teikiama įstatymo galia; „jei kuris minėtos konsti- 
tucijos, arba jos pataisos, arba pagal ją išleisto įstatymo 
nuostatas kuriuo nors atžvilgiu prieštaraus kuriam nors 
Pridėtosios sutarties nuostatui, tai toks nuostatas, kiek 
jis prieštarauja, laikomas absoliutiškai netikru ir nevei- 
kiančiu, ir Laisvosios Airijos Valstybės Parlamentas ir 
Vykdomoji Taryba, kiekviena savo srityje, leis įstatymus 
ir imsis visų kitų priemonių, kurios bus reikalingos Pri- 
dėtajai sutarčiai įvykdyti“. 
Kadangi, toliau, 
septyniasdešimt ketvirto minėtos kotadi straipsnio nusta- 
tytas esančio mokesčio apdėjimo nepertraukiamumas Laisvosios 
Airijos Valstybės ribose šiais ir buvusiais finansiniais metais, 
taip pat kiekvienu finansiniu laikotarpiu, kuris trunka arba 
šitus arba praeitus metus, ir reikalinga nustatyti atitinka- 

mas mokesčių apdėjimas, veikias kitoje Suvienytos Karalystės 
dalyje; 

dėl viso to, Tobuliausios Karaliaus Didybės, patariant ir sutin- 
kant dvasininkams ir pasauliniams lordams ir bendruomenėms, 
susirinkusiems į šį Parlamentą, ir jų galia, tvirtinama šitai: 


k 


Laisvosios Airijos Valstybės Konstitucija. 


žemiau įdėtoji Steigiamojo Akto „pirmame priede“ konsti- 
tucija, su jai taikomomis Steigiamojo Akto nurodomomis nor- 
momis, kaip tat aukščiau išdėta, bus Laisvosios Airijos Valsty- 
bės konstitucija ir įsiteisės pagal 83-čią minėtosios konstituci- 
jos straipsnį, Jo Didybei ją paskelbus; be to, ją paskelbus, Jo 
Didybė kiekvienu laiku gali paskirti Laisvajai Airijos Valsty- 
bei generalinį gubernatorių. 


II, 


Laikinas esamosios mokesčių sistemos 
pailginimas. 

1) Mokesčiams ir rinkliavoms, kiek jie veikia Laisvosios 
Airijos Valstybės ribose, turės galios šios normos: 

a) Laisvosios Airijos Valstybės sudarymas neliečia parei- 
gų mokėti bet kokio mokesčio arba rinkliavos, kurie turi 
būti sumokėti už šiuos ar praėjusius finansinius metus, arba 
laikotarpyje, pasibaigiančiame paskutinę šių finansinių metų 
dieną, arba anksčiau, arba reikiamų sumokėti dėl kurių nors 
atsitikmų, buvusių šiais ar praeitais metais, arba iš tokių pa- 
reigų susidariusią sumą; visi mokesčiai ir rinkliavos, kurie 
anksčiau paminėti, ir jų likučiai bus skirstomi, imami ir renka- 
mi ir visi tokių mokesčių ir rinkliavų mokėjimai ir įnašai bus 
mokami visais atžvilgiais taip pat, kaip buvo prieš Laisvosios 
Airijos Valstybės sudarymą, taikant tą pačią surinktų pajamų 
atsiskaitymo tvarką, kokia buvo pirmiau, 

b) šiais finansiniais metais įvežamos į Laisvąją Airijos 
Valstybę prekės iš kitos kurios nors Suvienytos Karalystės da- 
lies arba iš Men Salos, arba priešingai, nebus laikomos tais at- 
vejais įvežamomis arba išvežamomis prekėmis; bet nustatytų 
formalumų ir žinių teikimo reikalavimai paliekami. 

2) Jei su Laisvąja Airijos Valstybe bus susitarta išplėsti 
šio skyriaus nuostatus visiems ar kaikuriems mokesčiams ir 
rinkliavoms artimesniems kitiems finansiniams metams ar jų 
daliai, tai Jo Didybė, kai tik Bendruomenių Rūmų bus priimta 
atitinkama rezoliucija, turės teisės, skelbdamas Taryboj įsaky- 
mą, išplėsti šio skyriaus nuostatus ir vykdyti juos renkant 
tuos mokesčius ir rinkliavas, kuriuos palies susitarimas kitais 
artimiausiais finansiniais metais ar jų dalyje taip, kaip tai 
yra daroma šiais finansiniais metais, 

3) Posakis „finansiniai metai“ šio skyriaus prasme reiš- 
kia mokesčio nuo pelno (įskaitant viršmokesnį) atžvilgiu — 
apdėjimo metus, o kitų mokesčių ir rinkliavų atžvilgiu — metus, 
pasibaigiančius kovo mėnesio trisdešimt pirmą dieną. 


III. 


Laisvosios Airijos Valstybės teisė priiminėti 
aktus taikomus kitoms dominijoms. 


Jeigu Laisvosios Airijos Valstybės Parlamentas priims 
atitinkamą nuostatą, tai kiekvienas anksčiau už šį nuostatą pri- 
imtas aktas, kuris yra arba gali būti taikomas vienai arba ke- 
lioms autonominėms dominijoms arba kitoms Jo Didybės val- 
domoms žemėms, bus arba galės būti Laisvojoje Airijos Vals- 
tybėje taikomas taip pat, kaip jis yra arba gali būti taikomas 
kitoms dominijoms. 


IV. 


Pastaba 


Neturės būti jokių minėtos konstitucijos aiškinimų, 
kurie kenktų Parlamento teisei leisti įstatymus, liečian- 
čius Laisvąją Airijos Valstybę tais atvejais, kada, pagal 
konstitucinę praktiką, Parlamentas galėtų leisti įstaty- 
mus, liečiančius kitas autonomines dominijas. 

V. 


Trumpas įvardijimas ir įsiteisėjimas. 


šis Aktas gali būti cituojamas 1922 metų (2 sesijos) Lais- 
vosios Airijos Valstybės konstitucijos akto vardu ir bus laiko- 
mas Parlamento aktu, ratifikuojančiu minėtuosius Susitarimo 
straipsnius, kada nuo jo priėmimo pareis vieno mėnesio tarpas, 
numatytas vienuoliktame minėtų Straipsnių punkte. 


Ypatingoji dalis, 
Steigiamasis aktas. 


Dáil Eireann, posėdžiaudamas šiame laikiname par- 
lamente Steigiamojo susirinkimo vardu, žinodamas, kad visa tei- 
sėtoji valdžia yra Dievo duodama tautai, ir įsitikinęs, kad nuo 
šio laiko turi būti atstatytas tautinis Airijos gyvenimas ir vie- 
nybė, skelbia Laisvosios Airijos Valstybės (Saorstat Eireann) 
įkūrimą ir, vykdydamas neginčijamą savo teisę, dekretuoja ir 
tvirtina šitai: 

1. Žemiau čia Pirmame priede įrašytoji konstitucija 


Laisvosios Airijos Valstybės Konstitucija. 


2. Minėtoji konstitucija bus aiškinama paisant Susitarimo 
straipsnių, laikomų sutartimi tarp Didžiosios Britanijos ir Ai- 
rijos, žemiau vadinamų Pridėtąja sutartimi, ir surašytų čia 
pridėtame Antrajame priede, kuriam šiuo aktu duodama įsta- 
tymo galia; 

jei kuris minėtosios konstitucijos, arba jos pataisos, arba 
išleisto, išeinančio iš jos veikimo, įstatymo nuostatas kuriuo 
nors atžvilgiu prieštaraus kuriam nors Pridėtosios sutarties 
nuostatui, tai toks nuostatas, kiek jis prieštarauja, laikomas 
absoliutiškai neveikiančiu ir netikrų; tada Parlamentas ir Vyk- 
domoji Laisvosios Airijos Valstybės Taryba leis atitinkamus 
įstatymus ir imsis visų kitų priemonių, kurios bus reikalingos 
vykdyti Pridėtajai sutarčiai. 

3. šis Aktas visais atvejais bus cituojamas Laisvosios 
Airijos Valstybės (Saorstat Eireann) 1922 metų konstitucijos 
akto vardu, 


PIRMASIS PRIEDAS. 


Laisvosios Airijos Valstybės 
Konstitucija. 


1 straipsnis. 
Laisvoji Airijos Valstybė (kitaip čia ir kitur kartais va- 
dinama Saorstát, Eireann) yra lygiateisis Britanijos Tautų 
Valstybę sudarančiųjų tautų visuomenės narys. 


2 straipsnis. 

Visi vyriausybės įgaliojimai ir įvairios valdžios galios — 
įstatymų leidimo, vykdomoji ir teismo — Airijoje išeina iš 
Airių tautos ir Laisvojoje Airijos Valstybėje jie bus vykdomi 
arba pačios konstitucijos arba laikantis jos dėsnių. 


3 straipsnis. 


Kiekvienas asmuo, be lyties skirtumo, turįs Laisvosios 
Airijos Valstybės teritorijoje šios konstitucijos įsiteisėjimo 
laiku nuolatinę gyvenamąją vietą, yra Laisvosios Airijos Vals- 
tybės pilietis; jeigu jis yra arba gimęs, arba jei jo tėvų vienas 
yra gimęs, arba jei jis yra išgyvenęs nemažiau kaip septynerius 
metus, jis naudojasi Laisvosios Airijos Valstybės teritorijos 
ribose visomis tos pilietybės teisėmis ir turi eiti tos pilietybės 
pareigas; be to, numatoma, kad kiekvienas tokių asmenų, esan- 
čių kitos valstybės piliečiais, čia teikiamų pilietybės teisių gali 
neimti; ateityje Laisvosios Airijos Valstybėje pilietybės įgiji- 
mo ir praradimo salygos bus nustatytos įstatymo. 


4 straipsnis. 


Laisvosios Airijos Valstybės (Saorstát Eireann) tau- 
tinė kalba yra airių; tačiau anglų kalba taip pat pripažįstama 
oficialine kalba. 

Tai nekliudo Laisvosios Airijos Valstybės Parlamentui iš- 
leisti nuostatus ir kitaip tvarkyti šį dalyką tose srityse ir apy- 
gardose, kuriose yra vartojama tik viena kalba, 

5 straipsnis. 

Garbės titulas už žygius, padarytus Laisvojoje Airijos 
Valstybėj, arba Laisvajai Airijos Valstybei, gali būti teikiamas 
Laisvosios Airijos Valstybės piliečiui tik Vykdomajai Valstybės 
Tarybai pritariant arba jai sutinkant. 


6 straipsnis. 

Asmens laisvė neliečiama, ir ją atimti galima tik įstatymo 
nustatyta tvarka. Gavęs iš kurio nors asmens arba kurį nors 
asmenį liečiantį skundą, kad asmuo neteisėtai suimtas, Vyriau- 
siasis Teismas arba kiekvienas jo teisėjų pagal asmens dėl jo 
interesų patiektą skundą apie tai, kad šį asmenį sulaikė netei- 
sėtai, tuoj renka apie jį žinias ir gali duoti įsakymą tam, keno 
priežiūroje yra sulaikytasis asmuo,  neatidėliojant pristatyti 
Teismui arba teisėjui suimtą asmenį ir raštą apie suėmimo 
priežastį; arba tuoj Teismas įsako asmenį paleisti, jeigu pa- 
kankamai neįsitikins, kad jis sulaikytas įstatymų numatyta 
tvarka. 

Tačiau pabrėžiama, kad, ištikus karui arba ginkluotam 
sukilimui, šio straipsnio nuostatais nebus naudojamasi priežiū- 
rai kliudyti arba kištis į Laisvosios Airijos Valstybės ginkluo- 
tųjų jėgų veikimą. 

7 straipsnis. 

Piliečio butas yra neliečiamas; įsiveržti į jį galima tik 

įstatymo nustatyta tvarka. 


8 straipsnis. 

Sąžinės laisvė ir laisvas tikybos išpažinimas bei kultas, 
kai tuo neįžeidžiama viešosios tvarkos ir dorovės, laiduojama 
kiekvienam piliečiui; nebus leidžiama įstatymų, kurie tiesiog 
ar netiesiog palaikytų arba draustų kurią nors tikybą, arba 
varžytų laisvą jos išpažinimą, arba duotų jų kuriai nors pir- 
menybių, arba atimtų kam nors teises dėl jo išpažįstamo tikėji- 
mo, arba tikybinės būklės, arba kliudytų vaikams, nelankan- 
tiems tikybos pamokų, mokytis viešai laikomoje mokykloje, arba 
darytų tarp mokyklų, vedamų įvairių tikybinių grupių, skirtu- 
mą skirstant joms valstybines lėšas, arba nusavintų kokioms 
nors tikybinėms grupėms ar auklėjimo įstaigoms ką nors iš jų 
nuosavybės kitiems tikslams, o ne keliams, gelžkeliams, van- 

dens ar drenažo, šviesos įvedimo arba kitiems viešojo pobūdžio 
darbams, nemokant už tai atlyginimo. 


9 straipsnis. 


Laiduojama teisė laisvai reikšti nuomones ir teisė ra- 
miai, be ginklų rinktis ir sudaryti draugijas arba sąjungas, 
kurių tikslai neprieštarauja visuomenės dorai. Įstatymai, nu- 
rodantieji draugijų sudarymo ir laisvo rinkimosi teisių įkūniji- 
mo tvarką, nedarys jokių politinių, tikybinių arba klasinių 
skirtumų. 


10 straipsnis. 


Visi Laisvosios Airijos valstybės piliečiai turi teisę laisvai 
įgyti pradžios mokslą. 


11 straipsnis. 

Visos žemės ir vandens, kasyklos ir mineralai Laisvosios 
Airijos Valstybės teritorijos ribose, kurie iki šiam laikui pri- 
klausė Valstybei arba kuriam nors jos departamentui, arba 
viešosios naudos ar pelno tikslams laikomi, taip pat visi šios 
teritorijos gamtos resursai (įskaitant orą ir įvairios rūšies 
patencialinę energija) visos karaliaus regalijos ir privilegijos 
minėtos teritorijos ribose, — nuo šios konstitucijos įsiteisėjimo 
dienos priklausys Laisvajai Airijos Valstybei, respektuojant 
visas veikiančias pareigas, dabar susijusias su jų naudojimusi, 
suteiktas lengvatas, nuomas ir koncesijas ir visus teisėtus pri- 
vatinius įstatymų interesus; 

jie bus kontroliuojami ir valdomi Airijos Parlamento 
tomis taisyklėmis ir nuostatais, kurie bus nustatyti įstatymo; 
jie, arba dalis jų, negali būti perleidžiami, bet kaikada 
nuomos arba privilegijos būdu gali būti viešosios nau- 
dos motyvais išduodami eksploatuoti arba naudoti, 
Airijos Parlamentui prižiūrint ir kontroliuojant. Be to, 
pabrėžiama, kad jokia nuoma ar privilegija negali būti duoda- 
ma ilgesniam laikui kaip devyniasdešimt devyneriems metams, 
skaitant nuo jos sudarymo dienos, ir kad nei viena tokia nuoma 
arba privilegija negali būti vėl atnaujinta pasibaigus jos laikui. 


12 straipsnis. 
Šia konstitucija steigiama įstatymų leidimo įstaiga, vadi- 
nama Airijos Parlamentu (Oireachtas). Ji bus sudaryta iš Ka- 

raliaus ir dviejų Rūmų: Atstovų Rūmų (Dail Eireann) ir 
Senato (Seanad Eireann). Laisvoje Airijos Valstybėj tai- 
kai, tvarkai ir geram valdymui laiduoti įstatymų leidimo val- 
džia priklausys vien tik Airijos Parlamentui. 


13 straipsnis. 


Airijos Parlamentas posėdžiaus Dublino mieste arba kur 
arti jo, arba kitoje kurioje vietoje, kurią jis ateityje gali pa- 
sirinkti. 

14 straipsnis. 

Visi Laisvosios Airijos piliečiai, vyrai ir moterys, pasie- 
kusieji dvidešimt pirmų metų amžiaus ir atitinka rinkimų įsta- 
tymo reikalavimus, turės teisės rinkti Atstovų Rūmų narius, 
dalyvauti referendume ir tautos iniciatyvoje. Visi Laisvosios 
Airijos Valstybės piliečiai, vyrai ir moterys, pasiekę trisdešimt 
metų amžiaus ir atitinką veikiančiojo rinkimų įstatymo reikala- 
vimus, turės teisės rinkti Senato narius. Vienų kurių Rūmų 
rinkimuose joks rinkikas negali paduoti daugiau kaip vieną 
balsą; balsavimas bus slaptas. Rinkimų teisės vykdymo vieta 
ir būdas nustatomi įstatymo. 


15 straipsnis. 


Kiekvienas pilietis, turįs dvidešimt vienus metus amžiaus 
ir, pagal konstituciją arba įstatymus, nenustojęs teisėtumo bei 
teisinio veiklumo ir galįs savarankiškai naudotis teisėmis, gali 
būti renkamas Atstovų Rūmų nariu. 


16 straipsnis. 


Niekas tuo pat laiku negali būti Atstovų Rūmų ir Senato 
nariu; asmuo, esąs vienų Rūmų nariu ir išrinktas kitų Rūmų 
nariu, bus laikomas atsisakęs nuo pirmosios vietos. 


17 straipsnis. 


Airijos Parlamento narių priesaikos turinys bus toks: 
AŠ saus „ iškilmingai prisiekiu, kad būsiu ištikimas ir 
tikrai, kaip nustatyta įstatymų, pildysiu Laisvosios Airijos 
Valstybės konstituciją ir dėl bendros Airijos ir Didžiosios 
Britanijos pilietybės ir jos įėjimo į sudarančią Bri- 

tanijos Tautų Valstybės tautų grupę būsiu ištikimas Jo Didy- 
bei Karaliui Jurgiui V, teisėtiems jo įpėdiniams ir paveldė- 
tojams“. 

ši priesaika turi būti priimta ir pasirašyta kiekvieno Par- 
lamento nario prieš Karūnos atstovą arba tam tikslui jo įgalio- 
tą asmenį, prieš jam užimant savo vietą. 


18 straipsnis. 


Išskiriant valstybės išdavimą, sunkius baudžiamuosius 
nusikaltimus arba taikos ardymą, kiekvienas Airijos Parla- 
mento narys, vykdamas į Rūmus, grįždamas iš jų ir būdamas 
juose, naudojasi imuniteto privilegija ir dėl sakytų kalbų ir 
veiksmų Parlamento nariui nebus keliama bet kokio ieškinio 
ir jis nebus šaukiamas tieson į kitą teismą bet tik pačių Rūmų. 


19 straipsnis. 

Visi Airijos Parlamento arba vienų jų Rūmų oficialiniai 
leidiniai ir apyskaitos naudojasi privilegija, ir Rūmuose sakytos 
kalbos, vistiek kur jos bebūtų paskelbtos, taip pat naudojasi 
privilegija. 

20 straipsnis. 


Kiekvieni Rūmai leidžia savo reglamentą ir statutą, tu- 
rėdami teisės nustatyti pabaudas už jų nesilaikymą, laiduoti de- 
batų laisvę, apsaugoti oficialinius savo dokumentus ir privati- 
nius savo narių raštus ir ginti save ir savo narius nuo kiek- 
vieno asmens arba asmenų kišimosi į jų darbus, kliudymo jų 
nariams veikti arba mėginimo jų narius papirkti, jiems einant 
savo pareigas. 


21 straipsnis. 
Kiekvieni Rūmai išsirenka sau pirmininką (Chairman), 
pirmininko pavaduotoją ir nustato jų teises, pareigas, atlygini- 
mą ir tarnybos ėjimo terminą. 


22 straipsnis. 
Jei konstitucijoje kitaip nenumatyta, kiekvienuose Rū- 
muose visi klausimai sprendžiami dalyvaujančių narių balsų 
daugumu, neskaitant pirmininko arba pirmininkaujančio nario, 

kurie galės balsuoti ir turės sprendžiamąjį balsą, jei balsai pa- 
sidalys pusiau (lygiomis). 


23 straipsnis. 

Airijos Parlamentas nustato savo narių atlyginimą ir, 
be to, gali aprūpinti juos laisvo susisiekimo priemonėmis visoje 
Airijos teritorijoj. 

24 straipsnis. 


Airijos Parlamentas renkasi mažiausiai vienai sesijai per 
metus. Airijos Parlamentas šaukiamas ir paleidžiamas Karū- 
nos atstovo Karaliaus vardu, tačiau Airijos Parlamento naujo 
susirinkimo ir kiekvienų Rūmų sesijos uždarymo datas nustato 
Atstovų Rūmai (Dail Eireann). Be to, nustatoma, kad Senato 
sesija negali būti baigta be jo paties sutikimo. 


25 straipsnis. 
Kiekvienų Airijos Parlamento Rūmų posėdžiai yra vieši. 
Dėl ypatingai svarbių priežasčių, sutinkant dviem trečdaliam 
dalyvaujančiųjų narių, kiekvieni Rūmai gali paskelbti posėdį 
neviešą. 


26 straipsnis. 


„Atstovų Rūmai“ yra sudaromi iš narių, atstovaujančių 
įstatymo nustatytoms rinkimo apygardoms. Narių skaičius 
periodiškai nustatomas Airijos Parlamento, bet bendras Atsto- 
vų Rūmų narių skaičius (neįskaitant narių universitetų atsto- 
vų) negali būti mažesnis negu tas, kuris gaunamas duodant 
vieną atstovą trisdešimčiai tūkstančių gyventojų, ir didesnis ne- 
gu tas, kuris gaunamas duodant vieną atstovą dvidešimčiai 
tūkstančių gyventojų. Be to, nustatoma, kad kiekvienai kaden- 
cijai iš kiekvienos rinkimų apygardos renkamų atstovų skai- 
čiaus ir paskutinių gyventojų surašinėjimų nustatyto gyventojų 
skaičiaus santykis turi būti, kiek galima, visoje šalyje vienodas. 
Rūmų nariai renkami proporcingo balsavimo dėsniais. Airijos 
Parlamentas peržiūrinės rinkimo apygardas mažiausiai vieną 
kartą per dešimt metų, kreipdamas dėmėsį į gyventojų pasi- 
skirstymo atmainas, bet jokios rinkimų apygardos atmainos 
neturės galios, kol nepasibaigs peržiūrėjančių Siton Rūmų 
kadencija. 

27 straipsnis. 


Kiekvienas Laisvosios Airijos Valstybės universitetas, 
buvęs šios konstitucijos įsiteisėjimo laiku, privilegija ir įstaty- 
mo nustatyta tvarka turės teisę rinkti į Atstovų Rūmus tris 
atstovus. à 


28 straipsnis. 


Bendruose Atstovų Rūmų rinkimuose balsavimas (išski- 
riant universitetų narių rinkimus) visoje šalyje eina vieną tą 
pačią dieną; ši diena bus skiriama per trisdešimt dienų nuo 
Rūmų paleidimo datos ir bus skelbiama oficiališka nedarbo 
diena. Nuo tos dienos Dail-Eireann'as susirenka per vieną mė- 
nesį, išskiriant tokį atsitikimą, kada jis paleistas anksčiau; jo 
įgaliojimai trunka ketverius metus, skaitant nuo pirmojo posė- 
džio datos, bet neilgiau. Dail-Eireann'as gali būti paleistas tik 
Vykdomajai Tarybai sutikus. 


29 straipsnis. 


Atstovų Rūmų nariui mirus arba atsisakius, arba nusto- 
jus kvalifikacijų, jo vieta (vakansija) užimama įstatymo nu- 
statytu rinkimų būdu. 


30 straipsnis. 


Airijos Senatas sudaromas iš tokių piliečių, kuriais siū- 
lomi asmenys, žymiu savo visuomenei pasitarnavimu sudarą 
tautos garbę arba ypatingais savo gabumais ir pasiektais re- 
zultatais atstovaują svarbioms tautinio gyvenimo sritims. 


81 straipsnis. 


Airijos Senato narių skaičiaus nustatoma šešiasdešimt 
(60) žmonių. Į Airijos Senatą gali būti išrinktas tik tas pilie- 
tis, kuris turi teisę būti išrinktas į Atstovų Rūmų narius, pasie- 
kęs trisdešimt penkerius metus amžiaus; be to, pirmajam Ai- 
rijos Senatui sudaryti bus ypatingi nuostatai, Airijos Senato 
narių tarnybos laiko nustatoma dvylika metų. 


32 straipsnis. 


Kas treji metai ketvirtadalis Airijos Senato narių turi 
būti renkamas žemiau nurodytu būdu sudaromojo sąrašo rin- 

kimais, kuriems visa Laisvosios Airijos Valstybės teritorija yra 
viena rinkimų apygarda; rinkimai daromi proporcingo balsavi- 
mo dėsniais. 


33 straipsnis. 


Prieš kiekvienus Airijos Senato narių rinkimus turi būti 
sudarytas sąrašas iš: 

a) asmenų, turinčių atitinkamą kvalifikaciją, kurių kiekis 
yra triskart didesnis už renkamą narių skaičių, kurių du treč- 
daliai nurodomi Atstovų Rūmų, balsuojant, proporcingąja sis- 
tema, ir vienas trečdalis nurodomas Airijos Senato, taip pat 
balsuojančio proporcingąja sistema; 


b) asmenų, kitados buvusių Airijos Senato nariais (skaitant 
išeinančius narius) ir raštu Vykdomosios Tarybos prezidentui 
pareiškusių savo norą būti įtrauktais į sąrašą. Siūlymo ir pa- 
rinkimo būdas įtraukti į sąrašą atitinkamai nustatomas Atsto- 
vų Rūmų ir Airijos Senato, ypatingai kreipiant dėmesio, kad 
būtų atstovaujama svarbiems šalies interesams ir įstaigoms. 
Kandidatai turi būti siūlomi raštu, nurodant siūlomojo asmens 
kvalifikacijas; niekas negali būti siūlomas kandidatu be jo 
paties sutikimo. Sąrašas, kai jis jau sudarytas ir kandidatų 
pavardės įtrauktos į jį abėcėlės tvarka, su jų kvalifikacijų nu- 
rodymu, turi būti paskelbtas. 


84 straipsnis. 


Jei Airijos Parlamento narys miršta, atsisako ar nustoja 
kvalifikacijų, skiriamas į jo vietą kitas Airijos Senato nutari- 
mu. Kiekvienas tuo būdu išrinktas Airijos Senato narys, pasi- 
baigus einančiam trimečiui, turi pasišalinti iš savo vietos, o 
taip susidariusi vakansija priskiriama prie vietų, dėl kurių buvo 
daromi rinkimai pagal trisdešimt antrąjį šios konstitucijos 
straipsnį. 


Pareigų ėjimo pabaiga tų narių, kurie išrinkti po penkio- 
likos pirmųjų, turi sutapti su termino arba terminų pabaiga, 
kada turėtų išeiti Airijos Senato narys ar nariai, kuriems mi- 
rus arba išėjus pradžioje liko laisva vakansija ar vaknsijos. 
Čia numatoma, kad šešioliktasis narys laikomas užėmusiu pirmą 
likusią laisvą vakansiją ir t. t. 

85 straipsnis. 

Finansinės legisliacijos srityje, kaip žemiau išaiškinta, 
Atstovų Rūmai leidžia įstatymus be Airijos Senato. Finansinis 
įstatymas (Money Bill) reiškia įstatymą, kuris apima tik nuo- 
status, liečiančius visus ar kaikuriuos šių dalykų: skolų ` mo- 
kėjimo nustatymą, panaikinimą, sumažinimą, keitimą arba 
sutvarkymą, apdėjimą ir paskyrimus, viešųjų finansų pasižadė- 
jimus ir kitus finansinius nuostatus; atsargos fondo sudarymą; 
viešųjų finansų sąskaitos paskyrimą, gavimą, saugojimą, išda- 
vimą ir tikrinimą; skolinimą (paskolų užtraukimą), garantavi- 
mą ir jų padengimą; antraeilius klausimus, susijusius su anks- 
čiau minėtais arba su vienu jų. 

šiame apibrėžime terminai „apdėjimas“, „viešieji finan- 
sai“ ir „skolinimai“ („paskola“) neapima atitinkamo apdėjimo, 
finansų ir paskolų vietos valdžios organų ir organizacijų, nusta- 
tomų vietiniams tikslams. 

Atstovų Rūmų pirmininkas, manydamas įstatymą esant 
finansinį, pareiškia, kad tikrai jis yra finansinis įstatymas; 
bet jeigu, Atstovų Rūmams priėmus įstatymą, per tris dienas 
du penktadaliai kurių nors Rūmų narių raštišku pareiškimu 
pirmininkui tų Rūmų, kurių jie nariai, patieks atitinkamą rei- 
kalavimą, tai klausimas, ar įstatymas finansinis ar ne, turi būti 
atiduotas spręsti Privilegijų Komisijai, kurion įeina po tris na- 
rius iš kiekvienų Rūmų ir pirmininkas, kurio pareigas eina se- 
niausias, tikroje tarnyboje esantis Aukščiausio Teismo teisėjas; 
pirmininkas gali balsuoti tik tada, jeigu balsai pasidalys lygio- 
mis. Komisijos priimtas šiuo klausimu nutarimas yra galutinis 
ir nuspręstinis. 


36 straipsnis. 

Kiekvienų finansinių metų pradžioje Atstovų Rūmai, 
kiek galima greičiau, turi svarstyti Laisvosios Airijos Valstybės 
tų metų pajamų ir išlaidų sąmatą ir, išskiriant išimtis, kurios 
nustatomos tam tikru aktu kiekvienam atsitikimui, įstatymai, 
kurie reikalingi tam, kad suteiktų kiekvienų metų finansiniams 
paskirstymams galios, tvirtinami tais pačiais metais. 


37 straipsnis. 
Jeigu toje pačioje sesijoje Karūnos atstovo, veikiančio 
pritariant Vykdomajai Tarybai, pasiūlymas asignuoti lėšas ne- 

įneštas — Valstybinės lėšos negali būti skirstomos nei nutari- 
mu, nei rezoliucija, nei įstatymu. 


38 straipsnis. 

Kiekvienas įneštas į Atstovų Rūmus ir priimtas įsta- 
tymo projektas siunčiamas Airijos Senatui, jei tai ne finansi- 
nis įstatymas. Senatas gali jį taisyti, ir Atstovų Rūmai kiek- 
vieną tokią pataisą peržiūrės. Bet Atstovų Rūmų priimtas ir 
Airijos Senato peržiūrėtas įstatymo projektas, praėjus dviem 
šimtam septyniasdešimt dienų nuo pirmo jo pasiuntimo į Senatą 
ar išėjus ilgesniam laikotarpiui, dėl kurio ilgumo gali susitarti 
abeji Rūmai, — bus laikomas abiejų Rūmų priimtas tokia for- 
ma, kurioj jis buvo paskutinį kartą priimtas Atstovų Rūmų. 
Be to, nustatoma, kad kiekvienas finansinis įstatymas turi būti 
siunčiamas Airijos Senatui jo nurodymams gauti ir nevėliau 
kaip per dvidešimt vieną dieną nuo jo pasiuntimo Senatui turi 
būti grąžintas Atstovų Rūmams, kurie gali jį priimti, drauge 
priimdami arba atmesdami visus ar kaikuriuos Airijos Se- 
nato nurodymus; tuo būdu priimtas, arba per tris savaites ne- 
grąžintas įstatymas laikomas priimtu abiejų Rūmų. Jei Airijos 
Senatui pasiųstas ne finansinis įstatymo projektas, tai, pagal 
Senato priimtą rezoliuciją, gali būti sušauktas bendras abiejų 
Rūmų narių posėdis įstatymo projektui arba jo pataisoms svars- 
tyti, bet ne balsuoti. 


39 straipsnis. 

Įstatymo projektas gali būti įneštas į Airijos Senatą, ir, 
Senato priimtas, projektas turi būti patiektas Atstovų Rū- 
mams. Jei Atstovų Rūmai pridės pataisų, tai bus tariama jį 
buvus iš karto įneštą į Atstovų Rūmus. 

Jeigu Atstovų Rūmai atmes įstatymo projektą, tai toje 
pačioje sesijoje jis negali būti vėl pasiūlytas; bet patys At- 
stovų Rūmai, patys nutarę, gali jį peržiūrėti. 


40 straipsnis. 
Įstatymo projektas, vienų Rūmų priimtas ir akceptuotas 
kitų, laikomas priimtu abiejų Rūmų. 


41 straipsnis. 
Kada įstatymo projektas priimtas arba laikomas priimtu 
abiejų Rūmų, Vykdomoji Taryba turi jį nusiųsti Karūnos atsto- 

vui išreikšti Karaliaus vardu pastarojo sutikimui; šis atstovas 
gali neduoti Karaliaus sutikimo arba rezervuoti įstatymo pro- 
jektą paties Karaliaus valiai išreikšti. 

Drauge čia nustatoma, kad Karūnos atstovas, neduodamas 
sutikimo arba rezervuodamas įstatymo projektą, turi elgtis taip, 
kaip nurodo įstatymas, praktika ir konstituciniai įpročiai, tvar- 
ką panašų nesutikimą arba rezervavimą Kanados dominijoje. 
Įstatymo projektas, rezervuotas išreikšti Karaliaus valiai, netu- 
rės galios, išskyrus tokį atsitikimą, kada Karūnos atstovas per 
vienerius metus nuo projekto įteikimo dienos jam išreikšti 
Karaliaus pritarimui, skelbia prakalba arba raštu, ar tam tikra 
proklamacija, abiem Airijos Parlamento Rūmams, kad įstatymo 
projektas Taryboj Karaliaus patvirtintas. 

Kiekvienos tokios prakalbos, rašto ar proklamacijos užra- 
šas turi būti įtrauktas į Rūmų protokolą. ir jo tam tikru būdu 
paliudytas dublikatas turi būti įteiktas valdininkui saugoti tam 
tikrame Laisvosios Airijos Valstybės archyve. 


42 straipsnis. 

Kiek galima greičiau po to, kai įstatymas gavo karališką 
aprobatą, klerkas ar kitas valdininkas, kurį Dail-Eireann'as 
tam tikslui gali paskirti, pasirūpins paruošti du tiksliu to įsta- 
tymo egzempliorių: vieną — airių, kitą anglų kalba (jų vienas 
tur būti Karūnos atstovo pasirašytas tam, kad būtų atiduotas 
archyvui to Aukščiausiojo Teismo tarnautojo, kuris bus Dail- 
Eireann'o nurodytas). Tie egzemplioriai bus sprendžiamasis 
įrodymas kiekvieno tokio įstatymo nuostatų, ir jei tarp dviejų 
egzempliorių pasirodytų skirtumų, tai pirmenybę turės Karū- 
nos atstovo pasirašytasis. 


43 straipsnis. 
Airijos Parlamentas negali skelbti kurių nors veiksmų 
laužydamas įstatymus, jei tie veiksmai tokio laužymo nepadarė 
jų (veiksnų) vykinimo momentu. 


44 straipsnis. 
Airijos Parlamentas gali sudaryti žemesnes, priklauso- 
mas įstatymų leidimo, įstaigas su tokiais įgaliojimais, kokius 
nustatys įstatymas. 

45 straipsnis. 


Airijos Parlamentas gali pasirūpinti įsteigti funkcioninių 
arba profesinių tarybų, atstovauti socialinėms ir ekonominėms 
Tautos gyvenimo sritims. Įstatymas, kuriuo įsteigiama kuri 
nors tų tarybų, nustatys jos galios ribas, teises ir pareigas ir 
jos santykius su Laisvosios Airijos Valstybės vyriausybe. 


46 straipsnis. 


Tik vienas Airijos Parlamentas Laisvosios Airijos Vals- 
tybės teritorijoj teturi teisę normuoti ginkluotų pajėgų rekruta- 
vimą ir laikymą. 


47 straipsnis. 


Įstatymo projektas, Rūmų priimtas arba laikomas jų abie- 
jų priimtu, gali būti devyniasdešimčiai dienų sustabdytas raš- 
tiškų dviejų penktadalių Atstovų Rūmų narių arba Airijos Se- 
nato narių daugumo pareiškimu, paduotu Vykdomosios Ta- 
rybos prezidentui ne vėliau kaip per septynias dienas nuo tos 
dienos, kada įstatymo projektas buvo priimtas arba pripažintas 
priimtu. Toks įstatymo projektas pagal taisykles, kurias nusta- ` 
tys Airijos Parlamentas, turi būti atiduotas tautai spręsti re- 
ferendumo būdu, jei to per devyniasdešimt dienų pareikalaus 
arba trijų penktadalių Airijos Senato narių priimta rezoliucija, 
arba peticija, pasirašyta ne mažiau kaip vienos dvidešimtosios 
visų tuo laiku į sąrašus įtrauktų rinkikų; tautos sprendimas, 
priimtas per referendumą, paduotų balsų daugumu, laikomas 
galutiniu. šitie nuostatai nebus taikomi finansiniams įstaty- 
mams ir tokiems įstatymų projektams, kurie abiejų Rūmų sku- 
botai bus paskelbti reikalingi visuomenėje taikai, sveikatai ir 
saugumui palaikyti, 


48 straipsnis. 


Airijos Parlamentas gali išleisti nuostatą apie Tautos 
iniciatyvą — įstatymams leisti ir konstitucijai taisyti. Jei per 
dvejus metus Airijos Parlamentas neišleistų tokių nuostatų, jis 
turi, pagal peticiją, pasirašytą ne mažiau kaip septyniasdešimt 
penkių tūkstančių į sąrašus įtrauktų rinkikų, kurių, be to, negali 
būti daugiau kaip penkiolika tūkstančių vienos apygardos rin- 
kikų, arba išleisti tokius nuostatus, arba duoti klausimą iš- 

spręsti tautai bendromis referendumo taisyklėmis. Airijos Par- 
lamento priimtas iniciatyvos įstatymas turi nustatyti: 

1) kad iniciatyvos pasiūlymai iškeliami trisdešimties tūks- 
tančių į sąrašus įtrauktų rinkikų peticija; 

2) jei Airijos Parlamentas iniciatyvos tvarka iškeltą pa- 
siūlymą atmes, pasiūlymas turi būti, bendromis referendumo 
taisyklėmis, patiektas nuspręsti tautai; ir 

3) kad, Airijos Parlamentui priėmus iniciatyvos tvarka 
iškeltą pasiūlymą, atitinkamam aktui bus taikomi nuostatai, 
žiūrint jo turinio, vistiek ar tai liečia paprastų įstatymų leidi- 
mą, ar konstitucijos pataisas. 


49 straipsnis. 
Išskiriant įsiveržimo atsitikimą, Laisvoji Airijos Valstybė, 
be Airijos Parlamento sutikimo, negali būti įtraukta į kokį nors 
aktyvų karą. 


50 straipsnis, 


Konstitucijos pataisos, laikantis Pridėtosios sutarties 
nuostatų, gali būti nustatomos Parlamento, bet nė viena tokia 
pataisa, priimta abiejų Airijos Parlamento Rūmų po aštuone- 
rių metų šiai konstitucijai įsiteisėjus, netaps įstatymu, jeigu — 
priėmus arba pripažinus ją priimtą abiejų išvardintųjų Rūmų 
— nebus patiekta tautos referendumui ir jeigu daugumas 
įtrauktųjų į sąrašus rinkikų nedalyvaus referendumo balsavime, 
jeigu daugumas viso į sąrašus įtraukto rinkikų skaičiaus, arba 
dvi trečiosios balsavusiųjų, nepritars pataisai. 

Per minėtą aštuonerių metų pariodą. kiekviena tokia pa- 
taisa gali būti priimta paprasta įstatymų leidimo tvarka, ir 
tada jai taikoma keturiasdešimt septintojo (47) straipsnio 
nuostatai. 


51 straipsnis. 

Laisvojoje Airijos Valstybėj vykdomoji galia čia skelbia- 
ma priklausoma Karaliui ir vykdoma Karūnos atstovo įstatymų 
praktika ir konstitucingais papročiais, tvarkančiais vykdomosios 
galios vykdymą Kanados dominijoje. Pagalbai ir patarimams 
Laisvosios Airijos Valstybės valdymo reikalams steigiama ta- 
ryba, vadinama Vykdomąja Taryba. Vykdomoji Taryba bus 
atsakinga prieš Dail-Eireann'ą ir susidės ne daugiau kaip iš 

septynių ir nemažiau penkių, Karūnos atstovo paskirtų, mini- 
sterių, nurodžius juos Vykdomosios Tarybos prezidentui. 


52 straipsnis. 


Vykdomosios Tarybos ministeriai turi būti Atstovų Rūmų 
nariai; į jų skaičių įeina Tarybos prezidentas, Tarybos vice- 
prezidentas ir finansų departamentą tvarkąs ministeris. 


53 straipsnis. 


Tarybos prezidentas skiriamas Atstovų Rūmų pristatytas. 
Jis paskiria Tarybos viceprezidentą, kuris, jeigu prezidentas 
numirtų, arba atsisakytų pareigas eiti, arba pasirodytų ilgesnį 
laiką negalįs dirbti, pavaduoja prezidentą visais atsitikimais 
tol, kol nebus išrinktas naujas Tarybos prezidentas. 

Viceprezidentas laikinai taip pat pavaduoja prezidentą, 
jo nesant. Kiti ministeriai, užimą Vykdomosios Tarybos narių 
vietas, turi būti skiriami pristačius juos prezidentui ir Atstovų 
Rūmams sutinkant; nustojus Atstovų Rūmuose daugumo pasi- 
tikėjimo, prezidentas ir jo pastatytieji eiti pareigas ministeriai 
turi atsistatydinti, tačiau savo pareigas jie eina tol, kol bus 
paskirti nauji. 

Drauge čia nustatoma, kad Airijos Parlamentas negali 
būti paleistas remiantis Vykdomosios Tarybos nuomone, kai ji 
nustoja Atstovų Rūmų daugumo pasitikėjimo. 


54 straipsnis. 


Vykdomoji Taryba kolektyviai atsakinga už Vykdomosios 
Tarybos narių valdomų valstybės departamentų darbus. Vykdo- 
moji Taryba paruošia kiekvienų finansinių metų Laisvosios 
Airijos Valstybės pajamų ir išlaidų sąmatą ir įteikia ją Atsto- 
vų Rūmams prieš pasibaigiant einantiems metams. Vykdomoji 
Taryba posėdžiauja ir veikia kaip kolektyvinis organas. 


55 straipsnis. 


Ministeriai ne Vykdomosios Tarybos nariai gali būti ski- 
riami Karūnos atstovo ir turi atlikti šios konstitucijos septynio- 
likto straipsnio reikalavimus. šie ministeriai Tarnybon skiriami 
Atstovų Rūmų, nurodžius juos Atstovų Rūmams jo paties nu- 
statyta tvarka išrinktam komitetui taip, kad komitetas būtų 

nepartinė Atstovų Rūmų atstovybė. Jeigu komiteto nurody- 
mas Atstovų Rūmų nebus priimtas, komitetas siūlo kitus as- 
menis tol, kol vienas jų bus pripažintas priimtinu. 


56 straipsnis. 


Išviso ministerių, įskaitant čia ir Vykdomosios Tarybos 
ministerius, turi būti ne daugiau kaip dvylika. 

Kiekvienas ministeris, kuris nėra Vykdomosios Tarybos 
narys, yra atsakingas jo vedamojo departamento arba departa- 
mentų viršininkas. Jis tik prieš vienus Atstovų Rūmus indivi- 
dualiai atsakingas už valdymą departamento arba departa- 
mentų, kurių jis yra viršininkas. Drauge čia nustatoma, kad 
jeigu Airijos Parlamento bus steigiamos funkcioninės arba pro- 
fesinės tarybos, tai ministeriai, arba kaikurie jų, jeigu taip nu- 
tars Airijos Parlamentas, gali būti tų tarybų nariais, arba gali 
būti tų tarybų Atstovų Rūmams rekomenduojami. Kiekvieno 
ministerio, nesančio Vykdomos Tarybos nariu, pareigų ėjimo 
terminas sutampa su kadencijos terminu Atstovų Rūmų buvu- 
sio ministerio paskyrimo metu, bet vis dėlto ministeris lieka 
eiti pareigas tol, kol bus paskirtas naujas ministeris; nė vienas 
tų ministerių, kol nepasibaigia nustatytas terminas, savo pa- 
reigų termino ribose negali būti prašalintas kitaip, kaip tik 
pačių Atstovų Rūmų ir tik dėl tam tikrų priežasčių, po to, kai 
pasiūlymas prašalinti ministerį patiektas komitetui, išrinktam 
tokia Atstovų Rūmų nustatyta tvarka, kad komitetas būtų be- 
šališka Atstovų Rūmų atstovybė, ir kai komitetas dėl to pasiū- 
lymo paskelbia atitinkamą pranešimą. 


57 straipsnis. 
Kiekvienas ministeris Airijos Senate turi teisės dalyvauti 
ir kalbėti. 
58 straipsnis. 
Atstovų Rūmų nario paskyrimas ministeriu neverčia jo 
atsisakyti nuo atstovo vietos arba būti perrenkamu. 
59 straipsnis. 


Ministeriai gauna atlyginimą, kuris periodiškai gali būti 
nustatomas įstatymo, bet ministerio atlyginimas negali būti ma- 
žinamas jo tarnybos laiku. 


sA = 


60 straipsnis. 


Karūnos Atstovas, kuris vadinamas Laisvosios Airijos 
Valstybės generaliniu gubernatorium, turi būti skiriamas tokiu 
būdu, kaip ir Kanados generalinis gubernatorius, ir laikantis 
tokių skyrimų praktikos. Jo atlyginimas bus toks pat, koks da- 
bar yra Australijos Valstybės generalinio gubernatoriaus atly- 
ginimas; jis turi būti mokamas iš viešųjų Laisvosios Airijos 
Valstybės lėšų; iš šių lėšų bus asignuojami pinigai oficijalinei 
rezidencijai palaikyti ir įrengti. 


61 straipsnis. 

Visos Laisvosios Airijos Valstybės pajamos, vistiek iš ko- 
kio šaltinio jos gaunamos, išskyrus išimtis, kurios gali būti 
nustatytos įstatymo, sutraukiamos į vieną fondą ir turi būti ski- 
riamos Laisvosios Airijos Valstybės reikalams, vykdant tuos 
užsimojimus ir pasižadėjimus, kokie bus nustatyti įstatymų. 


62 straipsnis. 


Laisvosios Airijos Valstybės interesams ginti Dail-Ei- 
reann'as skiria kontrolierių generalinį auditorą. Jis tikrina vi- 
sas Airijos Parlamento žinioj esančias ir jo priklausomas bei 
nuo jo pareinančias išlaidas ir finansines sąskaitas ir tam tik- 
rais įstatymo nustatytais terminais pranešinėja  Dail-Eire- 
ann'ui. 


63 straipsnis. 


Kontrolierius generalinis auditoras dėl konstatuoto blogo 
elgesio arba nesugebėjimo gali būti pakeistas tik Atstovų Rūmų 
ir Airijos Senato priimtu nutarimu. Laikantis šio nuostato, jo 
tarnybinės būklės sąlygos apibrėžiamos įstatymu. Jis negali 
būti Airijos Parlamento narys ir negali užimti kokios nors kitos 
apmokamos vietos. 


64 straipsnis. 

Teisingumas ir teismo galia Laisvojoje Airijos Valstybėj 
vykdomi Airijos Parlamento įsteigtuose viešuose teismuose tei- 
sėjų, kurie skiriami žemiau išdėta tvarka. Tie teismai susideda 
iš pirmosios teismų instancijos ir galutinio apeliacijos teismo, 
kuris vadinamas aukščiausiuoju teismu. Pirmosios instancijos 

teismus sudaro: vyriausias teismas, kurio jurisdikcija yra visai 
savarankiška, apimanti visų — tiek civilių, tiek baudžiamų — 
bylų, tiek teisės, tiek fakto atžvilgiu sprendimą, ir vietinės bei 
aprėžtos jurisdikcijos teismai; apeliacija dėl tų teismų sprendi- 
mų yra leidžiama, ir ji yra tvarkoma įstatymų nuostatais. 


65 straipsnis. 


Atsižvelgdamas į konstitucijos nuostatus, Vyriausiasis 
Teismas gali žiūrėti bet kurio įstatymo veikimo galėjimo 
klausimą. 


66 straipsnis. 


Aukščiausis Laisvosios Airijos Valstybės Teismas su to- 
kiomis išimtimis (neįterpiant į jų skaičių atsitikimų, kuriuose 
kyla klausimai dėl įstatymo galėjimo veikti) ir laikantis tokių 
taisyklių, kurios gali būti įstatymo nustatytos, — yra apelia- 
cinė instancija visiems Vyriausiojo Teismo sprendimams. Vi- 
sose bylose Aukščiausiojo Teismo nutarimai yra nuspręstiniai 
ir galutini ir negali būti peržiūrimi ir revizuojami kito kurio 
nors teismo, tribunolo ar valdžios organo. Tačiau nustatoma, 
kad jokie šios konstitucijos nuostatai nevaržo kiekvieno asmens 
teisės kreiptis į Jo Didybę su peticija suteikti ypatingą leidimą 
perkelti apeliaciją iš Aukščiausiojo Teismo į Jo Didybę Taryboj 
ir Jo Didybės teisės leisti tai padaryti. 


67 straipsnis. 

Teisėjų skaičius, minėtų teismų santvarka ir organizacija, 
bylų ir kompetencijos tarp teismų ir tarp teisėjų suskirstymas 
ir visi proceso dalykai tvarkomi veikiančių įstatymų nuostatais 
ir tuos įstatymus atitinkančiomis instrukcijomis. 


68 straipsnis. 

Aukščiausiojo Teismo, Vyriausiojo Teismo ir visų kitų, 
pagal šią konstituciją sudarytų Teismų teisėjai skiriami Karū- 
nos atstovo, pasiūlius Vykdomajai Tarybai. Aukščiausiojo Teis- 
mo ir Vyriausiojo Teismo teisėjai gali būti pašalinami tiktai abie- 
jų Rūmų, Atstovų Rūmų ir Airijos Senato, priimtomis rezoliu- 
cijomis, dėl konstatuoto blogo elgesio, arba dėl nesugebėjimo 
eiti pareigų. Įstatymas nustato teisėjų amžiaus ribas, atlygi- 
nimą ir pensiją atsistatydinus, arba juos atstačius, taip pat iš- 

kilmingus jų pareiškimus, daromus paskyrus juos tarnybon. 
Teisėjų atlyginimas, kol jie eina teisėjų pareigas, negali būti 
mažinamas. Kitų teismų, kurie gali būti įsteigti, teisėjų sky- 
rimo sąlygos bus nustatytos įstatymo. 


69 straipsnis. 


Eidami savo tarnybos pareigas, visi teisėjai yra nepri- 
klausomi; jie klauso tik konstitucijos ir įstatymų. Teisėjai ne- 
gali būti renkami į Airijos Parlamentą ir negali turėti kitos 
apmokamos tarnybos arba vietos. 


70 straipsnis. 


Niekas negali būti teisiamas nesilaikant įstatymų tvarkos, 
ir ypatingieji teismai negali būti steigiami, išskyrus karo tribu- 
nolus, kurie gali būti įstatymo steigiami teisti karo įstatymams 
nusikaltusiems kariams. Karo tribunolo jurisdikcija negali būti 
išplečiama arba taikoma civiliniams gyventojams, išskyrus karo 
arba ginkluoto sukilimo metą, ir tiktai įstatymo nustatytomis 
taisyklėmis. Toji jurisdikcija negali būti taikoma tose srityse, 
kur veikia arba gali veikti visi civiliniai teismai, ir nieko ne- 
galima išsiųsti iš vienos srities į kitą, kad būtų sudarytas ga- 
limumas pritaikyti tą jurisdikciją. 


71 straipsnis. 

Laisvosios Airijos Valstybės ginkluotų pajėgų narys, ne- 
būdamas tikroje tarnyboje, negali būti nusmerktas karo lauko 
teismo arba kitokio karo tribunolo už nusikalstamąjį darbą, 
priklausantį civilinių teismų kompetencijai, išskiriant atsitiki- 
mą, kada toks nusikalstamas darbas yra įstatymų kodekso arba 
karo drausmės statuto, kai jis bus patvirtintas Airijos Parla- 
mento, specialiai atiduotas karo lauko arba kitokio karo tri- 
bunolo kompetencijai. 


72 straipsnis. 


Baudžiamose bylose, išskyrus bylas dėl žiauraus elgimosi 
su mažamečiais, nagrinėjamas pagal Sumarinio Proceso Teis- 
mų įstatymą, ir bylas dėl nusikaltimų karo įstatymams, nagri- 
nėjamas karo lauko ir kitų karo tribunolų — niekas negali 
būti teisiamas be prisiekusiųjų posėdininkų. 

Pereinamieji nuostatai. 
73 straipsnis. 

Pritaikius šią konstituciją, visi jos įsiteisėjimo dieną 
veikę įstatymai veiks ir toliau Laisvojoje Airijos Valstybėj, kiek 
jie neprieštarauja konstitucijai, ir turės pilną galią ir reikšmę, 
kol Airijos Parlamentas jų nepakeis arba nepanaikins. 


74 straipsnis. 

Niekas šioje konstitucijoje neliečia pareigų mokėti kurių 
nors rinkliavų ar mokesčių, reikalingų mokėti tais finansi- 
niais metais, kuriais įsiteisėja ši konstitucija, arba praėjusiais 
finansiniais metais, arba tuo laiku, kuris baigiasi paskutinę 
minėtųjų finansinių metų dieną, arba anksčiau, arba reikalin- 
gų mokėti dėl kurių nors įvykių, kilusių šiais arba praėjusiais 
finansiniais metais, arba sumos, susirinkusios dėl tų pareigų ne- 
vykdymo; minėtų einančiųjų finansinių metų būvis visos rink- 
liavos, mokesčiai ir jų likučiai visais atvejais bus skirstomi, 
imami ir renkami taip pat, kaip prieš šios konstitucijos įsiteisė- 
jimą, laikantis tos pačios atsiskaitymo tvarkos, kurios buvo 
laikomasi pirmiau; šioje srityje Vykdomoji Taryba turės tas 
pačias teises finansinėms pareigoms, kokias turėjo Laikinoji 
Vyriausybė. 

Minėtųjų finansinių metų būvy prekės atvežamos į Lais- 
vąją Airijos Valstybę iš kurios nors Didžiosios Britanijos dalies, 
iš Mun salos, arba atvirkščiai, nebus laikomos įvežamomis ir 
išvežamomis prekėmis; bet tai neliečia Vykdomosios Tarybos 
įsakymų apie formalumų atlikimą ir statistikos žinių tiekimą. 
Terminas „finansiniai metai“ šio straipsnio prasme reiškia: 
pelno mokestyje (išskiriant viršmokesnį) — apdėjimo metus, 
o kitiems mokesčiams ir rinkliavoms — reiškia metus, kurie 
baigiasi kovo mėnesio trisdešimt pirmą dieną. 


75 straipsnis. 


Tol, kol Laisvoje Airijos Valstybėj nebus įsteigtų konsti- 
tucijos numatomų teismų, dabartiniu laiku esantieji Aukščiausis 
Judikatoriškasis Teismas, Grapysčių Teismai, Ketvirtinių Sesi- 
jų Teismai ir Sumarinio Proceso Teismai, laikinai vykdys tą pa- 
čią jurisdikciją, kaip ir pirmiau, ir kiekvienas teisėjas bei taikos 
teisėjas, būdami tokių teismų nariais ir būdami tarnyboje šios 

konstitucijos įsiteisėjimo dieną, lieka jų nariais ir eina savo 
pareigas tomis pat teisėmis ir tomis pat sąlygomis, kaip ir pir- 
miau, išskirant atsitikimą, kada aukščiau minėtojo Aukščiau- 
siojo Teismo, arba Grapysčių Teismo teisėjas Karūnos atstovui 
pareikš norą atsistatydinti. Visuose šiuose tebeveikiančiuose 
teismuose vakansijos užpildomos paskyrimu, šios konstitucijos 
nustatyta teismuose vietoms skirti tvarka. Be to, nustatoma, kad 
šios konstitucijos 66 straipsnio nuostatai apie šios konstitucijos 
numatyto Aukščiausiojo Teismo sprendimus bus taikomi ir šio 
straipsnio nuostatais tebeveikiančio Apeliacinio Teismo spren- 
dimams. 


76 straipsnis. 


Steigiant teismus pagal šią konstituciją, jei kuris nors 
minėto Aukščiausio  Judikatoriškojo Teismo, arba Grafysčių 
Teismo teisėjas nebūtų, jam sutinkant,— paskirtas vienu tų stei- 
giamųjų teismų teisėju, jis, Pridėtosios sutarties 10-ju straips- 
niu, bus laikomas atsistatydinusiu dėl Vyriausybės pasikeitimo, 
įvykusio minėtajai sutarčiai vykdyti, čia teikiamos jam teisės 
nepašalina kitų teisių ir pretenzijų, kurias jis gali turėti santy- 
kiuose su Britanijos Valdžia. 


77 straipsnis. 


Kiekvienas Laikinosios Vyriausybės valdininkas, esąs tar- 
nyboje šios konstitucijos įsiteisėjimo dieną (nesant jam valdi- 
ninku, kurio patarnavimai Britanijos Valdžios suteikti Laikina- 
jai Vyriausybei) turi būti nuo tos dienos perkeltas Laisvosios 
Airijos Valstybės tarnybon valdininku eiti pareigoms tokiomis 
pat teisėmis, kap ir pirmiau. 


78 straipsnis. 


Kiekvienas tarnaująs valdininkas, Britanijos Valdžios 
perkeltas, perduodant jo patarnavimus Laikinajai Vyriausybei, 
galės pasinaudoti Pridėtosios sutarties 10 straipsnio nuostatais. 


79 straipsnis. 


Perdavimas viešųjų patarnavimų administracijos, kurių 
tvarkymas iki šios konstitucijos įsiteisėjimo dienos nebuvo 
perduotas Laikinajai Vyriausybei, turi būti atidėtas iki 1928 
metų kovo mėnesio 31 dienos, arba iki ankstybesnio laiko, kuris 

gali būti nustatytas Vykdomosios Tarybos, prieš vieną mėnesį 
paskelbiant tai oficialiniame laikraštyje; tų viešųjų patarnavi- 
mų administracijos valdininkai, tarnaują perdavimo dieną, turi 
būti perkeliami ir laikomi Laisvosios Airijos Valstybės valdi- 
ninkais, ir 77 straipsnis šios konstitucijos bus taikomas taip, lyg 
tie valdininkai būtų buvę Laikinosios Vyriausybės valdininkais, 
Britų Valdžios perduotais Laikinajai Vyriausybei. Į tokius per- 
keliamus valdininkus bus žiūrima taip, lyg tarnybų administra- 
cija Laikinajai Vyriausybei būtų buvusi perduota iki šios kons- 
titucijos įsiteisėjimo. 
80 straipsnis. 

Kiek tai liečia įvairių valdybų nuosavybę, turtus, teises ir 
pareigas, Laisvosios Airijos Valstybės Vyriausybė bus lai- 
koma Laikinosios Vyriausybės įpėdine, o jei kurias nors vadybos 
funkcijas ji perėmė tiesiog iš Britų Vyriausybės, tai ji bus 
laikoma tos Britų Vyriausybės vadybos įpėdine. 


81 straipsnis. 


Nuo šios konstitucijos įsiteisėjimo dienos, vykdant 1922 
metų Susitarimo aktą apie Laisvają Airijos Vyriausybę, išrink- 
tas ir buvęs Steigiamuoju šiai konstitucijai nustatyti susirinki- 
mu Parlamentas nuo pažymėtojo termino, nedaugiau kaip vie- 
nerius metus, gali vykdyti visas šios konstitucijos Dail-Eirean- 
n'ui pavedamas teises, funkcijas ir gales, jo nariams atlikus 
šios konstitucijos 17 straipsnio nustatytus reikalavimus. Pir- 
mieji rinkimai į Dail-Eireann'ą, minėtais 26, 27, 28 ir 18 str., 
išėjus tam terminui, bus kaip galima greičiau. 


82 straipsnis. 

Tuojau po šios konstitucijos įsiteisėjimo, nežiūrint aukš- 
čiau minėtų 14 ir 33 straipsnio nuostatų, pirmas Airijos Sena- 
tas bus sudarytas šiuo būdu: 

a) pirmu Airijos Senatu bus šešiasdešimt narių, kurių 
trisdešimt bus išrinkti ir trisdešimt paskirti; 

b) trisdešimt skiriamųjų Airijos Senato narių bus skiriami 
Vykdomosios Tarybos prezidento, kuris, juos paskirdamas, 
kreips ypatingą dėmesį į tai, kad Senate grupėms ir partijoms 
būtų atstovaujama tomis pat proporcijomis, kuriomis joms tuo 
laiku atstovaujama Atstovų Rūmuose; 

c) trisdešimt, renkamųjų Airijos Senato narių bus Dail- 
Eireann'o renkami proporcinio atstovavimo pagrindais; 

d) iš trisdešimt paskirtųjų narių penkiolika numatytų 
burtais tarnyboje lieka davynerius metus, penkiolika likusiųjų 
— trejus metus; 

e) iš trisdešimt išrinktųjų narių penkiolika pirmųjų tar- 
nyboje bus devynerius metus, penkiolika likusiųjų — trejus 
metus; 

f) vieniems tų narių pabaigus tarnybą, jų vietą užimą na- 
riai turi būti renkami šios konstitucijos 32 straipsnio nurodytu 
būdu; 

g) atsitiktinės vakansijos papildomos šios konstitucijos 
34 straipsnio nurodytu būdu. 


83 straipsnis. 
šios konstitucijos priėmimas ir patvirtinimas Steigiama- 
jame susirinkime ir Britanijos Parlamente tur būti kuo grei- 
čiausia paskelbtas, bet ne vėliau kaip tūkstantis devyni šimtai 
dvidešimt antrųjų metų gruodžio mėnesio šeštą dieną Jo Di- 
dybės proklamacija, kurią išleidus ši konstitucija įsitesėja. 


MINĖTASIS ANTRASIS PRIEDAS. 


Susitarimo straipsniai laikomi Didžiosios Britanijos ir Ai- 
rijos sutartimi. 

1. Tautų Sąjungoje, vadinamoje Britų Imperija, Airija 
turės tokią pat konstitucinę būklę, kaip Kanados dominija, 
Australijos Valstybė, Naujosios Zelandijos dominija, arba Pie- 
tų Afrikos Sąjunga, su Parlamentu, galinčiu leisti įstatymus 
taikai, tvarkai ir geram Airijos valdymui apsaugoti, ir su Vyk- 
domąja Valdžia, atsakinga prieš tą Parlamentą; ji vadinsis ir 
tituluosis — Airijos Laisvoji Valstybė. 

2. Laikantis žemiau išdėtų nuostatų, Laisvosios Airijos 
Valstybės būklė, santykiuose su Imperijos Parlamentu ir Vy- 
riausybe ir kitose aplinkybėse, bus tokia, kaip Kanados domini- 
jos; įstatymai, praktika ir konstituciniai papročiai, tvarkan- 
tieji Karūnos arba Karūnos atstovo ir Imperijos Parlamento 
santykius su Kanados dominija, tvarkys jų santykius ir su Lais- 
vąja Airijos Valstybe. 

3. Karūnos atstovas Airijoj bus skiriamas ta pačia tvarka, 
kaip ir Kanados generalinis gubernatorius, žiūrint bei prisilai- 
kant tokių skyrimų tvarkos. 
4, Duodamoji Laisvosios Airijos Valstybės Parlamento 
nario priesaika bus šios formos: 
e E a skubu „ iškilmingai prisiekiu, kad būsiu išti- 
kimas ir sąžiningai, kaip nustatyta įstatymų, klausysiu Laisvo- 
sios Airijos Valstybės konstitucijos; dėl Airijos ir Didžiosios 
Britanijos pilietybės bendrumo ir dėl Airijos dalyvavimo Tautų 
grupėj, sudarančioj Britanijos Tautų Valstybę, prisiekiu būti 
ištikimas Jo Didybei Karaliui Jurgiui V, tikriems jo įpėdiniams 
ir paveldėtojams.“ 
5. Laisvoji Airijos Valstybė sutinka mokėti viešąją Jung- 
tinės Karalystės skolą, kokią ji susidėjo iki šios susitarimo die- 
nos, ir karių pensijas, kokios jos buvo iki šio laiko, tokia pro- 
porcija, kokia gali būti sąžiningai ir teisingai nustatyta, atsi- 
žvelgiant į visas teisingas Airijos pretenzijas, į karių pensijų 
skolas ir į Airijos norą dalį savo skolų padengti Britanijos sko- 
lomis Airijai; bet, negalint susitarti, tos sumos itogai nusta- 
tomi vieno ar kelių nešališkų Britų Imperijos pilietybės asmenų 
arbitražu. 
6. Prieš sudarysiant tarp Britanijos ir Airijos Vyriausy- 
bių sutartį, kuria remiantis Laisvoji Airijos Valstybė apsiima 
ginti savo krantus, Didžiosios Britanijos ir Airijos apsauga jū- 
rose bus vykdoma Jo Didybės Imperijos jėgomis. Tačiau tai 
netrukdo Laisvosios Airijos Valstybės vyriausybei statyti ir lai- 
kyti laivų, reikalingų muitinių apsaugai ir žuvininkavimo poli- 
cijai. Pirmieji šio straipsnio nuostatai bus peržiūrėti Britani- 
jos ir Airijos Vyriausybių atstovų konferencijoj, kuri turi 
įvykti praėjus penkeriems metams nuo šio susitarimo; joje Ai- 
rijai pačiai pavesta apsaugoti savo krantus. 
7. Laisvosios Airijos Valstybės Vyriausybės Jo Didybės 
Imperijos jėgomis leis naudotis: 
b) taikos metu — tais uostais ir patogumais, kurie nurodo- 
mi žemiau pridėtame papildyme, arba kitokiomis pri- 
vilegijomis, dėl kurių atitinkamu laiku bus susitarta 
Britanijos Vyriausybės su Laisvosios Airijos Valstybės 
Vyriausybe; 

b) karo metu, arba esant aštrių santykių su svetima 

valstybe — tais uostais ir patogumais, kurių Britanijos 
Vyriausybė gali reikalauti minėto apsigynimo tikslams, 
kaip tai aukščiau minėta. 


8. Tarptautiniam ginklavimuisi apibrėžti bus žiūrima, 
kad, jeigu Laisvosios Airijos Valstybės Vyriausybė nustatys ir 
laikys karo jėgą apsaugai, jos kontingentai gali atitikti Di- 
džiosios Britanijos laikomus kontingentus tokia proporcija, ko- 
kia Airijos gyventojų skaičius atitinka Didžiosios Britanijos gy- 
ventojų skaičių. 

9. Didžiosios Britanijos ir Laisvosios Airijos Valstybės 
uostai bus atdari abiejų šalių laivams, laikantis kranto mokes- 
čio ir įvairių mokesčių sąlygų. 


10. Laisvosios Airijos Valstybės Vyriausybė sutinka ne- 
blogesnėmis kaip 1920 metų nustatytomis sąlygomis mokėti 
teisingą atlyginimą teisėjams, valdininkams, policijos valdinin- 
kams ir kitiems viešiesiems agentams, kurie atsistatydins dėl 
šio susitarimo Vyriausybės pasikeitimo. Be to, nustatoma, kad 
šis susitarimas neapima padedamųjų policijos būrių narių, arba 
asmenų paskutiniais dviem metais iki šio susitarimo dienos pa- 
ragintų Didžiojoje Britanijoj į Karališkąją Airijos žandar- 
meriją. 

Už kompensacijas arba pensijas, kurių gali reikti išmokėti 
kam nors iš tų išskirtųjų asmenų, atsakingumą imasi Brita- 
nijos Valdžia. 

11. Mėnesį prieš ratifikuojančio šią sutartį Parlamento 
akto priėmimą Laisvosios Airijos Valstybės Parlamento ir Vy- 
riausybės įgaliojimai šiaurės Airijos atžvilgiu nebus vykdomi, 
1920 metų akto nuostatai apie Airijos valdymą, kiek jie liečia 
Šiaurinę Airiją, turės visišką galią ir reikšmę, ir jei tik abeji 
šiaurės Airijos Rūmai iki minėto mėnesio pabaigos nenutars 
padaryti tokių rinkimų, tai šiaurės Airijos renkamose apygar- 
dose rinkimų į Laisvosios Airijos Valstybės Parlamentą nebus. 


12. Jeigu iki minėto mėnesio pabaigos abiejų šiaurės 
Airijos Parlamento Rūmų bus Jo Didybei įteiktas atitinkamas 
adresas, tai Laisvosios Airijos Valstybės Parlamento ir Vyriau- 
sybės įgaliojimai neapims šiaurės Airijos ir 1920 metų Akto 
nuostatai apie Airijos Valdymą (įterpiant ir liečiančius Airijos 
Tarybą), kiek jie liečia šiaurinę Airiją, turės visišką galią ir 

reikšmę, ir ši sutartis veiks tik su atitinkamomis modifika- 
cijomis. 

Be to, nustatoma, kad tokio adreso įteikimo atveju trijų 
asmenų komisija, — vieno Laisvosios Airijos Valstybės Vyriau- 
sybės paskirto, vieno šiaurės Airijos Vyriausybės paskirto ir 
vieno einančio komisijos pirmininko pareigas, Britų Vyriausy- 
bės paskirto, — skaitydamosi su gyventojų pageidavimais, kiek 
tai suderinama su ekonominėmis ir geografinėmis 1920 metų 
Akto sąlygomis apie Airijos valdymą ir šios sutarties vykdymu, 
nustatys Šiaurinės Airijos ir likusios Airijos dalies sienas; 
Šiaurinės Airijos sienos turi būti, kiek tai galima, tos pačios 
komisijos nustatytos. 

13. Vykdant paskutinį aukščiau išdėtą straipsnį, Pietinės 
Airijos Parlamento nustatytą, atitinkantį 1920 metų Akto apie 
Airijos valdymą suteiktą kompetenciją rinkti Airijos Tarybos 
narius, po Laisvosios Airijos Valstybės Parlamento suformavi- 
mo, bus to Parlamento vykdomi, 


14. Išėjus minėtam mėnesiui laiko ir neįteikus aukščiau 
minėtame 12 straipsnyje nurodyto adreso, šiaurinės Airijos Par- 
lamentas ir Vyriausybė, kiek tai lies šiaurinę Airiją, ir toliau 
vykdys įgaliojimus, duotus jiems 1920 metų Airijos valdymo 
aktu, tuo atveju, kai minėtuoju aktu, šiaurinės Airijos Parla- 
mentas neturi teisės leisti įstatymų (įterpiant klausimus, tuo 
aktu perleistus Airijos Tarybos kompetencijai). Laisvosios 
Airijos Valstybės Parlamentas ir Vyriausybė šiaurinėj Airijoj 
turės tas pačias teises, kaip ir kitoje Airijos dalyje, laikantis 
kitų nuostatų, dėl kurių gali susitarti žemiau išdėstytu būdu. 

15. Nuo šios sutarties sudarymo dienos šiaurinės Airijos 
Vyriausybė ir Laikinoji Pietinės Airijos Vyriausybė, kuri bus 
įkurta žemiau nurodyta tvarka, gali susivažiuoti apsvarstyti 
nuostatų, kuriais turi būti vykdomas paskutinis aukščiau išdė- 
tas straipsnis; tie nuostatai gali apimti: 

a) patronažo nuostatus šiaurinėj Airijoj, 

b) pajamų nuostatus rinkimo šiaurinėj Airijoj, 

c) įvežamųjų ir išvežamųjų muitų nuostatus, liečiančius 

Šiaurinės Airijos prekybą ir pramonę, 

d) mažumų nuostatus šiaurinėj Airijoj, 

e) šiaurinės Airijos ir Laisvosios Valstybės finansinių 

santykių sutvarkymą, 

f) vietos milicijos kontigento ir teisių nustatymą šiauri- 
nėj Airijoj, Laisvosios Airijos Valstybės bei šiauri- 
nės Airijos gynimosi jėgų proporciją; jei minėtoj kon- 
ferencijoj tokie nuostatai bus priimti, turės tokią pat 
galią, lyg būtų įterpti į nuostatus, kuriais, aukščiau 
minėtu 14 straipsniu, ateityje Šiaurinėj Airijoj galės 
būti vykdomi Laisvosios Airijos Valstybės Parlamento 
ir Vyriausybės įgaliojimai. 

16. Nei Laisvosios Airijos Valstybės Parlamentas, nei 
Šiaurinės Airijos Parlamentas neleis jokių įstatymų tiesiogiai 
ar netiesiogiai palaikyti vienai ax kitai kuriai nors tikybai, arba 
uždrausti, arba varžyti jos laisvam išpažinimui, arba teikti ko- 
kių nors privilegijų, arba siaurinti teises dėl tikybos išpažini- 
mo, arba dėl tikybinės tarnybos, arba varžyti vaikų teises mo- 
kytis mokykloj, gaunančioje valstybės pašalpą, arba daryti skir- 
tumui tarp mokyklų, vedamų įvairių tikybinių grupių, kiek tai 
liečia valstybės paramą, arba nusavinti kurios nors tikybinės 
grupės bei auklėjimo įstaigos turtą, jeigu nusavinama ne visuo- 
menės labui ir veltui. 

17. Laikinąja priemone Pietinėi Airijai valdyti, kol bus 
sudarytas Laisvosios Airijos Valstybės Parlamentas ir Vyriau- 
sybė, bus sušauktas, 1920 metų Airijos valdymo aktu, Pietinės 
Airijos apygardose išrinkto Parlamento narių susirinkimas ir 
sudaryta Laikinoji Vyriausybė, Britanijos Vyriausybė tai Lai- 
kinajai Vyriausybei perduos valdžios aparatą ir teises, reikalin- 
gas jos pareigoms vykdyti. Be to, nustatoma, kad kiekvienos 
tos laikinosios Vyriausybės narys turi raštu pareikšti, kad jis 
arba ji priima šį susitarimą. 

Tačiau ši priemonė turės galios ne ilgiau kaip dvylika 
mėnesių, pradedant šia susitarimo diena. 

18. šis susitarimas neatidėliojant Jo Didybės Vyriausybės 
bus įduotas Parlamentui patvirtinti ir Airijos įgaliotiems asme- 
nims — Pietinės Airijos Bendruomenių Rūmų nariams, tam ty- 
čia sušauktiems, įteiktas pasirašyti ir, patvirtinus, ratifikuotas 
tam tikro įstatymo. 

Pasirašė: 

Iš Britų delegacijos pusės, D. Lloyd George, Austen Cham- 
berlain, Birkenhead, Winston S. Churchill, L. Worthington- 
Evans, Hamar Greenwood, Gordon Hewart. 

Iš Airių delegacijos pusės, Art 6 Griobhtha (Arthur Grif- 
fith), Michal 6 Coileain, Riobūrd Bartun, E. S. Ó Dugain, 
Seorsa Ghabhūin Ui Dhubhthaigh. 

1921 m. gruodžio 6 d. 


Papildymas (prle 7 straipsnio). 

1. Reikalaujamieji ypatingieji patogumai yra šie: 

a) uostų ir dokų valdymas Birhavaene. 

Adminiraliteto turtas ir teisės pasilieka jam kaip bu- 
vę iki šios dienos. Uosto fortai pasilieka Britanijos val- 

b) Queenstown. 

Uosto fortai pasilieka Britanijos valdomi ir prižiū- 
rimi. Kaikurios jūrų bojos turi būti rezervuotos naudotis 
Jo Didybės laivams. 

c) Bellfastoužutekis. 

Uosto fortai pasilieka Britanijos valdomi ir prižiū- 
rimi. 

d) Swilly užutekis, 

Uosto fortai pasilieka Britanijos valdomi ir prižiū- 
rimi. 

e) Aviacija. 

Vietos, tinkančios krantų oro apsaugai, minėtų uostų 
apylinkėse. 

f) Žibalo kuro atsarga. 

Buksiravimas ir greitas susisiekimas bus užsimokė- 
jus leidžiamas prekybinėms bendrovėms su būtina sąlyga, 
kad jis turės tam tikrą minimalę kuro atsargą Admirali- 
teto reikalams. 

2. a) Tarp Britų Vyriausybės ir Laisvosios Airijos Valsty- 
bės Vyriausybės bus pasirašyta konvencija įvykdyti 
šiems dalykams: 

Be susitarimo su Britų Vyriausybe nebus tiesiama 
nei povandeninių kabelių, nei radio stočių nebus sta- 
toma susižinoti su vietomis už Airijos sienų; esančios 
teisės ir koncesijos povandeniniams kabeliams ir radio 
stotims nebus atimtos be susitarimo su Britų Vyriau- 
sybe; Britų Vyriausybė galės tiesti pridedamuosius 
povandeninius kabelius arba statyti naujų radio sto- 
čių susižinoti su vietomis už Airijos sienų. 

b) švyturiai, bojos, bakenai ir kitoki ženklai bei pagalbi- 
nės navigacijos priemonės Laisvosios Airijos Valstybės 
Vyriausybės bus palaikomi tokie, kokie jie buvo šios 
sutarties metu ir, be susitarimo su Britų Vyriausybe, 
nebus nei perkeliami, nei didinami. 

c) Karo signalizacijos stotys naikinamos ir pasilieka abie- 
jų šalių vadovybėj ir globoj; Laisvosios Airijos Valsty- 
bės Vyriausybei leidžiama pasirinkti arba nukelti, 
arba sunaudoti jas prekybiniams reikalams, Admirali- 
mas telegrafo susisiekimas. 

„ Minėtų Vyriausybių bus surašyta konvenciia dėl privati- 

nio oro susisiekimo. 


Pasirašė: 


Iš Britų delegacijos pusės, 
D. L. G., 

A. C> 
B., 


W SG 
Iš Airių delegacijos pusės, 


1921 m. gruodžio 6 d. 


Pastaba. Antrame tos pat sesıjos įstatyme (13 Geo. 
5 ch. 2) įrašyti tam tikru konstituciniu aktu apie 
Laisvąją Airių Valstybę nustatą tam tikrus perei- 
namuosius 1920 m. Airių valdymo akto nuostatus 
apie teisėjus ir valdininkus, nustatantieji organus 
atsarginiams airių kareiviams aprūpinti žemės 
sklypais. 


SERBŲ - KROATŲ - SLOVĖNŲ 
(S. H. S) 


KONSG3TITUCGILIJ A. 


Jo Didybės Petro I-jo, Dievo malone ir Tautos valia ser- 
bų, kroatų ir slovėnų Karaliaus vardu, Mes, sosto įpėdinis 
Aleksandras, skelbiame ir garsiname visiems ir kiekvienam, 
kad 1920 m. rugsėjo mėn. 7 dienos įsakymu sušauktasis 1920 
m. gruodžio mėn. 12 d. sostinėje, Bielgrade, serbų, kroatų ir 
slovėnų Karalystės steigiamasis Tautos Susirinkimas 62-ame 
savo eiliniame posėdyje Vidų dieną — 1921 m. birželio mėn. 
28 d. priėmė ir Mes patvirtinome ir tvirtiname serbų, kroatų 
ir slovėnų Karalystės konstituciją, kuri skamba: 


Serbų, Kroatų ir Slovėnų Karalystės 


konstitucija. 
1921 m. birželio mėn. 28 d. 


PIRMOJI DALIS. 
Bendrieji nuostatai. 


1 straipsnis. 


Serbų-kroatų-slovėnų valstybė yra konstitucinė, parlamen- 
tinė ir paveldima monarchija. 

Oficialus valstybės pavadinimas: Serbų, Kroatų ir Slovėnų 
Karalystė. 
2 straipsnis. 

Karalystės erbas — raudoname skyde baltas dvigalvis 
erelis išskėstais sparnais. Erelio galvas vainikuoja Karalystės 
karūna. Ant erelio krūtinės erbo skydas, kur atvaizduoti: Ser- 
bijos erbas: raudonas laukas, perkirstas sidabriniu kryžium 
ir su šautuvo titnagu kiekvienam ketvirty; Kroatijos erbas: 
dvidešimt penkių sidabrinių ir raudonų kvadratų pakaitomis 
šachmatų laukas; Slovėnijos erbas: žydras laukas su trimis 
auksinėmis šešiakampėmis žvaigždėmis, apačioj — baltas pus- 
mėnulis. 

Valstybės vėliava — mėlyna, balta ir raudona spalvos 
horizontalėje kryptyje ant statmeno koto. 


3 straipsnis. 


Oficialinė Karalystės kalba — serbų-kroatų-slovėnų. 

Pagrindinės piliečių teisės ir pareigos. 


4 straipsnis. 

Visoje Karalystėje yra viena pilietybė. Visi piliečiai ly- 
gūs jstatymams. Visi naudojasi vienoda valdžios organų ap- 
sauga. 

Bajorystės, tilulų ir kitokių paveldimų privilegijų ne- 
pripažįstama. 

5 straipsnis. 


Asmens laisvė laiduojama. 

Išskyrus įstatymo numatytus atsitikimus, niekas negali 
būti kvočiamas, suimtas arba bet kokiu kitu būdu kalinamas. 

Jei nėra kompetentingo valdžios organo raštiško ir moty- 
vuoto įsakymo, tai vien dėl kaltinimo kuriuo nors nusikaltimu 
ar nusižengimų niekas negali būti suimtas. Tas įsakymas turi 
būti praneštas suimtajam asmeniui jį sulaikant, o jei to nega- 
lima, tai vėliausiai per dvidešimt keturias valandas nuo su- 
laikymo. 

Įsakymas sulaikyti gali būti per tris dienas apskųstas ati- 
tinkamam teismui. 

Jeigu per tą laiką nepaduoda jokio skundo, tai tardomojo 
valdžia turi per tolimesnes dvidešimt keturias valandas ofi- 
cialiai perduoti suėmimo įsakymą atitinkamam teismui. Teis- 
mas turi nuspręsti, ar suėmimas paliekamas galioje arba suim- 
tasis turi būti per dvi dienas nuo įsakymo pranešimo paleistas. 

Teismo sprendimas turi vykdomosios galios. 

Viešosios valdžios agentai, peržengę šiuos nuostatus, bus 
baudžiami už neteisėtą laisvės atėmimą. 


6 straipsnis. 


Kiekvienas tegali būti atiduotas tik tokiam teismui, ku- 
riam pagal įstatymą priklauso byla. 


7 straipsnis. 
Niekas negali būti teisiamas, kol kompetentingas valdžios 


organas neapklausė arba nepasiūlė teisėtu keliu gintis nuo kal- 
tinimo. 

8 straipsnis. 


Bausmė gali būti tik įstatymo nustatyta; ji gali būti tai- 
koma tik tokiems darbams, kurie prieš juos padarant buvo 
įstatymo numatyti baustini tąja bausme. 


9 straipsnis. 


Mirties bausmė negali būti taikoma grynai politiniams nu- 
sikaltimams. 

Išimtis leidžiama pasikėsinus ant Monarcho asmens arba 
Karaliaus šeimos narių; tokiais atsitikimais mirties bausmė 
numatyta baudžiamojo įstatymo. Išimtis leidžiama ir tokiais 
atsitikimais, kuriais kartu su grynai politiniu nusikaltimu 
esama kito nusikaltimo, baudžiamo baudžiamojo įstatymo mir- 
ties bausme, taip pat ir tokiais atsitikimais, kuriais mirties 
bausme baudžia karo statutas. 


10 straipsnis. 


Pilietis negali būti ištremtas iš valstybės. Krašto viduje 
pilietis negali būti išsiųstas iš vienos vietos į kitą, arba pri- 
verstas gyventi tam tikroje vietoje, išskyrus tik tiksliai įsta- 
tymo numatytus atsitikimus. 

Niekas bet kokiu atveju be teismo sprendimo negali būti 
išsiųstas iš savo kilimo vietos. 


11 straipsnis. 

Butas neliečiamas. 

Valdžia negali daryti kratų arba ieškojimų piliečio bute, 
išskyrus įstatymo nurodytus atsitikimus ir laikantis įstatymo 
nustatytos tvarkos. 

Prieš pradėdamas veiksmus, valdžios organas turi pra- 
nešti asmeniui, kurio butas bus krečiamas, tardymo organų 
raštišką įsakymą, kuriuo remiantis daroma krata. Prieš šį įsa- 
kymą gali būti paduotas skundas I-os instancijos teismui. Tas 
skundas nesulaiko kratos. 

Krata visada daroma prie dviejų piliečių. 

Tuojau po kratos, valdžia turi įteikti asmeniui, kurio bu- 
tas buvo krečiamas, aktą, konstatuojantį kratos vaisius ir pa- 
sirašytą tardyti paimtų daiktų sąrašą. 

Policijos agentai negali eiti nakties metu į privatų butą, 
išskyrus tik būtinus atsitikimus, arba tuos atsitikimus, kada 
iš to buto šaukiasi jų pagalbos. 

Tais atvejais dalyvauja vietos savivaldybės atstovas arba 
du tuo tikslu pakviesti piliečiai, išskyrus atsitikimą, kada poli- 
cija šaukiama pagalbon. 

Valdininkai, nusikaltę šiems nuostatams, bus baudžiami už 
neteisėtą įsiveržimą į butą. 


12 straipsnis. 


Laiduojama sąžinės ir tikybos laisvė. Pripažintosios tiky- 
bos yra prieš įstatymus lygios ir gali viešai atlikinėti savo 
apeigas. 

"Naudojimasis pilietinėmis ir politinėmis laisvėmis nepa- 
reina nuo tikybos. 

Niekas negali atsisakyti atlikti savo pilietines ir karines 
pareigas, teisindamasis savo tikybos liepimais. 


Priimtomis visoje valstybėje tikybomis laikomos tos, ku- 
rios gavo savo teisinį pripažinimą bet kurioje Karalystės da- 
lyje. Kitos tikybos gali būti pripažintos tik tam tikro įstatymo. 
Priimtosios ir piipažintosios tikybos savarankiškai tvarko sa- 
vo vidaus reikalus ir įstatymo ribose valdo savo turtus ir ka- 
pitalus. 

Niekas nėra verčiamas viešai atlikinėti savo tikybos apei- 
gas. 

Niekas nėra verčiamas dalyvauti tikybiniuose aktuose, iš- 
kilmėse, apeigose, pamaldose, išskyrus valstybines šventes ir 
iškilmes ir įstatymo numatytus atsitikimus, liečiančius asme- 
nis, esančius tėvų, globėjų arba karo valdžios žinioje. 


Savo bažnytinių nuostatų reikalavimo ribose, priimtosios 
ir pripažintosios tikybos gali turėti santykių su savo aukščiau- 
sia tikybine vyriausybe net už valstybės sienų. Tų santykių 
tvarka bus nustatyta įstatymo. 

Kiek yra biudžeto numatytos kulto reikalams sumos, jos 
turi būti paskirstytos tarp įvairių priimtų ir pripažintų tiky- 
bų, proporcingai tikinčiųjų skaičiui ir paisant jų tikrai pagrįs- 
tų reikalų. 

Kulto tarnautojai negali partijos reikalams, vykdydami 
oficiales pareigas, vartoti savo dvasininko autoriteto, tiek šven- 
tyklose, kreipiantis į tikinčiuosius tikybinio pobūdžio raštais, 
tiek kitokiu būdu. 


13 straipsnis. 


Spauda laisva. 

Negalima imtis jokių preventyvių apsisaugojimo priemo- 
nių prieš leidinių ir laikraščių skelbimą, pardavimą ir platini- 
mą. Cenzūra tegali būti įvesta tik karo ir mobilizacijos metu 
ir tik išanksto įstatymo numatytais atsitikimais. 

Draudžiamas platinimas ir pardavinėjimas tų laikraščių 
ir spausdintų raštų, kuriuose įžeidžiami: Valdovas arba Kara- 
liaus šeimos nariai, svetimų valstybių galvos, Seimas (Narodna 
Skupština), arba kuriuose piliečiai tiesiogiai raginami jėga pa- 
keisti konstituciją, arba šalies įstatymus, arba žiaurūs pasikėsi- 
nimai prieš visuomenės dorovę. 

Tačiau šiais atsitikimais, valdžia, per tolimesnes dvide- 
šimt keturias valandas po suėmimo, turi nusiųsti sulaikytus 
leidinius į teismą, kuris taip pat per dvidešimt keturias valan- 
das turi sulaikymą patvirtinti arba panaikinti; priešingu at- 
veju sulaikymas bus laikomas panaikintas. 

Bendrieji teismai sprendžia nuostolių klausimą, nepriklau- 
sydami nuo sprendimo sulaikymo panaikinimo klausimo. 

Už spaudos nusikaltimus atsako autorius, redaktorius, 
spaustuvininkas, leidėjas ir platintojas. 

Tam tikras spaudos įstatymas nustatys šių asmenų atsa- 
kingumą už padarytus nusikalstamus darbus, tvarką ir laipsnį. 

Kiekvienas spaudos nusikaltimas teisiamas paprasto teis- 
mo. 


14 straipsnis. 


Piliečiai turi sąjungų, susirinkimų ir nuomonių teisę. 
Smulkios šiuo reikalu taisyklės nustatomos įstatymo. Į susirin- 
kimus negalima atvykti apsiginklavus. Apie susirinkimą atvi- 
rame lauke turi būti pranešta atitinkamam valdžios organui 
mažiausia prieš dvidešimt keturias valandas. 

Piliečiai turi teisės jungtis tokiais tikslais, kurie įstatymų 
nebaudžiami. 

15 straipsnis. 

Piliečiai turi peticijos teisę. Peticijos gali būti pasirašytos 
vieno arba kelių asmenų, taip pat ir bet kurio teisinio asmens. 
Jos gali būti adresuotos visiems be skirtumo valdžios orga- 
nams. 


16 straipsnis. 


Menas ir mokslas — laisvi; jie turi valstybės globą ir pa- 
ramą. 

Dėstymas universitete — laisvas. 

švietimą duoda valstybė. 

Visoje šalyje jis remiasi vienodais pagrindais, prisitai- 
kindamas prie tos aplinkumos, kuriai jis skiriamas. 

Visos mokyklos turi duoti dorinį auklėjimą ir lavinti pi- 
lietinę sąmonę tautinės vienybės ir tikybinės tolerancijos dva- 
sioje. 

Pradžios mokslą duoda valstybė; jis yra visuotinis ir pri- 
verstinis. 

Tikybos mokslas duodamas, tėvams ir globėjams norint, 
pagal atskiras tikybas ir laikantis jų dėsnių. 

Profesinės mokyklos steigiamos paisant (žiūrint) profe- 
sinių reikalų. 

Už valstybės duodamą mokslą neimama jokių įstojamųjų 
įnašų, mokslo arba kitokio mokesčio. 

Įstatymas nustatys sąlygas, kuriomis gali būti leidžiamos 
įvairios privatinių mokyklų kategorijos. 

Visos auklėjamosios įstaigos yra valstybės kontroliuo- 
jamos. 

Valstybė bus palanki liaudies švietimo kėlimui. 

Kitų rasių ir kalbų mažumos turės savo pradžios mokslą 
gimtąja (motinos) kalba, įstatymo nustatytomis sąlygomis. 


17 straipsnis. 


Išskyrus teismo, tardymo, mobilizacijos ir karo atsitiki- 
mus, laiduojama paslaptis korespondencijos ir susižinojimo te- 
legrafu ir telefonu. Visi korespondencijos ir susižinojimo tele- 
grafu ir telefonu paslapties laužytojai bus baudžiami įsta- 
tymu. 

18 straipsnis. 

Kiekvienas pilietis, kuris nukentėjo dėl valstybės ar savi- 
valdybės valdininko neteisėtų darbų, padarytų einant jiems 
tarnybos pareigas, turi teisės, nieko neatsiklausęs, netarpiškai 
skųstis teismui. 

Ministeriams, teisėjams ir esantiems tikrojoj tarnyboj 
kareiviams taikomos atskiros taisyklės. 

Valstybė arba savivaldybės vienetas atsako bendrajam 
teismui už padarytus piliečiams nuostolius dėl neteisingo jų or- 
ganų veikimo. šie organai atsako valstybei arba savivaldybės 
vienetui. 

Nuostolių ieškinys padengiamas devynių mėnesių įsise- 
nėjimu. 

19 straipsnis. 

Visose valstybės administracijos srityse visos vietos vie- 
nodai prieinamos, įstatymo numatytomis sąlygomis, visiems 
įgimtiems piliečiams, lygiai kaip ir natūralizuotiems, priklau- 
santiems serbų-kroatų-slovėnų tautybei piliečiams. 

Kiti natūralizuotieji piliečiai gali būti priimti valstybės 
tarnybon, jei tik jie išgyveno Karalystėje dešimtį metų; jie 
gali būti priimti tarnybon ir anksčiau tam tikru Valstybės Ta- 
rybos leidimu, pagal atitinkamą motyvuotą ministerio tarpi- 
ninkavimą. 

20 straipsnis. 

Kiekvienas pilietis naudojasi valstybės globa užsieny. Jis 
laisvas atsisakyti savo pilietybės, atlikęs valstybei visas savo 
pareigas. Piliečių išdavimas draudžiamas. 


21 straipsnis. 
Kekvienas pilietis turi pasiduoti įstatymams, tarnauti tau- 
tos nacionalinio vieneto interesams, ginti savo tėvynę ir mokėti 
mokesčius pagal savo turtą ir įstatymo liepimus. 


TREČIOJI DALIS. 


Ekonominiai ir socialiniai nuostatai. 


22 straipsnis. 
Valstybė rūpinasi, kad visiems piliečiams būtų laiduoja- 
mas vienodas galimumas pasiruošti tokiems verslams, į ku- 

riuos jie turi palinkimą. Tuo tikslu valstybė organizuoja profesi- 
nį mokymą ir įstaigas, kad neturtingiems ir gabiems vaikams 
būtų galima mokytis. 
23 straipsnis. 

Darbas valstybės globojamas. 

Moterys ir nepilnamečiai, kenksmingam jų sveikatai dar- 
be, turi naudotis ypatinga apsauga. 

Įstatymas nustato tam tikras priemones darbininkų sau- 
gumui ir apsaugai ir normuoja darbo dieną visose įmonėse. 


24 straipsnis. 


Proto darbo kūrinys yva jo autoriaus nuosavybė, kurią 
globoja valstybė. 


25 straipsnis. 


Sutarčių laisvė ekonominiuose santykiuose pripažįstama 
tokiose ribose, kuriose ji neprieštarauja socialiniam interesui. 


26 straipsnis. 


Socialiniams konfliktams pašalinti ir teisingumui palai- 
kyti valstybė, žiūrėdama visuomenės interesų ir remdamasi 
įstatymais, turi teisę ir pareigą įsikišti į piliečių ekonominius 
santykius. 

27 straipsnis. 

Valstybė rūpinasi: 1) bendrų ir socialinių, turinčių įtakos 
tautos sveikatai, higienos sąlygų pagerinimu, 2) motinų ir ma- 
žamečių vaikų ypatinga apsauga, 3) visų piliečių sveikatos ap- 
saugojimu, 4) kova su aštriomis ir chroniškomis užkrečiamo- 
mis ligomis, taip pat su girtavimu, 5) nemokamu medicinos pa- 
galbos teikimu neturtingiems piliečiams, taip pat ir parūpini- 
mu jiems nemokamai vaistų ir kitokių priemonių tautos svei- 
katai saugoti. 

28 straipsnis. 


Moterystė yra valstybės globojama. 


29 straipsnis. 
Valstybė teikia tautai medžiaginės paramos koperaty- 
vams steigti. Taip pat, ji teikia tautai medžiaginės paramos ki- 
toms verslų organizacijoms, dirbančioms ne pelnui gauti. Esant 

lygioms sąlygoms ir kiek tai iš viso įeina į jų veikimo sritį, 
šie koperatyvai ir kitokios to pat pobūdžio ekonominės organi- 
zacijos arba jų sąjungos turės pirmenybės prieš kitas priva- 
čias įmones. Koperatyvų įstatymas bus išleistas ir taikomas vi- 
sai šaliai. 

80 straipsnis. 

žemės ūkio draudimas bus sutvarkytas tam tikru įsta- 
tymu. 

31 straipsnis. 

Tam tikras įstatymas sutvarkys darbininkų draudimą ne- 
laimės, ligos, nedarbo, nedarbingumo, senatvės ir mirties at- 
sitikimais. 

32 straipsnis. 

Karo invalidai, karių kritusių ir mirusių per karą našlai- 
čiai ir našlės, taip pat karių tėvai, jei pastarieji neturtingi 
ir negali dirbti, naudojasi ypatinga dėkingos valstybės globa 
ir pagalba. 

Įstatymas sutvarkys invalidams darbingumo atnaujinimo 
ir karo našlaičių auklėjimo reikalą. 


33 straipsnis. 

Darbininkams laiduojama teisė organizuotis darbo sąly- 
goms gerinti. í 
84 straipsnis. 

Ypatingo dėmesio bus kreipiama į jūros žvejybą ir jūros 
reikalus. 

Tam tikras įstatymas tvarko jūros profesijos asmenų 
draudimą ligos, nesveikatos (invalidų), senatvės ir mirties at- 
sitikimais. 

35 straipsnis. 

Visur, kur to reikalaus bendrieji valstybės interesai, ji 

rūpinasi visų susisiekimo priemonių įrengimu ir palaikymu. 


36 straipsnis. 
Betkoks lupikavimas draudžiamas. 


37 straipsnis. 


Privatinė nuosavybė pripažįstama. Iš nuosavybės eina 
pareigos. Naudojimasis nuosavybe neturi kenkti visuomenės 


= 55 


reikalams. Privatinės nuosavybės turinys, tūris ir paskirstymas 
nustatomas įstatymo. 

Nusavinimas viešosios naudos tikslams leistinas teisėtu 
pagrindu ir už teisingą atlyginimą. 


38 straipsnis. 


Fideikomissai panaikinami. 

Turto paskyrimas pripažįstamas bendru reikalu. Įstaty- 
mas nustatys atsitikimus, kada tokių paskyrimų tikslas ir ob- 
jektas gali būti modifikuojami, pasikeitus aplinkybėms. 


39 straipsnis. 


Palaikų mokesčio įstatymas turi patikrinti valstybei daly- 
vavimą paveldėjime, paisant giminystės laipsnių tarp paveldė- 
tojo ir paveldėjimo, palikėjo ir palikimo vertės. 


40 straipsnis. 


Rekvizuoti transporto priemones ir kitus daiktus kariuo- 
menės reikalams galima tik už teisingą atlyginimą. 


41 straipsnis. 


Dideli privatiški miškai nusavinami įstatymo keliu, ir 
virsta valstybės arba savivaldybių vienetų nuosavybe. 

Įstatymas nustatys, kokiose ribose dideli miškai gali tapti 
nuosavybe kitų viešų organizacijų, jau esamų arba turinčių 
būti įsteigtų. 

žemės plotai, kurių nusodinimas medžiais reikalaujamas 
klimato ir kultūros sąlygų — miškai iš esmės —, jei tų plotų 
apsodinimas negali būti kitaip įvykdytas, nusavinimo įstaty- 
mu lieka taip pat valstybės arba savivaldybių vienetų nuosa- 
vybe. 

Dideli miškai, kuriuos privatūs asmens yra gavę iš sve- 
timos valdžios, virsta, pagal įstatymą, valstybės arba bendruo- 
menės nuosavybe be jokio tiems asmenims atlyginimo. Miškų 
įstatymas nustatys sąlygas, kuriomis ūkininkai ir darbo žmo- 
nės, kuriems žemės darbas tėra antraeilis darbas, gali valsty- 
bės ir savivaldybės miškuose pasikirsti medžių statybai ir ku- 
rui ir ganyti juose savo galvijus. 

42 straipsnis. 

Feodaliniai santykiai laikomi juridiškai panaikinti nuo iš- 
sivadavimo iš svetimo jungo dienos. Jeigu iki tos dienos, panai- 
kinant feodalinius santykius arba pakeičiant juos civilinės tei- 
sės santykiais, buvo padarytos skriaudos — įstatymas turi 
juos atitaisyti. Kmetai (čifčigai) ir apskritai valstiečiai, dirbą 
žemę tomis pačiomis sąlygomis, kaip kmetai, pripažįstami lais- 
vais jų turimųjų žemių savininkais. 

Jie nemoka už tai jokio atlyginimo; jiems duodama teisė 
perleisti žemes paveldėjimo keliu. 


43 straipsnis. 

Didelių žemių  nusavinimas ir jų išdalinimas tiems, kas 
žemę dirba, tvarkomas įstatymo. 

Įstatymas taip pat nustatys atlyginimo būdą už nusavin- 
tas žemes. 

Nebus duota jokio atlyginimo už didelius plotus, priklau- 
siusius buvusių svetimų dinastijų nariams arba svetimos val- 
džios dovanotus privatiniams asmenims. 

Apgyvendinant šias žemes, bus duodama pirmenybė lais- 
vai susikūrusioms koperatyvinėms kolonizacijos bendrovėms; 
bus žiūrima, kad naujakuriai būtų aprūpinti reikalingomis 
gamybos priemonėmis, 

Apgyvendinant ir dalinant nusavintas žemes, pirmenybė 
bus duodama reikalingiems žemės kareiviams, kovojusiems už 
serbų, kroatų, slovėnų išvadavimą, ir jų šeimynoms. 

Įstatymas nustatys žemės nuosavybės maksimumą, taip 
pat ir atsitikimus, kuriais tam tikros žemės minimumas negali 
būti perleidžiamas. 

44 straipsnis. 

Steigiama Ūkio Taryba socialiniams ir ekonominiams įsta- 
tymams tiekti. 

Šios Tarybos sudėtį ir kompetenciją nustatys įstatymas. 


KETVIRTOJI DALIS. 


Valstybės valdžios galios. 


45 straipsnis. 
Kiekviena valstybės valdžios galia vykdoma pagal šios 
konstitucijos nuostatus. 

46 straipsnis. 
Įstatymų leidimo galia vykdoma kartu Karaliaus ir Na- 
rodnos Skupštinos. 
47 straipsnis. 
Vykdomoji galia priklauso Karaliui, kuris ją vykdo per 
atsakingus ministerius, pagal šios konstitucijos nuostatus. 


48 straipsnis. 


Teismo galia vykdoma teismų. Jų sprendimai ir nutarimai 
daromi ir vykdomi Karaliaus ir įstatymo vardu. 


PENKTOJI DALIS. 


Karalius. 


49 straipsnis. 


Karalius tvirtina ir skelbia įstatymus. Jis, pagal įstatymo 
nuostatus, skiria valstybės valdininkus ir duoda karinius laips- 
nius. 

Karalius yra vyriausias visų ginkluotų pajėgų viršinin- 
kas. Jis apdovanoja ordinais ir kitais pasižymėjimo ženklais. 


50 straipsnis. 


Karalius turi amnestijos teisę politinių ir karinių nusikals- 
tamųjų darbų bylose. Amnestija naikina nusikalstamojo darbo 
teisines pasėkas, bet ji negali liesti privatinių asmenų teisių 
dėl nuostolių atlyginimo. 

Amnestija gali būti suteikta prieš iškeliant baudžiamąjį 
kaltinimą, kaltinimo metu ir įsigalėjus teismo sprendimui. Am- 
nestija gali būti bendra ir individualė. 

Ministeriai gali būti amnestuojami tik išanksto Narodnai 
Skupštinai sutikus, bet ši amnestija negali būti taikoma prieš 
teismo sprendimą. 

Karalius turi bausmės dovanojimo teisę Jis gali visai pa- 
naikinti, sumažinti arba suminkštinti paskirtą (teismo) 
bausmę. 

Nusikalstamųjų darbų, baudžiamų pagal privatinių asme- 
nų skundus, bausmės dovanojimo teisė tvarkoma baudžiamojo 
proceso įstatymo. 


== M 


51 straipsnis. 


Karalius atstovauja valstybei visuose jos santykiuose su 
svetimomis valstybėmis. Jis skelbia karą ir daro taiką. Išsky- 
rus priešo įsiveržimą į šalies teritoriją arba svetimos valsty- 
bės karo paskelbimą, karui paskelbti reikalingas išanksto Na- 
rodnos Skupštinos sutikimas. 

Jeigu šaliai paskelbtas karas arba priešo įsiveržta į jos 
teritoriją, Narodna Skupština turi būti sušaukta neatidėliojant. 


52 straipsnis. 


Karalius šaukia Narodną Skupštiną paprastoms ir nepa- 
prastoms sesijoms. 

Jis atidaro ir uždaro sesijas pats sosto kalba, arba per 
Ministerių Tarybą laišku (gromata) arba įsakymu. 

Sosto kalba, laiškas arba įsakymas kontrasignuojami visų 
ministerių. 

Įsakymas, uždarąs sesijos posėdžius, visada turi turėti lie- 
pimą kitai sesijai sušaukti, nurodydamas datą. 

Karalius gali kiekvienu laiku, žiūrėdamas valstybės inte- 
resų, sušaukti Narodną Skupštiną, jeigu pastaroji savo posė- 
džius atidėjo. 

Karalius turi teisę paleisti Narodną Skupštiną, bet įsaky- 
mas apie paleidimą turi turėti liepimą naujiems rinkimams at- 
likti, kurie turi įvykti ne vėliau kaip per tris mėnesius, ir lie- 
pimą Narodną Skupštiną sušaukti ne vėliau kaip per keturis 
mėnesius nuo Skupštinos paleidimo dienos. 

Įsakymas apie Narodnos Skupštinos paleidimą kontrasig- 
nuojamas visų ministerių. 


53 straipsnis. 
Be Narodnos Skupštinos sutikimo Karalius negali tuo pa- 
čiu laiku būti ir kitos valstybės galva. 
Jei prieš šį nuostatą Karalius priimtų kitos valstybės ka- 
rūną, tai tas turi būti laikoma jo atsisakymu nuo serbų, kroatų 
ir slovėnų Karalystės sosto. 


54 straipsnis. 


Nė vienas Karaliaus aktas nėra tikras ir neprivalomas 
vykdyti, jei jis nėra atitinkamo ministerio kontrasignuotas. 

Atitinkamas ministeris atsako už visus Karaliaus žodžiu 
ar raštu duotus aktus, kontrasignuotus ar nekontrasignuotus, 
taip pat ir už visus jo politinio pobūdžio veiksmus. 

Karo ir jūrų ministeris atsakingas už visus Karaliaus, 
kaip vyriausiojo kariuomenės vado, aktus. 


55 straipsnis. 


Karalius ir Sosto Įpėdinis laikomi pilnamečiai sukakus 
jiems aštuoniolika metu amžiaus. 

Karaliaus asmuo — neliečiamas. Negalima jo šaukti tie- 
son arba jo kaltinti. 

šis nuostatas neliečia privatinio Karaliaus turto. 


56 straipsnis. 


Petras I Karageorgijevič viešptatauja serbų, kroatų ir 
slovėnų Karalystėje. Jo peveldėtojas bus Sosto Įpėdinis Alek- 
sandras; po pastarojo vyriškieji ainiai iš teisėtos moterystės 
gimimo eilės. 

Jei Karalius neturės vyriškosios lyties paveldėtojo, tai, 
tinėj linijoje. šitam nutarimui reikia pusės plius vieno bendro 
Narodnos Skupštinos narių skaičiaus. 


57 straipsnis. 


Karališkieji Namai susideda iš Karalienės — Karaliaus 
žmonos, gyvų Karaliaus tėvų ir protėvių, Karaliaus vaikų ir 
tiesioginių ainių, tikrų Karaliaus brolių ir jų vaikų ir tiesio- 
ginių ainių su jų visų žmonomis ir vyrais ir viešpataujančio 
Karaliaus seserų. Karališkųjų Namų narių santykiai ir rangas 
bus sutvarkyti statuto, kuris bus patvirtintas įstatymo keliu. 
Nė vienas Karališkųjų Namų narys negali būti ministeriu arba 
Tautos Susirinkimo nariu. 


58 straipsnis. 
Karalius Narodnai Skupštinai šiaip prisiekia: 

„Aš (vardas), žengdamas į serbų, kroatų ir slovėnų Kara- 
lystės Sostą ir priimdamas Karaliaus valdžią, prisiekiu prieš 
Visagalio Dievo veidą palaikyti tautinę vienybę, Valstybės ne- 
priklausymą ir teritorijos neliečiamumą, taip pat saugoti 
konstituciją; prisiekiu viešpatauti remdamasis šia konsti- 

tucija ir įstatymais ir visada turėti akyse ir visose mintyse 
visos tautos gerovę. Tegul padeda čia man Dievas. Amen“. 


59 straipsnis. 


Karalius nuolat gyvena krašte. Jeigu tam tikram laikui 
iš krašto būtinai reikia išvykti, tai ipso iure jį pavaduoja Sosto 
Tpėdinis. Jei Įpėdinis dar nepasiekęs pilnų metų arba pasitaiko 
kitokia kliūtis, tai Karalių pavaduoja Ministerių Taryba. Pa- 
vadavimas vykinamas pagal Karaliaus duotas instrukcijas kon- 
stitucijos ribose. Tie patys nuostatai taikomi Karaliui susirgus, 
jei tik dėl tos ligos jis nenustoja  galėjimo toliau eiti savo 
pareigas. 

Nesant Karaliaus arba Sosto Įpėdinio, Ministerių Taryba 
neturi teisės paleisti Narodnos Skupštinos. 

Ministerių Tarybos pavadavimas gali trukti ilgiausiai šešis 
mėnesius. šiam laikui praslinkus, pradeda veikti regentūriniai 
konstitucijos nuostatai. 


ŠEŠTOJI DALIS. 


Regentūra. 


60 straipsnis. 


Karaliaus valdžia vykinama regentūros: 1) kada Karalius 
dar nesulaukė pilnų metų; 2) kada dėl nuolatinės psichinės arba 
fizinės ligos jis negali vykinti karaliaus valdžios. 

Narodna Skupština slaptu balsavimu sprendžia regentūros 
įsteigimą ir nutraukimą. 

Kada Ministerių Taryba mano, jog Karalius dėl ligos dau- 
giau nebegalės eiti savo pareigų, ji praneša apie tai Narodnai 
Skupštinai, įteikdama jai, parinktų iš krašto medicinos fa- 
kultetų sąstato, trijų gydytojų nuomonę. Taip pat bus pasielgta, 
jeigu tai lies Sosto Įpėdinį. 

61 straipsnis. 

Regentūros vykinimas priklauso ipso iure Sosto Įpėdiniui, 
jei jis sulaukęs pilnų metų. 

Jeigu Sosto Įpėdinis, dėl nurodytų 60 straipsny priežasčių, 
negali vykinti regento pareigų, tai Narodna Skupština slaptu 

balsavimu renka tris Karalystės regentus. Karalystės regentai 
renkami ketveriems metams. Tam laikui praėjus, jei regentūra 
turi būti pratęsta mažiausiai dar metus, daromi nauji rinki- 
mai. Jei regentūra turi ilgiau trukti, renkama dar ketveriems 
metams. 

Regentais gali būti tik gimimo serbai, kroatai arba slovė- 
nai, S. H. S. Karalystės piliečiai, ne mažiau kaip 45 metų am- 
žiaus ir baigę aukštąjį mokslą. 

Prieš pradėdami eiti karaliaus valdžios pareigas, regentai 
juos išrinkusiai Narodnai Skupštinai prisiekia, kad jie bus 
ištikimi Karaliui ir valdys pagal konstituciją ir krašto įsta- 
tymus. 

62 straipsnis. 


Jei vienas trijų regentų yra tam tikram laikui išvykęs 


arba jam kas nors trukdo eiti savo pareigas, tai kiti du regentai 
gali tvarkyti valstybės reikalus. 


63 straipsnis. 
Regentai rūpinsis nepilnamečio Karaliaus auklėjimu. 
Globėjai, nurodyti Karaliaus testamento, tvarkys nepilna- 
mečio Karaliaus turtus, 
Jei mirusis Karalius nenurodė globėjų, juos paskiria re- 
gentai, susitarę su Valstybės Taryba. 


64 straipsnis. 
Regentų rinkimų belaukdama, Ministerių Taryba laikinai 
vykins karaliaus valdžią savo atsakymu. 


65 straipsnis. 

Karaliui mirus arba jam atsisakius, Sosto Įpėdinis, jei jis 
jau yra pilnametis, tuojau paima valdžią ir pagarsina apie tai 
tautos proklamacija. Per dešimt dienų jis duoda Narodnai 
Skupštinai nustatytąją priesaiką. Jeigu prieš tai Narodna 
Skupština buvo paleista ir nauja dar neišrinkta, sušaukiama 
paleista Narodna Skupština. 


66 straipsnis. 

Jei Karalius mirdamas nepalieka vyriškų įpėdinių, o Kara- 
lienė Karaliui mirštant nėščia, Narodna Skupština provizo- 
riškai išrenka regentus, kurie vykdo karaliaus valdžią, iki Kara- 
lienė pagimdys. 

Iki regentų išrinkimo vyriausybė turi įteikti Narodnai 
Skupštinai trijų, parinktų iš krašto medicinos fakultetų sąstato, 
gydytojų nuomonę apie Karalienės nėštumą. Taip pat bus pa- 
sielgta, jei mirs Sosto Įpėdinis, palikdamas savo žmoną nėščią. 


67 straipsnis. 


Jei Sostas pasilieka, šios konstitucijos nuostatų prasme, 
be Įpėdinio, tai Ministerių Taryba paima Karaliaus valdžios 
vykinimą ir tuojau sušaukia Narodną Skupštiną ypatingai se- 
sijai Sosto likimui išspręsti. 

68 straipsnis. 

Karaliaus civilinis lapas nustatomas įstatymo keliu. 

šis lapas, vieną kartą nustatytas, negali būti nei didinamas 
be Narodnos Skupštinos sutikimo, nei mažinamas be Karaliaus 
sutikimo. 

Regentai, eidami savo pareigas, gauna iš valstybės iždo 
atlyginimą, kurį Narodna Skupština paskyrė jų išrinkimo 
metu. 


SEPTINTOJI DALIS. 


Narodna Skupština. 


69 straipsnis. 


Narodna Skupština susideda iš atstovų, laisvai tautos iš- 
rinktų visuotiniu, lygiu, tiesioginiu ir slaptu balsavimu, 
atstovaujant ir mažumai. 

Vienas atstovas renkamas nuo 40.000 gyventojų. Rinkimų 
apygardos, kurių gyventojai viršija ta skaičių 25.000, renka 
vieną papildomąjį atstovą. 

Narodna Skupština renkama 4 metams. Tikslesni rin- 
kimų nuostatai bus nustatyti įstatymo. 


70 straipsnis. 

Balsavimo teisė priklauso kiekvienam gimusiam ar natū- 
ralizuotam piliečiui, kuriam sukako 21 metai. 

Tikrosios tarnybos arba esantieji karo vadovybės dispozi- 
cijoj karininkai, taip pat puskarininkiai ir kareiviai, kurie yra 
tikroje tarnyboje, negali rinkti ir būti patys renkami. 

Moterų dalyvavimas balsavime bus nustatytas įstatymo. 

71 straipsnis. 

Laikinai nustoja rinkimų teisės asmenys: 1) nuteisti ka- 
lėti, kol jiems bus sugrąžintos teisės, 2) tie, kuriems teismo 
sprendimu atimta pilietinė garbė visam sprendimo galiojimo 
laikui, 3) paskelbtieji nusigyvenusiais skolininkais ir 4) glo- 
bojamieji. 

72 straipsnis. 

Narodnos Skupštinos atstovais gali būti išrinkti tik asme- 
nys, turintieji rinkimų teisę, vistiek, ar įrašyti jie į rinkimų 
sąrašą ar ne. Kiekvienas atstovas turi atitikti tokias sąlygas: 
1) būti S. H. S. Karalystės gimusiu ar natūralizuotu piliečiu; 
tačiau natūralizuotas pilietis, jei jis nėra serbų, kroatų ar slo- 
vėnų tautybės, turi pragyventi Karalystėje ne mažiau kaip 
10 metų, skaitant nuo jo natūralizacijos dienos; 2) turėti ne 
mažiau kaip 30 metų amžiaus ir 3) mokėti skaityti ir rašyti 
tautine kalba. Atstovai negali būti tuo pačiu laiku valstybės 
rangovai ar pristatytojai. 

73 straipsnis. 

Policijos, finansų vadybos ir girininkijos valdininkai, taip 
pat ir žemės Reformos Valdybos agentai gali statyti rinkimuose 
savo kandidatūrą tik išstoję iš nurodytų tarnybų ne vėliau kaip 
vienerius metus prieš rinkimų įsakymo išleidimą. 

Kiti turį viešosios galios valdininkai negali statyti savo 
kandidatūros toje rinkimų apygardoje, kurioje veikia jų galia. 

Valdininkai, išrinkti tautos atstovais, perkeliami į atsargos 
kadrus visam jų mandato laikui. 

Ministeriai, einantieji pareigas, ir ministeriai be ypatingų 
paskyrimų, taip pat ir universiteto profesoriai gali statyti savo 
kandidatūrą, ir jei jie bus išrinkti — gali toliau eiti savo pa- 
reigas. ` 

74 straipsnis. 

Kiekvienas atstovas atstovauja visam tautos visetui, bet 
ne vien savo rinkikams. 

Rinkikai negali teikti savo atstovui, o pastarasis negali 
priimti imperatyvinių ar varžančių mandatų. 

Kiekvienas atstovas prisiekia ištikimai saugoti konstituciją. 

75 straipsnis. 

Narodna Skupština renkasi Bielgrado sostinėje eilinėms 

sesijoms kiekvienų metų spalių mėn. 20 dieną, jei ji anksčiau 

Karaliaus įsakymu nebuvo sušaukta nepaprastai sesijai. 

Jei dėl karo aplinkybių sostinė bus perkelta, Narodna 
Skupština renkasi laikinoje sostinėje. 

Eilinė sesija negali būti uždaryta anksčiau kaip bus priim- 
tas valstybės biudžetas. 

Karo metu Narodna Skupština turi nuolat posėdžiauti, 
nebent ji pati kitaip nutartų. 


76 straipsnis. 


Narodna Skupština tikrina savo narių įgaliojimus ir juos 
tvirtina. Ji nustato savo statutą. 


TT straipsnis. 


Narodna Skupština renka sau kiekvienai sesijai prezidiu- 

mą iš savo narių tarpo. 
78 straipsnis. 

Įstatymų projektai, Karaliui sutinkant, įnešami į Narodną 
Skupštiną Ministerių Tarybos arba atskirų ministerių. 

Be to, teisę įnešti įstatymo projektą turi kiekvienas Narod- 
nos Skupštinos narys. 

Karalius daro sutartis su svetimomis valstybėmis. Bet 
šių sutarčių ratifikacijai reikalingas išanksto Narodnos Skupš- 
tinos pritarimas. Grynai politinių susitarimų, neprieštaraujan- 
čių nei konstitucijai, nei valstybės įstatymams, ratifikacijai 
Narodnos Skupštinos pritarimas išanksto nėra būtinas. 


79 straipsnis. 

Sutartis, įgaliojanti svetimą armiją užimti Karalystės 
teritoriją ar pereiti per ją, neturi galios nepritarus išanksto 
Narodnai Skupštinai. 

Jei valstybės reikalams būtų tai naudinga, Narodna Skupš- 
tina gali išanksto leisti  Ministerių Tarybai nustatyti bū- 
tinas priemones, kad pasiūlytas susitarimas būtų tuojau vyk- 
domas. 

Valstybės teritorija negali būti perleidžiama nei mainoma 
be Narodnos Skupštinos sutikimo. 


80 straipsnis. 
Karalius skelbia įstatymus įsakymu, į kurį įeina Narod- 
nos Skupštinos priimto įstatymo tekstas. šitas įsakymas kontra- 

signuojamas visų ministerių. Teisingumo ministeris prideda 
valstybinę antspaudą ir rūpinasi įstatymo paskelbimu ,Oficia- 
linėse žiniose“. 

Įstatymas įgyja galios po penkiolikos dienų po jo paskel- 
bimo „Oficialinėse žiniose“, jei pačiame įstatyme nepasakyta 
kitaip. 

Į tą laiką įskaitoma „Oficialinėse Žiniose“ paskelbimo 
diena. 
81 straipsnis. 


Narodna Skupština turi teisę daryti ankietas ir tardymus 
dėl rinkimų ir grynai administracinių klausimų. 


82 straipsnis. 


Kiekvienas Narodnos Skupštinos narys turi teisę kreiptis 
į mMinisterius su paklausimais ir interpeliacijomis. 
Ministeriai turi atsakyti sesijos būvy (sesijos metu) ir sta- 
tuto numatytu terminu. 


83 straipsnis. 
Narodna Skupština netarpiškai susižino tik su minis- 
teriais. 
84 straipsnis. 
Narodnoje Skupštinoje turi teisę kalbėti tik jos nariai, Vy- 
vriausybės nariai ir Vyriausybės komisarai. 


85 straipsnis. 


Narodnos Skupštinos darbai tikri, jei posėdyje dalyvauja 
bent trečdalis atstovų. 

Nutarimų tikrumui būtinas dalyvaujančių atstovų balsų 
daugumas. Balsams pasidalinus lygiomis, balsuojamas pasiūly- 
mas laikomas atmestu. 

' 86 straipsnis. 


Įstatymo projektas gali būti pavestas Narodnai Skupštinai 
svarstyti tik perėjęs per atitinkamą komitetą. 

Balsavimas Narodnoje Skupštinoje atviras; tik rinkimai 
daromi slaptai. Balsuoti galima tik pačiam (asmeniškai). 

Kiekvienas įstatymo projektas, kol jis bus galutinai pri- 
imtas, turi būti du kartu duodamas balsuoti Narodnoj Skupš- 
tinoj. 

87 straipsnis. 


Atstovas niekeno negali būti pašauktas tieson už balsavi- 
mą, kada jis balsuoja kaipo Narodnos Skupštinos narys. 

Už visus savo pareiškimus ir veiksmus, einant jiems savo 
pareigas, ar susirinkimo ar komisijų posėdžiuose, arba vykdant 
jiems Skupštinos pavestus darbus ar ypatingas funkcijas, atsto- 
vai atsako tiktai Skupštinai ir pagal statuto nuostatus. 


88 straipsnis. 


Be Narodnos Skupštinos leidimo jo nariai, savo mandato 
metu, jokiu būdu negali būti bet kokio valdžios organo pašaukti 
tieson už bet kurį nusikalstamąjį darbą, išskyrus atsitikimą, 
kai sugaunama bedarant nusikaltimą, už kurį gresia krimina- 
linė ar pataisymo bausmė. 

Tačiau ir šiuo atveju, jei Narodna Skupština posėdžiauja, 
jai tuojau apie tai pranešama, ir ji duoda ar atsisako duoti 
savo sutikimą tęsti teismo tardymį sesijos metu. 


Imunitetu atstovas naudojasi nuo savo išrinkimo dienos. 
Jei pilietis tampa atstovu prieš padarytą už jo nusikalstamą 
darbą teismo sprendimą, tai kvotos ir tardymo organai praneša 
apie tai Narodnai Skupštinai, kuri, duoda ar atsisako duoti su- 
tikimą teismo bylai tęsti. Narodnos Skupštinos narys gali būti 
pašauktas tieson tik už tokį veiksmą, dėl kurio nuimtas imu- 
nitetas. 


89 straipsnis. 


Narodna Skupština turi išimtiną teisę palaikyti savo tarpe 
tvarką per savo pirmininką. Be pirmininko leidimo, jokia gink- 
luota jėga negali būti padėta Narodnos Skupštinos kieme ar 
rūmuose. Taip pat Narodnoje Skupštinoje nė vienas valstybės 
organas negali vykinti viešosios galios. Išskyrus asmenis, nešio- 
jančius ginklus pagal įstatą ir esančius Narodnos Skupštinos 
tarnyboje, niekas negali įeiti apsiginklavęs į Narodnos Skupšti- 
nos rūmus. 

Vykdomoji valdžia. 


90 straipsnis. 

Visi ministeriai sudaro Ministerių Tarybą, kuri netarpiš- 
kai pareina nuo Karaliaus. Karalius skiria pirmininką ir Mini- 
sterių Tarybos narius. Ministeriai stovi įvairių valstybės val- 
dymo šakų priešakyje. 

Gali būti ministerių be portfelių. Taip pat, prie ministe- 
vijų, tam tikrai reikalų, įeinančių į ministeriją, sričiai vesti, 
prireikus, gali būti steigiami valstybės sekretoriatai. Valstybės 
sekretoriai, paimti iš Narodnos Skupštinos sąstato, nenustoja 
savo atstovų įgaliojimų. 

Įstatymų nuostatų numatytais atsitikimais ministeriai ski- 
ria priklausomus valdininkus. 

Prieš pradėdami eiti savo pareigas, ministeriai prisiekia 
ištikimumą konstitucijai ir Karaliui. 


91 straipsnis. 
Ministeriai atsakingi prieš Karalių ir Narodną Skupštiną. 
Karalius ir Narodna Skupština gali iškelti ministeriams 
kaltinimą už konstitucijos ir šalies įstatymų peržengimą, einant 
jiems tarnybos pareigas. Valstybė atsako už žalą, kuri kilo dėl 
neteisėtų ministerių veiksmų, einant jiems savo pareigas. 


92 straipsnis. 

Kaltinimas gali būti iškeltas ministeriui ir jam pareigas 
einant ir per 5 metus po to. 

Pasiūlymas iškelti ministeriui kaltinimą turi būti padarytas 
raštu, nurodant kaltinimo punktus. 

Kai ministerio kaltinimas išeina iš Narodnos Skupštinos, 
nutarimas apie ministerio atidavimą teismui turi būti priimtas 
dalyvaujančių narių dviejų trečdalių balsų daugumo. 


93 straipsnis. 


Ministerius teisia Valstybės Tribunolas. Jis susideda iš 
šešių Valstybės Tarybos narių ir iš šešių Kasacinio Teismo 
teisėjų, kuriuos Valstybės Taryba ir Kasacinis Teismas renka 
burtais, kiekvienas iš savo narių tarpo plenumo posėdžiuose. 

Valstybės Tribunole pirmininkauja Kasacinio Teismo pir- 
mininkas. Už nusikaltimus, nenumatytus baudžiamojo įstatymo, 
bausmės skiriamos ministerių atsakingumo įstatymu. 

Tikslesni nuostatai apie ministerių atsakingumą bus nu- 
statyti tam tikro įstatymo, 


94 straipsnis. 


Vykdomoji valdžia įstatymams taikinti gali leisti įsakymus. 

Tvarkyti santykius įsakymais, turinčiais įstatymo galią, 
vykdomoji valdžia gali tik pasiremdama tam tikru, kiekvienam 
atsitikimui jai skyrium įstatymo. suteiktu įgaliojimu. 

Įsakymai neturi prieštarauti konstitucijai, nei tam įstaty- 
mui, kuriam vykdyti jie buvo išleisti. Jie taip pat negali prieš- 
tarauti tiems teismams vykdomosios valdžios įgaliojimams, ku- 
riais remiantis jie buvo išleisti. 

Narodna Skupština gali paprastu nutarimu panaikinti 
išleistus įsakymus arba jų dalis, remdamasi įstatymo įga- 
liojimu. 

Įsakymai turi būti skelbiami; kiekviename įsakyme turi 
būti nurodytas įstatymas, kuriuo remiantis jis leidžiamas. 


95 straipsnis. 


Valdymas Karalystėje vykdomas per sritis, apygardas 
ir bendruomenes. 

Suskirstymas sritimis nustatomas įstatymo pagal gamtos, 
socialines ir ekonomines sąlygas. 

Sritis negali turėti daugiau kaip 800.000 gyventojų. 

Dvi ar keletas mažesnio ploto sričių gali būti sujungtos į 
vieną didesnę. šituo atveju galutinai sprendžia suinteresuotų 
sričių srities susirinkimai. 

Bet vis dėlto nauja sudaryta sritis negali turėti daugiau 
kaip 800.000 gyventojų. 

Kiekvienos srities priešakyje yra Karaliaus paskirtas žu- 
panas, kuris per valstybės organus valdo srityje valstybės 
reikalus. 


96 straipsnis. 
Vietiniams (bendruomenių, apygardų ir sričių) reikalams 
tvarkyti sudaroma vietinė (bendruomenių, apygardų ir sričių) 
renkamais organais veikianti savivaldybė. 

Miestų savivaldybė ir administracija bus sutvarkyta tam 
tikro įstatymo. 

Tam tikri savivaldybės organai vykdo tas pareigas, kurios 
įstatymų nuostatais pavestos jų kompetencijai. 

Į savarankišką srities valdymą įeina: 

1) srities finansai: a) vietos biudžeto nustatymas, b) įsta- 
tymo pavestų srities išlaidoms padengti rinkliavų paskyrimas; 

2) viešieji srities darbai ir statybą liečią nuostatai; 

3) ekonominių srities interesų išplėtimas; žemės darbas, 
gyvulininkystė, vynuogynai, sodininkystė ir miško ūkis, ežerų 
ir upių žuvininkystė, medžioklė ir technikinė žemės ūkio me- 
lioracija; 

4) srities domėnų valdymas; 

5) sveikatos apsauga srityje ir sanitarinei srities būklei 
pagerinti skiriamų įstaigų globojimas; 

6) visuomeniškų prievolių atlikimas srityje; 

7) labdariškos įstaigos srityje; 

8) keliai ir susisiekimo priemonės srityje; 

9) švietimo pažangos rėmimas srityje; 

10) pagalba profesiniam mokymui srityje; 

11) taupomųjų kasų, savašalpos ir draudimo įstaigų stei- 
gimas; 

12) Vyriausybei paklausus, nuomonės reiškimas apie įstaty- 
mų sumanymą, kurie liečia sritį, taip pat apie kitus klausimus. 
Be to, šiam srities valdymui gali būti įstatymų pavesti ir kiti 
uždaviniai. 

Jei kaikurios minėtų funkcijų negali būti atliktos savomis 
srities lėšomis, valstybė, srities susirinkimui prašant ir Narod- 
nai Skupštinai patvirtinus, aprūpna sritį būtinomis lėšomis 
arba imasi pati atlikti šias funkcijas. 


97 straipsnis. 
Savivaldybės vienetai turi savo metinį biudžetą. 
Savivaldybės vienetų ūkio darbas, kuris bus nustatytas tam 
tikro įstatymo, kontroliuojamas Finansų Ministerio ir Vyriau- 
sios Kontrolės. 
98 straipsnis. 
Srities valdymo organais yra: Srities Susirinkimas ir Sri- 
ties Komitetas. Srities Susirinkimas ir Apygardos Susirinkimas 

renka savo pirmininką, kuris veda jų posėdžius. Jie išrenka 
Srities ir Apygardos Komitetą. 

Jei savivaldybės ir valstybės yra vienokios veikimo šakos, 
įstatymas gali numatyti, kaipo išimtį, bendrus tarnybinius or- 
ganus. 

Jeigu tiktai nėra ypatingų įstaigų valstybės reikalams, lie- 
čiantiems vieną arba keletą sričių, tvarkyti, tai srities županas 
yra valstybės valdymo galva. 

Įstatymas nurodo tuos valstybės reikalus, kuriuos spren- 
džia županas, atsiklausęs Srities Komiteto nuomonės. 

Savivaldybės organų organizacijos ir kompetencijos smulk- 
menas nurodys tam tikras įstatymas (bendruomenių, apygardų, 
sričių), 

99 straipsnis. 

Visais savo kompetencijos klausimais Srities Susirinkimas 
gali leisti srities reglamentus. 

županas garsina srities reglamentus. 


županas gali susilaikyti nuo reglamento paskelbimo, kurį 
jis laiko nepagrįstu konstitucija ir įstatymais. Tada jis pasiun- 
čia reglamentą kartu su savo nuomone Valstybės Tarybai iš- 
spręsti ir praneša apie tai atitinkamam ministeriui. Jei Valsty- 
bės Taryba randa, kad nutarimas nesiremia konstitucija ar kitu 
įstatymu, reglamentas negarsinamas ir neskelbiamas. Valsty- 
bės Taryba turi padaryti nutarimą per du mėnesiu. Jei per šį 
laiką ji nepasisakys, reglamentas vykdytinas. 


100 straipsnis. 


Srities reglamentams vykdyti Srities Komitetas leidžia įsa- 
kymus ir instrukcijas. 


101 straipsnis. 


7em 


cija per županą ir tam tikrus technikinius organus. Županas turi 
teisę sustabdyti visų tų savivaldybės organų nutarimų vykdy- 
mą, kurie nesiremia konstitucija, įstatymais arba srities reg- 
lamentais. Skundas prieš župano įsakymą gali būti paduotas 
Valstybės Tarybai įstatymo numatytu terminu. Jei per mėnesį 
nuo skundo gavimo dienos Valstybės Taryba nepasisako, tai sa- 
vivaldybės organo sprendimas įsigali. 

102 straipsnis. 


Administracinio pobūdžio ginčams spręsti steigiami admi- 
nistraciniai teismai. Jų buveinę, kompetenciją ir organizaciją 
numato įstatymas. 


108 straipsnis. 


Valstybės Taryba yra aukščiausias administracinis teismas. 
Valstybės Tarybos nariai skiriami Karaliaus, Ministerių Tary- 
bos pirmininkui pasiūlius, tokiu būdu: pusė Tarybos narių Ka- 
raliaus skiriami iš Narodnos Skupštinos pasiūlyto du kartu di- 
desnio kandidatų sąrašo; O antra pusė renkama  Narodnos 
Skupštinos iš Karaliaus pasiūlyto du kartu didesnio kandidatų 
sąrašo. Vakansijos bus papildomos pagal tam tikro įstatymo 
nuostatus, kurie gali prasilenkti su aukščiau nurodytais dėsniais. 


Valstybės Tarybos nariais gali būti skiriami tiktai aukštes- 
nieji valstybės valdininkai ar asmenys, išėję universiteto moks- 
lą ir išbuvę 10 metų valstybės tarnyboje, ar per tą patį laiką 
dirbę visuomenės darbą. 

Bent du trečdaliu valstybės patarėjų turi turėti diplomą, 
liudijantį, kad jie baigė teisių fakultetą. 

Valstybės Tarybos nariai negali būti pašalinti iš vietos, 
perkelti į kitą valstybinę vietą ar paleisti be teismo nutarimo. 
Bet kiekvieną kartą, kaip jiems sukanka 70 metų amžiaus, ar 
kada dėl ligos jie nebegalėtų eiti savo pareigų, jie turi būti 
paleisti. 

Valstybės Tarybos vadybos (žinybos) yra šie dalykai: 

1) Kaipo vyriausias administracinis teismas, ji daro nu- 
tarimus administracinėse bylose. 

Skundai prieš dekretus ir ministerių nutarimus spren- 
džiami Valstybės Tarybos kaipo pirmutinėje ir paskutinėje 
instancijoje. 

2) Kaip vyriausias administracinis valstybės organas, ji 
daro nutarimus dėl administracinių aktų, kurie, tam tikrais 
įstatymais, yra reikalingi jos sutikimo. 

8) Ji, žiūrėdama įstatymo nuostatų, vykdo savivaldybių 
vienetų priežiūrą. 

4) Ji sprendžia valstybės administracijos organų priklau- 
symo ginčus, taip pat ginčus tarp valstybės iš vienos ir savival- 
dybės organų iš antros pusės. 

5) Ji sprendžia taip pat ir kitus klausimus, kuriuos įstaty- 
mas paveda jos žiniai. 

Smulkesni Valstybės Tarybos sąstato kompetencijos ir vei- 
kimo nustatai bus duoti tam tikro įstatymo. 


104 straipsnis. 


Viešosios tarnybos steigiamos pagal įstatymo nuostatus. 


105 straipsnis. 


Valdininkų skyrimo tvarką nurodys įstatymas. 


106 straipsnis. 

Visų rūšių valdininkų vietas valstybinėje tarnyboje, jų 
teises ir pareigas, algas ir pensijas nustatys valdininkų įsta- 
tymas. 

107 straipsnis. 

Valstybės tarnautojai yra valstybinio vieneto organai; jie 

turi vadovautis visuomenės interesais. 


Pagal įstatymą bus baudžiami tie valstybės tarnautojai, 
kurie naudosis savo valdžia ar padėtimi partijos reikalams, 
taip pat ir viršininkai, kurie tiems patiems tikslams pavartos 
savo įtaką valstybės tarnautojams. 


108 straipsnis. 


Valdininkai, kuriems įstatymas laiduoja nepakeičiamu- 
mą, negali nustoti vietos prieš savo norą, be atatinkamo bau- 
džiamojo ar drausmės teismo sprendimo. 


DEVINTOJI DALIS. 
Teismo galia. 


109 straipsnis. 


Teismas nepriklausomas. Vykdydamas teisingumą, jis ne- 
priklauso jokios valdžios, bet teisia remdamos įstatymu. 
Teismo organai ir jų kompetencijos paskirstymas gali 
būti tik įstatymo nustatyti. Negali būti bet kokiu atveju steigia- 
ma nepaprastų teismų nei tardymo komisijų. 

Mahometonų šeimos ir palaikų bylos sprendžiamos šariatu 
valstybinių teisėjų. 


110 straipsnis. 


Visai Karalystei tėra tik vienas Kasacinis Teismas, kurio 
buveinė Zagrebe. 

Kasacinis Teismas sprendžia kompetencijos konfliktus tarp 
civilinės ir karo, ir tarp vykdomosios ir teismo valdžios. Jis 
taip pat sprendžia kompetencijos konfliktus tarp administraci- 
nių ir bendrųjų teismų. 


111 straipsnis. 


Į Kasacinį ir Apeliacinį Teismą teisėjus, taip pat pirmos 
instancijos teismų pirmininkus skiria Karalius savo įsakymu, 
Teisingumo Ministeriui kandidatus pristačius iš rinkimų ər- 
gano išrinktų kandidatų sąrašo, kurių struktūrą nustato įsta- 
tymas. 


112 straipsnis. 


Visų teismų teisėjai nepašalinami. Prieš teisėjo norą, be 
bendrojo teismo sprendimo arba Kasacinio Teismo drausmės 
nutarimo, teisėjas negali būti jokiu būdu nei atleistas, nei per- 
Keltas, nei pašalintas nuo pareigų. Bet kompetentingo Apeliaci- 
nio Teismo patvirtinimo, teisėjui dėl jo teisėjo pareigų ėjimo 
negali būti iškeltas kaltinimas. Vyresniųjų teismų nariams tokį 
trivtinimą turi duoti Kasacinis Teismas. 

Teisėjui, jam nesutinkant ir Kasaciniam Teismui nepa- 
tvirtinus, negali būti net laikinai pavesta eiti, su atlyginimu 
arba be atlyginimo, viešų pareigų. 

Teisėjas gali būti perkeltas tik jam sutikus. Jis gali pa- 
likti tarnyboje iki 65 metų amžiaus, o Kasacinio ir Apeliacinio 
Teismų pirmininkai iki 70 metų amžiaus. Iki to laiko jis gali 
būti paleidžiamas tiktai jam padavus raštu prašymą arba jei 
jis dėl fizinės ar psichinės ligos yra tiek nusilpęs, kad tai jam 
trukdo eiti pareigas. 

Pastaruoju atveju apie jo atleidimą pensijai nutarimą 
daro Kasacinis Teismas. 

DEŠIMTOJI DALIS. 


Valstybės ūkis. 


113 straipsnis. 


Narodna Skupština patvirtina kasmet valstybės biu- 
džetą, kuris turi galios tik vieneriems metams. 

Biudžetas turi būti patiektas Narodnai Skupštinai ne vė- 
liau kaip per mėnesį ją sušaukus. Kartu su biudžetu Narodnai 
Skupštinai patiekiama patikrinti ir patvirtinti pernykščio biu- 
džeto vykdymo apyskaita. 

Narodna Skupština negali didinti siūlomų kreditų, bet 
ji gali juos mažinti ar atmesti. 

Biudžetas tvirtinamas skyriais. 

Biudžeto sudarymo būdą ir jo įvykdymo tvarką nustatys 
įstatymas. 

Tik Narodnai Skupštinai sutikus, vieno biudžeto skyriaus 
arba vienerių biudžeto metų likučiai gali būti sunaudoti kito 
skyriaus arba kitų biudžeto metų deficitams išlyginti. 


114 straipsnis. 


Prieš svarstydama jai patiektą biudžetą, Narodna Skupš- 
tina gali priimti dvyliktąsias dalis vienam ar keletai mėne- 
sių. Jei Narodna Skupština paleista prieš biudžeto pa- 
tvirtinimą, tai pernykščių metų biudžetas bus pratęstas įsaky- 
mu ne ilgiau kaip keturiems mėnesiams. 


115 straipsnis. 


Bendri valstybės mokesčiai ir rinkliavos gali būti nusta- 
tyti tik įstatymo. Narodna Skupština tvirtina valstybės 
paskolas. 

Vyriausybė turi patiekti Narodnai Skupštinai tikslią apys- 
kaitą, patvirtintą Vyriausios Kontrolės. Vyriausioji Kontrolė 
tvirtindama liudija, kad paskolos sutartys padarytos ir įvyk- 
dytos pagal įstatymą. 

116 straipsnis. 

Mokesčių mokėjimas visiems būtinas; visi valstybės mo- 
kesčiai yra visai šaliai vienodi, Mokesčiai imami pagal mokė- 
tojo turtingumą, ir jie yra progresyvūs. Karalius ir Sosto Įpė- 
dinis nuo savo privatinių turtų moka valstybinius mokesčius. 

Negalima duoti tokios nuolatinės ar laikinės pašalpos, 
jokios dovanos, negalima ko apdovanoti iš valstybės iždo, jei 
tai nesiremia įstatymu. 


117 straipsnis. 


Finansų Ministeris valdo valstybės dvarus, jeigu įstaty- 
mas jų kitaip nesutvarko. 

Valstybinių turtų perleidimo būdą tvarko tam tikras 
įstatymas. 

Monopolio teisę turi valstybė. 

žemės gelmės, vandenys, mineraliniai šuliniai ir gamtos 
jėgos yra valstybės nuosavybė. 

Tam tikras įstatymas nustatys koncesijų davimo tvarką 
gelmėms ekspluatuoti, pramonės ir kitokioms įmonėms steigti. 


118 straipsnis. 


Vyriausioji Kontrolė veikia kaip vyriausias kontrolės 
teismas valstybinėms apyskaitoms patvirtinti ir bendrojo vals- 
tybinio ir sričių biudžetų įvykdymui patvirtinti. 

Narodna Skupština renka Vyriausios Kontrolės pirmi- 
ninką ir narius iš Valstybės Tarybos patiekiamo kandidatų 
sąrašo, kuriame įrašoma kandidatų du kartu tiek, kiek yra 
laisvų vietų. 

Vyriausios Kontrolės pirmininkas ir pusė narių turi būti 
teisininkai. Kiti nariai turi būti buvusieji finansų ministe- 
riai ar valdininkai, ištarnavusieji ne mažiau kaip 10 metų Fi- 
nansų Vadybos tokioje vietoje, į kurią skiriama karaliaus 
įsakymu. 

Vyriausios Kontrolės pirmininkas ir nariai yra taip pat 
nepašalinami, kaip ir Valstybės Tarybos nariai. 

Smulkesni Vyriausios Kontrolės sąstato kompetencijos ir 
darbų tvarkos nurodymai bus nustatyti tam tikro įstatymo. 

Įstatymas apibūdins tuos atsitikimus, kada prieš Vyriau- 
sios Kontrolės sprendimus bus leidžiama skųstis Kasaciniam 
Teismui. 

Vyriausis Kontrolis tikrina, taiso ir tvirtina bend- 
ros administracijos ir visų asmenų, turinčių atsiskaityti iš vie- 
šųjų lėšų, sąskaitas. Jis žiūri, kad jokios išlaidos neišeitų iš 
biudžeto ribų ir kad nebūtų jokių perkėlimų iš vieno biudžeto 

skyriaus į kitą. Jis suveda visų valstybių valdybų sąskai- 
tas ir turi rinkti visus pateisinamuosius dokumentus. 

Ne vėliau kaip per metus nuo biudžeto periodo pabaigos 
suvestos sąskaitos su Vyriausiojo Kontroliaus išvadomis pa- 
tiekiamos Narodnos Skupštinos nuožiūrai. 


VIENUOLIKTOJI DALIS. 
Kariuomenė. 


119 straipsnis. 


Karo tarnybos pareiga, pagal įstatymą, yra visuotinė. 
Kariuomenės ir laivyno organizacija ir kontingentas nustato- 
mas įstatymo. 

Pasiūlius Karo ir Laivyno Reikalų Ministeriui, Karalius 
savo įsakymu nustato, įstatymo nustatyto kadro ribose, ats- 
kirų dalių formavimą. Kiekvienais metais biudžetas fiksuoja 
tikroje tarnyboje esančios kariuomenės kontingentą. 


120 straipsnis. 


Karo Teismai nepriklausomi. Vykdydami teisingumą, jie 
nepareina nė nuo jokios valdžios, bet teisia remdamies įsta- 
tymu. 

Karo Apeliacinio Teismo teisėjas — nepašalinamas; pir- 
mos instancijos karo teismų teisėjų nepašalinamumas bus nu- 
statytas įstatymo. 

Pirmos instancijos karo teismo teisėjui kaltinimas, dėl 
nusikaltimų, padarytų sąryšy su jo teisėjo pareigomis, gali būti 
iškeltas tik Karo Apeliaciniam Teismui patvirtinus. Apeliacinio 
Teismo teisėjui kaltinimas gali būti iškeltas tiktai Kasaciniam 
Teismui patvirtinus. Karo Apeliacinio Teismo teisėjas gali būti 
perkeltas tiktai jam sutinkant arba paaukštinant tarnyboje; 
pirmos instancijos karo teismo teisėjo kilnojimą tvarko tam 
tikri įstatymo nuostatai. 

Kasacinis Teismas yra paskutinė instancija karo teismų 
sprendimams. 

121 straipsnis. 


Nusikaltimai, padaryti kartu civilių ir karių, bus spren- 
džiami civilinių teismų, o karo metu — karo teismų. 


122 straipsnis. 


Niekas negali, sukakęs 20 metų, įstoti valstybinėn tar- 
nybon ar ją pasilaikyti, jei jis neatliko karo tarnybos, arba jei 
jis nebuvo atleistas nuo jos pagal karo įstatymo nuostatą. 


123 straipsnis. 


Kariuomenė gali būti panaudota tvarkai palaikyti šalies 
viduje tik remiantis kompetentingų civilinės valdžios organų 
reikalavimu. 


124 straipsnis. 


Jokia svetima kariuomenė negali būti priimta mūsų ša- 
lies tarnybon, o mūsų armija negali būti perleista į svetimos 
valstybės tarybą, Narodnai Skupštinai išanksto nepatvirtinus. 


DVYLIKTOJI DALIS. 


Konstitucijos pakeitimas. 


125 straipsnis. 


Narodna Skupština, drauge su Karaliumi, sprendžia 
pakeitimus, konstitucijos darytinus. 


126 straipsnis. 


Pasiūlymas, liečias konstitucijos pakeitimus ar papildy- 
mus, gali būti iškeltas tik Karaliaus ar Narodnos Skupštinos. 

šios rūšies pasiūlymai turi tiksliai nurodyti visas konsti- 
tucijos vietas, kurios reikia pakeisti ar papildyti. 

Jei pasiūlymas keliamas Karaliaus, tai jis jį praneša 
Narodnai Skupštinai, ir po to Narodna Skupština turi būti 
tuojau paleista ir nauja Skupština sušaukta vėliausia per 
keturis mėnesius. 

Jei pasiūlymas keliamas Narodnos Skupštinos, tai jis turi 
būti priimtas tokia tvarka, kuria priimami įstatymų projek- 
tai, ir trimis penktadaliais visų Skupštinos narių. 

Kada pasiūlymas šia tvarka bus priimtas, Narodna Skupš- 
tina paleidžiama; nauja Skupština turi būti sušaukta ne vėliau 
kaip per keturis mėnesius nuo pasiūlymo priėmimo dienos. Ir 
abiem atsitikimais Narodna Skupština gali nutarti tik tuos 

konstitucijos pakeitimus ir papildymus, kurie buvo išdėti pa- 
siūlyme ir dėl kurio buvo sušaukta Skupština. 

Narodna Skupština konstitucijos pakeitimą ir papildy- 
mą priima viso savo narių skaičiaus pusės plius vieno balso 
daugumu. 

127 straipsnis. 

Karui ar mobilizacijai ištikus, Narodna Skupština tam 
tikru įstatymu gali laikinai sulaikyti — visai valstybės terito- 
rijos daliai — šias piliečių teises: sąjungų, susirinkimų ir dis- 
kusijų teisę, susisiekimo laisvę, buto, korespondencijos ir teleg- 
rafu susižinojimo neliečiamumą. Ištikus ginkluotam sukilimui, 
tokiu pat būdu gali būti nustatyta susiaurinta spaudos laisvė 
toje šalies dalyje, kuri paliesta sukilimo. 


TRYLIKTOJI DALIS. 


Pereinamieji nuostatai. 


128 straipsnis. 

Pirmutiniame Narodnos Skupštinos posėdyje, paskelbus 
konstituciją, Sosto Įpėdinis Aleksandras, kaip Karaliaus Petro 
I atstovas, pagal 58 konstitucijos str., šiaip prisiekia: 

„Jo Didybės Karaliaus Petro I vardu aš prisiekiu prieš 
Visagalį Dievą saugoti neliečiamą konstituciją, vldyti remiantis 
šia konstitucija ir įstatymais, saugoti tautinę vienybę, valstybės 
nepriklausymą ir teritorijos neliečiamumą, turėdamas visuomet 
prieš akis visuose savo siekimuose ir darbuose tautos gerovę. 
Tepadeda man čia Dievas. Amen.“ 


129 straipsnis. 

Po to Narodnos Skupštinos posėdyje atstovai Skupštinos 
pirmininkui šiaip prisiekia: 

„Aš (vardas) prisiekiu Viešpačiui Dievui ir visu tuo, kas 
man švenčiausia ir šiame pasauly brangiausia, kad, vykinda- 
mas savo atstovo įgaliojimus, gryna sąžine laikysiuos konsti- 
tucijos ir turėsiu visada prieš akis Karaliaus ir tautos gerovę, 
taip pat valstybės vienybę“. 

130 straipsnis. 
Laikinieji įstatymai, įsakymai, liepimai ir Ministerių 
Tarybos nutarimai, taip pat kitoki aktai ir nutarimai, turį ri 

botą veikimo laiką ir įstatymo pobūdį, išleisti tarp. 1918 m. 
gruodžio 1 d. ir šios konstitucijos paskelbimo, tebeturi įstaty- 
mo galią, kol jie bus panaikinti ar pakeisti. Per mėnesį nuo šios 
konstitucijos paskelbimo Vyriausybė turi patiekti Legisliacijos 
Komitetui peržiūrėti visus laikinuosius įstatymus, įsakymus, 
liepimus ir Ministerių Tarybos nutarimus ir visus kitus aktus 
ir nuostatus, turinčius ribotą veikimo laiką ir įstatymo pobūdį. 
Komitetas, suskirstytas skyriais pagal įvairias valstybes val- 
dymo šakas, peržiūrėjęs šiuos aktus vėliausiai per penkis mė- 
nesius, plenumo posėdyje nutars, kúrie turi būti palikti galioti 
be pakeitimų, kurie turi būti pakeisti, kurie teks panai- 
kinti. Tie laikinieji įstatymai, įsakymai, liepimai ir Ministe- 
rių Tarybos nutarimai ir kiti aktai ir nuostatai, turintieji ri- 
botą veikimo laiką ir įstatymo pabūdį, kurie nebus patiekti, 
nustoja galios. Komiteto nutarimai turi būti skelbiami kaip 
įstatymai. Nuostatai, dėl kurių Komitetas nustatytu laiku nieko 
nenutars, veikia, jei jie nebus pakeisti paprasta įstatymų lei- 
dimo tvarka. Tik įstatymų leidimo tvarka gali būti pakeisti tie 
laikinieji įstatymai, įsakymai, liepimai ir Ministerių Tary- 
bos nutarimai, kurie turi įstatymo pobūdį ir liečia agra- 
rinius šalies santykius, Tautinį serbų — kroatų — slovėnų 
Banką, maratoriumo likvidavimą, iš karų kilusių teisinių san- 
kių likvidavimą, karo nuostolių atlyginimą, taip pat nuostatus 
apie paskolas ir pagreitintų bylų sprendimą teismuose. 


131 straipsnis. 


Kol bus išleisti Ministerijų, Valstybės Tarybos ir Vyriau- 
sios Kontrolės organizacijos įstatymai, Valstybės Tarybos vi- 
daus sutvarkymo ir ministerijų atsakingumo įstatymai, tol ati- 
tinkami Serbų Karalystės įstatymai bus laikinai išplėsti visai 
šaliai su pakeitimais ir papildymais, kurie bus įnešti 133 str. nu- 
matyta tvarka. 


132 straipsnis. 


Iki naujo Statuto išleidimo, šios 57 konstitucijos str., Ka- 
raliaus 1909 m. rugpiūčio 30 d. duotas ir paskelbtas Oficiali- 
nėse Žiniose 1911 m. vasario 28 d. Statutas galioja. 


133 straipsnis. 
šalies įstatymų leidimui ir valdymui suvienodinti nusta- 
toma pagreitinta tvarka, 

Visi įstatymų projektai, turį tikslą suvienodinti įstatymų 
leidimą ir valdymą, keliami tiek Vyriausybės, tiek atstovų, 
Skupštinos prezidiumo patiekti Legisliacijos Komitetui. 

Legisliacijos Komiteto pranešimas siunčiamas Narodnai 
Skupštinai patvirtinti kartu su Komiteto priimtu pasiūlymu. 
Susirinkimas, vienkartiniu, vardiniu balsavimu, nutaria priimti 
arba atmesti šiuos įstatymų projektus. Preš balsavimą kiek- 
vienas parlamentinės grupės atstovas gali paskelbti trumpą 
deklaraciją. šis pagreitintas bylų peržiūrėjimas dėl šalies įsta- 
tymų leidimo ir valdymo suderinimo gali būti taikomas per 5 
metus, skatant nuo konstitucijos įsigalėjimo; bet šitas termi- 
nas įstatymo gali būti prailgintas. 

Kiek Steigiamoji Skupština veiks kaip Įstatymų Lei- 
dimo Susirinkimas, Konstitucijos Komitetas vykdys Legislia- 
cijos Komiteto funkcijas. 

134 straipsnis. 

Šiai konstitucijai įsigalėjus, veikiantis provincijų valdy- 
mas bus laikinai paliktas veikti, vadovaujant gubernatoriams, 
kuriuos, Vidaus Reikalų Ministeriui pristačius, skiria Karalius. 
Provincijos gubernatorius, kaip atitinkamų kompetentingų mi- 
nisterijų organas, Vidaus Reikalų Ministerio tiesiog prižiūri- 
mas ir vadovaudamasis veikiančiais įstatymais ir įsakymais, 
valdo provincijas per Skyrių viršininkus. 

Įstatymai, išleisti įsigalėjus šiai konstitucijai, negali už- 
dėti provincijų vadyboms naujų pareigų. 

Provincijų valdymo reikalų atskiroms ministerijoms ir 
atskiroms sritims perdavimas palaipsniui, numatytas 135 str., 
bus sutvarkytas Ministerių Tarybos, išklausius provincijos gu- 
bernatoriaus nuomonės. 

Veikiant provincijų valdymui, įvairių ministerijų pro- 
vincijų skyriai, prieš darydami ministerinį nutarimą, turi pa- 
sitarti su provincijos gubernatorum visais bendro pobūdžio, ar 
liečiančiais valstybinius valdininkus projektais. 

Administracinėse ginčų bylose, kurias laikinasis provin- 
cijos valdymas sprendžia kaip pirma ir paskutinė instancija, 
bylininkai turi teisę kreiptis į Valstybės Tarybą. 

Šitam reikalui Valstybės Taryba išleidžia reikalingus 
nuostatus. Administracinių ginčų byla laikoma tokia, kuri iš- 
kyla tarp privatinio arba teisinio asmens iš vienos pusės 

ir vykdomosios valdžios — iš kitos, ir tik tada, kai vykdo- 
mosios valdžios įsakymas ar nutarimas, laužydamas įstatymo 
nuostatus, įžeidžia privatinio ar teisinio asmens teises. Iš to 
išeina, kad tokiam ginčui nėra pagrindo, kai įstatymas paveda 
kurį veiksmą, nutarimą ir sprendimą provincijos laikinojo val- 
dymo ar vykdomos valdžios nuožiūrai. 


135 straipsnis. 

Vyriausybė turi per keturius mėnesius patiekti Narodnai 
Skupštinai išspręsti įstatymo projektą apie teritorijos su- 
skirstymą sritimis, apie vidaus sričių santvarką (str. 95 ir 96), 
taip pat apie veikiančios provincijų administracijos pareigų 
perdavimą ministerijoms ir sričių valdymui (134 str.). Jei 
Narodna Skupština per tris mėnesius dėliai šių įstatymų nepa- 
sisako, jie turi būti balsuojami pagal 133 str., liečiantį įsta- 
tymų leidimo ir šalies valdymo suderinimą; tuo atveju, kada 
šia pagreitinta tvarka įstatymų balsavimas nebus atliktas per 
du mėnesiu, Karalius turi įsakyti, kad teritorijos suskirsty- 
mas, kartu su provincijų valdymo suskirstymu, būtų pada- 
rytas pagal konstitucijos 95 ir 96 str. šis įsakymas gali būti 
keičiamas tik įstatymų leidimo tvarka. Jei teritorijos suskirsty- 
mas bus padarytas ne pirmuoju ir ne antruoju, bet trečiuoju 
šio straipsnio nuostatu, tada Kroatijoje ir Slovėnijoje turi būti 
sudarytos keturios sritys. 

Taip pat, jei suskirstymas bus padarytas šio straipsnio 
nuostato įsakymo kelių, Juodkalnija su 1913 m. sienomis su Kat- 
taro įlankos rajonu, išskyrus Plevlje ir Bielopolje apygardas, bus 
laikoma viena sritimi ir, pagal šią konstituciją, naudosis srities 
teisėmis. Pagal sričių suskirstymo įstatymą, Bosnija ir 
Hercogovina bus suskirstytos sritimis jų dabartinėse sienose. 
Bosnijoj ir Hercogovinoj apygardos bus laikomos sritimis tol, 
kol tuo reikalu bus išleisti nauji įstatymai. Suinteresuotų sri- 
čių nutarimas, sričių susirinkimų priimtas dviejų trečdalių 
balsų daugumu, gali įvykdyti šitų sričių susivienijimą, konsti- 
tucijos 95 str. trečiame abzace nurodytose ribose. Įvairios ben- 
druomenės ar apygardos gali atsiskirti nuo savo srities ir pri- 
sijungti prie kitos Bosnijos ir Hercogovinos, arba kitos kurios 
srities, jei jų autonominė atstovybė tam pritars nutarimu, pri- 
imtu trijų penktųjų balsų daugumu, ir jei šiam nutarimui Na- 
rodnos Skupštinos bus pritarta. 

Departamentai (županijos, okružijos) lieka vaistybiniais 
administraciniais vienetais, kol jie bus panaikinti įstatymo. Įs- 
tatymas nustatys jų kompetenciją. Savivaldybės departamento 
bus likviduotos sričių ir apygardų naudai sritis įkūrus. 


136 straipsnis. 


Iki bus išleistas naujas tarnautojų įstatymas, numatytas 
konstitucijos 106 str., veikiantieji tarnautojų teisių ir pareigų 
įstatymai galioja. Naujas įstatymas turi numatyti pereinamuo- 
sius administracinio personalo suskirstymo ir peržiūrėjimo 
nuostatus, ir jis turi būti išieistas per dvejus metus nuo šios 
konstitucijos įsigalėjimo; tuo laiku tarnautojų sąstato revizija 
taip pat turi būti baigta. 


137 straipsnis. 

Teismo pirmininkai, taip pat visi teisėjai, kurių nepa- 
keičiamumas konstitucijos arba įstatymo laiduojamas, lieka sa- 
vo pareigose ir vietose teisme. Teritorijos ribose, neįeinančiose 
į buvusios Serbijos Karalystę, įvairių rūšių teisėjų nepakeičia- 
mumas gali būti sulaikytas vieneriems metams, skaitant nuo 
konstitucijos įsigalėjimo dienos. Tuo laiku Teisingumo Ministe- 
ris steigia komisijas, sudarytas iš šių teritorijų vyresniųjų 
teismų teisėjų, kurioms pritarus jis nurodo teisėjus, kuriems 
nepakeičiamumas negalioja (atkrinia). 

Į teismų pirmininkų ir teisėjų vakansines vietas bus ski- 
riama pagal veikiančius įstatymus. Teisėjai, kurie buvo ar bus 
paskirti tarnautojų skyrimo karo metu įstatymu, arba ki- 
tu laikinojo pobūdžio įstatymu arba įsakymu, pusantrų metų 
būvy nuo šios konstitucijos įsigalėjimo turi laikyti kvotimus 
teisėjo vardui įsigyti. Tie, kurie kvotimų nurodytu laiku neiš- 
laikys, bus atleisti nuo teisėjų pareigų. 

Kasacinis Teismas Bielgrade, Septynių Stalas Zegrebe, 
Aukščiausias Teismas Sarajeve, Vyriausias Teismas Podgori- 
ce ir Kasacinio Teismo skyrius Naujame Sade veiks, kaip da- 
bar, ir bus laikomi Kasacinio Teismo skyriais, iki bus sudary- 
tas Kasacinis Teismas visai šaliai. 


138 straipsnis. 


Laikraščių ir spaudinių spausdinimas ir platinimas, ku- 
rie kelia neapykantą prieš valstybės vienybę, sukelia tautinius 

ar tikybinius vaidus, ar netiesiogiai ragina piliečius smurtu 
pakeisti konstituciją ir šalies įstatymus, jei iš tų veikalų aiš- 
kiai matyti, kad jie kaiptik tam skiriami,—gali būti uždraustas. 
13 str. trečio abzaco nuostatai apie arešto uždėjimą šiuo at- 
veju taip pat taikomi. Ypatingam reikalui praėjus, šitie palie- 
pimai gali būti įstatymo panaikinti. 


139 straipsnis. 


Iki bus išleistas, pagal 117 konstitucijos str., koncesijų 
įstatymas, visos koncesijos, duotos iki konstitucijos paskelbi- 
mo dienos, turi būti peržiūrėtos 133 konstitucijos str. numa- 
tyta tvarka. Valstybinių miškų kirtimo koncesijų kainos, nu- 
statytos jas peržiūrint, turės retroaktyviškai veikti nuo 1918 
m. gruodžio mėn. 1 d. 

140 straipsnis. 

Kada įsigalės ši konstitucija, Steigiamasis Susirinkimas, 
išrinktas 1920 m. lapkričio mėn. 28 d., virsta paprastu Įstaty- 
mų Leidimo Susirinkimu, Steigiamojo Susirinkimo rinkimų 
įstatymo numatytam laikui. 


141 straipsnis. 


Iki bus išleisti, pagal šią konstituciją, nauji atstovų rin- 
kimo įstatymai, veiks senas įstatymas, kuriuo buvo padaryti 
1920 m. lapkričio mėn. 28 d. rinkimai, su reikalingais jam, 
su esančia konstitucija suderintais, pakeitimais. šie pakeitimai 
bus įnešti numatyta 133 šios konstitucijos tvarka ir įsigalės 
gavę Karaliaus sankciją. 

Komitetas gali įnešti reikalingų pakeitimų numatytais 
šio įstatymo terminais; jis taip pat įgaliotas nustatyti tvarką, 
kuria bus vykdomas mandatų paskirstymas tarp įvairių kandi- 
datų sąrašų, pagal balsų skaičių, 


KETURIOLIKTOJI DALIS. 


142 straipsnis. 


ši konstitucija, drauge su pereinamaisiai nuostatais, jsi- 
galės Karaliui pasirašius, ir įgis priverstinę galią, paskelbus 
ją Oficialinėse žiniose. Nuo tos dienos visi teisiniai nuostatai, 
kurie jai prieštaraus, nustoja galios. 

Ministerių Tarybos pirmininkas ir visi ministeriai turi 
peržiūrėti šios konstitucijos vykdymą. 

Mes pavedam savo Steigiamojo Susirinkimo sušaukimo 
ir įstatymo suvienodinimo Ministeriui paskelbti šią konstitu- 
ciją, o visiems Ministeriams — prižiūrėti jos vykdymą; Mes 
įsakom valdžios organams jos laikytis, visiems ir kiekvienam 
— jos klausyti. 


Aleksandras. 
(Toliau ministerių parašai.) 
Bielgradas, 
1921 m. birželio mėn. 28 d. 


NORVEGIJOS KARALYSTĖS 
KONSTITUCIJA, 


priimta 1814 metais gegužės mėn. 17 d. su pakeitimais 
iki 1923 m. liepos mėn, 1 d. 


Norvegijos Karalystės konstitucija, 


priimta 1814 metais gegužės mėn. 17 d. su pakeitimais 
iki 1923 metų liepos mėn. 1 dienos. 


A, 


Vykdymo forma ir tikyba. 
1 straipsnis. 


Norvegijos Karalystė yra laisva, nepriklausoma, nedalo- 
ma, neperleidžiama. Valdymo forma yra aprėžta ir paveldima 
monarchija. 

2 straipsnis. 

Evangelikų luterionių tikyba yra oficiali valstybinė tikyba. 
Tos tikybos žmonės turi joje auklėti savo vaikus. Jėzuitai nėra 
toleruojami. 


B. 
Vykdomoji galia, Karalius ir karališkoji 
šeimyna. 
8 straipsnis. 


Vykdomoji galia priklauso Karaliui. 


4 straipsnis. 
Karalius visada turi priklausyti evangelikų luterionių ti- 
kybai, ją palaikyti ir globoti, 
5 straipsnis. 


Karaliaus asmuo šventas: jis negali būti nei kaltinamas, 
nei smerkiamas. Atsakinga tėra jo Taryba. 


6 straipsnis. 


Sosto paveldėjimas priklauso Karaliaus tiesioginiams ir 
agnatiniams įpėdiniams (ainiams) tokiu būdu, kad paveldėtojai 

tegali būti vyrai, kilę iš teisėtų jungtuvių; artimiausia gimi- 
nystės šaka išskiria jaunesniąsias šakas ir toje šakoje vyres- 
nysis išskiria jaunesnįjį. 

Teisėtu įpėdiniu laikomas taip pat vaikas, esąs motinos 
įsčiose; šis, kaip tik gims, užims atitinkamą vietą įpėdinystės 
eilėje, tėvui mirus. 
ir gimimo data pirmam susirenkančiam Storthing'ui ir tai įra- 
šoma į jo posėdžio protokolą. 

7 straipsnis. 

Nėsant sosto įpėdinio, Karalius gali pasiūlyti Storhing'ui 
savo įpėdinį. Jei Karaliaus pasiūlymas būtų nepriimtas, tad 
Storthing'as pats turi teisę išrinkti įpėdinį. 

8 straipsnis, 

Karaliaus subrendimo amžius nustatomas įstatymo. Ka- 
ralius, sulaukęs įstatyme nustatyto amžiaus, oficialiai skelbia 
savo subrendimą. 

9 straipsnis. 

Subrendęs Karalius, ėmęs valdyti, prisiekia Storthing'e 
šitaip: „Aš prižadu ir prisiekiu iš savo valios valdyti Norve- 
gijos Karalystę pagal jos konstituciją ir įstatymus. Tesie Visa- 
galis ir Visažinis Dievas mano pagalba“. 

Jei Storthing'as tuo laiku nėra susirinkęs, tai šita prie- 
saika raštu įteikiama Ministerių Tarybai ir iškilmingai Kara- 
liaus pakartojama Storthing'o posėdyje. 


10 straipsnis. 


Panaikintas. 

11 straipsnis. 

Karaliaus rezidencija yra Karalystės teritorijoje. Be 
Storthing'o sutikimo jis negali būti išvykęs iš Karalystės iš- 
karto ilgiau kaip šešis mėnesius; kitaip jis nustoja karūnos tei- 
sių. Be Storthing'o sutikimo Karalius negali priimti jokios kitos 
karūnos arba valdymo. Tokiam sutikimui reikia dviejų trečda- 
lių balsų. 

12 straipsnis. 

Karalius pats renka Tarybą iš Norvegijos piliečių, tu- 
rinčių ne mažiau kaip trisdešimt metų amžiaus. ši Taryba susi- 
deda iš Tarybos pirmininko ir mažiausia septynių kitų narių. 

Daugiau kaip pusė viso ministerių skaičiaus turi priklau- 
syti vyriausybės oficialinei tikybai. 

Karalius paskirsto reikalus tarp Ministerių Tarybos narių 
taip, kaip jam atrodo tinkamiau. Nepaprastoms aplinkybėms 
esant, Karalius gali kviesti į Tarybą posėdžiauti be paprastų 
narių ir kitus Norvegijos piliečius, išskyrus Storthing'o narius. 

Vyras ir žmona, arba tėvas ir vaikai, arba broliai ir sesers, 
negali posėdžiauti tuo pat laiku Ministerių Taryboj. 


3 straipsnis. 


Per savo keliones Karalystėje Karalius gali pavesti Kara- 
lystės valdymą Ministerių Tarybai. Tada Ministerių Taryba 
valdo Karaliaus vardu ir jį pavaduodama. Ministerių Taryba 
griežtai laikosi tiek šios konstitucijos nuostatų, tiek ypatingų 
atitinkančių konstituciją įsakymų, kurie yra duoti karališkomis 
instrukcijomis. 

Nutarimai priimami balsų daugumu. Balsams pasidali- 
nus, Tarybos pirmininkas arba, jo nėsant, pirmojo iš dalyvau- 
jančių posėdyje Tarybos nario balsas nusveria. 

Taryba turi patiekti Karaliui visų savo atliktų darbų 
raportą. 

14 straipsnis. 


Panaikintas. 
15 straipsnis. 


Panaikintas. 

16 straipsnis. 

Karalius tvarko visa tai, kas liečia viešąsias tikybos apei- 
gas, ritualą, taip pat visus susirinkimus ir posėdžius, liečian- 
čius tikybą. Jis ir prižiūri, kad dvasininkai laikytųs nustatytų 
taisyklių. 

17 straipsnis. 

Karalius gali leisti ir panaikinti dekretus, liečiančius pre- 
kybą, muitus, pramonę ir policiją. Tačiau šitie dekretai neturi 
prieštarauti nei konstitucijai, nei Storthing'o išleistiems įstaty- 
mams (pagal šios konstitucijos 77, 78 ir 79 str.). Jie turi lai- 
kiną galią iki artimiausio Storthing'o. 


18 straipsnis. 
Karalius įsako paprasta tvarka surinkti nustatytus Stor- 
thing'o mokesčius ir rinkliavas. 

19 straipsnis. 
Karalius saugoja, kad valstybės turtai ir turtų teisės būtų 
naudojami ir valdomi Storthing'o nustatytu būdu ir žiūrint, 
kad iš to būtų naudos visuomenei. 


20 straipsnis. 

Karalius Ministerių Taryboj turi teisę teismo nuteistiems 
nusikaltėliams dovanoti bausmę. Nubaustasis turi teisę priimti 
Karaliaus pasigailėjimą arba pasiduoti bausmei, kuria jis buvo 
nusmerktas. 

Bylose, kurios yra nagrinėjamos Rigsret'o Odelsthing'ui 
iškėlus kaltinimą be atleidimo nuo mirties bausmės, jokio kito 
Karaliaus pasigailėjimo negali būti pareikšta. 


21 straipsnis. 

Karalius, atsiklausęs Ministerių Tarybos, pasirenka ir 
skiria visus valstybės valdininkus, tiek civilinius, tiek dvasi- 
ninkus, tiek karius. Jie prisiekia, arba, jei nuo priesaikos at- 
leisti įstatymu, iškilmingai pasižada būti paklusnūs ir ištikimi 
konstitucijai ir Karaliui. Karališkieji princai negali užimti 
vietos civilinėj tarnyboj. 

22 straipsnis. 

Ministerių Tarybos pirmininkas ir kiti tos Tarybos na- 
riai, taip pat aukštesnieji ministerių valdininkai, diplomatiniai 
bei konsulariniai valdininkai, prefektai ir vyskupai, pulkų ir 
kitų kariuomenės dalių vadai, tvirtovių komendantai ir vyres- 
nieji karo laivų vadai gali būti be teismo sprendimo, Ministerių 
Tarybai jų išklausius, karaliaus atšaukti. Savo artimiausioj ge- 
sijoj Storthing'as turi nutarti, ar reikia suteikti pensijas ši- 
tiems atšauktiesiems. Iki tol jie naudojosi dviem trečdaliais 
savo gautosios algos. Kiti valstybės valdininkai gali būti Ka- 
raliaus tiktai suspenduoti ir tuojau atiduoti teismui; bet at- 
šaukti jie gali būti tik teismo sprendimu ir prieš jų norą jie 
negali būti perkelti. 

Kiekvienas valdininkas gali būti be teismo atstatytas, jei 
jis sulaukia įstatyme nustatytos amžiaus ribos. 


23 straipsnis. 
Karalius gali suteikti ordenus tam, kam jis išranda rei- 
kiant kaip ir atlyginti už ypatingus nuopelnus, kurie bus ofi- 

cialiai paskelbti. Bet jis negali suteikti kito lapsnio nei titulo, 
kaip tik tokio, kuris atitiktų tam tikrą tarnybą ar pareigas. 
Ordenas neatleidžia nuo bendrų pilietinių pareigų ir prievolių 
ir neduoda jokios pirmenybės stojant į valstybės tarnybą. Vals- 
tybės valdininkai, atleisti Karaliaus jų pačių prašymu, nenu- 
stoja tarnybinių titulų ir laipsnių. Tačiau šis paskutinis nuosta- 
tas netaikomas Ministerių Tarybos nariams. Ateity nieks ne- 
gali gauti paveldėtinių nei asmens turto privilegijų. 

1) Norvegų Vyriausiasis Teismas (žiūr. 86 str.). 

2) Vienas Storthing'o skyrius (žiūr. 49, 73, 76 ir toli- 
mesnius str.). 

24 straipsnis. 

Karalius skiria ir atleidžia savo nuožiūra savo dvaro per- 
sonalą ir tarnus. 

25 straipsnis. 

Karaliui priklauso aukščiausioji visų karalystės sausumos 
ir jūrių karinių pajėgų vadovybė. Be Storthing'o sutikimo jų 
kontigentas negali būti padidintas nei sumažintas. Be Storthin- 
g'o sutikimo jos negali būti pavestos svetimų valstybių tarnybai 
ir jokia karinė pajėga, tarnaujanti svetimai Valstybei, išskyrus 
pagalbos pariuomenės dalis prieš svetimą invaziją, negali būti 
įvesta į Karalystės teritoriją. 

Teritorinė armija (landerveern) ir kitos dalys, kurios 
negali būti laikomos reguliarine armija, be Storthing'o sutiki- 
mo niekados negali būti naudojamos už Karalystės ribų. 


26 straipsnis, 

Karalius turi teise mobilizuoti kariuomenę, skelbti karą 
Karalystei apginti, daryti taiką, daryti ir panaikinti sutartis, 
skirti ir priimti diplomatinius pasiuntinius, 

27 straipsnis. 

Išskyrus teisėtų kliūčių atsitikimus, visi ministeriai turi 
dalyvauti Ministerių Tarybos posėdy, ir joks nutarimas negali 
būti priimtas, jeigu nedalyvauja daugiau kaip pusė narių. 

Ministerių Tarybos nariai, nepriklausą oficialiai Valstybės 
tikybai, nedalyvauja debatuose ir nutarimuose, liečiančiuose 
valstybinę bažnyčią. 

28 straipsnis. 

Valdininkų paskyrimų ir kitų svarbių reikalų pranešimai 

įteikiami Ministerių Tarybai to Tarybos nario, kurio žinion 

jie įeina, ir priimti nutarimai bus jo vykdomi, laikantis Tarybos 
nutarimo. Tačiau nutarimai, liečią grynus kariuomenės vado- 
vavimo dalykus Karaliaus nustatytose ribose, galės būti priimti 
neįnešus į Ministerių Tarybą. 


29 straipsnis. 

Jei ministeris dėl teisėtų priežasčių negali dalyvauti po- 
sėdyje ir pranešti apie savo srities dalykus, tai praneša 
apie tai kitas ministeris, kurį Karalius tam reikalui paskirs. 

Jei dėl teisėtų priežasčių dalyvaujančių posėdy narių 
skaičius yra sumažėjęs iki pusės, tai ligi reikiamojo skaičiaus 
bus paskirti kiti vyrai arba moters dalyvauti Taryboje. 


30 straipsnis. 


Visiems Ministerių Tarybos svarstomiems dalykams rašo- 
mi protokolai. Diplomatiniai dalykai, kuriuos Taryba yra nu- 
tarusi laikyti paslapty, bus įrašomi į ypatingą protokolą. Tas 
pats dėl kariuomenės vadovavimo dalykų, kuriuos Taryba yra 
nutarusi laikyti paslapty. 

Kiekvienas asmuo, dalyvaująs Ministerių Tarybos posėdy, 
turi išreikšti savo nuomonę atvirai, o Karalius turi jį išklausyti. 
Tačiau Karalius dalyką sprendžia savo nuomone. 

Jei vienas Tarybos narių mano, jog Karaliaus nutarimas 
prieštarauja konstitucijai, arba Karalystės įstatymams, arba 
aiškiai žalingas valstybei, jo pareiga energingai kreipti į tai 
Karaliaus dėmesį ir savo nuomonę pažymėti protokole. šito ne- 
padaręs, yra laikomas sutinkąs su Karalium, ir tada jam už tai 
tenka žemiau pažymėtas atsakingumas, ir Odelsthing'as galės 
jį pašaukti tieson prieš Rigstret'ą. 


31 straipsnis. 


Kad Karaliaus nutarimas turėtų galios, jis turi būti 
kontrasignuotas. Nutarimai kariuomenės vadovavimo reikalu 
kontrasignuojami to, kuris apie juos darė pranešimą; nutari- 
mai kitais reikalais kontrasignuojami Tarybos pirmininko arba, 
jo nėsant, pirmojo esamojo Tarybos nario. 


32 straipsnis. 


Vyriausybės nutarimai Karaliaus kelionės metu promul- 
guojami jo vardu ir pasirašomi Ministerių Tarybos narių, 

33 straipsnis. 


Panaikintas. 
34 straipsnis. 
Jei sosto įpėdinis yra viešpataujančio Karaliaus sūnus, 
jis turi karališko princo titulą, kiti sosto paveldėtojai vadinami 
princais, o karaliaus šeimynos dukters — princesėmis. 


35 straipsnis. 

Sosto įpėdinis, sulaukęs aštuoniolikos metų, turi teisę da- 
lyvauti Ministerių Taryboj, bet be sprendžiamojo balso ir at- 
sakingumo. 

36 straipsnis. 

Nė vienas karališko kraujo princas negali vesti be Kara- 
liaus sutikimo. Jis taip pat negali priimti kito sosto arba val- 
džios be Karaliaus ir Storthing'o sutikimo. 

Storthing'o sutikimui reikalinga du trečdaliu balsų. Jei 
jis šitų taisyklių nevykina, tai jis pats ir jo įpėdiniai nustoja 
teisių Norvegijos vainikui (karūnai). 

37 straipsnis. 

Karaliaus šeimos princai ir princesės netarpiškai pri- 
klauso tiktai paties Karaliaus arba jo paskirtojo asmens 
Teismo. 

38 straipsnis. 

Panaikintas. 

39 straipsnis. 


Jei Karalius mirė, o sosto įpėdinis dar nepilnametis, Mi- 
nisterių Kabinetas tuoj turi sušaukti Storthing'ą. 


40 straipsnis. 


Kol Storthing'as susirenka ir nustato regentūrą, Karaliaus 
nepilnamečio laikui, Ministerių Taryba valdo karalystę vado- 
vaudamosi konstitucija. 

41 straipsnis. 

Jei Karalius yra išvykęs iš Karalystės nekaro reikalais, 
arba jis dėl ligos negali valdyti, princas — sosto įpėdinis, jei 
jis yra pasiekęs karališko subrendimo amžių, laikinai perima 
Karaliaus galią. 

Kitais atvejais Karalystės valdymą paima Ministerių 
Taryba. 


42 straipsnis. 


Panaikintas. 

43 straipsnis. 

Storthing'as renka globėjus, kurie valdys pavaduodami 
nepilnametį Karalių. 

44 straipsnis. 

Princas, ėmęs valdyti pagal 41-mą straipsni, duoda 
Storthing'ui raštu šią priesaiką: „Prižadu ir prisiekiu iš savo 
valios valdyti pagal konstituciją ir įstatymus. Visagalis ir Vi- 
sažinis Dievas tesie mano pagalba“. 

Jei tuo laiku Storthing'as nesusirinkęs, priesaika įteikia- 
ma Ministerių Tarybai, o paskui perduodama artimiausiam 
Storthing'ui. 

Princas, kartą prisiekęs, priesaikos neatnaujina. 


45 straipsnis. 
Pabaigę valdymą, jie tuojau duoda apyskaitą Karaliui ir 
Storthing'ui. 


46 straipsnis. 


Jei tas, kuris pagal 39 str. turi sušaukti Storthing'ą, jo 
tuojau nesušaukia, tai ta pareiga tenka Aukščiausiam Teismui, 
kuris, jei tat nebuvo padaryta per keturias savaites, — turi 
pats tai padaryti. 


47 straipsnis. 


Jei mažamečio Karaliaus tėvas nepaliko šiuo atžvilgiu raš- 
tiškų nurodymų, tai mažamečio auklėjimas yra tvarkomas 
Storthing'o. 

Mažametis Karalius turi būtinai išeiti pakankamą mokslą 
norvegų kalba. 


48 straipsnis. 
Jei Karaliaus vyriškoji linija išsibaigė ir jokio įpėdinio 
nebuvo išrinkta į sostą, tai Storthing'as renka naują Karalių. 
Laikinai vykdomoji galia laikysis 40 str. nuostatų. 


> 109 — 


C. 
Piliečių teisės ir įstatymų leidimo galia. 
49 straipsnis. 


Tauta vykdo įstatymų leidimo galią per Storthing'ą, ku- 
ris susideda iš dviejų skyrių — Lathing ir Odelsthing. 


50 straipsnis. 


Balsavimo teisė priklauso Norvegijos piliečiams — vyrams 
ir moterims, ne jaunesniems kaip dvidešimt trijų metų amžiaus, 
turintiems šalyje gyvenamąją vietą ir joje išgyvenusiems ne 
mažiau kaip penkerius metus. 


51 straipsnis. 


Rinkikų sąrašų ir jų į tuos sąrašus įrašymo taisykles 
nustato tam tikras įstatymas. 


52 straipsnis. 


Balsavimo teisė sustabdoma: 

a) kai šaukiama tieson įstatymu numatyta tvarka 
už kriminalinius nusikaltimus prokuratūros 
reikalavimu; 

b) kai susiaurinamas civilinis veikimas. 


53 straipsnis. 


Balsavimų teisių nustojama: 

a) dėl nusmerkimo įstatymų numatyta tvarka už 
kriminalinius veiksmus; 

b) dėl įstojimo į svetimos valstybės tarnybą be vy- 
riausybės leidimo; 

c) dėl natūralizacijos svetimoj valstybėj ; 

d) tuo atsitikimų, jei yra teismo nustatyta, kad 
balsuotojas balsą pirko, ar pardavė, arba bal- 
savo keliose rinkimų apygardose. 


54 straipsnis. 


Rinkimų susirinkimai daromi kas treji metai. Jie turi 
būti pabaigti prieš pasibaigsiant lapkričio mėnesiui. 

55 straipsnis. 

Rinkimų susirinkimai tvarkomi pagal įstatymo nustatytaš 
taisykles. Visi ginčai, liečią balsavimo teises, sprendžiami rinki- 
mų susirinkimų prezidiumo, kurio nutarimai gali būti skundžia- 
mi Storthing'ui. 

56 straipsnis. 

Prieš pradėsiant balsuoti, rinkimų susirinkimo prezidiu- 

mo pirmininkas balsu skaito konstitucijos 50 — 64 str. 


57 straipsnis. 


Į Storthing'ą renkama šimtas penkiasdešimt atstovų. Mies- 
tų atstovų skaičius su sodžiaus apygardų atstovų skaičiumi turi 
visuomet santykiuoti taip, kaip vienas su dviem. 


58 straipsnis. 


Miestų renkamųjų atstovų skaičiaus nustatyta penkias- 
dešimt. Renkami iš Oslo septyni, iš Akershus'o ir Oestfold'o 
departamentų miestų išviso keturi; iš Hedmark'o ir Oplan'o 
departamentų — išviso trys; iš Buskerund'o departamento 
miestų — išviso trys; iš Vestfold'o departamento miesto — 
iš viso keturi; iš Telemark'o ir Aus-agder'o departamentų mies- 
tų — išviso penki; iš Vest-Agdero ir Rogaland'o departamentų 
miestų — išviso septyni; iš Bergen'o miesto penki; iš More 
departamento miesto — išviso trys; iš Sör Trėongelag'o ir 
Norde-Trėndelag'o departamentų miestų — išviso penki; iš 
Nordland'o Troms'o ir Finmark'o departamentų miestų — iš- 
viso keturi. Sodžiaus apygardų renkamųjų atstovų skaičiaus 
nustatyta šimtas. Renkami: iš Akerskus'o departamento sep- 
tyni; iš Sognag Fjordan'o departamento — penki; iš Horda- 
land'o departamento — aštuoni; iš Telemark'o departamento — 
penki; iš Baskreud'o departamento — penki; iš Finmarken'o 
departamento — trys; iš Hedmarken'o departamento — septy- 
ni; iš Vestfold'o departamento — keturi; iš Opland'o departa- 
mento — šeši; iš Vest-Agder departamento — keturi; iš Aust- 
Agder departamento — keturi; iš Nordland'o departamento — 
aštuoni; iš More departamento — septyni; iš Oestfold'o de- 
partamento — šeši; iš Rogoland'o departamento — penki; iš 
Troms'o departamento — penki; iš Nord-Trėndelag'o depar- 
tamento — penki; iš Sör Trondelag departamento — šeši 
atstovai. 

59 straipsnis. 


Kiekvienas miestas ir sodžiaus apygardos kiekviena bend- 
ruomenė, taip pat kiekvienas miestelis, turįs savo savivaldybės 
Tarybą, sudaro atskirus rinkimo rajonus. Miestai įstatymo ke- 
liu gali būti padalyti į kelis rinkimų rajonus. 

Miestas, anksčiau nepažymėtas, arba ateityje įsteigtas, 
sudarys miesto rinkimų apygardą, kuri bus pažymėta įstatyme. 

Rinkimai eina laikantis proporcinės sistemos. Ati- 
skyrium. Rinkimų susirinkimuose rinkikai tiesiog skiria Stor- 
thing'o atstovus ir jų pavaduotojus visai rinkimų apygardai. 

Rinkimai eina laikantis proporcionalinės sistemos. Ati- 
tinkamos dispozicijos, taip pat rinkimus liečiančios taisyklės 
bus nustatytos įstatymo, laikantis tam tikrų konstitucijos 
nuostatų. 

60 straipsnis. 

Karalystėj gyveną rinkikai, negalį dalyvauti rinkimuose 
dėl ligos, karo tarnybos arba kitų teisėtų priežasčių, gali nu- 
siųsti savo balsavimo korteles rinkimų susirinkimo pirmininkui 
raštu prieš uždarysiant susirinkimą. 

Įstatymas nustatys, kaip ir kokiose formose rinkikai, gy- 
veną už Karalystės sienų, galės siųsti rinkimų susirinkimo pir- 
mininkui savo balsavimo korteles, 


61 straipsnis. 

Niekas negali būti išrinktas atstovu neturėdamas 30 metų 
amžiaus, neišgyvenęs 10 metų Karalystėje ir neturįs teisės bal- 
suoti toj rinkimų apygardoj, kurios jis yra renkamas. 

Tačiau kas bus Ministerių Tarybos pirmininku arba mi- 
nisterių, gali būti išrinktas ir toj rinkimų apygardoj, kur jis 
ir neturi balsavimo teisės, jei jis tik gali būti renkamas kitur. 


62 straipsnis. 

Aukštesnieji ministerių valdininkai arba asmens, einą 
pareigas Karališkame dvare, ir to dvaro pensionieriai negali 
būti renkami atstovais. 

Ministerių Tarybos nariai negali dalyvauti Storthing'e 
atstovų teisėmis, kol jie yra Ministerių Taryboj. 


63 straipsnis. 
Kiekvienas, kuris yra išrinktas atstovu, turi su išrinkimu 
sutikti, išskyrus tą atsitikimą, jei jis yra išrinktas pagal 61 

str. 2-3jį abzacą arba sutrukdytas kokiu nors Storthing'o tei- 
sėtu pripažintu motyvu. 

Kas išbuvo neperrinktas atstovu trijose paprastose Stor- 
thing'o sesijose, nėra verčiamas priimti mandatą ateinančiuose 
parlamento rinkimuose. 

Toks išrinktas atstovas, nors nėra verčiamas priimti man- 
dato, tačiau turi įstatymu nustatytu laikotarpiu ir forma pa- 
reikšti, ar jis sutinka su išrinkimu ar ne. 

Įstatymas taip pat nustatys, kada ir kokia forma išrinkta- 
sis dvejose ar daugiau rinkimų apygardose asmuo turi pareikšti 
savo pasirinkimą. 

64 straipsnis. 


Išrinktiems atstovams bus suteikti įgaliojimai, kurių tei- 
sėtumas bus Storthing“o patvirtintas. 


65 straipsnis. 


Atstovai ir jų pavaduotojai, pašaukti į Storthing“o posė- 
džius, gauna kelionės išlaidas į Storthing'ą ir atgal, taip pat 
išlaidas kelionei iš Storthing'o iki savo gyvenamosios vietos ir 
atgal atostogu metu, jei jos trunka ne mažiau kaip mėnesį. Gy- 
dymo išlaidos, sergant, jam irgi bus sumokėtos. 

Jie gauna 3000 kronų atlyginimo už kiekvieną paprastą 
sesiją, jei dalyvauja Storthing'o posėdžiuose. 

Jei atstovas ir jo pavaduotojas abu paprastos sesijos metu 
dalyvavo Storthing'e, tai atlyginimas tarp jų bus padalytas pro- 
porcingai jų posėdžiavimo laikui. 

Atstovai, posėdžiaudami nepaprastoj Storthing'o sesijoj, 
gauna atlyginimo dvylika kronų dienai. 


66 straipsnis. 


Atstovai, vykstą į Storthing'ą ir atgal ir būną Storthing'e, 
negali būti suimami, išskyrus tuos atsitikimus, kai jie suimami 
dėl viešų kriminalinių nusikaltimų; jie taip pat negali būti kal- 
tinami ir už Storthing'o sienų dėl savo ten pasakytų nuomonių. 
Visi atstovai turi laikytis Storthing'o priimto vidaus statuto. 


67 straipsnis. 


Aukščiau nurodytu būdu išrinktieji atstovai sudaro Nor- 
vegijos Karalystės Storthing'ą. 

68 straipsnis. 


Storthing'as susirenka paprastai sesijai kiekvienerių metų 
pirmą šiokiadienį (nešventadienį) po sausio mėn. 10 dienos 
Karalystės sostinėj. O jei Karalius, turėdamas galvoj nepapras- 
tas aplinkybes, pav., priešų įsiveržimą arba epidemiją, — ski- 
ria kitą tam tikslui Karalystės miestą, tad renkamasi tame 
mieste. Toksai nutarimas turi būti savo laiku paskelbtas. 


69 straipsnis. 


Esant, nepaprastoms aplinkybėms, Karalius turi teisę su- 
šaukti Storthing'ą ir ne Storthing'o šaukiamuoju metu. 


70 straipsnis. 


Tokia nepaprasta Storthing'o sesija gali būti uždaryta 
Karaliaus nuožiūra. 


71 straipsnis. 


Storthing'o nariai dalyvauja Storthing'e paeiliui trejus 
metus, tiek paprastose, tiek ir nepaprastose to periodo sesijose. 


72 straipsnis. 
Jei Storthing'as yra susirinkęs į nepaprastą sesiją tuo 
laiku, kai paprastoji sesija turi prasidėti, tai nepaprastoji se- 
sija turi užsidaryti antrajai neprasidėjus. 


73 straipsnis. 


Storthing'as renka ketvirtadalį savųjų narių, kurie sudaro 
Lagthing'ą; kiti trys ketvirtadaliai sudaro Odelething'ą. šitie 
rinkimai įvyksta pirmoj paprastoj Storthing'o sesijoj, kuri su- 
sirenka po naujų Storthing'o rinkimų, ir Lagthing'o sudėtis pa- 
lieka tokia pat per visas tos pačios kadencijos sesijas, išsky- 
rus tai, jei į jo sudėtį, vietoj išėjusių narių, reikėtų išrinkti nau- 
jus narius. 

Lagthing'as ir Odelsthing'as posėdžiauja skyrium, renka 
kiekvienos savo pirmininką ir sekretorių. Nė vienas iš tų 
— thingų negali posėdžiauti jei du trečdaliai jų narių neda- 
lyvauja. 


74 straipsnis. 


Po to, kai Storthing'as yra susiorganizavęs, Karalius arba 
jo paskirtasis asmuo atidaro sesiją prakalba, kuria jis infor- 

muoja Storthing'ą apie Karalystės būvį ir nurodo aplinkybes, i 
kurias jis nori ypačiai atkreipti Storthing'o dėmesį. 
Jokie debatai negali būti daromi Karaliui dalyvaujant. 

- Kada sesija jau yra atidaryta, Ministerių Tarybos pirmi- 
ninkas ir ministeriai turi teisę dalyvauti tiek Storthing'o, tiek 
abiejų — thingų posėdžiuose ir debatuose, jei jie yra vieši, 
tokiu pat būdu, kaip ir atstovai, bet be teisės balsuoti. Jie turės 
teisę dalyvauti slaptuose posėdžiuose tik tuomet, kai bus jiems 
atitinkamo susirinkimo leista. 


75 straipsnis. 


Storthing'ui priklauso: 


a) 


b) 
c) 
d) 
e) 


f) 


g) 


leidimas ir naikinimas įstatymų, įvedimas mo- 
kesčių, rinkliavų, muitų ir kitų viešų prievolių, 
kurios tačiau nustos galios po liepos mėn. 1 dien. 
tų metų, kuriais susirinks kitas paprastas Stor- 
thing'as, nebent šis juos tiesiog atnaujintų ; 
leidimas imti paskolų Karalystės sąskaita; 
saugojimas Karalystės finansų; 

davimas reikalingų valstybės išlaidoms kreditų; 
nustatymas metinės pinigų sumos, kuri bus pa- 
vesta Karaliaus dvarui, ir paskyrimas apanažo, 
išlaikymo karališkajai šeimai, kuris tačiau ne- 
gali susidėti iš nekilnojamojo turto; 
pareikalavimas pristatyti Ministerių Tarybos 
protokolus, visus pranešimus ir viešuosius doku- 
mentus; tačiau tie protokolai, liečią diplomati- 
nius ir kariuomenės vadovavimo reikalus, kurie 
yra laikomi slaptais, bus paduoti komitetui, su- 
sidedančiam daugiausia iš 9 narių, išrinktų iš 
Odelsthing'o narių tarpo. Be to, protokolai galės 
būti paduoti Odelsthing'ui, jei vienas Komiteto 
narių pageidauja, kad Odelsthing'as išsitartų 
arba kad kaltinimas būtų iškeltas Rigsret'e; 
pareikalavimas patiekti konvencijas ir sutartis, 
kurias Karalius padarė Karalystės vardu su sve- 
timoms valstybėms. Nuostatai, pažymėti skyriuje 
„T“, liečią slaptus dalykus, bus taikomi ir slap- 
tiems tų konvencijų straipsniams, kurie tačiau 
negalės prieštarauti viešiesiems straipsniams; 

h) pareikalavimas atvykti valstybės reikalams 
kiekvieno asmens, išskyrus Karalių ir karališ- 
kąją šeimą; šitoji išimtis neliečia karališkojo 
kraujo princų, jei jiems yra pavestos tam tikros 
valstybinės pareigos; 

tikrinimas laikinųjų pensijų ir algų lapų ir da- 

rymas tenai pakeitimų, kurių jis išranda rei- 

kiant; 

k) paskyrimas penkių revizorių, kurie turi kasmet 
peržiūrėti valstybės sąskaitas ir paskelbti jų 
ištraukas. Šitos sąskaitos jiems bus patiektos per 
6 mėnesius pasibaigus tam laikotarpiui, kuriam 
buvo paskirti  Storthing'o priimtieji kreditai. 
Storthing'ui taip pat priklauso nustatyti valsty- 
bės sąskaitininkų atsiskaitymo tvarka; 

1) svetimšalių natūralizacija. 


— 


i 


76 straipsnis. 

Įstatymų projektai bus išpradžių keliami jo narių Odels- 
thing'e, arba vyriausybės vardų — ministerio. 

Jei projektas tenai yra priimtas, jis bus siunčiamas į 
Lagthing'ą, kuris jį patvirtins arba atmes ir atmetęs jį grąžins 
atgal su savo pridėtomis pastabomis. Jos bus peržiūrėtos 
Odelsthing'o, kuris arba atsisakys nuo projekto, arba jį nusiųs 
dar sykį į Lagthin'gą su pataisomis arba be jų. 

Jeigu projektas bus Odelsthing'o du kartu siųstas į 
Lagthing'ą ir antrą sykį grįš su atsisakymu jį balsuoti, tai 
Storthing'as susirinks visuotinio susirinkimo ir nuspręs pro- 
jektą dviejų trečdalių balsų daugumu. 

Tarp kiekvieno šitų svarstymų turi praeiti ne mažiau 
kaip trys dienos. 

77 straipsnis. 


Jeigu Odelsthing'o patiekta rezoliucija bus Lagthing'o 
arba Storthing'o visuotinio susirinkimo priimta, tai ji bus pa- 
duota Karaliui su prašymu gauti karališką sankciją. 


78 straipsnis. 
Jei Karalius rezoliucijai pritaria, jis ją pasirašo, o tat 
duoda jai įstatymo galią. 

Jei jis jai nepritaria, tai grąžina Odelsthing'ui praneš- 
damas, kad jis neišranda tuo tarpu jos tinkamos sankcijonuoti. 
Tuomet rezoliucija daugiau negali būti per šią sesiją Karaliui 
patiekta. 


79 straipsnis. 


Jeigu rezoliucija buvo priimta be pakeitimų trijose Stor- 
thing'ų kadencijose paeiliui, trijose paprastose sesijose, atskir- 
tose viena nuo kitos mažiausiai dviejų paprastų sesijų taip, 
kad jokia priešinga rezoliucija nebūtų priimta Storthing'ų lai- 
kotarpy tarp pirmo ir paskutinio balsavimo, — šita rezoliucija 
bus perduota Karaliui su prašymu prašant jo Didybę neatsa- 
kyti savo sankcijos rezoliucijai, kurią Štorthing'as po rimtų 
apsvarstymų išranda esant naudinga; tada šitoji rezoliucija 
turės įstatymo galios, nors iki sesijos galo Karaliaus sankcija 
nebūtų duota. 


80 straipsnis. 

Storthing'as susirinkęs būna tiek laiko, kiek jis išranda 
reikiant; jeigu, Storthing'ui darbus pabaigus, Karalius uždaro 
sesiją, tai jis tuo pačiu laiku praneša savo nutarimus, liečian- 
čius priimtų įstatymų projektus (žiūr. 77-79 str.), apie kuriuos 
jis dar nieko nebuvo pranešęs, paskelbdamas, ar jis jiems pri- 
taria, ar juos atmeta. Visi priimtieji įstatymų projektai, kurie 
negauna tiesioginio Karaliaus pritarimo, yra laikomi atmesti. 


81 straipsnis. 


Visi įstatymai, išskyrus pažymėtus 79 straipsnyje, bus 
skelbiami Karaliaus vardu su Norvegų Karalystės antspaudu 
ir šitokiais žodžiais: „Mes, N. N., skelbiame, kad Mums buvo 
įteiktas Storthing'o nutarimas tokios datos, šitokio turinio (eina 
nutarimo tekstas), todėl Mes jam pritarėme ir jį sankcijonavo- 
me ir čia pritariame ir sankcijonuojame kaip įstatymą Savo 
parašu ir Karalystės antspaudu“. 


82 straipsnis. 
Panaikintas. 


83 straipsnis. 


Teisės dalykuos Storthing'as gali atsiklausti Aukščiau- 
siojo Teismo nuomonės. 

84 straipsnis. 

Storthing'o posėdžiai yra vieši; jo debatai yra spaus- 
dinami ir skelbiami, išskyrus atsitikimus, kai daugumas balsų 
nutaria priešingai. 

85 straipsnis. 


Kiekvienas klausąs įsakymo sutrukdyti Storthing'o lais- 
vę ir saugumą nusikalsta valstybės išdavimu, 


D. 


Teismo galia. 
86 straipsnis. 


Lagthing'o nariai, priskirti prie Aukščiausiojo Teismo, 
arba jei Lagthing'o ir Aukščiausiojo Teismo narių skaičius 
yra didesnis kaip 31 ir 9, tai 30 Lagthing'o narių, paskirtų 
burtais, kartu su Lagthing'o pirmininku ir 8 Aukščiausiojo 
Teismo nariai, paskirti burtais, su tuo teismo pirmininku su- 
daro Rigsret'ą (Aukštąjį Teismą), kuris sprendžia pirmoj ir 
paskutinėj instancijoj Odelsthing'o iškeltas baudžiamąsias by- 
las tiek prieš Ministerių Tarybos ar Aukščiausiojo Teismo na- 
rius už jų tarnybos kriminalinius nusikaltimus, tiek prieš 
Storthing'o narius už kriminalinius nusikaltimus, padarytus 
Storthing'o nario atžvilgiu. 

Rigsret'e pirmininkauja Lagthing'o pirmininkas. 


87 straipsnis. 


Nenurodydamas motyvų kaltinamasis gali pašalinti iki 
trečdalio Rigsret'o narių, tačiau su ta sąlyga, kad teismo sudėty 
liktų ne mažiau kaip penkiolika asmenų. 


88 straipsnis. 

Aukščiausias Teismas sprendžia bylas paskutinėj instan- 
cijoj, tačiau bylos perkėlimas į Aukščiausiąjį Teismą gali būti 
įstatymo suvaržytas; Aukščiausiojo Teismo sudėtis negali būti 
mažesnė kaip pirmininkas ir šeši nariai, 

89 straipsnis. 

Panaikintas. 

90 straipsnis. 


Aukščiausiojo Teismo sprendimai nė kokiu atsitikimų 
negali būti skundžiami. 


91 straipsnis. 


Niekas negali būti Aukščiausiojo Teismo nariu, neturė- 
damas trisdešimt metų amžiaus. 


E. 


Bendrieji nuostatai. 


92 straipsnis. 

Į valstybės tarnybą gali būti paskirti tik Norvegų pilie- 
čiai, kalbą šalies kalba, ir kurie; 

a) arba yra gimę Karalystėj iš tėvų tos, valstybės 
valdinių; 

b) arba yra gimę svetimoj valstybėj iš norvegų tė- 
vų, kurie tuo laiku nebuvo kitos valstybės valdi- 
niai; 

c) arba ateity dešimt metų gyvens Karalystėj; 

d) arba bus Storthing'o natūralizuoti. 

Tačiau kiti asmens gali būti skiriami universiteto ir aukš- 
tųjų mokyklų profesoriais, gydytojais ir konsulais užsienyje. 

Niekas negali būti paskirtas prefektu arba vyskupu, ne- 
turėdamas trisdešimts metų amžiaus, arba būti paskirtas magis- 
tratu, arba teisėju, arba prefekto padėjėju, neturėdamas dvi- 
dešimt penkių metų amžiaus. 

Įstatymu bus nustatyta, kiek moters, kurios atitinka pa- 
žymėtąsias konstitucijoje vyrams sąlygas, galės būti skiriamos 
į valstybės tarnybą. 

93 straipsnis. 

Panaikintas. 


94 straipsnis. 
Pirmos, arba, jei negalima, tad antrosios kadencijos pa- 
prastasis Storthing'as išleis naują civilinį ir baudžiamąjį ko- 
deksą. Tuo tarpu veikiantieji valsybėje įstatymai laikinai ga- 

lioja, kiek jie neprieštarauja šiai konstitucijai arba laikiniems 
dekretams, kurie gali būti išleisti tame laikotarpyje. 

Dabartiniai nuolatiniai mokesčiai bus irgi paliekami iki 
ateinančio Storthing'o kadencijos. 


95 straipsnis. 


Jokie atleidimai, neliečiamumai, restitucijos arba atiteisi- 
mai negali būti duoti tada, kai įsigalės naujasis kodeksas. 


96 straipsnis. 


Niekas negali būti teisiamas kitaip, kaip pagal įstatymą, 
ir badžiamas tik teismo sprendimu, Kankinti neleidžiama. 


97 straipsnis. 
Joks įstatymas neveikia atgal. 
98 straipsnis. 


Joks mokestis valstybės naudai nebus jungiamas su atly- 
ginimu, mokamu teismo personalui, 


99 straipsnis. 

Suimti tegalima tik įstatymų numatytais atsitikimais ir 
įstatymų numatyta tvarka. 

Neteisėtai ką suėmęs arba neteisėtai laikęs kalėjime yra 
atsakingas prieš suimtąjį. 

Vyriausybė gali pavartoti karinę jėgą prieš velstybės 
valdinius tiktai istatymais nurodyta forma, išskyrus atsitiki- 
mus, kai susirinkimai trukdo viešąją ramybę, ir, jei jie neiš- 
siskirsto tuojau po to, kai baudžiamojo kodekso straipsniai apie 
sukilimą bus civilinės valdžios atstovo tris kartus balsiai per- 
skaityti. 

100 straipsnis. 


Spauda yra laisva. Niekas negali būti baudžiamas už jo 
išspausdintą ir paskelbtą bent kurio turinio rašinį, jei tuo s3- 
moningai ir atvirai nedaroma įstatymams nepalankumo, neįžei- 
džiama tikyba, geri papročiai, arba konstitucinė valdžia, nesi- 
priešinama tos valdžios liepimams, nekurstomi kiti tai daryti 
arba neskleidžiami prieš kitus netikri šmeižimai ir apkaltini- 
mai. Kiekvienam yra leidžiama laisvai išsitarti apie valstybės 
valdžią ir apie bet kurį kitą dalyką. 

101 straipsnis. 


Ateity niekam nebus duodama jokios naujos ir nuolatinės 
privilegijos, sudarančios verslo laisvės suvaržymą. 


102 straipsnis. 


Daryti bute kratą tegalima tik tada, kai yra kriminalinė 
byla. 


103 straipsnis. 


Subankrutavusiam negali būti ateity duodama prieglaudos. 


104 straipsnis, 


Jokiais atsitikimais negali būti konfiskuojamas visas 
kilnojamasis ar nekilnojamasis turtas. 


105 straipsnis. 


Jeigu valstybės interesai reikalautų, kad asmuo perleistų 
savo kilnojamąją arba nekilnojamąją nuosavybę viešam naudo- 
jimui, tai savininkas gauna iš valstybės Iždo pilną atlyginimą. 


106 straipsnis. 


Pajamos, paskirtos dvasininkams naudotis bažnyčios tur- 
tu ir švietimo reikalams, gali būti naudojamos tiktai dvasinin- 
kų. Labdariškų įstaigų turtai gali būti naudojami tiktai tų 
įstaigų reikalams, 

107 straipsnis. 


Odessret'o1 ir aasaedesret'o? teisės nebus panaikintos. 
Tam tikros sąlygos, kuriomis tos teisės galės ir toliau veikti 
valstybės gerovei ir kaimiečių naudai, bus nustatytos artimiau- 
sios arba antrosios kadencijos Storthing'o. 


108 straipsnis. 


Ateity nebus steigiama jokios grapystės, nei baronystės, 
nei majorato, nei fideikomiso. 


1 Teisė, kuria šeimynos nariai, tam tikromis aplinkybėmis, gali 
tam tikru teismo aktu išpirkti sodžiaus nekilnojamąjį turtą, priklausiusį 
jos šeimynai 20 metų paeiliui. 

2 Paskutiniojo savininko artimiausieji įpėdiniai turi teisę reika- 
lauti to savininko palikto sodžiuje nekilnojamojo turto, dalinant atiduoti 
sumažinta kaina, 


— 121 — 


109 straipsnis. 

Kiekvienas valstybės pilietis, be gimimo ir turtų skirtu- 
mų, bendrai turi tam tikrą laiką lygiai dalyvauti tėvynės gy- 
nime, 

Šio dėsnio taikymas ir jo išimtys bus nustatytos įstatymo. 


110 straipsnis. 


Valstybės atsarginis kapitalas, sudarąs 40 milijonų kro- 
nų, gali būti vartojamas tik Karalystei nuo gresiančio pavojaus 
apsaugoti arba tais atvejais, kai Karalystę ištiks kokia katas- 
trofa. Atsarginis kapitalas yra valdomas Storthing'o nustatyto- 
mis taisyklėmis. 

111 straipsnis. 


Norvegijos vėliavos forma ir spalvos bus nustatytos įsta- 
tymo. 


112 straipsnis. 


Jei praktika parodys, kad kuri nors dabartinės Norvegi- 
jos Karalystės konstitucijos dalis reikia pakeisti, tai tuo reika- 
lu sumanymas bus iškeltas pirmojoj arba antrojoj po naujų rin- 
kimų paprastoj Storthing'o sesijoj, ji bus išspausdinta ir pa- 
skelbta. Bet, tiktai naujos pirmosios arba antrosios paprasto- 
sios kadencijos Storthing'as spręs, ar pasiūlytas pakeitimas turi 
būti priimtas ar ne. Tačiau joks pakeitimas niekuomet negali 
prieštarauti šios konstitucijos principams, bet tiktai turi pasi- 
tenkinti tokiais tam tikrų nuostatų pakeitimais, kurie esmės ne- 
keičia. šie pekeitimai turi būti Storthing'o priimti dviejų treč- 
dalių balsų daugumu. 

Taip priimtos konstitucijos pakeitimas yra pasirašomas 
Storthing'o pirmininko ir sekretoriaus ir įduodamas Karaliui, 
kad jį paskelbtų kaip Norvegijos Karalystės konstitucijos dalį. 


TURKIJOS RESPUBLIKOS 
KONSTITUCIJĄA. 


1924 m, balandžio mėn. 20 d. pagrindinių organizacijų įstatymas. 
(Teškillat —i —esasije kanunu) 


Turkijos Respublikos konstitucija. 


1924 m. balandžio mėn. 20 d. pagrindinių organizacijų įstatymas. 
(Teškiliat —i— esasije kanunu) 


PIRMASIS SKYRIUS. 


Pagrindiniai nuostatai. 


1 straipsnis. 


Turkijos valstybė yra Respublika. 


2 straipsnis. 


Vyraujanti Turkijos tikyba yra islamas. Valstybės kal- 
ba — turkų kalba. Valstybės sostinė Angora. 


3 straipsnis. 


Aukščiausioji valdžia priklauso tautai. 


4 straipsnis, 


Turkijos Didysis Tautos Susirinkimas, kaip vienintelis 
ir tikrasis tautos atstovas, suvereniškai valdo tautos vardu. 


5 straipsnis. 


Turkijos Didysis Tautos Susirinkimas turi įstatymų lei- 
džiamąją ir vykdomąją galią. 


6 straipsnis. 
Savo įstatymų leidžiamąją galią Turkijos Didysis Susirin- 
kimas reiškia betarpiškai. 


7 straipsnis, 


Savo vykdomąją galią Turkijos Didysis Tautos Susirin- 
kimas reiškia per renkamą iš savo tarpo Respublikos Preziden- 
tą ir vykdomųjų Komisarų Tarybą, kurios nariai yra Respub- 
likos Prezidento skiriami. Turkijos Didysis Tautos Susirinki- 
mas kiekvienu laiku gali kontroliuoti ir šalinti vyriausybę. 

8 straipsnis. 


Teisingumas yra tautos vardu vykdomas nepriklausomų 
teisėjų, veikiančių įstatymų nustatyta tvarka. 


ANTRASIS SKYRIUS. 


Įstatymų leidžiamoji galia. 
9 straipsnis, 


Turkijos Didysis Tautos Susirinkimas susideda iš atsto- 
vų, renkamų pagal tam tikrą įstatymą. 


10 straipsnis. 


Kiekvienas turkas vyriškis, sukakęs 18 metų amžiaus, 
turi teisę rinkti atstovus į Tautos Susirinkimą. 


11 straipsnis. 


Kiekvienas turkas vyriškis, sukakęs 30 metų, turi teisę 
būti renkamas atstovu. 


12 straipsnis. 


Negali būti renkami atstovais asmens, turį svetimų vals- 
tybių tarnybą, asmens teismo bausti arba buvę teisiami už 
vieną tokių nusikaltimų, kaip vagystė, suklastojimas, sukčiavi- 
mas, naudojimas piktam pasitikėjimo, piktas bankrotas, as- 
mens optavę svetimos valstybės pilietybę, asmens nemoką 
turkiškai nei skaityti nei rašyti. 

13 straipsnis. 

Rinkimai į Turkijos Didįjį Susirinkimą daromi kartą 
kas ketveri metai. Atstovai, kurių mandatų laikas pasibaigė, 
gali būti perrenkami. Senasis Tautos Susirinkimas lieka iki 
naują sušaukiant. Negalint atlikti naujų rinkimų, lei- 
džiama senojo Susirinkimo mandatus pratęsti vieneriems me- 
tams. Kiekvienas atstovas yra ne tik išrinkusios jį apygardos, 
bet ir visos tautos atstovas. 


14 straipsnis. 


Turkijos Didysis Tautos Susirinkimas renkasi kasmet 
lapkričio mėn. pradžioje. Suteikti nariams galimumų važinėti 

tardymams ir kontrolei atlikti šalies viduje, taip pat pertrau- 
kai ir poilsiui Didysis Tautos Susirinkimas gali pertraukti sa- 
vo darbų laiką ne ilgiau kaip šešiems mėnesiams. 


15 straipsnis. 
Įstatymams leisti iniciatyvos teisė priklauso Didžiojo 
Tautos Susirinkimo nariams ir vykdomųjų Komisarų Tarybai. 


16 straipsnis, 

Teidami į Susirinkimą, atstovai taip prisiekia: „Prisiekin 
nesiekti jokio tikslo, priešingo Tėvynės ir Tautos laimei ir ge- 
rovei, prieštaraujančio neribotam Tautos suverenitetui ir ne- 
sulaužyti savo ištikimumo Respublikos pagrindams.“ 


17 straipsnis. 

Atstovas nėra atsakingas už pareiškimus, pažiūras ir 
nuomones, jo reiškiamas tiek Susirinkime, tiek už Susirinkimo 
sienų. Tardyti, suimti arba teisti atstovas, kaltinamas nusi- 
kalstamuoju darbu, padarytu prieš arba po jo išrinkimo, lei- 
džiama tik Didžiojo Tautos Susirinkimo plenumo posėdžio nu- 
tarimu. Išimtis leidžiama tik užtikus atstovą nusikaltimą be- 
darant. Tačiau pastaruoju atsitikimu atitinkama instancija 
turi tuojau pranešti apie tai Didžiajam Tautos Susirinkimui. 
Vykdymas baudžiamojo sprendimo, padaryto prieš, arba po 
atstovo išrinkimo, sulaikomas iki atstovo mandato laikui pasi- 
baigiant. Didžiojo Tautos Susirinkimo nariams įsisenėjimo ei- 
ga baudžiamuose nusikaltimuose sustabdoma jų mandatų lai- 
kui. 

18 straipsnis. 
Atstovų atlyginimas nustatomas tam tikru įstatymu. 


19 straipsnis. 

Respublikos Prezidentas arba Susirinkimo pirmininkas 
gali sušaukti Didįjį Tautos Susirinkimą atostogų metu. Taip 
pat Susirinkimo pirmininkas šaukia Susirinkimą, reikalaujant 
vienai penktajai daliai Susirinkimo narių. 


20 straipsnis. 
Susirinkimo posėdžiai vieši ir posėdžių darbų apyskaitos 
skelbiamos ištisai. Tačiau, eidamas savo statuto straipsniais, 
Didysis Tautos Susirinkimas gali daryti ir viešus posėdžius. 

Neviešų posėdžių apyskaitų skelbimo klausimas spren- 
džiamas Susirinkimo nutarimu. 


21 straipsnis. 
Didžiojo Tautos Susirinkimo posėdis eina pagal jojo vi- 
daus statutą. 
22 straipsnis. 


Vidaus statutas nustato tvarką  paklausimų ir interpe- 
liacijų, sudarančių vieną Susirinkimo teisių. 


23 straipsnis. 


Atstovo pareigos ir valstybės tarnyba negali sutapti vie- 
name asmenyje. 


24 straipsnis. 


Turkijos Didžiojo Tautos Susirinkimo plenumo posėdis 
kiekvienų metų lapkričio mėnesio pradžioje renka iš savo tar- 
po vieneriems metams pirmininką ir tris vicepirmininkus. 


25 straipsnis. 

Jeigu prieš įgaliojimų laikui išeinant Didysis Tautos Su- 
sirinkimas absoliutiniu savo narių balsų daugumu skirs naujus 
rinkimus į Susirinkimą, tai naujo Susirinkimo sesija turi pra- 
sidėti lapkričio mėnesio pirmąją dieną. Sesija, kuri įvyks 
anksčiau kaip lapkričio pirmą dieną, laikoma nepaprasta. 


26 straipsnis. 


Didysis Tautos Susirinkimas taiko gyvenimui šariato nu- 
tarimus, leidžia, taiso, keičia ir naikina įstatymus, tvarko san- 
tykius su svetimomis valstybėmis, daro su jomis sutartis, daro 
taikos sutartis, skelbia karą, svarsto ir tvirtina valstybės 
biudžetą ir jo vykdymo apyskaitą, kala monetas, tvirtina ir 
nutraukia sutartis, liečiančias monopolius, finansinius pasiža- 
dėjimus ir konsecijas, turi bendrų ir dalinių amnestijų, baus- 
mių sumažinimo ir dovanojimo teisę, tardymų ir sprendimų 
vykdymo sustabdymo ir galutinių mirties sprendimų tvirtini- 
mo teisę. 

27 straipsnis. 


Jeigu du trečdaliai esančių Susirinkimo posėdy narių 
nutars iškelti atstovui baudžiamąją bylą jam tebesant atstovu, 

kaltinant jį tėvynės išdavimu ar kuriuo kitu nusikalstamu 
darbu, arba jeigu atstovas bus teisiamas už nusikaltimus, nu- 
rodytus 12 str., tai, nusmerkus jį teismo sprendimu, jis nustoja 
atstovo vardo. 


28 straipsnis. 

Atstovui atsistatydinus, arba negalint jam dėl svarbių 
priežasčių lankyti posėdžių, arba be leidimo nelankant, posė- 
džių dviejų mėnesių būvy, taip pat stojant valstybės tarnybon, 
jis nustoja atstovo vardo. 

29 straipsnis. 

Atstovui mirus, arba pagal aukščiau nurodytus straips- 
nius jam nustojus atstovo vardo, jo vieton renkamas naujas 
atstovas. 

30 straipsnis. 

Didysis Tautos Susirinkimas per savo pirmininką or- 

ganizuoja savo apsaugą, kuri yra jo žinioje. 


TREčIASIS SKYRIUS. 


Vykdomoji galia. 
31 straipsnis, 


Turkijos Respublikos Prezidentas renkamas viso Susirin- 
kimo iš Susirinkimo narių tarpo, tam pačiam renkamajam lai- 
kui. Respublikos Prezidentas eina savo pareigas iki išren- 
kant naują Prezidentą. Prezidentas gali būti perrenkamas. 


32 straipsnis. 

Respublikos Prezidentas yra Valstybės Galva. Todėl iš- 
kilmingais atsitikimais jis pirmininkauja Susirinkimui, taip 
pat, prireikus, Vykdomųjų Komisarų Tarybai. Respublikos 
Prezidentas negali dalyvauti Didžiojo Tautos Susirinkimo de- 
batuose ir darbuose. 

83 straipsnis. 

Jeigu Prezidentas negali eiti savo pareigų dėl ligos, dėl 
išvykimo į užsienį, taip pat jei Prezidento vieta vakuoja jam 
mirus arba dėl kitos priežasties, — jį pavaduoja Turkijos 
Didžiojo Tautos Susirinkimo pirmininkas. 

84 straipsnis. 


Jeigu Respublikos Prezidento vieta pasiliuosuoja Didžio- 
jo Tautos Susirinkimo sesijos metu, Susirinkimas tuojau ren- 
ka naują Prezidentą. Jeigu Susirinkimas tuo laiku neposėdžiau- 
ja, Susirinkimo pirmininkas tuojau jį sušaukia Prezidentui 
rinkti. Jeigu Susirinkimo sesija pasibaigė arba jeigu priimtas 
perrinkimo nutarimas, Respublikos Prezidentas renkamas 
naujos kadencijos susirinkime. 


35 straipsnis. 


Kiekvienas Didžiojo Tautos Susirinkimo priimtas įstaty- 
mas patiekiamas Prezidentui, kuris jį pasirašo ir skelbia per 
10 dienų nuo patiekimo. Per 10 dienų po to, kaip įstatymas 
jam bus patiektas, Prezidentas gali, išskiriant pagrindinius ir 
biudžeto įstatymus, grąžinti jį Tautos Susirinkimui išnaujo 
persvarstyti. Jeigu grąžintą įstatymą Didysis Tautos Susirin- 
kimas antru kartu priims, tai Prezidentas turi jį paskelbti. 


86 straipsnis. 


Kasmet lapkričio mėnesį Respublikos Prezidentas pats 
arba per Vykdomųjų Komisarų Tarybos pirmininką patiekia 
Tautos Susirinkimui praeitų metų vyriausybės darbų apyskaitą 
ir siūlo apsvarstyti tas priemones, kurias jis išranda reikiant 
priimti ateinančiais metais. 


37 straipsnis, 


Respublikos Prezidentas akredituoja į kitas valstybes 
Turkijos Respublikos diplomatinius atstovus ir priima kitų 
valstybių diplomatinius atstovus. 


38 straipsnis. 


Išrinktas Respublikos Prezidentas Susirinkime šiaip pri- 
siekia: „Prisiekiu, kad, eidamas Respublikos Prezidento parei- 
gas, aš gerbsiu ir ginsiu Respublikos įstatymus ir Tautos Val- 
džios principus, ištikimai ir visomis savo jėgomis dirbsiu 
turkų Tautos gerovei, visu griežtumu šalinsiu bet kurį Turki- 
jos valstybei gresiantį pavojų, aukštai laikysiu Turkijos auto- 
ritetą ir garbę ir neatsisakysiu aukoti savo gyvybės, jei tat bus 
reikalinga mano pasiimtoms pareigoms atlikti,“ 


= išl — 


39 straipsnis. 


Kiekvienas Prezidento valdymo aktas turi būti pasirašy- 
tas Vykdomųjų Komisarų Tarybos pirmininko ir atitinkamo 
komisaro. 

40 straipsnis. 


Didysis "Tautos Susirinkimas, būdamas aukščiausias 
valstybės ginkluotų pajėgų vadas, vykdo vadovavimą per Res- 
publikos Prezidentą. Ginkluotų pajėgų vadovavimas paveda- 
mas: taikos metu, pagal tam tikrą įstatymą, Generalinio štabo 
Viršininkui, o karo metu — asmenims, Prezidento paskirtiems, 
Vykdomųjų Komisarų Tarybai pasiūlius. 


41 straipsnis, 


Už valstybės išdavimą Respublikos Prezidentas atsako 
prieš Didįjį Tautos Susirinkimą. Už Respublikos Prezidento 
aktus atsako taip pat ir Vykdomųjų Komisarų Tarybos pir- 
mininkas ir komisaras, šiuos aktus pasirašęs, pagal 39 str. 
Jeigu keliamas klausimas apie Prezidento atsakingumą už jo 
asmeninius darbus, jam taikomas 17 konstitucijos str., kalbąs 
apie atstovo neliečiamumą. 


42 straipsnis. 

Respublikos Prezidentas, vyriausybei pasiūlius, gali do- 
vanoti arba mažinti bausmę. Respublikos Prezidentas negali 
taikyti šios teisės komisarams, Didžiojo Tautos Susirinkimo 
nuteistiems. | 
43 straipsnis. 

Respublikos Prezidentas gauna išlaikymą pagal tam tik- 
rą įstatymą. 

44 straipsnis. 

Prezidentas iš Susirinkimo narių skiria Vykdomųjų Ko- 
misarų Tarybos pirmininką. Komisarų sąrašas, Vykdomųjų 
Komisarų Tarybos pirmininko iš Susirinkimo narių sudarytas, 
Prezidento tvirtinamas ir patiekiamas Tautos Susirinkimui. 
Jeigu Susirinkimas neposėdžiauja, tai sąrašo patiekimas ati- 
dedamas iki Susirinkimo posėdžiams prasidedant. Ne ilgiau 
kaip per savaitę vyriausybė pareiškia Susirinkimui savo veiki- 
mo programą, taip pat politinę platformą, ir kelia pasitikėji- 
mo klausimą. 

45 straipsnis. 
Komisarai su Tarybos pirmininku priešaky sudaro Vyk- 
domųjų Komisarų Tarybą. 


46 straipsnis. 


Vykdomųjų Komisarų Taryba solidariai atsako už bend- 
rą vyriausybės veikimo kryptį. Be to, atskiri komisarai atsa- 
ko, kiekvienas savo valdymo srityje, tiek už savo tarnybinius 
darbus, tiek už visus priklausomų jiems organų darbus ir už 
bendrą politinę kryptį. 

47 straipsnis. 

Komisirų pareigos ir atsakingumo ribos nustatomos tam 
tikro įstatymo. 

48 straipsnis. 

Komisarų skaičius nustatomas įstatymo. 


49 straipsnis. 

Komisarą, esantį atostogose arba jam nesant dėl kurios 
kitos priežasties, pavaduoja kitas Komisarų Tarybos narys. 
Tačiau vienas komisaras negali laikinai pavaduoti daugiau 
kaip vieno komisaro. 

50 straipsnis. 
Susirinkimui nutarus iškelti komisarui bylą Aukščiausia- 
me Teisme, komisaras pašalinamas iš vietos. 


51 straipsnis. 

Tarpvadybiniams (tarpžinybiniams) ginčams svarstyti 
ir spręsti, vyriausybės keliamiems įstatymų projektams, kon- 
cesinėms ir valstybinėms rangų sutartims svarstyti, taip pat 
tam tikrų ar šiaip kitų įstatymų nustatytoms pareigoms eiti 
bus sudaryta Valstybės Taryba. Valstybės Tarybos pirminin- 
kas ir nariai renkami Didžiojo Tautos Susirinkimo iš asmenų, 
ėjusių aukštas valstybines tarnybas ir pasižymėjusių ypatin- 
gomis žiniomis bei prityrimais. 


52 straipsnis. 

Komisarų Taryba leidžia instrukcijų apie įstatymų vyk- 
dymo tvarką. Instrukcijos, prieš jas išleidžiant, turi būti pa- 
tiektos Valstybės Tarybai peržiūrėti, ir įgyja galios Respub- 
likos Prezidentui pasirašius ir paskelbus. 

KETVIRTASIS SKYRIUS. 


Teismo organizacija. 
53 straipsnis. 

Teismų organizaciją ir kompetenciją nustato įstaty- 
mas. 

54 straipsnis. 

Teisėjai, eidami savo pareigas, nepriklausomi ir težiūri 
tik įstatymų. Nei Didysis Tautos Susirinkimas, nei Vykdomų- 
jų Komisarų Taryba niekada negali nei pakeisti, nei atidėti 
teismo sprendimų vykdymo, nei daryti kliūčių jiems vykdyti. 


55 straipsnis. 
Teisėjai nepašalinmai, išskyrus įstatymų nustatytus at- 
sitikimus. 
56 straipsnis. 
Įstatymas nustato sąlygas ir tvarką teisėjo vietai už- 
imti. 
57 straipsnis. 
Teisėjai, be įstatymo numatytų, negali eiti jokių kitų nei 
visuomeninių, nei privatinių pareigų. 


58 straipsnis. 
Bylos teismuose nagrinėjamos viešai. Teismas gali užda- 
ryti posėdžio duris tik įstatymo numatytais atsitikimais. 
59 straipsnis. 
Savo teisei ginti teisme kiekvienas turi teisės vartoti tas 
priemones, kurias jis išras tikslingas. 
60 straipsnis. 
Teismas negali atsisakyti spręsti jam priklausančios by- 


los. Bylą pripažinęs sau nepriklausomą, teismas grąžina jam 
paduotą pareiškimą, pranešdamas apie jo nepriimtinumą. 


Aukščiausis Teismas. 


61 straipsnis. 


Spręsti byloms, iškeltoms prieš komisarus, Valstybės Ta- 
rybos pirmininką ir narius, Kasacinių Rūmų narius ir Gene- 

valinį Prokurorą dėl jų tarnybinių nusikaltimų, steigiamas 
Aukščiausiasis Teismas. 


62 straipsnis. 


Aukščiausiasis Teismas sudaromas iš 21 nario, renka- 
mo tam tikram laikui slaptu balsavimu — 11 narių iš Kasaci- 
nio Teismo ir 10 narių iš Valstybės Tarybos. Slaptu balsavi- 
mu absoliutiniu balsų daugumu Aukščiausiojo Teismo nariai 
iš savo tarpo renka pirmininką ir vicepirmininką. 


63 straipsnis. 

Aukščiausiojo Teismo veiklioji sudėtis sudaroma iš vie- 
no pirmininko ir 14 narių; sprendimai daromi balsų daugumu. 
Likusieji šeši nariai yra atsarginiai, ir, prireikus, pavaduoja 
išstojusius Teismo narius. Atsarginiai nariai (3 iš Kasacinių 
Rūmų ir 3 iš Valstybės Tarybos) yra išskiriami burtais iš visų 
Teismo narių skaičiaus. Pirmininkui ir vicepirmininkui šitie 
burtai netaikomi. 

64 straipsnis. 

Aukščiausiojo Teismo Vyriausiojo Prokuroro pareigas ei- 

na Respublikos Generalinis Prokuroras. 


65 straipsnis. 
Aukščiausiojo Teismo sprendimai galutini. 


66 straipsnis. 
Aukščiausiasis Teismas sprendžia bylas ir daro nutari- 
mus pagal veikiančius įstatymus. 


67 straipsnis. 
Aukščiausiasis "Teismas steigiamas "Turkijos Didžiojo 
Susirinkimo nutarimu, kada jis tai išras esant tikslinga. 


PENKTASIS SKYRIUS. 


Turkų viešosios teisės. 


68 straipsnis. 
Kiekvienas turkas gimsta laisvas ir lieka laisvas. Laisvės, 
vienos įgimtųjų kiekvieno turkų teisių, ribas sudaro kito as- 
mens laisvės ribos. šitas ribas nurodo tiktai įstatymas. 

69 straipsnis. 

Visi turkai lygūs įstatymui ir visi, be išimčių, turi įsta- 
tymą gerbti. Visokios lengvatos ir privilegijos — 1) asmeni- 
nės, 2) klasinės, 3) grupinės, 4) šeimyninės — panaikintos ir 
draudžiamos. 

70 straipsnis. 

Įgimtos turkų teisės yra asmens neliečiamumas, sąžinės, 
įsitikinimų, žodžio, spaudos, kilnojimosi, koalicijų, nuosavybės, 
susirinkimų ir sąjungų laisvė. 


71 straipsnis, 
Gyvybė, turtas, garbė ir butas neliečiami. 


72 straipsnis. 
Niekas negali būti sulaikytas arba suimtas kitaip, kaip 
įstatymų nustatyta tvarka. 
73 straipsnis. 
Kankinimai, konfiskacijos ir priverstini darbai drau- 
džiami. 
74 straipsnis. 

Nusavinimas yra galimas tik pagal įstatymą, kada jis bū- 
tinas viešajai naudai, arba už tam tikrą atlyginimą. Ypatingo- 
mis aplinkybėmis, tam tikru įstatymu, gali būti uždedamos pi- 
niginės, naturalinės, darbo, bet ne kitokios pareigos. 


75 straipsnis. 

Visi Turkijos Respublikos gyventojai naudojasi pilna ti- 
kėjimo ir sąžinės laisve. Religinių apeigų atlikimas gali būti 
draudžiamas tik tuo atveju, jeigu jos yra priešingos viešosios 
tvarkos įstatymams, dorovei bei visuomenės santvarkai. 


76 straipsnis. 
Kiekvieno turko butas neliečiamas. Išimtis nustato įsta- 
tymas. 
77 straipsnis. 
Spauda įstatymų ribose laisva, ir neturi būti cenzūruo- 
jama. 
78 straipsnis. 
Visi turkai naudojasi kilnojimosi laisve. Suvaržymai lei- 
džiami tik apgulos būvio metu arba dėl epidemijos būklės. 

79 straipsnis. 


Sajungų veikimo, darbo, nuosavybės, susirinkimų ir 
draugijų laisvės ribas nustato įstatymai. 


80 straipsnis. 

Betkoks mokymas laisvas, vyriausybės priežiūroje ir 
įstatymo ribose. 

81 straipsnis. 

Įteikiami paštui dokumentai, laiškai ir įvairūs siuntiniai 
negali būti atidaromi be kompetentingo teismo tardytojo arba 
teismo nutarimo. Telegrafo ir telefono sūsižinojimo paslaptis 
negali būti laužoma. 

82 straipsnis. 


Turkai, pastebėję laužymą įstatymų ar instrukcijų, ku- 
rie liečia juos asmeniškai ar visą visuomenę, turi asmenikšai 
arba kolektyviai pranešti apie tai ir skųstis atitinkamoms in- 
stancijoms, arba Tautos Susirinkimui. Atsakymai į pranešimą 
duodami pranešėjui raštu. 


83 straipsnis. 


Niekam negali būti iškelta byla kitam teisme, kaip ta- 
me, kuriam jis priklauso pagal įstatymą. 


84 straipsnis. 


Mokestis reiškia tautos dalyvavimą visose valstybės iš- 
laidose. Betkuris šiam dėsniui prieštaraujančių rinkliavų ir 
mokesčių rinkimas, fizinių ar teisinių asmenų naudai, drau- 
džiamas. 

85 straipsnis. 


Nustatyti ir rinkti mokesčius galima tiktai pagal įstaty- 
mą. Vilajetų valdybų ir miesto savivaldybių teisė rinkti mo- 
kesčius galioja iki tam tikrą įstatymą išleidus. 


86 straipsnis. 


Karo metu arba karo pavojui gresiant, ar sukilimui iš- 
tikus, ar susekus aiškius Tėvynės ir Respublikos išdavimo są- 
mokslus, Komisarų Taryba gali paskelbti šalyje vietinį ar vi- 
suotinį apgulos būvį ne ilgiau kaip vieno mėnesio laikui. Tokį 
įsakymą Komisarų Taryba tuoj patiekia Didžiajam Tautos Su- 

sirinkimui patvirtinti.  Reikalui esant, Susirinkimas apgulos 
būvio laiką gali pratęsti arba sutrumpinti. Jei apgulos būvio 
paskelbimo metu Susirinkimas neposėdžiauja, tai jis tuoj su- 
šaukiamas. Apgulos būvis reiškia laikiną asmens ir buto nelie- 
čiamumo, spaudos, korespondencijos ir draugijų laisvės nu- 
traukimą arba aprėžimą.  Apgulos būvio rajonus, liečiančių 
apgulos būvį įstatymo nuostatų taikymo tvarką, taip pat as- 
mens neliečiamumo ir laisvių karo metu aprėžimą ar nutrau- 
kimą, nustato įstatymas. 


87 straipsnis. 


Pradžios mokslas visiems turkams priverstinas ir valsty- 
bės mokyklose nemokamas. 


88 straipsnis. 

Visi Turkijos piliečiai, be tikybos ir kilmės skirtumo, va- 
dinasi turkai. Kiekvienas, gimęs Turkijoje arba užsieny iš 
tėvo turko, yra turkas, taip pat iš apsigyvenusio Turkijoj tėvo 
svetimšalio, išgyvenęs Turkijoj iki pilniems metams sukankant, 
įgyja turkų pilietybę. Kiekvienas pasivadinęs turku, pagal pi- 
lietybės įstatymą, yra turkas. Įstatymų nustatytais atsitiki- 
mais turkų pilietybę galima prarasti. 


ŠEŠTASIS SKYRIUS. 
Įvairūs straipsniai. Vilajetai. 
89 straipsnis. 


Geografiniu ir ekonominiu atžvilgiu Turkija dalinama į 
vilajetus, vilajetai į kazą, kaza į nachije, o nachije susideda 
iš kasaba ir kei. 


90 straipsnis. 
Vilajetai ir miestai, kasaba ir kei turi teisinio asmens 
teises, 
91 straipsnis. 


Vilajetai valdomi decentralizacijos ir teisių bei prievolių 
suskirstymo dėsniais. 

Valdininkai. 


92 straipsnis. 


Kiekvienas turkas, nenustojęs politinių teisių, turi teisę 
stoti į valstybinę tarnybą, pagal savo gabumus ir privalumus. 


93 straipsnis. 
Visų valdininkų kvalifikaciją, jų teises, pareigas, atlygi- 
nimą, skyrimų, atleidimų, avansavimų ir perkėlimų tvarką tar- 
nyboj nustato tam tikras įstatymas. 


94 straipsnis. 
Kiekvienas valdininkas atsako už įstatymo sulaužymą. 


Finansiniai reikalai. 


95 straipsnis. 

Kad biudžetinės pusiausvyros įstatymas galėtų būti vyk- 
domas naujiems finansiniems metams prasidedant, jo projek- 
tas kartu su atskiromis sąmatomis turi būti patiektas Tautos 
Susirinkimui ne vėliau kaip lapkričio mėn. pradžioj. 


96 straipsnis. 
Daryti iš valstybės iždo lėšų biudžete nenumatytas iš- 
laidas draudžiama. 
97 straipsnis. 
Bendros biudžetinės pasiausvyros įstatymo veikimo ter- 
minas apribojamas -vieneriais metais. 


98 straipsnis. 
Atsiskaitymo įstatymu vadinamas įstatymas, kuris nu- 
stato tikrą kiekį gautų per atitinkamus metus įplaukų ir pa- 
darytų tuo pačiu laiku išlaidų. 


99 straipsnis. 
Atsiskaitymo įstatymo projektas turi būti patiektas Tau- 
tos Susirinkimui tarp atitinkamų metų pabaigos ir ateinančių 
metų lapkričio mėnesio pradžios. 


100 straipsnis. 
Valstybės išlaidų ir įplaukų kontrolei, pagal atskirą įsta- 
tymą, steigiami prie Didižojo Tautos Susirinkimo Atsiskaty- 
mo Rūmai, 

101 straipsnis. 


Per šešių mėnesių tarpą nuo dienos, kada Finansų Mi- 
nisterija perduoda Susirinkimui atitinkamų metų atsiskaitymo 
įstatymą, Atsiskaitymo Rūmai praneša Tautos Susirinkimui 
apie bendrą sąskaitų tvarkingumą. 


Straipsniai, liečią pagrindinių 
organizacijų įstatymą. 
102 straipsnis. 
šio pagrindinio įstatymo pakeitimas gali būti priimtas 
tik visų Susirinkimo narių dviejų trečdalių balsų daugumu. 
Pakeitimo pasiūlymas turi būti pasirašytas mažiausiai vieno 
trečdalio Susirinkimo narių. Pirmas šio įstatymo str., skelbiąs, 
kad valstybės valdymo forma respublikiška, yra neliečiamas 
ir negali būti peržiūrimas. 
103 straipsnis. 
Nei vienas pagrindinio įstatymo straipsnio veikimas jo- 
kiu būdu negali būti nei sustabdytas, nei atidėtas. Visi įstaty- 
mai, prieštaraują pagrindiniam įstatymui, nustoja galios. 


104 straipsnis. 

1876 m. pagrindiniai įstatymai ir jų tolimesnės pataisos, 
taip pat 1921 m. sausio mėn. 20 d. pagrindiniai įstatymai ir 
jų papildymai ir pakeitimai šia konstitucija naikinami. 

105 straipsnis. 


šis įstatymas įgyja galios nuo paskelbimo dienos. 


Laikinasis straipsnis. 


Pasilieka galioje tie 1923 m. gruodžio mėn. 13 d. įstaty- 
mo str., kurie liečia esamų karo tarnyboje asmenų aktyvines 
ir pasyvines rinkimo teises. 


1340 m. Nisano 20 d. 1342 m. Ramazano 16 d. 
Pagal Europos kalendorių — 
1924 m. balandžio 20 d. 


RUMUNIJOS KARALYSTĖS 
KONSTITUCIJA. 


(Paskelbta Karaliaus įsakymu 1360 Nr. 1923 m. kovo mėn, 28 d. 


Rumunijos Karalystės Konstitucija. 
(Paskelbta Karaliaus įsakymu 1360 Nr. 1923 m. kovo mėn. 28 d.) 


FERDINANDAS | ĮI, 


Dievo malone ir tautos valia Rumunijos Karalius, svei- 
kina visus dabartyje ir ateityje. 

Tautos Steigiamieji Susirinkimai priėmė ir Mes sutinkame 
ir sankcionuojame žemiau surašytąją 


KONSTITUCIJĄA. 


PIRMAS SKYRIUS, 


Rumunijos teritorija. 


1 straipsnis. 


Rumunijos Karalystė yra vieninga, neskaldoma valstybė. 


2 straipsnis. 


Rumunijos teritorija neperleidžiama. Valstybės sienos 
tegali būti keičiamos ar taisomos tik įstatymu. 


8 straipsnis. 
Rumunijos teritorija negali būti kolonizuojama svetimos 
kilmės tautų. 
4 straipsnis. 
Rumunijos teritorija administracijos atžvilgiu daloma 
departamentais, o šie bendruomenėmis. 
Jų skaičius, plotas ir teritorinis padalinimas bus sutvar- 
kyta tais būdais, kuriuos nustatys administracijos sutvarkymo 
įstatymai. 

ANTRAS SKYRIUS. 
Rūmų teisės. 


5 straipsnis. 


Rūmai, nepaisant jų tautybės, kalbos ir tikybos, naudo- 
jasi sąžinės, mokymo, spaudos, susirinkimų, draugijų ir sąjun- 
gų laisve ir visomis kitomis įstatymų nustatytomis laisvėmis ir 
teisėmis. 

6 straipsnis. 

ši konstitucija ar kiti įstatymai, liečią politines teises, 
nustato sąlygas, kurios, be rumunų pilietybės, dar būtinai rei- 
kalingos toms teisėms įvykdyti. 

Tam tikri įstatymai, priimti 2/; balsų daugumo, nustatys 
sąlygas, kuriomis moterys galės naudotis politinėmis teisėmis. 

Civilinės moterų teisės bus nustatytos visiška abiejų lyčių 
lygybe. 

7 straipsnis. 

Rumunijoj tikybos, tautybės ir kalbos skirtumai nekliudo 
įgyti civilines ir politines teises ir jomis naudotis. 

Svetimšalis gali naudotis politinėmis teisėmis taip pat, 
kaip rumunas, tik po natūralizacijos. 

Individualinė natūralizacija suteikiama Ministerių Tary- 
bos tik po to, kai komisija, kuri susidaro iš šalies sostinės ape- 
liacijos teismo pirmojo prezidento ir pirmininkų, nustatys, kad 
prašytojas atitinka įstatymų reikalavimus. 

Tam tikras įstatymas nustato svetimšalių natūralizacijos 
sąlygas ir tvarką. 

Natūralizacija atgal neveikia. Esant, įstatymo nustatytoms 
sąlygoms, natūralizacija apima ir žmoną bei vaikus. 


8 straipsnis. 

Valstybėje nepripažįstama jokių kilmės arba socialinių 
klasių skirtumų. 

Visi rumunai, nepaisant jų tautybės, kalbos ir tikybos, 
lygūs prieš įstatymus ir vienodai turi mokėti valstybinius mo- 
kesčius ir eiti pareigas. 

Civilines bei karines tarnybas užimti ir viešąsias pareigas 
eiti teleidžiama tik rumunams. 

Tam tikri įstatymai nustatys valdininkų tarnybinę būklę. 
Svetimšaliams eiti viešąsias pareigas leidžiama tik išimti- 
nais atsitikimais ir tam tikrais įstatymų numatytais atsiti- 
kimais. 
9 straipsnis. 
Visi svetimšaliai, kurie yra Rumunijos teritorijoje, nau- 
dojasi įstatymų nustatyta asmens ir turto apsauga. 


10 straipsnis. 

Įvairios rūšies privilegijos, lengvatos ir klasių monopoli- 
jos Rumunijos valstybėj visiems laikams draudžiamos. 

Bajorų titulų Rumunijos valstybė nepripažįsta. 

Svetimų valstybių ordenai rumunų nešiojami tik Kara- 
liui leidus. 

11 straipsnis. 

Laiduojama individualinė laisvė. šaukti teisman bei da- 
ryti kratą tegalima tik įstatymų nustatytais atsitikimais ir 
būdais. 

Nieko negalima kaltinti arba suimti be motyvuoto teismo 
įsakymo, kuris turi būti patiektas sulaikomajam jo sulaikymo 
metu, ar bent ne vėliau kaip po 24 valandų po jo suėmimo. 

Jei kaltė yra neabejotina, tai sulaikymas ar suėmimas 
vykdomas tuojau; bet įsakymas apie suėmimą surašomas 
24 valandų tarpe. Tas įsakymas bus patiektas kaltinamajam 
anksčiau nurodyta tvarka. 

12 straipsnis. 

Niekas negali būti prieš savo norą teisiamas kito teisėjo 

be to, kurį jam skiria įstatymas. 


13 straipsnis, 
Butas yra neliečiamas. 
Įeiti į butą, šeimininkui nesutinkant, tegali tik kompe- 
tetingi valdžios organai tam tikrais įstatymų nustatytais atsi- 
tikimais ir tik įstatymų numatyta tvarka. 


14 straipsnis. 
Bausmė tegali būti nustatyta ar paskirta tik įstatymo. 


15 straipsnis. 
Joks įstatymas negali įvesti turto konfiskacijos bausmės. 

16 straipsnis. 


Išskyrus tuos atsitikimus, kuriuos numato karo metu 
Karo Baudžiamasis Kodeksas, mirties bausmė negali būti 
įvesta. 

17 straipsnis. 

Laiduojama įvairios rūšies nuosavybės teisės ir valstybės 
skolos pasižadėjimai. Viešoji galia, pagal tam tikrus įstatymus, 
turi teisę visuomenės labui eksploatuoti esančius žemės gelmėse 
turtus, bet už visus eksploatuojant padarytus tos gelmės pavir- 
šiuj trobesiams ir įrengimams nuostolius turi atlyginti. Ge- 
ruoju nesusitarus, atlyginimo dydį nustato teismas. 


Niekam negali būti atimta nuosavybė, išskyrus tuos atsi- 
tikimus, kada to reikalauja visuomenės gerovė, ir tik už teismo 
nustatytą teisingą ir išanksto sumokėtą atlyginimą. 

Tam tikras įstatymas nustatys tuos visuomenės gerovei 
reikalingus atsitikimus, nustatys nusavinimo būdą ir tvarką. 

Išskyrus tuos nusavinimo atsitikimus, kada tai rekalinga 
pagerinti susisiekimui, apsaugoti tautos sveikatai, ginti šaliai 
ir vykdyti darbams karo ar tautos švietimo tikslais, ir tuos 
nusavinimus, kurie yra pagrįsti bendrais visos valstybės ar 
atskirų valstybės valdymo šakų reikalais, visus kitus viešojo 
reikalo atsitikimus nustato įstatymai, priimti 2/4 balsų dau- 
gumo. 

Veikiantieji įstatymai, liečią gatvių išlyginimą ir jų pra- 
plėtimą, taip pat ir vandenų, kurie bėga skersai ar išilgai 
gatvę, krantų tvarkymą, — galioja ir toliau visame Karalys- 
tės plote. 


18 straipsnis. 
Sodžiuje visokiais būdais įsigyti nekilnojamąjį turtą ir 
jį valdyti gali tik rumunai ir Rumunijos natūralizuoti piliečiai. 
Svetimšaliai teturi teisę tik į tų nekilnojamųjų turtų vertę. 


19 straipsnis. 


Rūdies sluoksniai, taip pat ir kiti kasamieji turtai yra 
valstybės nuosavybė. šis nuostatas netaikomas paprastai kalnų 
uolienai, statybos akmenų skaldykloms ir durpių sluoksniams, 
jeigu tai neliečia valstybės įgytų teisių anksčiau veikusiais 
įstatymais. 


+ MT a 


Tam tikras gelmių įstatymas nustatys bendras tų tautų 
įkainojimo taisykles ir sąlygas, taip pat ir atlyginimą pavir- 
šiaus savininkams ir kartu nurodys sąlygas bei ribas, ku- 
rioms esant savininkai galės dalyvauti iškasamųjų turtų nau- 
dojime. 

Bus atsižvelgiama ir į įgytąsias teises proporcingai iš- 
naudojamam paviršiui, turint galvoj klasifikaciją, kurią nusta- 
tys tam tikras įstatymas. 

Gelmėms naudoti koncesijos, nustatytos ar suteiktos pa- 
gal veikiančius įstatymus, paliekamos visam koncesijos laikui; 
savininkų vedamos gelmių įmonės paliekamos jiems tol, kol jos 
pačios veikia. Netermininių koncesijų neduodama. Visos aukš- 
čiau išvardytos koncesijos ir įmonės turės būti suderintos su 
būsimais įstatymais, kurie nustatys nurodytų koncesijų ir įmo- 
nių laiko maksimumą, nedidesnį kaip 50 metų, skaitant tą laiką 
nuo šios konstitucijos paskelbimo dienos. 


20 straipsnis. 


Susisiekimo keliai, atmosfera ir vandenys, tinką laivinin- 
kystei ir plukdymui, yra viešosios nuosavybės dalys. 

Viešos nuosavybės yra tie vandenys, kurie yra varomosios 
jėgos šaltiniai ir kurie galės būti naudojami viešiesiems rei- 
kalams. Įgytosios teisės bus saugojamos arba, esant viešam 
reikalui, nusavinamos už teisingą ir išanksto sumokėtą atly- 
ginimą. 

Tam tikri įstatymai nustatys ribas, kuriose savininkams 
bus paliktas naudojimasis visomis aukščiau nurodytomis tei- 
sėmis, taip pat eksploatacijos būdus ir atlyginimą už paviršiaus 
naudojimą ir esamus įrengimus. 


21 straipsnis. 


Visi gamybos veiksniai globojami vienodai. 

Valstybė įstatymų tvarka gali kištis į santykius tarp šių 
veiksnių, kad būtų užkirstas kelias ekonominiams ir socialiniams 
konfliktams. 

Darbo laisvė saugojama, 

Įstatymas tvarko socialinį žmonių draudimą nuo ligų, ne- 
laimių ir kitų atsitikimų. 

22 straipsnis. 

Sąžinės visiška laisvė. Valstybė laiduoja visiems kultams 
vienodą laisvę ir globą, jei kulto apeigos nekenkia viešajai 
tvarkai, geriems įpročiams ir valstybės santvarkai. 

Krikščionių stačiatikių ir graikų katalikų bažnyčios skel- 
biamos rumunų bažnyčiomis. 

Būdama žymaus rumunų daugumo tikyba, rumunų stačia- 
tikių bažnyčia yra vyriausioji Rumunijos bažnyčia, o graikų 
katalikų bažnyčia turi pirmenybę prieš kitas esančias valstybėj 
bažnyčias. 

Rumunų stačiatikių bažnyčia yra ir toliau lieka nepriklau- 
santi kurios nors svetimos valstybės bažnytinės valdžios, bet ji 
visuomet palieka vienybėje su visuotine Rytų bažnyčia, kiek to 
reikalauja dogmos. 

Visoje Rumunų Karalystėje krikščionių stačiatikių baž- 
nyčia tvarkosi vienodai; tame sutvarkyme dalyvauja visi jos 
(ją sudarą) dvasiniai ir pasaliniai veiksniai, 

Tam tikras įstatymas nustatys pagrindinius to sutvarky- 
mo dėsnius ir būdus, kuriais bažnyčia per tam tikrus savo or- 
ir švietimo reikalus ir tuos, kurie liečia jos įstaigas ir turto 
valdymą. 

Rumunų stačiatikių bažnyčios dvasiniai ir kanonų rei- 
kalai bus sprendžiami vienos bažnyčios sinodinės valdžios. 

Rumunų stačiatikių bažnyčios metropolitai ir vyskupai 
bus renkami pagal tam tikrą vieningą įstatymą. 

Santykius tarp įvairių tikybų ir valstybės nustato įsta- 
tymai. 

23 straipsnis. 

Civilinės metrikacijos aktai priklauso civilinių įstatymų 
leidimo sričiai. 

Šie aktai tur būti sudaromi anksčiau už atitinkamus ti- 
kybinius aktus. 


24 straipsnis. 


Mokymas, jei tik jis neprieštarauja geriems papročiams 
ir viešajai tvarkai, yra laisvas tam tikrų įstatymų nustaty- 
tose ribose. 

Pradžios mokslas priverstinis. Valstybinėse mokyklose 
šis mokslas teikiamas veltui. 

Valstybė, departamentai ir bendruomenės šelpia ir remia 
neturtingus moksleivius jų visose mokymosi stadijose įstaty- 
mų numatytais būdais ir nustatytose ribose. 


25 straipsnis. 


Konstitucija laiduoja kiekvienam laisvę skleisti savo min- 
tis ir nuomones: skelbti jas žodžių, raštu ar per spaudą; jei 
kas nors tai naudotų piktiems tikslams, kurie yra nurodyti 
Baudžiamajam Kodekse, tai tais atvejais atsako, bet jokiu 
būdu neturi Baudžiamasis Kodeksas varžyti pačios teisės. 

Šiuo reikalu negali būti išleista jokio išimtinio įstatymo, 
nei įvesta cenzūros, nei kitos įspėjamosios priemonės, kurios 
varžytų kurių nors leidinių pasirodymą, pardavimą ar pla- 
tinimą. 

Norint kurį nors leidinį spausdinti, nereikia jokio val- 
džios organo leidimo. 

Spaudai negali būti taikomas įspėjimų režimas. 

Jokio žurnalo ar leidinio negalima sustabdyti ar už- 
drausti. 

Įvairių rūšių periodiniai leidiniai turi turėti atsakomąjį 
direktorių, jo nesant, atsakomąjį redaktorių. Direktorius ir re- 
daktorius turi naudotis civilinėmis ir politinėmis teisėmis. Di- 
rektoriaus ir redaktoriaus pavardės rašomos leidinio antraštės 
lape, visų matomoj leidinio vietoj. 

Prieš išeisiant periodiniam leidiniui, jo savininkas turi 
pranešti savo pavardę Prekybiniam Teismui. 

šių nuostatų sankcijos bus nurodytos tam tikrose įsta- 
tymuose. 


26 straipsnis. 


Neperiodiniuose leidiniuose autorius atsako už parašy- 
toją, autoriaus nesant — leidėjas. Spaustuvės savininkas atsa- 
kingas tik tada, kai nėra žinomi nei autorius nei leidėjas. 

Už periodinius leidinius atsakyti tenka autoriui, direkto- 
riui arba redaktoriui čia surašytoje eilėje. 

Jei kiltų reikalas atlyginti nuostolius, visais atsitikimais 
solidariai yra atsakingas savininkas. 

Spaudos nusikaltimai teisiami prisiekusiųjų teismo; bet 
žemiau surašytieji teisiami paprastų teismų bendrais pag- 
rindais: 

a) nusikaltimai padaryti prieš šalies valdovus: sosto įpė- 
dinį, karališkos šeimos ir dinastijos narius, taip pat svetimų 
valstybių valdovus ir jų atstovus; 

b) tiesioginiai kurstymai sukilti arba užmušti, jei tas 
neįvyko; 

c) šmeižtai, garbės įžeidimas ir difamacija prieš bet ku- 
riuos privačius asmenis ir valdininkus, jei tai palietė jų priva- 
tinį gyvenimą ar asmens garbę. 

Spaudos bylose atsargos kalinimas draudžiamas. 


27 straipsnis. 

Laiduojama paslaptis laiškų, telegramų ir pasikalbėjimų 
telefonais. 

Kuriais atsitikimais teismo organai galės nustatyti išim- 
tis, iš to, kas pasakyta I-me šio paragrafo abzace baudžiamojo 
tardymo reikalu, nustatys tam tikras įstatymas. 

Tas pats įstatymas nustatys valstybės valdininkų ir pri- 
vačių asmenų atsakingumą už laiškų, telegramų ir pasikalbė- 
jimo telefonais paslapties sulaužymą. 


28 straipsnis. 

Nepaisant tautybės, kalbos ir tikybos, visi rumunai turi 
teisę ramiai, be ginklų rinktis aptarti savo įvairių reikalų, bet, 
šią teisę vykdydami, turi laikytis tam tikrų įstatymų; šiuo rei- 
kalu jokio įspėjamo leidimo gauti nereikia.. 

Atvirame ore leidžiama rinktis visur, išskyrus viešuosius 
kelius ir aikštes. 

Susirinkimus, procesijas ir manifestacijas viešuose ke- 
liuose ir aikštėse tvarko tam tikri istatymai. 


29 straipsnis. 

Nepaisant tautybės, kalbos ir tikybos, visi rumunai turi 
teisę burtis į sąjungas, tik, vykdydami šias teises, turi žiūrėti 
tam tikrų įstatymų. 

Teisė laisvai steigti sąjungas neapima teisės kurti tei- 
sinius asmenis. 

Kokiomis sąlygomis bus leista kurti teisinius asmenis, 
nustatys tam tikri įstatymai. 

30 straipsnis. 

Kiekvienas gali kreiptis į įvairius valdžios organus su 
vieno ar kelių asmenų pasirašytomis peticijomis, bet jis šiuo 
veikia tik pasirašiusiųjų vardu. 

Kolektyvų vardu gali su peticijomis kreiptis tik jų teisėti 
organai. 

31 straipsnis. 

Nukentėjusieji gali iškelti teisme bylą valdininkams dėl 
jų darbų, padarytų einant tarnybos pareigas, be jokio įspėja- 
mo leidimo, bet laikydamiesi tam tikrų nuostatų, liečiančių mi- 
misterius. 

Atsitikimai ir būdai bylai iškelti bus nustatyti tam tikro 
įstatymo. 

Tam tikri Baudžiamojo Kodekso nuostatai numato baus- 
mę, jei kas šią teisę naudotų piktam. 


32 straipsnis. 


Rumunas, be savo vyriausybės sutikimo pastojęs tarnau- 
ti svetimoj valstybėj, nustoja būti Rumunijos piliečiu. 
Politinius emigrantus išduoti draudžiama. 


TRECIASŠ SKYRIUS. 


Valstybės valdžiosorganai. 


33 straipsnis. 


Visos galios valstybėje eina iš Tautos, kuri gali jas vyk- 
dyti tiktai deleguodama pagal principus bei taisykles, šios kons- 
titucijos nustatytas. 

34 straipsnis. 


Įstatymų leidžiamoji galia priklauso Karaliui ir Tautos 
atstovybei drauge. 

Tautos atstovybė susideda iš dviejų Rūmų — susirinki- 
mų: Senato ir Atstovų Rūmų. 

Kiekvienas įstatymas reikalingas visų trijų įstatymų lei- 
džiamosios valdžios šakų sutikimo. 

Joks įstatymas negali būti pristatytas Karaliui sankcio- 
nuoti, jeigu jis nebuvo svarstomas ir abiejų Rūmų laisva valia 
balsų daugumo priimtas, 

35 straipsnis. 
Įstatymų leidimo iniciatyva priklauso kiekvienai trijų 
įstatymų leidžiamosios valdžios šakų, 
Kiekvienas įstatymas, liečiąs valstybės pajamas ar išlai- 
das arba kariuomenės kontingentą, turi būti pirmiau Atstovų 
Rūmų priimtas. 


36 straipsnis. 

Autentiškas įstatymų aiškinimas priklauso tik įstatymų 
leidžiamajai galiai. 

37 straipsnis. 

Abiejų Rūmų priimti įstatymai skelbiami per Teisingumo 
Ministeriją, kur yra laikomas vienas priimtų įstatymų origi- 
nalų, o antras originalas laikomas Valstybės Archyve. 

Teisingumo Ministeris yra kartu ir valstybės didžiojo 
antspaudo saugotojas. 


Kasmet Teisingumo Ministerija skelbs įstatymų ir nuos- 
tatų rinkinį, kuriame įstatymai surašomi ir sužymimį skaičiais 
paskelbimo datos eile, 


38 straipsnis. 


Joks įstatymas, joks bendrojo valstybės pobūdžio, depar- 
tamentų, savivaldybių arba bendruomenių administracinis įsa- 
kymas neturi galios, kol jis nebus paskelbtas įstatymų nusta- 
tyta tvarka. 


39 straipsnis. 


Vykdomoji galia patiekiama Karaliui, kuris ją vykdo 
konstitucijos nustatyta tvarka, 


40 straipsnis. 


Teismo galią vykdo teismo organai. Jų sprendimai daromi 
įstatymais ir vykdomi Karaliaus vardu. 


41 straipsnis. 
Išimtini departamentų ir bendruomenių reikalai tvarko- 


mi departamentų bei bendruomenių tarybų, konstitucijos ir tam 
tikrų įstatymų nustatytais dėsniais, 

PIRMASIS SKIRSNIS. 
Tautos atstovybė. 


42 straipsnis. 
Rūmų nariai atstovauja tautai. 


43 straipsnis. 
Rūmai posėdžiauja viešai. 
Jų statutai nustato tvarką ir atsitikimus, kuriuose Rūmų 
posėdžiai gali būti daromi uždaromis durimis, 


44 straipsnis. 
Kiekvieni Rūmai tikrina savo narių mandatus ir spren- 
džia kylančius šiuo atžvilgiu ginčus. 
Išrinkimas gali būti pripažintas netikru tiktai 2/4 daly- 
vaujančių posėdy atstovų balsų daugumo, 


45 straipsnis. 
Niekas negali būti abiejų Rūmų narys kartu. 


46 straipsnis, 

Atstovai ir senatoriai, paskirti vykdomosios valdžios į 
apmokamąsias vietas ir priėmusieji tą vietą, tuo pačiu nustoja 
savo atstovo mandato. 

šis nuostatas neliečia ministerių ir štatsekretorių. 

Rinkimų įstatymas nustatys nesuderinamumo atsiti- 
kimus. ea aa BAE 


E AM 


47 straipsnis. 

Kiekvienos kadencijos ir kiekvienos paprastos sesijos 
pradžioje Atstovų Rūmai ir Senatas, pagal savo vidaus sta- 
tutą, renka iš savo tarpo pirmininkus, vicepirmininkus ir pre- 
zidiumo narius. 

48 straipsnis. 

Visi nutarimai priimami absoliutiniu balsų daugumu, iš- 
skyrus tuos atsitikimus, kuriuose konstitucija, įstatymai arba 
įstatymų leidžiamųjų organų statutai reikalauja didesnio 
daugumo. 

Jei balsai pasidalintų lygiomis, tai svarstomas pasiūly- 
mas laikomas atmestu. 

Rūmai posėdžiauja, kai posėdy dalyvauja pusė narių plius 
vienas iš surašytų vardiniame sąraše, 

49 straipsnis. 


Balsuojama ar atsistojant, ar žodžiu atsakant, ar užda- 
romis kortelėmis. 

Įstatymo projektas gali būti priimtas tik po to, kai jis 
bus atskirais straipsniais nubalsuotas. 


50 straipsnis. 


Kiekvieni Rūmai turi parlamentinės anketos teisę. 


51 straipsnis. 
Rūmai turi teisę keisti ar dalimis išskirstyti pasiūly- 
tus straipsnius ir įrašyti pataisų. 


52 straipsnis. 
Kiekvienų Rūmų narys turi teisę su paklausimais kreiptis 
į ministerius; pastarieji į tuos klausimus turi atsakyti statute 
nustatytu laiku. 
53 straipsnis. 
Kiekvienas asmuo turi teisę kreiptis su peticijomis į Rū- 
mus, ar per prezidiumą ar kurį vieną Rūmų narį. 
Kiekvieni Rūmai turi teisę ministeriams siųsti jiems ad- 
resuotas paticijas. Ministeriai kiekvieną kartą, jei to pareika- 
laus Rūmai, turi teikti paaiškinimą dėl peticijų turinio. 


54 straipsnis. 

Nė vienas nei pirmųjų nei antrųjų Rūmų narys negali 
būti šaukiamas tieson, nei pašalintas už jo pareikštas nuomo- 
nes ir jo paduotus balsus, jei tai bus jo padaryta, vykdant savo 
mandatą. 


55 straipsnis. 


Nė vienas Rūmų narys negali būti šaukiamas baudžiama- 
jin atsakinguman sesijos metu, išskyrus tuos atsitikimus, 
kai jis bus užtiktas nusikalstamąjį darbą bedarąs. 

Jei jis buvo atsargai kalinamas ar tardytas tarp sesijų, 
tai apie tą tardymą ar kalinimą reikia, sesijai prasidėjus, tuojau 
pranešti Rūmams, kad pastarieji tą patvirtintų. 

Vienų ar antrų Rūmų nario suėmimas, taip pat ir jo bau- 
džiamoji byla, jei to Rūmai pareikalaus, panaikinami visam 
sesijos laikui, 

56 straipsnis. 

Kiekvieni Rūmai savo statutu nustato būdą, kuriuo jie 
vykdo savo galią. 

57 straipsnis. 

Išskyrus šioj konstitucijoj tiksliai išvardintus atsitiki- 
mus, kiekvieni Rūmai atskirai svarsto ir priima savo nuta- 
rimus. 

58 straipsnis. 

Rūmų posėdis padarytas tuo metu, kai antrųjų Rūmų 

nėra sesijos, yra neteisėtas. 


59 straipsnis. 
Kiekvieni abiejų Rūmų tiktai patys turi teisę palaikyti 
savo vidujinę tvarką per savo pirmininką, ir tiktai Rūmų įgalio- 
tas pirmininkas gali davinėti liepimus budinčiai apsaugai. 


60 straipsnis. 
Be atitinkamų Rūmų leidimo jokia ginkluota jėga negali 
būti pastatyta prie Rūmų durų ir aplink Rūmų patalpas. 


61 straipsnis. 

Rinkimų įstatymas nurodys visas sąlygas, kada bus gali- 
ma būti rinkiku į Atstovų Rūmus ir Senatą; tas pats įstatymas 
taip pat nustatys ir diskvalifikacijos atsitikimus ir pačių rin- 
kimų eigą. 

62 straipsnis. 

Abiejų įstatymų leidžiamųjų Rūmų nariai renkami ket- 
veriems metams. 

63 straipsnis. 


Atstovų ir senatorių atlyginimą nustato įstatymas. 


PIRMASIS SKIRSNELIS, 
Atstovų rūmai. 


64 straipsnis. 
Atstovų rūmus sudaro atstovai, išrinkti Rumunijos pilna- 
mečių piliečių visuotiniu, lygiu, tiesioginiu, priverstiniu ir 
slaptu balsavimu ir pagal mažumos atstovavimą. 

65 straipsnis. 
Atstovai renkami rinkimų apygardomis. Rinkimų apy- 
garda negali būti didesnė už departamentą. 
Rinkimų įstatymas, proporcingai gyventojų skaičiui, nu- 
stato renkamų atstovų skaičių kiekvienoj apygardoj. 


66 straipsnis. 
Turėti teisę būti išrinktam į atstovų Rūmus reikia: 
a) būti Rumunijos piliečiu; 
b) turėti civilines ir politines teises; 
c) būti nejaunesniam kaip 25 metų; 
b) būti apsigyvenusiam Rumunijoje. 
Diskvalifikacijos atsitikimus nurodys rinkimų įstatymas. 


ANTRASIS SKIRSNELIS. 
Senatas. 


67 straipsnis. 
Senatą sudaro renkamieji ir ipso jure senatoriai. 


68 straipsnis. 

Visi Rumunijos piliečiai, sukakę 40 metų, renka rinkimų 
apygardomis, kurios negali būti didesnės už departamentą, 
priverstiniu, lygiu, tiesioginiu ir slaptu balsavimu tam tikrą 
senatorių skaičių. 

Rinkimų apygardoje, kuri negali būti didesnė už depar- 
tamentą, renkamų senatorių skaičių nustato rinkimų įstatymas 
proporcingai gyventojų skaičiui. 


69 straipsnis. 

Departamentų ir miestų bei sodžiaus bendruomenių ta- 
rybų renkamieji nariai, susibūrę į vieną kolegiją, renka pri- 
verstiniu, lygiu ir slaptu balsavimu iš kiekvieno departamento 
po vieną senatorių. 

70 straipsnis. 

Prekybos, pramonės, darbo ir žemės ūkio rūmų nariai, 
susirinkę kiekvieni skyrium, renka iš savo tarpo kiekvienoj 
kolegijoj ir kievienoj rinkimų apygardoj po vieną senatorių. 

Šias ypatingas rinkimų apygardas nustato tam tikras rin- 
kimų įstatymas; jų skaičius negali būti didesnis už šešis.. 

71 straipsnis. 


Kiekvienas universitetas renka iš savo tarpo, savo pro- 
fesorių balsavimu, vieną senatorių. 


72 straipsnis. 


Dėl aukštos bažnyčioj ar valstybėj padėties senato nariais 
ipso jure yra: 

a) sosto įpėdinis, sukakęs 18 metų, bet sprendžiamąjį 
balsą įgyja tik 25 metams sukakus; 

b) šalies metropolitai ; 

c) stačiatikių — rumunų ir graikų — katalikų bažnyčių 
diecezijų vyskupai, jei jie išrinkti pagal šalies įstatymus; 

d) valstybės pripažintų tikybų galvos, po vieną nuo kiek- 
vienos tikybos, jei jie šalies įstatymais yra išrinkti ir paskirti 
ir jei atstovauja daugiau negy 200.000-čių tikinčiųjų, taip pat 
ir Karalystės musulmonų aukščiausias atstovas; 

e) Rumunų Akademijos prezidentas. 

šie senatoriai netenka savo įgaliojimų tada, kai jie pra- 
randa ar tą luomą ar vietą, kurios jam teikė šių teisių. 


73 straipsnis. 

Taip pat ipso jure senatoriai yra: 

a) buvę ministerių tarybų pirmininkai, jei jie yra nors 
ketverius metus išbuvę tarybos pirmininkais ir buvę vyriausy- 
bėse; 

b) buvę įstatymų leidimo įstaigų pirmininkai, jei jie to- 
se vietose išbuvo bent aštuonias paprastas sesijas; 

c) buvę senatoriais ir atstovais, kurie buvo išrinkti nema- 
žiau kaip per dešimt kadencijų, nepaisant tų kadencijų 
ilgumo; 

d) buvę Aukščiausio Kasacinio ir Jurisdikcinio Teismo 
pirmieji pirmininkai, jei jie toje ar Kasacinio pirmininko vie- 
toje išbuvo bent penkerius metus; 

e) atsargos ir atleisti generolai, kurie mūšiuose dalyvau- 
jančios armijos buvo vadai, bent tris mėnesius, ar taikos metu. 
bent keturis metus ėjo Vyriausio štabo Viršininko ar Genera- 
linio Armijos Inspektoriaus pareigas. Esant vakancijoms, pa- 
starosios kategorijos asmenų skaičius negali būti didesnis už 
keturis, pagal vyresniškumą paskirtus; 

f) buvę pirmininkai Tautinių Susirinkimų Kišinove, Čer- 

novisuose, Albos Julijoje, kurie skelbė susivienijimą. 
74 straipsnis. 

Įstatymo reikalaujamų iš senatorių sąlygų patikrinimas 
atliekamas Komisijos, kurią sudaro Aukščiausio Kasacinio ir 
Jurisdikcinio Teismo skyrių pirmininkai, Aukščiausio Teismo 
pirmajam pirmininkui pirmininkaujant. 

Patikrinimas daromas ex oficio, jeigu to reikalauja pir- 
mininkas arba tie, kurie turi tokią teisę. 

Senato pirmininkas, remdamasis Komisijos nutarimu, 
sudaro senatorių ipso jure sąrašą. 

Senatas gali peržiūrėti senatorių surašymą ir, pastebė- 
jęs klaidas senatorių teises nustatant, gali nurodyti Komisijai, 
kad jas pataisytų. 

75 straipsnis. 

Turėti teisę būti išrinktam į senatą reikia: 

a) būti Rumunijos piliečiu; 

b) naudotis civilinėmis ir politinėmis teisėmis; 

c) būti ne jaunesniam kaip 40 metų; 

d) būti apsigyvenusiam Rumunijoj. 

Šitos sąlygos, išskyrus tas, kurios liečia amžių, reika- 
laujamos ir iš ipso jure senatorių. 


TREčIASIS SKIRSNELI S. 
Taryba įstatymų leidimo reikalams. 


76 straipsnis. 


Įstatymų leidimo reikalams steigiama Taryba, kaip pa- 
tariamasis organas, kurios uždavinys padėti ruošti ir derinti 
įstatymus, sumanytus ar vykdomosios valdžios ar parlamento 
iniciatyva, ir padėti redaguoti tuos bendrus reglamentus, kurie 
liečia įstatymų vykdymą. 

Atsiklausimas Tarybos Įstatymų Leidimo Reikalams nuo- 
monės yra būtinas visų įstatymų projektams, išskyrus tuos, 
kurie nustato biudžeto kreditus: jei įstatymo nustatytu laiku 
Taryba Įstatymo Leidimo Reikalams nepraneštų savo nuomo- 
nės, tai Rūmai gali pradėti tuos projektus svarstyti ir tvirtinti. 

Tam tikras įstatymas nustatys Tarybos Įstatymo Leidi- 
mo Reikalams sutvarkymą ir veikimo būdą. 


a 159 — 


ANTRASIS SKIRSNIS. 
Karalius ir ministeriai. 
77 straipsnis. 


Konstituciniai Karaliaus igaliojimai yra paveldimi že- 
myn einančia tiesia ir teisėta linija nuo J. D. Karaliaus Karo- 
lio I. Gogencolern-Zigmaringeno iš vyriškio vyriškiui pirmgi- 
mystės tvarka, visuomet išskiriant moteris ir jų ainius. 

Jo Didybės ainiai bus auklėjami Rytų stačiatikių tiky- 
boje. 

78 straipsnis. 


Jei nebus iš Jo Didenybės Karaliaus Karolio I Gogenco- 
lern-Zigmaringeno žemyn einančia tiesia linija įpėdinių, Sosto 
paveldėjimas pereis jo vyriausiam broliui ar pastarojo ainiams 
pirmame paragrafe nustatytomis taisyklėmis. 

Jei nebūtų gyvųjų tarpe nė vieno iš jo brolių ar pastarųjų 
ainių ir jei jie išanksto pasisakytų, kad Sosto paveldėti nenori, 
tada Karalius gali nurodyti savo įpėdinį vieną iš viešpatau- 
jančių Europoj dinastijų, Tautos Atstovybei sutikus ir tai pa-- 
reiškus nustatytu būdu. 

Jei nei vienas, nei antras iš sakytų atsitikimų neįvyktų, 
tada Sostas vakuoja. 

79 straipsnis. 


Sostui vakuojant, abeji Rūmai tučtuojau, net nešaukia- 
mi jungiasi į vieną susirinkimą ir ne vėliau kaip per aštuonias 
dienas po susijungimo jie išrenka Karalių iš dinastijos, vieš- 
pataujančios Vakarų Europoje, 
šiam išrinkimui atlikti reikalingas dalyvavimas susirin- 
kime 3/, (trijų ketvirtadalių) bendrojo kiekvienų Rūmų narių 
skaičiaus ir 2/4 (dviejų trečdalių) visų dalyvaujančių balsų 
daugumo. 

Jei nuskirtame laike susirinkime nebus kvorumo, tada 
devintos dienos vidurdienį susijungusieji Rūmai renka abso- 
liutiniu balsu daugumu, nepaisydami dalyvaujančių narių 
skaičiaus. 

Jei tuo laiku, kai sostas vakuoja, Rūmai bus paleisti, bus 
pasielgta pagal 80 str. nuostatą. 

Sostui vakuojant, susijungusieji Rūmai skiria Karaliaus 
vietininkų kolegiją, kurią sudaro trys asmenys, vykdyti kara- 
liškai galiai, ligi Soste atsisės Karalius. 

Visais nurodytais atsitikimais bus balsuojama slaptai. 


80 straipsnis. 


Karaliui mirus Rūmai net, nešaukiami renkasi vėliausiai 
10-tą dieną po jo mirties paskelbimo. 

Jei tai atsitiktų, kai jie buvo anksčiau paleisti ir jų susi- 
rinkimas paleidžiamame akte būtų atidėtas daugiau negu de- 
šimčiai dienų, tada Rūmai renkasi buvusiu sąstatu ligi laiko, 
kol susirinks naujieji Rūmai. 


81 straipsnis. 
Nuo Karaliaus mirties dienos ligi jo įpėdinio priesaikos 
susijungę į Tarybą ministeriai rumunų tautos vardu, bet savo 
atsakymu vykdo Karaliaus konstitucinę galią. 


82 straipsnis. 


Karalius yra pilnametis, kai jam sukanka 18 metų. 

Įžengdamas į Sostą, pirmiausia susijungusių Rūmų posė- 
dyje taip prisiekia: 

„Aš prisiekiu saugoti rumunų tautos konstituciją, įsta- 
tymus, ginti jos nacionalines teises ir jos teritorijos neliečia- 
mumą“. 


83 straipsnis. 


Kol Karalius gyvas, gali paskirti trijų asmenų regentūrą, 
dys Karaliaus galią. šis paskyrimas įvyksta Tautos atstovybei 
sutikus. Tautos atstovybės sutikimas pareiškiamas šios konsti- 
tucijos 79 str. nurodyta tvarka. 

Regentūra taip pat globos ir nepilnametį Karalių. 

Jei Karaliui mirštant nebūtų paskirta regentūros ir Sosto 
įpėdinis būtų nepilnametis, tai tada, susivieniję abeji Rūmai, 
laikydamiesi šios konstitucijos 79 str. nurodytų nuostatų, pa- 
skirs regentūrą. 

Regentūros nariai pradeda eiti savo pareigas tik iškil- 
mingai prisiekę abejiems susivienijusiems Rūmams taip, kaip 
numatyta šios konstitucijos 82 str, 

84 straipsnis. 

Jei paaiškės, kad Karalius valdyti nepajėgia, tai minis- 
teriai, įstatymų nustatyta tvarka nustatę tą nesugebėjimą, tuo- 
jau sušaukia Rūmus. 

Rūmai renka regentūrą, kuri kartu yra ir globėja. 


85 straipsnis. 
Regentūros metu negalima daryti jokių konstitucijos pa- 
keitimų. 
86 straipsnis. 


Karalius tuo pačiu metu be Rūmų sutikimo negali būti 
kartu ir kitos valstybės galva. 

Nė vieneri Rūmai negali to klausimo spręsti, jeigu posėdy 
nedalyvauja nors 2/4 (du trečdalių) sudarančių jį narių, o nu- 
tarimas gali būti priimtas 2/4 (dviejų trečdalių) dalyvaujančių- 
jų balsų daugumo. 

87 straipsnis. 
Karaliaus asmuo neliečiamas. Atsakingi jo ministeriai. 


Joks Karaliaus aktas neturi privalomos galios, jei jis nėra 
kontrasignuotas ministerio, kuris už sakytąjį aktą atsako, 


88 straipsnis. 


Karalius skiria ir atleidžia ministerius. 

Jis sakcionuoja ir skelbia įstatymus. 

Jis gali jų ir nesankcionuoti. 

Jam priklauso amnestijos teisė politinėse bylose. 


Baudžiamose bylose jis turi teisę dovanoti ir arba suma- 
žinti bausmę, išskyrus tai, kas nustatyta ministerių atžvilgiu. 

Jis negali sustabdyti Teismo kaltinimo ir bylos eigos, nei 
kištis kuriuo nors būdu į Teismo valdymą. 

Jis pagal įstatymus skiria ir tvirtina paskirtus eiti vie- 
šąsias pareigas asmenis. 

Jis be tam tikro įstatymo negali steigti naujų tarnybų. 

Jis leidžia įsakymus įstatymams vykdyti, bet negali keisti 
ar stabdyti įstatymų ir negali nieko nuo jų vykdymo paliuo- 
suoti. 

Jis yra ginkluotų pajėgų viršininkas. 

Jis pagal įstatymą suteikia karių laipsnius, 

Jis pagal tam tikrą įstatymą teikia rumunų ordenus. 

Jis pagal tam tikrą įstatymą turi teisę kalti monetas. 

Jis sudaro su svetimomis valstybėmis sutartis, būtinas 
prekybai ir laivyninkystei, ir kitas panašias konvencijas. Kad 
šie aktai turėtų galios, jie turi būti išanksto patiekti įstatymo 
leidimo organams ir jų patvirtinti. 


89 straipsnis. 
Kiekvienam karaliavimo laikui įstatymas nustato Kara- 
liaus civilinį lapą. 
90 straipsnis. 
Kiekvienų metų spalių mėn. 15 d. Atstovų ir Senato Rū- 
mai renkasi nešaukiami, jei jų Karalius prieš tai nesušaukė. 
Kiekviena sesija trunka penkis mėnesius. 
Karalius raštu atidaro sesiją, į kurį atsako Rūmai. 
Karalius skelbia sesijos atidarymą. 
Jis turi teisę paleisti abejus Rūmus kartu ar vienus iš jų. 
Paleidimo akte turi būti pažymėta, kad rinkimai skiriami 
dviejų mėnesių būvy, o Rūmai sušaukiami — trijų mėnesių. 
Karalius gali atidėti Rūmų posėdžius, bet atidėjimas te- 
gali trukti ne ilgiau kaip mėnesį; be Rūmų sutikimo negali būti 
pakartotas per tą pačią sesiją. 


91 straipsnis. 
Karalius neturi jokių kitų įgaliojimų, be konstitucijos 
jam suteiktų. 


TREčČIASIS SKIRSNIS. 
Ministeriai. 
92 straipsnis. 


Vyriausybė vykdo vykdomąją galią, Karaliaus vardu 
konstitucijos nustatyta tvarka. 


93 straipsnis. 

Visi ministeriai sudaro Ministerių Tarybą, kurios pryša- 
kyje yra tasai, kuriam Karalius pavedė sudaryti vyriausybę ir 
kuris turi Ministerių Tarybos pirmininko titulą. 

Ministerijos ir statsekretoriatai gali būti sudaryti ar 
panaikinti įstatymo. 

94 straipsnis. 


Ministeriu gali būti tiktai rumunas arba natūralizuotas 
asmuo. 


95 straipsnis. 


Nė vienas Karališkos šeimos narys negali būti ministeriu. 


96 straipsnis. 


Ministeriai, kurie nėra Rumunų nariai, gali dalyvauti 
įstatymų svarstyme, bet ne jų balsavime. 

Rūmuose debatų metu posėdyje turi dalyvauti nors vie- 
nas ministerių. 

Rūmai gali reikalauti ministerių dalyvavimo jų posė- 
džiuose. 


97 straipsnis. 


Nė vienu atveju Karaliaus pareikštas liepimas žodžiu ar 
raštu negali paliuosuoti ministerio nuo atsakomingumo. 


98 straipsnis. 

Kiekvieni abeji Rūmai, kaip ir Karalius, turi teisės rei- 
kalauti šaukti ministerius tardymams ir atiduoti vyriausiam 
Kasaciniam ir Jurisdikciniam Teismui, kuris bendrame visų 
skyrių posėdy vienintelis kompetentingas juos teisti, išskyrus 
pagal įstatymus tik tai, kas liečia nukentėjusio iškeltą civilinį 
ieškinį ir nusikaltimus bei nusižengimus, padarytus už minis- 
terio pareigų ribų. 

Įstatymų leidžiamosios įstaigos gali šaukti ministerius 
teisman nutarimu, priimtu 2/3 (dviejų trečdalių) dalyvavusių 
posėdyje narių balsų daugumo. 

Tardymas bus vedamas Vyriausio Kasacinio Teismo Ko- 
misijos, susidedančios iš 5 narių burtais paskirtų iš suvienytų 
skyrių tarpo. šita Komisija taip pat yra įgaliota kvalifikuoti 
darbus ir daryti išvadas apie kaltinimo palaikymą arba jo 
nutraukimą. 

Kaltinimą Vyriausiame Kasaciniame ir Jurisdikciniame 
Teisme palaiko prokuratūra. 

Ministerių atsakingumo įstatymas nustato ministerių at- 
sakingumo atsitikimus ir taikomas jiems bausmes. 

' 99 straipsnis, 


Kiekvienas laikąs save nukentėjusiu dėl ministerio pasi- 
rašyto ar kontrasignuoto įsakymo ar nutarimo, aiškiai laužan- 
čio konstitucijos ar įstatymo nuostatą, gali reikalauti bendra 
tvarka iš valstybės už padarytus nuostolius piniginio atly- 
ginimo. 

Tiek bylos eigos metu (Vyriausiame Teisme), tiek paskel- 
bus ministeriui sprendimą, valstybei pareikalavus ir vienų 
įstatymų leidimo Rūmų nutarimo, gali būti iškelta bendrame 
teisme civilinė byla už nuostolius padarytus ar laikomus valsty- 
bei padarytais. 

Neteisėtas ministerio aktas nepaliuosuoja nuo solidaraus 
atsakingumo to valdininko, kuris tą aktą kontrasignavo, iš- 
skyrus tik tą atsitikimą, kada tas valdininkas raštu buvo at- 
kreipęs to ministerio dėmėsį į daromojo akto neteisėtumą. 


100 straipsnis. 


Gali būti steigiami valstybės statsekretoriai. 
Statsekretoriai su ministerių atsakingumu gali dalyvauti 
įstatymų leidžiamųjų rūmų debatuose. 


KETVIRTASIS SKIRSNIS. 


Teismo valdžia. 


101 straipsnis. 


Joks teismo organas negali būti įsteigtas be tam tikro 
įstatymo. 

Draudžiama tam tikroms civilinėms ar baudžiamoms by- 
loms ar tam tikriems asmenims teisti, kokiais nors sumetimais 
steigti bet kurio pavadinimo nepaprastos komisijos arba ne- 
paprasti tribunolai. 

102 straipsnis. 

Visai Rumunijai yra tik vienas Kasacinis ir Jurisdikcinis 
Teismas. 

108 straipsnis. 

Tik vienas Kasacinis Teismas jungtiniame visų savo sky- 
rių posėdy turi teisės pasisakyti apie įstatymų konstitucingumą 
ir skelbti netaikomus esant tuos įstatymus, kurie prieštarauja 

konstitucijai. Nuomonė apie įstatymų nekonstitucingumą liečia 
vien tik teismo sprendžiamąjį atsitikimą. 

Kasacinis Teismas sprendžia, kaip ir anksčiau, vadybi- 
nius (žinybinius) konfliktus dėl kompetencijų. 

Teisė paduoti kasacinį skundą yra konstitucinio pobūdžio 
teisė. 

104 straipsnis. 

Teisėjai yra nepašalinami, išskyrus tam tikras ypatingas 

sąlygas, kurios bus nurodytos įstatymų. 


105 straipsnis. 

Prisiekusiųjų Teismas steigiamas visoms baudžiamoms 
byloms, politiniams nusikaltimams ir spaudos byloms, išskyrus 
šios konstitucijos nurodytus atsitikimus. 

Ieškinys dėl nuostolių kilusių dėl spaudos nusikaltimų 
gali būti iškeltas tik tokiame teisme, kuris yra kompetetingas 
tą nusikaltimą spręsti. 

106 straipsnis. 
Karo teismai organizuojami tam tikrų įstatymų. 


107 straipsnis, 

Negali būti steigiama kokių nors ypatingų (vykdomosios) 
valdžios organų administracinio teismo funkcijai vykdyti. 

Administracinio teismo funkcija tam tikru įstatymu pri- 
skiriama prie teismo galios. 

Nukentėjęs asmuo, kurio teisės yra įžeistos ar administ- 
racinio ar ūkio pobūdžio aktu padarytu prieš įsakymus ar įsta- 
tymus, gali kreiptis į atitinkamą teismą savo teisei apginti; taip 
pat gali kreiptis į teismą asmuo, nukentėjęs dėl administraci- 
nio organo tyčiomis daromų trukdymų jo teisėtam reikala- 
vimui. 

Teismo organai sprendžia klausimus, ar aktas yra netei- 
sėtas; jie gali pripažinti jį neturinčiu galios ar nustatyti, ku- 
riuos, būtent, civilinius nuostolius reikia atlyginti, ligi to laiko, 
kada bus toji įžeista teisė atstatyta; jie taip pat yra kompe- 
tentingi spręsti ir reikalavimus dėl nuostolių atlyginimo pa- 
reikštų tiek prieš pačią teisman pašauktą administraciją, tiek 
prieš nusikaltusius valdininkus. 

Teismas nekompetentingas spręsti vyriausybės aktų, 
taip pat, kaip ir karo vadovybės aktų teisėtumo. 

PENKTASIS SKIRSNIS. ya 


Departamentų ir bendruomenių įstaigos. 


108 straipsnis. 


Departamentų ir bendruomenių įstaigos nustatomos 
įstatymų. 

Tų įstatymų pagrindas bus administracinė decentrali- 
zacija. 

Departamentų ir bendruomenių tarybų nariai renkami 
rumunų piliečių visuotiniu, lygiu, tiesioginiu ir slaptu bei pri- 
verstiniu balsavimu su mažumos atstovavimu ir laikantis įsta- 
tymo nustatytų formų. 

šių narių skaičius gali būti papildytas, pagal įstatymą, 
kooptuotais ir ipso jure nariais. 

Kooptuotų narių tarpe gali būti ir pilnametės moterys. 


KETVIRTAS SKYRIUS. 


Finansai. 


109 straipsnis. 


Bet kurios rūšies mokesčiai negali būti nei nustatomi, nei 
renkami be įstatymų. 

110 straipsnis. 

Mokesčiai gali būti nustatomi įstatymu tik valstybės de- 
partamentų, bendruomenių ir valstybę aptarnaujančių viešųjų 
institucijų naudai. 

111 straipsnis. 

Bet koks departamentų ar bendruomenių mokestis arba 
rinkliava gali būti nustatyta departamento ar bendruomenės 
tarybai leidus ir įstatymo nustatytose ribose. 


112 straipsnis. 
Mokesčių srityje negali būti jokių privilegijų.. 
Joks nuo mokesčių paliuosavimas arba jų sumažinimas 
negali būti leistas be įstatymo. 
Monopolijos gali būti steigiamos tik įstatymu; jos gali 
būti įsteigtos vien tik valstybės departamentų ir bendruomenių 
reikalams, 

113 straipsnis. 


Tik įstatymu gali būti steigiami valstybės iždą sunkiną 
pensijų ir dovanų fondai. 


114 straipsnis. 


Kasmet, atsovų Rūmai tvirtina apyskaitą ir priima 
biudžetą. 

Visos valstybės pajamos ir išlaidos turi būti įrašytos į 
biudžetą ir jo apyskaitą. 

Jei nustatytu laiku biudžetas nebuvo priimtas, tai vykdo- 
moji valdžia aprūpina viešąsias tarnybas lėšomis pagal praėju- 
sių metų biudžetą, bet negali tą biudžetą pratęsti ilgiau kaip 
metus, skaitant nuo tų metų, kuriems jis buvo priimtas. 


115 straipsnis. 


Įspėjamoji kontrolė ir visų valstybės pajamų įplaukimo 
bei išlaidų vykdymo kontrolė bus tvarkoma Valstybės Kontro- 
lės Rūmų, kurie kasmet patiekia Atstovų Rūmams bendrą pra- 
nešimą, kuriame bus ir seno biudžeto atsiskaitymo subalansa- 
vimas ir nurodymas tų netaisyklingumų, padarytų ministe- 
riams sąmatą bevykdant. 

Galutinis sąskaitų balansas turi būti patiektas Atstovų 
Rūmams ne vėliau kaip per du metu, kiekvienam biudžeto 
periodui pasibaigus. 


116 straipsnis. 


Visoj Rumunijoj yra tik vieni Valstybės Kontrolės Rūmai. 


117 straipsnis. 
Visos iš bet kurių šaltinių sumos, kuriomis vyriausybė įvai- 
riais pagrindais disponuoja, turi būti įrašytos į bendrą valsty- 
bės pajamų ir išlaidų biudžetą. 


118 straipsnis. 


Finansiniai įstatymai, taip pat ir visi kiti įstatymai ar 
viešosios administracijos įsakymai, skelbiami ,„Oficialinėse 
žiniose“ (Monitor Oficiale). 

PENKTAS SKYRIUS. 


Ginkluotos pajėgos. 


119 straipsnis. 


Kiekvienas rumunas, be tautybės, kalbos arba tikybos 
skirtumų, pagal tam tikrus įstatymus dalyvauja kurios nors 
ginkluotos pajėgos dalyje. 

Ginkluota pajėga sudaroma iš veikiančios kariuomenės su 
jos nuolatiniais kadrais, rezervu ir apsauga. 


120 straipsnis. 
Karo laipsniai, ordenai ir pensijos gali būti atimti tik 
teismo sprendimu, įstatymo nustatytais atsitikimais. 
121 straipsnis. 


Karuomenės kontigentas kasmet priimamas abiejų Rūmų 
išnaujo. 

122 straipsnis. 

Bus įsteigta Vyriausioji Gynimosi Taryba, kuri nuolat 
rūpinsis priemonėmis, reikalingomis tautos gynimuisi organi- 
zuoti. 

123 straipsnis. 

Tiktai įstatymo keliu gali būti priimta valstybinėn tar- 
nybon ginkluota svetimą kariuomenė arba leista jai įžengti į 
Rumunijos teritoriją ar ją pereitį. 


SESTAS SKYRIUS, 


Bendrieji nuostatai. 


124 straipsnis. 


Rumunijos vėliavos spalvos: žydra, geltona ir raudona, 
statmenai sudėtos. 


125 straipsnis. 
Vyriausybės buveinė yra šalies sostinėje. 
126 straipsnis. 


Rumunų kalba — oficialė rumunų valstybinė kalba. 

127 straipsnis. 

Jokios priesaikos negali būti iš ko nors reikalaujama ki- 
taip negu pagal įstatymus, kurie kartu nustato ir pačios prie- 
saikos formulę. 

128 straipsnis. 

šios konstitucijos veikimas negali būti nei visai, nei iš 
dalies sustabdytas. 

Jei valstybei gręstų pavojus, tai bendras ar vietinės apgu- 
los būvis (padėtis) gali būti įvesta tik įstatymu. 


SEPTINTAS SKYRIUS, 
Konstitucijos peržiūrėjimas. 
129 straipsnis. 

Konstitucija gali būti peržiūrėta ištisai ar iš dalies Ka- 
raliaus ar kokių nors Įstatymų Leidžiamųjų Rūmų iniciatyva. 

Iškėlus šią iniciatyvą, abeji Rūmai skyrium nutaria ab- 
soliučiu balsų daugumu, ar reikia peržiūrėti konstitucijos 
nuostatus. 

Nustačius peržiūrėjimo reikalingumą, abeji Rūmai iš sa- 
vo tarpo išrenka mišrią Komisiją, kuri apytikriai nustato, ku- 
riuos konstitucijos tekstus reikia peržiūrėti. 

Po to, kai šios Komisijos pranešimas bus kiekvienuose 
Rūmuose du kartu paskaitytas taip, kad tarp pirmojo ir antro- 
jo skaitymo išeitų 15 dienų tarpas, tada susirinkę abeji Rūmai 
į bendrą posėdį, kuriame pirmininkauja abejų Rūmų pirminin- 
kų vyresni amžiumi, dalyvaujant bent 2/; abejų Rūmų sudaran- 
čių juos narių, 2/4 balsų daugumu galutinai nustato peržiūrėti- 
nus straipsnius. 

Po nubalsavimo Rūmai savaime paleidžiami; konstituci- 
jos nustatytu laiku sušaukiami piliečiai rinkikai naujiems Rū- 
mams rinkti. 

130 straipsnis. 

Naujo sąstato Rūmai, Karaliui sutinkant, pradeda svars- 
tyti pakeitimui skirtus straipsnius. 

šiuo atvejų Rūmai negali svarstyti kitaip, kaip tik esant 
nemažiau 2/5 juos sudarančių narių, ir nė vienas pakeitimas ne- 
gali būti priimtas, jei už jį nebalsuos nors ?/ą balsų. 

Rūmai, išrinkti konstitucijai peržiūrėti, laikomi šiais Rū- 
mais visą konstitucinės kadencijos laiką; be konstitucijos per- 
žiūrėjimo jie veikia kaip paprastieji įstatymams leisti Rūmai. 

Jei Rūmai išrinkti konstitucijai peržiūrėti negali atlikti 
jiems skirto darbo, tai naujieji Rūmai bus irgi to pat pobūdžio. 


ASTUNTAS SKYRIUS. 
Pereinamieji ir papildomieji nuostatai. 


131 straipsnis. 


Nuostatai agrarinių įstatymų, liečiančių tinkamas dirbti 
žemes, miškus ir tvenkinius, kurie gali būti visai ar iš dalies 
nusavinami, jų teisinę būklę, gelmes, jų įkainavimą, atlygini- 
mo būdą ir t. t., turi ir ateičiai išlaiko konstitucinį pobūdį, že- 
miau surašytuose straipsniuose tokia redakcija, kokia yra sufor- 
muluoti. šie straipsniai sudaro šios konstitucijos dalį ir todėl 
tegali būti keičiami tiktai konstitucijai peržiūrėti nustatyta 
tvarka, būtent: 

a) 1921 liepos mėn. 17 d. agrarinės reformos Oltenijoje, 
Mutenijoje, Moldavijoje ir Dobrūdžioje (Senoje Rumunijoje) 
Įstatymo I (pirmas) str. II abzacas, 2 (antras) str., 3 (tre- 
čias) str.„ I abzacas, 4 (ketvirtas) str., 6 (šeštas) str., 
7 (septintas) str., 8 (aštuntas) str., 9 (devintas) str., 10 (de- 
šimtas) str., 13 (tryliktas) str., 14 (keturioliktas) str., 16 (še- 
šioliktas) str., 18 (aštuonioliktas) str., 21 (dvidešimt pirmas) 
str., 23 (dvidešimt trečias) str., 32 (trisdešimt antras) str., 
36 (trisdešimt šeštas) str., ir 69 (šešiasdešimt devintas) 
str.; 

b) 1920 m. kovo mėn. agrarinės reformos Besarabijoje 
įstatymo 2 (antras), 4 (ketvirtas), 5 (penktas), 6 (šeštas), 
7 (septintas), 8 (aštuntas), 9 (devintas), 10 (dešimtas), 11 
(vienuoliktas), 12 (dvyliktas), 13 (tryliktas), 16 (šešioliktas), 
45 (keturiasdešimt penktas), 46 (keturiasdešimt šeštas), 47 
(keturiasdešimt septintas), 48 (keturiasdešimt aštuntas), 
49 (keturiasdešimt devintas, 50 (penkiasdešimtas), 53 (pen- 
kiasdešimt trečias) straipsniai; 

c) 1921 m. liepos mėn. 30 dienos agrarinės reformos 
Transilvanijoje, Banate, Krizane ir Marmureše įstatymo 

straipsniai: 3 (trečias), 4 (ketvirtas), 5 (penktas), 6 (šeštas), 
7 (septintas), 8 (aštuntas), 9 (devintas), 10 (dešimtas), 11 
(vienuoliktas), 12 (dvyliktas), 13 (tryliktas), 14 (keturiolik- 
tas), 16 (šešioliktas), 18 (aštuonioliktas), 22 (dvidešimt, ant- 
ras), 24 (dvidešimt ketvirtas), 32 (trisdešimt antras), 50 
(penkiasdešimtas), ir 85 (aštuoniasdešimt penktas); 

d) 1921 m. liepos mėn. 30 dienos agrarinės reformos įsta- 
tymo Bukovinoje straipsniai: 2 (antras), 3 (trečias), 4 (ket- 
virtas), 5 (penktas), I abzaco punktas „a“, 6 (šeštas), 7 (sep- 
tintas), 9 (devintas), 10 (dešimtas), 12 (dvyliktas), 18 (try- 
liktas), 29 (dvidešimt devintas), 831 (trisdešimt pirmas), ir 
55 (penkiasdešimt penktas). 


132 straipsnis. 

Senos Karalijos, Besarabijos, Bukovinos sodžiaus gyven- 
tojų eilinius miško medžiagos kurui ir statybai reikalavimus 
tenkinti valstybė turi iš jos žinioje esančių miškų slėniuose, 
šlaituose ir kalnuose šiam reikalui skirti tam tikrus miško plotus. 

Senoje Karalystėje ir Bukovinoje ten, kur (valstybės) 
miškų neatsirastų aplink bendruomenes 12 kilometrų spinduly 
(radius), tai valstybė, norėdama patenkinti aukščiau nurody- 
tus reikalavimus, keisdama 1921 metų liepos mėn. 17 dienos 
Oltenijoje, Mutenijoje ir Dobrūdžioje žemės reformos "T 
straipsnio „C“ punktą, 8 straipsnio punktus „a“, „b“, „c“ ir 
1921 m. liepos mėnesio 30 dienos Bukovinoje žemės reformos 
įstatymo 5 straipsnio punktą „A“ IV abzacą ir 6, taip pat 5 
straipsnius, turės teisę nusavinti miškus, kurie priklauso vie- 
šiems ar privatiems juridiniams asmenims, kiek jie yra sakyto 
spindulio ploto ribose, o jų nesant, ji proporcingai nusavins ir 
privačių savininkų miškų plotus, kurie bus sakytame spindu- 
lyje, bet išimtinai tik miško reikalingose srityse, visais atsi- 
tikimais palikdama kiekviename dvare neliečiamų 100 ha. 

Negali būti nusavinti užsėti ar sėjami miškai, vistiek 
kas bebūtų jų savininkas. 

Miško kirtimui pardavimo sutartys, liečiančios nusavina- 
mus miškus, jei nusavinimo metu jos turi galios, bus saugo- 
jamos. 

Nurodytu būdu nusavinti miškai lieka valstybės nuosa- 
vybė ir bus jos valdomi bei naudojami taip, kad pirmoje ei- 
lėje patenkintų teisėtus reikalavimus. 

šie miškai nusavinami bus už teisingą ir išanksto sumo- 
kėtą teismo nustatytą atlyginimą. 
Nusavinimo būdą nustatys tam tikras įstatymas. 


133 straipsnis. 


Patvirtinami šie dekretai - įstatymai: 1918 m. gruodžio 
mėn. 29 dienos Nr. 3902, paskelbtas 1918 m. gruodžio mėn. 
30 d. „Monitor Oficiale“ 223 Nr. ir liečiąs pilietybės teisių su- 
teikimą; 1919 m. gegužės mėn. 22 dienos Nr. 2085, paskelbtas 
1919 m. gegužės mėn. 28 d., „Monitor Oficiale“ 33 Nr.; 1919 
m. rugpiūčio mėn. 12 d. Nr. 3464, paskelbtas 1919 m. rugpiū- 
čio mėn. 13 d. „Monitor Oficiale“ 93 Nr. ir liečiąs Senoje Ka- 
ralystėje gyvenančių žydų natūralizavimą. 

Patvirtinami taip pat visi dekretai įstatymai apie indivi- 
dualinę natūralizaciją, kurie buvo prieš išvardintu: dekretus 
leidžiami. 

žydai, gyveną Senojoj Karalystėj, neįvykdę natūralizaci- 
jos numatytu 1919 m. rugpiūčio mėn. 12 d. dekrete (įstaty- 
me Nr. 3464) laiku, gali paduoti trijų mėnesių bėgy, skaitant 
nuo šios konstitucijos paskelbimo dienos, kaip yra nurodyta 
1919 m. gegužės mėn, 22 d. dekreto-įstatymo Nr. 2085, natū- 
ralizacijos pareiškimą. 

134 straipsnis. 


Ligi bus paruoštas įstatymas apie šios konstitucijos nu- 
matytą Tarybos Įstatymo Leidimo Reikalams organizaciją, 
įstatymų projektų teikimas Įstatymų Leidimo Rūmams bus 
tęsiamas pagal dabar veikiančius įstatymus ir nuostatus. 


135 straipsnis. 

Ligi bus paskelbtas įstatymas šios konstitucijos princi- 
pais pagrįstas, senieji organizacijos ir civilinio proceso vyk- 
dymo įstatymai lieka galioje. 

136 straipsnis. 

Tam tikras įstatymas nustatys sujungtos Rumunijos pir- 
mą Karaliaus civilinį lapą. 

137 straipsnis. 


Bus peržiūrėti visi kodeksai ir įstatymai, veikiantieji 
įvairiose Rumunijos dalyse, ir suderinamį su šia konstitucija 

dėl įstatymų leidimo suvienodinimo. Ligi to laiko jie lieka ga- 
lioje. 

Nuo konstitucijos paskelbimo dienos įstatymų, dekretų, 
įsakymų ir kitų aktų nuostatai, jei jie prieštarautų šiai konsti- 
tucijai, pakeičiami. 


138 straipsnis. 


Dabar veikią Tautos Susirinkimai gali veikti (kaip Rū- 
mai) po šios konstitucijos paskelbimo, ligi baigsis jų teisėti 
įgaliojimai. 

Tame laikotarpyje jie turi išdirbti rinkimų įstatymą pa- 
gal šios konstitucijos principus. 

Ligi bus tas įstatymas paruoštas, rinkimų dekretai įsta- 
tymai lieka galioje. 


LAISVOJO DANCIGO MIESTO 
KONSTITUCIJA 


1922 m. birželio mėn. 14 d. 


Laisvojo Dancigo Miesto konstitucija 


PIRMOJI DALIS. 


Valstybės santvarka 
I. Bendrieji nuostatai. 


1 straipsnis. 


Dancigo miestas ir sujungtas su juo kraštas sudaro laisvą 
valstybę, vadinamą „LAISVUOJU DANCIGO MIESTU“. 


2 straipsnis. 
Valstybės ženklas — du vienas virš antro sidabriniai kry- 
žiai raudoname dugne ir viršuje jų aukso vainikas (karūna). 
Valstybės ir prekybos vėliava — raudonos gelumbės pir- 
mame trečdalyje, skaitant nuo koto, lygiagrečiai su juo, pa- 
dėti vienas virš antro balti kryžiai, o jų viršuje — geltonas 
vainikas (karūna). 
3 straipsnis. 


Tauta yra valstybės valdžios šaltinis. 


4 straipsnis. 

Oficialinė kalba — vokiečių. 

Įstatymas ir administracija laiduoja lenkiškai kalbančia- 
jai gyventojų daliai laisvą tautinį plėtojimąsi, ypač gimtosios 
kalbos vartojimą mokyklose, vidaus administracijoj ir teisme. 
šių nuostatų vykdymą nustatys įstatymas. 


5 straipsnis. 

Negavęs išanksto kiekvienam atskiram atsitikimui sutiki- 
mo Tautų Sąjungos, Laisvasis Dancigo Miestas negali: 
1) būti karo arba laivyno baze, 
2) statyti tvirtoves, 
3) leisti savo teritorijoje gaminti municiją, arba karo 
medžiagą. 
12 

II. Volkstag'as. 


6 straipsnis. 


Volkstag'as susideda iš šimto dvidešimties atstovų. 


7 straipsnis. 


Volkstag'o atstovai yra visos tautos atstovai. Jie vado- 
vaujasi tiktai savo sąžine ir nėra supareiguoti (suvaržyti) im- 
peratyvinių įsakymų. 


8 straipsnis. 


Atstovus renka visuotiniu, lygiu, tiesioginiu ir slaptu bal- 
savimu, proporcingo atstovavimo pagrindais, turį per 20 metų 
amžiaus piliečiai, vyrai ir moters. 

Būti renkamu turi teisės kiekvienas rinkikas, kai yra su- 
kakęs 25 metus. 

Vykdyti rinkimo teises negali: 

a) kuriam uždėta globa, arba kuris yra laikinoje rūpintojo 

globoje bei valdžios priežiūroje; 

b) nustojęs įsigalėjusiu teismo sprendimu pilietinių gar- 

bės teisių. 
9 straipsnis. 

Volkstag'as renkamas ketveriems metams. Rinkimai turi 
įvykti lapkričio mėnesio betkurį sekmadienį. Mandato galia 
prasideda po rinkimų, ateinančių metų sausio mėn. 1 d. 

Smulkmenas nustatys rinkimų įstatymas. 


10 straipsnis. 

Skundus dėl atstovų išrinkimo sprendžia Aukščiausias 
Laisvojo Dancigo Miesto Teismas, viešu žodiniu procesu. Skun- 
dą paduoti turi teisę kiekvienas rinkikas. Skundas turi būti 
Aukščiausiajam Laisvojo Miesto Teismui paduotas 2-jų savai- 
čių būvy, rinkimų gaumenas oficialiai nustačius. 

Užbaigti rinkimų aktai turi būti atiduoti  Volkstag'ui. 
Jeigu kiltų abejojimų, ar buvo renkant atstovą laikytasi įsta- 
tymų, tatai, Volkstag'ui reikalaujant, sprendžia Aukščiausias 
Laisvojo Dancigo Miesto Teismas. 


11 straipsnis. 
Volkstag'as renkasi pirmininką, jo pavaduotoją ir sekre- 
torius. Jis priima savo įstatymus. 

12 straipsnis. 

Volkstag'as renkasi jį pirmininkui šaukiant. Volkstag'as 
turi būti sušauktas Senatui reikalaujant ar bent vienam šešta- 
daliui susirinkimo narių motyvuotu raštu pareikalavus. 

Volkstag'as, Senato šaukiamas, pirmą kartą susirenka vė- 
liausiai sausio mėn. 15 d. 


13 straipsnis. 

Pirmininkas yra Volkstag'o rūmų šeimininkas ir jam pri- 
klauso rūmų policija. Jo žinioje yra rūmų administracija; jis 
tvarko pajamas ir išlaidas valstybinio biudžeto ribose ir atsto- 
vauja Laisvajam Dancigo Miestui visuos teisiniuos klausimuos 
ir teisės ginčuose, liečiančiuos tą administraciją. 


14 straipsnis. 
Volkstag'o posėdžiai yra vieši. Senatui ar bent vienam 
šeštadaliui Volkstag'o narių pasiūlius, posėdis gali būti dviejų 
trečdalių daugumo paskelbtas neviešas. 


15 straipsnis. 
Už teisingą viešųjų posėdžių darbų aprašymą niekas negali 
būti šaukiamas atsakyti. 


16 straipsnis. 
Volkstag'as gali priimti nutarimus dalyvaujant, bent pusei 
išrinktųjų atstovų. 


17 straipsnis. 
Jeigu konstitucija nenustato kitaip, Volkstag'o nutarimui 
priimti pakanka paprasto balsų daugumo. 


18 straipsnis. 

Į kiekvieną Volkstag'o posėdį kviečiamas Senatas. Senato 
nariai ir asmens, veikią pagal Senato įsakymus, turi teisę kiek- 
vieną kartą gauti posėdy balsą, Jie pasiduoda pirmininko 
drausmės valdžiai. 

Volkstag'as ir jo komisijos gali pareikalauti kiekvieno Se- 
nato nario dalyvavimo. 

19 straipsnis. 


Volkstag'as turi teisės pareikalauti iš Senato žinių dėl visų 
valstybę liečiančių dalykų, taip pat patikrinti savo nutarimų 


=== 


vykdymą ir valstybės pajamų rinkimą. Senatui turi būti iš- 
anksto raštu pranešta, kokių žinių bus reikalaujama. Iškilus 
abejojimams dėl vyriausybės ar administracijos darbų teisėtu- 
mo, ar padorumo, Volkstag'as turi teisę, o vienam penktadaliui 
jo narių pasiūlius, pareigą sudaryti tardymo komisijas. Tar- 
dymo komisijos neturi teisės kištis į dar neišspręstas teismo ar 
drausmės bylas. Tos komisijos viešame posėdyje renka įrody- 
mų, kuriuos jos pačios arba pasiūlytojai išranda esant reika- 
lingus. Tardymo komisijos dviejų trečdalių balsų daugumu 
viešumas gali būti pašalintas. Komisijų veikimo tvarką ir na- 
rių skaičių nustato statutas. Teismo ir administracijos organai 
turi vykdyti tų komisijų reikalavimus, liečiančius įrodymų 
rinkimą. Joms reikalaujant, patiekiami tų organų aktai. Ko- 
misijos daromai kvotai ir kitų veikiančių komisijos įsakymais 
organų darbams taikomi atitinkami baudžiamojo proceso nuo- 
statai; tačiau laiškų, pašto, telegrafo ir telefono paslaptis lieka 
neliečiama. 
20 straipsnis. 

Už balsavimą arba už padarytus atstovo mandatą bevyk- 
dant pareiškimus už Volkstag'o sienų niekas negali būti tar- 
nybos keliu šaukiamas atsakyti, arba kitokiu būdu už tat 
nukentėti, išskyrus atsakingumą pačiam susirinkimui. 


21 straipsnis. 


Be Volkstag'o leidimo nė vienas atstovas negali būti tar- 
domas už nusikalstamus darbus, nei suimamas, nebent būtų 
užtiktas bedarąs nusikaltimą, ar, vėliausiai, kitą dieną. Tokio 
pat leidimo reikia asmens laisvei suvaržyti kiekvienam, kuris 
gali trukdyti atstovui mandatą vykdyti, 

Kiekviena baudžiamoji ar drausmės byla prieš atstovą ir 
taip pat kiekvienas suėmimas, ar kiti asmens laisvės suvaržy- 
mai, Volkstag'ui reikalaujant, bus sustabdyti tam laikui, koi 
galioja mandatas. 

22 straipsnis. 


Atstovai, būdami liudininkais, turi teisę atsisakyti duoti 
parodymų apie asmenis, kurie jiems, kaip atstovams, arba ku- 
riems jie yra patiekę faktus, vykdydami savo — atstovų — 
pareigas, taip pat, apie pačius tuos faktus. Taip pat dokumentų 
poėmio atžvilgiu atstovai turi lygias teises su tais asmenimis, 

kurie turi įstatymo nustatytą teisę atsisakyti duoti parodymų. 
Krata bei poėmis Volkstag'o rūmuose gali būti daromas 
tiktai Volkstag'o pirmininkui sutinkant. 


23 straipsnis. 


Atstovai gauna atlyginimą atskiro įstatymo nustatytomis 
normomis. 

24 straipsnis. 

Volkstag'o, apskričių ir valsčių tarybų, administracijų 
įstaigų ir komisijų nario pareigoms eiti — valdininkai, tarnau- 
tojai ir darbininkai nereikalingi atostogų. 

Jei vienas aukščiau įvardytų bus kandidatų sąraše, reikia 
paleisti ji atostogų nuo rinkimų paskelbimo dienos, savo išrin- 
kimui pasiruošti. 


III. Senatas. 


25 straipsnis. 


Senatą sudaro prezidentas — pirmininkaujantis, prezi- 
dento pavaduotojas — pirmininkaujančio pavaduotojas ir dvi- 
dešimt, senatorių. 

Prezidentas ir septyni vyriausi senatoriai yra renkami 
Volkstag'o ketveriems metams. Rinkimai eina neanksčiau kaip 
po šešių ir nevėliau kaip po dvylikos mėnesių Volkstag'o kaden- 
cijai prasidėjus. Išrinktieji užima savo vietas po metų prasi- 
dėjus juos išrinkusio Volkstag'o kadencijai. Jeigu vienas iš- 
rinktųjų dėl mirties ar dėl kitų priežasčių pasitraukia, tai jo 
vietoje išrenkamas naujas senatorius likusiam, pasitraukusiojo, 
mandato laikui. Pirmo Volkstag'o išrinktųjų tarnybos laikas 
baigiasi po metų, antrojo Volkstag'o kadencijai prasidėjus. 

Prezidento pavaduotojas ir 13 pagelbinių senatorių renka- 
mi Volkstag'o neribotam laikui. Rinkimai yra slapti ir daromi 
paduodant balsavimų korteles. 

Išrinktas lieka tas, kuris gauna paduotų balsų daugumą. 
Jei per pirmą balsavimą nesurenkama absoliutinio balsų dau- 
gumo, tai rinkimai daromi išnaujo tarp tų dviejų asmenų, ku- 
rie gavo daugiausia balsų. Jei kartais kandidatai per rinkimus 
gautų po lygiai balsų, tą dalyką sprendžia Volkstag'o pirmi- 
ninko traukiami burtai. 

26 straipsnis. 


Senato nariu gali būti išrinktas kiekvienas, kurs yra su- 
kakęs dvidešimts penkerius metus amžiaus. Gali būti tas pats 
kelius sykius išrenkamas, Negali būti išrinktas: 

a) asmuo globojamas, arba apriboto veiklumo, ar tas, ku- 

riam yra laikinai paskirtas rūpintojas; 

b) asmuo, nustojęs įsigalėjusiu teismo sprendimu pilieti- 

nių garbės teisių; 

c) asmuo, kuris yra paskelbtas subankrutavusiu. 


27 straipsnis. 


Priimti išrinkimą į Senatą neverčiama. Taip pat Senato na- 
riai gali kiekvienu laiku pasitraukti. 


28 straipsnis. 


Artimiausiame, po Volkstag'o rinkimų, Volkstag'o posėdy- 
je, ar pradėjus eiti pareigas 25 str. II skirsnio 3 sakinio atsi- 
tikimu, įeinąs į Senatą jo narys, prezidento ar jo pavaduotojo, 
Senato akyvaizdoje, turi būti įvesdintas į pareigas. Naujas Se- 
nato narys rankos paspaudimu taip prisiekia: „Ištikimai eisiu 
priderančias man, kaip Senato nariui, pareigas, sąžiningai 
dirbsiu savo užimamoje vietoje, saugosiu konstituciją ir įstaty- 
mus, laikysiu paslaptyje visa, kas man kaip paslaptis bus pati- 
kėta ir remsiu visomis pajėgomis Laisvojo Dancigo Miesto ge- 
rovę“. Pasižadėjimui leidžiama duoti tikybinę formą. 

29 straipsnis. 

Pagelbiniai Senato nariai, eidami savo tarnybos pareigas, 
turi turėti Volkstag'o pasitikėjimą ir už savo tarnybinį veikimą 
atsako šiam susirinkimui. 

Pagelbinis Senato narys, kuriam Volkstag'as pareikš tie- 
sioginį nepasitikėjimą, iš Senato pasitraukia. 

80 straipsnis. 

Iš Senato pasitraukia kiekvienas Senato narys, jei rasis 

viena minėtų 26 str. priežasčių, trukdančių jo išrinkimą. 
31 straipsnis. 


Jei pasitraukia visas Senatas, jis turi tęsti savo darbą iki 
išrinks naują Senatą. 

32 straipsnis. 


Senato narys gali būti kaltinamas Volkstag'ui nutarus, kai 
jis bus nusikaltęs konstitucijai arba įstatymams. Pasiūlymas 
pakaltinti turi būti pasirašytas mažiausia vieno ketvirtadalio 
Volkstag'o narių. Bylą sprendžia Aukščiausias Laisvojo Miesto 
Teismas. Smulkmenas nustatys atskiras įstatymas. 


33 straipsnis. 

Vyriausi Senato nariai gauna algą, kurios didumą nustato 
įstatymas. Dėl jų pensijos ir šeimos aprūpinimo mirties atsiti- 
kimu bus išleistas atskiras įstatymas. 

Pagelbiniai Senato nariai gauna atskiro įstatymo nustatytą 
atlyginimą. 

34 straipsnis. 

Be Senato sutikimo vyriausieji Senato nariai negali užim- 
ti jokios kitos viešosios tarnybos ir jokios kitos profesijos. 
Pagelbiniai Senato nariai gali užimti viešas tarnybas tik Se- 
natui sutikus. 

Veikiančios  pasipelnymo tikslu draugijos valdyboj ar 
priežiūros taryboje galima dalyvauti tik Senatui sutikus. 


35 straipsnis. 


Senatas priima savo statutą ir pasiskirsto tarp narių 
darbą. 


36 straipsnis. 


Senato prezidentas veda ir prižiūri visą administracijos 
veikimo darbą. Visais atsitikimais, kai išanksto Senato nuta- 
rimas galėtų sudaryti nenaudingą vilkinimą, turi pats Senato 
prezidentas, pasitaręs su prezidento pavaduotoju, arba, jei tam 
būtų kliūčių, su vyresniu tarnybos atžvilgiu senatorium, vienas 
laikinai išspręsti priderančius Senato kompetencijai klausi- 
mus. Tačiau jis turi apie tai artimiausiame posėdy Senatui 
pranešti, kad patvirtintų arba priimtų kitokį nutarimą. 


37 straipsnis. 


Senato posėdžiai nevieši. Senatas gali priimti nutarimus, 
jeigu dalyvauja bent pusė jo narių. Nutarimai priimami balsų 
daugumu. Esant lygiai balsų, nusveria pirmininkaujančiojo 
balsas. 

Kai Senate svarstomi sprendžiami tokie klausimai, kurie 
liečia kurio nors Senato nario asmeninius, arba jo artimųjų 
reikalus, tai suinteresuotas senatorius tame posėdyje negali da- 
lyvauti; jis turi tada iš posėdžio salės išeiti. 


38 straipsnis. 


Senatas nustato vedamą politikos liniją ir už tai atsako 
Volkstag'ui. 
39 straipsnis. 

Aukščiausia krašto valdžia yra Senatas. Ypač jis turi: 

a) skelbti įstatymus per mėnesį po jų konstitucingo pri- 
ėmimo ir leisti reikalingų šiems įstatymams vykdyti 
taisyklių; 

b) savarankiškai konstitucijos įstatymo ir biudžeto ribo- 
se valdyti šalį ir bendrus šalies valdžios organus pri- 
žiūrėti; 

c) paruošti biudžeto sąmatą; 

d) valdyti valstybės turtą ir pajamas, tvarkyti įplaukas 
ir išlaidas ir atstovauti valstybės teisėms; 

e) skirti valdininkus, jeigu konstitucija ar įstatymas ne- 
numato kitaip; 

f) rūpintis bendru visų valstybės piliečių saugumu ir ge- 
rove, konstitucijos ir įstatymų ribose, taip pat leisti 
tuo reikalų reikalingų taisyklių. 


40 straipsnis. 


Senatui priklauso bausmės dovanojimas malonės tvarka. 


41 straipsnis, 


Senatas atstovauja Laisvajam Dancigo Miestui tiek, kiek 
tat neprieštarauja nuostatams, kurie, Versalės taikos sutarties 
104 str. 6 skirsniu laiduoja Lenkų vyriausybei Laisvojo Dan- 
cigo Miesto užsienių reikalų vedimą. 


42 straipsnis. 
Tautų Sąjungai reikalaujant, Laisvojo Dancigo Miesto Se- 
natas turi duoti kiekvienu laiku paaiškinimų, liečiančių viešuo- 
sius Laisvojo Miesto reikalus, 

IV. Įstatymųleidimas. 


43 straipsnis. 


Įstatymai priimami tada, kai Volkstag'o ir Senato nutari- 
mai dėl jų teksto sutampa. 

Jei Senatas per dvi savaites nepatvirtins Volkstag'o nuta- 
rimų, tai pasiūlymas grąžinamas Volkstag'ui. 

Jeigu  Volkstag'as pakartoja savo nutarimą, Senatas 
turi per vieną mėnesį arba Volkstag'ui nusileisti, arba perduoti 
klausimą tautai išspręsti. 

44 straipsnis. 

Jeigu pats įstatymas kitaip nenustato, tai įstatymas įsi- 
gali aštuntą dieną nuo tos dienos, kai atitinkamas Laisvojo 
Miesto įstatymų biuletenio numeris bus išleistas Dancige. 


45 straipsnis. 


Šie aktai yra reikalingi įstatymo: 

a) kasmetinis valstybinis biudžetas, 

b) paskolų užtraukimas, 

c) monopolių įvedimas ir privilegijų suteikimas, 

d) bendruomenių sąjungos sienų pakeitimas, 

e) bausmių dovanojimas amnestijos keliu, 

f) sutarčių sudarymas su kitomis valstybėmis. 

Tačiau šie nuostatai negali susiaurinti tų nuostatų, kurie 
Versalio taikos sutarties 104 str. 6 skirsniu laiduoja Lenkų 
vyriausybei Laisvojo Dancigo Miesto užsienių reikalų vedimą. 


46 straipsnis. 

Įstatymų projektus kelia Senatas, Volkstag'o nariai arba 
profesinės atstovybės, kurios turi būti įstatymo keliu sudary- 
tos. Ūkinio politinio arba visuomeninio politinio pobūdžio įsta- 
tymų projektai turi būti duodami profesinėms atstovybėms savo 
nuomonei pareikšti, 

47 straipsnis. 


Tautos balsavimas turi būti atliktas, kai turinčių teisę 
balsuoti 1/1ọ rinkikų patieks paruoštą įstatymų projektą. šis 
projektas turi būti Senato patiektas Volkstag'ui su savo nu- 
sistatymo išdėstymu. Volkstag'ui priėmus tą projektą be pakei- 
timų, tautos balsavimo nedaroma, 

48 straipsnis. 


Dėl biudžeto, mokesnių įstatymų ir algų nuostatų tautos 
balsavimas teleidžiamas tik Senatui reikalaujant. Tautos balsa- 
vime gali dalyvauti visi piliečiai, turį teisę dalyvauti rinki- 
muose ir Volkstag'e. Nulemia paduotų balsų daugumas. 

Volkstag'o nutarimas tautai balsuojant gali netekti galios 
tik tada, kai balsavime dalyvaus turinčiųjų teisės balsuoti 
daugumas, 


Tautos balsavimo tvarką nustatys įstatymas. 


49 straipsnis. 


Volkstag'o nutarimas dėl konstitucijos pakeitimo tik tada 
laikomas teisėtu, kai po dviejų skaitymų, atliktų tokiu būdu, 
kad tarp jų praeitų nemažiau kaip vienas mėnuo laiko, pakei- 
timas buvo priimtas dviejų trečdalių balsų daugumo, dalyvau- 
jant posėdy nemažiau kaip dviem trečdaliam atstovų. 

Jei konstitucijos pakeitimas turi įvykti tautos balsavimo 
keliu, reikia turinčių teisės balsuoti daugumo pritarimo. 

Konstitucijos pakeitimas gali įsiteisėti tiktai padavus juos 
Tautų Sąjungos žiniai ir jai pareiškus, jog ji nesipriešinanti 
pakeitimams. 


V. Administracija. 


50 straipsnis. 


Kiekvieniems metams visos valstybės pajamos ir išlaidos 
turi būti išanksto numatytos ir į biudžeto sąmatą įrašytos. 
Biudžeto metai trunka nuo balandžio mėn. 1 d. iki kovo mėn. 
31 dienos. 


51 straipsnis. 


Jei besibaigiant vieniems biudžeto metams biudžetinė są- 
mata ateinantiems metams įstatymo dar nepaskelbta, Senatas 
turi patiekti laikinojo biudžeto įstatymo projektą. Jis turi tei- 
sės rinkti buvusius ligitol mokesčius ir kitas rinkliavas tik per 
šešis mėnesius seniems biudžeto metams pasibaigus ir daryti 
tik tokias išlaidas, kurios yra būtinos išlaikyti įstatyme numa- 
tytoms įstaigoms, arba vykdyti teisiškai pagrįstus valstybės 
pasižadėjimus, taip pat toliau tęsti pradėtus statybos darbus ir 

kitas investicijas, kurios jau buvo praeitų metų biudžete nu- 
matytos. 
52 straipsnis. 


Lėšas gauti kredito keliu galima tiktai esant nepaprastam 
veikalui, labiausiai investicijų išlaidoms. 


53 straipsnis. 

Volkstag'o nutarimai reikalingi išlaidų, išeinančių iš val- 
stybės biudžeto ribų, turi nurodyti ir padidėjusių išlaidų išlygi- 
nimo (padengimo) būdą. 

54 straipsnis. 

Biudžetui peržengti ir nenumatytoms išlaidoms padaryti 
reikalingas Volkstag'o sutikimas. Jis turi būti suteikiamas Lik 
dėl nenumatytų neišvengiamų reikalų. 


55 straipsnis. 


Liečiančios valstybės biudžetą sąskaitos bus tikrinamos ir 
nustatomos nepriklausomos atsiskaitymo įstaigos. Bendras 
kiekvienų metų valstybės biudžeto sąskaitos subalansavimas 
drauge su valstybės skolų apžvalga ir atsiskaitymo įstaigos pa- 
stabomis patiekiamos Volkstag'ui ir, kai Volkstag'as tatai ap- 
robuoja, laikomas atsiskaitęs. 


56 straipsnis. 


Finansų Tarybos sutikimas reikalingas: 

a) naujiems mokesčiams; 

b) paskoloms užtraukti ir joms laiduoti; 

c) išlaidoms, kurioms padengti arba dar nenumatyta lė- 

šų, arba turi būti užtraukta paskola. 

Finansų Tarybai nesutikus, ji turi apie tai per dvi savai- 
tes pranešti Senatui, o per kitas dvi savaites tatai motyvuoti 
raštu. Tuomet, Volkstag'as turi dar sykį persvarstyti ir nutarti. 

Finansų Tarybos sudėtį ir jos veikimo tvarką nustatys 
atskiras įstatymas. 

57 straipsnis. 

Laisvojo Dancigo Miesto geležinkeliai, paštas, telegrafas 
ir telefonas priklauso valstybės reikalų sričiai saugojant sutar- 
ties taisykles, sudarytas 1919 metų birželio mėn. 28 d. Taikos 
traktato 104 str, 

58 straipsnis. 

Nuolat valdyti ir prižiūrėti atskiras administracijos šakas 
bus sudarytos įstaigos, kuriose nario teisėmis galės dalyvauti, 
paskirti be atlyginimo, turį teisės balsuoti piliečiai. 

Tos įstaigos visais atžvilgiais yra Senato žinioje. 

Smulkmenos bus nustatytos įstatymo. 


59 straipsnis. 


Laikiniems uždaviniams atlikti gali būti kuriamos ko- 
misijos. 

60 straipsnis. 

Tais atsitikimais, kada pagal tarptautines sutartis turi 
būti sudarytos tarptautinės komisijos įstaigoms ir įstatymams 
administruoti, taip pat nuolatiniams ar laikiniems reikalams 
atlikti, į tas komisijas Laisvojo Dancigo Miesto atstovus renka 
Volkstag'as. Volkstag'as gali pavesti tuos atstovus skirti vienai 
iš savo Komisijų arba Senatui. 


VI. Teismas. 


61 straipsnis. 


Teisėjai yra nepriklausomi; jie klauso tiktai įstatymo. 


62 straipsnis. 
Ypatingų teismų steigti neleidžiama. Niekas negali išeiti 
iš savo teisėjo vadybos, kuriam jis, dėl savo bylos, priklauso 
pagal įstatymus. 


63 straipsnis. 


Teismų sutvarkymą ir kompetencijas nustatys įstatymas. 


64 straipsnis. 


Bendrųjų teismų teisėjai renkami iki gyvos galvos specia- 
lės komisijos, susidedančios iš prezidento ir vieno Senato na- 
rio, trijų Volkstag'o pirmininkų, teismo pirmininko, teisėjų 
visumos renkamų trijų teisėjų ir Laisvojo Dancigo Miesto ad- 
vokatų visumos išrinktų dviejų advokatų. Tikslesnis šio reikalo 
sutvarkymas, ypač dėl komisijos narių pavadavimo, rinkimų 
tvarkos ir balsavimo, atliekamas įstatymu, 

65 straipsnis. 

Tiktai teismo sprendimu ir tik dėl tam tikrų priežasčių 
laikantis pagrindų ir tų formalumų teisėjai be jų noro gali būti 
visiškai arba laikinai iš tarnybos pašalinti, arba perkelti į kitą 
vietą, arba atleisti kaip išsitarnavę. Įstatymas gali nustatyti 
tam tikrą amžių, kurio susilaukia teisėjai, einą ilsėtis. 

Šiuo neliečiamas laikinas pareigų ėjimo sustabdymas, ku- 
ris padarytas pagal įstatymus. 

Keičiant teismų organizaciją arba jų dislokaciją, teisėjas 
gali būti ne savo noru perkeltas į kitą teismą, arba gali būti 
64-tame str. minėtosios komisijos atleistas iš tarnybos, tačiau 
jam bus duodamas visas tarnybinis atlyginimas. 

Šie nuostatai netaikomi prekybos teisėjams, suolininkams 
ir prisiekusiems sprendėjams. 


66 straipsnis. 
Teisėjų rinkimo sąlygos, taip pat jų tarnybiniai santykiai 
bus nustatyti tam tikro įstatymo, kuris galės būti keičiamas 
tiktai 49-me str. nurodyta tvarka. 


VII. Savivaldybių junginiai. 


67 straipsnis. 


Valstybės plotas skirstomas į miestų ir sodžių apygardas. 


68 straipsnis. 

Sodžiaus apygardos, miestai ir bendruomenės, tam tikrų 
įstatymų nustatytose ribose, turi Senato prižiūrimą savival- 
dybę; jiems galės būti pavesti taip pat ir valstybės administra- 
cijos reikalai. 

69 straipsnis. 

Dancigo miestas sudaro valstybėje savarankišką bendruo- 
menę, turinčią savą turtą. 

Dancigo miesto bendruomenės reikalai laikomi valstybės 
reikalais, kuriuos tvarko Senatas ir Volkstag'as. 

Dancigo miesto bendruomenės reikalams spręsti bus Volk- 
stag'o iš jo narių tarpo ir iš kitų Dancigo miestui priklausan- 
čių asmenų išrinkta Miesto Piliečių Taryba. Jos sąstatą ir kom- 
petenciją nustatys tam tikras įstatymas. 

70 straipsnis. 


Volkstag'o rinkimų pagrindiniai nuostatai galioja taip pat 
ir miestų, apskričių ir bendruomenių rinkimams, tačiau teisę 
rinkti turi tas, kas jau yra išbuvęs pusę metų. 


ANTROJI DALIS. 


Pagrindinės teisės ir pareigos 
71 straipsnis. 


Pagrindinės teisės ir pareigos sudaro valstybės vedamąją 
liniją ir ribą įstatymams leisti, teismui ir administracijai. 


I. Apie asmenis. 


72 straipsnis. 

Valstybės pilietybė įgyjama ir nustojama pagal įstatymų 
taisykles. 

Numatyto šiame straipsnyje įstatymo principai nevėliau 
kaip 1921 metų gegužės mėn. 28 d. bus patiekti Tautų Sąjungai 
ištirti. 

73 straipsnis. 

Visi Dancigo Miesto piliečiai prieš įstatymus yra lygūs. 
Išimties įstatymai neleistini, 

Vyrai ir moters turi tas pačias piliečių teises ir pareigas. 
Kilmė, luomas ar tikyba nesuteikia jokių viešosios teisės pri- 
vilegijų ir neturi jokių teisinių padarinių. 

Titulai, išskyrus akademinius laipsnius, gali būti duodami, 
jei jie reiškia viešąją tarnybą ar profesiją. 

Laisvasis Miestas neturi teisės teikti ordenų bei garbės 
ženklų. 

Joks Dancigo pilietis neturi teisės priimti nei titulų nei 
ordenų. 

Bajorystės priedai prie pavardžių laikomi pavardės dali- 
mi, ir daugiau jų nebegali būti suteikiama. 


74 straipsnis. 


Asmens laisvė yra neliečiama. Suvaržyti arba atimti as- 
mens laisvę viešoji galia gali tiktai įstatymų pagrindais. 

Asmenims, kuriems atimta laisvė, turi būti nevėliau kaip 
kitą dieną pranešta, koks organas ir dėl kurių priežasčių įsakė 
atimti jiems laisvę; neatidėliojant reikia leisti jiems atsikirsti 
prieš jų laisvės atėmimą. 

75 straipsnis. 

Visi valstybės piliečiai naudojasi laisve keltis iš vienos 
vietos į kitą Laisvajame Mieste ir turi teisę sustoti bei apsigy- 
venti patinkamoje vietoje, įsigyti žemės ir užsiimti betkuriuo 
darbu. Suvaržymai reikalingi įstatymo. 


76 straipsnis. 
Kiekvienas valstybės pilietis turi teisę iškeliauti į kitus 
kraštus. Išeivybė gali būti suvaržyta tiktai įstatymų. 
Užsienių atžvilgiu visi piliečiai valstybės teritorijoj ir už 
jos sienų turi teisę reikalauti, kad valstybė juos apsaugotų. Nei 
viens valstybės pilietis negali būti išduotas svetimos valstybės 
valdžiai šaukti tieson arba bausti. 


77 straipsnis. 

Valstybiniai įtaisymai, kurie buvo įrengti visuomenės lėšo- 
mis, skiriami kolonizacijai ir negali būti naudojami kurios nors 
vienos tautybės naudai, 

78 straipsnis. 


Laiškų, taip pat sužinojimo paštu, telegrafu ir telefonu 
paslaptis yra neliečiama. Išimtys yra leidžiamos tiktai įstatymo. 


79 straipsnis. 


Kiekvienas turi teisę reikšti savo nuomonę žodžiu, raštu, 
arba kokiu kitu būdu įstatymų nustatytose ribose. Joks žmo- 
gaus darbo bei tarnybos santykis šios jo teisės nekeičia ir nie- 
kas negali dėl jos vykdymo kokiu nors būdu nukentėti. 

Cenzūros nėra. šiuo atžvilgiu kino teatrams gali būti įsta- 
tymais nustatyti kitoki nuostatai. Kovoti su nešvaria ir nepa- 
doria literatūra, taip pat ir saugoti jaunuomenę nuo panašių 
viešųjų reginių ir vaidinimų turi būti išleistas tam tikras 
įstatymas. 


80 straipsnis. 


Moterystė, kaip šeimos gyvavimo pagrindas, yra ypatingo- 
je valstybės globoje. Ji remiasi abiejų lyčių lygybe. 

šeimos, turinčios daug vaikų, turi teisės reikalauti pagalbos 
palengvinti savo naštai. Motinystei priklauso teisė reikalauti iš 
valstybės globos ir pagalbos. 


81 straipsnis. 
Kūno, dorovės ir visuomenės atžvilgiu stiprios jaunuomenės 
auklėjimas yra tėvų aukščiausia pareiga ir įgimtoji teisė. 
šis auklėjimas yra valstybės globoje. 


82 straipsnis. 

Pavainikių vaikams įstatymas turi sudaryti tokias pat kū- 
no, dvasios ir visuomeniškumo auklėjimo sąlygas, kokias turi 
teisėti vaikai. 

83 straipsnis. 

Jaunuomenė turi būti saugojama nuo išnaudojimo, taip pat, 
kaip ir nuo moralinio, dvasios ir kūno apsileidimo. Priverstinio 
pobūdžio visuomeninio globojimo priemonės gali būti taikomos 
tiktai įstatymo keliu. 

84 straipsnis. 

Visi valstybės piliečiai turi teisę daryti ramius, negin- 
Kluotus susirinkimus, neprašydami leidimo ir visiškai apie tat 
nepranešdami. Dėl susirinkimų lauke turi būti gautas leidimas, 
ir jei jie galėtų suardyti viešąją tvarką, tada susirinkimai gali 
būti draudžiami. Volkstag'ui apsaugoti gali būti leidžiamos ypa- 
tingos taisyklės.  Tikybinės eisenos laisvos nuo atskirų pra- 
nešimų. 

85 straipsnis. 

Visi valstybės piliečiai turi teisę steigti sąjungas ir drau- 
gijas, Kurių tikslas neprieštarautų baudžiamiesiems įstatymams. 
Tos pačios taisyklės galioja ir tikybinėms sąjungoms bei drau- 
gijoms. Kiekvieną turi teisę įsigyti teislumą, pagal civilinės tei- 
sės nuostatus. Negalima jo neduoti dėl draugijos politinio, vi- 
suomeninio politinio bei tikybinio tikslo. 


86 straipsnis. 
Butas yra kiekvieno valstybės piliečio neliečiama prie- 
glaudos vieta. Išimtys tėra leistinos tiktai pagal įstatymus. 


87 straipsnis. 
Kiekvienas pilietis turi ginti konstituciją nuo jos neteisėto 
laužymo. 

88 straipsnis. 


Visi be skirtumo valstybės piliečiai proporcingai neša vi- 
sokias viešąsias naštas, nustatytas įstatymų taisyklių. 


89 straipsnis. 
Visi valstybės piliečiai eina įstatymų numatytas as- 
menines pareigas valstybės ir bendruomenės naudai. 


90 straipsnis. 
Visi valstybės piliečiai turi eiti viešosios tarnybos įstaty- 
mų numatytas garbės pareigas. 


II. Valdininkai. 


91 straipsnis. 


Viešos tarnybos prieinamos visiems valstybės piliečiams, 
vyrams ir moterims, pagal jų tinkamumą ir sugebėjimą. Lais- 
vojo Dancigo Miesto konstitucijai įsigalėjus, turi būti tuoj iš- 
leisti smulkesni valdininkų teisių ir atlyginimo įstatymai. Tų 
įstatymų paruošiamasis darbas turi būti pavestas esančioms val- 
dininkų atstovybėms. 


92 straipsnis. 


Jei konstitucija arba kitas įstatymas ko kito nenustato, 
valdininkai skiriami ligi gyvos galvos. Pensijos mokesčiai ir 
likusios valdininkui mirus šeimos aprūpinimas bus įstatymo su- 
tvarkytas. Įgytos valdininko teisės neliečiamos. Valdininkai 
savo turto pobūdžio reikalavimams, kilusiems iš tarnybos, turi 
laisvą teisės kelią. 

Tiktai įstatymo nustatytomis taisyklėmis ir būdais valdi- 
ninkai gali būti laikinai sustabdomi savo tarnyboje arba iš jos 
atleidžiami, laikinai arba galutinai atleidžiami ilsėtis, arba per- 
keliami į kitą tarnybos vietą su menkesne alga. Kiekvienam 
drausmės nutarimui turi būti atviras skundo kelias ir galėji- 
mas atnaujinti bylą, norint ją reviduoti. Į personalinį valdinin- 
ko tarnybos lapą neigiamus pažymėjimus galima tik tada įra- 
šyti, kai jam bus leista pasiaiškinti. Valdininkas turi teisę žiū- 
Tėti į savo tarnybos personalinį lapą. 

93 straipsnis. 


Valdininkai yra visuomenės, bet ne vienos kurios nors 
partijos tarnautojai. Jiems priklauso politinių įsitikinimų vie- 
nijimosi laisvė. šios jų teisės negali būti siaurinamos. 


94 straipsnis. 


Valdininkai gaus tam tikrą valdininkų atsakingumą. Smul- 
kesnius nuostatus nurodys įstatymas. 


95 straipsnis. 
Viešųjų mokyklų mokytojai ir mokytojos yra tiesioginiai 
valstybės valdininkai. Tų mokyklų laikymo pareiga nėra kei- 
čiama. 


III. Tikybair tikybinės draugijos. 


96 straipsnis. 

Yra visiška tikėjimo ir sąžinės laisvė. Tikybinių apeigų 
laisvės vykdymas laiduojamas ir valstybės saugojamas. Civili- 
nėmis ir pilietinėmis teisėmis naudojimasis, taip pat ir viešųjų 
valdžios vietų užėmimas nepareina nuo tikėjimo išpažinimo. 

Niekas negali būti verčiamas reikšti savo tikybinius įsiti- 
kinimus. Valdžia tik tiek tegali klausti, kurios tikybos kas yra, 
kiek nuo to pareina teisės ir pareigos; taip pat įstatymo nusta- 
tytų statistikos žinių tikslams. Niekas negali būti verčiamas at- 
likti betkurias tikybos apeigas arba dalyvauti bažnytiniame 
akte, arba bažnytinėse iškilmėse. 

Kai atitinkami įstatymai numato tikybinės formos priesai- 
ką, tai ji gali būti teisėtai duota ir tuo būdu, kad siekiantysis, 
praleisdamas tikybinės priesaikos formą, pareiškia: „Aš pri- 
siekiu“; šiaip priesaikos turinys, įstatymų nustatytas, lieka 
nepaliestas. 

Tikybinės bendruomenės, kurios yra papratusios vartoti 
priesaikos vietoje iškilmingos formos pasižadėjimą, tos formos 
paliekamos. 


97 straipsnis. 
Tikybinės bendruomenės, kurios yra viešosios teisės kor- 


-poracijos, turi teisės imti mokesčius nuo savo narių, remdamos 
mokesčių lapais. 

98 straipsnis. 
Laiduojama tikybinių bendruomenių ir tikybinių sąjungų 
nuosavybė ir kitos teisės į jų kulto apeigų ir labdarybės įstai- 
gas, įtaisymus ir kitokios rūšies turtus. 


99 straipsnis. 

Prireikus laikyti pamaldas ir ganytojo darbą dirbti ligoni- 
nėse, baudžiamose įstaigose ir kitokiose viešose įstaigose, lei- 
džiama tikybinėms bendruomenėms atlikti tikybinės apeigas, 
tačiau jokios prievartos neleidžiama. 


100 straipsnis. 
Sekmadieniai ir valstybės pripažinti šventadieniai bus 
įstatymo saugojami kaipo dienos, skirtos poilsiui ir dvasios su- 
sikaupimui. 


IV. švietimasirmokykla. 


101 straipsnis. 


Menas, mokslas ir jų mokymas yra laisvi. Valstybė laiduoja 
jiems globą ir turi duoti jiems kuoplačiausią paramą. 


102 straipsnis. 


Visos mokyklos bus tvarkomos įstatymo, kuris bus paruoš- 
tas, dalyvaujant veikiančioms mokytojų atstovybėms. 

Visos mokyklos yra valstybės priežiūroje. Mokyklų prie- 
žiūra bus vykdoma profesinių ir specialiai išlavintų valdininkų. 


103 straipsnis. 


Mokymosi pareiga yra visuotinė. Jai atlikti yra, kaip bend- 
ras dėsnis, visuotinė mokykla, mažiausiai aštuonerių metų, ir 
jungiama su ja papildomoji bei profesinė mokykla berniukams 
ir mergaitėms, ligi aštuoniolikos metų amžiaus. 

Viešąsias mokyklas laiko valstybė; ji gali reikalauti prisi- 
dėti prie to ir bendruomenes. 

Mokslas ir mokslo priemonės visuotinėse ir papildomose mo- 
kyklose nemokamas. 

104 straipsnis. 

Viešosios mokyklos bus suorganizuotos vienodumo pagrin- 

du. Esančios kito tipo mokyklos bus ir toliau palaikomos. Stei- 


— 196 — 


giant naujas to pavyzdžio mokyklas, reikia taip pat atsižvelgti 
į pamatuotus auklėtojų reikalavimus, su sąlyga, kad mokyklų 
nustatyta sistema nuo to nenukentėtų. 

Visos pradedamosios, vidurinės ir aukštesniosios mokyklos 
steigiamos bendru pamatinių mokyklų pagrindu. Priimant vai- 
ką į mokyklą nusveria, be teisėtų auklėtojų valios, kūdikio pa- 
linkimai ir gabumai, bet ne tėvų ūkio bei visuomenės būklė. 
Nepasiturintiems, bet gabiems vaikams pamokos ir mokslo 
priemonės nemokomos tiek vidurinėse, tiek ir aukštesnėse mo- 
kyklose. 

Nepasiturintiems. gabiesiems aukštesniose mokyklose ir 
universitetuose išlaikymas duodamas iš viešųjų lėšų. 


105 straipsnis. 


Privatinės mokyklos, kaip atstovaujančios viešas mokyklas, 
reikalingos valstybės leidimo ir tvarkomos įstatymais. Leidimas 
gali būti duotas tiktai tada, kada privatinė mokykla savo įsta- 
tymu ir mokymo tikslu, taip pat ir savo pedagoginių jėgų mok- 
sliniu išsilavinimu neatsilieka nuo viešosios mokyklos ir neskir- 
sto mokinių pagal jų tėvų turtingumą. Taip pat negalima duoti 
leidimo, kada pedagoginių jėgų, ūkio ir teisinis stovis nėra pa- 
kankamai laiduotas. 

Negalima steigti naujų privatinių paruošiamųjų mokyklų; 
veikiančiosios turi būti panaikintos. Privatinės mokyklos kartu 
su paruošiamosiomis gali būti panaikintos tiktai atlyginant nuo- 
stolius. Smulkmenas nustatys įstatymas. 


106 straipsnis. 


Tikybos mokymas yra paprastas mokslo dalykas moky- 
kloje. Jis bus dėstomas pagal tikybinių sąjungų dėsnius tiek, 
kad jie nekenktų valstybės vykdomai priežiūros teisei. Tikybos 
mokslo dėstymas ir dalyvavimas bažnytinėse apeigose pareina 
nuo laisvo mokytojų pareiškimo; apie vaiko atleidimą nuo ti- 
kybos mokslo ir dalyvavimo iškilmėse ir bažnytinėse apeigo- 
se sprendžia tas, kam yra duota teisė spręsti apie vaiko religinį 
auklėjimą. 

107 straipsnis. 

Mokant viešose mokyklose, reikia kreipti dėmesį į tai, kad 

kitaip manančiųjų įsitikinimai nebūtų įžeisti. 

108 straipsnis. 


Politinio valstybės sutvarkymo mokymas yra mokslo daly- 
kas mokyklose. Kiekvienas mokinys, baigęs priverstinį moky- 
klos mokslą, gauna vieną konstitucijos atspaudą. 


109 straipsnis. 


Meno, istorijos ir kitos liekanos, taip pat ir šalies vaizdai 
yra valstybės saugojami ir globojami. 
Valstybės pareiga yra neleisti išvežti į užsienį meno turto. 


V. Ūkio gyvenimas. 


110 straipsnis. 


Nuosavybė laiduojama. Nusavinimas viešajam labui ir už 
atitinkamą atlyginimą galimas tiktai įstatymo keliu; kilus ko- 
kiam ginčui, kelias į teismą yra atviras. 


111 straipsnis. 

žemė su jos jėgomis ir turtais bus tvarkoma teisės, kuri 
saugos jų išeikvojimą ir leis kiekvienai Laisvojo Dancigo Mies- 
to šeimai susikurti savo pastogę, o esant profesiniam išsilavi- 
nimui — ūkio įrengimą, kuris bus saugojamas visada savo tie- 
sioginiam paskyrimui. 

Skaitlingos šeimos, karo ir darbo invalidai turi būti nu- 
matyto šeimos židinio kūrimo įstatymo ypatingai palaikomi. 
Neužtarnautos vertės prieauglis, atsirandąs nejudamame turte 
be darbo ir kapitalo išlaidų, turi būti atiduotas visuomenės 
labui. 


112 straipsnis. 


Jei bendras labas reikalauja, tam tikru įstatymu privati- 
nės ūkio įmonės gali būti nusavintos viešajai nuosavybei už 
atlyginimą. 

113 straipsnis. 

Kiekvienam skyrium ir visoms profesijoms duodama laisvė 
telktis, saugoti ir gerinti darbo ir ūkio sąlygas. 

Visokios sutartys ir būdai, kurie stengiasi tą laisvę apribo- 
ti bei ją trukdyti, yra neteisėti. 

114 straipsnis. 

Sveikatai ir darbingumui palaikyti, motinystei apsaugoti 
ir nuo ūkinių senatvės negalavimų ir gyvenimo nelaimingų at- 
sitikimų imtinai su nedarbo pasėkomis apdrausti valstybė 
steigia plačią apdraudimo sistemą, dalyvaujant patiems ap- 
draudžiamiems. 

115 straipsnis. 

Darbininkai ir tarnautojai steigia iš savo tarpo, skyrium 
darbininkams ir tarnautojams, įmonių tarnybas, kurių tikslas 
yra tas, kad bendradarbiaudamos laikytųs lygybės dėsnio, su 
darbdaviais lygiomis teisėmis normuotų atlyginimą ir darbo 
sąlygas. 

Smulkmenas nustatys įstatymas. 

Abipusės organizacijos ir susitarimai tarp jų bus pripa- 
žįstami. Darbdaviams ir tarnautojams bus įsteigti 46 $ 2-ro 
skirsnio numatyti Darbo Rūmai, kurie saugos jų visuomeninius 
ir ūkiškus reikalus ir didins bendrą ūkiškų gaminamųjų jėgų 
augimą. 


GALUTINIEJI IR PEREINAMIEJI NUOSTATAI. 


116 straipsnis. 


Vokiečių Reicho 1919 m. rugpiūčio mėn. ii dienos konsti- 
tucija panaikinama. 

Visi Laisvojo Dancigo Miesto teritorijoje veikusieji šios 
konstitucijos įsigalėjimo metu įstatymai ir įsakymai galioja, 
jeigu tiktai jie nėra šios konstitucijos arba įstatymo panaikinti. 

Volkstag'as tuoj po savo susitarimo turi įsteigti komisiją, 
kuri ištirs visus įstatymus, išleistus nuo 1920 metų sausio mėn. 
16 dienos. 

117 straipsnis. 

Steigiamasis susirinkimas turi nevėliau kaip per tris mė- 
nesius po Laisvojo Dancigo Miesto įkūrimo pasiskelbti pirmuo- 
ju Volkstag'u su kadencija iki 1923 metų gruodžio mėnesio 31 
dienos, arba nusistatyti terminą išsiskirstyti ir paskelbti nau- 
jus rinkimus, Tuo atveju jis ir toliau yra įstatymo leidimo or- 
ganas iki pirmajam Volkstag'ui susirenkant. 

Visus reikalus nuo Laisvojo Dancigo Miesto sudarymo 
dienos iki Senato sudarymo atlieka Valstybės Taryba, kuri yra 
laikinoji valdžia. Dancigo Miesto, Miesto Atstovų Susirinki- 


mas ir Magistratas eina savo pareigas ir toliau, ligi visus rei- 
kalus perims nauja Miesto Taryba ir Senatas. 


Dancigas, 1922 m. birželio mėn. 14 dieną. 


LAISVOJO DANCIGO MIESTO SENATAS. 


(pas.) Sahm. 


(pas.) Dr. Frank. 


LENKIJOS RESPUBLIKOS 
KONSTITUCIJA 


1921 m. kovo m. 17 dienos įstatymas. 


Lenkijos Respublikos konstitucija 


1921 m. kovo m. 17 dienos įstatymas. 


Dievo Visagalio Vardu! 

Mes, Lenkų Tauta, dėkodami Apvaizdai už mūsų išvadavi- 
mą iš pusantro šimtmečio nelaisvės, dėkingai minėdami narsu- 
mą ir ištvermę pasiaukojusių kovai kartų, kurios be pertraukos 
aukojo nepriklausomybei geriausias savo pajėgas, savo darbą, 
jungdami su kilnia ir amžino atminimo Gegužės mėn. 3 d. 
konstitucijos tradicija, turėdami galvoj visos suvienytos ir 
nepriklausomos Motinos-Tėvynės gerovę ir norėdami jos nepri- 
klausomybę, galybę ir saugumą bei visuomenės tvarką pagrįsti 
amžinaisiais teisės ir laisvės dėsniais, taip pat laiduoti visų 
Jos moralinių ir medžiaginių jėgų plėtojimąsi visos atgimstan- 
čios žmonijos labui, apsaugoti visų Respublikos piliečių lygybę, 
darbui pagarbą, priklausančias teises ir ypatingą Valstybės 
globą — šį Konstitucijos Įstatymą Lenkijos Respublikos Stei- 
giamajame Seime priimame ir nustatome, 


I SKYRIUS. 


Respublika. 


1 straipsnis. 


Lenkijos Valstybė yra Respublika. 


2 straipsnis. 

Aukščiausioji Lenkijos Respublikos Valdžia priklauso 
Tautai. Tautos organais įstatymams leisti yra Seimas ir Se- 
natas, vykdomajai valdžiai — Respublikos Prezidentas su 
atsakingais ministeriais, teisingumui vykdyti — nepriklauso- 
mieji teismai. 

II SKYRIUS. 


Įstatymų leidžiamoji valdžia. 


3 straipsnis. 

Valstybės įstatymų leidimo sritis apima visų rūšių viešąją 
ir privatinę teisę, taip pat ir jų vykdymo būdo nustatymą. 

Negali būti įstatymo be Seimo sutikimo, pareikšto statuto 
nustatytu būdu. Seimo priimtas įstatymas įsigali jame pačiame 
nurodytu laiku. 

Lenkijos Respublika, paremdama savo santvarką plačios 
teritorinės savivaldybės pradmenim, skiria tos savivaldybės 
atstovybėms tam tikrą įstatymų leidimo galią, ypač administra- 
cijos, kultūros ir ūkio srity, kurios ribos tiksliau bus nustatytos 
įstatymų. 

Tie valdžios įsakymai, iš kurių kyla piliečių teisės arba 
pareigos, priverstini tik tada, kada jie išleisti remiantis įstaty- 
mu; tas įstatymas turi būti įsakyme nurodytas. 


4 straipsnis. 


Valstybės biudžetas kitiems metams kasmet nustatomas 
Valstybės įstatymo.* 
5 straipsnis. 
Kariuomenės kontigentas nustatomas ir kasmetinis nau- 
jokų šaukimo leidimas skelbiamas tiktai įstatymu. 


6 straipsnis. 

Valstybės paskolos užtraukimas, valstybinio nekilnojamojo 
turto perleidimas, mainymas ir betkuriomis kieno nors naudai 
teisėmis apsunkinimas, mokesčiais ir viešomis rinkliavomis ap- 
dėjimas, muitų monopolių ir monetų sistemos nustatymas, taip 
pat Valstybės finansinių garantijų priėmimas ant savęs — te- 
galimas tiktai įstatymo keliu. 


7 straipsnis. 
Vyriausybė kasmet patieks Valstybės išlaidų  apyskaitą 
parlamentui patvirtinti. 


*Konstitucijos pakeitimas 1926 m. rugpiūčio mėn. 2 d. įstatymu: 
Valstybės biudžetas kitiems biudžeto metams kasmet nustatomas 
Valstybės įstatymo. 

8 straipsnis. 
Valstybės skolų parlamentinės kontrolės vykdymo būdą 
nustatys tam tikras įstatymas. 


9 straipsnis. 


Visai Valstybės administracijai kontroliuoti finansiniu at- 
žvilgiu, Valstybės sąskaitų likvidavimui tikrinti, kasmet siūlyti 
Seimui pripažinti Vyriausybę atsiskaičiusia arba neatsiskai- 
čiusia yra skiriami Vyriausieji Kontrolės Rūmai, sudaryti ko- 
legialiniu principu ir jų narių, kaipo teisėjų, nepareinamumo 
principu; tie nariai pašalinami Seimo nutarimu balsuojančių 3/5 
balsų daugumo. Vyriausiųjų Kontrolės Rūmų organizaciją ir jų 
veikimo būdą smulkiai apibrėš atskiras įstatymas. Vyriausiųjų 
Kontrolės Rūmų Pirmininkas savo tarnybos atžvilgiu prilygsta 
ministeriui, tačiau Ministerių Tarybos sąstatan jis neįeina ir 
už savo ir nuo jo pareinančių valdininkų veikimą Seimui atsako 
netarpiškai. 

10 straipsnis. 
Įstatymų iniciatyvos teisė priklauso Vyriausybei ir Seimui. 
Įstatymų sumanymai ir projektai, reikalaują iš Valstybės iždo 
išlaidų, turi nurodyti jų sunaudojimo ir padengimo būdą. 


11 straipsnis. 
Seimą sudaro atstovai, išrinkti penkeriems metams, skai- 
tant nuo Seimo atidarymo dienos, visuotiniu, slaptu, tiesioginiu, 
lygiu ir proporcingu balsavimu. 


12 straipsnis. 

Balsavimo teisę turi kiekvienas Lenkų pilietis, be lyties 
skirtumo, rinkimų dieną baigęs dvidešimt vienerius amžiaus 
metus, disponuojąs visomis civilinėmis teisėmis ir gyvenąs rin- 
kimų apygardoje bent vieną dieną prieš rinkimus paskelbiant 
„Įstatymų Dienyne“. Balsavimo teisę galima vykdyti tiktai as- 
meniškai. Aktingosios karo tarnybos kariai balsuoti teisės 
neturi. 

13 straipsnis. 

Išrinktas gali būti kiekvienas pilietis, turįs teisę rinkti į 
Seimą, neišskiriant nė aktingosios karo tarnybos karių ir nepai- 
sant, gyvenamosios vietos, jei tik jis turi ne mažiau kaip dvide- 
šimt penkerius metus amžiaus. 

14 straipsnis. 

Balsavimo teise negali naudotis tie piliečiai, kurie yra nu- 
teisti už tokius nusikalstamus darbus, už kuriuos rinkimų tai- 
syklėmis ar visiškai arba laikinai yra netekę teisės rinkti ar 
būti išrinktais, taip pat naudotis atstovo mandatu. 


15 straipsnis. 

Valstybės valdininkai, tarnaujantieji administracijos, fi- 
nansų ar teismo organuose, negali būti renkami tose apygardose, 
kuriose tarnauja. šis nuostatas neliečia centrinių valdžios įstai- 
gų valdininkų. 

16 straipsnis. 


Būdami išrinkti atstovais, Valstybės ar savivaldybių tar- 
nautojai naudojasi atostogomis, kol pasibaigia mandatas. šis 
nuostatas netaikomas ministeriams, štatsubsekretoriams ir 
aukštųjų mokyklų profesoriams. 

Atstovo pareigų ėjimo laikas įskaitomas į bendrą jo tarny- 
bos laiką. 


17 straipsnis. 

Atstovas, stodamas apmokamon Valstybės tarnybon, nu- 
stoja savo mandato; šis nuostatas neliečia atstovų, paskirtų 
ministeriais, štatsubsekretoriais ir aukštųjų mokyklų profe- 
soriais. 

18 straipsnis. 

Smulkesni nuostatai apie atstovų rinkimą į Seimą bus 

nurodyti rinkimų įstatyme. 


19 straipsnis. 


Neprotestuotų rinkimų tikrumą sprendžia Seimas. Protes- 
tuotų rinkimų tikrumą sprendžia Vyriausias Teismas. 


20 straipsnis. 


Atstovai atstovauja visai tautai, ir negali būti varžomi jo- 
kių rinkikų instrukcijų. Atstovai Seimo akivaizdoje prieš Sei- 
mo Maršalą taip pasižada: 

„Kaipo Lenkijos Respublikos Seimo atstovas, iškilmingai 
pasižadu uoliai, sąžiningai ir kaip išmanydamas dirbti vien 
tik Lenkijos Valstybės naudai“. 

21 straipsnis. 

Nei atstovo mandato veikimo metu, nei jam pasibaigus 
atstovas negali būti šaukiamas tieson už savo veikimą Seime ar- 
ba už jo ribų, jei tas veikimas įeina į atstovo pareigų sritį. Ats- 
tovai už kalbas, išsitarimus ir manifestacijas Seime atsako tik- 
tai Seimui; už trečiųjų asmenų teisių įžeidimą jie gali būti 
šaukiami atsakyti prieš teismą, jei teismas bus gavęs Seimo 
sutikimą. 

Iškelta prieš atstovo mandato įgijimą atstovui baudžia- 
moji teismo, baudžiamoji administracinė arba drausmės byla, 
Seimui pareikalavus, sustabdoma visam mandato veikimo 
laikui. 

Baudžiamosios atstovo bylos įsisenėjimo eiga sustabdoma 
visam mandato veikimo laikui. 

Per visą mandato veikimo laiką atstovai be Seimo sutiki- 
mo negali būti traukiami nei baudžiamajin teismo, nei baudžia- 
majin administracinin ar drausmės atsakinguman, nei suimami. 
Užtikus atstovą bedarant bendrą didelį nusikaltimą, jeigu jo 
sulaikymas būtinas teisėtumo vykdymui laiduoti arba užkirsti 
kelią nusikaltimo padariniams, teismo organai tuojau turi pra- 
nešti Seimo Maršalui, kad gautų Seimo pritarimą laikyti jį su- 
imtą ir tęsti baudžiamąją bylą. Maršalui reikalaujant, sulaiky- 
tasis turi būti tuojau paleistas. 

22 straipsnis. 

Atstovas nei savo, nei svetimu vardu negali pirkti arba 
nuomoti valstybinių turtų, imti viešųjų tiekimų ir valstybinių 
rangų ir imti iš Vyriausybės koncesijų arba kitaip asmeniškai 
iš jos pelnytis. 

Atstovas taip pat negali iš Vyriausybės gauti kokių nors 
pasižymėjimo ženklų, išskiriant karius.* 

V *Konstitucijos pakeitimas 1926 m. rugpiūčio mėn. 2 d. įstatymu: 

Atstovas nei savo, nei svetimu vardu negali pirkti arba nuomoti 
valstybinių turtų, imti viešųjų tiekimų ir valstybinių rangų ir imti iš Vy- 
riausybės koncesijų, arba kitaip asmeniškai iš jos pelnytis. 

"Atstovas taip pat negali iš Vyriausybės gauti kokių nors pasižymė- 
jimo ženklų, išskiriant karius. 

Nusižengęs šiems nuostatams, jei tai bus konstatuota Aukščiau- 
siojo Teismo, Seimo Maršalui arba Vyriausiems Kontrolės Rūmams pa- 
reikalavus, atstovas nustoja mandato ir asmeniškos naudos, iš Vyriau- 
sybės gautos. Šios bylos vedimo nuostatus tiksliai sutvarko atskiras 
įstatymas. 

23 straipsnis. 


Atstovas negali būti atsakomasis redaktorius. 


24 straipsnis. 


Atstovai gauna statute numatyto didumo atlyginimą ir ke- 
liaudami turi teisę visos Respublikos plote nemokamai naudotis 
visomis valstybinėmis susisiekimo priemonėmis. 


25 straipsnis. 


Seimą ir Senatą sušaukia, atidaro, atideda jų posėdžius 
ir uždaro Respublikos Prezidentas. 

Pirmam posėdžiui Seimas turi būti sušauktas trečią antra- 
dienį po rinkimų dienos ir kasmet ne vėliau kaip spalių mėn. 
paprastai sesijai biudžetui priimti, kariuomenės kontingentui 
ir naujokų ėmimui nustatyti ir kitiems reikalams sutvarkyti. 

Respublikos Prezidentas betkuriuo laiku gali savo nuo- 
žiūra sušaukti Seimą nepaprastai sesijai, o reikalaujant t/s 
visų atstovų skaičiaus, jis turi tai padaryti ne vėliau kaip per 
2 savaites. 

Kitus atsitikimus Seimui sušaukti nepaprastai sesijai nu- 
mato konstitucija. 

Jeigu posėdis toje pačioje sesijoje atidedamas antrą kar- 
tą arba pertrauka užtrunka daugiau negu 30 dienų, tada po- 
sėdžiui atidėti reikalingas paprastas paties Seimo sutikimas. 

Seimas, sušauktas spalių mėnesį paprastai sesijai, negali 
būti uždarytas, kol nebus priimtas biudžetas.* 

*Konstitucijos pakeitimas 1926 m. rugpiūčio mėn. 2 d. įstatymu: 

Seimą ir Senatą sušaukia, atidaro, atideda jų posėdžius ir užda- 
ro Respublikos Prezidentas. 

Pirmam posėdžiui Seimas turi būti sušauktas trečią antradienį po 
rinkimų dienos ir kasmet ne vėliau kaip spalių mėn. paprastai sesijai. 

Respublikos Prezidentas betkuriuo laiku gali savo nuožiūra sušaukti 
Seimą nepaprastai sesijai, o reikalaujant 1/3 visų atstovų skaičiaus, jis 
turi tai padaryti ne vėliau kaip per 2 savaites. 

Kitus atsitikimus Seimui sušaukti nepaprastai sesijai numato kons- 
"titucija. 

Jeigu posėdis toje pačioje sesijoje atidedamas antrą kartą ar- 
ba pertrauka užtrunka daugiau negu 30 dienų, tada posėdžiui atidėti rei- 
kalingas paties Seimo sutikimas. 

Vyriausybė patiekia Seimui jo sesijoje biudžeto projektą kartu su 
priedais (4 str.) ne vėliau kaip 5 mėnesius prieš prasidėsiant ateinan- 

26 straipsnis. 


Seimas gali save paleisti savo paties 2/+ balsų daugumo 
nutarimu, dalyvaujant, pusei teisėto atstovų skaičiaus. Respub- 
likos Prezidentas gali paleisti Seimą sutikus 3/5 teisėto Senato 
narių skaičiaus. 

Abiem atvejais tuo pačiu paleidžiamas ir Senatas. Rūmus 
paleidus, rinkimai turi būti įvykdyti per 90 dienų; rinkimų 
laiką nurodo Seimo nutarimas arba Prezidento Seimo paleidimo 
raštas.* 


tiems biudžeto metams. Seimui įteikus biudžeto projektą, Seimo sesija ne- 
gali būti uždaryta, kol biudžetas nebus priimtas, arba kol pasibaigs 
šiame straipsnyje numatyti terminai. Jeigu per 34 mėnesių nuo dienos, 
kada Vyriausybė biudžeto projektą įteikė, Seimas biudžeto nepriims, tai 
patiektą projektą pradeda svarstyti Senatas. Jeigu per 30 dienų Sena- 
tas neatsiųs Seimui savo nutarimo dėl biudžeto kartu su priimtais pa- 
keitimais, sprendžiama, jog Senatas projektui priekaištų nekelia (35 str. 
I aba). 

Jeigu Seimas, gavęs biudžeto projektą su Senato priimtomis patai- 
somis, per 15 dienų nieko nauja nenutars (835 str. 3 abz.), Senato pa- 
taisos laikomos priimtomis. 

Respublikos Prezidentas skelbia biudžetą įstatymu: 

a) Seimo nutarimu priimtos redakcijos, jei Seimas ir Senatas biu- 
džetą peržiūrėjo nustatytu laiku ir Senato pataisas Seimas priėmė arba 
atmetė (35 str. 3 abz.); 

b) Seimo arba Senato priimtos redakcijos, jei tiktai Seimas arba tik- 
tai Senatas biudžetą priėmė nustatytu laiku; 

c) Vyriausybės projekto redakcijos, jeigu nei Seimas, nei Senatas 
nustatytu laiku nieko nenutarė dėl viso biudžeto. 

Nuostatas, pasakytas aukščiau minėtame šio straipsnio abzace, nėra 
taikomas, jei Seimas atmeta visą Vyriausybės biudžeto projektą. 

Jeigu Seimas yra paleistas, o biudžetas tiems biudžeto metams arba 
bent biudžeto provizorijumas ligi naujo Seimo sušaukimo nėra priimtas, 
tai Vyriausybė turi teisę daryti išlaidas ir rinkti pajamas praėjusių metų 
biudžeto ribose iki tol, kol Seimo ir Senato bus priimtas naujas biudžeto 
provizorijumas, kurį Vyriausybė turi patiekti Seimui pirmame posėdyje 
po rinkimų. Jeigu Seimas yra paleistas, o naujas naujokų ėmimo įstaty- 
mas nėra priimtas, Vyriausybė turi teisę paskelbti naujokų ėmimą pra- 
eitų metų Seimo priimto kontingento ribose. 


* 1926 m. rugpiūčio mėn. 2 d. įstatymu pakeista šitaip: 

Respublikos Prezidentas paleidžia Seimą ir Senatą išėjus laikui, 
kuriam jie buvo išrinkti (11 str.). 

Prieš pasibaigiant kadencijai, Respublikos Prezidentas, Ministerių 

27 straipsnis. 
Atstovo teises ir pareigas atstovai vykdo patys asme- 
niškai. 
28 straipsnis. 
Seimas iš savo tarpo renka Maršalą ir jo pavaduotojus, 
sekretorius ir komisijas, 
Seimą paleidus, Maršalo ir jo pavaduotojų mandatai turi 
galios, kol susiorganizuoja naujas Seimas. 


29 straipsnis. 

Seimo veikimo būdą ir tvarką, jo komisijų rūšį ir skai- 
čių, Maršalo pavaduotojų ir sekretorių skaičių, Maršalo teises 
ir pareigas nustato Seimo statutas. 

Maršalas skiria Seimo valdininkus, už kurių veikimą jis 
atsako Seimui. 

30 straipsnis. 

Seimo posėdžiai yra vieši. Maršalui, Vyriausybės atstovui 
arba trisdešimčiai Seimo atstovų pasiūlius, Seimas gali pa- 
skelbti posėdį esant slaptą. 


31 straipsnis. 


Niekas negali būti šaukiamas tieson už tikrą, teisingą vie- 
šų Seimo posėdžių ir jo komisijų darbų aprašymą. 


32 straipsnis. 

Nutarimai įgyja galios tik tada, kai jie yra priimti pa- 
prasto balsų daugumo, dalyvaujant ne mažiau kaip 1/4 teisėto 
visų atstovų skaičiaus, jeigu kiti konstitucijos nuostatai nenus- 
tato kitokio reikalavimo. 


33 straipsnis. 


Atstovai turi teisę statute nurodyta tvarka kreiptis su inter- 
peliacijomis į Vyriausybę arba atitinkamus ministerius. Mi- 
niseris ne ilgiau kaip per 6 savaites turi žodžiu arba raštu 


Kabinetui pasiūlius, gali paleisti Seimą ir Senatą motyvuotu raštu ir 
tik vieną kartą dėl tos pačios priežasties. 

Rūmus paleidus, rinkimai turi būti įvykdyti per 90 dienų; rinki- 
mų laikas nustatomas arba Prezidento Seimo ir Senato paleidimo rašte, 
arba Seimo ar Senato nutarimu. 

atsakyti arba patiekti motyvuotą pareiškimą, paaiškindamas, 
kodėl iš esmės neatsakyta. Interpeliantams reikalaujant, ats- 
kymas turi būti praneštas Seimui. Seimas gali Vyriausybės at- 
sakymą svarstyti ir priimti dėl jo tam tikrų nutarimų. 


34 straipsnis. 


Tam tikriems dalykams ištirti Seimas gali skirti nepa- 
prastas komisijas, suteikdamas joms teisę išklausinėti suinte- 
resuotas šalis, šaukti liūdytojus ir kviestis žinovus. 

šių komisijų kompetenciją ir galios ribas nustato Seimas. 


85 straipsnis. 


Kiekvienas Seimo priimtas įstatymų projektas duodamas 
svarstyti Senatui. Jeigu per 30 dienų nuo įstatymo projekto 
jam įteikimo dienos Senatas neiškelia tam projektui jokių prie- 
kaištų, Respublikos Prezidentas pasirūpina jį paskelbti. Sena- 
tui pasiūlius, Respublikos Prezidentas gali paliepti įstatymą pa- 
skelbti ir neišėjus 30 dienų. 

Jeigu Senatas nutartų pakeisti arba atmesti Seimo priim- 
tąjį įstatymo projektą, tai apie tą turi pranešti Seimui per 
minėtų 30 dienų laiką ir vėliausiai per kitas 30 dienų turi pro- 
jektą grąžinti Seimui drauge su siūlomomis pataisomis. 

Jeigu Senato siūlomas pataisas Seimas priimtų paprastu 
daugumu arba atmestų 11/2ọ balsavusių daugumo, tai Respub- 
likos Prezidentas Seimo priimtos redakcijos įstatymą liepia 
paskelbti antrą kartą. 


86 straipsnis. 


Senatą sudaro nariai, renkami kiekvienoje vaivadijoje vi- 
suotiniu, slaptu, tiesioginiu, lygiu ir proporcingu balsavimu. 
Kiekviena vaivadija sudaro vieną rinkimų apygardą, pagrindu 
imant santykį tarp mandatų skaičiaus į Seimą ir apygardos 
gyventojų skaičiaus; mandatų skaičius į Senatą sumažinamas 
ligi 1/,. Rinkti į Senatą turi teisę kiekvienas Seimo rinkikas, 
turįs rinkimų skelbimo dieną 30 metų amžiaus ir ligi tos dienos 
išgyvenęs rinkimų apygardoje ne mažiau kaip vienerius me- 
tus; tačiau nenustoja rinkimų teisės ir tik ką persikėlę nauja- 
kuriai, apleidę pirmiau gyvenamąją vietą dėl žemės reformos; 
Šitos teisės nenustoja ir darbininkai, persikėlę dėl darbo vietos 
pasikeitimo, taip pat ir Valstybės valdininkai, perkelti dėl tar- 

nybos. Neišškiriant nė aktingosios tarnybos karių, būti ren- 
kamu turi teisės kiekvienas pilietis, turįs teisę rinkti į Sena- 
tą, jei jam rinkimų skelbimo dieną yra sukakę 40 metų am- 
žiaus. 

Senato kadencija prasideda ir baigiasi kartu su Seimo ka- 
dencija. 

Niekas negali būti kartu Seimo ir Senato narys. 


37 straipsnis. 
14, 15, 16, 17, 19, 20, 21, 22, 28, 24, 25, 27, 28, 29, 30, 31, 
32 ir 33 straipsnių nuostatai yra taikomi, ir Senatui bei jo 
nariams. 
38 straipsnis. 
Joks įstatymas negali prieštarauti šiai konstitucijai bei 
peržengti jos nuostatų. 


a III SKYRIUS. 


Vykdomoji valdžia. 


39 straipsnis. 


Seimas ir Senatas, susijungę į Tautos Susirinkimą, ab- 
soliutiniu balsų daugumu renka Respublikos Prezidentą 7 me- 
tams. Tautos Susirinkimą šaukia Respublikos Prezidentas 
paskutiniame septintųjų savo prezidentavimo metų kctvirty. 

Jeigu prieš 30 dienų prieš pasibaigiant septyneriems me- 
tams nebūtų sušauktas Tautos Susirinkimas, tai, Maršalui pa- 
siūlius ir jam pirmininkaujant, Seimas ir Senatas ipso iure 
susijungia į Tautos Susirinkimą. 


40 straipsnis. 


Jeigu Respublikos Prezidentas negali eiti savo pareigų 
arba jeigu Respublikos Prezidento vieta yra laisva dėliai mir- 
ties, atsisakymo arba dėl kitų priežasčių, tai jį pavaduoja Sei- 
mo Maršalas. 

41 straipsnis. 


Jei Respublikos Prezidento vieta vakuoja, tuojau Seimas 
ir Senatas, Seimo Maršalui pasiūlius ir jam pirmininkaujant, 


— 213 — 


ipso iure susijungia į Tautos Susirinkimą Prezidento rinkti. 

Jeigu Seimas yra paleistas ir Respublikos Prezidento vieta 
tuo laiku laisva, Seimo Maršalas neatidėliodamas įsako vykdyti 
naujus Seimo ir Senato rinkimus. 


42 straipsnis. 


Jeigu Respublikos Prezidentas per 3 mėnesius neina savo 
pareigų, tai Seimo Maršalas tuojau sušaukia Seimą ir paveda 
Seimui balsavimu išspręsti klausimą, ar Prezidento vietą 
pripažinti vakuojančia. 

Nutarimas pripažinti vietą vakuojančia priimamas 3/ bal- 
sų daugumo, dalyvaujant bent, pusei teisėto, t. y. rinkimų įsta- 
tymo nustatyto, atsovų skaičiaus, 


48 straipsnis. 


Respublikos Prezidentas vykdomąją valdžią vykdo per Sei- 
mui atsakingus ministerius ir jų priklausomus valdininkus. 


44 straipsnis. 


Respublikos Prezidentas pasirašo įstatymus kartu su ati- 
tinkamais ministeriais ir skelbia juos „Respublikos Įstatynių 
Dienyne“. 

Istatymams vykdyti Respublikos Prezidentas, remdamasis 
įstatyme pareikštų įgaliojimų, gali leisti vykdomuosius įsaky- 
mus, taisykles ir draudimus ir jų įgyvendinimą laiduoti prie- 
varta. 

Tokias pat teises turi savo veikimo srity ministeriai ir jų 
priklausomieji organai. 

Kiekvienas Respublikos Prezidento valdymo aktas, kad 
įgytų veikiamosios galios, turi būti pasirašytas Ministerių Ta- 
rybos Pirmininko ar atitinkamo ministerio, kurie, pasirašę ak- 
ta, yra už jį atsakingi.* 


* 1926 m. rugpiūčio mėn. 2 d. įstatymu pakeista šitaip: 

Respublikos Prezidentas pasirašo įstatymus kartu su atitinkamais 
ministeriais ir skelbia juos „Respublikos Įstatymų Dienyne“. Įstatymams 
vykdyti Respublikos Prezidentas, remdamasis įstatyme pareikštų įgalio- 
jimu, gali leisti vykdomuosius įsakymus, taisykles ir draudimus ir jų 
įgyvendinimą laiduoti prievarta. 

Tokias pat teises turi savo veikimo srity ministeriai ir jų priklau- 
somieji organai. 

Kiekvienas Respublikos Prezidento valdymo aktas, kad įgytų veikia- 


— 214 — 


45 straipsnis. 


Respublikos Prezidentas skiria ir atšaukia Ministerių Ta- 
rybos Pirmininką, šiam pasiūlius, skiria ir atšaukia ministe- 
rius, o Ministerių Tarybai pasiūlius, skiria į įstatymų numa- 
tytus etatus civilinius valdininkus ir karius tarnautojus. 

Kiekvienas Respublikos valdininkas turi priklausyti minis- 
teriui, atsakingam už jo veikimą Seimui. 

Ministerių Tarybos Pirmininkas kontrasignuoja Respub- 
likos Prezidento civilinės kanceliarijos valdininkų skyrimą ir 
už jų veikimą atsako Seimui. 


46 straipsnis. 


Respublikos Prezidentas kartu yra ir vyriausias ginkluotų 
Valstybės jėgų vadas, tačiau karo metu jis negali vykdyti vy- 
riausios vadovybės. 3 

Karui kilus, Respublikos Prezidentas, Ministerių Tarybai 
pasiūlius ir jį pristačius Karo Reikalų Ministeriui, skiria Vy- 
riausiąjį vadą, kuris (Karo Reikalų Ministeris) atsako Seimui 
už aktus, liečiančius vadovybę karo metu ir apskritai už karo 
vadovybę. 

47 straipsnis. 


Teisė bausmę dovanoti ar sumažinti ir baudžiamojo teis- 


mosios galios, turi būti pasirašytas Ministerių Tarybos Pirmininko ar 
atitinkamo ministerio, kurie, pasirašę aktą, yra už jį atsakingi. 

f Seimui ir Senatui esant paleistiems ir ligi naujo Seimo susirinki- 
mo (25 str.), Respublikos Prezidentas, esant staigiam, būtinam Valsty- 
bės reikalui, turi teisę leisti dekretus, turinčius įstatymo galią ir lie- 
čiančius tas sritis, kurios šiaip yra reikalingos įstatymo. Tačiau šie de- 
kretai negali keisti konstitucijos ir negali liesti dalykų, numatytų konsti- 
tucijos 3 str. 4 abz.; 4, 5, 6, 8 str. str.; 49 str. 2 abz.; 50 ir 59 str. str.; 
taip pat Seimo ir Senato rinkimų istatymų. 

Įstatymas gali įgalioti Respublikos Prezidentą leisti dekretus, tu- 
zinčius įstatymo galią, bet tik to įstatymo nustatytu laiku ir jo numa- 
tytose ribose, tačiau išskirint konstitucijos keitimą. 

Dekretai, numatyti dviejuose paskutiniuose abzacuose, leidžiami nu- 
rodant juose konstitucijos nuostatą, pasakytą šiuose abzacuose; jie yra 
leidžiami Ministerių Tarybai pasiūlius ir pasirašomi Respublikos Prezi- 
dento, Ministerių Tarybos Pirmininko ir visų ministerių ir skelbiami „Įsta- 
tymų Dienyne“. šitie dekretai nustoja savo galios, jeigu Seimui susirin- 
kus per 14 dienų jie nebus jam patiekti arba, patiekus juos Seimui, 
jie bus Seimo panaikinti. 

mo sprendimo padarinius panaikinti atskirais atsitikimais pri- 
klauso Respublikos Prezidentui. 
Prezidentas negali taikyti šios teisės teismo pasmerktiems 
ministeriams, jei jų kaltinimas buvo iškeltas Seimo. 
Amnestija skelbiama tiktai įstatymų leidimo tvarka. 


48 straipsnis. 

Respublikos Prezidentas atstovauja Valstybei santykiuose 
su užsieniu, priima svetimų valstybių diplomatinius pasiunti- 
nius ir skiria diplomatinius Lenkijos Valstybės pasiuntinius į 
kitas valstybes. 

49 straipsnis. 

Respublikos Prezidentas daro sutartis su kitomis valstybė- 
mis ir praneša apie tai Seimui. 

Prekybos ir muito sutartys ir tos, kurios uždeda Valsty- 
bei nuolatinę naštą finansiniu atžvilgiu arba nustato teisės 
nuostatus, apsunkinančius piliečius pareigomis arba keičia 
Valstybės sienas, taip pat ir sąjungos sutartys, reikalingos 
Seimo pritarimo. 

50 straipsnis. 

Respublikos Prezidentas gali paskelbti karą ir padaryti 

taiką tiktai išanksto Seimui sutikus. 


51 straipsnis. 

Respublikos Prezidentas dėl savo tarnybinių darbų neturi 
nei parlamentinio, nei civilinio atsakingumo. 

Už Valstybės išdavimą, konstutucijos peržengimą, už bau- 
džiamuosius nusikaltimus Respublikos Prezidentas gali būti 
šaukiamas tieson tiktai Seimo nutarimu, priimtu 3/5 balsų dau- 
gumo, dalyvaujant bent pusei teisėto atstovų skaičiaus. Bylą 
peržiūri ir sprendžia Valstybės Tribunolas, remdamasis tam 
tikro įstatymo nuostatais. Respublikos Prezidentas, iškėlus jam 
kaltinimą Valstybės Tribunole, suspenduojamas. 


52 straipsnis. 
Respublikos Prezidento atlyginimą nustato tam tikras įs- 


tatymas. 
53 straipsnis. 


Respublikos Prezidentas negali turėti kitos kurios tarnybos 
arba dalyvauti Seime ir Senate. 

54 straipsnis. 


Stodamas tarnybon, Respublikos Prezidentas prisiekia 
Tautos Susirinkime šiais žodžiais: 

„Prisiekiu Visagaliui Dievui Vienam Trijuose Asmenyse 
ir Tau, Lenkų Tauta, pasižadu, būdamas Respublikos Prezi- 
dentu, kurio pareigas imuosi eiti, šventai saugoti ir ginti Res- 
publikos teises ir ypatingai Konstitucinį Įstatymą, ištikimai vi- 
somis jėgomis tarnauti bendram Tautos labui, rūpestingai nu- 
kreipti visą piktą ir Valstybei gresiantį pavojų, tvirtai nesvy- 
ruodamas ginti lenkų vardo garbę, laikyti aukščiausia sau do- 
rybe visų be skirtumo piliečių teisingumą, visiškai atsidėti sa- 
vo pareigoms. Tai atlikti tepadeda man Dievas ir Šventosios 
Jo Sūnaus kančios. Amen“. 


55 straipsnis. 


Ministeriai sudaro Ministerių Tarybą, Ministerių Tarybos 
Pirmininko vadovaujamą. 
56 straipsnis. 


Ministerių Taryba solidariai konstitucine ir parlamenta- 
rine tvarka atsako už bendrą Vyriausybės veikimo kryptį. 

Be to, atskiri ministeriai atsako kiekvienas savo veikimo 
srity tiek už savo tarnybinius darbus, tiek už savo veikimo kons- 
titucingumą ir teisėtumą, tiek už savo priklausomų organų vei- 
kimą, tiek ir už savo politikos kryptį. 


57 straipsnis. 


Tose pačiose ribose ministeriai atsako solidariai ir indi- 
vidualiai už Respublikos Prezidento valdymo aktus. 


58 straipsnis. 
Parlamentarinin atsakinguman šaukia ministerius Seimas 
paprastu balsų daugumu. Seimui reikalaujant, Ministerių Ta- 
ryba ir kiekvienas ministeris skyrium atsistatydina.“ 


* 1926 m. rugpiūčio mėn. 2 d. įstatymu pakeista šitaip: 

Parlamentarinin atsakinguman šaukia ministerius Seimas papras- 
tu balsų daugumu. Seimui reikalaujant, Ministerių Taryba ir kiekvienas 
ministeris skyrium atsistatydina. 

Pasiūlymas, reikalaująs Ministerių Tarybos ir atskirų ministerių at- 
sistatydinimo, negali būti balsuojamas tame posėdyje, kuriame buvo 
patiektas. 

59 straipsnis. 

Tam tikras įstatymas nustato konstitucinį ministerių at- 
sakingumą ir jo vykdymo būdą. 

Nutarimas, kuriuo ministeriui iškeliamas kaltinimas, pri- 
imamas 3/; paduotų balsų daugumo, dalyvaujant bent pusei 
teisėto atstovų skaičiaus. 

Byla peržiūri ir išsprendžia Valstybės Tribunolas. Minis- 
teris negali išvengti konstitucinio atsakingumo atsistatydinda- 
mas. Ministeris, iškėlus jam kaltinimą, suspenduojamas. 


60 straipsnis. 
Ministeriai ir jų įgalioti valdininkai turi teisę dalyvauti 
Seimo posėdžiuose ir gauti balsą be eilės; balsuoti gali tiktai 
tada, jei jie patys yra atstovai. 


61 straipsnis. 

Ministeriai negali turėti jokios kitos tarnybos, taip pat 
dalyvauti  pasipelnymo bendrovių valdybcse ir kontrolės ta- 
rybose. 

62 straipsnis. 

Jeigu ministerio pareigas laikinai eina ministerijos valdy- 
tojas, tai jam taikomi visi ministerį liečią nuostatai. 

Ministerių Tarybos Pirmininkas, reikalui esant, leidžia 
save pavaduoti vienam ministerių. 


63 straipsnis. 

Ministerių skaičių, veikimo sritį ir jų tarpusavio santy- 
kius ir Ministerių Tarybos kompetenciją nustato tam tikras 
įstatymas. 

64 straipsnis. 

Valstybės Tribunolas susideda iš Pirmojo Aukščiausiojo 
Teismo Pirmininko, kaipo pirmininkaujančio, ir dvylikos na- 
rių, kuriuos renka ne iš savo tarpo: Seimas aštuonis ir Se- 
natas keturis. 

Valstybės Tribunolo nariais gali būti išrinkti asmenys, ne- 
tarnaują valstybinėj tarnyboj ir naudojasi visomis teisėmis. 

Seimui ir Senatui susiorganizavus, Valstybės Tribunolo 
nariai jų renkami visam Seimo kadencijos laikui. 

65 straipsnis. 


Administrcijos atžvilgiu Lenkijos Valstybė bus įstatymo 
keliu padalyta į vaivadijas, apskritis ir miestų bei sodžiaus ben- 
druomenes, kurios kartu bus vietos savivaldybės vienetai. 

Vykdyti tokiems uždaviniams, kurie įeina į savivaldybių 
veikimo sritį, atskiri savivaldybių vienetai gali jungtis į są- 
jungas. 

Tokios sąjungos gali įgyti viešosios teisės pobūdį tiktai 
tam tikru įstatymu. 

66 straipsnis. 

Organizuojant valstybinę administraciją, bus įkūnytas 
dekoncentracijos pradmuo. Pagal tai atskiri valstybinės admi- 
nistracijos organai viename teritoriniame vienete, kiek gali- 
ma,* bus jungiami į vieną bendrą įstaigą, esančią vieno virši- 
ninko žinioje. Tų įstaigų uždaviniams vykdyti įstatymų nusta- 
tytose ribose bus taikomas renkamų piliečių dalyvavimo 
pradmuo. 

67 straipsnis. 

Reikalais, kurie įeina į savivaldybių kompetenciją, rinkto- 
sios tarybos turi sprendžiamąją galią. Vykdomoji vaivadijų ir 
apskričių savivaldybių funkcija priklauso organams, sudaro- 
miems sujungus vietos atstovybių išrinktąsias kolegijas su Vals- 
tybės valdžios administracijos atstovais, pastariesiems pirmi- 
ninkaujant. 

68 straipsnis. 


Be vietos savivaldybės, tam tikras įstatymas nustato ūkio 
savivaldybę įvairioms ekonominio gyvenimo šakoms, būtent — 
žemės ūkio, prekybos, pramonės, amatų, samdomojo darbo, ir 
kitus rūmus, sujungtus į Vyriausius Respublikos ūkio Rūmus, 
kurių bendradarbiavimą su Valstybės valdžios organais, tvar- 
kant ūkio gyvenimą įstatymų sumanymų srity, nustato įs- 
tatymas. 

69 straipsnis. 

Valstybės ir savivaldybių pajamų šaltiniai vieni nuo kitų 

bus tiksliai atskirti įstatymo. 


* Steigiamasis Seimas 1922 m. rugsėjo mėn. 26 d. savo nutarimu 
papildė tekstą žodžiais „kiek galima“ po žodžio „vienete“. 

70 straipsnis. 

Savivaldybių veikimo“ priežiūra bus Valstybės vykdoma 
per aukštesniojo laipsnio savivaldybių skyrius; ta priežiūra įs- 
tatymo iš dalies gali būti atiduoda administraciniam teismui. 

Įstatymas nurodys tuos atsitikimus, kada savivaldybių or- 
ganų nutarimai, išimties keliu, bus reikalingi aukštesniojo laips- 
nio savivaldybių organų arba ministerijų patvirtinimo. 

71 straipsnis. 

Jei įstatymai nenumato išimčių, skundai tiek prieš Vyriau- 
sybės, tiek prieš savivaldybių organų nutarimus leidžiami tik- 
tai į vieną aukštesnę instanciją. 

72 straipsnis. 

Įstatymai įkūnys dėsnį, kuriuo prieš administracijos orga- 
nų baudžiamuosius nutarimus, padarytus pirmoje instancijo- 
je,* bylininkams bus duodama teisė skųstis atitinkamam teis- 
mui. 

73 straipsnis, 

Tiek Vyriausybės, tiek savivaldybių organų administraci- 
nių aktų teisėtumui tikrinti tam tikras įstatymas įkurs ad- 
ministracinį teismą, kurio organizacija bus pagrįsta pilietiniu 
ir teisėjų veiksnio bendradarbiavimu, o priešaky bus Aukščiau- 
sias Administracinis Tribunolas. 


IV SKYRIUS. 


Teismas. 


74 straipsnis. 


Teismai vykdo teisingumą Lenkijos Respublikos vardu. 


75 straipsnis. 


Visų teismų organizacija, kompetencija ir veikimo tvarka 
bus nustatyta įstatymo. 


* 1922 m. rugsėjo mėn. 26 d. Seimo nutarimu žodžiai „antroje ins- 
tancijoje“ pakeisti žodžiais „pirmoje instancijoje“. 

76 straipsnis. 

Nėsant įstatymuose priešingų nuostatų, teisėjus skiria 
Respublikos Prezidentas; tačiau taikos teisėjams taikomas ren- 
kamumo principas. 

Teisėjo vietą gali užimti asmuo, atitinkąs įstatymo rei- 
kalaujamas kvalifikacijas. 


TT straipsnis. 
Teisėjai, eidami savo tarnybos pareigas, yra nepriklau- 
somi ir tesivaduoja tiktai įstatymais. 
Teismo sprendimas negali būti pakeistas nei įstatymų lei- 
džiamosios, nei vykdomosios valdžios, 


78 straipsnis. 

Teisėjas be jo paties sutikimo gali būti pašalintas, suspen- 
duotas, perkeltas kitur arba atleistas pensijai tiktai teismo 
sprendimu ir tik įstatymų numatytais atsitikimais. 

šis nuostatas neliečia tų atsitikimų, kada teisėjas perke- 
liamas kitur arba atleidžiamas pensijai dėl įstatymu padary- 
to teismų sutvarkymo pakeitimo. 


79 straipsnis. 

Be išanksto įstatyme numatyto ir teismo duoto sutikimo, 
teisėjai negali būti nei šaukiami baudžiamajin atsakingu- 
man, nei suimami; užtikti nusikaltimą bedarą, jie gali būti 
suimti, tačiau ir šiuo atveju teismas gali tuojau pareikalauti 
suimtąjį paleisti. 

80 straipsnis. 

Skirtinga teisėjų padėtis, jų teisės ir pareigos, taip pat ir 

atlyginimas bus nustatytas tam tikro įstatymo. 
81 straipsnis. 

Teismai neturi teisės svarstyti nustatyta tvarka paskelbtų 
įstatymų teisėtumo. 

82 straipsnis. 

Sprendžiamajame teismo posėdyje tiek civilinės, tiek bau- 
džiamosios bylos nagrinėjamos viešai, kiek šiuo atžvilgiu įs- 
tatymas nenumato išimties. 

83 straipsnis. 

Spręsti byloms dėl nusikaltimų, už kuriuos gresia sunkes- 
nės bausmės, taip pat ir byloms dėl politinių nusikaltimų bus 
nustatyti prisiekusiųjų posėdininkų teismai. Tam tikri įstaty- 
mai nustatys šių teismų kompetenciją, procesą ir pavedamus 
jiems nusikaltimus. 

84 straipsnis. 

Civilinėms ir baudžiamosioms teismo byloms steigiamas 
Aukščiausias Teismas. 

85 straipsnis. 

Karo teismų organizaciją, jų kompetenciją, proceso tvarką 
ir tų teismų narių teises ir pareigas nustato tam tikras įs- 
tatymas. 

86 straipsnis. 

Spręsti kompetencijos ginčams tarp administracijos ir teis- 
mų organų bus įkurtas, remiantis įstatymu, tam tikras Kom- 
petencijos Tribunolas. 


V SKYRIUS. 


Bendros piliečių pareigos ir teisės. 


87 straipsnis. 


Lenkijos pilietis negali būti drauge ir kitos valstybės pi- 
liečiu. 
88 straipsnis. 
Lenkijos pilietybė įgyjama: 
a) gimimu iš Lenkijos piliečių tėvų; 
b) atitinkamam Valstybės organui ją suteikus. 
Kiti Lenkijos pilietybės, jos įgijimo arba netekimo nuos- 
tatai nustatomi tam tikro įstatymo. 
89 straipsnis. 
Pirmoji piliečio pareiga yra ištikimumas Lenkijos Res- 
publikai. 
90 straipsnis. 
Kiekvienas pilietis turi gerbti ir saugoti Valstybės kons- 
tituciją ir kitus veikiančius įstatymus ir Valstybės bei savi- 
valdybių organų įsakymus. 

91 straipsnis. 

Karo tarnyba yra priverstinė visiems piliečiams. Tos tar- 
nybos rūšys ir būdai, atlikimo tvarka ir laikas, atleidimas nuo 
tų pareigų ir visos pareigos karo tikslams bus nustatytos 
įstatymo. 

92 straipsnis. 

Visi piliečiai turi nešti visas įstatymo uždėtas naštas ir 
viešąsias pareigas. 

93 straipsnis. 

Visi piliečiai turi gerbti teisėtą Valdžą ir padėti jai vyk- 
dyti užsibrėžtus uždavinius, taip pat sąžiningai eiti viešąsias 
pareigas, kurias jiems paves tauta arba atitinkami Valdžos 
organai, 

94 straipsnis. 

Piliečių pareiga auklėti savo vaikus tikrais Tėvynės pilie- 
čiais ir laiduoti jiems bent pradžios mokslo išėjimą. 

šią pareigą tiksliau nustatys tam tikras įstatymas. 


95 straipsnis. 

Lenkijos Respublika laiduoja savo plote visišką gyvybės, 
laisvės ir turto apsaugą visiems, be kilmės, tautybės, kalbos, 
rasės bei tikybos skirtumo. 

Svetimšaliai Lenkijoj turi lygias teises ir pareigas kaip ir 
Lenkijos piliečiai, jeigu įstatymai aiškiai nereikalauja Lenki- 
jos pilietybės ir jei toji valstybė, kurios yra svetimšalis, tokiu 
pat būdu traktuoja Lenkijos piliečius. 


96 straipsnis. 

Teisės atžvilgiu visi piliečiai yra lygūs. Viešosios tarny- 
bos, įstatymo numatytomis sąlygomis, lygiai visiems priei- 
namos. 

Lenkijos Respublika nepripažįsta gimimų ir luomų privi- 
legijų ir jokių herbų, genčių ir kitų titulų, išskyrus mokslo, 
tarnybinius ir profesinius titulus. Respublikos piliečiui be Res- 
publikos Prezidento leidimo negalima imti svetimų valstybių 
titulų ir ordenų. 

97 straipsnis. 

Asmens laisvės suvaržymas, ypač asmens krata ir jo su- 
ėmimas, leidžiami tiktai įstatymų numatytais atsitikimais ir 
įstatymų nustatyta tvarka, remiantis teismo organų įsakymais. 

Jei teismo įsakymas negalėjo būti tuojau paruoštas, tai 
jis turi būti įteiktas ne vėliau kaip per 48 valandas, nurodant 
kratos ar suėmimo pagrindą. 

Suimtieji, kuriems apie suėmimo pagrindą nepranešta per 
48 valandas teismo organo pasirašytu raštu, tuojau palei- 
džiami. 

Įstatymai nustato prievartos būdus, kuriais administraci- 
nė valdžia gali pasinaudoti savo įsakymams vykdyti. 


98 straipsnis. 


Niekas negali būti teisiamas kito teismo kaip tik to, kurį 
jam nurodo įstatymas. Išimties teismai leistini tik tais atsiti- 
kimais, kai jie yra numatyti įstatymų, išleistų prieš padarant 
atitinkamą nusikalstamą darbą. 

Piliečio kaltinimas ir baudimas yra leidžiamas tik pagal 
veikiantį įstatymą. Fizinio kankinimo bausmės draudžiamos, 
ir niekam jos negali būti taikomos. 

Joks įstatymas negali piliečiui drausti ieškoti  skriaudų 
atitaisymo arba nuostolių atlyginimo. 


99 straipsnis. 

Lenkijos Respublika pripažįsta įvairių rūšių nuosavybę, — 
tiek asmeninę atskirų piliečių, tiek kolektyvinę piliečių, sąjun- 
gų, įstaigų, savivaldybinių vienetų ir, pagaliau, pačios Valsty- 
bės, — kaip vieną svarbiausiųjų visuomeninės santvarkos ir tei- 
sinės tvarkos ramsčių; taip pat laiduoja visiems gyventojams, 
įstaigoms ir bendruomenėms jų turto apsaugą. Tiek asmeninė, 
tiek kolektyvinė nuosavybė teleidžiama atimti ar suvaržyti tik 
įstatymo numatytais atsitikimais, atsižvelgiant į aukštesnius 
reikalus ir tik už atlyginimą. Tiktai įstatymas tegali nustatyti, 
kurie turtai ir kokiose ribose viešosios naudos tikslams turi 
būti išskirtinoje Valstybės nuosavybėje ir taip pat kokiose ri- 
hose gali būti varžomos viešųjų reikalų tikslams piliečių ir jų 
teisėtai sudarytų sąjungų teisės laisvai naudotis žeme, vande- 
nimis, mineralais ir kitomis gamtos gėrybėmis. 

žemė, kaip vienas svarbiausiųjų Tautos ir Valstybės būties 
veiksnių, negali būti neapribotos apyvartos dalykas. Įstatymas 
nurodys Valstybės teisę priverstinai išpirkti žemę ir reguliuoti 
žemės apyvartą, atsižvelgiant į tai, kad Lenkijos Respublikos 

santvarka bus pagrįsta žemės ūkio vienetais, pajėgiančiais 
produktingai gaminti ir sudarančiais asmens nuosavybę. 


100 straipsnis. 

Piliečių butas yra neliečiamas. Išskyrus atsitikimus, kai 
tai būtina administracijos įsakymams, pagrįstiems aiškiais įs- 
tatymo nuostatais, vykdyti, šią teisę peržengti, įeinant į butą, 
darant namų kratą ir paimant popierius arba kilnojamą turtą, 
tegalima tik teismo organams įsakius, įstatymo numatytais at- 
sitikimais ir tvarka. 

101 straipsnis. 

Kiekvienas pilietis gali laisvai pasirinkti sau Valstybės te- 
vitorijoj gyvenamąją vietą ir buveinę, persikelti ir emigruoti, 
laisvai pasirinkti verslą ir uždarbį ir kilnoti savo turtus. 

šias teises suvaržyti tegali tiktai įstatymas. 


102 straipsnis. 


Darbas, kaipo svarbiausias Respublikos turtingumo pa- 
grindas, visuomet bus laikomas ypatingoje Valstybės apsaugoje. 

Savo darbui kiekvienas pilietis turi teisės reikalauti Vals- 
tybės globos, o nesant darbo, nepajėgiant dirbti, ligoje ir ki- 
tuose nelaiminguose atsitikimuose, — socialinio draudimo, kurį 
nustatys tam tikras įstatymas. 

Viešose įstaigose, pav., auklėjimo, kareivinėse, ligoninė- 
se, kalėjimuose, prieglaudose, kuriose Valstybė netarpiškai 
globoja piliečius, — jos pareiga įgalinti tuos piliečius gauti 
moralinę globą ir tikybinę paguodą. 


103 straipsnis. 


Vaikai, palikti be pakankamos tėvų priežiūros, apleisti 
auklėjimo atžvilgiu, turi teisę naudotis Valstybės globa ir pa- 
galba įstatymo nurodytose ribose. 

Atimti tėvų valdžią į vaikus tegalima tiktai teismo nuta- 
rimu. 

Tam tikri įstatymai tvarko motinystės globą. 

Jaunesnių kaip 15 metų vaikų darbas dėl uždarbio, mote- 
rų ir nepilnamečių, darbininkų kenksmingose jų sveikatai pra- 
monės šakose ir nakties darbas draudžiamas. 

Draudžiama naudoti nuolatiniam uždarbio darbui moky- 
klos amžiaus vaikus ir jaunuolius. 

104 straipsnis. 
Kiekvienas pilietis turi teisę laisvai reikšti savo mintis ir 
įsitikinimus, kiek tuo nelaužomi įstatymo reikalavimai. 


105 straipsnis. 

Spaudai laiduojama laisvė. Negali būti įvesta nei cen- 
zūros, nei koncesinės sistemos spaudiniams leisti. Valstybės 
paštas negali atsisakyti siuntinėti Valstybėje leidžiamų laik- 
raščių ir spaudinių ir jų skleidimas Respublikos ribose negali 
būti varžomas. 

Tam tikras įstatymas nustatys atsakingumą už šios laisvės 
panaudojimą piktam. 

106 straipsnis. 

Laiškų ir kitos korespondencijos paslaptis tegali būti at- 

skleista tiktai įstatymo numatytais atsitikimais. 


107 straipsnis. 
Tiek skyrium, tiek kolektyviai piliečiai turi teisę duoti pe- 
ticijas atstovavimo organams, taip pat viešiems tiek Valsty- 
bės, tiek savivaldybių organams. 


108 straipsnis. 
Piliečiai turi teisę rinktis, steigti draugijas ir sąjungas. 
šių teisių vykdymą tvarko įstatymas. 


109 straipsnis. 

Kiekvienas pilietis turi teisę laikytis savo tautybės, kul- 
tyvuoti savo kalbą ir tautines ypatybes. 

Tam tikri valstybiniai įstatymai laiduos Lenkijos Valsty- 
bėje mažumoms visišką ir laisvą jų tautinių ypatybių plėtoji- 
mąsi, remiantis mažumų autonominėmis viešosios teisės pobū- 
džio sąjungomis, sudaromomis bendrosios savivaldybės jungi- 
nių ribose. 

Valstybė turės teisę kontroliuoti jų veikimą ir, reikalui 
esant, papildyti jų finansus. 

110 straipsnis. 

Lenkijos piliečiai, priklausą tautinėms mažumoms, turi tei- 
sę lygiai su kitais piliečiais savo lėšomis steigti, prižiūrėti ir 
valdyti labdarybės, tikybines ir socialines įstaigas, mokyklas 

ir kitas auklėjimo įstaigas bei laisvai jose vartoti savąją kalbą 
ir atlikinėti savuosius tikybos reikalavimus. 


111 straipsnis. 
Visiems piliečiams laiduojama sąžinės ir tikybos laisvė. 
Dėl tikybinių, įsitikinimų ir tikybos nė vienam piliečiui negali 
būti siaurinamos teisės, kuriomis naudojasi kiti piliečiai. 
Visi Lenkijos Valstybės gyventojai turi teisę tiek viešai, 
tiek privatiškai išpažinti savo tikėjimą ir vykdyti savo tikybos 
kulto apeigas, jeigu tai neprieštarauja viešajai tvarkai ir ge- 
riems įpročiams. 
112 straipsnis. 


Negalima naudotis tikėjimo laisve įstatymams prieštarau- 
jančiu būdu. Niekas neturi teisės dėl savo tikybinių įsitikinimų 
atsisakyti eiti viešųjų pareigų. Niekas negali būti verčiamas 
dalyvauti tikybinėse apeigose, nebent esantis savo tėvų arba 
globėjų valdžioje. 

113 straipsnis. 

Kiekviena Valstybės pripažinta tikybinė sąjunga turi teisę 
laikyti bendras ir viešas pamaldas, gali savarankiškai tvarky- 
ti savo vidaus reikalus, gali valdyti ir įgyti kilnojamąjį ir ne- 
kilnojamąjį turtą, tvarkyti ir disponuoti jį, valdyti savo fon- 
dus ir lėšas ir jomis naudotis ir vesti tikybines, mokslo ir lab- 
darybės įstaigas. Jokia tikybinė sąjunga negali priešintis Vals- 
tybės įstatymams. 

114 straipsnis. 


Romos katalikų tikyba, būdama žymaus tautos daugumo 
tikyba, Valstybėj turi pirmenybę tarp lygiateisių tikybų. 

Romos Katalikų Bažnyčia valdosi savo teisėmis. Valstybės 
ir Bažnyčios santykiai bus nustatyti sutartimi su Apaštališ- 
kuoju Sostu; sutartis Seimo ratifikuojama. 


115 straipsnis. 

Tikybinių mažumų Bažnyčios ir kitos teisėtai pripažintos 
tikybinės sąjungos valdosi savo įstatymais, kurių Valstybė ne- 
atsisakys pripažinti, jeigu juose nebus Valstybės įstatymams 
priešingų nuostatų. 

Valstybės santykiai su tomis bažnyčiomis ir tikybomis nus- 
tatomi įstatymų, susitarus su teisėtomis jų atstovybėmis. 

116 straipsnis. 

Neatsisakoma pripažinti naujų tikybinių sąjungų ar tų, 
kurios ligi šiol nebuvo pripažintos, jeigu tų sąjungų santvarka, 
mokslas ir institucijos nėra priešingos viešajai tvarkai ir ge- 
riems papročiams. 

117 straipsnis. 


Mokslo tyrimai ir jų vaisių skelbimas laisvas. Kiekvienas 
pilietis, jeigu jis laikysis įstatymų nustatytų sąlygų, kurios 
liečia mokytojų kvalifikacijas, jam pavestų vaikų saugumą ir 
valstybinį lojalumą, turi teisės mokyti, kurti mokyklą arba 
auklėjimo įstaigą ir ją vesti. 

Visos, tiek viešosios, tiek privatinės, mokyklos ir auklė- 


tym 


tymų nurodytose ribose. 


118 straipsnis. 


Visuotinės mokyklos programos ribose mokslas priverstinis 
visiems piliečiams. To mokslo laikas, programa ir tvarka nus- 
tatomą įstatymo. 


` 119 straipsnis. 


Valstybės ir savivaldybių mokyklose mokslas nemokamas. 
Vidurinėse ir aukštesnėse mokslo įstaigose neturtingiems 
ir ypatingai gabiems mokiniams išlaikyti Valstybė skiria sti- 
pendijas. 
120 straipsnis. 

Kiekvienoje Valstybės arba savivaldybių visiškai arba iš 
dalies laikomoje mokymo įstaigoj, kuri skiriama jaunesniems 
negu 18 metų amžiaus mokiniams, tikybos mokymas yra vi- 
siems mokiniams priverstinis. Tikybos mokymas ir priežiūra 
mokyklose priklauso atitinkamai tikybinei sąjungai, o aukščiau- 
sią priežiūros teisę turi valstybinė mokyklų vyriausybė. 


121 straipsnis. 


Kiekvienas pilietis turi teisę reikalauti atlyginti nuosto- 
lius, padarytus jam valstybinės, civilinės ar karo valdžios or- 
ganų tarnybiniais darbais, priešingais įstatymams arba tarny- 
bos pareigoms. Už nuostolius Valstybė atsako solidariai su kal- 
taisiais organais; skundai prieš Valstybę ir valdininkus nepa- 

reina nuo viešosios valdžios leidimo. Taip pat atsakingos yra 
bendruomenės ir kitos savivaldybinės sąjungos bei jų organai. 
To principo įkūnijimą nustato tam tikri įstatymai. 


122 straipsnis. 


Piliečių teisių nuostatai taikomi ir asmenims, dalyvaujan- 
tiems ginkluotose pajėgose. Išimtis nustato tam tikri karo įs- 
tatymai. 


123 straipsnis. 


Ginkluota jėga gali būti pavartota tik reikalaujant civili- 
nės valdžios organams, griežtai laikantis įstatymų, sambrūz- 
džiams malšinti arba priversti teisinius nuostatus vykdyti. 
Nuo šio principo nukrypti teleidžiama tiktai remiantis ypatin- 
gos arba karo padėties įstatymais. 


124 straipsnis. 


Pilietinės teisės — asmens laisvė (97 str.), buto neliečiamų- 
mas (100 str.), spaudos laisvė (105 str.), korespondencijos pa- 
slaptis (106 str.), teisė jungtis, rinktis ir steigti draugijas 
(108 str.) — gali būti laikinai sustabdytos visoje Valstybės teri- 
torijoje, arba tam tikrose vietose, esant būtinam reikalui vie- 
šojo saugumo atžvilgiu. 

Toks sustabdymas gali būti padarytas tik Ministerių Ta- 
rybos įsakymu, pritariant Respublikos Prezidentui, karo metu 
arba gresiant karui, kilus vidaus sambrūzdžiui arba didesnio 
maštabo išdavikiško pobūdžio sąmokslui, gresiančiam Valsty- 
bės konstitucijai arba piliečių saugumui. 

Toksai Ministerių Tarybos įsakymas Seimo sesijos metu 
turi būti tuojau patiektas Seimui patvirtinti. Jei toks įsakymas, 
turįs platesnę savo veikimo sritį kaip vienos vaivadijos ribas, 
išleidžiamas Seimui neposėdžiaujant, — per 8 dienas nuo to 
įsakymo paskelbimo Seimas turi automatiškai susirinkti pada- 
ryti tam tikro nutarimo, 

Seimui atsisakius jį patvirtinti, ypatingoji padėtis tuojau 
nustoja galios. Jeigu Ministerių Taryba įvestų ypatingąją pa- 
dėtį pasibaigus Seimo kadencijai arba Seimą paleidus, tai Vy- 
riausybės įsakymas turi būti neatidėliojant patiektas pirmam 
naujai išrinkto Seimo posėdžiui, 

Labiau išplėsti tie nuostatai bus ypatingosios padėties įs- 
tatyme. 

Karo būvio įstatymas tvarko nuostatus laikinojo aukščiau 
išdėstyto pilietinių teisių sustabdymo karo metu, karo veiks- 
mų vietoje. 


VI SKYRIUS. 


Bendrieji nuostatai. 


125 straipsnis. 

Konstitucijos pakeitimas gali būti priimtas tiktai dalyvau- 
jant mažiausiai pusei teisėto atstovų arba senatorių skaičiaus, 
kiekvienuose rūmuose dviejų trečdalių balsuojančių daugumo. 

Pasiūlymas pakeisti konstituciją turi būti pasirašytas ne 
mažiau kaip vienos ketvirtosios teisėto atstovų skaičiaus ir apie 
tokį pasiūlymą turi būti paskelbta mažiausia 15 dienų prieš jį 
svarstant. 

Antras iš eilės Seimas, išrinktas remiantis šia konstituci- 
ja, gali peržiūrėti konstituciją savo nutarimu, priimtu trijų 
penktųjų balsuojančių balsų daugumo, dalyvaujant ne mažiau 
kaip pusei teisėto atstovų skaičiaus. 

Kas 25-keri metai, skaitant nuo šios konstitucijos priėmi- 
mo, konstitucijos aktas peržiūrimas paprasto Seimo ir Senato 
balsų daugumo, Seimui ir Senatui tam tikslui suėjus į Tautos 
Susirinkimą. 


VII SKYRIUS. 


Pereinamieji nuostatai. 


126 straipsnis. 

Ši Lenkijos Respublikos konstitucija įgyja galios nuo jos 
paskelbimo dienos ir, kiek tam tikrų jos nuostatų įgyvendini- 
mas pareina nuo atitinkamų įstatymų išleidimo, — nuo įsitei- 
sėjimo dienos. 

Įvairūs šiuo laiku veikią teisės nuostatai ir institucijos, 
neatitinką konstitucijos nuostatų, nuo jos priėmimo, vėliausiai 
po metų, bus patiekti įstatymų leidžiamajai įstaigai suderinti 
juos su konstitucija įstatymų leidžiamąją tvarka. 


